
Na 24 lipnja 1934. Dr Alojzije Stepinac posvećen je za 
zagrebačkog nadbiskupa kao najmladji nadbiskup na svi- 


jetu. Bilo mu je tek 35 godina. 





STEPENAC GOVOKI 


Život i rad te zbirka govora, propovijedi, pisama i okruž- 
nica velikog hrvatskog rodoljuba i mučenika dra Alojzija 
Stepinca. 

Napisao i tekstove priredio: 


Eugen Beluhan Kostelić 


duhovnik Hrvata u Španjolskoj i rector Crkve sestara 
«Esclavas del Coraz6n de Jesus» u Gandiji, Valencija 


Valencia, 1967. 


POSVETA 


Ovu knjigu posvećujem hrvatskim majka- 
ma, kojih su djeca, poginula u borbi za Vjeru 
i Domovinu i za ljudska prava čovjeka. Jed- 
nako tako majkama izbjeglica, koje čekaju, 
da im se sinovi što prije vrate u slobodnu do- 
movinu. 


Pisac. 


Tiskara samostana, Apartado 7. GANDIA /Valencia/ i 
Hrvatska Tiskara, Apartado 1523. VALENCIA, Espana. 


Klišeji izradjeni u radionici VILASECA, Turia 67. Valencia. 


PREDGOVOR 


Poznavao sam osobno kardinala Stepinca, jer mi je bio 
moj nadbiskup i crkveni poglavar. Imao sam tu čast da 
ga vidim i razgovaram s njime. Pratio sam ga u molitvi 
svete krunice, kad je obilazio zagrebačke župe, tako u župi 
svete Marije, gdje mi je stric kanonik Mons. dr. Milan Relu- 
han bio kroz 42 godine župnik. Vidio sam ga prilikom hodvu- 
čašća na Mariju Bistricu, a jedanput sam pratio prijatelja, 
koji mu je donio novčani dar od 100.000 kuna za gradnju «Krizž- 
nog puta» na Bistrici. 

Zadnji puta sam ga vidio početkom godine 1949., kada me 
je pozvao u nadbiskupski dvor i tada mi je rastumačio, da 
jedna politička stranka ili pokret ili jedan režim, koji je na 
vlasti, nisu isto što država ili čitavi narod. I kako sam ja u 
ono vrijeme pisao po novinama nekrologe pojedinih sveće 
nika, koji su poginuli nasilnom smrću od neprijatelja vjere 1 
hrvatskog naroda, rekao mi je: «Ja vas svjetujem, da. više 
ne pišete po novinama za neko vrijeme.» — «Vrlo dobro, 
Preuzvišeni», — rekao sam «ja ću vas poslušati, jer znam, da 
mi želite dobro i da su vaše informacije veće i dalekovidnije 
od mojih, samo mi oprostite, upravo sam predao u redakci- 
ju "Hrvatskog Naroda' jedan članak o prečasnom Juliju Biir- 
geru, dekanu iz Podravske Slatine, kojega su komunisti strie- 
ljali 10. XII. 1944., i to samo zato, što je išao u Vočin da pokupi 
sveto posudje, jer su i tamo ubili drugog svećenika, pa je. žu- 
pa ostala prazna. Meni su donijeli njegovu smrtnu osudu, koju 
su naši vojnici našli. pribijenu na jednom Magi ODA. stu- 
DU.» 

Jednu kopiju te smrtne siddei imao sam pri ruci i odmah je 


predau nadbiskupu, i on se živo zanimao za pojedine detalje, 
jer to mu još nije bilo poznato. Ja sam mu pripovijedao šio 
sam doznao od vjerodostojnih svjedoka. Taj dokumenat je on 
poslije upotrijebio u svom povijesnom govoru na komunistič- 
kom sudu. ' 

Doslovno sam pošlušao njegov savjet i sada nakon 20 godi- 
na opet uzimam pero u ruke, da opišem život i rad dobrog 
nadbiskupa, žarkog rodoljuba, branitelja i hranitelja pro- 
gonjenih i gladnih, a i neumornog i neustrašivog borca za 
prava vjere i naroda i za čisto ljudska čovječanska prava 
svakog čovjeka. Kan 

U pisanju njegova životopisa nastojao sam pisati samo 
istinu bez ikakve mržnje na ikoga. Njegove vlastite riječi 
i pisma su za mene najveći dokazni materijal, a sve druge 
pojedinosti sam doznao od njegovih prijatelja ili čitao u raz- 
nim knjigama i novinama kao i privatnim pismima, koje pos- 
teno citiram, da se znade, od koga su i tako potvrdim nji- 
hovu vjerodostojnost. Pronašao sam i mnoge pojedinosti, 
koje do sada nisu objavljene ni štampane još nigdje, ali su 
od vjerodostojnih svjedoka iz privatnih dopisa. 

Sakupio sam i prepisao veliki broj njegovih govora i pro- 
povijedi, a kako znamo, on je svoje propovijedi pisao i dobro 
se za njih pripravljao, pa je na tom potrošio mnoge sate i 
mnogo vremena, pa prema tome ito je jedan veliki dio njegova 
života i rada. Medju tim propovijedama nema onih, koje je 
kroz 9 godina propovijedao svake nedjelje i blagdana u Kra- 
šiću i zato citiram mjesto i vrijeme, kada ih je izgovorio. Te 
su propovijedi pravo duhovno biserje za svakoga tko i samo 
malo vjeruje u Boga. 

Stepinac je naš učitelj i uzor i baš ono, u čemu je on 
učitelj, tu sam gradju pokupio, da je pružim kao duhov- 
“nu hranu-i pouku, koja nam je danas toliko potrebna, kad nas 
sa sviju strana zapljuskuju sve veći valovi poganstva, pokva- 
renosti i čudnih modernih ideja, da se često puta i ljudi do 
bre volje ne mogu odmah snaći. 

Nadbiskup i kardinal Stepinac je naše gore list, seljać- 
ki sin, koji je imao divan dar opažanja prirode i znao je upra- 
vo majstorski upotrijebiti prekrasne usporedbe iz prirode, 
da s njima razjasni koji puta i teške teološke teme. Sve 
“je to začinio i potvrdio citatima iz Svetog Pisma, koje je vrlo 


dobro poznavao, pa navodima glasovitih ljudi i primjerima 
iz povijesti, tako da su njegove propovijedi i te kako još i 
danas vrlo suvremene i zanimive. 

Evo ću ti, dragi čitatelju, citirati samo četiri primjera, 
da ti probudim želju, da sve propovijedi čitave pročitaš i da 
ih uzmeš k srcu i primjeniš njegovu pouku. 

U propovijedi na Sve Svete 1940., «Blaženi krotki», medju' 
ostalim je rekao: «Jedna topla sunčeva zraka može proizve- 
sti više zelene trave nego hiljade zrna tuče i leda!» 

U okružnici od 1. II. 1945. piše: «Svijetlo sunca se krasno 
odrazuje u bistroj vodi, dok u mutnoj i prljavoj nikada! Tako i 
čovjek čista života rado traži Boga, koji će ga jednom na- 
graditi za njegova dobra djela.» 

Na Uskrs 1943. u propovijedi — «Koji je oživio Isusa i nas 
će oživjeti s Isusom!» propovijeda: «Tako traži Božja dobrota, 
jer Bog je stvorio čovjeka kao krunu svoga stvorenja. I dok 
obično drvo kao što je smreka može doživljati i po trista 
godina, divlja ruža i po 400, hrast još i više stotina godina; 
dok kornjača i druge neke životinje znadu živjeti i više sto- 
tina godina, zar bi čovjek, ta kruna Božjega stvorenja, imao 
biti u gorem položaju od bilja i životinja.» 

Na Papin Dan 1945. počinje svoju propovijed s jednim pri- 
mjerom: «U jednom društvu, koje se bilo zaputilo na put pre- 
ko mora, nalazio se i jedan mladić, koji je prvi puta putovao 
parobrodom. Pažljivo je promatrao svaku sitnicu na ladji i 
divio se radinosti mornara. Tek jedan čovjek mu se nije 
svidjao. Onaj, što je stajao na kormilu. «Onaj čovjek», do- 
viknu mladić jednom starijem putniku, «ne radi upravo ništa. 
Tek tu i tamo makne nešto rukom!» — «Mladi gospodine,» 
odvrati mu onaj stariji putnik, «upravo onaj čovjek ima najvaž- 
niji i najteži posao, jer on mora gledati neprestano na kom- 
pas i zuriti u daljinu. Jedan krivi potez s njegove strane mo- 
že u danom času upropastiti ladju i sve nas, koji smo na 


.ladji.» 


Evo, ovo su samo četiri primjera, a takvih i još ljepših 
ima sva sila. A ono što je on drugima svjetovao, to je on sam 
vršio, pa prema tome možemo vidjeti do kolike je svetos- 
ti dotjerao. U njegovim govorima nalazimo njegove misli, 
njegove želje, njegove savjete i molitve, pa to je njegov duhov- 
ni život. Znam da kardinala ne ćemo nikada dostići, lako je 


o Stepincu pisati, ali je teško Stepinac biti. Ali ipak neka 
se nadjemo na njegovu putu i osobito na njegovoj liniji, to je 
cilj ove knjige, za koju nisam žalio ni truda ni vremena. 

Gledajmo, da na našem proputovanju kroz ovu dolinu su- 
za nadjemo onu svrhu života, kako smo to učili još u pučkoj 
školi, «da Boga spoznamo, ljubimo, štujemo i tako u nebo 
dodjemo!» 

Nisam u ovoj knjizi doticao jednog pitanja, to jest, nje- 
gova rada u Katoličkoj Akciji, jer o tom nisam našao nikak- 
ve literature i jer tu treba spominjati imena osoba, koje još 
žive u domovini, pa im ne bih htio ni u čem škoditi. U izbje- 
glištvu živi dosta ljudi, koji su mnogo pozvaniji da pišu o 
tom predmetu, pa kad oni razborito šute, to se ni ja nisam 
usudio načinjati ovog pitanja. Možda će se naći još koji ma- 
njak, ali sve to rado i sa zahvalnošću primam da ih popra- 
vim. 

U koliko te ova knjiga, dragi čitatelju, učini samo mala 
boljim čoviekom i požrtvovnijim Hrvatom, postigla je svoju 
svrhu. Kad bi drugi narodi imali jednog Stepinca, kao što 
ga imamo mi Hrvati, sigurno bi ga više proučavali i o njem 
pisali i još ga više častili i slavili. On je u jednom povijes- 
nom razmaku vremena bio naš najveći borac za vjersku | 
narodnu slobodu i uvijek uzoran hrvatski rodoljub. 


. Benirredr&, veljača 1967. 

Eugen Beluhan Kostelić 
duhovnik Hrvata u španjolskoj . 
Bonaire 3, 

BenirredraA, 

(Valencia) 

1. POGLAVLJE: NJEGOVA MLADOST. 


Rodio se u selu Brezarići blizu Krašića. Kada podjemo iz 
Zagreba prema Karlovcu državnom cestom onda se na zad- 
njoj četvrtini puta odvaja jedna sporedna cesta, koje vodi u 
nedaleko mjesto Krašić i zatim dalje u Žumberak. Prije ulaza 
u Krašić lijevo od ceste smjestilo se na brijegu selo Brezarići. 
Nazvano je tako po prastaroj hrvatskoj zadrugi istoga prezi- 
mena, koji su tamo življeli. 

Tamo još u 17 stoljeću bila su istaknuta dva Brezarića po 
imenu Ivanko i Stepina i tokom vremena od njihovih imena 
razvila su se dva nova obiteljska prezimena Ivanković i Ste- 
pinac. Nisu samo hrvatska prezimena koja se svršavaju na 
«ić», ima ih mnogo koja se završavaju drugačije. Našao sam 
svu silu riječi i naziva u hrvatskom jeziku, koja se završava- 
juna «ac» i sva su muškoga roda. Tako starac, svetac, kupac, 
slijepac, crnac, a ima ih i medju nazivima životinja i to od 
najmanjih do najvećih tako kukac, vrabac, pijevac, telac, 
vranac. Ima ih medju nazivima pojedinih mjesta i gradova 
tako Karlovac, Otočac. Pakrac, Gradačac, pa stanovnike po- 
jedinih pokrajina nazivamo Primorac, Zagorac, Hercegovac, 
Bosanac, Slavonac, Dalmatinac, a isto tako nazivi mnogih 
naroda u hrvatskom jeziku završavaju s istim završetkom; 
Irac, Finac, Nijemac, Španjolac, Belgijanac, Japanac, itd. 

Nije dakle čudo da se od Stepine u duhu hrvatskog jezika 
razvilo lijepo obiteljsko prezime Stepinac. Bez sumnje se 
radi o pravoj prastaroj hrvatskoj korenici, naše gore lis- 
tu, pogotovo kad znamo, da je susjedno pleme Krašića, koje 
se u onim stranama prostrlo i nastanilo, da je jedno od najs- 

tarijih hrvatskih plemena. Samo selo postoji već preko 1000 
godina i dobilo je ime po najstarijim stanovnicima «Kraši- 
ćima», koji se kadkada u starim spisima zovu «Krajšići». 
Tako su dobila svoja imena i susjedna sela, kao Draganići, 
Cvetkovići, Pribići, Brezarići po svojim prvim stanovnici- 
ma. Danas se ta sela više vole nazivati u jednini nego u 
množini, Krašić, Draganić, Pribić, jer se zaboravlja, kako su 
nastala imena tih mjesta. 

Krašičanci su se nastanili kao slobodno pleme u svojoj 
današnjoj postojbini, pa im je njihove sloboštine priznao i 
kralj Bela III. (1235 - 1270.) Te su sloboštine postepeno gu- 
bili, čim se je u Hrvatskoj počeo uvadjati feudalni sistem 
uredjenja države, (u 15. i 16. vijeku) dok konačno nijesu 
postali pravi kmetovi ozaljske vlastele Frankopana i Zri- 

njskih. 

U 16. vijeku pribjeglo je nešto rimokatoličkih pribljeglica 
iz sjeverne Bosne iz Vranograda i Podzvizda, koje je ozaljska 
vlastela naselila po Draganiću, Kupčini i Krašiću. To su bile 
jedine pridošlice u Krašić, koji su se brzo posve asimirali sa 
starosjediocima. Njihova se župna crkva Svetog Trojstva već 
spominje 1334. u zborniku arcidjakona Ivana Goričkoga. Sa- 
mi su si birali svoga župnika sve dok nijesu bili stegnuti feu- 
dalnim sistemom. Krašičanci bili su odvajkada rimokatolici, 
a njihovi župnici «popovi glagoljaši». Proveli su nekoliko vje- 
kova kao kmetovi ozaljske vlastele, morali su obavljati tla- 
ku, davati desetinu od godišnjeg prihoda, davati od svojih 
vinograda gornicu i plaćati kraljevicu (porez). Najžešće je 
tražio od Krašićanaca, da vrše sve kmetske dužnosti Ambroz 
Gregorijanec, prefekt ozaljski za vrijeme Stefana Frankopa- 
na Ozaljskoga i Nikole Šubića Zrinkoga, sigetskog junaka, 
od kojeg je dobio g. 1956. za svoju vjernu službu imanje Pod- 
brezje na Kupi nedaleko Krašića i Ozlja. 


“Poslije Zrinsko — Frankopanske: katastrofe (g. 1671.) :po-“ 


novno su molili Krašićanci najprije ugarsku, a kasnije gra: 
dačku komoru, neka im se vrate stare njihove sloboštine. Is- 
tom :g. 1701. donekle uvaži njihove molbe glavni upravitelj 
grada Ozlja kapetan grada Rijeke i vinodolske županije, 
Oktavijan barun Terzi, koji ih je oslobodio od desetine i 
gornice. 

Godine 1825. dodje do jačeg nesporazuma izmedju Krašića 

i ozaljske vlastele, što se izrodi god. 1830. u očitu bunu, tako 
da je i vojska morala posredovati i ona je tamo boravila 
od 10. XII. 1830. do 23. II. 1931. Istom godine 1848. kad je 
kmetstvo bilo ukinuto oslobodili su se i Krašićanci svih kmet- 
skih dužnosti. 

Još za vrijeme ozaljske vlastele nastala su u Krašiću i 
u njegovoj neposrednoj blizini neka manja = vlastelinstva. 
Tako je g. 1582. založio Juraj Zrinski kapetanu Tomi Mogo- 
riću 4 selišta «u krašićkoj sučiji za 1000 dukata», gdje si je 
Mogorić osnovao malo imanje. Tako su ondje nastali vlaste- 
lini plemeniti Nenadići početkom 17. vijeka. 

Godine 1617. založio je Nikola Zrinski za 1000 «rajniških» 
Gašparu i Petru pl. Vojnovićima više selišta u Krašiću, Zor- 
kovcu i Teletinovu brodu (Pokuplju), gdje su i oni osnovali 
maleno vlastelinstvo. God. 1640. darovao je Petar Zrinski svo- 
me službeniku Pavlu Medđuniću svoje imanje u Krašiću za 
njegovu vjernu službu. 

Crkvene matice koje danas crkva čuva dosižu do godine 
1769. Pod krašićku župu spadaju Brezarići, Brlenići, Hrženik, 
Krnežići, Krupače i Kučer. Krašić ima svoju poštu, dvije os- 
novne škole i oko nešto manje od 3.000 stanovnika. (Op. 1. 
Opaske stavljam na koncu svakog poglavlja.) 

Prema svemu što smo do sada iznijeli čini nam se jas- 
no, da Krašić radja junake i borce, glasovite ljude u našoj 
hrvatskoj povijesti. 

Otac našega kardinala zvao se Josip Stepinac i bio je 
ugledni i napredni zemljoradnik. Dvaput se ženio, prva mu se 
žena zvala Marija Matko i s njom je imao troje djece i to 
Maksa, Tereziju i Barbaru i kad mu je 31. VIII. 1884. žena 
umrla, a djeca su bila još malena, brzo se je oženio drugom, 
koja se zvala Barbara Penić. Ona mu je izrodila još deve- 
tero djece i to Rozaliju, Jurja, Josipu, Marka, Alojzija, šte- 
faniju, Miju i Matu. Jedno mu je dijete umrlo još maleno, pa 
mu ne znamo imena. Trebao je Josip dakako dobro zasukati 
rukave, da izdrži i obrkrbi tako brojnu obitelj. Još godine 
1900. svojom prištedjom kupuje veliki i lijepi posjed u 
Vrhovcu, imanje Fodrocijevo tako zvano Kamenarevo. Imao 
je oranica, livada, vinograda, šume, svega skupa oko 150 
jutara zemlje. bo 

Alojzije se rodio 8. svibnja 1898. u selu Brezarići i već 

sutradan je kršten u župskoj crkvi svetoga Trojstva u Kra- 
šiću. Krstio ga je popularni krašićki župnik Stjepan Huzek 
i na krštenju je po izričitoj želji majke dobio ime Alojzije, 
a gospodin župnik je dodao ime sveca onog dana kada se 
rodio, pa je tako dobio dva imena Alojzije Viktor. Obadva 
imena su vrlo značajna za njegov život. Sveti Alojzije je 
uzor čistoće, a Viktor znači pobjednik, tako je kardinal či- 
tava svog života bio uzorna i neporočna života, a na ko- 
munističkom sudu premda je nevin osudjen, ostao je mo- 
ralni pobjednik. 

Prilikom njegova krštenja njegova majka Barbara pri- 
kaže ga potajno Bogu sa željom da postane svećenik i tom 
prilizom učini zavjet, da će dva dana u sedmici strogo postiti 
o kruhu i vodi samo da joj se to ispuni. Taj post je revno 
obavljala pune 32. godine, dok joj se doista nije ispunila 
želja. (Zaredjen je u Rimu 26. X. 1930.) 

Već su Stepinčevi imali u rodu svećenika, tako je bratić 
od oca Mons. Matija Stepinac, pa Adam Stepinac. Monsi- 
njor Matija je bio osobito uzoran i svet svećenik i sva su ga 
djeca zvala stricem. (Rodjen 27. VII. 1840 i umro na glasu 
svetosti kao protonotar čazmanski, kanonik i lektor 27. II. 
1921. u Varaždinu.) Možda je dobra majka bila potaknuta 
upravo ovim svetim primjerom, da se nastavi tradicija u 
obitelji i zato je dragom Bogu ponudila svoju pokoru. (Op. 2.) 

Alojzije je polazio pučku školu u Krašiću, gdje je bio odli- 
čan učenik. Bio je inače dobar, pobožan, poslušan i osobito 
privržen svojoj majci. 


«Jedanput u pučkoj školi učitelj je morao izaći iz razreda ' 


pozvan u obćinu i postavio je Lojzeka da pazi na djake i 
neka svakoga koji bude nemiran zapiše na ploči. 

Učitelj je izišao i kako su djaci bili nemirni i zločesti to 
je Stepinac zapunio cijelu ploču imenima. U to doba su išli 
zajedno u isti razred i muški i ženske. Nakon nekog vreme- 
na odjedanput se pročuje, da se učitelj vraća i čini se, da 
je još izdaleka čuo veliku galamu u razredu. Djaci se umire, 
a Lojzek u zadnji čas izbriše ploču. On nije tužibaba. Ula- 
zi učitelj i strogo pita Stepinca, neka mu odmah kaže tko 
je sve bio nemiran. 

Stepinac je pomislio, da bi goropadni i strogi učitelj nje- 
govom krivnjom mogao prebiti pola razreda, pa je samo šu- 

tio. Učitelj je ponovo pitao i kada Lojzek nije htio nikoga 
odati, onda je učitelj naredio neka on pruži ruku i nekoliko 
puta ga je ošinuo šibom po ruci. On je tu kaznu šutke primio 
i pošao je na svoje mjesto u razredu. Bol na ruci je brzo 
prošla, ali Stepinac je medju svojim malim drugovima os- 
tao «junak dana» i njihovo prijateljstvo nije tako brzo proš- 
lo i djevojčice i dečki odonda su ga još više voljeli i pošti- 
vali.» (Op. 3.) 

Godine 1909. cijela se obitelj preselila u Krašić, gdje je 
Josip Stepinac kupio dvije kuće. Inače je bio običaj kod 
imućnijih krašićanaca, da svoju djecu šalju u gimnaziju u 
Rakovac (Karlovac) i da tamo svrše po nekoliko razreda, a 
onda bi ostajali kod kuće i bavili se gospodarstvom. Tako 
je bilo i sa Stepinčevom djecom, no Alojzija su poslali u Za- 
greb u nadbiskupski orfanatrofij gdje je tada bi rektorom 
dr. Josip Lončarić, kasnije župnik svetog Petra. Alojzije je 
tamo stanovao, a polazio je gornjogradsku gimnaziju od 
1909. do 1915. godine. 

«Svake bi godine za Božić dolazio kući i tu bi u krugu svo- 
je obitelji prema prastarim običajima slavio ove svete blag- 
dane. Svi bi zajedno kitili bor i jedan drugom dodavali sjaj- 
ne kuglice, pa pozlaćene orahe i svijeće, da ga što ljepše 
okite. Na Badnjak navečer svi bi kleknuli pred bor zajedno 
s ocem i majkom i onda bi otac predmolio pobožne molitve 
koje se mole na taj dan, a djeca i majka bi pobožno odgova- 
rali. Tada bi otac ustao, a sva bi djeca kao vojska za njim 
ustala pjevajući božićnu pjesmu: 

«Narodi nam se kralj nebeski, 
Od Marije čiste Djevice.» 

To su bili nezaboravni časovi te dobre kršćanske obitelji 
i ostali su u trajnoj i dragoj uspomeni dugo vremena svim 
članovima, pa i kad su odrasli i poženili se, uvijek bi se tih 
svetkovina rado sjećali.» (Op. 4.) 

Kad je Alojzije svršio šest razreda gimnazije, stupi u 
nadbiskupski licej, gdje je svršio sedmi razred s ozbiljnom 
namjerom da se posveti svećeničkom zvanju. Licej tih ra“- 
nih godina nije bio na Kaptolu, jer je zgrada bila zaposjed- 
Kone nego je bio u nadbiskupskom konviktu u Vlaškoj 

ici. 

«Dr. Juraj Krnjević bio je zajedno sa Stepincem u nadbis- 
ža 


<a 


kupskom konviktu i kako je bio nešto stariji od njega, bio mu 
je instruktorom. Iz djačkih dana on veli za Stepinca ovo: 
«On se isticao skromnošću, pobožnošću i dobrotom. Na pri- 
iazu k stubama, što su vodile u prvi kat, stajao je u ono do- 
ba kip svetoga Alojzija kao uzor, u koji se treba ugledati 
svaki mladi čovjek. Ja sam i nehotice usporedjivao s njime 
mladoga Alojzija Stepinca, čije je lice već onda imalo sve- 
tački izgled...» (Op. 5.) 

Stepinac je nenadano pozvan u vojsku radi nestašice čas- 
nika na bojištu, pa je na koncu sedmog razreda gimnazije 
zajedno sa školskim drugovima morao položiti i osmi raz- 
red i ratnu maturu i malo iza toga je otputovao na Rijeku 
u školu za pričuvne časnike. Bilo je to u toku prvog svijets- 
kog rata godine 1916. Nakon šest mjesečne obuke i pripra- 
ve javio se svom kaderu u Karlovac i odanle ga pošalju kao 
zastavnika na talijansko bojište (1917. - 1918.). 


Tu je imao zadaću da predvodi kršne Bosance i to je on 
činio s mnogo spretnosti i razumijevanja. Njegovi vojnici 
su ga neobično cijenili, jer je bio hrabar i odvažan i jer je 
uvijek zastupao istinu i pravdu. Mnogo puta je kao časnik 
ministrirao vojnim svećenicima O. Miroslavu Vaninu i po- 
pu Stipi Vukeliću. Služio je najprije na odsjeku kod Gorice, 
pa onda kod srednje Piave i na koncu kod donje Piave. 


Jedanput u bojnom rovu zatrpala ga je zemlja i kamenje 
zajedno s nekoliko vojnika. On se zavjetovao Majci Bož- 
joj Trsatskoj, ako ostane živ da će je nadariti. Čini se, da je 
disao na otvorenu puščanu cijev i kako mu je malo izvirila 
vojnička kabanica u onoj hrpi kamenja, to su ga brzo pro- 


našli i otkopali. Dakako da je obavio svoj zavjet i kroz cije- 


li život je ostao zahvalan Trsatskoj Gospi. 
Na fronti jednoga dana odjedanput je nestao. Njegovi 


vojnici su ga po svakuda tražili i konačno na obali Piave: 


pronašli njegovo lijepo složeno odijelo i u njem bukvicu s 
njegovim imenom. Kako nijesu znali gdje je i što se s njim 


dogodilo, to su svašta nagadjali; sigurno se utopio ili opet. 


nagazio na nekakvu minu, koja ga je onesvijestila i bacila u 


vodu i voda ga odnijela. Svakako javili su rodbini u Krašić,. 


da je poginuo i tamo su poslali njegove stvari i dokumente. 


Za rodbinu je to bio strašan udarac, a posebno za njegovu: 

. majku. U krašičkoj župnoj crkvi dali su za njega služiti mrt- 


vačku misu. 

Par dana iza toga došao je brzojav u kojem on osobno jav- 
lja, da je živ i zdrav u talianskom zarobljeništvu. «Hvala Bo- 
gu» odahnula je majka, a i svi drugi su se tome jako razvese- 
lili. Kada se iza rata vratio kući, rastumačio je svojoj naj- 
bližoj rodbini, kako se tog dana otišao kupati i onuda je ne- 
nadano naletila jedna talijanska patrola, koja ga je zaro- 
bila. Talijani su ga «ponosno» vukli od komande do koman- 
de kroz tri dana onako bosa i u kupaćim gaćicama. Iza toga 
je bio odveden u Mestre kod Venecije, pa u Ferraru i konać- 
no u Nocera-Umbra, gdje je ostao do 6. XII. 1918. 

Prvi svjetski rat se približavao kraju i u Rimu se održavao 
kongres predstavnika potlačenih naroda pod Austro-Ugar- 
skom. Ispostavilo se, da u Italiji ima 36.000 zarobljenih jugo- 
slavenskih vojnika i 300 časnika razasutih po raznim logo- 
rima Italije. Dr. Trumbić je posjetio sve ove logore i za ju- 
goslavensku legiju javilo se 27.000 vojnika i 210 časnika i me- 
dju ovima Stepinac. 

U srpnju i kolovozu g. 1918. spremao je novi zapovjednik 
istočno savezničke vojske general Franchet d'Esperay, pro- 
boj njemačko bugarske fronte dolinom rijeke Vardara i sa- 
kupljao potrebne čete. Onamo su pošli u jugoslavensku divi- 
ziju dobrovoljci iz bivših ruskih i talijanskih logora. Valja 
usporediti točno pojedine datume tako na primjer, da je so- 
lunska ofenziva bila 2. i 3. rujna 1918. i da se austrijska voj- 
ska povlačila iz Srbije te da je 1. prosinca 1918. proglašena i od 
ro priznata «Kraljevina Srba, Hrvata i Slovenaca». 

. 6.) 

Istom 6. prosinca 1918. bio je Stepinac pušten iz logora 
Nocera Umbra i prebačen kao dobroljac u Makedoniju, prema 
tome možemo mirno zaključiti, da se uobće nije borio protiv 


“ svojih zemljaka iz bivše države u solunskoj ofenzivi. 


Rat je ubrzo svršio i Alojzije se vraća svojoj kući, da 


.punih šest godina ostane medju svojima. Tu se bavi gospo- 


darstvom i kako lijepo kaže njegova sestra: «Marljivo radi, 
kosi, šprica vinograde, ore, kočira konje i u jednoj ruci drži 
vojke, a u drugoj krunicu i tako vozi vino u Karlovac, jer je 
vina bilo dosta za prodati i jer je otac big jedan od naprednih 


vinogradara.» 

Nije se vratio odmah u sjemenište, jer se bojao da kao sve- 
ćenik ne bi ostvario ono savršenstvo, kakovo ta uzvišena služ- 
ba traži. Smatrao se toga nedostojnim. Istini za volju mora se 
priznati, da je možda i slab primjer nekih manje revnih sve- 
ćenika tako na njega djelovao, da se tako nije odlučio za sve- 
ćeničko zvanje, jer je oduvijek tražio radikalnost u svemu što 
se tiče Gospodina Boga i vrhunaravnog života. 

U jeseni 1919. upiše se u Zagrebu na sveučilište na agro- 
nomski fakultet. No kako se još nije riješio teških uspomena 
na ratne strahote, gradski mu život nije prijao, a nije mu se 
svidjao ni lakoumni i pokvareni studentski život njegovih 
drugova i on se ponovo vraća kući u Krašić, da pomogne svo- 
mu ocu na gospodarstvu. Najviše je boravio na očevu imanju 
na Vrhovcu, koje se nalazi na putu iz Krašića prema Ozlju i 
tu je obradjivao polja i brao plodove pazeći na brojne težake 
i družinu. 

Jedan njegov prijatelj lijepo kaže za njega da se je «gri- 
jao na Božjem suncu, gledao srebrnu Kupu kod Ozlja, slušao 
pijev ptica, promatrao život bilja i životinja.» Odatle mu osta- 
la za cijeli život sposobnost, da krasnim prispodobama iz pri- 
rode u svojim propovijedima protumači koji puta i još bolje 
razjasni teške teološke teme, o kojima je propovijedao. 
(Op. 7.) 

Znao je dobro rasporediti posao tako, da je svakoga u ovoj 
velikoj družini zapao njegov dio. Ljudi bi se kod posla mije- 
njali tako da ne rade uvijek isto i da im na taj način ne bude 
dosadno i preteško, Pri tom nije zaboravio svoje nježne 
ljubavi prema svojoj majci, pa je netko od muških ukućana 
trebao nacijepati drva i ta nacijepana drva unesti u kuću 
tako da majci budu pri ruci kod kuhanja, jer je to «muški» 


posao. 


Znao je i po čitave sedmice ostati na onom imanju uz 


rijeku Kupu gdje je radio i nadzirao poslove. U subotu nave- 
čer bi došao u Krašić da se uredi i opere, pa da u nedjelju 
kako treba sa cijelom obitelji slavi dan Gospodnji te da ode 
na Svetu Misu i Pričest. Pomogao je župniku u njegovim 
naporima za crkvu, djeci je držao predavanja i tako organi- 
zirao mušku omladinu. 

Bio je već odrastao čovjek i za ženidbu. Otac mu se jed- 


nom pohvalio da od Karlovca do Ljubljane pozna sve naj- 

bogatije djevojke i da je spreman ponajboiju snubiti za nje- 
ga. To = je Alojziju svidjelo, ali reče da će on sam birati. 
(Op. 8. 

Živio je u Krašicu jedan stari učitelj, vrlo dobar čovjek, 
koji je imao veoma pobožnu suprugu i mnogobrojnu djecu, 
koju je teško izdržavao. Učitelj Horvat bio je vrli prosvjetni 
i kulturni radnik, vodio je katolička društva i dizao katolič- 
ku i rodoljubnu svijest u čitavom onom kraju. Medju osta- 
lom djecom imao je uzornu kćerku Miciku, koja je kao učite- 
ljica vodila žensku omladinu u župi i pomagala župniku kod 
kićenja oltara, pranja rublja i kod crkvenog pjevanja. 

Alojzije i Micika su se još od djetinjstva poznavali, a lju-' 
di i rodbina već u tom odmah gledali buduće svatove. Više 
se je o tom govorilo po selu nego li je u stvari bilo. Možda je - 
došlo i do zaruka, ali kako sama djevojka priznaje, ona je 
prema Alojziju imala tako silno poštovanje, da mu se nije 
usudila više približiti, a nije sebi mogla ni zamisliti, da bi 
njih dvoje živilo u braku, pa je te zaruke otvoreno i prija- 
teijski na vrijeme prekinula. Kada je Alojzije ozbiljno od- 
lučio da podje u bogosloviju, učiteljeva obitelj je to prihva- 
tila kao Božju volju. Jedan nam je Krašićanac priobćio, da 
je gospojica Micika nastradala u jednoj saobraćajnoj nes- 
reći pod autobusom, dok je još Stepinac bio na studijama u 
Rimu. 

Išao je Alojzije na slet u Brno (češka) i tamo se našao 
sa svojim bivšim ravnateljem dr. Josipom Lončarićem, koji 
se živo zanimao za njega i prijateljski ga upitao, kako živi, 
što radi i što misli? Dr. Lončarić je bio župnik svetog Pe- 


.tra u Zagrebu i vrsni crkveni pisac i tako je u svećeničkom 


glasilu «Sacerdos Christi» opisao život svetog Klementa Hof- 
bauera (1751. - 1820.) apostola grada Beča. Taj je svetac bio 
kasno zvanje; bio je najprije pekarski pomoćnik i uz velike 
poteškoće konačno je ipak postao svećenik. Taj svoj članak 
je dr. Lončarić završio riječima: 

«Cijelo vrijeme dok sam ovo pisao, imao sam pred očima 
jednog Hrvata, mladića iz čestite seljačke katoličke kuće. 
Što ga ja znadem, a što mi kazahu i drugi, a nedavno i nje- 
gov otac, mladić je dobar i čestit. On je želio da postane sve- 
ćenikom, a 'željeli su: to'i: njegovi roditelji, i neznam: tko 
više, dali otac ili majka. U to je nadošao rat, mladić je morao 

na ratište, a to je pomrsilo račune i njemu i roditeljima. Ali 
i u ratu i u streljačkim jarcima mladić je taj ostao dobar, 
svim srcem odan Bogu. Vrativši se kući, ostao je u svijetu, 
ali u svijetu kao da ne nalazi mira, u svijetu kao da za nj 
nema sreće ni zadovoljstva. Čitajući povijest apostola grada 
Beča i opisujući glavne momente mladenačkoga njegovoga 
života, dok nije postao svećenikom, mislio sam često na 
ovoga našega mladića i pomišljao, ne zove li Bog i njega u 
svetište svoje, makar ga je sudbina života udaljila od nje- 
ga. Ali kad znademo, da je i ovo sudbina Providnosti Božje, 
zar je preuzetnost misliti, da će i taj mladić na koncu kon- 
ca ipak biti svećenik... 

Daj ga, čestiti čitatelju, preporuči nebeskoj Gospi ba- 
rem jednim uzdahom!» (Op. 9.) 

Brojeve časopisa «Sacerdog Christi» čitave godine 1924. 
sa člancima o svetom Klementu Hofbauera poslao je dr. 
Lončarić svome bivšem gojencu Alojziju, na kojega su se 
odnosili ovi gore spomenuti redci. Kad je Alojzije to proči- 
tao ozbiljno se zamislio. «Zamolio je majku da ga poprati 
obližnjoj kapeli na Dolu, gdje se je on inače često običavao 
moliti. Rekao joj je: «Radi se o jednoj osobnoj vrlo važnoj 
stvari, pa te molim, da mi iti pomogneš». 

Barbara Stepinac je s velikim veseljem pristala, da ga 
prati i bila je sigurna, da će ovo intimno hodočašće biti od- 
lučno za njezina sina i zajedno su usrdno molili krunicu pred 
Gospinim oltarom. Kapela je vila prilićno zapuštena i neu- 
redna i kad su izlazili, majka mu je rukom pokazala obližnje 
livade i oranice i rekla: «Vidiš, sinko, imamo toliko radni- 
ka, koji obradjuju ovu blažen" zemlju, a tako malo onih, ko- 
ji bi obradjivali vinograd Gospodnji!» 

Njezin sin je dobro razumio, što je time htjela reći po- 
božna žena. Kroz tri dana su dolazili toj kapeli i molili kru- 
nicu i malo su u red stavili i očistili čitavu kapelu.» (Op. 10.) 

Iza toga je otputovao u Zagreb, da se posavjetuje sa svo- 
jim bivšim ravnateljem dr. Lončarićem i usput je obavio du- 
hovne vježbe. 

«Istom tada, kad se Alojzije svijesno, nakon zrelog raz- 
mišljanja i srdačne molitve, posve dragovoljno, iz čistih 
vrhunaravnih pobuda i bez ikakvih zemaljskih računa i ob- 


zira, odlučio za svećenički stalež, dr. Lončarić, da ga u ve- 

likodušnoj odluci utvrdi i ohrabri, otkri mu majčinu tajnu: 
kako ona od njegova krštenja, već četvrt stoljeća, ne daju- 
ći se smesti nikakvim kusnjama i prividnim zaprekama, 
pa ni njegovim napuštanjem zvanja, moli i posti zeleći mu 
isprositi po zagovoru Majke Velikog Svećenika milost i vo- 
lju, da postane svećenik Boga Svevišnjega, «sacerdos Dei 
altisimi». (Op. 11.) 

Ovo saznanje ga je još više utvrdilo u njegovoj odluci i 
s drom Lončarićem je sve uredio za svoj put u rimski Ger- 
manikum. 

Dolazi kući u Krašić i oprezno pripravlja svoje ukućane 
za svoje putovanje. Svojoj je majci rekao: «Mila, mi ćemo 
se skoro rastati!» Majka mu tužno odgovori: «Sinko, ja sam 
već stara, pa mogu naskoro, a valjda ti još ne misliš umri- 
jeti.» Na tu majčinu primjedbu on se ljubezno nasmiješi i 
ispriča joj sve o svom putovanju u Zagreb i odluku da se 
posveti Bogu i da bi za kratko vrijeme trebao otputovati 
na studije u Italiju. I otac i majka su to s velikim veseljem 
prihvatili i otac je sazvao cijelu rodbinu neka se i oni s nji- 
me oproste. (Op. 12.) 


Opaske: 


1.) Rudolf Stohal; — Povijest sela Krašić — «Jutarnji 
List», Zagreb, 17. VI. 1934. Ž 

2.) Josip Lang; <Život i rad Mons. dra Matije Stepin- 
ca»; Zagreb 1922. 

3.) Ovo mi je pripovijedao Dr. Stjepan Sakač u Rimu. 

4.) Poseban dopis rodbine pokojnog kardinala. 

5.) Juraj Krnjević; Hrvatski Glas», 7. III. 1960. 

6.) .St. Stanojević; «Narodna Enciklopedija» I. knj. «Do- 
bropoljska bitka» str. 531 - 534. «Dobrovoljci», str. 536. 

7) D. N. «Život našega nadbiskupa»; «Katolički List», 
Zagreb, 22. VI. 1944. br. 25. str. 293. 

8.) Stjepan Sakač D. I.; Barbara Stepinac i svećeničko 
zvanje njezinog Alojzija «Hrvatska Revija», Buenos Aires, 
“rai < Ke 382 - 383. 

k . N.; Život našega nadbiskupa, «Katolički Li 
Zagreb, 22. VI 1944. br. 25. str. 294. | jo ik 


10.) Lucas Brajnovich; —Un defensor de la Fe— «AL 
cazar» Madrid, 19. II. 1960. Str. 13. ' 

11.) Stjepan Sakač D. I; Barbara Stepinac ibidem 
str. 383. 

12.) Privatna pisma rodbine i znanaca te usmena svje- 
dočanstva prijatelja. 


2. POGLAVLJE: GERMANIKUM. 


Ovaj je kolegij osnovao 1952. godine Papa Julije III., da 
se u njem odgaja svećenički podmladak za Njemačku, koja je 
bila osobito ugrožena od protestantizma. Kasnije je taj zavod 
pod istim imenom spojen sa zavodom Hungarikum i prema bu- 
li Pape Crgura XIII. imaju pravo na ovaj zavod pitomci iz 
Hrvatske i Slavonije. 

Kroz 409) godina (1552. - 1952.) izašlo je iz Germanikuma oko 
7.000 pitomaca, medju kojima je bilo 29 kardinala. 1 patrijarh, 
54 nadbiskupa, 309 biskupa, te mnogo drugih crkvenih dosto- 
janstvenika i na stotine redovnika. 

. Za crkvenu povijest. Hrvatske, Germanikum je bio od 
velike važnosti. Iz njega je izašlo mnogo hrvatskih svećenika, 
koji su se isticali čvrstom vjerom i dubokom odanošću Svetoj 
Stolici. Tako je bio pitomac toga zavoda i Bl. Marko Križev- 
čanin koji je uz Engleza Johnsona jedini blaženik iz redova 
pitomaca. Njegov lik se nalazi i danas izradjen u mozaiku u 
kripti novosagradjenog zavoda. 

Zagrebački biskup Pavlin Martin Borkov, iz druge polovi- 
ce 17. vijeka, koji je umro na glasu svetosti, bio je takodjer 
njegov pitomac, a iz novijih dana neka budu spomenuti dr. 
Josip Stadler, vrhobosanski nadbiskup i dr. Josip Lang, po- 
moćni biskup zagrebački, koji su bili vrlo revni i pobožni 
ljudi. . 

Prilikom svečane proslave 400 godišnjice zavoda na sveča- 
noj akademiji govorio je miinchenski nadbiskup Mons. Wendi 
iu svom govoru spomenuo je nekoliko najglasovitijih imena 

toga.zavoda medju njima i trojicu Hrvata i Bl. Marka Križev- 
ćanina, pa isusovca Lauretanu koji je bio prvi rektor tog 
zavoda i dra Alojzija Stepinca, koji je tada bio zatočen u Kra- 
šiću nepravedno osudjen na 16 godina zatvora. 

Naš je kardinal živio ondje sedam godina. (1924. - 1981.) 
Ušao je tamo u zreloj dobi od 26 godina a prije toga izgubio je 
dosta vremena radi ratnih prilika i radi promjene studija, a 
najviše, što se nije mogao odmah odlučiti za uzvišeno sveće- 
ničko zvanje. Ušao je s velikom željom da radi i uči i kroz 
cijelo je vrijeme bio jedan od boljih učenika a svakako uvijek 
sabran i pobožan. Tri je godine učio skolastičku filozofiju i če- 
tim godine bogosloviju na papinskoj univerzi Gregorjani i 
položio dva doktorata. Govorio je i pisao na četiri jezika ito 
osim hrvatskoga još i talijanski, francuski i njemački jezik. 
Dobro je vladao i latinskim jezikom i sve svoje ispite je polo- 
žio na tom jeziku, a zapamtio je mnoge citate iz Svetog Pisma 

koje je zgodno upotrebljavao kasnije u svojim propovije- 
dima. ' 

Kroz tih sedam godina nije se vraćao kući i za vrijeme 
škole boravio je u zavodu u Rimu, via S. Nicola da Tolenti- 
no, a tri mjeseca školskih praznika proboravio je u vili 
San Pastore blizu Palestrine. Prve godine je otac plaćao 
za mjesečnu pristojbu, a kasnije su mu poglavari dodijelili 
američku stipendiju Mrs. Havelik iz Clyde, Missouri. (Op 1.) 

U istom je zavodu upravo svršavao svoje studije dr. Vilim 
Nuk, koji je ondje i zaredjen 19. IV. 1924. godine. Zajedno s 
njime bilo je ondje 26 pitomaca, a od Hrvata Franjo Šeper, ko- 
ji je kasnije postao njegov nasljednik kao zagrebački nad- 
biskup i kardinal. Još su bili njegovi kolege Isidor Marcus 
Emanuel sada biskup u Speyer-u i Augustin Frontz, pomoćni 
biskup u Kčln-u. 

Evo samo nekoliko imena onih, kojih su bili s njime u 
istom zavodu za njegovo vrijeme ili mladji ili stariji od njega, 
Ao danas zauzimaju visoke službe u crkvenoj hijerar- 
hiji: 

Johann Poschneider, biskup u Aachenu, 
Josef Zimermann, pomoćni biskup u Augsburgu, 
«Josef Schroffer, biskup u Eichstadtu, 

Bernard Stein, pomoćni biskup u Trieru. 
Leo Pietsch, pomoćni biskup u Grazu,“ 


Wilhelm Kempf, biskup u Limburgu, 

Josef Kostner, biskup u Klagenfurtu, 

Hermann Schaufele, nadbiskup Hleiburga u Breslau, 
Josef Schneider, nadbiskup Bamberga, 

Franz Zauner, biskup u Linzu, 

Franz Konig, kardinal i nadbiskup u Beču, 
Kardinal Wendl, nadbiskup u Minchenu. 


Hrvatski historičar isusovac Stjepan Sakač dodaje još 
jednoga i to vladiku Dudasa iz Hajdudoroga, koji je bio grko- 
istočnog obreda i reda svetog Bazilija. 

Poglavari su Alojzija duboko poštivali i voljeli, napose 
starac duhovnik Otto Pfilf, koji u njemu zapazio strogog 
asketu po njegovu stilu. Za vrijeme svog rimskog studija 
Stepinac je mnogo čitao knjige zavodske biblioteke, koja 
mu je bila na raspolaganju, i skupio je mnogo gradje za 
propovijedi sabirući primjere i lijepe izreke glasovitih ljudi. 
Napose je mnogo proučavao Sveto Pismo i kako je imao dobro 
pamćenje, to ga je znao citirati i na latinskom jeziku. 

Pitomci su u praznicima radili i bavili se razn'm zanati- 
ma, pa tako doznajemo, da je izučio i dva zanata, kako to 
spominju njegovi prijatelji, koji su ga dobro poznavali: 

«U praznicima bavio se u zavodskom ljetnikovcu u slobod- 
no vrijeme stolarskim poslom, te je izradio klupe, koje i 
dandanas tamo posioje». (Op. 2.) 

Dr. Franz Zauner, biskup iz Linza je rekao na proslavi 
kardinala Stepinca u Astenu: «U Germanikumu je Stepinac 
bio kućni električar. Vršio je sve popravke vrlo stručno, a 
ja sam mu pomagao. On je naime bio "majstor'', a ja njegov 
"šegrt''. Isti biskup spominje, kako je bio dobar športaš, pa 
na kojoj su strani bila njih dvojica, ta bi strana sigurno po- 
bijedila. Inače je on vodio mladje bogoslove da razgledaju 
rimske spomenike i druge znamenitosti, a u crkvama i 
bazilikama tko bi zadnji izlazio iz njih, bio je Stepinac». 
(Op. 3.) 

Dr. Antun Wurster, koji ga je kao dječak pohodio u ljet- 
nikovcu «San Pastore», pripovijeda, kako je cijeli dan pro- 
veo u njegovu društvu i kako je on učinio na njega izvan- 
redan dojam. Na rastanku mu je dao jednu sliku rimskih 
gladijatora. a na drugoj strani slike ispod svog potpisa je na- 

pisao: «U borbi se živi i borbom se pobijedjuje., Tako Bog 
hoće.» (Op. 4.) 

Tu je razglednicu Wurster rado pokazivao svojim prija- 
teljima i bila mu je cijeloga života draga i dragocjena uspo- 
mena i relikvija. I pisac ovih redaka je tu razglednicu imao 
u rukama i svojim je očima gledao. 

Stepinac je zaredjen za svećenika na blagdan Krista Kra- 
lja dne 26. studenoga 1930. i rekao je svoju prvu misu u rims- 
koj bazilici Santa Maria Magiore na oltari Isusova rodjenja. 
U istoj crkvi počivaju moći svetog Jeronima. 

čini se, da križ, koji je sebi postavio u svom nadbiskups- 
kom grbu, nije baš tako slučajno izabran, jer već na njego- 
vim mladomisničkim sličicama čitamo: «A ja Bože saču- 
vaj, da se čim drugim hvalim osim križem Gospodina naše- 
ga Isusa Krista, po kojem je svijet meni razapet, a ja svi- 
jetu. (Gal. 6. 14.) 

Svoju prvu misu u Krašiću rekao je istom u srpnju 1931., 
kada se vratio iz Rima kući i ondje su ga radosno dočekali 
i otac i majka i sva braća i rodbina. Bilo je to prvo narod- 
no slavlje. Na svečanom banketu, što mu ga je otac pripre- 
mio, bilo je dosta uzvanika i palo je lijepih i rodoljubnih 
zdravica. Njegov je otac Josip umro 1934. godine u Krašiću u 
84. godini života, a majka Barbara će doživjeti i Alojzijevo 
biskupsko posvećenje i pratiti ga na njegovu križnom putu u 
godinama tamnice. Umrla je 11. XII. 1948. godine u Zagrebu 
u 82. godini života. 

Malo poslije Stepinčeva povratka u domovinu službe- 
no glasilo zagrebačke nadbiskupije «Katolički List» od 23. 
srpnja 1931. odnosi kratku vijest, da je dr. Alojzije Stepinac 
rk nadbiskupskim ceremonijarom u zagrebačkoj ka- 
edrali. 


Opaske: 


1) «Baklja»; Belgija 1960. br. 1. 

2) D. NM. «Katolički List», Zagreb, 22. VI. 1944. str. 204. 

3) Glasnik Srca Isusova i Marijina, Salzburg, ožujak 
1953 str. 66. 

4). “Dr. Antun Wurster bio je sveučilišni profesor u Pam- 
ploni i tamo je umro od raka 20. studenoga 1961. 


3. POGLAVLJE: NADBISKUPSKI CEREMONIJAR. 


Svećenik Stepinac je po naravi bio više kontemplivan 1 
i bio bi najviše volio kakovu samotnu župu kao na prim- 
jer župu sv. Nikole u Žumberku ili sv. Leonarda u Plješivič- 
koj gori, da tamo u samoći i dalje studira, čita i piše i još 
se bolje usavrši u svom zvanju. No Providnost je odredila 
drugačije. Imenovan je ceremonijarom u katedrali i radi u 
sporednoj kancelariji nadbiskupskog duhovnog stola, prati 
starog nadbiskupa na svečanim crkvenim funkcijama i po- 
lazi s njime na ljetne odmore. Uza sve to rado pomaže žup- 
nicima u predgradju grada Zagreba i odlazi na duhovnu po- 
moć u provinciju, gdjegod se pokaže potreba. 
Ceremonije u zagrebačkoj katedrali oduvijek obavljale 
su se vrlo svečano i časno. Stepinac se je zato morao priprav- 
ljati i proučiti razne liturgijske priručnike, da sve . bude 
u skladu s liturgijskim propisima. U tu svrhu zalazio jeiu 
bogosloviju i tamo je s begoslovima vježbao obrede i upozo- 
“rovao ih na pojedine dijelove ceremonija, tako da sve bu- 
“de kako treba i na visini. Svaka katedrala ima i svoju po- 
sebnu tradiciju i običaje, pa se je Stepinac i tome morao pri- 
lagoditi i sve te običaje uvažiti. ' + 
Znameniti je zborovodja zagrebačke katedrale bio Filip 
Hajduković pa njezini orguljaši profesor Franjo Dugan i 
Albe Vidaković koji spadaju u njezinu povijest i koji su 0s- 
tavili dosta vlastitih crkvenih skladbi. Dakako i s njima se 
je ceremonijar_ morao sporazumjeti, da sazna, koje će se 
mise pjevati, tako da složno uskladi sve ono dolje kod oltara 
s pjevanim dijelovima svetih obreda gore na koru. ' 
Stepinac je imao veliko poštovanje prema liturgiji, pa je 


kasnije kao nadbiskup o tom predmetu izrazio svoje miš- 


ljenje i prepovijedao prilikom liturgijskog kongresa u Za- 

grebu. Navest ćemo iz te propovijedi samo dva mjesta, puna 
prekrasnih misli: (Op. 1.) 

«U svetoj liturgiji gledamo, kako se na oltaru susreće 
vječni Bog i čovjek kratkoga vijeka, nepromjenljivi Stvo- 
ritelj svijeta i promjenljivo ljudsko stvorenje, beskrajno sret- 
no Biće i sreće tako željno ograničeno ljudsko biće. Onaj, 
koji bez prestanka u svojoj dobroti daje :i dijeli i onaj, koji 
svijestan svoje bijede neprestano mora da prima i prosi. I 
zato je liturgija odvajkada privlačila sva srca, u kojima je 
još ostala iskra čovjeka. I nije možda bez temelja primjedba 
jednog prelata, da je liturgija proizvela više obraćenja nego 
mnoge riječi.» 

«Neka bi naš narod spoznao ljepotu i golemu vrijednost sve- 
te liturgije... Ona nije nikakva neplodna šikara, nego uredje- | 
ni vrt, u kojem ojadjena duša nalazi utjehu neba, rastuženo 
oko gleda ljepotu vječnoga Boga, a glad biva zasićen hranom 
neba, kao nekad Izrael manom u pustinji.» 

Na velike je svetkovine katedrala bila puna svijeta. Na 
blagdan Duhova i duhovski ponedjeljak se u Zagrebu od pam- 
tivijeka dijeli sveta potvrda, i to za gradjane na sam blag- 
dan, a za okolne župe i sela blizu Zagreba na duhovski pone- 
djeljak. Na te dane bude ondje obično više biskupa, koji di- 
jele svetu potvrdu stotinama potvrdjenika. 

Glavni ceremonijar. sve nadzire i daje potrebne upute, da 
se potvrdjenici svrstaju u razmaknuti dvored, da kumovi drže 
desnu ruku na desnom ramenu svojih štićenika, a svaki bis- 
kup ima svoju posebnu azistenciju, koja uz ostalo ima dužnost 
prozivati imena pojedinih krizmanika i pružati biskupu svelo 
ulje, kojim ih on maže na čelu. Tako se to obavljalo u naj- 
ljepšem redu i po točnim uputama ceremonijara Stepinca. 

Obredi velikog tjedna su posebno poznati u Zagrebu, gdje 
je pjevanje lamentacija bilo uvijek na velikoj visini; to su bi- 
li nekoć pravi duhovni koncerti. Po starom običaju dolazili 
su u katedralu pjevati kao solisti glasoviti prvaci zagrebač- 
kog kazališta. Tako su onamo dolazili pjevati svaki u svoje 
doba na pr. Mario Vlahović, Josip Gostić i Vladimir Ruž- 
djak; pa makar bili i daleko po svijetu na gostovanju, dolazi- 
li bi te dane u Zagreb, da še prijave: ceremonijaru:i da se s 
njime dogovore o pojedinostima i'da odpjevaju svoju dionicu. 
Nije čudo da su u takvom ambijentu «ojadjene duše nalazile» 

utjehu neba, a raztuženo oko gledalo ljepotu vječnoga Bu 
ga.» 

Stepinac je radio takodjer kao bilježnik kod duhovnog 
stola, gdje je imao svoj pisaći stol i pomagao u rješavanju 
pojedinih molba, spisa i pošte, koja je sa svih strana dola- 
zila. Tamo se je upoznao s aparatom uprave velike i pros- 
irane zagrebačke nadbiskupije. To je bio tihi rad mrava i 
bezimenog činovnika i ove službene odgovore na pisma niju 
sam potpisivao nego nadstojnik pojedinog odsjeka ili sam 
nadbiskup već prema važnosti stvari, o kojima su radile poje- 
.dine molbe. U pojedinim težim slučajevima znao je otvoreno i 
iskreno braniti svoje uvjerenje prema zadnjim naputcima 
Svete Stolice i rimske škole da se uvijek zadovolji istini i 
pravdi, 


Opaske: 


1) Vidi propovijed br. 27. u ovoj knjizi — «Katolički List, 
Zagreb, 31. X. 1940. 


4. POGLAVLJE: PRIVREMENI UPRAVITELJ ŽUPE U SA- 
MOBORU | SVETOM IVANU ZELINI. 


Svaki dobri vinogradar, kad mu bačva prokapa, odmah 
nastoji da začeni rupu, da mu vino ne procuri ida na tai 
način na pretrpi veću štetu. Tako je nekako i u duhovnom 
pogledu. Kada koji župnik na terenu teško oboli ili umre, 
onda nadbiskup šalje svoju vomoć, da vjernici ne ostanu 
bez nedjeljne svete mise, a bolesnici bez svetih sakramena- 
ta, osobito bez svete ispovijedi i zadnje pomasti. 

Kada je oko 1932. godine umro stari:i vrijedni samoborski 
župnik Milan Zjalić, nadbiskup Bauer. šalje onamo svoga 
ceremonijara za privremenog upravitelja župe. 


. Samobor je. inače prekrasno izletnička mjesto. Zagrebča- s 


na, nekih 25 kilometara daleko od Zagreba prema slovens- 


koj granici. Župa svete Anastazije se spominje već 1240. go- 
dine, a velika župna crkva je sagradjena 1674. godine. Sam 
Samobor i nije tako velik; imat će nekih pet tisuća duša, ali 
na obroncima brda Japetić (797 m.) kao i u dolini prostrlo 
se još tridesetak sela i zaselaka sa sedam škola. Samobors- 
ki župnik je u to vrijeme vodio takodjer upravu ispražnjene 
župe u Noršić Selu, pa je prema tomu biio svega ukupno oko 
15 tisuća duša. 

Piscu ovih redaka je dobro poznata ova župa, jer mu ie 
to bila prva svećenička služba; tu i župnik i kapelan imaja 
mnogo trke i posla, da na sve stignu. Tu mi se dogodila utješ- 
na pastoralna rijetkost, da sam u jednom te istom danu po- 
dijelio pet različitih sakramenata. Osim svetog reda i svete 
potvrde što, obično dijele samo biskupi, to mi se ovdje dogo- 
dilo uz još koji sprovod, koji ne spada u sakramente. 

.Za ovako velike i naporne župe obično se raspisuje natje- 
čaj, predaju se i šalju molbe na duhovni stol i tamo bude 
imenovan koji od uglednijih i zaslužnih svećenika, domoru- 
dac dotičnoga kraja. Bilo je iz Samobora dosta uglednih sve- 
ćenika, tako u prvom redu Alojzije Noršić, pa Mijo Lamot 
i Juraj Kocijanić, pa je i njih trebalo pitati i s Njima računa- 
ti, a za sve to trebalo je dosta vremena. 


Gradjani Samobora svakako su htjeli, da im postane žup- 
nikom dosadašnji dugogodišnji kapelan svećenik Tomo Dim- 
njaković, i slali su pismene molbe na biskupiju, da im njega 
imenuije. Poznata uskotračna željeznica «Samoborec» po- 
vezla je mnoge gradjane u Zagreb, da tamo i usmeno zamgle 
nadbiskupa Bauera u prilog imenovanja njihova kapelana. 
Na čelu jedne takve deputacije bio je medju ostalima i jedan 
pravoslavac po imenu Rajčević, i kada je to nadbiskup saz- 
nao, nije mu bilo pravo, pa je tomu javno prigovorio, a onaj 
pravoslavac je kleko pred nadbiskupa i rekao: «Odmah me 
prekrstite.» Nadbiskup je na to odgovorio, da mu više ne do- 
laze s ovakvim molbama, jer da će stvar promisliti i odlu- 
čiti, i tome je audijencija bila završena. 

Stepinac je u medjuvremenu vršio svoju dužnost savjes- 
no, spretno i razborito, ali u onoj napetoj atmosferi nije se 
samoborčanima svidio. Još su mu prigovarali, što je na pro- 
povijedaonicu nosio neke knjige, da iz njih citira pojedine 
izvadke velikih: ljudi i citate Svetog Pišma, a oni su nauči- 

li da im svećenik napamet: govori i to pučki svima razumlji: 
vo a, ne onako učeno, kako je on propovijedao. 

. Župske matice iz onoga doba pune su Stepinčevih potpi- 
sa, jer je tamo zaorao prve brazde svoga pastoralnoga ra- 
da. Radio je mnogo i dijelio različite sakramente, što kao 
ceremonijar do sada nije imao prilike dijeliti. 

Svakako se mora priznati, da je nadbiskup Bauer imao u 
Stepinca veliko povjerenje i da ga je slao na teška i odgovor- 
na mjesta. gdje se nije moglo naći brzo i pravo riješenje. 
Samoborsku župu je nadbiskup najprije ponudio Alojziju Nor- 
šiću, no kad je ovaj za tu odluku predugo razmišljao, konač- 
no je bio imenovan domaći sin, Samoborac Juraj Kocijanić, 
koji je poznat po svom povijesnom djelu «Pape i hrvatski 
narod.» Stepinac je predao dužnost novoimenovanom župni- 
ku i nakon obavljene dužnosti ponovo se vratio u Zagreb. 

Sličan slučaj se dogodio i u Svetom Ivanu Zelini, kad 
je tamo umro uzorni župnik Dr. Martin Djuranec, a seljaci 
su silom htjeli ondje namjestiti dotadašnjeg kapelana Janka 
Vedrinu. Tako je u toj župi nastala prava seljačka buna. 

Sveti Ivan Zelina se nalazi na polovici puta izmedju Zag- 
reba i Varaždina. Ta je župa velika i važna, pa se za nju 
tražio stariji i ugledniji svećenik. Evo kako to opisuje 
Vilim Cecelja, koji je u ono vrijeme bio kapelan u Bedenici, 
nekih 10 kilometara od Svetog Ivana Zeline u pravcu prema 
Konjšćini. (Op. 1.) 

«Kraj je veoma bogat vinogradima, pa je mjesto medju 
narodom poznato pod imenom 'Pijani brijeg'. Kapelan Ve- 
drina je bio u svom radu vrlo aktivan. Zalazio je često u se- 
ljačke kuće, što se seljacima neobično svidjalo. Osobito su 
ga zavoljeli vjernici obližnjeg sela Biškupec, kamo se naj- 
radije svraćao...» 

Po tom Ceceljinom izvještaju doznajemo, da su se seljaci 
oprli crkvenim vlastima i zatvorili kapelana Vedrinu u žup- 
ni dvor i oko njega postavili stražu. Bilo je tamo i dosta 
žena, koje su spremale župni dvor i kuhale za župnika i za 
čuvare, tako kad je Stepinac došao autobusom u Sveti Ivan 
Zelinu, našao je puno dvorište seljaka, koji ga nijesu pus- 
tili u župni dvor. On se ipak probio do crkvenih vrata i tamo 
pročitao dekret, kojim se sa župe opoziva Janko Vedrina i 
imenuje Stepinac privremenim upraviteljem. 

Seljaci su burno protestirali. On ih je upozorio na crkve- 
ne zakone, da samo nadbiskup ima pravo imenovati župni- 
ke i kapelane i pozvao ih je, da se mirno razidju svojim ku- 
ćama. Tada je nastala još veća buka uz prijetnje i da se ma- 
sa još više na razbjesni, Stjepinac je napustio župsko dvo- 
rište. 

Telefonski je obavijestio nadbiskupa o pobuni u župi i 
dobio je nalog, da uzme oružnike i da pod njihovom zašti- 
tom udje u župni dvor. Stepinac je zamolio, da se ovaj nalog 
povuče, a on će nastojati mirnim riješiti pobunu. Nadbiskup 
je na to pristao, i tada se Stepinac nastanio u obližnjoj gos- 
tionici Pažić, koja se nalazila blizu crkve i župnog dvora. 

Sutradan mu nisu dali ni misu čitati, a kroz otvoreni pro- 
zor su mu bacali kamenje i dobacivali mu najgore uvrede. 
Kapelan Cecelja je u toj gostionici posjetio Stepinca i s nji- 
me razgovorao i ostao je zadivljen nad njegovim ponaša- 
njem i nad skromnošću i mirom, kojim je onako strpljivo i po- 
nizno primao sve uvrede, prijetnje i psovke.On čak nije mislio 
protiv njih poduzimati nikakve mjere; nije se sakrivao, nego 
je ostao na svom mjestu. Još je uvijek čvrsto vjerovao, da 
će se ljudi otrijezniti i uvidjeti svoju zabludu. . 

Tako se i dogodilo zahvaljujući njegovoj velikoj strplji- 
vosti koju je pokazao. Ljudi su vidjeli nevinog čovjeka, kako 
onako ponizno podnosi sve njihove uvrede, pa su zauzeli dru- 
go stanovište. Mnogi su se povukli, a mnogi su mu dolazili 
na miran razgovor. Najtvrdokorniji su ostali seljaci sela Bi- 
škupca, ali i njihovi redovi su se prorijedili i straža se oko 
župnog dvora jako smanjila. 

Stepinac je ponovo telefonski obavijestio nadbiskupa o 
stanju u župi i na duhovnom stolu su bili mišljenja, da je 
dosta te pobune. Izdan je nalog oružnicima da na miran na- 
čin odstrane ljude iz župnog dvorišta i otvore vrata župnog 
dvora. To nije bilo više ni teško provesti, i šaka ljudi se 
sama povukla pred ozbiljnim nastupom oružnika. Stepinac je 
naručio taksi i odveo Janka Vedrinu u Zagreb na duhovni 
stol, a sam se vratio natrag i preuzeo župu i tamo započeo re- 
dovitim radom. Nakon nekog vremena je uveo u službu no- 
vog župnika Zvonka Štefanca, a sam se ponovo vratio u 
Zagreb. 

Janko Vedrina je bio retka u župu Bočica na Kor- 

dunu i tamo je nažalost završio tragićnom smrću. Jednog 
dana negdje 1938. našli su ga mrtva, ubijena puškom u žup- 
nom dvoru. Govorilo se da ga je ubio i orobio jedan njegov 
najbolji prijatelj, neki student šumarstva, no prava se isti- 
na nije nikada doznala. 


Opaske: 


1.) Vilim Cecelja —Svetačka poniznost— «Glasnik Srca: Isu- 
sova i Marijina», Salzburg, veljača 1966. str. 31 - 33. 


5. POGLAVLJE: 
IZBOR ZA KOADJUTORA | BISKUPSKO POSVEĆENJE. 


Već se kroz nekih deset godina govorilo i pisalo o bu- 
dućem nasljedniku starom nadbiskupu i metropoliti dru An- 
tunu Baueru. Javno je mnijenje isticalo mnoge dobre i čas- 
ne svećenike; koji bi po svojim velikim sposobnostima bili 
mogli preuzeti upravu nadbiskupije. Medjutim kakogod bi 
koji kandidat izlazio na javu, tadašnja liberalna štampa 
bi ga uzimala na nišan, gledala bi ga pod velikim poveća- 
lom, počela bi ga kritizirati i nalaziti velike razlike medju 
njima, dok ih konačno ne bi sve skupa ozloglasila. 

Na biskupskim konferencijama u Zagrebu | prisustvovali 
bi redovito svi biskupi, da tamo rješavaju skupne probleme 
katoličke Crkve. Nadbiskup vrhbosanski dr. Ivan Šarić bi u 
te dane bio gost nadbiskupa Bauera, pa bi u dvoru i spavao 
i jeo. Jednom zgodom kad su dva nadbiskupa medjusobno 
razgovarali upravo je prošao pored njih ceremonijar Stepi- 
nac i onda dr. Šarić prišapne dru. Baueru: «Evo vam najbo- 
ljega biskupskog kandidata!» (Op. 1.) 

Nije nikakvo čudo da je i starom nadbiskupu zapelo oko 
na mladog, radinog i spretnog ceremonijara s kojim se tako 
često susretao. Osim toga Stepinac je bio najmladji činov- 

nik na zagrebačkom Duhovnom stolu. Nadbiskup je osjećao, 
da neće više dugo živjeti, pa je prema tome pitanje njegova 
nasljednika bilo. važno i goruće, a i papinski nuncij je pak 
poto htio, da se to pitanje riješi. 

Jednoga dana u početku 1934. pozvao je stari nadbiskup 
svoga ceremonijara u svoju kancelariju i kako pripovijada 
njegova majka, otprilike mu je rekao ovo: «Već se približuje 
dan moje smrti. No prije toga bi htio riješiti jedno vrlo važno 
pitanje. Radi se o mojemu nasljedniku. Vrijeme, koje nado- 
lazi, bit će vrlo teško i ova nadbiskupija traži čovjeka jaka, 
zdrava, sveta i energična, a vi ste taj čovjek!» 

Mladi je Stepinac problijedio. U prvi mah nije se znao 
snaći kako bi reagirao. Konačno je kleknuo pred nadbisku- 
pa i sa suzama u očima usrdno ga zamolio. «Preuzvišeni, 
imajte smilovanja sa mnom!» Nadbiskup Bauer ga je ljubez- 
no udario šakom po ramenu uz riječi: «Ti buš moj nasljed- 
nik!» (Op. 2.) 

Kad se je Stepinac digao, nadbiskup je mirno nastavio: 
«Ne očekujem od vas, da mi odmah odgovorite. Znam da je 
odluka vrlo važna, zato ću imati strpljenja i nade, dodjite 
mi prekosutra, pa ćemo o tom mirno razgovarati.» . 

«Te dane je Stepinac proveo pred Svetohraništem u stal- 
noj molitvi. Pisao je majci da se moli za njega, da Gospo- 
din odkloni od njega taj kalež. Smatrao se nedostojnim i 
nesposobnim, da primi ovako veliku službu.» (Op. 3.) 

Iza dva dana eto ga nadbiskupu i daje mu izjavu, da se 
smatra nesposobnim da primi apostolsku službu. Mučio se 
siromah, da temeljito obrazloži svoj postupak i kad je svršio, 
čekao je konačnu odluku. Stari je nadbiskup ovaj puta bio 
vrlo kratak: «Vaše su me riječi još više utvrdile u mojem 
uvjerenju i o mojoj odluci, jer dokazuju, kako ste stvar oz- 
biljno shvatili. Od svega, što ste rekli, osvrćem se samo na 
ono, da ste mlad i neiskusan svećenik. Nadam se da će me 
dobri Bog još uzdržati nekoliko godina na životu, pa ćemo 
zajedno. za Njega raditi.» 3 

Stepinac je još jedanput pukašao. razuvjeriti starca nad- 
biskupa, ali mu je. na licu -vidio, da slabo uspijeva, pa je 
zašutio. Na to se, je nadbiskup uozbiljio i svečano završio: 
«Nastupam kao vaš nadbiskup, obećali ste mi poslušnost. 
Primite to kao Božju volju!» 


x: 


Stepinac konačno sav slomljen popusti, prigne glavu i 
dade svoju privolu: «Neka se vrši volja Božja.» Tako su 
se razišli. On je i dalje nastavio svojim radom u kancelariji 
Duhovnog stola kao i do sada, a svijet oko njega nije ni 
slutio, kakva se oluja digla u duši toga mladoga svećenika. 

«Stari nadbiskup javi nunciju svoga novoga kandidata i 
ovaj javi u Rim, da dobije pristanak. Dogovorili su se, da će 
ovaj puta za njega poraditi u najvećoj tajnosti i brzini, jer 
ga nijesu htjeli izvrgnuti komentiranju štampe, da ga ona 
ne uprlja svojim piskaranjem. (Op. 4.) O. Sakač spominje, 
kako je prema pripovijedanju papinskog nuncija Mons. Her- 
menegilda Pelegrinettia ona okolnost da je Stepinac bio ju- 
goslavenski dobrovoljac, bila odlučujuća kod imenovanja. 
Nuncij je izvijestio Svetu Stolicu i dobio «placet» i pozvao 
je starog nadbiskupa u Beograd, da dobije pristanak vlade. 
Čini se, da Sveta Stolica nije držala zgodnim imenovati ne- 
koga, koji ne bi imao pristanak tada vladajućeg kralja Alek- 
sandra Karadjordjevića. 

Zato dr. Bauer dodje u Beograd i posjeti nuncija i zatra- 
ži audijenciju kod kralja. Na sastanku s kraljem izloži, kako 
je star i nemoćan i kako mu žurno treba pomoćni biskup i u 
zgodan čas lukavo zapita: «Veličanstvo, bi li se vi protivili, 
kad bih ja predložio. jednoga uzornoga svećenika, koji je bio 
vaš rezervni časnik i bio je dobrovoljac u zadnjem ratu u 
Jugoslavenskoj diviziji?» «Ne bih», glasio je kraljev odgo- 
vor, «a kako mu je ime?» Nadbiskup na to rekne Stepinče- 
vo ime i još doda nekoliko pohvala i kralj pristane. Iza toga 
nadbiskup požuri na nuncijaturu i papinski nuncij bez okli- 
jevanja brzojavno zamoli iz Rima dekret imenovanja. 

Drugi dan, još prije nego je nadbiskup napustio Beograd 
da podje u Zagreb, bude neočekivano pozvan u kraljevski dvor 
i kralj se stane ispričavati, ne bi li povukao svoj pristanak. 
Nadbiskup mirno, odlučno i svečano odgovori: «Veličanstvo, 
mi smo naučeni na onu narodnu — Kraljeva se ne poriče! — 
Uostalom papinski nuncij je već javio vaše odobrenje u Rim». 
I nadbiskup Bauer se zadovoljan vratio u Zagreb. (Op. 4.) 

Zanimivo je vrlo značajno pismo koje je papinski nuncij 


uputio novoirmenovanom:koadjutoru:.: «Zahvaljujem «Ti, : preu«- 


zvišeni gospodine, što si pristao na to, da kao dobri Cirenac 
uzmeš na sebe, sjajni doduše, ali težak i trnjem posuti križ Cr- 

kve zagrebačke i što si ga spreman ponijeti s Isusom ponizno i 
srčano. Dugo si oklijevao s pristankom, smatrajući se presla- 
bim za nošenje tolikog tereta. Ali po želji Svetog Oca dobro- 
voljno si preuzeo jaram, pouzdajući se u Onoga, koji je po- 
bijedio svijet.» 

Pozvan dakle od Boga kao Aron, primat ćeš milost i ja- 
kost svoga zvanja. Stalno će te pomagati Tješitelj Duh Sveti, 
bit će Ti na pomoć zagovor blažene Djevice Marije i svih ne- 
heskih zaštitnika zagrebačke Crkve. 

Budi dobar pastir, sav za Krista, sav za povjereno Ti sta- 
do!» (Op. 5.) 

Vatikanski list «L'Osservatore Romano» od 30. V. 1834. ob- 
jelodanjuje vijest, da je Sveti Otac Papa Pio XI. bla- 
goizvolio imenovati dra. Alojzija Stepinca za naslovnog 
nadbiskupa Nikopsis-a i dodijelio ga za nadbiskupa koadjutora 
preuzv. g. dru Antunu Baueru s pravom nasljedstva na zagre- 
bačkoj nadbiskupskoj stolici. Istu vijest potvrdili su i privat- 
ni brzojavi od o. Konstantina Noppela rektora zavoda Ger- 
manikuma mons. Djure Madjerca, rektora zavoda Sv. Jero- 
nima, zatim iz Vatikana od Brocka, Steina i Petera, koji su 
prvi brzojavno čestitali novom nadbiskupu želeći mu sve naj- 
bolje. 

Zagrebačke novine donijele su tu vijest 31. svibnja. Sva je 
katoličku javnost napeto pratila prve vijesti o tako važnom do- 
gadjaju, jer «položaj zagrebačkog nadbiskupa igra veoma 
vidnu ulogu ne samo za vjerske i crkvene prilike nego za sve 
javne, kulturne i socijalne prilike u svekolikom javnom živo- 
tu. Nitko nije očekivao da će tako mlad kandidat doći u obzir 
na tako važno i uzvišeno mjesto.» (Op. 6) 

Stepinac je bio dosta čedan i nije se nigdje posebno is“i- 
cao, pa je bio potpuno nepoznat u hrvatskoj javnosti. Šta- 
više i njemačke, češke, austrijske i madjarske novine su ja- 
vile vijest o najmladjem nadbiskupu na svijetu koji tada ni- 
je navršio ni 36 godina. 

Tih dana još prije biskupskog posvećenje primio je mla- 
di nadbiskup mnogo brzojava čestitaka i pisama, a i de- 
putacija raznih društava, redovnika i redovnica. 

Zanimivo je bilo poklonstvo prvostolnog kaptola na čelu 
s generalnim vikarom, pomoćnim biskupom zagrebačkim 
drom. Franjom Salis Sewisom, koji ga je u ime sviju poz- 

dravio. Na taj pozdravni govor zahvalio se novi nadbiskup 
ovim riječima: 

«Preuzvišeni gospodine biskupe, Presvijetla i prečasna gos- 
podo! 

Zahvaljujem od srca na pozdravu, koji ste mi uputili 
preko vašeg predstavnika, preuzv. g. biskupa Salisa. Za- 
hvaljujem, velim, od srca, i ako se radovati ne mogu, jer 
moje imenovanje je za meni težak križ. Taj križ pak va- 
2lja nositi prema pravilima kršćanske savršenosti ne samo 
patienter, nego libenter et ardenter (strpljivo, dragovoljno 
i gorljivo), a u savršenosti nisam još ni toliko napredovao, 
da bi ga nosio patienter, a kamo li libenter et ardenter. 

Medjutim kako bilo ja sam na taj teški položaj došao 
pokorivši se želji vrhovnog poglavara Svetog Oca. Zato ve- 
lim — In Te Domine speravi! — Ufam se, da će se onda i na 
meni ispuniti riječi: «Quoniam in me speravit, liberabo eum. 
protegam eum, quoniam cognovit nomen meum!» 

Moja je nakana i cilj čist. Slijediti nauku križa, te bez 
ikakva straha braniti katoličku istinu i pravdu prema onoj: 
«Dilexi iustitiam et odi iniquitatem», to je moje načelo. Ogav- 
nost prema nepravdi bila je duboko usadjena u mojoj duši 
uvijek, kao što i ljubav prema pravdi. Pa kao što sam bio za 
dobro svoga naroda spreman dati sve, tako sam spreman na 
sve i za crkvu katoličku, koja me je od najranije mladosti 
učila dati svakome što je njegovo i ljubiti ljude istinskom 
ljubavi. 

Na svom izvanredno teškom položaju ja moram da raču- 
nam prije svega na vašu pomoć. Vi ste muževi, koji imate 
i velikih zasluga i velikog iskustva u upravi ovako velike di- 
jeceze kao što je nadbiskupija zagrebačka. Svaki od vas bio 
bi i po dobi i po zaslugama prije pozvan nego li ja, da dodje 
na ovaj položaj. Ali kad je Providnost Božja odredila ova- 
ko, ja se nadam, da ćemo zajedno raditi u skladu i lju- 
bavi. 

Svi vi dobro znadete, da sam se ja cijelo vrijeme svoga 
svećeničkog života držao po strani, ne jer bih koga izme- 
dju vas podcjenjivao, jer gojim najveće poštovanje prema 
svakom svećeniku, nego da nigdje nedam povoda bilo kak- 
vom sporu. Došao sam pak iznenada na mjesto i te kako 
izloženo! Ali kao što sam svagdje nastojao ispuniti svoju 

Qužnuši, lako ću je nastojati ispuniti što savjesnije na svom 
novom položaju, da moj rad bude na pravu korist svete 
Crkve, Hrvatskog naroda i čitave domovine. Ja vam se još 
jedanput usrdno zahvaljujem na pozdravu i molim za brats- 
ku suradnju!» 

iza toga povukao se nadbiskup ispraćen srdačnim pokli- 
cima sviju članova kanoničkog i prebendarskog zbora. 
(Op. 7.) 

To je bio njegov prvi službeni doticaj s klerom grada Za- 
greba. Oni su se već prije poznavali i susretali s njime, ali 
to poznanstvo je bilo manje više iz vidjenja u katedrali kod 
raznih ceremonija ili u uredu nadbiskupskog duhovnog sto- 


la. Sada iza imenovanja samo se je odnos dostojanstva iz- 


mjenio i svaki je zauzeo svoje pravo mjesto. 

Nadbiskup dr. Bauer na pitanja novinara odgovara, da je 
zbilja sretan, što je dobio tako dobrog zamjenika, koji će 
iza njega upravljati jednom od najvećih evropskih nadbis- 
kupija, koja broji skoro dva milijuna vjernika. 

Štampa je o tom nekoliko dana pisala i pozabavila s 
osobom novog koadjutora. U glavnom su pisali o njegovim 
životnim podacima. Katolička štampa je isticala njegovo 
seljačko porijetlo i opisivala povijest Krašića i okolnih mjes- 
ta, kao i ljude i njihove običaje u onim stranama. Vjerni na- 
rod ga je smjesta duhovno prihvatio, i to ne samo njegovi po- 
danici, nego takodjer čitav narod iz drugih biskupija, jer on 
svojim položajem i sjedištem postaje metropolita katoličke 
Crkve u cijeloj državi. To se lijepo obrazilo po mnogobroj- 
nim čestitkama iz najudaljenijih krajeva Hrvatske. 

Ne možemo srcu odoljeti, a da ne spomenemo samo je- 
dan članak, kojeg je napisao vrsni katolički pisac mons. 
Ivan Vlašić, a koji je izišao onih dana u sarajevskom mje- 
sečniku «Vrhbosni». (Op. 8.) Tom članku je naslov «Ruke 
Božje unakrst.» 


«Sveti patrijarha Josip Misirski imao je u Egiptu dva sina, 
prvenca Manasiju i Efraima mladjega. Kad je Jakov, otac Josi- 
pov, bio pri kraju života i već skoro posve obnevidio, dovede 
mu Josip oba svoja sina, da ih blagoslovi. Stade s djecom pred 
Jakova duboko mu se pokloni i primače mu sinove. 

Sveto Pismo ovako to opisuje: «Pa ih uze Josip obojicu, Efra- 
ima sebi s desne strane, a Manasiju s lijeve, a ocu ovome s desne.» 

Dakle Josip je kao što je to prirodno, tražio glavni blagoslov za 
svoga prvijenca Manasiju. Zato ga je podkučio pod desnu ruku 
Jakovljevu. Ali dogodilo se nešto čudnovato: «A Jakov pruži des- 
nu ruku i stavi je na glavu Efraima, mladjega brata; a lijevu na 
glavu Manasije, koji je bio stariji —namjestiv ruke unakrst.— A 
Josip, kad vidje, gdje otac metnu desnu ruku svoju na glavu 
Efraimu, ne bi mu milo; pa uhvati za ruku oca svojega i pokuša 
da je premjesti s glave Efraimove na glavu Manasijinu. 1 reče ocu 
svome: «Ne valja tako, oče, jer ovo je prvenac. Stavi desnu ru- 
ku njemu na glavu!» Ali otac njegov ne hije, nego reče: «Znam 
sine, znam. I od njega će poslati narodi, i on će se množiti, ali 
će mladji brat biti veći od njega.» 

Ako listamo povijest Crkve, vidjet ćemo, kako je Gospodin 
česlo, poput patrijarhe Jakoba, namjestio ruke unakrst. To se 
dogodi već u početku kad su apostoli birali zamjenika Judi Iška- 
riotu. Sveto Pismo ovako govori: «I odrediše dvojicu: Josipa zva- 
nog Barsaba, kojeg su prozvali pravednikom i Matiju. I pomoliše 
se govoreći: Ti Gospodine, koji poznaš srca sviju, pokaži kojeg si 
od ove dvojice izabrao... I baciše kocku, a kocka pade na Ma- 
tiju.» 

Iz svega se vidi, da su apostoli bili na strani Barsabe. Imali 
su zato i razloga. On je svojim svetim životom već bio stekao ve- 
liki ugled medju vjernicima, i svi su ga zvali Pravednikom. Zato 
ga i apostoli stavljaju na prvo mjesto — podkučuju ga Gospodinu 
pod desnu ruku, a Matiju pod lijevu. Ali Gospodin poput Jakova, 
namjesti ruke unakrst i spusti desnicu nad Matiju, a ljevicu na 
Barsabu. 

Kocka pade na Matiju, slabije poznatog i manje istaknutog. 
Njega pozva sebi za apostola. 

Nešto slično dogodi se i god. 374. Narod grada Milana je bi- 
rao biskupa. Znalo se, da će izbori biti burni. Zato car posla svog 
činovnika Ambrozija, da očuva red. Ovaj je bio katekumen to 
jest još nije bio ni kršten. 

Pa šta se dogodi? Ambrozije se vrati kući kao biskup. Njega 
izabraše. To je onaj kasniji veliki naučitelj i svetac svete Crkve. 

Ove nam zgode iz Svetog Pisma i povijesti Crkve dolaze na 
pamet danas, kad su oči cijelog Hrvatskog naroda uprte u slavnu 
katedralu zagrebačku. Gospodin je bio pružio obje ruke, da tra- 
ži nasljednika uzvišenom starcu, svome vjernom sluzi. I podku- 
čivali su pod njegovu božansku desnicu muževe pravedne — mu- 
dre — učene — iskušane u dugoj i teškoj borbi za njegovo sve- 
to Ime. A tamo pod lijevom rukom, ili bolje u dalekoj sjeni li- 
jeve ruke gubio še u magli nepoznati i ponizni lik jednog mla- 
dog Flfraima. 

I mi svi zadivljeni vidjesmo, kako se ruke Gospodinove di- 
goše i staviše unakrst. Desnica mu ode daleko na lijevo, da ju 
spusti na glavu mladome Efraimu; da ga blagoslovi i pomaže, i 
uzdigne na visoki prijesto svoje Crkve. 

Zapitasmo se u čudu: Kakva sila pritegnu desnicu Božju na 
lijevo? Možda divni lik majke isposnice, koja je stajala uz svoga 
Efraima? Ili možda molitve: Njemu vjernog Hrvatskog naroda? 
— Ne i nitko drugi — «i zagonetno je u očima našim.» 

Danas kad ta svemoguća ruka leži na glavi izabranog našeg 
Efraima, milijuni vjernog katoličkog naroda, u zajednici sa sta- 
ricom isposnicom majkom, poniznom mole tu božansku desnicu. 
da se nikad — ni za tren — ne digne sa te drage nam glave. 

Efraime, Efraime! Jesi li svjestan, da su milijuni suznih očiju 
Hrvatskoga naroda uprii danas u tvoj svijetli lik, koji Gospodin 
uzdignu povrh nas? 


Dominus tecum — Gospod s Tobom! Pozdravlja Te katolička 
Bosna. 
Banja Luka, 24. VI. 1934. Mons. Ivan Vlašić 


Mladi je nadbiskup zamolio vrhbosanskog nadbiskupa dra. 
Ivana Šarića i splitskog biskupa dra. Kvirina Klementa 
Bonefačića, da mu budu sukonsekratori na posvećenju i 
oni su mu se rado odazvali. Tako će na tom posvećenju su- 
djelovati čitava Hrvatska —Banska Hrvatska, Bosna i Her- 
cegovina te Dalmacija s Istrom. 

Nadbiskup Bauer je svome nasljedniku izkazao veliko 
poštovanje i ljubav time, da mu je darovao biskupski križ, 
lanac i prsten. Sve je to bilo od zlata, a prsten je povrh 
toga bio urešen velikim topazom i s osamnaest briljanata. 
Posebno veselje mu je priredio i time, što se u nedjelju 
prije njegova biskupskog posvećenja odvezao s njime u Kra- 
šić k majci u pohode. To je bila fina i plemenita gesta sta- 
roga nadbiskupa, koja je mladoga duboko dirnula. Kraši- 
ćanci su nekako prije doznali za njihov dolazak i sav se 
Krašić sletio te im spremio srdačan i svečan doček. Poz- 


dravili su ih župnik i načelnik ispred mnoštva razdraga- 


na svijeta. . 

Starica majka nije se u prvi čas ni snašla, kad je na kuć- 
nom pragu ugledala sina u pratnji tako visokoga gosta. No 
veselo raspoloženje i velika ljubaznost starca nadbiskupa 
brzo su je vratili u staru kolotečinu i duševnu ravnotežu. Raz- 


govor je u glavnom vodio stari nadbiskup i svojim je dos- 


45 


jutkeama sve rezveseljavac. Majka i sin samo su se gleda: 
i nemoguće je opisati kolika ih je sreća zapunila. 

Mladi je koadjutor prije posvećenja obavio duhovne vjež- 
be kod isusovaca na Jordanovcu. Vidio je on teške prilike, 
u kojima se nalazi katolička Crkva u cijeloj domovini. Znao 
je za neprijateljsko raspoloženje od strane framasunerije i sa 
strane beogradske vlade, pa je slutio teške dane, a uz to još 
je bila tolika nestašica klera, te se je oslonio samo na Gos- 
podina Boga i za svoje geslo uzima riječi: «In Te Domine, 
speravi! — U Tebe sam se, Gospodine, pouzdao!» 

U predvečerje posvete 23. lipnja priredilo mu je zagrebać- 
ko gradjanstvo pod vodstvom križara i drugih katoličkih dru- 
štava svečanu bakljadu i podoknicu. Došao je iz Beograda i 
apostolski nuncij mons. Hermenegildo Pelegrinetii, sav ra- 
dostan što mu je pošlo za rukom riješiti tako krupno pitanje, 
zamjenu straže u zagrebačkoj nadbiskupiji. Doputovali su u 
Zagreb i mnogi drugi biskupi. 

Na čelu povorke koja je prolazila gradom išao je divan 
krašićki banderij, svi jahači u hrvatskoj narodnoj nošnji, 
zatim križarska glazba, križarska drušiva s lampionima i 
ostala katolička društva s poštanskom glazbom. Na balkonu 
se nadbiskupskog dvora pojavio sijedi starac hrvatski me- 
tropolita sa svojim novim koadjutorom, koji je još bio obu- 
čen samo u crnu svećeničku haljinu. Za njim su stajali, apo- 
stolski nuncij i ostali biskupi i nadbiskupi. 

Prvi je progovorio dugogodišnji vodja križara dr. Ivo 
Protulipac u ime hrvatske mladeži i osobito križara i pozdra- 
vio mladog nadbiskupa kao novog natpastira ističući, da se 
može na njih osloniti, jer su voljni slušati i raditi za boljitak 
i napredak svete vjere i katoličke Crkve ne samo u zagre- 
bačkoj nadbiskupiji nego i u cijeloj hrvatskoj domovini. 
(Op. 9.) 

U ime gradjanstva i cijeloga naroda pozdravio je mlado- 
ga nadbiskupa školski nadzornik i hrvatski književnik Mi- 
lutin Mayer krasnim i značajnim govorom, u kojem je me- 
dju ostalim rekao i ovo: «Sutrašnjim danom zasjet ćete na 
historijsku stolicu staroslavnih zagrebačkih biskupa. Pred 


vama su na toj časnoj stolici sjedila od djraina. osnutka do. 


danas njih osamdeset i dvojica. 


Ne zaboravite nikad, da je medju njima bilo muževa čas- 

nih i učenih. Muževa sveta života i neustrašivih branitelja 
svete Crkve i našeg naroda, koji su za vrijeme trista godina 
borbe s osmanlijskom zatornom silom polazili u boj držeći 
u ljevici posvećeni križ, a u desnici britki mač. Oni su u tim 
herojskim krvavim borbama za krst časni i slobodu zlatnu 
bili sa svojim narodom «predzidje kršćanstva» i štit cjelo- 
kupne zapadne civilizacije!» Taj govor Milutina Mayera bio 
je pozdravljen oduševljenim pljeskom. 

iza njega je govorio hrvatski metropolita dr. Antun Bauer 
i ukratko je kazao slijedeće: 

«Draga braćo! Ja sam već kazao, a i novine su raznijele 
na sve strane. —Ja sam sretan!— Sretan sam zato, jer znam, 
tko će iza mene upravljati ovom nadbiskupijom, a to je nitko 
drugi nego mladi, energični i dobri svećenik dr. Alojzije Ste- 
pimac. (Poklici: živio!) Molim vas i zaklinjem, da srca svo- 
ja dignete k Bogu i da se vruće pomolite za sretno vladanje 
moga nasljednika, koga da Bog poživi, a mene da uzme k 
sebi!» 

Dobri je stazac prosuzio od silnog ganuća i zadovoljstva, 
koje je potreslo njegovom dušom. (Op. 10.) 

Zatim je uzeo riječ mladi nadbiskup koadjutor i otpri- 
like rekao ovo: 

«Velika vam hvala na ovoj tako veličanstvenoj počasti 
i pozdravima. Posebno srdačno zahvaljujem gospodi govor- 
nicima, koji su me počastili tako krasnim i sažetim govo- 
rima u ime hrvatske mladosti i u ime gradjana grada Za- 
greba, a hvala i svima vama, koji ste svojom prisutnošću 
uzveličali ovu slavu, koja ne pripada meni, nego Gospodinu 
Bogu, koji me je izabrao na ovo časno mjesto. 

Sve vas bez razlike pozivam, da svaki pojedinac i svi za- 
jedno doprinesete što više učvršćenju katoličke vjere i Crkve 
u hrvatskom narodu. Providnost me je iznenada postavila 
mimo moje volje na ovo izloženo mjesto pastira zagrebačke 
nadbiskupije. I ja sam po želji Svetog Oca Pija XI. pris- 
tao, da nosim ovaj veliki Križ. 

Imade u zagrebačkoj nadbiskupiji svećenika mnogo vri- 
jednijih i časnijih od mene. Lako ćete naći ninogo muževa is- 


“ kusnih, učenih, svetih i pobožnih, koji. bi po svom radu, 


umu i dobi; bili više pozvani: i zaslužni za ovo mjesto za- 
grebačkog nadbiskupa, ali jednoga, koji bi više od mene 

volio i ljubio svoju domovinu Hrvatsku i bio spreman da se 
žrtvuje za svoju svetu vjeru i Crkvu katoličku, takvoga si- 
gurno ne ćete naći nikada!» L 

Zrakom se prolomila bura oduševljenih poklika: «Tako je, 
živio!» Bila je to prava grmljavina, koja je zaorila pokraj- 
nim ulicama: Kaptolom, Ribnjakom, Bakačevom ulicom sve 
do Langova i Jelačićeva trga i koja se nikako nije mogla 
smiriti. 


Gore na balkonu skočio je sa svoje stolice vrhbosanski | 


nadbiskup i radi tih riječi posebno zagrlio i čestitao mla- 
dom nadbiskupu koadjutoru i dodao: «Tako je i moj pred- 
šasnik blage i slavne uspomene dr. Josip Stadler u Saraje- 
vu slično često puta govorio i bio je cijeloga života živa 
vatra u ljubavi prema Hrvatskoj. Bio je vrlo požrtvovan u 
radu i radi toga neobično obljubljen medju bosancima!» 
(Op. 10) 

Bilo je još poklika hrvatskom metropoliti, slobodnoj Hr- 
vatskoj, hrvatskoj Bosni, Papi, hrvatskom episkopatu i tako 


bez kraja i konca. Istom sada su gradjani opazili, da je 


novi natpastir čelik Hrvat i borbeni rodoljub. Svijet se iza 
toga sav razdragan počeo razilaziti i vraćati svojim ku- 
ćama. 

U nedjelju 24. lipnja 1934. u jutro krenula je svečana 
povorka iz nadbiskupskog dvora u katedralu na posvetu. 
Povorku su sačinjavali klerici, brojni vanjski i katedralni 
kler, izaslanici pojedinih kaptola, biskupi sukonsekratori, 
hrvatski metropolita i konačno nadbiskup koadjutor. Iza nje- 
ga je išla njegova skromna majka s ostalom djecom i rod: 
binom. 

Najstariji kanonik, dr. Josip Volović, pročitao je sa pro- 
povijedaonice papinsku bulu o imenovanju i na koncu ju je 
popratio riječima: «Da Bog da, da Ti sretno bilo!» Dr. Lo- 
vro Radičević je pročitao s oltara i latinski tekst bule, u 
kojoj Sveti Otac Pio XI. saopćuje: «Ljubljenim sinovima 
prvostolnog kaptola, svećenstvu i puku grada Zagreba i nad- 
biskupije zagrebačke, da je dra. Alojzija Stepinca, sve- 
ćenika postavio na koadjutora s pravom nasljedstva zagre- 
bačkom nadbiskupu Antunu, te ih potiče, da istoga Alojzija, 
svoga budućeg nadbiskupa odano prime kao oca i pastira 
svojih duša, da ga dužnim poštovanjem susreću, slušaju i 

cijene njegove spasonosne opomene i naloge..., tako da se 
on raduje, što je u njima našao odanu djecu, a oni da se ra- 
duju, što su u njemu našli blagonaklonog oca.» 'lom je bu- 
lom dr. Alojzije Stepinac bio imenovan naslovnim nadbis- 
kupom Nikopisa i ona nosi nadnevak od 28. svibnja 1934. 

Prekrasan je bio obred biskupskog posvećenja. Vjerni- 
ci su napeto slijedili taj uzvišeni čin, osobito mazanje tje- 
mena i ruku svetim uljem, pa kad je nadbiskup koadjutor 
prinosio svome konsekratoru darove: kruh, vino i svijeće 
ili opet, kad je primio prvi puta mitru i nadpastirski štap, 
te je pod pjevanjem Te Deuma prošao kroz crkvu blagosliva- 
jući prisutne. 

Preuzeo je dakle na se «kao dobri Cirenac, doduše svi- 
jetli, ali težak i trnjem posuti križ Crkve Zagrebačke». Još 
je nekoliko godina uživao zaštitu svoga junačkoga prešasni- 
ka, o kojega se upirao kao mladi bršljan o čvrsti hrast i ako 
je već od početka na njemu stajao sav tekući posao uprave 
nadbiskupijom. (Op. 11.) 

Silnom energijom i voljom neumorno radi i piše do u 
sitne sate ili kako je to jedan noćni prolaznik opazio: «Lam- 
pa se na njegovom prozoru radne sobe zadnja trnula u cije- 
loj kući, a valjda i na cijelom Kaptolu.» Gotovo preko noći 
postaje nedaleko traženi i obljubljeni govornik prvog stila. 
Obilazi cijelu prostranu nadbiskupiju, sve župe i njihove fi- 
lijale, svagdje propovijeda i dijeli svetu potvrdu. Upoznaje 
se sa svećenstvom i njihovim pastoralnim teškoćama, osni- 
va nove župe i gradi nove crkv= i samostane. Saziva dekans- 
ke konferencije, organizira 22 euharistijska kongresa i na 
svima je on glavni govornik. 

Organizira katoličku štampu i vodi brigu za sjemenište i 
kler. Predvodi pokorničke procesije na Mariju Bistricu, iz- 
daje pastirske poslanice protiv psovke, protiv bijele kuge i 
bezbožnog komunizma. Osudjuje narodne grijehe, mane i 
poroke, ali ljubi griješnike i zalutale pojedince. 

Uza sav svoj naporni pastoralni rad prevadja s francus- 
kog jezika knjigu od 680 stranica «Krunica kao razmatranje 
i usmena molitva» od Andrije Pradela O. P., koju je izdala 
dominikanska naklada «Istina» u Zagrebu. Još kao nadbis- 
kup koadjutor pozove jednom župnika svete Marije dra. 
Milana Beluhana, da zajedno službeno pohode župu u Šes- 

tinama. Na putu susretnu seljaka, koji je vozio veliki voz 
drva i zapao zadnjim kotačima u jamu i kunući je tukao ko- 
nje. Htio ih je psovkom prisiliti, da izvaku kola iz blata, all 
bez uspjeha. 

Nadbiskup je najprije opomenuo seljaka da ne psuje, 
nagovorio ga da pusti malo konje da počinu. Poslije malo 
vremena uzeo je bič u svoje ruke, stao je uz slabijeg konja 
i uzeo ga za uzde. 


Naredio je seljaku da malo ledjima podupre otraga i 
zamolio je župnika, da pomogne s onu stranu, gdje su kola 
više zapala. I na dani znak povikao je «hijo» i zapucketao 
bičem. Konji trgoše u jedan mah i kola upravo izletila iz 
jame. (Op. 11.) 

Ono što je drugima toliko puta propovijedao, sam je 
izvršavao. Nije se stidio ni najnižeg seljačkog posla, pa 
i u biskupskim haljinama, da pomogne seljaku u nevolji i 
na taj način da svojim primjerom prednjači. 


Opaske: 


1.) Ivan Šarić —Moja sjećanja na nadb. Stepinca— «Hr- 
vatska Revija», Buenos Aires br. 4 prosinac 1951. str 231. 

.) To mi je propovijedao dr. Josip Burić. 

) Lukas Brajnovich — Un defensor de la Fe — «Alcazar» 

19. II. 1960. str. 15. 

4.) Stjepan Sakač — «Hrvatska Revija» Buenos Aires, prosinac 
1960. str. 380. 

) Katolički List. Zagreb, br. 25. 22. VI. 1944. str. 295. 

) Katolički List, Zagreb, br. 22. 1. VI. 1944. 

.) “Katolički List, Zagreb, br. 23. 7. VI. 1934. 

) Glasnik Srca Isusova i Marijina, Salzburg, siječanj 1953. 

str. 3 

9.) Dr. Ivo Protulipac bio je ubijen od komunista kuglom u za- 
tiljak usred grada Trsta 20. I. 1946. u podne. 

10.) Usmeno saobćio dr. Ivan Šarić, koji je umro u Madri- 
du 16. srpnja 1960. 

11.) Priobćio dr. Milan Beluhan, koji .je umro 21. 1. 1953. od 
raka u Zagrebu. 

Alojzije Stepinac kao djak gornjogradske gimnazije u 


Zagrebu. (1909. - 1915.) 














Roditelji kardinala Stepinca Josip Stepinac (f 19834.) i 
Barbara rodj. Penić (f 1948.) 

ZA "Goto Europa resa) 

Sveti Ctac Pio XII. pomno sluša predstavku našega Ste- 
Pinca: Na čelu značajne delegacije, Stepinac je u Vatikanu 
Molio za što skorije proglašenje svetim bl. Nikole Tavelića, 


jeruzalemskog mučenika (1340. - 1391.) 





Na Bistrici je počeo graditi «križni put» iz mramora. Dos- 
pio je dovršiti samo četiri postaje. Ostale su već bile na 
putu, ali nisu radi ratnih prilika došle na odredište. 








U Brezovici nad- | 


biskup: je rekao : 
«Ako vas tko upi- 
ta zašto sam osno- 
vao ovaj samostan 
kažite mu, da sam 
sa osnovao zato da, 
kad ja ne budem 
više na ovoj zemlji 
mogao moliti za 
svoje svećenike, da 
ovaj Karmel produ- 
ži moju molitvu za 


njih». 























































































































































































































































































































































































































































































































































































































































































































































































































(Foto Associated Press) 


















































(Foto Europa Press) o rk svaki dan kroz četiri puna sata proboravi u 


Majka nadbiskupova Barbara Stepinac postila je punih 
32 godine moleći Svevišnjega, da joj sin Alojzije postane sve- 
ćenik. 

































































Mali kipić na radnom stolu kardinala Stepinca (rad Mile 
Wood). U svojim pismima i govorima kardinal se mnogo pu- 
ta osvrće na Judu Iškariota očajnog izdajnika Kristova. 


6. POGLAVLJE: OSNIVANJE NOVIH ŽUPA 


Hrvatska metropola Zagreb širio se na sve strane i uslijed 
nagloga porasta pučanstva bila je velika potreba, da se u 
dogledno vrijeme zadovolji najprečim potrebama vjernika i 
da se osnuju nove župe i sagrade nove crkve. U tu svrhu 
saziva svećenike i svakom od njih nalaže, da mu naprave 
plan za prvih osam župa u samom gradu Zagrebu. 

Na 15. kolovoza 1935. izdaje posebnu okružnicu u kojoj 
medju ostalim kaže i ovo: 

«Izgradnja osam župskih crkava, župskih dvorana i dvo- 
rova iziskuje goleme izdatke; u ovom slučaju još veće, jer 
se u Zagrebu ne mogu graditi kakvegod crkve, nego takove, 
koje će ne samo praktički, nego i arkitektonski i estetski od- 
govarati položaju grada, kojega hrvatski narod smatra svo- 
jim centrom kulture...» «U tu svrhu bit će u nedjelju dne 18. 
kolovoza ove godine sabiranje u svim župskim crkvama gra- 
da Zagreba, te u katedrali, gdje ću ja osobno stajati kod žare 
za skupljanje. Znam vrlo dobro, da će mnogi tobožnji prija- 
telji sirotinje graknuti i vikati, da bi bolje bilo sabirati za 
sirotinju. No niti ću se ja, a nadam se ni vi, predragi vjex- 
nici, dati smesti. I Juda je graknuo, kad je ona žena izlila 
miomirisnu pomast na noge Spasiteljeve. Graknuo je doduše 
u ime sirotinje, ali znamo, da su ga vodili drugi motivi. Kad 
dajemo Bogu, a dajemo, kad gradimo lijepe hramove Nje- 
mu u čast, ne prikraćujemo time ni najmanje sirotinju. No 
i bez obzira na to, ova akcija ići će i te kako u korist siro- 
tinje, jer će se kod gradnje moći zaposliti naši siromašni 
radnici i obrtnici, koji kao nezaposleni traže ne milostinju, 
pi h ponizuje, nego rada, koji ih diže i oplemenjuje.» 

Mobilizirana je čitava Katolička Akcija, a školska djeca 
sa svojim škrabicama i crnačkim glavama obilaze i prose u 
njegovo ime. Pred svim gradskim crkvama i na raznim trgo- 
vima pripremljeni su sabirni stolovi, gdje prose ugledne gra- 
djanke, a pred sabirnim stolom u katedrali stoji on sam 
osobno i dok se po dvojica kanonika mijenjaju, on je izdržao 
čitav dan. Svakoj novoj župi je imenovao svećenika i odo- 
Orio posebni odbor, koji će se brinuti za uspostavu rada. 

Koje su to župe, koje je nadbiskup osnovao, i gdje se one 
nalaze? Evo ćemo ih samo nabrojiti: 
U Maksimiru — župa sv. Jeronima. 
Na Kanalu — župa sv. Obitelji. 
Na Krešimirovu trgu — župa sv. Pavla. 
U Trnju — župa Krista Kralja. 
Na Miramarskoj cesti — župa sv. Terezije oc Maloga Isusa. 
Na Trešnjevki — župa sv. Josipa. 
Na Selskoj cesti — župa BI. Marka Križevčanina. 
U Kustošiji — župa bl. Nikole Tavelića. 


Ovu je zadnju župu bl. Nikole posvetio za vrijeme rata, 
a sagradio ju je njen prvi župnik Vilim Cecelja prema nacr- 
tima Ing. Dubsky-a : uz veliku pomoć samog nadbiskupa i za- 
grebačkog kaptola. Crkva je 30 metara dugačka i 15 metara 
$iroka. Blagoslov crkve je obavio sam nadbiskup na blagdan 
našega blaženika 14. XI. 1943. te odslužio pontifikal i održao 
prigodnu propovijed. Na javnom zborovanju :za toga gov»- 
rio je dr. Josip Andrić o važnosti i širenju pobožnosti bl. 
Nikoli Taveliću u hrvatskim krajevima. Isti je dan župnik 
Cecelja predao daljnu brigu za crkvu novom župniku, Antunu 
Frimelu, koji je imao još dosta brige da dotjera pojedinosti 
i uredi crkvu do kraja. (Op. 2.) 

Osim toga na samom gradskom području otvorene su još 
dvije župe u velikim bolnicama, to jest Presvetog Srca Isu- 
sova u bolnici sestara milosrdnica na Vinogradskoj cesti i 
župa Svete Barbare u zakladnoj bolnici na Rebru. Dvije su 
opet predane redovnicima, i to župa Gospe Lurdske u Zvoni- 
mirovoj ulici i župa sv. Franje Ksaverskog trećoredcima na 
Ksaverskoj cesti. Ovi su već više godina požrtvovno radili 
u takvoj okolini, koja je trebala svakako da ima svoju žu- 
pu radi mnogobrojnog stanovništva. 

U blizini Zagreba podignuta je župa sv. Mihovila Arkan- 
djela i predana ocima kapucinima, u Rudešu župa sv. Ane, u 
Podsusedu župa sv. Ivana Boska koja je predana salezijan- 
cima i još u Vrapču u bolnici župa presvetog Srca Isusova. 

Dakako, čulo se i prigovora: što će nam tolike crkve, gradi. 
te radije tvornice, škole i bolnice. I upravo ovi isti, koji su pri- 
govarali, stavljali bi najveće zapreke, kad bi crkva htjela 
otvoriti koju školu ili bolnicu.: Drugi su opet prigovarali to- 
likoj brzini kojom se gradilo, držali su; da od svega toga ne će 

biti ništa, jer da u gospodarskoj i novčanoj krizi ne će biti 
dosta novaca pa će sve to zapasti i propasti. Žuriti se moralo 
paš zato, jer se grad brzo razvijao i širio i u gradnji crkava 
smo zakasnili barem 20 godina. 


Nadbiskup Stepinac bi za vrijeme gradnje obilazio i zani- 
mao se kako gradnja napreduje, i kakve su: poteškoće na puću. 
I kad bi posao bio završen eto ga na posvetu da blagoslovi ili 
posveti novosagradjenu crkvu i da svojim riječima punim 
topline i razumijevanja probudi zaspale vjernike i još ih po- 
takne na vršenje kršćanskih dužnosti. Obično su ti dani os- 
tajali nezaboravni i ubilježeni kao najznačajniji u spome- 
nice pojedinih župa. 

Stari katedralni dekanat bio je prevelik; imao je šest 
starih gradskih župa i sedam okolišnih. Radi lakše crkvene 
uprave nadbiskup ga je razdijelio u tri dekanata i to ka- 
tedralni, susedgradski i remenski. Tako se je lice crkvene 
organizacije za kratko vrijeme potpuno preobrazilo. 

S osnutkom novih župa došao je onamo svećenik i ondje 
se nastanio, gdjs su ga prije smatrali samo kao neugod- 
na posjetnika i stranca. Prije su za svećenikom vikali i 
psovali, a sada ga dočekuju s poštovanjem i s lijepim poz- 
dravom: «Hvaljemi Isus i Marija!» Prije je tim predgra- 
djima sa strahom prolazio i. svećenik i redovnik i časna 
sestra, a odtada se to mijenja i svećenik svake godine zala- 
zi u kuće da in blagoslovi, a na velike blagdane dok ulicama 
prolazi procesija, sve su kuće okićene cvijem, sagovima i 
drugim znakovima dobrodošlice. 


Društva Katoličke Akcije počela su svoj apostolski rad 
okupljanjem djece i mladeži. Medju djecom su uskrsli pra- 
vi apostoli i širitelji dobre štampe, a preko štampe počela 
je borba protiv psovke, širila se ljubav prema bližnjemu 
osobito prema sirotinji, skupljali se milodari za Mariju Bis- 
tricu. Vjernici su malo po malo počeli vršiti svoje vjerske 
dužnosti i obavljati razne pobožnosti osobito mjesečnu sve- 
tu Pričest i moljenje svete krunice. Nije se samo svećenik 
približio narodu, nego se i narod približio svećeniku i Crkvi. 
Na svečane dane su u nove župe rado-dolazili biskupi i ta- 
ko je narod bolje upoznao: svoje pastire. Listopadske, ko- 
rizmene i svibanjske pobožnost su se obavljale u svim za- 

grebačkim župama i njima je nadbiskup Stepinac dao po- 
korničko obilježje i to je sve zajedno bilo lijepo primljeno. 
Već su se vršile priprave za velike pučke misije po cije- 
lom gradu, zatim veliki narodni euharistijski kongres za 
proslavu 1300. godišnjice pokrštenja Hrvata, ali su ratne 
prilike poremetile ovaj narodni duhovni preporod. Pučke 
misije, koje su u Zagrebu obavljene 1934. godine, poka- 
zale su očevidno potrebu novih duhovnih središta, ali za 
njihovu je izgradnju trebalo smjelosti i odvažnosti nadbis- 
kupa Stepinca, da to sve stavi u pogon i sretno ostvari. 
Zagreb je grad na gori, nacionalna i vjerska metropo- 
la, u koju su s ponosom i nadom uprte oči svih Hrvata. Dva 
vitka tornja na Kaptolu pokazuju, kuda smjera idealizam 
hrvatskoga naroda i njegova glavnoga grada, a sveti Mar- 
ko u gornjem gradu trajno svjedoči o vjeri minulih vje- 
kova. 
Zagreb treba preporoditi izgradnjom novih župa i zato je 
potreban u prvom redu blagoslov Božji. Stoga iza debelih i 
starih bedema nadbiskupskih kula na Kaptolu u jednoj sobi 
dugo bdije, kleči i moli za blagoslov Božji jedan čovjek 
s križem na prsima, sa žarom u srcu i vatrom u očima i s 
blagom ozbiljnošću na licu: to je nadbiskup Stepinac. 





Opaske: 


1.) Katolički List, Zagreb, br. 33. — 15. VII. 1935. 
2.) Glasnik Srca Isusova i Marijina, Salzburg, siječanj 1962. 


7. POGLAVLJE: MARIJA BISTRICA 


Od godine 1934. pa dalje nadbiskup Stepinac kroz deset 
godina predvodi pokorničke procesije grada Zagreba u Ma- 
riju Bistricu i tamo svaki puta propovijeda. 

“Cestom preko Sesveta i Kašine ima donle 37 kilometara 

i radi toga mnogi proštenjari izabiru drugi put preko Šlje- 
mena. Taj je put nešto kraći, ali naporniji; ide se preko 
Markuševca, Vidovca do kapelice Marije Sniježne, pa zatim 
na Laze kod svetog Andrije i izbije se kod svetog Ladislava 
na domak slavnog prošteništa Marije Bistrice. Ako se uzme, 
da je nadbiskup tamo i natrag išao pješice, imamo lijepi 
broj od 70 kilometara puta teške i stroge pokore. Cbično bi 
iza tih proštenja otišao u Brezovicu, da tamo liječi žuljeve i 
malo otpočine, pa da novom snagom i poletom nastavi svoj 
apostolski rad. 

Crna Kraljica Hrvata mora stolovati u kraljevskim dvo- 
rovima! Ta je zamisao ponukala nadbiskupa Stepinca, da se 
prihvati zamašnih radova i gradnja na obnavljanju bazilike, 
uredjenju križnog puta i da se na taj način stvori ceniralno 
svetište Marijino za cijelu Hrvatsku. 

Prvi kroničar njezinih milosti i čudesa bio je župnik an- 

drija Ivšić i on nam u prvom svesku «Knjige čudesa» po- 
ručuje, da je slavimo i častimo, «jer čim su ljudi prestali 
častiti Mariju, prestala je ona dijeljenjem milosti!» Treba- 
mo li njezinu pomoć, moramo ju častiti i zazivati i žrtvovati 
se za obnovu njezina hrama, da Marija vidi, koliko je Hrvati 
vole i štuju. 
f Križni put je velebno djelo u tom stvaranju i nadbiskup 
je dospio da postavi prve četiri postaje, a ostalo bi po malo 
podizao prema tomu kako bi doticali milodari dobrih vier- 
nika. Te se postaje dopremaju iz Carrare (Italija) od tamoš- 
njeg mramora i na svakoj postaji ima po nekoliko osoba u 
naravnoj veličini. Nažalost došao je rat i daljna je doprema 
obustavljena. 

Oko postaja križnog puta zasadjen je perivoj, a to je dje- 
lo vrtlarskog stručnjaka S. Klaića, tako da svojim zelenilom 
1 cvijećem mami hodočasnike, da u tišini razmatraju muku 
Isusovu i misle _na dobru majku. 

Dopisnik Katoličkog Lista S. K. (od 11 svibnja 1944 br. 19.) 
izvješćuje, da je planove za obnovu svetišta izradio aka- 
demski arhitekt A. Freudenreich i da bi se bazilika imala 
obložiti mramorom do dva metra visine. «Pod od kamenih 
ploča u bazilici se izravnjuje, ploče. se .klešu i nanovo pola- 
žu na betonsku podlogu. Glavna ladja crkve već je dovršena. 
Bazilika je nešto proširena time, što je župnik preč. g. Flo- 

rijan Papić sakristiju premjestio na drugu stranu, gdje je i 
nekad bila...» 

«U kapelici sv. Petra, koja služi za pričešćivanje vjernika, 
već su postavljene pričesne klupe, a umjetnik Marko Raši- 
ca izradio je za oltar reliefnu sliku svetog Petra i vrata ta- 
bernakula. Nacrte za slikane prozore izradio je prof. P. 
Papp. 

U niši kapelici smješten je odlijev čudotvornog kipa Maj- 
ke Božje Bistričke u mijedi, koji je izradila kiparica Mila 
Vood. I okolica svetišta se uredjuje, tako je već izradjena 
cesta, koja vodi iz trga prema križnom putu i put, koji vodi 
kroz šumu na vrh kalvarije, kojim će se hodočasnici vraća- 
ti poslije obavljenog križnog puta.» 

«Natječaj za sreditbenu osnovu predvidja riješenje pro- 
blema nove velike crkve, izgradnju samostana (za Pavline), 
izgradnju kapelica otajstava svete krunice, izgradnju oltara 
za crkvene obrede pod vedrim nebom, izgradnju ljetne po- 
zornice, prenočišta i ostalih objekata, kako to traži hrvats- 
ki Lurd.>» 

Sve te lijepe planove bi nadbiskup ostvario, da nije morao 
ići u zatvor i na robiju, ali barem nam pokazuju silan za- 
nos, kako su ti nacrti zamišljeni i oni još uvijek čekaju na 
svoje ostvarenje. 

Baš godine 1935. bila je proslava 250. godišnjice, odka- 
ko je pronadjen čudotvorni kip Majke Božje u zidu pokraj 
oltara bistričke crkve. Evo što nam kažu stari anali bistrič- 
ke crkve o prvom čudu i otkriću Marijina kipa: (Op. 1.) 

Godine 1684. zbio se u gradu Oštrcu ovaj izvanre- 
dan dogadjaj. Stjepan Gregorić nadglednik družine u dvo- 
ru «prejasnog i presvijetlog gospodina grofa Petra Ke- 
glevića» nenadano je obolio. Uzrok bolesti je bilo neko za- 
trovano piće, koje mu je iz osvete podmetnuo njegov ne- 
prijatelj. Odmah iza uzimanja tog otrova Gregorić je zado- 
bio veliki otok čitavoga tijela. Ni micati se nije mogao, dok 
se u svojoj teškoj nevolji nije utekao čudotvornom kipu Maj- 
ke Božje Bistričke. Čim je učinio zagovor, otrovanje je po- 
pustilo. Naskoro zatim, na predzadnji dan lipnja, doputovao 
je na Bistricu, gdje se po ispunjenju svoga zavjeta oslobodio 
od svakog otoka. čudesni značaj njegova ozdravljenja pos- 
vjedočili su Matija Dubovački iz Oštrca, Andrija Jakušić, 

stanovnik oštrčki te mnogi drugi svjedoci, koji su vidjeli, ka- 
ko je tijelo grofovskog nadglednika nateklo i ponovo popri- 
milo zdrav izgled.» 

«Petnajst dana poslije toga prvog uslišanog zagovora na- 
ložio je biskup Martin Borković tadanjem župniku Ivanu 
Molitorisu, da potraži kip Majke Božje, koji je preko 40 go- 
dina bio sakriven u zidu svetišta. Gotovo nitko nije više poz- 
navao obrise lica, ugradjenog u stijeni kraj velikog oltara. 
Sam domaći župnik pogrešno je naslućivao lik nekoga sveca, 
dok poslije biskupove upute nije saznao pravu istinu. ču- 
dotvorni kip je otkriven u prisutnosti zagrebačkoga kano- 
nika kustosa Matije Stoklasa u subotu 15. srpnja 1684. Sli- 
jedećeg dana u nedjelju, bio je javno posvećen u prisutnosti 
mnoštva vjernika i ta je posveta najvažniji dogadjaj u mis- 
tičnoj povijesti Marije Bistrice. Nedokučiva milost Božja 
proslavila je taj znameniti dan s osam vjerodostojno utvrdje- 
nih čudesa.» 


Upravo radi tog datuma hodočašće grada Zagreba se 
obavlja u nedjelju, koja je najbliža 16. srpnja. 

Godine 1935. slavila se 250. godišnjica otkrića i tom zgo- 

dom se skupilo preko 30 tisuća romara iz svih krajeva 
Hrvatske na čelu sa četiri biskupa. Za tu priliku je nadbis- 
kup Stepinac održao nježnu i prekrasnu propovijed u čast 
Majci Božjoj. Sve su njegove propovijedi na Bistrici jedna 
ljepša od druge, a da samo probudimo želju, da ih, dragi 
čitatelju sve i čitave pročitaš evo ćemo ovdje citirati samo 
početak i svršetak ove propovijedi: (Op. 2. 
«Stari pomorci, da im ladja za vrijeme bure ne bude 
igračka valova, nastojali su, da što prije nadju čvrsto tlo 
i da bace sidro, koje će ladju držati na mjestu. Svaki po- 
jedinac je putnik na moru ovoga života, koji plovi usred 
raznih bura i oluja. 

I cijeli hrvatski narod je takav jedan putnik, koji već 
13 stoljeća plovi pučinom života u ovoj svojoj današnjoj 
lijepoj domovini, koju nam je podala ruka Božja. I taj je na- 
rod kao mudri pomorac našao takodjer jedno čvrsto tlo, 
gdje je bacio sidro ovog ufanja i nade, da ne potone u teškim 
časovima života, a to je Majka Božja Blažena Djevica Ma- 
rija. U toj dubokoj vjeri našega puka, da nam je Marija naj- 
bolja zaštitnica u životu i smrti, svjedoče nebrojene crkve 

Njoj posvećene po našim brežuljcima i planinama, otocima 
i dolinama. Svjedoče nebrojeni oltari gotovo u svim crkvama, 
svjedoče nebrojeni kipovi Njoj na čast podignuti na raskršći- 
ma naših puteva i cesta...» 

Ovdje nadodajemo svršetak ove propovijedi: 

«Evo, braćo, kako je opravdana vjera našega puta u po- 
moć Marijinu, kako je opravdano štovanje Majke Božje u 
našem puku, makar bio griješan. Zato se i mi obraćamo k 
Njoj, svim srcem i svom dušom vapeći: 

«Pogledaj nas milena Mati, 
Svrni k sirotam pogled svoj zlatni.!» 

Pogledaj na dječicu hrvatsku, da ih nikada ne ofuri mraz 
grijeha i opačina.. Pogledaj na hrvatske mladiće i djevojke, 
da ostanu vazda čisti i pobožni. Pogledaj na hrvatske muževe 
i žene, da čuvaju neokaljanu bračnu vjernost i čuvaju se odur- 
nih opačina, koje skvrne svetost bračnoga života. Pogledaj 
na hrvatske starce i starice, da im milostivi Bog po Tvom 
zagovoru olakša jade starosti, oprosti im grijehe i pripre- 
mi sretnu vječnost. 

Mi pak sa svoje strane obećajemo svi, da ćemo Ti osta- 
ti vjerni i iskreni štovatelji! Vjerni dok budu žuborili poto- 
čići naši, šumile rijeke naše, dok se bude pjenilo sinje more 
naše. Vjerni dok se budu zelenile livade naše, dok se budu 
zlatile njive naše, dok se budu sjenile tamne šume naše, 
dok bude mirisalo cvjeće domovine naše! Zato završujemo 
s pjesnikom našim moleći Te iz dubine srca: 

«Dobra nam navek ostani, 
Isprosi nam pri Sinu, 

Da od svakog zla obrani 
Nas i domovinu. Amen» 


Na ovu 250 godišnjicu došli su još dr. Antun Bauer, dr. 
Dionizije Njaradi i dr. Jeronim Mileta. Nadbiskup Bauer 
je tom zgodom obavio svečano krunisanje kipa zlatnom 
krunom u stilu kruna hrvatskih kraljeva, kako je to prona- 
djeno prema starim spomenicima. Kip je djelo nepoznatog 
pučkog umjetnika. 

Kada sam .zadnji puta bio na Bistrici do suza su me ga- 
title neke čovjek bi rekao sitnice. U dvorištu izvan Svetiš- 
ta ima zid natkriven s lukovima. Na zidu su naslikane poje- 
dine slike raznih čudesa, koja su se dogodila na zagovor 

Majke Božje Bistričke. Ispod tih slika .su ispovijedaonice 
i uvijek ima po nekoliko svećenika, koji ispovijedaju: > > 

Stepinac je tamo satima proboravio i kod njega su se 
ljudi rado ispovijedali. Tamo je on mnoge i tvrdokorne gri- 
ješnike pomirio s Bogom. 


U crkvi u svetištu opazio sam mnoge žene kako klečeći 
na golim koljenima obilaze oko oltara i ljube zid ispod čudot- 
vornog kipa i oltarnjake koji vise i pokrivaju glavni oltar. 
Neke su žene spustile čarape tako da na golim koljenima 
obidju oltar. Jedna je od njih zakrvarila koljena i dolazi muz 
da je odgovori od tako teške pokore i dok je žena malo po- 
činula, muž je dva puta klečeći obišao oltar! Poslije sam doz- 
nao, da imaju sedmero djece i da je majka za svako dijete 
obilazila oltar i muž joj je pomogao da ispuni svoj zavjet. To 
su njihova djeca i neka ih draga Gospa pomogne, da budu 
sretni! ' 

Nadbiskup Stepinac je cijelog svog života bio veliki štova- 
telj Majke Božje i druge je na to poticao. U svibnju 1935. odre- 
djuje naknadnu pobožnost u čast Majke Božje za psovke, a 
to isto čini u svibnju 1937. godine i preporučuje posebnom 
okružnicom molitvu svete krunice. U jubilarnoj godini odre- 
djuje posvetu hrvatskog naroda Majci Božjoj, najprije pri- 
godom zagrebačkog hodočašća u Mariju Bistricu, a iza toga 
u svim Marijinim crkvama i konačno po svim crkvama svo- 
je nadbiskupije. j 

Godine 1943. odredjuje posebnu posvetu prečistom Srcu 
Marijinu i preporuča prve subote i bratovštinu Srca Mariji- 
naiu nekoliko navrata posebno i ponovno preporučuje sve- 
tu krunicu i to njezin posebni oblik - živu krunicu. Za ob- 
novu prošteništa osniva ustanovu «Naša draga svetišta» i 
ta se razvija u snažni narodni pokret svih slojeva naroda, 
da se po Mariji preporodimo u Kristu. 


ii kući Matici časnih sestara Milosrdnica daje svaki 
mjesec duhovnu obnovu, da pokaže kako cijeni njihov požr- 
tvovni rad i da mu je stalo do toga, da sve duše duhovnog 
staleža budu što više produhovljene. 


Još godine 1937. izdaje posebnu okružnicu o vojni pokore 
protiv bezbožnog komunizma i tom prilikom predvodi proce- 
siju i prenos slike Majke Božje Kamenitih vrata u katedralu. 

gdje propovijeda i služi svetu misu ponoćku i drugi dan opet 
se vraća sa slikom Majke Božje na Kamenita vrata. (Op. 3.) 


Opaske: 


1.) St. R. «Katolički List» Zagreb, 29. VI. 1944. br. 20. 

2.) Vidi u ovoj knjizi propovijed br. 14. 

3.) Okružnica br. 32. Katolički List, Zagreb, 8. VII. 1937. 
br. 15. 


8. POGLAVLJE 
PUT U SVETU ZEMLJU 


U ljetu 1937. pripravljao je zagrebački Odbor za Svetu 
Zemlju posebno hodočašće, da podje s jednim biskupom na 
posvetu oltara bl. Nikole Tavelića u Jerusalem. Hodočas- 
nici su se spremali, ali se nijedan od 14 hrvatskih biskupa 
nije odazvao. Svi su redom dobili poziv, ali i svi su bili pre- 
zauzeti pastoralnim radom i poslali ispriku. I nadbiskup Ste- 
pinac je dobio poziv, a sigurno nije imao novaca da put pla- 
ti, pa se toplo zahvalio: «Ne mogu nikako ići u Svetu Zemlju, 
premda bih želio. Hodočašće ide usred ljeta, kad je najveća 
žega, a ja žegu teško podnosim. Mnogo sam za ljetne žege 
trpio, dok sam studirao u Rimu. U svetoj Zemlji je žega još 
veća. Razbolio bih se tamo, pa bih vam bio samo na teret.» 
(Op. 1.) 

No tajnik toga odbora nije popuštao. Zamolio je nadbisku- 
pa Bauera, neka on posreduje, da je njegova želja, da njegov 
zamjenik i nasljednik ode u Jerusalem posvetiti oltar bl. Ni- 
kole Tavelića. 

Nadbiskup Bauer je doista rekao svoju iskrenu želju 
svom koadjutoru, a valjda mu je i put platio i mladi: je nad- 
biskup iz dubokog poštovanja prema svom predšasniku odlu- 
čio udovoljiti njegovoj želji. 

Pošli su na put 8. srpnja 1937. i u Splitu se ukrcali na 
parobrod «Princesa Olga» i morem krenuli najprije u Grčku, 
a onda u Siriju i Libanon. U Beirutu sa razgledali katoličko 
sveučilište, a u Damasku se sjetili svetog Pavla u kapeli, 
koja se nalazi na onom mjestu, gdje je Krist ovoga progoni- 
telja obratio u najvećeg širitelja svoje nauke. Zatim se 
redaju mjesta oko Genezaretskog jezera, Kafarnaum, Mag- 
dala, Tiberijada sve od Kane Galilejske, gdje je Isus učinio 
svoje prvo čudo. Tamo su bili pozvani u franjevački samos- 
tan i ondje je nadbiskup okusio vino i zamolio tamošnjeg 
gvardijana: «Mogu li ja dobiti bocu tog vina, da je ponesem 
dragom nadbiskupu metropoliti? Bit će mu drago, ako mu 
ponesem takav dar iz Kane Galilejske.» I to je bila jedna 
od plemenitih crta nadbiskupa, da je bio strog prema sebi, 
a s velikim obzirom i pažnjom je postupao prema drugima. 

U Nazaretu se sjetio svete Obitelji. Sveti Josip je umro 
prije nego je Isus započeo svoje javno djelovanje, tako je i 
nadbiskupov otac, koji se takodjer zvao Josip, umro prije 
njegovog biskupskog posvećenja. Samo je nazaretska maj- 
ka Marija doživjela Isusovo javno djelovanje, njegova čude- 
sa i smrt na križu. Nadbiskupova majka Barbara doživjela 
je njegovo biskupsko posvećenje i kasnije ga je posjećivala 
u zatvoru i tako ga pratila u njegovu stradanju i patnji. 

Na brdu Taboru razgledali su baziliku Preobraženja. Tu- 
mač onoga svetišta im je rastumačio, da su grede ove nove 
bazilike dovezene iz hrvatskih hrastovih šuma i hodočasnici 
su s ponosom gledali prema svodu crkve i kao da im je bila 
jasna simbolika, koju je historija namijenila Hrvatskoj, da 
su je mnogi pape nazivali «predzidjem kršćanstva.» 

U Jeruzalemu im je bilo prvo i najvažnije, da podju na 
Golgotu, na Isusov grob i tamo u bazilici Božjeg groba nad- 
biskup je progovorio s neobično produhovljenim zanosom: 

«Evo nas, dragi hodočasnici, na najvećem cilju našega 
puta, na koji smo pošli iz naše domovine u Isusovu domovi- 
nu. Isusovi napori, da ga svijet upozna, završili su na ovom 
mjestu, na koje je morao doći s križem na ramenima, um- 
rijeti na tom križu, biti položen u ovaj grob i Uskrsnućem 
svojim triumfirati nad smrću: i 

I naši hodočasnički napori, koji nas prate već deset da- 
na, doveli su nas k ovom mjestu kao kulminaciji naših naj- 

većih čežnja. Srce nam obuzima osjećaj sreće kao nigdje 
drugdje i još nikad u životu, a duša klikće u nama zanesena 
svetošću ovoga časa. Kao što je sveti Pavao istinitost nauke 
Isusove povezao s Isusovim Uskrsnućem, dakle s najvećim 
dogadjajem u historiji čovječanstva, koji se evo na ovom 
mjestu dogodio, tako proživljavamo sad mi na ovom mjestu 
svoju hodočasničku ljubav k Isusu i povezujemo se s dubo- 
kom vjerom u Usrksnuće njegovo. 

I presretni, što smo mogli doći ovamo, zahvaljujemo Spa- 
sitelju, što nam je to omogućio i molimo ga za sve svoje mile 
i drage, koji su ostali u domovini i u mislima nas prate ova- 
mo. Pa kao što nas je Spasitelj doveo ovamo u svoj zemaljs- 
ki Jeruzalem, tako na ovom svetom mjestu njegova Uskrsnu- 
ća molimo, da nam omogući jedanput doći u onaj nebeski 
Jerusalem.» (Op. 2.) 

Iza toga je nadbiskup poljubio kamenu ploču u kapelici 
groba Isusova, na kojoj je prema tradiciji ležalo mrtvo tije- 
lo Spasiteljevo, a i drugi hodočasnici su redom to isto uči- 
nili. 

Velik je Bog u svojim svecima i kao što su zvijezde na 
nebu različitog sjaja, veličine i različite udaljenosti od zem- 
lje, tako su i sveci potpuno različiti i svaki od njih ima svo- 
ju posebnu karakteristiku. Nadbiskup Stepinac sluša Božja 
nadahnuća, on je zaljubljen u križ i upravo preko križa i 
patnje hoće skršiti moć paklenoga duha, pa iz žarke ljuba- 
vi prema Bogu nastoji zadovoljiti Božjoj pravdi za narodne 
mane i poroke i to osobito za neslogu, bijelu kugu i psovke. 
I eno ga u Jeruzalemu 23. srpnja 1937. u petak u tri sata 
po podne po najvećoj žegi uzima na svoje rame povelik križ 
i s hodočasnicima obavlja pobožnost križnog puta i nosi ga 
istim tragom, kojim je Isus nosio svoj križ na Golgotu. 


Ovu je originalnu pokoru ponovio na svom povratku u 
Zagreb. Pred njega je izišao nadbiskupski auto, da ga ona- 
ko umorna preveze kući u nadbiskupski dvor, ali on ne sje- 
da u auto —odluka je pala— on za svoj narod čini pokoru, 
pa neka ga taj narod i vidi. Opet uzima na rame onaj drve- 
ni križ. Ovaj puta su mu ga pomogli nositi njegovi hodočas- 
nici, s kojima je došao iz Svete Zemlje, jer je daljina puta 
od kolodvora do katedrale dosta velika. Ipak ga je on unio 
u katedralu, a cijelim putem su išli pješice pjevajući i moleći, 

kako to dolikuje pravim proštenjarima. Ova vrsta pokore je 
bila dotada nepoznata u gradu Zagrebu. Bilo je prolaznika, 
koji su se tomu čudili, bilo ih je, koji su se podsmijavali, a 
bilo je zlobnika, kojima je to bilo ruglo i sramota. 

Nema te žrtve, makar kako velika bila, koju on nije spre- 
man podnijeti za svoj narod. U muzeju zagrebačke katedra- 
le nalazi se medju ostalim vrijednim stvarima i jedan obič- 
ni štap, s kojim je jedan zagrebački biskup «pješice» obišao 
čitavu svoju prostranu nadbiskupiju. T ovaj drveni križ nad- 
biskupa Stepinca spada medju vrijedne relikvije, koje se 
“op na počasnom mjestu blizu njegova groba u kate- 
drali. 

Na blagdan svetog Jakoba prvog jeruzalemskog biskupa 
25. srpnja posvetio je oltar bl. Nikole Tavelića i odanle ra- 
zaslao pozdravne brzojave svetom Ocu Papi i svim hrvatskim 
biskupima u domovini. Napisao je tamo i štampao jednu svoju 
poslanicu, koja se kasnije čitala u svim župama njegove 
nadbiskupije i u njoj se po prvi puta ističe želja i nastojanje 
za kanonizaciju bl. Nikole Tavelića, čiji se kult u zadnjih 
30 godina jako raširio po cijeloj Hrvatskoj medju Hrvatima i 
mnogim strancima izvan Hrvatske. 

Mnoge su crkve i kapele posvećene njemu u čast i poslano 
je u Rim na stotine tisuća molba za njegovu kanonizaciju, sa- 
mo iz Španjolske preko 10 tisuća, od kojih su posebna pisma 
od 29 biskupa i četiri kardinala, da se hrvatski blaženik što 
prije proglasi svetim. Daj Bože, da nam se i ta želja što prije 
ispuni. 


Opaske: 
1.) Glasnik Srca Isusova i Marijina, Salzburg, svibanj 1962. 


sir. 129. 
2.)  1bidem. str. 130. 

9. POGLAVLJE 
NADBISKUP 


Uoči blagdana Bezgrješnog Začeća veliko je zvono za: 
grebačke katedrale zazvonilo tužnim glasom. Gradjani gra- 
da Zagreba već su bili obavješteni, da je hrvatski metropo- 
lita teško bolestan i da se bori sa smrću i na znak zvona mn)- 
gima je bila to prva pomisao: «Umro je dobri nadbiskup, po- 
koj mu duši!» 

Doista, radio je potvrdio vijest, da je 7. prosinca u tri i 
pol sata popodne umro hrvatski metropolita dr. Antun Bauer. 
Ispaćen i izmoren dobom i radom i bolestan umro je veliki 
muž, koji je kroz punih 26 godina upravljao teškom i broj- 
nom nadbiskupijom. Kroz nekoliko dana bio je izložen u ka- 
peli nadbiskupskog dvora, oplakivan i čašćen od svojih vjer- 
nika. 

Medju odličnicima koji su došli da mu odaju zadnju po- 
čast, došao je i dr Vlatko Mlaček u pratnji s narodnim zastup- 
nicima i njih je na vratima dočekao novi nadbiskup. Dr. Ma- 
ček je tada rekao: <U ime hrvatskog narodnog zastupstva iz- 
volite primiti saučešće radi smrti nadpastira cijeloga hrvat- 
skoga naroda. Da ga pozove k sebi bila je Božja volja, kojoj 
se moramo svi pokoravati. želimo i nadamo se, da ćete i Vi 
poći stopama velikog nadpastira.» 

Na to je mladi nadbiskup odgovorio: «Zahvaljujem na izra- 
zima saučešća, koje ste mi izrazili u ime vodstva hrvatskog 
naroda. Nikada nijeste imali, niti ćete imati neprilika s moje 
strane, jer se nijesam pačao, niti ću se pačati u politička pi- 
tanja. Pokojnik se je Vas lično napose sjećao svaki dan u 
svojim molitvama i dao Bog da se njegove želje, koje su i mo- 
je, ispune. Moja je pak želja, da moje slabe sile doprinesu do- 
bru hrvatskoga naroda. !» (Op. 1.) 

Zemni ostaci Velikog pokojnika sahranjeni su 13. prosin- 
ca nakon svečanih zadušnica, u kripti prvostolne crkve za- 
grebačke, uz prisustvo velikog broja klera i vjernika grada 
Zagreba. 

Do tada je dr. Stepinac bio nadbiskup koadjutor, to jest 
onaj, koji pomaže i suradjuje u poslu i službi jednog crkvenog 

dostojanstvenika i kako je njegov dekret glasio «s pravom nas- 
ljedstva», to znači da ga on iza njegove smrti nasljeduje od- 
mah u časti, službi i dostojanstvu, kakovo je njegov pred- 
šasnik imao. ' 

Nadbiskup Stepinac prilikom smrti nadbiskupa Bauera iz- 
daje posebnu okružnicu (Op. 2.) u kojoj izmedju ostalog veli: 
«Kroz punih 26 godina upravljao je blagopokojni nadpastir 
starodrevnom zagrebačkom nadbiskupijom. Njegova je nad- 
biskupska služba pala u vrijeme prepunih dogadjaja, koji su 
potresli temeljima narodnoga, državnoga i svega javnoga ži- 
vota. Kao rijetko koji nadpastir zagrebačke nadbiskupije stav- 
ljen je časni pokojnik pred teške i odgovorne zadatke u svo- 
joj uzvišenoj službi. Njegova je neprolazna zasluga, da je 
ne samo naša nadbiskupija nego i cijela crkva u kraljevini 
Jugoslaviji prošla bez većih potresa kroz sve velike promjene i 
teškoće kroz posljednih 25 godina. Zagrebačka nadbiskupija 
duguje mu održanje dijecezanske sinode, prve nakon 100 
godina. Gradnju dječačkog sjemeništa, obnovu svagdanjeg 
klanjanja Presvetom Oltarskom Sakramentu, dva velika na- 
rodna euharistijska kongresa, preporod vjerskog života pu- 
tem religioznih društava i Katoličke Akcije. 

Pun zasluga u vjerskoj nadpastirskoj službi pošao je po- 
kojni nadbiskup s ovog svijeta u vječnost, da primi na- 
gradu od dobrog Spasitelja, kome je bio dugogodišnji svag- 
danji poklonik pred Božjim oltarom... 


bl vezi s time javljam vam časna braćo, da sam u smislu 

bule Njegove Svetosti Pape Pija XI. od 28. svibnja 1934. da- 

ge rum danom preuzeo službu i naslov zagrebačkog nadbis- 
upa. 


Sve vas molim, da mi svojim molitvama i radom po- 
mognete, da uzvišenu službu, na koju me je Providnost poz- 
vala, što bolje vršim na slavu Boga i spas duša.» 

Smrću nadbiskupa nije nipošto zastao rad u upravi nadbis- 
kupije. Vlak nije stao nego je u punoj vožnji zamijenio vlako- 
vodju, koji je punom parom nastavio voziti dalje. 

Davni je običaj u nadbiskupiji da zagrebački svećenici nai- 
me prvostolni kaptol, prebendari, župnici i starješine muških 
redova dodju svome nadbiskupu na staru godinu i da mu za 
Novu Godinu zažele sve najbolje, da mu tom prilikom izkažu 

svoje osjećaje poštovanja i privrženosti kao crkvenom po- 
glavaru. Tako je to bilo i 1937. godine. 

Prvi susret klera i nadbiskupa protekao je u pravoj harmo- 
niji, razumijevanju i povjerenju. Pomoćni biskup zagrebački 
i generalni vikar dr. Franjo barun Salis Sewis je pozdravio 
nadbiskupa u ime sviju misaonim govorom i medju ostalim 
rekao: 


«Još su nam u živoj uspomeni Vaše riječi izrečene na sjed- 
nici Kaptola prigodom komemoriranja blage i slavne uspome- 
ne nadbiskupa Antuna i nastupa nadbiskupske službe. Potpu- 
no sam svijestan težine bremena, koje pada na moja ledja da- 
nas još više nego li sve četiri godine odkako sam primio po- 
svećenje. Pokazali ste, da u punom obsegu primjenjujete na 
sebe riječi prvaka Apostola: Pascite, qui in vobis est gregem 
Domini. Ne štedeći sebe, posvećujete sve svoje sile — u trudu 
i poslu i mnogom nespavanju i navaljivanju ljudi — Katolič- 
koj Akciji, Karitasu, utemeljenju novih župa u Zagrebu, euha- 
ristijskim kongresima, kanonskim vizitacijama, štampi, ško- 
li, obitelji, uredjenju crkvenih fondova, konkordatu, zaštiti 
progonjenih i obrani narodnih svetinja, stvaranju dobrih od- 
nosa izmedju svećenstva i naroda, Crkve i države.» 

U istom tonu nastavio je pomoćni biskup: «Mi ovdje sa- 
kupljeni na moja usta izrazujemo Vam k Novoj Godini iskre- 
nu želju, da Onaj, koji je započeo u Vama i po Vama dobro 
djelo, da ga dovrši do dana i za dan dolaska Isusa Krista. Pa 
ako i jest trnovit put, kako rekoste, kojim stupa katolički 
biskup i tečajem vremena mogu rasti kušnje i nevolje, mi 
Vam želimo onu: Virtus in infirmitate perficitur — krijepost 
se u slabosti usavršuje, i drage su mi uvrede i nevolje i tjes- 
kobe poradi Krista, jer kada sam slab, tada sam silan». 


«Vi nosite evandjelje mira i dao Bog da ga svijet iz Va- 
ših ruku primi. No ako bi zloćom ljudi ipak došlo do udaraca, 
činilo Vas to udaranje jačim i odpornijim po Onom, koji Apos- 
tole i njihove nasljednike velesvećenike, jača virtute ex alto 
— snagom odozgora. Bog bio dostojanstvo i ugled Vaš...» 
(Op. 3.) 


Nadbiskup Stepinac je najprije toplim riječima zahvalio 
biskupu na dobrim željama, a onda je govorio o teškoćama 
biskupske službe u današnjim vremenima, kada na Kato- 

ličku Crkvu bacaju drvlje i kamenje, kao da je ona kriva za 
sve nesreće, što biju čovječanstvo. 

Zatim nastavlja: «Mjesto da traže razloge svojih neus- 
pjeha u gaženju Božjeg, oni ih traže u Crkvi Katoličkoj, kao 
da i danas nema jednaku vrijednost riječ Gospodnja: 'Mi- 
seros facit populos peccatum! — Grijeh čini narode nesret- 
nima." Kako dakle ne bi oni, kojima je povjereno vodstvo 
Crkve Božje, osjećali teškoću svoje službe! Ta svijet hoće, 
da se prilagode njegovim načelima, njegovim idejama, ko- 
je ne poznaju Božjih zakona i Božje pravde u društvenom 
životu. 

Ako je pak kadkada jezikom ispovijedaju, to je svojim 
djelima niječu. Smijemo li pak mi na ovoj zemli, da pris- 
tajemo na taj zahtjev za volju lažnoga mira, koji konačno 
vodi u propast i pojedince i skupine i narode.? 

Kad bismo mi to učinili, prilagodivši se nazorima svijeta, 
postali bi protivnici Božji prema riječima apostola: 'Quicum- 
que voluerit esse amicus saeculi hujus, inimicus Dei cons- 
tituitur! — Tkogod hoće da bude prijatelj svijetu, postaje 
neprijatel; Božji!" Kad pak treba birati izmedju Boga i svi- 
jeta onda za nas ne može biti krzmanja, niti nas može obu- 
zeti strah u obranu prava Božjih. Ne imponira nam nikakva 
fizička sila, ni materijalna sredstva, ni broj pristaša, jer mi 
znamo vrlo dobro, da je —omnis caco foenum— svako ti- 
jelo je travka, koja danas jest a sutra se u peć baca. Zato 
smatramo da je sigurnije uzdati se u Gospoda, nego li u lju- 
de prema riječima psalniste: "Bonum est confidere in Do- 
mino, quam confidere in homine! — Bolje se je pouzdava- 
ti u Boga nego u čovjeka!" 

Crkva je katolička milenijska i božanska institucija, pu- 
na životnog iskustva. Ona je — 'Tamquam aurum igne pro- 
batum — kao zlato iskušano u vatri!' Crkva poniženja, pro- 
gona i boli, kako bi rekao prorok. Ona znade, da će konač- 
no sve proći, ali —'Verbum Domini manet in aeternum-- 
riječ Gospodnja ostaje u vijeke. 

Zatim nadbiskup potiče braću svećenike neka ne klonu 
pod bremenom svoje teške i naporne službe premda ih ne- 
prijatelji 'žigošu kao izrabljivače, zaglupljivače i čak kao 
neke neprijatelje hrvatskog naroda... Vaše poteškoće bit će 
i moje poteškoće. Zajedno ćemo trpjeti i zajedno se rado- 

vati, da budemo jedno srce i jedna duša... Toplo preporuča 
pučke misije po svim župama, što ih tako lijepo vode oci isu- 
sovci, dominikanci i franjevci i navješta u idućoj godini tri 
euharistijska kongresa i to u Varaždinu, Samoboru i Petri- 
nji kao nastavak brojnih euharistijskih kongresa, «koje po 
planu provodimo širom dijeceze kao moćno sredstvo za du- 
hovnu izgradnju puka.» : 

Na koncu potiče braću svećenike na zajedničku surad- 
nju i slogu i dodaje: «A Vama ni sebi ne mogu za Novu Go- 
dinu zaželjeti ništa ljepšega, nego da blagoslov Boga Oca 
Svemogućega i Sina i Duha Svetoga sadje na Vas i ostane 
vazda s Vama.» 

Tada je nadbiskup prošao dvoranom do svakoga svećenika 
i dajući mu ruku sa svakim je progovorio nekoliko srdačnih 
riječi. Neka bi nepomućena sloga i medjusobno povjerenje 
nadbiskupa i klera bili zalog blagoslova Bož jeg u teškim dani- 
ma - značajka episkopata novoga nadbiskupa zagrebačkoga. 
(Op. 4.) 

Ima mnogo primjera kako se je nadbiskup Stepinac ra- 
do zauzimao i žrtvovao za svoje svećenike. Oni su ga mogli 
posjećivati u svako doba i u svakoj nevolji. Tako se dogodilo, 
da su dva svećenika Franjo Lubetić i Franjo Lodeta upravo 
završili vojsku u Kragujevcu i već su obukli civilno odijelo, 
da podju svojim kućama. Još prije puta sreli su dvojicu slo- 
venskih kolega, koji su išli samo na dopust i s njima od šale 
izmijenili vojničke kape. Medjutim susreli su jednog kape- 
tana koji je išao u društvu sa dvije ženske i oni Slovenci ga 
pozdrave u onim šeširima, na to se je onaj kapetan zausta- 
vio i tražio njihova imena. Lubetić i Lodeta im prišapnu neka 
kažu njihova imena, jer oni su već završili vojsku, pa im se 
neće ništa dogoditi. Tako se i dogodilo, ali ovi hrvatski sve- 
ćenici kad su došli u Zagreb, doznali su da su kažnjeni s mje- 
sec dana zatvora i eto njih dvojice nadbiskupu Stepincu, da 
mu kažu što je i kako je, ne bi li ih on mogao te smiješne 
kazne osloboditi. 

Nadbiskup ih je saslušao i brzo intervenirao kod srpskog 
generala Pantelije Jurišića zapovjednika IV. armijske obla- 
sti i tamo je nažalost doznao, da se takva kazna zatvora može 
oprostiti samo kraljevskim ukazom, no ipak je postigao, da 
im je kazna bila snošljiva i da su se kroz puni mjesec dana 

pool i nešto radili u uredu generala Jembrića. (Op. 
5. 

Evo što za njega pripovijeda jedan stranac Rudolf Breu, 
župski vikar u Probstridu, u Njemačkoj: «Na prolazu kroz 
Zagreb pitao sam jednu ženu koja se molila u crkvi, ima li 
u gradu biskup i gdje je njegov dvor?» Ona mi je odgovorila: 
«Mi imamo nadbiskupa. To je sveti čovjek.» Pošao sam u dvor 
i tamo sam tajniku iznio svoju molbu: «Ja sam vojnički sve- 
ćenik, bio sam u sanitetskoj službi u Francuskoj, u Bosni i 
tirvatskoj i stojim pred teškim pothvatom u Rusiji. Zbog to- 
ga molim blagoslov nadbiskupa.» Tajnik me je primio nezabo- 
ravnom dobrotom i obavijestio nadbiskupa Stepinca koji je 
baš molio u vrtu brevijar. Predamnom je stajao plemenit 
ćovjek, govorila mu je sveta vatra iz očiju, ja sam poklekao, 
primio sam pohvalne riječi: «To pokazuje vjernost crkvi.» 
Ohrabren zamolio sam tajnika nadbiskupovu sliku za uspome- 
nu i konačno posvetu. Dirnut, pročitao sam: «Božji blago- 
slov! Zagreb, 9. lipnja 1941. dr. Alojzije Stepinac, nadbiskup 
Zagreba.» 

Sliku sam poslao kući, a blagoslov i uspomenu uzeo sam 
sa sobom za iduća teška vremena. (Op. 6.) 

Ugledni francuski političar i pisac Ernest Pezet, pod- 
predsjednik francuskog senata je u oktobru 1935. godine pos- 
jetio Zagreb, da se sastane s Trumbićem, Mačekom i dru- 
gim hrvatskim prijateljima. Dakako posjetio je i nadbiskupa 
Stepinca i ovaj mu je priuštio dugotrajnu audijenciju i poz- 
vao ga na ručak i tu mu je u povjerenju otkrio upravo groz- 
ne stvari. 

«Sve sam to stenografski zapisao, «piše Pezet,» jedva tri- 
četvrt sata nakon našeg sastanka.» 

Monsinjor Stepinac mi pokazuje jedan bič isprepleten že- 
ljeznom žicom i koji na vrhu ima jednu željeznu polugu.» 

«Kaže mi, da je više krvi proliveno od srpskih žandara za 
vrijeme pet godina Jugoslavije nego li u 100 godina Austro- 
Ugarske.» 

«Najmanji povod je dostatan, da odgovore s najvećom 
srdžbom. U jednom od mojih zadnjih posjeta bila su dva 
mrtva u jednoj svadji, koju su izazvali žandari.» 

. «Memorandum Mons. Bauera adresiran na vladu Stoja- 
dinovića, mnogobrojna prijeteća pisma, koja su upravljena 


65 


meni i drugim katoličkim svećenicima. Bilo je četiri mrtva 
u Taborskom, nebrojeni su primjeri nasilja i izazivanja.» 

«Stojadinović i Korošec bez sumnje imaju dobru volju, 
ali su pregaženi od vojske i žandarmerije. Šef sigurnosti me 
obavijestio 27. rujna, da je nemoćan pred žandarima. Isto ta- 
ko i njegov zamjenik.» 

«Nijedan svećenik nije siguran za svoj život, ne prodje 
ni nekoliko dana, a da ponekoji od njih ne dodju, da se stave 
pod moju zaštitu.» 

«Hrvatsku zastavu! Zašto nam je zabranjuju. Pa nisu 
biskupi i svećenici koji je traže, to je narod koji je hoće, u 
zastavi gleda simbol svoje zarobljene slobode.» 

«Pod Austrijom bilo je dosta 700 žandara, da drži red u 
čitavoj Hrvatskoj, danas ih ima 6 do 7.000. Predbacuju nam 
utjecaj i aktivnost komunista, to je nemoguće danas u Hr- 
vatskoj.» 

«Moje pastoralne vizite smatraju kao političku agitaciju. 
što ja mogu u takvim okolnostima? Zagrebačka dijeceza je 
prostrana, ona broji 1,700.000 stanovnika.. Moja je dužnos“, 
da vršim česte pastoralne vizite. To njih vrijedja i to sma- 
traju kao politički čin, pitam još jedanput, što ja mogu po- 
moći?» 

«Glede g. Mačeka. Nastojim, da se ne nadjemo zajedno. 
Ja ga na terenu uopće nisam ni vidio. Ja ga izbjegavam, da 
sačuvam svoju nezavisnost. Ja sam napustio Zagreb za vri- 
jeme izbora.» 

Obavijestio sam kneza Pavla o situaciji. On mi je rekao: 
'Vi imate pravo, ali ja nisam sam i ja Vam praktički ne mo- 
gu ništa pomoći'. Mi živimo osumnjičeni u ovom režimu. Pri- 
javljivanja niču na sve strane. To je turski sistem, koji se 
produljio po srpskom režimu. Policija i žandarmerija, to je 
država u državi.» 

«Jedan žandarski narednik nastoji podmititi jednu ženu. 
da ponese jedan zamotak. Kakav zamotak? Jednu bombu! I 
kamo da je odnese? U nadbiskupski dvor. 'Bit ćeš bogata," 
nagovara je žandar, 'ako to odneseš.' Ovaj verbalni proces 
bio je uključen u kasnijoj raspravi i suočenje osoba u ovoj 
drami, koje je hvala Bogu propala.» 

«Monsinjor Stepinac mi pokazuje jednu uznemirujuću f9- 
tografiju i ja ne vjerujem u autentičnost tog preslikanog 

dokumenta. Iza toga mi stavlja u ruke pravi original tog 
dokumenta. Jedan račun poslan od poreskog srpskog činov- 


nika, koji je u službi u jednom mjestu na granici. Pravi i 


potpuni račun s potpisom i žigom, poslan jednoj obitelji, da 
naplati trošak za pet metaka, s kojim je strijeljan njihov 
otac. Njegov zločin? Jedan prekršaj odredaba, koje se od- 
nose na seljake, koji imaju zemlju na rubu granice! čovjek 
je bio crno zabilježen kao opasni hrvatski borac. Bio je uhap- 
šen, osudjen i strijeljan. Obitelji je poslan trošak: «trinaest 
dinara i petnaest para.» 

«Ovdje prekidam svoje bilješke...» (Op. 7.) 

Prilikom kanonske vizite u Staru Gradišku Stepinac pos- 
jećuje kažnjenike u tamošnjoj kaznioni i naziva ih braćom, 
sve nas je «jednako učio Isus Krist da molimo: 'Oče naš, 
koji jesi na nebesima." I mene koji vršim časnu službu du- 
hovnog pastira i vas koji ste na robiji i onoga koji drži žezlo 
u ruci i onoga koji drži motiku u ruci. Ako nam je pak svi- 
ma jedan Otac na nebesima, kao što jest, onda nema nikak- 
ve sumnje, da smo medju sobom braća, braća po Kristu ko- 
ji je umro za sve nas na križu.» (Op. 8.) 


Po tim malim primjerima vidimo karakter Stepinčeve 
duše, kako se zauzima za svoje svećenike, kako svuda zas- 
tupa istinu i pravdu i kako brani svoj narod pred strancima. 
Njemu su osobito na duši oni koji trpe i rado posjećuje kaž- 
njenike, te ih u jednom ganutljivom govoru naziva svojom 
braćom. 


Evo još jedan mali primjer: Profesor Wurster u svojim 
razgovorima spominje kako je i za njega intervenirao ali 
sa slabim uspjehom i evo što nam on kaže: Jedanput sam 
mu rekao, da ću se morati odreći svojih planova, da iza- 
djem u inozemstvo, jer mi zagrebačka policija nije mogla 
izdati putnicu bez posebne dozvole ministra unutrašnjih poslo- 
va u Beogradu. Nadbiskup, a da ga nisam za to zamolio, po- 
nudio se, da će osobno intervenirati kod ministra, jer baš 
ove sedmice kani poći u Beograd. Na povratku me pozvao, da 
mi kaže da mu je ministar obećao, da će stvar proučiti i 
da će učiniti sve što je moguće, «mladić može poći studi- 
rati.» «Pedpostavljali smo» «nastavlja Wurster, da je s time 
sve uredjeno jer poslije smrti kralja Aleksandra u Marsei- 
Hu, režim je došao do zaključka, da ne može previše pri- 

tiskati. Ali prošlo je nekoliko sedmica i preko mjesec dana, 
a da zagrebačka poličija nije dobila očekivanu dozvolu. 

Slučajno sam se sreo s nadbiskupom na jednom ručku i 
on se začudio, što se još uvijek nalazim u Zagrebu: «Još 
danas ću pisati ministru», rekao je odlučnim glasom i dobio 
je brzo odgovor iz Beograda, u kojem se medju ostalim kaže: 
«Žalim što nemam dovoljno sigurnosti za onog, za kojeg ste 
se vi zanimali, da u inozemstvu ne bi opet počeo rušilač- 
kim radom!» To je bio jasni dokaz, da Stepinac nije uživao 
povjerenje Beograda, kada su mu na tako bezobrazan na- 
ćin dali do znanja, da njegovo vlastito jamstvo nije bilo do- 
voljno. 

«Preuzvišeni, nemojte se više brinuti. Otići ću na moj 
riziko i već ću to nekako urediti.» Upozorio me da se ne izla- 
žem opasnosti i dodao: «Ne ću da vas odgovaram, jer znam 
da ćete učiniti ono što ste odlučili». Ovo je rekao s nekim 
prizvukom ironije, jer je sam bio živi i stalni primjer odluke 
i snage. Dvije sedmice iza toga poslao sam mu jednu kartu 
1z Italije. (Op. 9.) 

Na 26. kolovoza 1939. došlo je do sporazuma Maček-Cvet- 
ković i do Banovine Hrvatske. Sa granicama te banovine 
izgleda, da nisu bili zadovoljni ni Hrvati ni Srbi, ali u hr- 
vatskom dijelu radilo se i okupljalo hrvatsku inteligenciju, 
koja je pomalo preuzimala vlast ali još uvijek unutar jed- 
ne države, koja se zvala Jugoslavija. Radilo se, koliko se 
moglo, osobito da hrvatski porez ide u korist hrvatskih kra- 
jeva i da hrvatski mladići služe vojsku na svom teritoriju. 
Postiglo se dosta toga s velikim nadama u bolju budućnost. 

Na 14. siječnja 1940. dolazi u Zagreb i knez Pavle sa čita- 
vom jugoslavenskom vladom, da potvrde sporazum izmedju 
Hrvata i Srba. Na glavnom kolodvoru su ga dočekali i poz- 
dravili vodja hrvatske seljačke stranke dr. Vlatko Maček i 
hrvatski ban dr. Ivan Subašić. Zagreb je dočekao kneza Pa- 
vla dostojanstveno i s tihim pljeskom i bez velikog odušev- 
ljenja. Prema programu se kneževski par uputio iza toga u 
Gornji grad i tamo pred južnim vratima crkve svetog Marka 
dočekao ih je nadbiskup Stepinac u biskupskom ornatu sa 
svečanom azistencijom kanonika i trojice biskupa dra. Nja- 
radia, dra. Salisa i dra Lacha. Nadbiskup Stepinac je poz- 
dravio visoke goste ovim govorom: (Op. 10.) 

Vaša Kraljevska Visosti! 

Radujem se, da Vašoj Kraljevskoj Visosti mogu pružiti svo- 
jim pozdravom danas dokaza o onom pietetu, kojim Crkva 
Katolička poštuje vlast i njezinog nosioca. Radujem se, da 
taj dokaz mogu pružiti ovdje na ulazu u hram Božji, danas, 
kad je čovječanstvu tako potreban auktoritet. Mogu uvjeri- 
ti Vašu Kraljevsku Visost, da me amo nije nagnala kruta 
nevolja, nego svijest, da mi je kao katoličkom biskupu sve- 
ta dužnost govoriti i onda, kad bi drugi možda šutili, da mi 
je prava dužnost reći biskupsku riječ. 

Jest! Crkva Katolička poštuje auktoritet i okružuje ga 
sjajem. Ili bolje! Ona upire prstom na ovaj sjaj što pada na 
nj i svjedoči za njegovo nadzemaljsko porijeklo. Ali Crkva 
Katolička jasno upozorava i na to, da je jedini sigurni te- 
melj svakog auktoriteta u Bogu i u poštivanju Boga. Da! 
Rastaviti auktoritet od Boga preziranjem njegovih zapovi- 
jedi, prelaženjem kompetencije i diranjem u tudja prava, 
prava Crkve ili prava naroda, bilo vlastitoga ili tudjega, 
znači za svakog nosioca vlasti sjeći vlastitu granu na kojoj 
se drži, rušiti temelj, koji nosi vlastiti mu prijesto. 

Stoga mi je drago, Vaša kraljevska Visosti, da Vas mogu 
pozdraviti na ulazu ovoga starodrevnog hrama, koji je vje- 
kovima svjedokom one neiskorjenjive svijesti i one nenad- 
mašive vjere u vječnu pravdu i pravicu, koja živi u hr- 
vatskom narodu. Na ulazu ovog starodrevnog hrama, koji 
svojim osamvjekovnim iskustvom svjedoči, da je svaki po- 
kušaj pogaziti Božje pravo i pravicu, pogaziti prava hrvats- 
kog naroda — taj dijelak iako maleni Božjeg prava svršio 
porazom onih, koji su zaboravili, da nema prava i da nema 
vlasti protiv Boga vječnoga i velikoga i protiv Njegovih 
odredaba. | ' am < 

Veoma mi je drago, Vaša Kraljevska Visosti, da Vas 
mogu pozdraviti na pragu ovoga hrama Božjega, jer su mi ti 
Vaši koraci. dokazom Vaše iskrene želje, donositi sudove 
vlasti, dostojne njezina izvora Boga, te ih upraviti Njemu 
kao cilju. Ti su mi koraci dokazom Vaše duboke svijesti od- 
govornosti, što tereti svakog nosioca vlasti. Oni su mi doka- 
zom poniznog priznanja, da bez Boga i Božje pomoći ne 
možemo ništa. 

U to ime, Vaša Kraljevska Visosti, ja Vas srdačno poz- 

dravljam moleći Boga, da uvijek i u svemu, i oni koji su 
na vlasti i oni koji imaju da slušaju vlasi, budu i ostanu 
dostojni sluge onoga Boga, koji je istina i pravda, ljubav 
imir.!» 

Ove i ovakve lekcije vlasti nije sigurno čuo knez Nam- 
jesnik odkako je živ, a neki su ministri škripali zubima. 

Nakon toga je nadbiskup pred glavnim oltarom otpjevao 
«Te Deum», kome je prisustvovao kneževski par i njegova 
pratnja. Prema katoličkom obredniku nije bilo ni mjesta 
kakvom drugom obredu pred jednim nekatoličkim vladarom. 

Odmah iza toga su ministri imali posebnu sjednicu na 
kojoj se raspravljalo da li se ima Nadbiskupa zatvoriti, ali 
je ban dr. Ivan Subašić s mnogo truda sve izravnao, a u 
tom su mu pomogli i drugi Hrvati. 

Nije prošlo dugo vremena, da je Stojadinović sklopio 
pakt sa Njemačkom i Italijom, ali beogradskim pučem taj 
pakt je srušen i njemački avioni bombardiraju Beograd, du- 
lazi rat i rasulo Jugoslavije. 


Opaske: 

1.) Katolički List, br. 51. Zagreb, 11. XII. 1937. 

2.) Katolički List, br. 50. Zagreb, 8. XII. 1937. 

3.) Katolički List, br. 1 Zagreb, 6. 1. 1938. 

4.) ibidem 

5.) To mi je pripovijedao Franjo Lodeta, hrv. dušobrižnik 
u Essenu. : 

6.) Glasnik Srca Isusova i Marijina, Salzburg, ožujak 1960 
str. 147. 


7.) Ernest Pezet: Stepinac —Tito. Nouvelles editions latines, 
1 rue Palatine, Paris VI str. 20. i 21. 

8.) Vidi propovijed br. 26 u ovoj knjizi. 

9.) Antun Wurster —Stepinac vencedor— «La actualidad Es- 
pafiola» br. 1 str. 7. prijevod sa španjolskog. 

10.) Katolički List, br. 3 Zagreb, 18. I. 1940. 

10. POGLAVLJE 
RATNO DOBA. (1941. — 1945.) 


Bez sumnje je hrvatski narod oduševljeno pozdravio novu 
državu, jer mu se ispunila želja, za kojom je vjekovima toli- 
ko čeznuo — biti samostalan i nezavisan i zvati se svojim vla- 
stitim imenom. Nadbiskup Stepinac je ostao u svom djelo- 
krugu rada, da vjerski preporodi svoj narod, da ga duhovno di- 
gne i materijalno pomogne. Sve je svoje sile uložio u tom 
smjeru. Upravo se spremao da proslavi 1300 godišnjicu 
pokrštenja Hrvata i prvih veza sa Svetom Stolicom, ali mu 
ratne prilike to nisu dopustili. Bilo je previše izloženo i opas- 
no, da se ne bi za vrijeme vanjskih manifestacija pojavili 
neprijateljski avioni i počeli bacati bombe, da rastjeraju i 
pobiju pobožni svijet. 

Država se u ratu začela i u ratu je završila. Nismo ni imali 
pravih prijatelja, a neprijatelja mnogo i malih i velikih. 
Narodna je riječ: «čuvaj me Bože, od prijatelja, a od nepri- 
jatelja ću se sam čuvati.» Tako se pokazalo, da našu nezavis- 
nost nismo mogli sačuvati ni pred tobožnjim prijateljima i 
saveznicima, jer oni su na našem teritoriju radili ono, što 
ih je bilo volja, branili su svoje interese, vukli su i krali 
na sve strane sve ono što je njima trebalo. 

Odmah u početku su razdijelili interesne zone u Sloveni- 
ji i nju raseljavali. Italija je još prisvojila Dalmaciju i tamo 
je bila apsolutni gospodar. Hrvatska je okljaštrena, ali i kao 
takva dala je silne žrtve, da se održi i da se spasi. Ne ćemo 
ovdje ponavljati povijest, koja nam je i te kako dobro poznata, 
niti samo žaliti sama sebe, jer to ne dovodi nikakvoj svrsi ni 
koristi. 

Ipak iznijet ćemo nekoliko dokumenata, govora i pisama 
našega nadbiskupa Stepinca, jer o njegovoj ljubavi prema do- 
movini danas nitko ne sumnja. On nam je uzor i učitelj, neka 
nas on pouči i neka nam on otvoreno kaže, kako je to znao uvi- 
jek za svojega života činiti. Ovi dokumenti sami po sebi mno- 
go kažu, počet ćemo s malim prijemom Katoličke Akcije, koje 
je predveo glavni duhovnik Mons. Pavao Jesih na 22. lipnja 
1941. (Op. 1.) 

Nadbiskup je predstavnicima Katoličke Akcije na njihov 
pozdrav odgovorio ovako: 

«Hvala Vam na pozdravu i posjetu. Hoću vam ovom zgo- 
dom naglasiti, neka nitko ne misli, da je ostvarenjem države 
Hrvatske sve svršeno. Sada dolazi vrijeme najvećeg rada. 
Kroz decenije, a osobito ova dva zadnja, pretrpio je hrvatski 
narcd mnogo u moralnom pogledu. Radi toga treba prepo- 
roditi javni i privatni život. 

Obiteljski život mora biti prožet duhom Božjim. Oko toga 
nastojte! Duh Božji u sve obitelji, da djeca budu potpuno 
kršćanska, da muž i žena žive katoličkim životom. Hrvatska 
obitelj mora biti odraz nazaretske obitelji! 

I kad to postignemo, onda možemo biti uvjereni, da će 
Hrvatska biti sretna. To molimo u današnjoj procesiji. Mo- 


limo Presveto Srce Isusovo, da ne zaboravi hrvatski narod i 


neka ga štiti, kako ga je štitio kroz 13 vjekova.!» 

Taj mali govor je čitav program rada. Preporoditi javni 
i privatni život čitavog naroda. On dobro znade, da jedna 
stranka, pokret ili režim ne predstavljaju čitav narod nego 
samo dio naroda. 

Mlada hrvatska država odmah u početku svoga postoja- 
nja susrela se s raznim poteškoćama. Navest ćemo samo dvi- 
je. Domaći Srbi zatrovani velikosrpskom propagandom nisu 
mogli gledati hrvatsku državu i njezin povoljan razvitak, a 
opet kako su bili prepuni svoje snage i dotada su uživali u 
državi Jugoslaviji veliku prednost pred drugim narodima, 
to su počinili strašan zločin. Evo što čitamo u službenom gla- 
silu nadbiskupije: (Op. 2.) 


«četničko komunistički zlotvori pod crvenom zastavom | 


poubijali su sve stanovništvo u dva katolička sela u Bosni, 
u Vrtočama i Krnjeuši. Ubijanja su vršena na najkrvaviji na- 
čin uz užas i stravu koja se ne da opisati. Župnika Krešimira 
Barišića izboli su četnici po tijelu i licu, odsjekli mu prste, 
nos, uši, iskopali mu oči, pa ga poslije toga još na pol živa 
bacili u goruću crkvu. U sličnim su mukama poginuli i nje- 
govi župljani. Krešimir Barišić je rodjen 1907. u Jajcu i 
redjen 1933. Župa Krnjeuša ima 1240 duša, a nalazi se u 
kotaru Bosanski Petrovac, odnosno na putu iz Bosanske 
Krupe u Bosanski Petrovac.» 

. Ovaj dogadjaj se desio na teritoriju Hrvatske gotovo u 

njezinom geografskom centru i bio je povod kasnijim trve- 
njima i bratoubilačkom ratu izmedju Hrvata i Srba. 

Druga poteškoća je bio progon židova. Iza prvih njemač- 
kih trupa, koje su došle u Hrvatsku, došla je takodjer sve- 
moćna Gestapo, Hitlerova tajna policija. Hrvatski je narod 
sa židovima živio u miru bez progona i mržnje već stotina- 
ma godina. I medju njima je bilo graditelja, radnika i sim- 
patizera narodnih težnja. lo je narod dobro znao i prema 
njima je prijateljski postupao. 

Nadbiskup Stepinac na svom visokom i uzvišenom polo- 
žaju vrši svoju dužnost i svoje poslanstvo i kao primjer dono- 
simo nekoliko pisama, koja su u stranom svijetu dosta do- 
bro poznata i citiramo ih iz stranih izvora: (Op. 3.) 


Gospodine Ministre! Dru. Andriji Artukoviću 


ministru unutrašnjih poslova. 


Na 23. travnja tekuće godine imao sam čast, da se obra- 
tim na Vas s jednim upozorenjem, u kojem sam Vas zamolio, 
da se u protužidovskom zakonodavstvu ima posebno na pa- 
meti na osobe, koje doduše pripadaju židovskoj rasi, a koje 
su se obratile na katoličku vjeru. U zakonima, koji su pro- 
glašeni 30. travnja uključivo, nije se uzimalo u obzir kojoj 
vjeri pripadaju. Tada mi je rečeno, da neovisno od Vaše vo- 
lje upravo ti i takvi zakoni morali su biti proglašeni i to 
u onakvom obliku, ali da praktična primjena tih zakona ne- 
će biti tako okrutna. 

Protivno od toga svaki dan gledamo nove proglašene 
odredbe, jedna stroža od druge, koje pogadjaju kao krive 
čisto nevine osobe. Upravo danas donose novine jednu odred- 
bu, gdje se ne gleda ni na dob, ni na spol, ni na vjeru, po ko- 
joj svi židovi bez razlike moraju nositi jedan posebni znak. 
Tolike su odredbe te naravi, da mi je jedan ugledni i od- 
govorni gospodin kazao, da se ni u samoj Njemačkoj rasni 
zakoni ne primjenjuju s takvom strogošću i brzinom. 

Mi razumijemo silna nastojanja, da u jednoj narodnoj 
državi vladaju samo pripadnici tog istog naroda i da se želi 
odstraniti svaki škodljivi utjecaj, koji bi djelovao da se 
razbije jedinstvo. Svi poštuju postignute uspjehe, da narod- 

na ekonomija ostane u rukama naroda i da se odstrane tu- 
dji elementi, da zgrću i odlučuju sudbinom naroda i države. 

Ali da se osobama tudje narodnosti oduzima svaka mo- 
gućnost samoodržanja i da im postavlja jedan sramotni znak, 
to spada na čovječnost i čudoredje. I moralni zakoni ne 
vrijede samo za pojedince nego i za one, koji vrše vlast u 
državi. 

U socijalnom redu naših dana s najvažnijim morainim 
idejama ne meće se nikakav sramotni žig ni onome koji se 
vraća iz zatvora, a koji se navršio kaznu kao ubojica; i to se 
ne čini sa željom, da se takovom čovjeku pomogne i da se 
pretvori u korisnog člana ljudske zajednice. 

Ni konkubinarci, ni preljubnici, ni prostitutke ne idu oz- 
načene s bilokakvim vidljivim znakom, pa ako se tako čini 
s onima, koji svojom krivnjom zaslužuju da budu prezreni 
od ljudskog društva, zašto se to pokušava činiti s onima, ko- 
ji bez svoje vlastite krivnje pripadaju drugoj rasi? Osim 
toga treba smatrati, da djeca u dobi razvitka pogodjena 
ovim mjerama, da će u njima ukorijeniti osjećaj osvete 
i kompleks manje vrijednosti (Minderwertikeitskomplex), 
a to će imati sudbonosni utjecaj na njihov psihološki odgoj. 
Da li mi posjedujemo pravo, da počinjamo sličan atentat pro- 
tiv ljudske ličnosti? 

Prema tomu Vas molim, godine ministre, da izdate zgod- 
ne odredbe prema kojima bi se protužidovski zakoni i slič- 
ne naredbe protiv Srba itd. bile primjenjivane u obliku, da 
se poštuje osoba i ljudsko dostojanstvo. Naredba da se nosi 


ovaj židovski znak trebala bi ostati bez važnosti. Država je . 


kod pravljenja tih znakova imala troškove, pa neka se odre- 
di, da oni na koje se to odnosi namire štetu i otkupe te zna- 
kove s opaskom, da ih ne moraju nositi. Neka budu kažnjeni 
krivci i izdajice naroda, kako to zaslužuju i nijedan pame- 
tan čovjek ne će se tomu usprotiviti. Ali za neodgovorno mno- 
štvo, ne može se tražiti, da ih se sudi i primjenjuje kazna. 

Molim Vas, gospodine Ministre, da na poseban način gle- 
date na pokrštene židove. Mnogi su se pokrstili već davno pri- 
je progona i prema tome u vrijeme kada im je obzirom na ma- 
terijalni dobitak njihovo krštenje služilo samo na štetu. 

Uzdam se, gospodine Ministre, da se ne ćete čuditi, što 
Vam kao biskup govorim u ovakoj formi. 

Zahvaljujem i primite izraze mojeg nadubljeg poštova- 
nja. Zagreb, dne 23. svibnja 1941. 
Dr. Alojzije Stepinac 
Predsjednik biskupskih konferencija. 


Gospodine Ministre! 
Dru. Andriji Artukoviću 
Ministru unutarnjih poslova 
Zagreb 

Već sam dva puta zamolio Poglavnika, da mi odobri, da 
nekoliko svećenika može unići u logore i da se olakša zadnja 
pomoć umirućim bolesnicima. 

Unatoč Poglavnikovim obećanjima još danas ne znamo, 
da li je dozvolio, da jedan svećenik udje u logore Jasenovac, 
Gradišku i Lobor itd., a sigurno jest, da su umirući u logori- 
ma tražili svećenika, da se priprave na smrt i ova im molba 
nije bila uslišana. 

Nije ništa čudno, da mnoge osobe pitaju, kakva je raz- 
lika izmedju boljševičkih logora i ovih naših. I hoće li usta- 
ški pokret moći računati na blagoslov Božji, ako niječe umi- 
rućim ono, što do sada nijedna država nije uskraćivala? 

Zato se obraćam na Vas, gospodine Ministre, usrdno mole- 
ći, da poradite kod odgovarajućih faktora, da u logorima, kad 
umirući bolesnici zamole, neka se uvijek dopusti, da jedan 
svećenik bez smetnje obavi svoju dužnost. 

Primite izraze mojeg dubokog poštovanja 
Zagreb, dne 2. studenoga 1942 Dr. Alojzije Stepinac 

Nadbiskup zagrebački (Op. 4.) 


Poglavniče! 

Dopustite da Vam upravim slijedeće pitanje. 

U Zagrebu i okolici se raširila prava panika radi objavlje- 
nog popisa ne arijskih osoba. Očekuje se s najvećim strahom 
ono, što se ima dogoditi. Bojimo se da će uključivo biti ra- 
stavljeni i zakoniti brakovi, premda se ženidba sklopila u 
Katoličkoj Crkvi. 

Ako se uistinu radi o zakonitim brakovima sklopljenim u 

katoličkoj crkvi, dižem svoj glas kao predstavnik ove Crkve i 
energično odbijam svaki upliv državne vlasti u stvari bra- 
kova, koji su nerazrješivi, pa bilo koje rase bili ti supruzi. 

Nema te državne vlasti, koja bi imala pravo, da rastavlja 
brakove. Ako se država služi silom, onda se mora reći, da ti- 
me ostvaruje jedno obično nasilje od kojeg ne može izaći ni- 
kakav dobar plod. 

Kao predstavnik Katoličke Crkve ponovo molim, da zašti- 
tite pravo na život onih, koji su kao pripadnici Nezavisne 

Države Hrvatske i prema njezinoj konstituciji postali članovi 
katoličke crkve, bilo kao prekršteni, bilo kao prelaznici s 
pravoslavlja, u koliko im se osobno ne može dokazati nikak- 
va krivnja protiv naroda i Hrvatske države. 

Takodjer molim u ime čovječnosti, koju je naš narod uvi- 
jek toliko poštivao, da više ne dopuštate, da nijedan pripadnik 
ove države nepravedno trpi. U koncentracionim logorima se 
nalaze mnoge nevine osobe, koje nikako nisu zaslužile tako 
tešku kaznu. Siguran sam, da ove nepravedne mjere ne dola- 
ze od Vas, nego od neodgovornih elemenata, koji su vodjeni 
osobnom strašću i osvetom. 


Nitko u našoj državi toliko ne želi sreću i napredak naro- 
da i mlade države koliko katolička crkva, ali neka ova sre- 
ća i napredak ovise o poštivanju naravnoga zakona kao i 
pozitivnog Božjeg zakona i sa strane predstavnika vlasti kao 
i sa strane njihovih podredjenih, a zato da se poštuju ti za- 
koni nastojat će da se pobrine katolička Crkva. 

Poglavniče, u Italiji se nalaze na desetke hiljada naših ne- 


vinih ljudi iz Gorskog Kotara, Primorja i Dalmacije zatvo- 


reni u koncentracionim logorima i to većinom žene i djeca. 
Glad, bolesti i stradanja svake vrsti su uzrokom tolikog umi- 
ranja medju ovim nesretnicima. Uistinu se treba bojati, da 
se na taj način želi istrijebiti pučanstvo iz ovog dijela nase 
domovine. 


Poglavniče, ne dopustite, da neodgovorni elementi i oni 
koji nemaju nikakvu punomoć škode pravom dobru našega na- 
roda. Grijesi protiv naravnog zakona u ime naroda i države, 
se osvećuju samoj državi i narodu. U zemlji raste gorčina, ko- 


ja teži za osvetom u toliko što vanjski neprijatelji imaju pra- 


vo, jer ne poznaju našu moralnu vrijednost. 

Primite iskrene izraze mojeg dubokog poštovanja 
Zagreb, dne 6. ožujka 1943. Alojzije Stepinac 
nadbiskup zagrebački (Op. 5.) 


=n0=-— 





Ova pisma i dokumenti već sami po sebi mnogo kažu i 
doprinašaju blijedu sliku svega onoga, što se u hrvatskoj do- 
gadjalo. Kad jedan biskup i to kategorije Stepinca protestira, 
onda se ga trebalo slušati ili barem više uvažiti njegove pro- 
teste i molbe. 

Po svemu vidimo, kako je bio veliki pritisak i mržnja na 
židove sa strane njemačke policije i hitlerovog režima, da ni 
sami hrvatski ministri nisu bili u mogućnosti da štogod po- 
mognu, jer su se i same zakonske odredbe izdavale bez njiho- 
va pristanka i protiv njihove volje. 

S druge strane Talijani su odveli na desetke hiljada ljudi 
u koncentracione logore, da tamo pomru od «gladi, bolesti i 
stradanja svake vrsti», jer oni su u svojoj okupiranoj zoni ra- 
dili što su htjeli i hrvatska država vlada je bila nemoćna pred 
njihovom silom i nasiljem. 

Kad su hrvatski rodoljubi ošišali nekoliko djevojaka, ko- 
je su išle s Talijanima, ovi su bijesni počeli strijeljati ljude, 
jer se tobože u njihovim bašćama pronašlo sakriveno 
oružje. 

Pitao sam svećenika Ivana Miletića, kojega su Talijani 
vodili kao zarobljenika u Italiju. Vodili su ga svezana u mar- 
vinskom vagonu iz Višegrada preko cijele Srbije i preko Za- 
greba, gdje je bio od ustaša oslobodjen, pitao sam ga.» Kak- 
vo je to savezništvo i što misle Talijani?» On mi je odgovorio, 
da je čuo od talijanskih časnika koji govore:» Neka se ta 
balkanska bagra medju sobom istrijebi, bit će nama lakše, 
da se po Dalmaciji raširimo i s njome potpuno zavlada- 
mo!» 

Poznato je da su Talijani došli u Hrvatsku kao savez- 
nici i da nisu opalili niti jednog puščanog metka, kad su 
dolazili. Kasnije su počeli snimati filmove s preobučenim 
glumcima o silnom i krvavom osvajanju pojedinih gradova 
Dalmacije. Ti su se filmovi prikazivali 'za? vrijeme samog 
rata po raznim gradovima po čitavoj Italiji. 

Tko je imao hrabrosti da u ovakvim nesredjenim prili- 

kama javno i pismeno protestira, bio je nadbiskup Stepi- 
nac. > : 
«I u posebnom dodatku protestnog pisma talijanskom am- 
basadoru Rafaelu Casertanu iznosi pojedine slučajeve i raz- 
ne dokumente, koji se odnose na obijesna divljanja talijans- 
kih vojnika na području zagrebačke nadbiskupije.» (Op. 5.) 

Nebrojeno puta je nadbiskup Stepinac i usmeno i pisme- 
no protestirao i kod Nijemaca. Njemačka je u Zagrebu imala 
dva predstavnika; Siegrfrid Kasche je bio njemački amba- 
sador i žestoki nacista, a vojnički predstavnik je bio Gleise 
van Horstenau, preko kojega je nadbiskup postigao neke 
uspjehe. Tako je spasio od očite smrti 200 slovenskih sveće- 
nika, koje je smjestio i hranio u jednom kolegiju u Slavons- 
koj Požegi, a poslije ih je razmjestio po župama. 

«Kad su došle prve njemačke čete u Zagreb, gradjani 
su ih prijateljski dočekali, no nadbiskup je ostao miran i 
samo rekao: «Ne poznate vi pruske čizme!» Kad su Nijemci 
počeli razoružavati hrvatske vojnike i vodili ih u zatvor, on 
je samo primjetio: «Dolazimo u susret prvom činu tragedije, 
doći će drugi i treći čin, kada ćemo i mi mnogo trpjeti i dox 
sve to jedanput svrši Bog zna kada. Kako je žalosno vidjeti, 
kad naše ljude vode u zatvor.» (Op. 6.) 


Jedan kardinalov brat je strijeljan od Nijemaca s 0s- 


talim taocima. Nadbiskup je svršetkom svibnja javno osudio 
oholost diktatora i rasizam i nacionalsocijalizam, a na 25. 
listopada 1942. na blagdan Krista Kralja govori u katedrali: 
«što ćemo pomisliti od onih pojedinaca, koji se tako ponašaju 
i uzdižu svoje glave, kao da Gospodin Bog ne postoji!» 

Londonski radio je citirao u nekoliko navrata njegove go- 
vore u svrhu svoje ratne propagande. Stepinac je uvijek 
govorio istinu i branio svetu nauku Crkve. Branio je i zašti- 
ćivao nevine i pravedne, a branio je takodjer i krivce i za 
njih je tražio čovječanski postupak. Time je izgleda doja- 
dio i zamjerio se nekim pojedincima na vlasti i ovi ga nije- 
su lijepo gledali ni susretali, no široki slojevi naroda uvijeiz 
su ga voljeli i poštivali radi njegova neumorna rada i 
požrtvovnosti. 

U nedjelju 17. rujna 1944. poveo je nadbiskup Stepinac 
pokorničku procesiju u Remete sa svrhom, da se povrije- 
djenom Veličanstvu Božjem dade zadovoljština za sve na- 

rodne grijehe i poroke a osobito za bogumrske psovke i klet- 
ve, kojima još uvijek, unatoč svestrane žilave i neumorne 
akcije, toliki pojedinci vrijedjaju Boga i izazivaju kaznu 
Božju na narod. «što su drugo rat i sve ratne strahote, koji- 
ma je izvrgnut naš kroz stoljeća ispaćen narod, nego zas- 
lužena kazna Božja za tako teške i odurne grijehe psovke i 
kletve.» 

Frocesija se odvijala pod ravnanjem katoličkih muževa. 
Hodočasnici su kroz čitavo vrijeme molili krunicu. Kad je 
procesija stigla u Remete, održao je nadbiskup Stepinac sa 
balkona župnog dvora propovijed protiv psovke, koju je sa- 
kupljeni narod vrlo pažljivo saslušao. (Op. 7.) 

Iza propovijedi je nadbiskup predmolio, a narod za njim 
ponavljao molitvu Pija XII. za mir i nakon toga je odslužio 
blagoslov. Iza blagoslova se vratila procesija istim redom 
u pravostolnu crkvu u Zagreb, gdje nadbiskup opet odslu- 
žio blagoslov kod oltara svetog Križa i tom prilikom izmolio 
posvetnu molitvu prečistom Srcu Marijinu. (Op. 8.) 

Katolički tisak je nadbiskupu bio veoma na duši. Bio je 
pokrovitelj «Pijeva Društva» koje je 1944. slavilo svoju 29. 
godišnjicu opstanka i odredio, da se svake godine slavi na 
poseban način «Dan katoličkog tiska» i stavio ga pod zaštitu 
blaženog Marka Križevčanina. 

Katoličko novinstvo je bilo na visini i bilo je vrijeme, kad 
su izlazila 4 katolička dnevnika, 12 tjednika i 70 katoličkih 
listova. Na svjetskoj izložbi katoličkog tiska u Vatikanu g. 
1936. predstavljalo je hrvatski katolički tisak 80 listova, te 
smo po značenju svog dijela na toj izložbi izmedju 54 naroda 
zauzimali 12. mjesto. Taj uspjeh treba uglavnom pripisati 
akciji Pijevog Društva i skupljanju prilikom dana katolič- 
kog tiska. 

Na 17. IX. 1944. držao je nadbiskup Stepinac pontifikal- 
nu misu te tom prilikom u samoj katedrali otkrio spomen plo- 
ču veza Hrvata sa Svetom Stolicom. Ploča je bila podignuta 
brigom i nastojanjem viteškog reda «Braće Hrvatskog Zma- 
ja» Natpis je isklesan slovima uglate glagolice i glasi: 
(Op. 9.) : : ž E i 


«Slava .v Višnjih Bogu! Na spomen 1300 godiš- 
njice pokrštenja hrvatskog naroda, koji se zavjeri 

na vječnu vjernost Petrovoj pećini primivši od nje 
obećanje obrane u svakoj nevolji. 

Družba Braće Hrvatskog Zmaja čuvajući sveti- 
nje pradjeđova preporučujući hrvatsku domovinu 
velikoj Bogorodici. 

DCXXXXI — MCXXXXI » 


Na toj misi je prisustvovalo veliko mnoštvo gradjana i 
članova društva «Braće Hrvatskog Zmaja» pod vodstvom 
velikog meštra dra Mladena Deželića. 

«Prilikom deset godišnjice biskupskog posvećenja nad- 
biskup odbija svaku javnu proslavu, no ipak na sam dan 
svoga imendana čitao je rano u jutro tihu svetu misu i pod 
njom pričešćivao djecu. Medju djecom je bilo 50 prvopri- 
česnika, koji ne znaju ni čitati ni pisati, a koje su za prvu sve- 
tu Pričest pripravile časne sestre. K stolu Gospodnjem je 
pristupilo još 100 prvopričesnika koji polaze školu, te par 
hiljada druge djece, koji su to prije obavili...» (Op. 10.) 

Nakon svršenih pobožnosti pozvao je Svečar 50 prvopri- 
česnika —one najmladje— u svoj dvor na zajutrak. Ti mali 
junaci su se poslije posvakuda hvalili, «da su ručali zajedno 
sa svojim prijateljem nadbiskupom Stepincem!» 

«Na sam dan godišnjice nadbiskupove konsekracije pri- 
redila je ustanova «Karitas» ručak za 100 siromaha. Tako 
je Karitas počastila nadbiskupa, jer je dobro znala, koliko su 
mu na srcu baš oni, koji trpe i najviše osjećaju materijalnu 
oskudicu. 

Nadbiskupova pisarna donijela je svečaru na dar album, 
u kojem je popisano ogromno duhovno blago: pobožnosti, sve- 
te pričesti, pohodi presvetom Otajstvu, svete Mise, krunice, 
dobra djela, što su ih vjernici iz raznih župa čitave nadbis- 
kupije tih dana prikazali za svog nadbiskupa. Tom je prili- 
kom nadbiskupska pisarna predala nadbiskupu i dar u novcu, 
što su ga pridonijeli pojedinci i sakupili vjernici iz raznih 


župa za dovršenje samostana bosonogih karmelićanki u Bre- 


zovici. Svečar je bio osobito dirnut tolikom požnjom svojih 
svećenika i vjernika, a napose ga je ganulo duhovno cvije- 
će, koje je najbolji dokaz plemenitih misli i toplih osjećaja 
vjernoga stada prema svome nadpastiru.» (Op. 11.) 
Naveli smo toliko slučajeva ljubavi i privrženosti vjernika 

“ prema “svom nadbiskupu, ali mogao bi nam netko prigovo- 


riti, da su to samo pojedinačni slučajevi, koji ne znače mno- 
go, premda se iz tih primjera očito vidi plemenitost duša 
mnogih pojedinaca i malih skupina. Radi toga ćemo se malo 
zabaviti brojkama i statistikama. 

Poznato je, da je nadbiskupj Stepinac bio veliki prija- 
telj redovnika i redovnica i da se živo zanimao za njihov rad 
i njihove poteškoće u radu. Sam je osobno mnogo puta in- 
tervenirao, da im se povoljno riješe sve zapreke i dari- 
vao ih je kapom i šakom, kako je znao i mogao. Evo ćemo spo- 
menuti nekoliko brojki, koje nam mogu pokazati, što znače 
muški i ženski redovi za vjerski i ćudoredni život grada Za- 
greba: 

«Franjevci na Kaptolu imaju zaposlenih 20 svećenika ; 
u Trećem Redu u Zagrebu imaju 500 članova, a godišnjih sve- 
tih pričesti podijele 92.000. Franjevci u Vrbanićevoj ulici ima- 
ju 12 svećenika, 14 društava s 550 članova, a godine 1943. bilo 
je u njihovoj crkvi 90.000 svetih pričesti. 

Franjevci konventualci imaju 14 svećenika, 8 društava s 
500 članova, a na području njihove župe bilo je 112.000 sv. pri- 
česti. Oci Trećoredci imaju 11 svećenika, 6 društava s 10.250 
članova (uračunavši i pokrajinu) i u njihovoj crkvi je bilo 
23.000 sv. pričesti. 

Oci Kapucini imaju 3 svećenika, 6 društava i 7.200 sv. 
pričesti. Oci Isusovci imaju # Zagrebu 33 svećenika, 23 druš- 
tava sa 6.000 članova, a svetih pričesti 362.000. 

Salezijanci imaju 13 svećenika (na Knežiji i u Vlaškoj uli- 
ci) šest društava s 580 članova i 25.760 svetih pričesti. 

Dominikanci imaju sada 9 svećenika i kako su bili teško 
bombardirani nismo mogli ustanoviti točnu statistiku. 

Redovnici u Zagrebu vode 2 gimnazije, imaju dvije tis- 
kare, izdaju jedan znanstveni časopis i jedan za askezu, jed- 
no propovijedničko glasilo i 9 glasnika; vode duhovne vježbe u 
Zagrebu i pokrajini, trećoredski pokret, Marijine kongrega- 
cije, apostolat molitve, krunićarski pokret, počasnu stražu i 
pučke misije. Dvojica predaju na teološkom fakultetu. 

.U Zagrebu ima 13 samostana i kuća te u pet redovničkih 
župa djeluje 120 redovnika — svećenika, od kojih je 20 stalnih 
kateketa, te oko 90 braće - laika prema od prilike 130 djelat- 
nih svjetovnih svećenika. . 

iš jeluj jevci tolu i u Vrba- 
redištu grada djeluju Franjevci na Kapi u 
ki: ulici ion s Isusovcima, istočnu periferiju obradju- 
ju Dominikanci i Kapucini, sjevernu Trećoreci i Isusovci, a u 
najnovije vrijeme i Franjevci iz Hercegovine na Bsrasnvake 
koj cesti jugozapadnu Salezijanci, zapadnu Franjevci . a 
ventualci, dok bi na južnoj s vremenom trebali početi radisl 
ievci s Kaptola i Karmelićani. | pr i . 
o dlocadoiia imaju u Zagrebu uz Maticu još 1 kuća 
sa 700 sestara, u njihovim crkvama (Sv. Vinko d bolnica na 
Vinogradskoj cesti) bilo je 340.000 svetih pričesti. 
Sestre sv. Križa imaju deset nei i 360 sestara. 
Dominikanke deset kuća i 70 sestara. 
doti sestre svih družba ukupno ih ima u Zagrebu . 
sestara i 59 kuća. Drže i vode slijedeće ustanove: 1 re . 
gimnaziju, 1 učiteljsku školu, 1 gradjansku školu, 1 u cu 
školu, 1 domaćinsku školu, 1 ie mona de Pita, 
tvorene duhovne vježbe, 5 ob aništa, ječja z išta, 
6 dječjih skloništa, 4 sirotišta, 1 dječji ambulatorij, 1 dječa 
zavod, 7 konvikata i internata, 2 zavoda, 3 doma, 1 grads B 
sabiralište, 2 ubožnice, 3 penzionata, 11 bolnica, klinika i sa 
natorija, 2 bolničarske škole, 1 ustanovu za privatnu pi 
bolesnika 5 menza, 9 kuhinja i kućanstva, te izdaju jedan 
glasnik. U samim zagrebačkim bolnicama zaposlene su nje- 
gom bolesnika 632 sestre.» (Op. 12.) DU I .. 
Prema ovoj brojitbi vidimo samo približnu sliku velil s 
rada nadbiskupa Stepinca i bujan praktički katolički . 
gradjana, a izostavljamo statistiku svetih pričesti i jad . 
štava Katoličke Akcije koje vode Pekić i. g e 
o čitatelja, ali i te navedene brojke k 
dosta, Suitast, da Gospodin Bog u ran i. s? 
iao sam, nego ih je bilo na bilja e, koji su ga 1 u mu 
jima a koji će kasnije i svojim životom pokazati svoje 
katoličko uvjerenje. » , “4 
Na 22. II. 1944. bio je Zagreb strašno bombardiran dh bilo 
je na stotine mrtvih i ranjenih. Nadbiskup piše javni spo 
test i služi svečane zadušnice u katedrali uz veliko ama % 9 
predstavnika vlasti i javnih ustanova, te rodjaka i prijatelja 
poginulih i mnogobrojnog gradjanstva. 1 ' 
čim je doznao potankosti o ovom teškom zračnom naga: 
ju odredio je iznos od 1,000.000 Kuna, koji se ima podijeliti 

medju one postradale stanovnike, čija je imovina uništena i 
oštećena. Taj je iznos dao «Karitasu», da ga on putem svojih 
odbora razdijeli po zagrebačkim župama. Novac je podijeljen 
medju najteže postradale gradjane istočnih predjela grada. 
(Op. 13.) 

Prema svim ovim statistikama možemo sebi približno za- 
misliti koliku su štetu komunisti počinili Crkvi Katoličkoj, 
kad su katoličke redovnice jednostavno rastjerali, a njihovu 
imovinu prisvojili i ne samo ćasnih sestara nego i imovinu 
redovnika, svećenika, prvostolnog Kaptola, sjemeništa, sve 
tiskare, itd. itd. 

U štampi svaki dan kroz godinu dana napadaju Crkvu, Va- 
tikan, biskupe i svećenike, da se oni uopće nemaju prilike bra- 
niti. Nadbiskup energično i pismeno protestira i na svoja pis- 
ma uopće ne dobiva nikakav odgovor, dok na koncu konca i 
njega ne stavljaju na optuženičku klupu. 

Nadbiskup Stepinac u svom povijesnom govoru na sudu 
već na početku jasno naglašava: «Stotine puta je ovdje ponav- 
ljan izraz «optuženi Stepinac». No nitko nije toliko naivan, 
da ne bi znao, da se iza toga «optuženog Stepinca» nalazi na 
optuženičkoj klupi nadbiskup zagrebački, hrvatski metro- 
polita i glava Katoličke Crkve u Jugoslaviji. Sami ste to- 
liko puta apelirali na ovdje prisutni optuženi kler, da kaže, 
da je samo Stepinac kriv zbog njihova stava i zbog držanja 
naroda i svećenstva. Obični Stepinac ne može imati taj ut- 
jecaj, nego nadbiskup Stepinac.» 

Makar se koliko hvalili narodnim sudom i da ga tobože 
sam narod sudi, trebalo je zaći u ono vrijeme po zagrebač- 
kim crkvama, da vide one tisuće i tisuće pobožnog svijeta. 
koji su punili te crkve i usrdno molili za svog nadpastira 

—to je bio narod— to je bilo javno mišljenje hrvatskog 
naroda. 

Plodovi se i te kako vide i zapažaju. Kada je javni tuži- 
lac dr. Jakov Blažević pa i sam maršal Tito, kad su puto- 
vali po Južnoj i Sjevernoj Americi; zašto je u njih unišao to- 
liki strah, zašto su se bojali i bježali, da nije možda nečista 
savjest, jer su počinili nepravdu ili zločin? Našlo se juna- 
ka ne samo medju siromašnim hrvatskim izbjeglicama, ne- 
go i medju srpskim rodoljubima, koji su javno protestirali 
i nosili ploče, da podsjete tu «gospodu», da su osudili nevi- 

na čovjeka, a to je kako znamo iz Svetog Pisma, jedan od 
četiri strašnih grijeha, koji viču u nebo. Iza kako je Kain 
ubio svoga brata Abela, Gospodin govori Kainu: «Što si uči- 
nio? Glasno vapi sa zemlje k meni krv brata tvojega!» (Gen. 
.3 10.) 

Prolaze godine i još se uvijek trude razni komunistički 
diplomate, da uvjere svijet o Stepinčevoj krivnji, premda 
su najviši državni rukovodioci Jugoslavije priznali u raz- 
govoru sa slavnim kiparom Ivanom Meštrovićem, da je 
Stepinac nevino osudjen, ipak su ga šutke ostavili bez ikak- 
va smilovanja da punih pet godina čami u tamnici u Lepo- 
glavi i devet godina da onako bolestan trpi zatočen u svom 
rodnom mjestu u Krašiću. 

Taj proces do današnjeg dana nije javno ispravljen, a 
krivci neznaju, da im je Stepinac na samrti sve oprostio 
i da je on jedini koji ih može spasiti. Nadbiskup Stepinac 
je junački pao u toj borbi, pao je kao gorušićino zrno ili maleni 
žir, što pada sa stabla, ali je zakopan u plodnu zemlju svoje 
katedrale, da iz tog malenog žira izraste golemi hrast ili 
pokret za sve ono, za što se je borio, to jest, za čovječanska 
prava čovjeka, za vjersku i nacionalnu slobodu Hrvatske. 


Opaske: 


1.) Katolički List br. 25. Zagreb, 26. V. 1941. 

2.) Dokumenai vremena «Mučenička smrt župnika u Krnjeu- 
ši» Katolički List br. 24. Zagreb, 28. VIII. 1941. 

3.) Fiorello Cavalli — El Proceso de Mons Stepinac — str. 
163. prijevod sa španjolskog. 


4.)  Ibidem str. 170. 

5.) Ibidem str. 126. 

6.) Ibidem str. 51. 

7.) Vidi propovijed br. 20 u ovoj knjizi. 

8.) Katolički List, br. 28. Zagreb, 21. IX, 1944. str. 463. 
9.) Ibidem str. 360. 
10.) Ibidem br. 26. str. 310. 
11.) Ibidem str. 321. 
12.) Ibidem br. 25. str. 304. 
13.)  Ibidem br. 43. str. 524. 

11. POGLAVLJE: 


GOVOR DRA ALOJZIJA STEPINCA PRIGODOM OTVO- 
RENJA HRVATSKOG SABORA 23. VELJAČE 1942. 


Ovdje nadodajemo dokumenat koji spada u povijest ove 
epohe i koji nam jasno pokazuje, kako je nadbiskup ozbilj- 
no shvatio postojanje i stvarnost hrvatske države. (Op. 1.) 

Poglavniče! 

U času, kad Hrvatski Sabor, taj starodrevni simbol hr 
vatske državnosti, idući svijetlim tragom prošlosti, želi za- 
jedno s Vama, Glavarom Nezavisne Države Hrvatske, na svoj 
rad sazvati blagoslov Boga Stvoritelja, ne mogu, a da ne 
progovorim i ja kao predstavnik Crkve Božje. 

Ovaj hram svetog Marka vjekovni je nijemi svjedok na- 
rodnih težnja njegovih gorkih i radosnih časova, njegova 
poniženja i njegova uskrsnuća. U njemu su progovarali u 
tolikim i tolikim zgodama predstavnici one Crkve, koja je 
prema riječima Apostola: «Stup i tvrdja istine.» (1. Tim. 3. 
15.) Ona progovara evo i danas možda u najtežim vremeni- 
ma ljudske povijesti. Ne zato da daje savjete u čisto poli- 
tičkim stvarima, za koje nema poslanja od svoga Božans- 
kog Osnivača, te ne može stoga preuzimati za njih nikakve 
odgovornosti, nego zato da pogled zakonodavnog tijela, kao 
što je Sabor, upravi k Bogu, tomu temelju i izvoru svakog 
zakonodavstva i iz kojeg izviru i naravni i svi pozitivni za- 
koni. 

Nema sumnje, da je jedna od najljepših odlika hrvats- 
kog narodnog bića u prošlosti bilo nastojanje, kako bi svoj 
narodni život doveo u sklad s načelima objavljene istine Bož- 
je. I to ne samo onda, kad je iz toga mogao izbijati koristi, 
nego i onda, kad mu je bilo gorka. To očekuje sav hrvatski 
narod i tome se nada i danas od svoga Sabora. 

Neka donosi zakone poštene, koji se ne će kositi sa zako- 
nom Božjim, da se osigura blagoslov Boga Stvoritelja. Jer 
je pisano: «Jedan je zakonodavac i sudac koji može spasiti 
i upropastiti!» (Jak. 4. 12.). Neka donosi zakone pravedne; 
gdje su jednaki tereti, neka su i jednaka prava. 

Neka donosi zakone moguće, da se narodu ne navaljuju 
tereti, koje ne može podnositi. 


Poglavniče! 


Obnova Hrvatskog Sabora dokazom su Vaše duboke i 
žive svijesti odgovornosti, koji golemi teret želite podijeliti 
sa svojim suradnicima. I tu obnovu prati molitva Crkve i 
naših srdaca. Neka Vječni Sudac, koji upravlja udesima na- 
roda, svojom svemoćnom desnicom uzida u temelje Hrvats- 
kog Sabora i urežu u srca sviju Vaših suradnika isto tako 
duboku i živu svijet odgovornosti, da mogu Vas, Glavara 
Nezavisne Države Hrvatske, uspješno pomagati u obnovi i 
podizanju drage nam donovine na vječnim temeljima evan- 
djeoskih Kristovih načela! 


Opaske: 


1.) Glasnik Srca Isusova i Marijina Salzburg, travanj 1962. 
br. 4 str. 91. 


12. POGLAVLJE: 
PROSVJED RADI BOMBARDIRANJA ZAGREBA. 


Okružnica br. 2023/1944 


Velika tragedija zadesila je 22. veljače 9. g. naš dragi 
glavni grad Zagreb. Ona je duboko potresla sav Zagreb i 
sav hrvatski narod. Ona je dakako dubokom tugom i boli 
napunila i moje pastirsko srce. Ta tko se ne bi razžalio i pro- 
plakao nad stotinama nevinih žrtava, medju kojima je to- 
liko slabih žena i sitne djece?! Tko se ne bi rastužio gleda- 
jući razrušene tolike sirotinjske domove?! Ova moja bol je 
još veća, jer su razornom silom zrakoplova teško oštećena i 
dva samostana i dvije crkve: franjevačka i dominikanska i 
jer je pod ruševinama doma, u kojem su služili samo Bogu 

i hrvatskom narodu, izgubilo živote 7 svećenika Dominika- 
naca s nekolicinom njihove braće, koja su srećom ostala ua 
životu. S čitavom dominikanskom provincijom, koja je tako 
zaslužna za hrvatski narod i ja s dubokom pietetnom boli 
oplakujem ovaj težak udarac, koji je zadesio hrvatske domi- 
nikance. Mrtvoj pak svećeničkoj braći kao i svim ostalim žr- 
tvama bolne tragedije grada Zagreba, neka Gospodin bude 
blagi sudac i vječna nagrada. 

Predragi vjernici! Bol svega hrvatskog naroda već je do 
sada bila golema. Nju smo tako duboko osjećali zbog gu- 
bitka tolikih života naših sinova, zbog palenja, pustošenja 
i bombardiranja tolikih naših gradova i sela. No ova strašna 
žalost i bol postala je strašnim napadajem na Zagreb, kao 
srce našega naroda i naše domovine, još veća i dublja. A što 
je najgore i najboljnije jest to, da nas more najernije slu\- 
nje i strah pred budućnošću, jer vidimo, da su zaraćene 
stranke baš na našoj dragoj Hrvatskoj našle široko poprište 
za svoju krvavu borbu, koja, proširena bratoubilačkim kla- 
njem, zatire živote našega naroda, uništava njegove gradove 
i sela te tako prijeti, da potkopava sve temelje i uvjete na- 
rodnog života i naše narodne budućnosti. 

Predragi vjernici! Gledajući sve ovo, ja ponajprije u 
ovaj čas najtužnije povijesti hrvatskog naroda dižem glas na- 
jogorčenijeg protesta i najpravednije osude onih, koji, ne 
žacajući se ni pred kojim sredstvom bez ikakva obzira i os- 
jećaja, uništavaju životni organizam hrvatskog naroda. 

Taj glas koji smo već više puta digli, ovaj čas je još 
snažniji, jer narodna bol i iskušenje postaje sve veće. Oslon 
i nesumnjivo uporište daje nam ponajprije naravni i Božji za- 
kon koji kao ostalim tako i hrvatskom narodu, daje pravo na 
svoj zasebni život u sklopu ostalih europskih naroda. 

Hrvatski je narod nadalje svoje pravo na narodni i državni 
život stekao i zaslužio svojom teškom i krvavom borbom sto- 
jeći kroz stoljeća na braniku istinskih ideala prave čovječje 
slobode i kršćanske kulture, čime je zadužio čitavu Evropu i 
sve njezine narode, a zbog čega mu je od najvećih čuvara 
najveće kulture i slobode jovječanstva, rimskih papa, dan 
častan naslov «Predzidje kršćanstva». . 

No prosvjedujući protiv krvavog zatiranja našega naroda i 
naglasujući njegova prava na život, ja vas, predragi vjer- 

nici, svesrdno pozivam, da se u ovim sudbonosnim časovi- 
ma hrvatskog naroda usrdno i toplo molite za njegovo ču- 
vanje i slobodu. U Božnjoj je ruci sudbina ne samo pojedi- 
naca, nego i čitavih naroda. One, koji se u Gospoda uzdaju, 
Gospodin ostaviti ne će. Svoje pak molitve šaljite pred Bož- 
ji prijestol i srce Kralja svijeta — Krista Gospoda — pre- 
ko ruku drage Fatimske Gospe, koja se baš u vezi s tragič- 
nim razdobljem čovječanstva ukazala na obzorju Kršćan- 
skog života kao zaštitnica svih nevoljih i bolnih vjesnica želj- 
nog mira čovječanstva samo, ako se ono skrušeno obrati k 
Bogu. 

O da, draga, isprosi utjehu svim onima, koji pate! O da, 
zaštiti sve, koji su u nevolji i pogibelji i odvrati od nas zla, 
koja nam prijete! 

O da, kao moćna kraljica mira, doskora donese zava- 
djenim narodima istinski i pravedni mir, kojim će sretnim 
dionikom biti i hrvatski narod. 

U Zagrebu, 28. veljače 1944, + Alojzije v. r. 
nadbiskup 


QApaska: 


Katolički List br. 9. Zagreb, 2. ožujka 1944, 


13. POGLAVLJE: 
BREZOVICA PRVI HRVATSKI KARMEL U HRVATSKOJ. 


Kad listamo stare vjerske listove i brošure, doznajemo 
mnoge detalje napornog pastoralnog rada i velika djela 
pokojnog Kardinala Stepinca. On je posvetio nekoliko bisku- 
pa medju njima dra. Petra čulu, biskupa mostarskog, pa 
dra. Josipa Lacha, pomoćnog biskupa zagrebačkog, zaredio 
je 254 svećenika, a u prve dvije godine otkako je postao nad- 
biskup zagrebački obišao je čitavu nadbiskupiju, jednu od 

najvećih u Evropi, sa svojih 348 župa. Ako dodamo još onih 
ll koje je sam osnovao i blagoslovio, onda istom možemo 
sebi zamisliti, kako je bio pokretan i u svom radu upravo 
neumoran. 

Novim župama je imenovao svećenike i župnike, koji će 
nadzirati gradnje novih crkava i župnih stanova i sam 
ih je bodrio i svim silama nastojao riješiti njihove teškoće, 
te im plaćao račune i svakako ih pomagao. 


Jedno od najvećih njegovih djela, a bez sumnje i naj- 
draže bio je osnutak i izgradnja samostana bosonogih kar- 
melićanki u Brezovici, koja se nalazi sedam kilometara na 
jugu od Zagreba. Osnovao je taj samostan 25. svibnja 1939. 
u starom povijesnom dvorcu, vlasništvu zagrebačke nad- 
biskupije. U dvorac je kasnije smjestio sirotište, a pravi sa- 
mostan je sagradio u blizini. To je lijepa velika zgrada, iz- 
gradjena prema svim pravilima karmelićanskog reda, ta- 
ko da se po izgradnji prema potrebama njihova života sma- 
tra najsavršenijim samostanom. 


Blagoslovio ga je 15. travnja 1944. skromno, bez velike 
izvanjske svečanosti uz azistenciju Nikole Borića, ravnate- 
lja nadbiskupske kancelarije i dra. Franje Šepera, tada rek- 
tora bogoslovije u Zagrebu. Blagoslovu su prisustvovali još 
nekolicina svećenika na čelu s pomoćnim biskupom zagre- 
bačkim drom Josipom Lachom. 


čitatelje će najviše zanimati crkva. Na glavnom oitaru 
je slika Karmelske Gospe, djelo umjetnika Schaffgotscha. 
U divnoj harmoniji spojio je umjetnik Karmelsku s Imaku- 
latom. Bezgrješno začeće izraženo je i glavom paklene 
zmije s jabukom, koju zatire Marijina noga, što inače ne 
nalazimo na slikama Karmelske Gospe. Na prijestolju je 
okrunjena Gospa u nebesko modroj haljini s bijelim velom. 
Lijevom je rukom obuhvatila Božansko Dijete, koje nas bla- 
goslivlje, a u desnoj je uzdigla škapular, karmelski sim- 
bol, zalog obećanog vječnog spasenja. Svoj milosrdni po- 
gled oborila je Gospa prema nama, koji smo na zemlji. Ta 
prekrasna slika u svojoj cjelini neudoljivo pobudjuje na po- 
božna čuvstva, osobito na svetost i čistoću. Zanimiva je 
činjenica, da je umjetnik Scaffgotsch umro, upravo kada je 
završio to remek djelo. S tom je slikom završio svoju um- 

jetničku karijeru, da primi vječnu nagradu i plaću na ne- 
besima. . 

Vrlo su značajni natpisi na prozorima ispod svetaca i bla- 
ženika, jer po njima naslućujemo, zašto te redovnice čine to- 
liku pokoru, te se odrekle svijeta i povukle u tišinu Kar- 
mela. Svaka strana crkve ima po četiri prozora. S desne 
strane oltara prikazani su: 

i. Sv. Terezija Velika s natpisom: Sv. Terezijo Marga- 
reto, izmoli savršenstvo života hrvatskim redovnicama. 

2. BI. Marko Križevčanin s natpisom: BI. Marko, moli 
za svećenički podmladak i svećenstvo zagrebačke nadbis« 
kupije. 


3. Bl. Nikola Tevelić s natpisom: Bl. Nikola, moli za hr- 


vatski narod. 
4, Sv. Ivan od Križa s natpisom: Sv. Ivane, izmoli savr- 
šenstvo života hrvatskim redovnicima. 


S lijeve strane oltara su druga četiri prozora: 


1. Bl. Gracije s natpisom: BI. Gracije, izmoli hrvatskom 
narodu žarku ljubav k Isusu Euharistiji. 

2. BI. Augustin Kažotić s natpisom: Bl. Augustine, moli 
za zagrebačku nadbiskupiju. 

3. Bl. Hosana Kotorska s natpisom: Bl. Hosano, izmoli 
hrvatskoj mladeži ljubav k svetoj čistoći. 

4. Sv. Ilija prorok s natpisom: Sv. Iija proroče, izmoli 
hrvatskom narodu strah Božji. (Op. 1.) 


Sveta Terezija i sveti Ivan od Križa su glavni stupovi as- 
ketske i mistične nauke karmelićanskog reda. Sveti Ilija opet 
radi toga, što je živio u molitvi i pokori na gori Karmelu i 
što mu je Gospodin u onom laganom oblaku dao vidjenje 
Marije i njezina štovanja, smatra se začetnikom karmeli- 
ćanskog reda. Svi su drugi prozori ukrašeni samo hrvatskim 
blaženima, pa prema tome naš prvi Kamel ima izričiti hrvat- 
ski značaj. Pronicavi nadbiskup je imao božanskog ukusa i na- 
dahnuća, njegova će nadbiskupija i te kako trebati pokore i 
molitve. Nažalost danas u neposrednoj blizini samostana 
komunisti igraju nogomet i svojim bogumrskim psovkama, 
kletvama i drekom narušavaju onaj mir i tišinu dobrih časnih 
sestara. 

Nadbiskup Stepinac je mnogo posjećivao taj samostan. 

Dok je još bio u gradnji, on je stajao satima iza zidara i bla- 
goslivljao svaku ciglu i svaki kamen, koji će se tamo uzidati. 
Prva hrvatska karmelićanka je bila sestra Regina Terezije od 
Isusa, rodom iz Sarajeva. Ona je življela u Zagrebu kao ban- 
kovna činovnica i kroz pet godina bila prva tajnika Slaven- 
ske Banke u Vlaškoj ulici. Po savjetu svog duhovnog vodje 
i ispovjednika godine 1927. otišla je u Innsbruck i unišla u 
tamošnji Karmel. Na poziv zagrebačkog nadbiskupa vratila 
se nazad u domovinu i postala prva glavarica novog samos- 
tana. Njoj se pridružila kasnije druga Hrvatica, sestra Ma- 
rija Agneza, koja je došla iz Karmela u Meierlingu. Tako se 
zajednica počela širiti. Prilikom blagoslova samostana go- 
dine 1944. bilo je već u njemu šest sestara i dvije kandidatice. 
Kroz 25 godina se broj sestara popeo na 19 a kroz samostan 
je medjutim prošlo oko 60 kandidatica. 

U razgovoru s jednim novinarom sestra Regina Tereza 
je izjavila: «Iz samostana je mnogo lakše izići, nego u njemu 
ostati. Mnogo djevojaka osjeti poticaj za stupanje u samostan, 
ali to još nije sigurni znak zvanja.» Djevojka ulazi u samos- 
tan bez ikakvih obaveza. Većina ih kroz pola godine uvidi, da 
samostan nije mjesto za razočarane iz nesretne ljubavi, ni 
mjesto za zadovoljavanje neuspjelih ambicija. Takve pros- 
ječno odlaze nakon pola godine. Nekima treba cijela godina, 
da se uvjere, kako nemaju karmelićansko zvanje. Vrlo je za- 
nimivo, da sve, koje su okušale život u Karmelu, ostaju u 
dobrim odnošajima sa samostanom, godinama ostaju u pis- 
imenim vezama, posjećuju i pomažu. Iz toga se vidi, da su 
otišle bez gorčine, pune udivljenja za one, koje su zaista bile 
pozvane. Pravo zvanje se obično pokazuje u drugoj godini. 
Ali i nakon zavjeta, čak i nakon vječnih zavjeta, moguće je 
napustiti samostan. Samo tada se odrešenje od zavjeta dobi- 
va iz Rima. (Op. 2.) 

S Karmelom u Brezovici dobio je hrvatski narod u najbli- 
žoj okolici Zagreba najstroži komtemplativni ženski red. To 
je jedna duhovna kula ili veliko duhovno žarište, ali svakako 
bunker ili bedem protiv nekrsta. U Karmelu je uspostavlje- 
na prva matica bratovštine karmelskog škapulara. Do sada u 
Zagrebu nije postojala takva matica i često su svećenici bili 
u neprilici, kamo će slati popis članova, koje su primili u bra- 
tovštinu. A bez upisa u katalog matica čini se, da primanje 

škapulara nije valjano, jer nema onih povlastica i oprosta, 
koje primaju oni, koji ispune sve uvjete za primanje u bratov- 
štinu. Prvi, koji su bili zapisani u katalog ove matice, jesu 
bogoslovi zagrebačkog sjemeništa. S 

Kad je nadbiskup Stepinac osnovao taj samostan, on je 1z- 
razio osnovnu nakanu ovim riječima: «Ako vas tko upita, za- 
što sam osnovao ovaj samostan, kažite mu, da sam ga osnovao 
zato, da, kad ja ne budem više na ovoj zemlji mogao moliti 
za svoje svećenike, da ovaj Karmel produži moju molitku za 
njih.» To su velike riječi dostojne jednog sveca. Po tome mo- 
žemo zaključiti i prosuditi, koliko je on patio i molio za svo- 
je svećenike. Sva svoja trpljenja i žrtve prikazivao je za njih, 
a tih patnja nije bilo tako malo. On je usput propisao molitve- 
ne nakane ovog samostana za svaki dan u tjednu i evo tih na- 
kana, koje su mu najviše ležale na srcu: 


Ponedjeljak — za svećenike, 


Utorak — za redovnike i redovnice, 

Srijeda — zadovoljština za grijehe protiv šeste zapovi- 
jedi i za kletve i psovke, 

četvrtak — za hrvatsku mladež, 

Petak — za nadbiskupe, biskupe i uopće crkvene po- 
glavare, 

Subota — za izgradnju samostana u Brezovizi. 


Onaj novinar u daljnem razgovoru s časnom sestrom gla- 
varicom nastavlja: «Treba znati da se samostan godinama. iz- 


gradjivao, popravljao i nadogradjivao, čini nam se, da je 


sada sve uglavnom gotovo i sredjeno, pa pitamo časnu sestru 
zašto sada mole subotom.» 

«Još nije sve gotovo», veli nam ona. 

«Što?» pitamo. 

«Treba nabaviti suvremenu ispovijedaonicu za narod u 
kapeli.» 

«Koliko takva ispovijedaonica stoji?» 

«Procijenjeno je, da treba oko 200.000 dinara,» informira- 
la nas ona. n 

Za nedjelju je nakana slobodna, po joj kažemo, da bi im 
njihov pokojni utemeljitelj sigurno sugerirao, da nedjeljom 
mole i žrtvuju se za izgradnju novih crkava po velikim grado- 

vima, posebno na periferiji Zagreba. Časna majka odmah 
rado prihvaća našu sujestiju.» (Op.3.) 

Nije nikakvo čudo, da je nadbiskup postavio kao prvu na- 
kanu molitvu za svećenike. Doznao je kako su Domobrani u 
ovom zadnjem ratu zarobili jednog komunističkog teklića i 
u njegovoj torbi pronašli strogo povjerljive upute, kako treba 
postupati s Crkvom i svećenicima. Najprije ih treba omraziti 
pred narodom, da su na primjer nemoralni i da u isto vrijeme 
žive u bračnim odnosima s nekoliko žena, da su lakomi za 
novac i prema tomu da su kapitalisti i buržuji. Na koncu se 
daje posebna uputa komesarima, da ih treba sve likvidirati i 
to: «Mlade odmah, a stare ćemo kasnije.» 


Mnogo svećenika je bilo strijeljano bez ikakva suda, neki 
su bili vješani, drugi su izbodeni noževima, a neki spaljeni 
sa svojim crkvama. Preko 500 svećenika izginulo je nasilnom 
smrću. Molitve časnih sestara su mnogo pridonijele i isprosile 
im milost pravog mučeništva, jer su mnogi u zadnjim mukama 
prije svoje smrti opraštali svojim neprijateljima i još se mo- 
lili za njih. 

Ima mnogo anegdota o životu pokojnog kardinala i navest 
ćemo samo neke. Evo što piše o njemu jedan svećenik, koji 
mu je bio vrlo bliz i dobro ga poznavao: «Ovaj hrvatski Moj- 
sije dobro je znao, da pobjeda kraljevstva Božjega ovisi 
isključivo od snage podignutih ruku prema nebu. časne ses- 
tre će moliti, da hrvatski narod bude stalan do svršetka u 
svojim kušnjama, koje će ga stići i mučiti ga do agonije. On 
me je imenovao duhovnikom sestrama. Usudjujem se o se- 
bi kazati, da nisam bio niti sam mogao biti bilo kakav duhov- 
nik. Veličina duhovnog gorostasa svega me je zahvatila. 
Magična snaga njegove svetosti prelazila je preko mene 
na sestre. I danas osjećam tu neobičnu duhovnu snagu u sebi. 
Istina je, da pored Stepinca nije moglo biti prosječnih 
svećenika. 

On je svakog tjedna redovito posjećivao svoj Karmel. 
Nadzirao je život i rad u njemu. Bilo je tamo i sirotište. Oko 
80 napuštene djece svake vjere iz raznih krajeva Hrvatske. 
Nije nikada došao, a da toj dječici nije nešto donio. čim bi 
ga djeca zapazila, sva su se sjatila oko njega. Takvi njegovi 
susreti s djecom iziskivali su od njega posebnu fizičku kon- 
diciju. Penjali su se po njemu, vukli su ga za kaput, natezali 

i potezali. Tako jake sestre nije bilo u kući, koja bi bila u sta- 
nju opet uspostaviti kućni red. 

Bilo je dana, kada je u svojoj skromnosti s dječicom obi- 
lazio livade, da skuplja hrušteve za samostanske paike. 

Više godina sam bio usko povezan s njime. Gledao sam 
ga izbliza. Bio je iskreno i naravno skroman i nevin. Ne- 
vino dijete. To se odražavalo na njegovu licu, pa po načinu 
kako je čitao svetu Misu, koju sam mu redovito u Karmelu 
posluživao. Svoje visoko kvalificirane kršćanske manire nije 
mogao sakriti, iako se puno trudio oko toga. Nesvijesno 
ih je odavao, kad sam s njime sjedio za stolom, išao na šetnje 
i kad sam mu povjeravao svoje mladomisničke poteškoće 
i planove.» (Op. 4.) 

Drugi svećenik ga je tamo posjetio pod konac rata. Nje- 
govo je prezime Vukina i nadbiskup se ugodno s njime na- 
šalio: «Evo vuka! A što vas, Vuče, nosi ovamo?» Svećenik 
ga je najprije pozdravio i onda odgovorio: «Želja da Vas još 
jednom vidim!» Nakon toga ga je pitao nadbiskup: «Vuče, a 
jeste li ručali?» Ovaj mu odgovori: «Preuzvišeni, da sam 
objedovao izgubio bih autobus». Odmah ga je poveo u malu 
blagovaonu, pozvonio na prozorčić časnim sestrama i rekao: 
«Tu je jedan gladni vuk, imate li što za njega?» Sestra mu 
odgovorila, da će se već nešto naći. Za kratko vrijeme ses- 
tra je stavila na prozorčić jelo, pozvonila i okrenula okru- 
gla vratašca. Nadbiskup je pošao k prozoru, uzeo jelo i 
donio ga pred svoga na stol rekavši: «Nema moga dečka 
ovdje, pa ću vas ja podvoriti, da budete pravi moj gost.» 

Nakon jela razgovarali su o općenitim prilikama, zapravo 
neprilikama, u kojima smo se svi nalazili. Taj svećenik je 
bio župnik u Vinagori, pa je toplo preporučio nadbiskupu, da 
kad iza rata bude imenovao Pavline u svetište Majke Božje 
Bistričke, neka ne zaboravi Vinagore, pa neka i tamo poša- 
lje redovnike. Razgovarali su još i o mnogim drugim stvari- 
ma i glede budućnosti nadbiskup je imao jasnu sliku što bi 
se moglo dogoditi, pa je tom svećeniku dao vrlo zanimiv od- 
govor: «Dragi Vuče, zlo nas čeka s jedne i s druge strane. 
No mi biskupi držimo, da bi bilo veće zlo, ako bi pobijedili 
četnici. Dodju li na vlast komunisti, stradat ćemo mi biskupi, 
svećenici i ostala inteligencija, ali narod će ipak ostati. Iz 
naroda. će onda doći novi biskupi, novi svećenici i nova inte- 

ligencija! Eog sv oje Crkve ne će napustiti! Ali ako dodju na 
vlast četnici, onda jao narodu! U stoga bi ga krajevima 
nestalo!» 

Na pitanje što on misli učiniti, kad dodje druga vlast nad- 
biskup je odgovorio: «Ja ostajem na svom mjestu, pa što bu- 
de da bude! Netko mora ostati tu! A vi svećenici učinite, 
kako vas Bog u onaj čas nadahne» (Op. 5.). I doista nad- 
biskup je ostao sa svojim narodom, da s njime dijeli i dobro 
i zlo. 

Prema zadnjim vijestima iz Hrvatske imamo već dva 
duhovna i sjajna svjetionika, koji pokazuju put k pravoj 
sreći, jer se osnovao i drugi Karmel u Juršićima u Istri. 
Osam časnih sestara iz Brezovice na najsvečaniji način se 
preselilo u novi samostan. Bilo je tamo reportera svećenika, 
koji su mogli zaviriti u novi samostan i razgovarati sa ses- 
trama. Ima tu svakakvih silka; tako njihov jednostavni kre- 
vet, pa drveni tanjur i žlice, s kojima će jesti. Pitali su ih 
reporteri, da li su sretne, a one odgovaraju, da su presret- 
ne u Karmelu. Opisuju njihova imena i odkuda su. Evo de- 
talja sa proslave: «U crkvi je neopisiva gužva. Sav narod je 
jedno zbijeno tijelo, talasa se kao more. Ni govora da bi 
se sjedilo u klupama. Ljudi stoje na klupama i nasljanjaju 
se jedni na druge. Od vremena na vrijeme čuje se prasak, to 
pucaju stare klupe; poslije mise ostale su u crkvi samo če- 
tiri čitave... 

Pazinsko - poljski biskup dr. Dragutin Nežić govori smi- 
reno i stvarno: «Od danas će istarski svećenici, što ustraj- 
no siju riječ Božju u srca koja su često mlaka, znati da mogu 
računati na sigurnu pomoć iz Juršića na zalihu milosti i 
radosti koja se može čudesnom transfuzijom pretakati u nji- 
hove umorne duše i u duše njihovih župljana. Istarske će 
djevojke odsada znati, da ovdje živi gnijezdo sreće bez ple- 
sa i bez kosmetike, bez modernih plaža i flirta, ali s mnogo 
ljubavi. Žene će u svojim tjeskobama znati, da mogu doći 
pred jednu rešetku u Juršićima i iskreno razgovarati za 
ženama, koje nisu okusile bračnoga života, ali znaju svu is- 
tinu o životu, koje nemaju prilike da pate kao majke i su- 
pruge, ali znaju svakoj u dati smisao i svakome pomo- 
ći, da pronade taj smisao.. 


Svijet sluša i kao da mosta Na što li se nadovezuju 

njihove ideje o novom samostanu? Uostalom misao da se 
netko za drugoga žrtvuje nije tudja ni u današnjem svijetu. 
Zna se, da je već u Istri bio takav slučaj, da muž želi daći 
svoje oči ženi slijepici. Ona bi gledala, a on bi bio sretan 
što ona vidi. Zna se za transfuziju krvi, pa zašto se ne bi shva- 
tila i transfuzija milosti? I to u vrijeme kad upravo mnogi bol- 
no osjećaju pomanjkanje životnog smisla, slabokrvnost ra- 
dosti i promašenost razonode...» (Op. 6.) 

Duhovnik Brezovice pripovijeda nam drugi ganutljiv do- 
gadjaj, koji se dogodio u samostanu poslije smrti kardinala 
Stepinca: «Crni oblaci, koji su se onih kobnih dana nad- 
vili nad Hrvatskom, nadvili su se prijeteći posebno nad Kar- 
melom. Dobri Isus koji je došao na svijet, da sve ljude spa- 
si, dobre i zle, bio je proglašen buntovnikom i neprijateljem. 
«Mi imamo zakon i po tom zakonu on mora da umre», rekoše 
cinički njegovi sunarodnjaci okupatorskom sucu. I dobri Ste- 
pinac po tom «zakonu» treba da umre, jer je previše ljubio i 
prijatelje i neprijatelje. 

Sestre u Karmelu preumorne od neprekidnih prijetnji i 
straha, očekivale su ono najgore. Morale su ukloniti njegovu 
sliku sa zida. Još gore! Moraju je spaliti. Klečeći i gušeći 
Se u suzama spalile su je. Slika je polagano izgarala. Krajevi 
izgorenog papira čudno su se savijali prema nutrini. Zgranute 
sestre najednom ugledase pred sobom mjesto deformiranog 
ugorka od nekoć lijepe slike — pravilan crni križ! — 

Bog se je još jednom ozbiljno našalio s mučiteljima ne- 
vinog kardinala. Sestre je nagradio time, što im je poklonio 
pravu pravcatu sliku svećenika po Srcu Isusovu, dra Aloj- 
zija Stepinca. Svećenik i križ to ide skupa. To je jedno. Taj 
sam križ vidio na svoje oči. On će biti najveća uspomena u 
Karmelu i pobuda sestrama, da ne klonu u radu i molitvama 
na nakane dobrog kardinala...» (Op. 7.) 

Kardinal je sebi u Karmelu napravio grobnicu sa željom, 
da bude u njoj pokopan. U podrumu je napravio grob, koji 
prema gore točno završava pod svetohraništem. Na podnož- 
je groba postavio je klecalo, na kojem će njegove sestre moli- 
ti za njega, — «najnevrijednijega slugu Božjega Alojzija.» 

Pokopan je u svojoj katedrali u Zagrebu, koju je silom pri- 
lika za života morao ostaviti. : 

Opaske: 


1.) Katolički List br. 16. Zagreb, 20. IV ; 1944. str 85. 

2.) Glas Koncila, Zagreb, 7. II. 1963. str. 8. 

3.) Ibidem str. 9. 

4.) Glasnik Srca Isusova i Marijina, Salzburg siječanj i veljača 
1965. str. 23. — «Sjećanja jednog svećenika na Stepinčev 
Karmel u Brezovici» — Spes. 

5.) Ivo Vukina, «Zadnji put kod nadbiskupa Stepinca» — Glas- 
nik Srca Isusova i Marijina, Salzburg, siječanj i veljača 
1965. str. 27. 

7.) Isto kao opaska br. 4. str. 24. 


14. POGLAVLJE 
KARITATIVNI RADNIK 


Najprije da se dobro razumijemo. Svašta se danas nazi- 
va ljubavlju. Ljube se zaručnici prije braka, ljube se muž i 
žena u braku, djeca pak ljube svoje roditelje, a roditelji 
ih svoju djecu i svake od ovih ljubavi je prilično razli- 
čita. 

Posebno značenje ima ljubav prema domovini, za koju 
mnogi misle, da moraju uvijek posebno naglašavati svoje hr- 
vatstvo u lijepim zdravicama i pjevanju rodoljubnih pjesa- 
ma i himne, no bez pravih djela nema ni prave ljubavi. Mno- 
ge ljubavi se izrazuju u lijepim željama, medjusobnoj paž- 
nji i darovima. Ima griješne ljubavi; tako pretjerana ljubav 
u častima, za materijalnim dobrima, za seksualnim užitkom 
izvan braka itd. 

Kad razmatramo život pokojnog kardinala Stepinca, mis- 
limo na jednu posebnu ljubav, koju još do sada nismo nabroji- 
li. Radi se naime o jednoj teološkoj kreposti. Tri su te krepo- 
sti i zovu se Vjera, Ufanje i Ljubav. Nakon naše smrti vjera 


101 


i ufanje prestaju, samo ljubav osvaje i traje i dalje. Radi: se 
naime o ljubavi prema Gospodinu Bogu. Sve ove tri kreposti 
posjedovao je nadbiskup Stepinac u najvećoj mjeri, kako 
nam je to pokazao u svojim propovijedima, pismima i najviše 
u svojim djelima. 

Ova treća teološka krepost je i zapovijed Kristova, kad 
nam kaže: «Ljubi Boga svim srcem svojim, svom dušom svo- 
jom i svim umom svojim, a bližnjega svoga kao samoga 
sebe». 

Stepinac je posjedovao i nosio Boga u svojoj duši i u svom 
srcu i kao što je Bog neiscrpan i nepresušiv i neizmjeran, 
tako je i Stepinac dijelio i darivao svoga Boga drugima, ka- 
ko je samo znao i mogao. Nije on time postajao siromašni- 
ji, nego štaviše bogatiji, plemenitiji i savršeniji, jer upravo 
ta ljubav usavršuje sve druge kreposti u najvećem stupnju. 
Bio je kav nepresušivo vrelo i duboki bunar zdrave i pitke 
vode, koja je gasila žedju siromašnim i jadnim patnicima i 
stradalnicima njegove prostrane nadbiskupije i čitave hr- 
vatske domovine. Sva njegova karitativna djelatnost sas- 
tojala se u tom, što je silno ljubio Boga i bližnjega. Uspi- 
njao se i rastao u toj ljubavi malo po malo, dan na dan i 
svaki dan po nešto. Nije on pokazivao tu ljubav samo prema 
svojoj braći, znancima i prijaljima, nego se toliko uzvisio, 
da je i za neprijatelje pokazivao znakove oproštenja, ispri- 
ku i pravu djelatvornu ljubav u mnogo primjera. 

Par dana prije smrti, kako to izvješćuje krašićki župnik 
Josip Vraneković, nije se više zanimao ni za svjetske doga- 
djaje ni za radio vijesti, nego je sav utonuo i uronio u Bogu 
i njegovoj ljubavi. Njegov školski drug i nasljednik, nad- 
biskup kardinal dr. Franjo Šeper kazao je pred njegovu 
smrt, da je to bilo «doba sazrijevanja», potpuno je razrio za 
nebo i za vječnu nagradu kao pravi miljenik Božji, a što su 
drugo sveci nego miljenici Božji? To nam pokazuju ona 
mnogobrojna pisma i zahvalnice, koje bogoljubni vjernici 
ostavljaju na njegovu grobu, jer su po njegovu zagovoru pri- 
mili tolika dobročinstva i milosti. 


Za vrijeme svog mukotrpnog života nije čekao, da nam 
netko drugi pritekne u pomoć, nego on sam junački podmeće 
svoja ledja pod svaki teret i pod svaku nevolju i teškoću. 

Sam se prihvaća i najtežeg posla, da pomogne tamo, gdje je 
najveća nevolja. I 
Kao što se svaka pa i najveća zgrada sastoji od malog 
kamenja i cigala ili kako kaže naša narodna izreka: 
«Zrno do zrna — pogača, 
Kamen do kamena — palača,» 
tako je i kardinal s mnogo malenih i velikih djela izgradji- 
vao sjajnu palaču neprocjenjive ljepote i sjaja. Nastojao je 
cijelog života samo koristiti i duši i tijelu svojih vjernika. 
Ove cigle ili dobra djela lako je nabrojiti. One su i u duhov- 
nom i materijalnom pogledu velike, dosta ti je da prolistaš 
pogledaj i sadržaj njegovih okružnica, pa ćeš naći, kako je 
neumorno pomagao, gdjegod mu se pružila zgoda. 

Još kao mladi svećenik Stepinac pomaže mnogo sirotinji 
i udara temelje «Karitasu» zagrebačke nadbiskupije. Grads- 
ki župnici izabrali su ga prvim predsjednikom Karitasa i on 
odmah organizira nekoliko pučkih kuhinja, i to u Maksimi- 
ru, Savskoj cesti, na Svetom Duhu, na Vrhovcu i u Vrbani- 
ćevoj ulici. To su svi složno pomagali i vanjski kler i re- 
dovničke zajednice. Glavna sredstva je pružio sam nadbiskup 
Bauer, a pomogle su takodjer razne priredbe i posebna sa- 
aka tako da se s prehranom moglo izdržati cijelu go- 

inu. 

Takodjer je preuzeo uredništvo novog mjesečnika «Kari- 
tas» i u godini 1934. uredio prvih pet brojeva, u kojima je 
sam napisao lijepih i snažnih članaka iz iskustva, koje je 
sticao u društvu sirotinje. Karitativni radnici imali su i po- 
sebne tečajeve i kad su prva šestorica završila takav tečaj 
ravnatelj Karitasa Antun Metzger zamolio je Stepinca, da 
za njih na Tijelovo prikaže svetu misu i podijeli im svetu 
Pričest. On to rado obeća i učini, ali baš uoči Tijelova sti- 
že iz Rima brzojav o njegovu imenovanju, pa je svoju prvu 
misu kao novoimenovani nadbiskup prikazao za najmladje 
širitelje kršćanske ljubavi. 

Evo što za njega kaže jedan njegov pijatelj: «Kao nad- 
biskup - koadjutor raspolagao je on jedino svojom državnom 
plaćom, koja je bila preskromna, da bi mogao po svojoj že- 
lji drugima davati. Ne treba ni spominjati, da su taj novac 
raznijeli siromašni djaci, ustanove Katoličke Akcije, kri- 

žari ili katolički tisak. U tom razdoblju vdimo, kako on pos- 
vuda uzima priliku, da osobno prisustvuje svakoj sveča- 
noj zgodi u puku, kod seljaka i radnika i svuda svojim go- 
vorima podiže i tješi male ljude slabe i klonule». (Op. 1.) 

U prvo vrijeme svoga pastoralnoga rada revno obilazi 
cijelu svoju nadbiskupiju, propovijeda i dijeli svetu potvrdu, 
a na svoja putovanja često uzima ravnatelja Karitasa, da 
i on drži predavanja po župama, e da bi se moglo osnovati 
što više pojedinačnih odbora Karitasa. 

U lipnju 1939. izdaje posebnu okružnicu za pomoć po- 
plavljenima, a u siječnju 1941. govori o kršćanskim dužnosti- 
ma pomoći prema bližnjemu u nevolji i njegov su govor pre- 
nijele sve radio stanice u državi. 

Tokom rata prehranjuje oko 7.000 djece bez razlike vje- 
re, čiji su rodni krajevi bili opustošeni i porušeni. Djeca 
nisu kriva ratu i ratnim strahotama, on ih sakuplja i meće 
u samostane. Godine 1943. šalje 43 vagona hrane u južne kra- 
jeve Hrvatske, gdje je vladala glad. Iste godine u lipnju os- 
niva «Svećeničku Menzu», gdje se hrani 30 siromašnih sve- 
ćenika, većinom državnih činovnika i starih umirovljenika. 

Svim dekanima po Hrvatskoj i Slavoniji piše vlastoručna 
pisma za skupljanje hrane i živežnih namirnica, navodeći po- 
jedinosti, što mu najviše treba i kuda i kako da se ta hrana 
šalje. 

U livnju 1944. izdaje posebnu okružnicu o kolonizaciji 
izbjeglica iz Dalmacije. 

Prilikom bombardiranja Zagreba osobno obilazi pojedina 
mjesta nesreće i tamo tješi one koji su najviše postradali i 
daje svoj novčani prilog, da ga Karitas putem svojih odbo- 
ra razdijeli medju one postradale stanovnike, čija je imovina 
uništena ili oštećena. 

A odkuda sredstva nadbiskupu, da je mogao toliko dijeliti? 
Poznao je on svoj narod, a i njegov narod je poznao njega. 
Teško je bilo i ne dati i ne odazvati se njegovim molbama, 
kad te onako usrdno prosi. On Hrvatski metropolita, pa ide 
poderana kaputa i reverende i prošupljenih cipela i još po 
kiši i nevremenu i osobno moli i zaklinje za pomoć za svoje si- 
romahe i patnike. 

Evo samo nekoliko odlomaka njegove okružnice: (Op .2) 

«Sveto Pismo vrvi pohvalama za one, koji vrše djela mi- 

losrdja, kao i osudama i prijetnjama onima, koji ih zanema- 
ruju: 'Budite milosrdni, kao što je Otac vaš milosrdan", nuka 
nas djelilac svih dobara. (Luka 6.38.) 'Dajte i dat će vam se" 
— "mjeru dobru, nabijenu, stresenu, preobilatu, dat će u na- 
ručje vaše, jer kakvom mjerom mjerite, onakvom će se i va- 
ma odmjeriti'. (Luka 6.39.) 

«Milostinju treba dijeliti i to radosno bez oklijevanja, ako 
je moguće i obilato, jer Bog će nas za djela milosrdja nagra- 
diti nebeskim i zemaljskim dobrima, a oni koje obdarimo, mo- 
lit će za nas. Bilo bi nekršćanski, bezdušno biti neosjetljiv 
prema potrebnima naše pomoći. Bilo bi strahovito ružno biti 
sit i presit, dok je naš bližnji gladan.» 

Narod mu se rado odazivao i davao je onom što je imao i 
što je on najviše tražio, to jest hranu i odjeću. I to se preko 
Karitasa ruzašiljalo i dijelilo najpotrebnijima. U izvanredno 
teškim vremenima imali smo i izvanredno velikog muža, koji 
je bio dorastao svojem položaju i sve sile upotrijebio, da oti- 
re suze, ublaži bol i spasi sve, što se dalo spasiti. 

Je li za svoj prokomjerni rad dobio kakvu nagradu ili pla- 
ću? Dolaskom komunista na vlast panorama se potpuno okre- 
nula. U Zaprešiću ga dočekuju pogrdnim povicima i revolvers- 
kim mecima. Napadaju ga po novinama i viču na njega pre- 
ko radija, a iz Bleiburga dolaze strašne vijesti o silnom po- 
kolju hrvatske vojske. 

«Nije pretjeran zaključak, da je hrvatski Katyn za dva- 
deset puta nadvisio poljski. Oko 200.000 hrvatskih vojnika 
i gradjanskih osoba bilo je poubijano, 'Da bi Jugoslavija mo- 
gla živjeti." (Milovan Djilas.)» (Op. 3.) 

Treba naglasiti, da su ti ljudi bili pobijeni goloruki, iza 
kako su predali oružje kao obični ratni zarobljenici. Straš- 
na ubijanja iz osvete, pljačke i svakovrsna nasilja bile su 
dnevne vijesti, koje su se širile od usta do usta. 

Kao potvrdu naših tvrdnji iznijet ćemo samo jedan mali 
isječak dnevnika kojeg je napisao tajnik izaslanstva Svete 
Stolice kod hrvatskog Episkopata Dr. Giuseppe Masucci i 
koji za Svisvete 1. studenog 1945. bilježi medju ostalim i 
ovo: 

«U 11'30 sati došao je k meni nadbiskup Stepinac i kazao 
mi, da su ga nekoliko minuta prije pontifikalne Mise posje- 
tili jedan dopukovnik (isti, koji ga je uhapsio 17. svibnja) i 

jedan komesar u gradjanskom odijelu. Izrazili su želju, da 
razgovaraju s njim nasamo. Nadbiskup je otpustio svećeni- 
ka, koji je trebao nositi njegov skut, i rekao im, da ima samo 
dvije slobodne minute. Odgovorili su mu, da su dvije minute 
dovoljne i počeli bez daljneg uvoda: 

— «Govori se u gradu, da biste danas govorili protiv 
vlade. čuvajte se! Narod će vas napasti!» 

— «Kakav narod?» — upitao je nadbiskup. 

— «To je naša stvar!» — glasio je odgovor. 

— <«Kazat ću vam,» — nastavio je prelat, «da je 99 po 
sto naroda s Katoličkom Crkvom. U svakom slučaju može- 
te činiti, što hoćete. Umiremo samo jedanput. Ja ne ću biti 
ni prvi ni zadnji, koji prelazi u vječnost. Nikada ne ću pres- 
tati propovijedati istinu; možete slušati sve, što govorim... 
Sada više nemam vremena. Moram ići, jer vjernici čekaju 
u katedrali...» 

Na svršetku propovijedi Pastir nadbiskupije je rekao: 
*Ć «Obavijestit ću vas, draga braćo, da su dva partizana doš- 
la k meni, da me ušutkaju prijetnjama, ali ja se ne bojim 
nikoga osim Boga. Moja politika je bila uvijek i bit će uvijek 
ista: spasavati duše.» (Op. 4.) 

Nadbiskup Stepinac je neustrašivi propovijednik ljubavi 
i njegove su propovijedi za sve ljude, za sve vjere, za sve 
stranke i staleže. On je neumoran karitativni radnik, pun 
je ljubavi prema Bogu i tu ljubav nastoji proširiti medju 
svoje vjernike. 

Komunisti po raznim tvornicama prave mitinge i skup- 
ljaju potpise sa zahtjevom da se osudi na smrt i on skromno 
izvješćuje tajnika Masucci-a: «Ako se to dogodi, izvjestite 
Svetog Oca, da rado dajem svoj život za Katoličku Crkvu». 

I kad se u novonastalim prilikama nitko ne usudjuje 
govoriti, Stepinac ustaje i junački i uporno brani ono, što je 
je u ono vrijeme bilo neobranivo, brani Gospodina Boga 
i svetu vjeru i Crkvu Katoličku, brani Hrvate i Hrvatsku. 


Opaske: 
1.) V.N. Katolički List, br. 25. Zagreb, 22. VI. 1944. str. 300. 

2.)  Okružnica br. 38. /Pr. — Katolički List br. 36. Zagreb, 
3. X. 1942. i: 

3.)  Studia Croatica, Edicion especial, Buenos Aires 1963. N» 1 
— 4 str. 381. . 

4.) Giuseppe Masucci — Misija u Hrvatskoj — dnevnik od I. 
VIII. 1941. do 28. III. 1946. pripremio za tisak Marijan 
Mikac, str. 230. (Editorial DRINA, apartado 5024, Madrid 
1967.) 


15. POGLAVLJE: JEDNO PISMO BEZ ODGOVORA. 


' Ovo pismo je izašlo u djelu «The Case of Cardinal Aloyw- 
sius Stepinac» od Richard-a Pattee, str. 426 - 432., na en- 
gleskom jeziku, a ja ga prevadjam sa španjolskog jezika 
kako je izašlo u «Studia Croatica», Buenos Aires, 1963. br. 
1-4. str. 310 - 315. (Op. 1.) 

Mora se uzeti u obzir da se je junački nadbiskup radi 
grozno očajnih prilika morao izražavati vrlo oprezno i da je 
mnoge stvari prešutio: 


Predsjedništvo Biskupskih Konferencija 


Br. 64/BK Zagreb, 21. srpnja 1945. 


Dru Vladimiru Bakariću 
Predsjedniku narodne Republike Hrvatske. 


Gospodine Predjedniče, 

Već sam imao prilike da Vam pišem nekoliko puta o 
stvarima koje su vrlo važne za odgovarajuće odnose izmedju 
Crkve i Države. Premda nisam dobio odgovor na moja pis- 
ma, ipak držim za vrlo žurno, da Vam ponovo pišem o ne- 
kim predmetima, U prvom redu radi se o smrtnim osu- 
dama izrečenim protiv mojih svećenika, koji u ovom času 
čekaju njihovo izvršenje. 

Obzirom na to, što ste Vi odgovorni nosilac izvršne vlas- 
ti u Hrvatskoj, moram Vam razjasniti čitavu seriju stva- 
ri, koje pometaju smirenje sadašnje situacije i zadovoljs- 
tvo, koje narod očekuje obzirom na svršetak rata. 

Žalim, što se moram izjasniti otvoreno, ali Vi ste onaj, 
koji možete još na vrijeme odstraniti uroke nezadovoljstva, 
koje dnevno zapažam u dodiru s velikim brojem mojih 
vjernika, koji upravo opsijedaju moje sjedište tražeći 
pomoć. 

Na ovaj moj postupak nadam se, da ću s Vaše strane 
naići na iskreno i potpuno razumijevanje, a sve što mis- 
lim iznijeti važno je za narod uopće kao i za nacionalnu 
zajednicu. 

Kada se na 2. lipnja ove godine sastao visoki kler u 
Zagrebu s Maršalom i Predsjednikom Federalne Vlade, 
Maršal je svečano izjavio na pritužbe, da su neki držav- 
ni rukovodioci postupali na svoju ruku i zatvarali sveće- 
nike, da će svi svećenici, koji se nalaze po zatvorima i 
koncentracionim logorima, biti bez oklijevanja preslušani 
i u koliko se nijesu krvlju okaljali, da će odmah biti odrije- 
šeni i pušteni. 


Smrtne osude protiv klera i časnih sestara. 


Istina je, da su jedan broj seminaraca i neki svećenici 
pušteni na slobodu iz logora i zatvora u ova zadnja dva 
mjeseca. Ali sjemeništarci iz Zagreba odmah su pozvani u 
vojsku. Takodjer je istina, da je izvjestan broj mojih sve- 
ćenika predveden pred vojni sud i osudjen na smrt. To su: 
Profesor Kerubin Šegvić i profesor Stjepan Kramar; osu- 
djeni su na smrt od ratnog prijekog suda i zapovjednika 
grada Zagreba dne 29. lipnja. 

Osim ove dvojice isti je sud osudio na smrt i dvije čas- 
ne sestre i to Blandu Stipetić i Faniku Spleit; sestra Beata 
je osudjena na tri godine prisilnog rada. Vojni sud u Kar- 
lovcu osudio je na smrt strijeljanjem dra. Matiju Kranjče- 
ca, župnika u Ozlju, oca Rikarda Ribića, gvardijana fra- 
njevačkog samostana i oca dra Beata Rukinca, profesora 

na višoj školi u Karlovcu. čuo sam, premda mi ova vijest 
nije potpuno potvrdjena, da je prijeki sud u Križevcima 
osudio na smrt Stjepana Pavunića, župnika u Koprivnici, 
Mihovila Kanotija, župnika u Varaždinu, Josipa Kalajdži- 
ća, župnika u Biškupcu i Petra Kovačića, župnika iz Za- 
greba. Ova četvorica čekaju, da im osude budu potvrdjene 
od prijekog vojnog suda Zapovjedništva Drugog Zbora u 
Zagrebu. Osim toga dr. Ivo Guberina, svećenik iz šibenske 
biskupije već je osudjen na smrt i strijeljan. 


Časna sestra osudjena na smri, jer je pomogla 


jednog nepoznatog bolesnika. 


' Pa to je prirodjeno osjećaju hrvatskog naroda. Može 
li se primiti kao razjašnjenje, koje je dano kao razlog osude 
na smrt sestre Blande Stipetić? Po prvi puta u povijesti 
hrvatskog naroda osudjena je na najveću kaznu jedna re- 
dovnica, a ta je kazna pridržana za napopravljive zlo- 
čince. 

I, kako je ona zablatila svoje ruke krvlju? Sakrivajući 
jednog ustašu, «koljača» Stjepana Hripku, koji se krio pod 
prezimenom Barić. Njoj su pomogle Anka Zbornik i sestra 
Beata Nemec. Predpostavljajući, da je Stjepan Hripka uv- 
jereni zločinac, još uvijek ostaje pitanje, da li je to sestra 
Blanda Stipetić znala? Ova činjenica nije iznesena, kad se 
proglasila osuda. Naprotiv sestra Blanda Stipetić je potvr- 
dila (Usporedi «Omladinski Borac» od 5. lipnja), da uop- 
će nije znala, tko je on, a niti da je ustaša. Prema tomu, 
kako se nije dokazala subjektivna krivnja po jednom objek- 
tivnom činu, nije bilo mjesta nikakvoj osudi prema ljud- 
skim zakonima ili iz bilo kakva razloga. Ovaj Hripta je ži- 
vio daleko od sestre Blande Stipetić i Anke Zbornik. Nije 
se dokazalo, da je od njih uopće znala za njegovu prijaš- 
nju djelatnost. 

Taj je čovjek pomogao nositi hranu koliko sestri Blan- 
di toliko Anki Zbornik za bolnicu i besplatnu kuhinju za si- 
romahe. Ako su ga sakrivale, a da nisu znale, što je prije 

bio, zar je to čin, koji bi zaslužio smrtnu kaznu? Po toj 
osudi sestra Blanda Stipetić i Anka Zbornik su jednako osu- 
djene kao recimo Juco Rukavina i Majstorović - Filipović. 
Postoji li kakav stvaran razlog za njihovu osudu? 

Ova su djela počinjena po jednoj redovnici, koja je često 
vidjela, kako se kriju partizani i njihove obitelji u sestar- 
skoj bolnici i da ničim nije otešćala njihovu situaciju, znala 
je šutjeti. Zar se nije i to moglo uzeti u obzir kao olakotna 
okolnost, kad su sudili njezinu krivnju? 

Ima još nešto važnije. Hripta je bio zatvoren. Do danas 
nije predveden pred sud i još se sudski nisu potvrdili nje- 
govi zločini. Koliko ja znam, još pred deset dana se nalazio 
u koncentracionom logoru u Maksimiru. U ime kakve to 
logike i u ime kojeg zakona se mogu izreći dvije smrtne 
osude za pruženu pomoć čovjeku, koji uopće nije predveden 
pred sud i čija krivnja još nije zakonski dokazana? 

Gospodine Predsjedniče, ovo je uistinu jedini primjer 
«pravde» i «zakona» u analima naših sudova, 

Citiram primjere na široko, gospodine Predsjedniče, 
da dokažem na čemu se temelji postupak prijekih sudova. 
Vjerujem da je jasno kao sunce, da slični postupak ne na- 
dahnjuje neko pouzdanje u objektivnost sudova. Jednako 
je odvratno, što ovi sudovi ne služe pravdi nego mržnji i 
osveti. Ako pak vrše masovne smrtne osude, onda nisu 
drugo nego produkt masovnog terora. 

Opća je potreba, da se što prije moguće stane na kraj 
svemu tomu ili još točnije, da se odmah prestane s djelat- 
nošću ovih vojnih sudova u Hrvatskoj i da se uspostave 
civilni sudovi za sve civilne predmete. 

Ako se ovi sudovi nazivaju narodni, njihovi kvalificirani 
suci trebali bi biti birani od naroda. Niti jedan jedini član 
pokrajinskog suda, niti gradskog, a još manje vojnog su- 
da u Zagrebu nije bio biran od naroda; svi su bili imenova- 
ni od više vlasti. 

Gospodine Predsjedniče, napomenuo sam na početku, 
da me brojni vjernici posjećuju svaki dan sa svojim mol!- 
bama, da im pomognem u njihovim nevoljama. Kao njih- 
ov pastir ne mogu se oglušiti njihovim molbama i zato se 

moram brinuti, da ih vi uzmete u obzir. 

Prekršaji medjunarodnog karaktera obzirom na 


vjersku pomoć ratnim zarobljenicima. 


Prije svega pridajem najveću važnost činjenici, da osu- 
djeni na smrt po vojnim sudovima mogu biti pripravljeni po 
jednom svećeniku u zadnjim časovima života i primiti 
utjehu vjere. Svaki osudjenik na smrt ima pravo primiti 
sakramente uključivši tu i one, koji gube gradjanska pra- 
va. Strijeljani svećenici bez ove duhovne utjehe imali su 
posebno pravo na to. 

; Za vrijeme ustaškog režima sam se trudio, da svi osu- 
djeni u zadnjim časovima imaju svećenika i konačno sam 
uspio. Vjerujem, da sadašnji režim ne želi biti gori u tom 
pogledu i da će radi toga što prije biti riješeno pitanje sve- 
ćeničke službe za osudjenike, Neka vojničke vlasti imenu- 
ju svećenike svoga povjerenja i ja ću im dati potrebnu pu- 
nomoć, tako da se i to pitanje jedanput riješi. Već sam pri- 
mio opetovana usmena obećanja u tom pogledu, ali se u tim 
stvarima nije ništa napredovalo. 

U medjuvremenu vojni sudovi izriču masovne osude na 
smrt, kako se to potvrdilo po vijestima od 20. ovog mjese- 
ca pred sudom na Zrinjevcu, kada je nekoliko tuceta žena 
deznalo, da su im muževi i braća već strijeljani. 


Nema obrane ni priziva. 


U vezi s ovim pitanjem jedna važna okolnost, a ta je, 
da nema neke sudbene ustanove, koje bi u slučaju smrtne 
osude bila nadležna za pomilovanje. Takva ustanova pos- 
toji u svakom sudskom sistemu dvadesetog vijeka. 

Istinski napredak u naobrazbi duše i srca traži, da u 
državnom poslovanju bude poštivan princip oproštenja za- 
jedno s principom pravde. Ovaj princip je duboko ukorije- 
njen u kršćanskoj duši hrvatskog naroda. S tog razloga 
pomanjkanje jedne vrhovne vlasti, koja bi u slučaju imala 
pravo na pomilovanje, dvostruko se osjeća. 

Ne mogu niti moram prešutjeti činjenicu, da je slična 
vlast za vrijeme ustaškog režima spasila život raznim 
osobama, koje danas zauzimaju visoke položaje. Zašto u 
tom pogledu stupamo natrag, ako se na sve načine doka- 
zuje da smo napredan narod? 

To je još u toliko potrebnije u koliko, što je znam, voj- 
ni sudovi postupaju neobično brzo. Kažu, da se izriče 80 
osuda dnevno. U par minuta odlučuju o životu ili dugom 
zatočenju. Može li se predpostaviti, da je sličan postupak 
na tim sudovima pažljiv i pravedan? Stvarna potreba ove 
ustanove ne može se zadovoljiti činjenicom, da osude ne- 
kog nižeg vojnog suda budu potvrdjene od višeg vojnog 
suda. Ne radi se o agenciji pomilovanja nego bez sumnje 
o prizivnom sudu. 

Sud je uvijek sud, to jest ostaje u krugu primjene za- 
kona, a prema tome i pravde. Poznato je, da velika većina 
optuženih ne pozna niti može upoznati zakone i pravila 
vojnih sudova po kojima sude njihove čine iz davne proš- 
losti, a to takodjer nije pravilno. Naravno, da je postoja 
nje jedne vlasti, koja bi mogla pomilovati osudjene na 
smrt, veoma poželjna. ' 


Pristojni pogrebi. 


Rodjaci strijeljanih nemaju uopće pravo ni saznati, 
gdje im se nalaze grobovi njihovih dragih bića, braće i mu- 
ževa. Zna se, da je rimski zakon dopuštao pogreb onih, 
nad kojima je bila izvršena osuda. Poslije izvršene osude 
«pravdi je zadovoljeno» i prema tome nema nikakva raz- 
loga, da se jednom kršćaninu uskrati pristojni sprovod. 

Naprotiv, danas se izvršenje osude vrši na nepoznatim 
mjestima. Tjelesa se bacaju u zajedničke jame i nijedan 
rodjak ne može doznati, gdje se nalazi grob dragog mu 
bića. Oni, koji danas drže vlast, drhtali su od užasa i vi- 
kali protiv ustaških akcija, kad su ovi pokapali osudjenike 
na nepoznatim mjestima ili na mjestu izvršenja osude. 
Borio sam se rukama i nogama, da se mrtvi ostaci osu- 
djenih kršćanski pokapaju. Ono, što je bilo odvratno prije, 
ne smije se sada ponavljati. 

Zato bi trebalo dopustiti rodjacima, da mrtve ostatke 
pokapaju u obiteljske grobnice na kršćanskim grobljima, 
kako su to pobožni kršćani činili od nezapamćenih dav- 
nina. Isto je tako potrebno uvesti praksu, da sudovi, koji 
izriču smrtne osude i koji ih izvršuju, da jave uredima 
zavičajnosti i uredu statistike, tako da se smrt pojedinca 
može službeno potvrditi. Ovo je potrebno obzirom na tes- 
: . posljedice, koje spadaju na odnosnu baštinu i obi- 
elj. 


Zatvori i logori su prepuni. Ima lažnih prijava. 


Naši logori i zatvori su puni i prepuni. Ostavljam po 
strani pitanje, da li su svi zatvorenici uistinu krivi i da 
li moraju biti tamo. Ima nebrojeno slučajeva, da se oni 
nalaze šest do osam sedmica u zatvoru, a da uopće nisu 
preslušani. Iza prvog preslušanja se puštaju kući na slo- 
bodu.. Zar su trebali biti zatvoreni? U dnevnoj štampi se 
dopušta, kao da su vlasti bile zavedene u bludnju radi 
lažnih prijava i da su radi toga zatvorili nevine ljude... 

Takvi bi se slučajevi mogli lako izbjeći, da se prijav- 
ljene odmah ne zatvara. Na temelju prijave trebalo bi 
optuženoga najprije pozvati na saslušanje. Jedino onda bi 
se moglo odlučiti, da li da se zatvori ili pusti, da se u da- 
nom času može braniti iz slobode. 

Masovna zatvaranja imaju jedino taj učinak, da su 
mnoge nevine osobe zatvorene iz jednostavnog razloga, 
što im se netko htio lično osvetiti. Ovakve osvete i lažne 
prijave protiv nevinih ljudi trebalo bi zauzdati posebnom 
kaznom protiv lažnih tužitelja. To bi trebalo javno progla- 
siti u oglasima, koje vrše mjesne vlasti. Nažalost niti 
jedan jedini poziv javne vlasti nije imao ove važne pri- 
jetnje, da će lažni tužitelji biti kažnjeni. A da se sačuva 
moral u narodu, to je neopozivo. 

Naprotiv, ide se na ruku tajnim tužbama i osvetama, a 
na takvim temeljima ne može se graditi napredak naroda 
i Države. Koliko bi se olakšao rad nadležnih vlasti, kad bi 
se hapšenja vršila s više razbora i kad bi se u manje teš- 
kim slučajevima to rješavalo s običnim preslušanjem bez 

“hapšenja! Izbjeglo bi se tolikom nezadovoljstvu, tolikim 
suzama i tolikom dodijavanju. Sve te stvari takodjer tre- 
ba uzeti u obzir. 


Nečovječji postupak prema političkim zarobljenicima. 


Način postupka prema zarobljenima je takav da se na- 
rodne mase tuže. U prvom redu zatvori su prepuni i više 
nema mjesta za osobe, koje se tamo stavljaju. Kad bi se 
gore navedene mjere hapšenja uzele u obzir, uvelike bi se 
olakšalo ovo zlo. 

Već sam molio, da se označe razni svećenici, da mogu 
posjećivati uhapšene i dijeliti im sakramente u času boles- 
ti. Do danas ovom zahtjevu nije zadovoljeno kako treba. 

Osim uhapšenih tu su rodjaci, koji nailaze na razne teš 
koće, da im donesu hranu i odjeću. Ta je politika neshva- 
tljiva. Pojedini zarobljenici nikada ne mogu dobiti ni hrane 
ni obuće od svoje rodbine, a već su sedmicama u zatvoru. 
Njihove žene im donesu hranu, a stražari im kažu, da se tu 
ne nalaze, premda su ih, recimo, čas prije vidjeli. Zašto se 
ne dopusti, da svi uhapšeni dobiju hranu na odredjene da- 
ne? Ako bi o tom bilo zloupotrebe, to se oprezno izbjegne 
razboritom kontrolom. 

Rodbina ne bi trebala satima i satima čekati na svoj red. 
Kad već stražari prime hranu, ponovo moraju satima čeka- 

.ti, da im vrate košare. Bilo je slučajeva, da je rodbina 
čekala četiri do šest sati pod najvećim suncem, da izvrši 
svoju misiju. Zašto mučiti one, koji nisu krivi? Zar se 
ne bi moglo požuriti ovo primanje hrane i rublja. Poznam 
mnogo slučajeva žena, koje su obolile radi ove procedure 
i tako su oslabile, da su ostale nesposobne za bilo kakvi 
posao. 

Usprkos tome, ove su osobe još sretne jer znadu kako 
nose hranu za razliku od drugi, koje ni to ne znaju. Ali što 
se može reći za one, koje sedmicama traže od zatvora do 
zatvora, prije nego li nadju svoje muževe i sinove? Pa če- 
mu takav postupak? 

Zar to nije jednako, kao da se želi mučiti i ogorčiti to- 
like obitelji? Pa oni već i onako trpe kad znadu, da im je 

rod u zatvoru. Zar je potrebno uvećavati njihove jade? 
Nema nikakvog razloga, da se ovako postupa. Ona isprika, 
što kažu, da su oni trpjeli po šumama, neka sada trpe ovi 
po gradovima, to je nečovječno. U čemu se zapravo sastoji 
oslobodjenje, zar jedino u tom, da su se promijenile oso- 
be koje trpe? 


Zato se nadam, gospodine Predsjedniče, da ćete Vi u 
sporazumu s vojnim vlastima uspostaviti jedan ured, po 
kojem bi rodbina uhapšenih mogla doznati točne obavijesti 
i adrese, gdje se nalaze oni, koje traže. Zatim, da svi 
uhapšeni mogu dobiti hranu i odijelo, napose odijelo. 1 
napokon, da se ubrza prijem hrane i rublja. Na taj način 
bi se izbjegle mnoge opravdane tužbe kao i veliko nezado- 
voljstvo. 

Kruta sudbina stotine hiljada Hrvata «Ratnih zaroblje- 
nika u svojoj vlastitoj zemlji». «Hrvatski narod nije nikada 
u svojoj povijesti trpio tolike nevolje!» 


U zadnje dane primio sam na stotine pitanja i molba ob- 
zirom na sudbinu časnika i vojnika, koji su odvedeni u dru- 
ga mjesta. Bilo je mnogo tužba baš radi avijatičkih časni- 
ka, koji su iz Zagreba otišli u Bjelovar i zatim preko čita- > 
ve Slavonije u Petrovaradin i Vršac. Rodjaci, koji su ih 
u Vršcu posjetili, javljaju, da će ti ljudi zajedno s drugim 
zarobljenicima biti prebačeni u Rusiju na radove. Još mi 
se čine nepotvrdjene ove vijesti, koje naravno samo po- 
većavaju trpljenje rodbine ovih nesretnika. Dobro bi bilo, 
da se službeno ponište ove vijesti, jer kako sam obaviješ- 
ten, neki su se već vratili u Zagreb. 


Na stotine hiljada hrvatskih vojnika, koji su primljeni 
u vojsku, izašli su iz Zagreba upućeni daleko od svojih 
rodnih mjesta u Macedoniju i Srbiju. Sudbina ovih ljudi, 
cvijeta hrvatskog naroda, vrlo je okrutna. Oni su ispu- 
nili svoju u dobroj nakani. Sada padaju iz jedne ne- 
volje u drugu, izloženi su napadajima šovinističke mrž- 
nje kao ratni zarobljenici u svojoj vlastitoj zemlji. Pro- 
laze mjeseci, a da se uopće ne mogu iaviti svojoj 
rodbini. Drugi se nalaze po koncentracionim logorima 
i tamo gladuju u svojoj vlastitoj domovini. Kad se sve 
to zbroji, treba se pitati, da li je hrvatski narod ka- 

da u svojoj povijesti toliko trpio, koliko u zadnje četiri 
godine rata i nekoliko mjeseci iza njegova svršetka. 

Kada se k tomu dodaju patnje hrvatskih intelektualaca 
i činovnika, koji se nalaze bez posla i još oni, koji se na- 
laze u logorima i zatvorima, jer su radili kao činovnici i 
time zaradjivali, da prožive za vrijeme starog režima, 
onda se postavlja pitanje — kuda nas sve to vodi? Na 
hiljade činovnika i stručnjaka nemaju kruha. Kakav posao 
mogu započinjati ljudi sa svršenom univerzom od 40 do 
50 godina? Ovo sadrži danas jedno teško socijalno pita- 
nje. Šefovi bez naobrazbe im govore, neka idu graditi 
ceste; to je okrutna i cinička poruga hrvatske kulture. 
Tu pamet staje, per se radi o uništenju hrvatskih intelek- 
tualaca. Na svaki način je jedan bijedan pokušaj. Na polo- 
žaje iskusnih Hrvata dolaze osobe bez iskustva i bez ikak- 
ve naobrazbe pa i same odgovarajuće državne vlasti jav- 
no priznaju, da se neki od ovih novih činovnika ne znaju 
ni potpisati. 


Stotine hrvatskih vojnika su progonjeni, jer su ispunili 


svoju vojničku dužnost. 


Konačno se nameće pitanje; postoji li moralno oprav- 
danje, da se progone hiljade hrvatskih časnika i stotine 
hiljada vojnika, koji su s najboljom voljom i najvećim 
žrtvama vršili svoju vojnu dužnost gledajući da služe svom 
hrvatskom narodu? U suglasju s moralnim ratnim princi- 
pima niti jedan ne bi smio biti kažnjem osim onih, koji 
su prekršili medjunarodne zakone rata i nepravedno na- 
pali civilno pučanstvo, koje nije imalo učešća u ratnim 
operacijama. 

Ne će biti previše, ako se istakne činjenica u obranu 
tih hrvatskih časnika i vojnika, da su smatrali svoju bor- 
bu kao obranu protiv svih počinjenih nepravda, koje ta- 
kodjer propagira «Narodni Oslobodilački Pokret». 

Osim toga ovi časnici i vojnici danas su spremni da su- 
radjuju na podizanju i izgradnji jedne Jugoslavije, koja 
bi bila osiguranje zakonske i stvarne jednakosti svih na- 
roda, koji je sačinjavaju. 

Molim Vas, gospodine Predsjedniče, primite izraz mo- 
jeg iskrenog poštovanja. 
Dr. Alojzije Stepinac 
nadbiskup zagrebački i predsjednik 
Biskupskih konferencija. 


Iza krvave orgije kod Bleiburga čini se, da je nadbiskup 
Stepinac promijenio stil svojih pisama; on postaje tvrdji, 
otporniji i još borbeniji kao nakovanj po kojemu se lupa i 
savija užareno željezo. Makar on ne dobiva odgovor na svoja 
pisma i predstavke, on i dalje pokušava uliti malo vedrine i 
razbora medju vladajuće slojeve. On upire prstom na očite ne- 
pravde i još pomirljivo pruža rješenja u mnogim poteškoća- 
ma, ne bi li na taj način ublažio boli i spasio mnoge pojedin- 
ce i skupine. ' 

Stepinac ima iskustva; prošao je najprije jugoslavens- 
ku diktaturu srpske dinastije, a upoznao nacističku i fašis- 
tičku za vrijeme rata, i sada dolazi ono najgore iza rata, kao 
da se sav pakao oborio i svim silama hoće, da poklekne on 
i njegov narod. 

Sve se to zbiva oko njega i njegova patnja i stradanje 
prevršilo je svaku mjeru. Evo kako ta zbivanja nabraja u par 
redaka ugledni pisac Dušan Žanko: 

«Najprije opustošenje njegove nadbiskupije, uništenje či- 
tavog njegovog pastoralnog rada; progon njegova klera, lik- 
vidacija njegovih škola, štampe i svih akcija (karitativne 
i katoličke), maltretiranje njegovih kolega — biskupa, trpa- 
nje u logore njegovih najbližih suradnika, špioniranje nje- 
govih propovjednika, pa ono divljačko osudjivanje i ubija- 
nje, zatvaranje i ganjanje nevinih ljudi kroz godine, an- 
tihumani progon vjerskih uvjerenja, pretvaranje Božića u 
radni dan u jednom narodu tisućgodišnje katoličke tradi- 
cije, ateističko insultiranje djece u školama, zabrana sakra- 
menata činovnikom roblju i konačno oduzimanje slobode 
čitavom njegovom narodu, koji je jednostavno kao takav 
proglašen zločinačkim narodom. Sve on to zna i prati, guta i 
krvavi godinama.» (Op. 2.) 

Godine 1945. po zadnji puta u katedrali podijeljuje sveti 

red svećeništva dvađesetorici bogoslova. Govori im o uzviše- 
nosti svećeničkog zvanja i onda nadodaje, da u današnje 
vrijeme je zvanje svećenika pravo mučeništvo i još ih skrom- 
no pita: «Jeste li vi spremni na mučeništvo?» - «Jesmo», od- 
govorili su bogoslovi, a on tada završi: «Onda ja Vas pozt- 
vam na mučeništvo!» 

Stepinac nije dugo uživao svoje slobode, napadaju ga 
javno preko radija i preko novina i tako spremaju teren dok 
konačno i njega ne uhapse i stavljaju ga na optuženičku 
klupu. 


Opaske: 


1.) Richard Pattee «Studia Croatica» Buenos Aires, 1968. 
br. 1-4. str. 310. - 315. 

2.) Dušan Žanko —Mučeništvo i svetost— «Novi Živoi» br. 
1. 1965. God. IV. str. 26. 


16. POGLAVLJE 
PREŽALOSNI PROCES — TRISTISSIMO PROCESO 


Tako je nazvao proces kardinala Stepinca Papa Pio XII. 
Po tom je procesu zagrebački nadbiskup postao poznat po ci- 
jelom svijetu. 

Hrvatima je uglavnom taj proces prilično poznat, a osobito 
hrvatskoj emigraciji, koje je mogla čitati pojedine detalje s 
procesa u stranoj svjetskoj štampi. Mi ćemo samo ponoviti ne- 
ke važnije pojedinosti, kako ih nalazimo u knjizi «El proceso» 
od talijanskog isusovca Fiorella Cavalli-a. 

Na 9. rujna 1946. Vrhovni je sud republike Hrvatske počeo 
u Zagrebu proces protiv 15 Hrvata, koji su bili optuženi radi 
suradnje s Križarima, koji su još po brdima pružali oru- 
žani otpor komunističkom režimu Jugoslavije. Medju optuže- 

nima je bilo dosta svećenika i preko njih je pala sumnja na 
zagrebačkog nadbiskupa, kao da je on odgovoran za njihovu 
djelatnost. Pod tom izlikom je uhapšen 18. rujna 1946. ujutro, 
kada je pošao u kapelicu nadbiskupskog dvora da rekne sve- 
tu misu. 

Navodno se maršal Tito zaprijetio (Op. 1) papinskom nun- 
ciju mons. Hurleyu i rekao: «Ili ga izvedite iz zemlje ili ga 


. skinite s položaja, jer inače mi ćemo ga uhapsiti. Čekali smo 


nekoliko mjeseci prije uhapšenja!» 

Medjutim praksa Svete Stolice nije bila da mijenja i 
skida biskupe prema samovolji neprijatelja svete vjere. Os- 
tavila ga je na svom položaju da svjedoči istinu. 

Sva komunistička štampa i radio su ga neprestano kroz 
nekoliko mjeseci ljutito i s velikom mržnjom napadali, a da 
se uopće nije mogao braniti. Tako su pripravljali teren za 
njegovo sudjenje. Svijet, koji je želio prisustvovati raspra- 
vama, mogao je to činiti samo s posebnom dozvolom polici- 
je. Kakva je to bila publika, moglo se vidjeti i po tom, što 
je pozdravila s urnebesnim pljeskom suce, kad su po prvi 
puta unišli u sudsku dvoranu, što inače nije poznato u ana- 
lima toga suda. 

Suci su bili dr. Žarko Vimpulšek, predsjednik Vijeća 
vrhovnog suda Narodne Republike Hrvatske te dva člana 
tog vijeća dr. Ante Cireneo i dr. Ivan Poldrugač, a dr. Jakob 
Blažević je bio javni tužilac. Sva bi se optužba mogla saže- 
ti u šest točaka, i to: 


1.) Suradnja s Nijemcima, 
Odnosi s Pavelićevom vladom, 
Izjave u prilog tog vladi, koje je publicirala katolička 
štampa i časopisi Katoličke Akcije, 
Postavljanje kapelana u hrvatskoj vojsci, 
Prisilna prekrštavanja, 
Otpor postavljenoj vlasti. . 
lužbeni branitelji, koje je sam sud imenovao, bili su dr. 
Ivo Politeo i dr. Natko Katičić. Ti su ljudi bili pod oštrom 
paskom, tako da su im i pred kućama, gdje su stanovali, pos- 
tavili stražu, da se ni s kim ne sastanu i ne govore. 

Prvi optuženi je bio ustaški pukovnik Erih Lisak, a od- 
mah do njega dr. Alojzije Stepinac i još 15 drugih. Kad se 
izredalo 58 svjedoka, koji su govorili o zločinima bivšeg re- 

žima, obrana primjećuje, da oni govore, što se dogadjalo 
na terenu, koji uopće ne pripada zagrebačkoj nadbiskupiji, 
zato su odmah doveli još 13 svjedoka, koji su govorili o us- 
taškim nasiljima i strijeljanjima s tog terena. 

Dr. Jakob Blažević na raznim dokumentima svojevoljno 
mijenja točke i zareze i tako potpuno izvrće pravi smisao 
raznih pisama, kako nam to svjedoči pokojni dr. Antun 
Wurster, koji je imao kopije devet pisama. (Op. 2.) Bilo je 
nažalost i vrlo žalosnih slučajeva. Tako svećenici Ivan Šalić, 
bivši tajnik nadbiskupa, pa Josip Šimečki i Djuka Marić, 
koji su s njim na optuženičkoj klupi, izrazuju se protiv svo- 
ga nadbiskupa. Isto tako redovnici fra Modesto Martinčić 
i fra. Mamerto Margetić. (Op. 3.) i 

Pa i zvonar katedrale, kojega je brojnoj obitelji nadbis- 
kup svaki dan slao mlijeko za djecu, svjedočio je na sudu 
protiv «nadbiskupa zločinca». (Op. 4.) 

Jesu li ti ljudi raznim drogama i inekcijama bili prisi- 
ljeni ovako govoriti, ne bi nas ništa čudilo, jer na koncu 
sudjenja je ustaški pukovnik Erih Lisak iza pročitane mu 
smrtne osude glasno poviknuo: «Živila slobodna Hrvatska» i 
svima je u sudnici pokazao slomljenu ruku i izranjena i 
opaljena prsa. Nadamo se, da mu je u tom času sam nad- 
biskup dao apsoluciju ili ispovjedno odrešenje. , 

Nadbiskup je na sve laži i klevete samo šutio, i dok su 
nahuškani svjedoci davali izjave, on je tiho molio krunicu, 
tako da mu se državni tužitelj dr. Jakov Blažević ismjehi- 
vao i rugao, te ga «usporedjuje s Kristom koji pred Ponci- 
jem Pilatom samo šuti». 

Njegov povijesni govor, koji je izrekao na 3. listopada 
1946. u sudnici, dajemo u slijedećem poglavlju ove knjige, ali 
ovdje citiramo samo jedan mali odlomak: «Ja sam za svo- 
je uvjerenje sposoban podnijeti ne samo ismjehivanje, pre- 
zir i poniženje, nego — jer mi je savjest čista — pripravan 
sam svaki čas umrijeti. Znajte, Isus Krist je Bog, za Nje- 
ga smo spremni umrijeti!» 

Pod dojmom njegovog čitavog govora nastala je šutnja 
—tajac—, na očima njegovih prijatelja pokazale se suze, 
savjesti su uzdrmane, a na licima neprijatelja nelagodna 
ozbiljnost. 

Uloga suca jest da najprije istražuje istinu i prema iskazi- 

ma očevidaca .i svjedoka prosudjuje i onda istom sudi, a 
nikada da napada i viče na optuženoga. Medjutim, što 
se dogadja? Dr Žarko Vimpulšek predsjednik Vijeća vrhov- 
nog suda, jedini počinje vikati i napadati, kao da nadbiskup 
tobože nije odgovorio na jedan važni izkaz, zapravo na jed- 
no krivotvoreno pismo bez žiga i potpisa, koje su mu podmet- 
nuli kao njegovo. činilo se, kao da mu se izmiče žrtva, te na 
koncu ljutito prekida sjednicu. 

Obrana predlaže svoje svjedoke i dogadja se nečuvena 
sramota, da na proteste javnog tužioca prvih 15 svjedoka 
budu odbijeni kao fašisti i kao takovi ne mogu svjedočiti za 
druge fašiste. Od 35 svjedoka bilo je pripušteno samo njih 
sedam, da izjave što znadu, jer tobože ne mogu promijeniti 
već dokazanu krivnju. 

U medjuvremenu su uhapšeni dr. Franjo Salis Sewis, po- 
moćni biskup zagrebački, i kroz pet sati bude preslušavan 
na policiji. Uhapšen je i šef kancelarije Duhovnog stola dr. 
Antun Slamić, kanonik, i kroz tri dana je zatvoren u jednom 
nečistom zatvoru, samo da branitelji ne mogu s njime raz- 
govarati, da im rastumači pojedine dokumente. 

Kad su komunisti organizarili razne mitinge po tvornica- 
ma, da se šalju brzojavni protesti protiv «ratnog zločinca 
Stepinca», to su jadni radnici i činili pod pritiskom, da će 
inače izgubiti službu, ali i na drugoj strani je došlo pismo od 
150 svećenika i redovnika, koji odvažno i hrabro brane svoga 
nadpastira i u tom pismu citiraju pet okružnica samoga nad- 
biskupa i dodaju: «Ako je koji svećenik učinio štogod pro- 
tuzakonito, to je učinio na svoju ruku i odgovornost i ne 
može zato kriviti svoga crkvenoga poglavara». Pismo ima 
datum * 24. rujna 1946. i nosi potpise od 150 svećenika. 
(Op. 6. 

Ruski novinar Ilja Ehrenburg u svom razgovoru s fra. 
Modestom Martinčićem potvrdjuje dne 25. X. 1945., da je 
fra Miroslav Filipović još u svibnju 1942. bio izbačen iz fra- 
njevačkog reda, a nije više vršio ni svećeničku službu. (Op. 
7.) Isto su tako franjevci Medić i Prljić izašli iz reda i prešli 
u ustaške časnike. Bio je takodjer kažnjen radi nedostojnog 
vladanja i kapelan u Jasenovcu Zvonimir Brekalo i bila mu 
oduzeta crkvena juridikcija. 

 Ustanovilo se, da je dr. Feliks Niedzielski postao vodja 

ustaške mladeži, ali dvije i po godine iza kako je ostavio 
križare. 

Obtužuju Stepinca što je posjećivao Pavelića i Kvater- 
nika, ali je iz pristojnosti prema novim vlastima posjetio i 
Tita i Bakarića. 

«Stepinac je u prvom i jedinom razgovoru s maršalom Ti- 
tom otvoreno i jasno kazao, da se zemlja bez vjerske slo- 
bode i poštivanja hrvatskih i nacionalnih prava ne će umi- 
riti». (Op. 8.) 

Dr. Budisavljević, poznati kirurg u Zagrebu, dolazi da 
svjedoči u korist nadbiskupa i nakon čekanja od tri sata 
državni tužilac mu dovikuje: «Jedna lasta ne čini proljeća!» 
—i nije bio pripušten da svjedoči. 

Javni tužilac cinički napada nadbiskupa, da je na is- 
točno bojište slao cigarete, krunice i medaljice, kao da je 
to neka materijalna ratna pomoć i krivično djelo, za koje 
ga treba kazniti. 

Nadbiskup je u zatvoru napisao jednu jedinu bilješku: 
«Neki su dokumenti falsificirani; slike na kojima me prika- 
zuju, da dižem ruku na fašistički pozdrav i da sam prisus- 
tvovao oproštaju hrvatske legije, koja je išla na Crno more; 
niti sam prisustvovao tom oproštaju, niti sam fašistički di- 
zao ruke». (Op. 9.) 

Komunistički sud je htio pokazati na svaki način, da je 
Stepinac kriv i da će ga suditi po zakonu, medjutim je ispa- 
lo suviše napadno kako su laž i nasilje potisnuli pravdu i 
istinu. Slična se situacija dogodila, kada je prije dvije tisuće 
godina potplaćena rulja na sudu pred Poncijem Pilatom vi- 
kala: «Raspni ga, raspni!» 

Nadbiskup Stepinac je u početku odlučio, da se ne će bra- 
niti, ali kad je vidio, da se ne radi samo o njemu lično, onda 
ustaje kao lav i kroz 38 minuta odlučno i junački brani Gos- 
podina Boga, svetu vjeru i Crkvu Katoličku i svoju domo- 
vinu Hrvatsku! 

Dr. Ivo Politeo i dr. Natko Katičić brane nadbiskupa Ste- 
pinca junački, odvažno i točku po točku obaraju sve laži i 
klevete i donašaju dokazni materijal. Mnogi od pismenih 
dokumenata se jednostavno odbijaju, neki se čitaju, ali ne- 
razumljivo i na brzinu, samo u odlomcima i nejasno, tako da 
se pričinjaju, kao da uopće nisu važni. Dr. Ivo Politeo kaže 

za nadbiskupa, da je «istina njegova najbolja obrana» i tra- 
ži odrešujuću presudu. i 

Na 16. listopada 1946. bude proglašena osuda. Nadbiskup 
Stepinac je osudjen na 16 godina prisilnog rada i pet godi- 
na na gubitak gradjanskih prava i zapljenu imovine. Nadbi- 
skup nije tražio priziva niti ikakve milosti. 

Osudjen je u svojoj 48. godini života, u naponu snage i 
zdravlja. Odležao je punih pet godina u tamnici u Lepoglavi 
i drugih devet je bio zatočen u svom rodnom mjestu Krašiću. 
Čudno je i zanimivo, a i vrlo sumnjivo, da u zatvoru počinje 
pobolijevati od teške i neizlječive bolesti policemije, umno- 
žavanja crvenih krvnih zrnaca. Da li je bio otrovan? Komuni- 
stima je bez sumnje bilo stalo do toga, da on opet ne zasjedne 
na svoju nadbiskupsku stolicu u Zagrebu, a zna se, da su dva 
hrvatska biskupa bila ubijena, a jedan od njih je bio otrovan. 
To su križevački grkokatolički vladika dr. Janko Šimrak i 
dubrovački biskup dr. Josip Carević. Tokom vremena su i 
drugi biskupi bili tvorno i bjesomučno zlostavljani. 

«Subotički biskup mons. Lajčo Budanović, slavio je godine 
1953. osamdeset godišnjicu svog plodnog i uzornog života i ra- 
da. Komunistička ga je rulja napala na ulici. Nemoćnog 
su starca bacili na zemlju, tukli ga po cijelom tijelu i gazili 
po njemu. Izderali su mu čitavo odijelo i tom prilikom ukrali 
mu sat i biskupski prsten. Nakon toga su ga nekamo odvukli, 
tako da se za njegovu sudbinu nije znalo kroz puna tri dana. 
Narod je vjerovao, da je biskup ubijen. Konačno je bio do- 
premljen u biskupski dvor, nakon što je u nekoj jazbini pro- 
veo tri dana i tri noći bez hrane i vode. Mons. Budanović je 
dobio teške ozljede po cijelom tijelu i morao se podvrći li- 
ječenju. Ovaj divljački napadaj na nemoćnog starca bisku- 
pa, koji je u narodu uživao veliku popularnost, izazvao je 
opće zgražanje. Mons. Budanović je za vrijeme rata bio za- 
jedno s pokojnim svećenikom Blaškom Rajićem interniran 
po Madjarima, jer je branio prava bačkih Hrvata. 

Pomoćnog šibenskog biskupa dra. Čiru Banića, komunisti 
su već nekoliko puta tvorno napali, sve dok nisu pred kratko 
vrijeme provalili u sam biskupski dvor i ondje ga zvjerski na- 
pali, tako da je dulje vremena ležao sav krvav u nesvijesti. 

Splitski pomoćni biskup dr. Frane Franić, takodjer je bio 
tvorno napadnut. Dobio je teške ozljede i liječio se u biskup- 

skom dvoru u Zagrebu. Ondje je isto ležao teško ozljedjen i 
banjalučki biskup dr. Dragutin čelik, kojega su komunisti 
tvorno napali u Banjaluci, Njemu su vlasti zabranile povratak 
na područje njegove biskupije. 

Mostarski biskup dr. Petar čule je stradao u zatvoru, kad 
su ga iz jedne kaznione premještali u drugu i na zadnji mar- 
vinski vagon, u kojem su ga vozili, napustili su jureću loko- 
motivu i tako mu slomili obje noge. 

Ljubljanski je biskup Anton Vovk na željezničkoj stanici 
Novo Mesto bio poliven benzinom i zapaljen. Ostao je živ, 
jer se bacio na zemlju i brzo skinuo odjeću.» (Op. 10.) 


I nadbiskup Stepinac u svom povijesnom govoru na sudu 
spominje nekoliko slučajeva, kad kaže: «Krčki biskup dr. Jo- 
sip Srebrenić je napadnut od nekih mladića, koji su bili na- 
huškani od nekih elemenata. Pomoćni biskup zagrebački dr. 
Josip Lach, kad je već prešao Dravu, da tamo dijeli svetu 
Potvrdu vraćen je natrag, premda su vlasti znale za njegov 
put. Cijelu noć je bio zatvoren u Koprivnici. Sami vaši ljudi, 
koji su s vama bili u šumi, govoril su mi: Taj postupak je 
potpuno nedostojan i mi ćemo ići protestirati kod vlasti. 


Senjskom biskupu mons. Viktoru Buriću razbili sve prozo- 
re na biskupskom dvoru, kad je po selima dijelio svetu Pot- 
vrdu, a rekli su mi ovih dana, da je napadnut hvarski biskup 
mons. Pušić i da su bacali na nj smrdljiva jaja i gnjile jabu- 
ke. I tako to ide dalje svaki dan. Ovakva sloboda je obična 
ironija i mi ne ćemo biti robovi izvan zakona, nego ćemo 
se svi baviti svim dopuštenim sredstvima, da takodjer i u ovoj 
zemlji branimo naša prava.» 

Citirali smo toliko primjera, gdje su naši biskupi bili 
zlostavljani, i to javno usred dana pred očima cijeloga svi- 
jeta, a šta su istom radili od njih, kad su bili u zatvoru i pot- 
puno u njihovoj vlasti. To jedva možemo zamisliti. Iza kako 
su se zatvorila vrata Stepinčeve ćelije u zatvoru u Lepogla- 
vi, kroz punih je pet godina njegov život prekiven tajnom i 
šutnjom. Pred majkom i sestrom, koje su ga posjećivale u za“- 
voru, nije se tužio, da im ne poveća njihovu tugu i žalost nad 
njegovim sadašnjim stanjem. 

Dosada nismo čuli, da se ikoji od njegovih mučitelja obra- 
tio, pa da nam to oni sami pripovijedaju i priznaju, Hrvatska 

je u. tako daleko, da bismo mi to sami mogli ispitati i prov- 
jeriti. 

Po njegovom vanjskom izgledu vidimo strašnu razliku na 
fotografijama, koje ga prikazuju prije i poslije zatvora. Nakon 
pet godina tamnovanja u Lepoglavi bio je zatočen u svom 
rodnom mjestu Krašiću i slike iz toga doba prikazuju jako 
mršava, ispaćena i bolesna. Dva puta je bio operiran na 
lijevoj nozi radi tromboze. Ne bi to bio ni prvi slučaj, da zat- 
vorenika otrovana puste iz tamnice, samo da ne umre u 
zatvoru. Pouzdano se znade, da je dr. Fran Binički, župnik u 
Ličkom Osiku, koji je bio vrlo učen i plodan hrvatski pisac 
i rodoljub, pun duha Božjega, «jedva što je pušten iz zat- 
i u lipnju 1945. godine, za nekoliko je dana umro.» (Op. 


Kada se već prije samog sudjenja znade osuda i kazna, 
onda nam sva pravna natezanja i prividni zakonski postupak 
izgledaju dobro izvježbana komedija u jednom kazalištu. 
Kod svakog zločina, a grijeha u moralnom pogledu, traži se 
najprije zla volja i mržnja po kojoj se prosudjuje krivnja. Te 
zle volje i mržnje ne nalazimo kod karlinala Stepinca, kome- 
dija na procesu je bila i suviše prozirna i namještena. Igra je 
slabo uspjela, a istina sve više polako i sigurno izlazi na ja- 
vu. Komunisti nisu računali, da će je javno mijenje tako uz- 
buditi i štampa čitavog svijeta digla se na obranu neustraši- 
vog kardinala. 

Nakon pet godina tamnice u Lepoglavi premješten je Ste- 
pinac u Krašić i tamo ga čuvaju 35 stražara. Tri po danu i pet 
po noći, da tako zapriječe svaki prilaz nepoželjnih posjeta. 
Godine 1952. na 29 studenoga Papa Pio XII. imenuje Stepinca 
kardinalom svete rimske Crkve i šalje mu znakove njegove 
časti. Medjutim se dogadja, da on za cijeloga života nije ni- 
a stavio na sebe ni kardinalski šesir ni crveni grimizni 
plašt. 

Maršal Tito i komunistička vlada radi toga čina već na 
17. prosinca 1952. prekidaju diplomatske ednose sa Svetom 
Stolicom, a u štampi napadaju Crkvu i Vatikan. Samo imeno- 
vanje i postavljanje za kardinala obavlja se u njegovoj od- 
sutnosti u konsistoriju ođ 11. siječnja 1953. na veliku radost 
svih Hrvata i čitavoga katoličkoga svijeta. 

«Kad Papa novim kadinalima stavlja grimizni šešir na gla- 

vu, ističe im po crkvenom obredniku, da za Crkvu i za Papu 
podnesu svako nasilje i teškoću — «usque ad efusionem san- 
guinis inclusive», — da i svoju krv proliju, ako to bude po- 
trebno.» (Op. 12.) 

Prilikom bolesti više su ga puta posjećivali službeni do- 
maći liječnici. Intervencijom američkih katolika dobila su 
dozvolu i dva američka da ga pohode i pregledaju. Jedan od 
njih je Hrvat dr. Ivan Ružić. Oni su dali kardinalu fosfornu 
injekciju, koja je za neko vrijeme zaustavila daljni razvoj 
bolesti. 


Opaske: 
1.) «I Quotidiano» 3. nov. 1946. 
2.) Antun Wurster —Stepinac - vencedor— «La Actualidad 


Espafiola» 19. I. 1952. str. 8. 

3.) G. Leonardi: —«IArcivescovo alla sbarra» str 47-74 
ATEM di Roma 15. da julio 1947. 

4.) Stjepan Lacković: —«Svjedočansivo o Božjem svjedoku» 
- Novi Život» Groitaferrata siječanj - ožujak 1965. str. 
38. 

5.) Glasnik Srca Isusova i Marijina, Salzburg, listopad 1953. 
br. 10. str. 233. 

6.) Fiorello Cavalli S. J.: —EI proceso de Mosn. Stepinac— 
Ediciones Accion Catolica Espanola, Madrid, 1947. str. 139. 

7.) Ibidem str. 84. 

8.) Richard Patee: —The case of Cardinal Aloysius Stepi- 
nac— Th Bruce Publishing, Milwaukee, str 423. 

9.) Fiorello Cavalli S. J. —El proceso— str. 55. 

10.) Glasnik Srca Isusova i Marijina, Salzburg listopad 1953 
b. 10 str. 233. 

11.) Martyrium Croatiae str.: 8. Typis Staderini, Romae, 1946. 

12.) Ivan Tomas - Glasnik Srca Isusova i Marijina, Salzburg, 

ozujak - travanj 1960 br. 3-4. str. 78. 

Nadbiskup Stepinac je na procesu napisao jednu jedinu no- 
tu koja glasi: 
«Neki su dokumenti falsificirani; tako slike na kojima 
me prikazuju, da dižem ruku na fašistički pozdrav i 
da sam prisustvovao na oproštaju hrv. legije, koja je 
išla na Crno more; ja niti sam prisustvovao na tom 


oproštaju, niti sam fašistički dizao ruke». 





U svom povjesnom govoru na sudu rekao je nadbiskup 
Stepinac: «Na mnoge optužbe, kojima nas stavljate u red ko- 
ljača i prijatelja terorista, velim, da ni sva zlodjela u biv- 


šoj NDH-a nisu od domobrana ni ustaša». 


















































































































































































































































(Foto Keystone) 


Zagrebački nadbiskup i hrvatski Metropolita dr Alojzije 
Stepinac osudjen je nevin i pravedan na 16 godina robije. Pet 
godina je proveo u tamnici u Lepoglavi i 9 godina zatočen 
pod jakom stražom u svom rodnom mjestu u Krašiću. 




























































































































































































































































































(Foto S socialed Press) 


U zatvoru u Lepoglavi posjećuju ga njegova majka i ses- 
tra, i razni strani novinari. On provodi časove u molitvi i 


čitanju Svetog Pisma i povijesti Katoličke Crkve. 





















































(Foto Associated Press) 


Na 29 studenoga 1952. Sveti Otac Pio XII. imenuje ga kardi- 
nalom svete rimske Crkve i šalje mu znakove njegove čas- 
ti. No on ni kardinalski šešir ni crveni grimizni plašt za ci- 


jeloga života nije nikada stavio na sebe. 

Stepinac medju svojim «velikim» prijateljima: Kroz ci- 
jeli svoj život je zagrebački nadbiskup posvetio najveću paž- 
nju i brigu za odgoj nevine dječice, koja su budućnost i uz- 
danica svoje domovine. lstičemo njegovo djelo, da je za 


vrijeme rata prehranio 7000 djece bez razlike vjeroizpovijesti. 

















































































































































































































































































































































































































(Foto Associated Press) 


U Krašiću je barem živio medju svojim narodom. Na sli- 
ci u društvu krašićkog župnika i dekana preč. g. Josipa Vra- 


nekovića. 















































































































































































































































Mali kipić na radnom stolu kardinala Stepinca (rad Mile 
Wood). Prvi blagajnik apostola Juda Iškariot u svom očaju 
izjavljuje: «Izdao sam krv pravednu!» (Mat. 27.4) 








17. POGLAVLJE. 


POVIJESNI OBRAMBENI GOVOR PRED KOMUNISTIČKIM 
SUDOM U ZAGREBU 3. LISTOPADA 1946. 


Na sve optužbe, koje se protiv mene iznose, odgovaram, 
da je moja savjest potpuno mirna (makar se publika tomu 
smijala), i da se ne kanim braniti niti apelirati protiv osu- 
de. Ja sam za svoje uvjerenje sposoban podnijeti ne sa- 
mo ismijavanja, prezir i poniženje , nego jer mi je savjest 
čista ,pripravan sam svaki čas i umrijeti. 

Stotine puta ponavljan je ovdje izraz «optuženi Stepinac». 
No nitko nije toliko naivan, da ne bi znao, da se iza toga 
«optuženog Stepinca» nalazi na optuženičkoj klupi, nadbis- 
kup zagrebački, hrvatski metropolita i glava Katoličke Crkve 
u Jugoslaviji. Sami ste toliko puta apelirali na ovdje prisutni 
optuženi kler, da kaže, da je samo Stepinac kriv zbog nji- 
hova stava i zbog držanja naroda i svećenstva. Optuženi 
Stepinac ne može imati takav utjecaj, nego samo nadbiskup 
Stepinac. 

Sedamnaest mjeseci vodi se već protiv mene borba i u 
štampi i u javnosti, a imade dvanaest mjeseci podnosio sam 
faktičnu internaciju u nadbiskupskom dvoru. 

Upisuje mi se u krivnju prekrštavanje Srba. To je uopće 
neispravan naziv, je tko je jednom kršten, ne treba ga po- 
novo krštavati, nego se radi o vjerskom prelazu. Ja o tome 
neću opširnije govoriti, nego velim, da se povijest o tome 
jednom reći svoj sud. Činjenica je, da sam morao župnike 
premještavati, jer im je prijetila pogibao smrti od pravos- 
lavnih, jer su ih Srbi htjeli ubiti zato, što otežavaju s prijela- 
zima. Činjenica je, da se je u prošlo ratno vrijeme Crkva mo- 
rala uz muke provlačiti kroz poteškoće, a išlo se je na ruku 
srpskom narodu, i to s nakanom, da mu se pomogne, koliko 
se je dalo i moglo. 

Gospodin Predsjednik predočio mi je prijepis, što sam 
tražio prazni pravoslavni samostan (nekoć naš Pavlinski) u 
Orahovici, da se u nj smjeste Trapisti, koje su Nijemci prot- 
jerali iz Reichenburga. Smatram, da mi je to bila sveta duž- 

nost, da pomognem braći Slovencima koji su bili izagnani od 
Hitlerovaca, da se privremeno sklone. ' : 

Kao teški zločin pripisuje mi se vojni vikarijat. Pitao me 
je gospodin predsjednik suda, nisam li smatrao izdajom Ju- 
goslavije, dok sam u toj stvari stupao u vezu s Nezavisnom 
Državom Hrvatskom. Ja sam bio vojni vikar i za bivše Jugos- 
lavije. Nastojao sam pitanje vojnog vikara uediti kroz onih 
osam do devet godina, no nije uspjelo doći do definitivnog i 
solidarnog uredjenja. To je pitanje bilo uredjeno konačno u 
Jugoslaviji Konkodatom, koji je bio stvoren teškom mukom, 
svečano u parlamentu ratificiran, da onda propane na ulici. 

Kad je rat Jugoslavije i Njemačke bio pri kraju, ja sam 
morao pružiti duhovnu pomoć i ostatcima vojnika katolika 
jugoslavenske vojske i novostvorene Nezavisne Džave Hr- 
vatske. Ako je dakle država propala, a vojska ostala, morali 
smo pogledati tu situaciju. : . . 

Nisam bio persona grata ni Nijemaca ni ustaša, nisam bio 
ustaša, niti sam polagao njihovu prisegu, kako su to činili 
vaši činovnici, koji su ovdje. Hrvatski narod se je plebis- 
citarno izjasnio za Hrvatsku Državu i ja bi bio ništarija, kad 
ne bih osjetio bilo hrvatskog naroda, koji je bio rob u biv- 
šoj Jugoslaviji! Rekao sam: Hrvatima se nije dozvoljavalo, 
da napreduju u vojsci ili da udju u diplomaciju, osim da pro- 
mijene vjeru ili da se ožene inovjerkom. Tu je faktična baza 
i pozadina mojih poslanica i propovijedi. Što sam govorio 0 
pravu hrvatskog naroda na slobodu i nezavisnost, sve je u 
skladu s osnovnim principima Saveznika, kako je istaknuto 
ne sastanku u Jalti i u Atlanskoj povelji. “Ako prema ovim 
zaključcima svaki narod ima pravo na svoju nezavisnost, 
zašto bi se to pravo branilo samo Hrvatskom Narodu?! Sveta 
Stolica je toliko puta naglašavala, da i mali narodi i narod- 
ne manjine imaju pravo na slobodu. Zar katolički biskup i 
metropolita ne bi smio o tom niti pisnuti? Ako treba pasti, 
pasti ćemo, jer smo vršili svoju dužnost.! 

Ako vi mislite, da je Hrvatski Narod zadovoljan s ovom 
osudom, dajte narođu priliku, da se sam o tomu izjasni, a s 
moje strane ja ću prihvatiti takvo izjašnjenje. Poštivao sam 
i poštivat ću volju svoga naroda! i 

Optužujete me kao neprijatelja države i narodnih vlasti. 
Ja vašu vlast danas priznajem. Tko je onda za mene bi? 

vlast? Ja moram ponovo reći: «Vi ste za mene vlast od 8. 
svibnja 1945.», a prije toga nikakva vlast. Gdje je moguće u 
svijetu služiti dvije vlasti: vas u šumi i one u Zagrebu? Da 
li da se pokoravam vlasti pučiste Simovića, kako ga vi zovete, 
izbjegličke vlade u Londonu ili onoj u Jeruzalemu, ili vašoj 
u šumi ili onoj u Zagrebu? Da li se može uopće dva gospoda- 
ra služiti? To nije ni po katoličkom moralu, ni po medjuna- 
rodnom ni općeljudskom pravu moguće. Nismo mogli vlast 
ovdje ignorirati, makar bila ustaška. Ona je bila ovdje. 


Glede kakvih mojih terorističkih čina nemate dokaza, niti 
će vam itko to vjerovati. Ako su Lisak, Lela Sofijanec i dru- 
gi dolazili k meni pod drugim imenom, ili ako sam primio 
pismo, koje nisam znao ni pročitati, ako je krivnja, što su 
ljudi k meni dolazili, primit ću mirno osudu. Ako sam Ma- 
riću, svećeniku, dao propusnicu ništa sebi ne predbacujem: 
čista mi je savjest, jer mi nije bila nakana učiniti nešto 
protiv poretka, i mirne duše bih mogao ići na drugi svijet 
s tom «krivnjom». Hoćete li mi vjerovati ili ne, sporedno je: 
optuženi zagrebački nadbiskup zna za svoje uvjerenje ne 
samo trpjeti, nego i umrijeti! Sam predsjednik Vlade, Baka- 
rić, rekao je svećeniku Milanoviću: «Mi smo uvjereni, da iza 
tih akcija stoji Nadbiskup, ali nemamc nikakvih dokaza.» 
To je za mene dovoljne rečeno. 

A sada u čemu je čitav spor naše teškoće i zašto nije 
došlo do smirenja prilika? Državni tužilac toliko puta je 
ustvrdio, da nigdje nema toliko slobode savjesti kao ovdje 
u ovoj državi. Slobodan sam navesti neke činjenice, iz 
kojih će se vidjeti protivno. 

Ponovno tvrdim pred svima: dvije stotine i šesdeset do 
dvjesta i sedamdeset svećenika poubijano je od oslobodilač- 
kog pokreta! U nijednoj civiliziranoj državi na svijetu ne 
bi toliki svećenici bili kažnjeni za te krivice, koje im im- 
putirate! Evo na primjer: župnik u Slatini B&rger, ako je 
bio član Kulturbunda, pa da ste ga sudili na osam godina, no 
vi ste ga radi toga, što je kao dekan prenio bogoslužne stva- 
ri iz susjedne Voćinske Općine —što mu je bila sveta duž- 
Nost— osudili na smrt i ubili! Ponovo tvrdim: ni u jednoj dru- 
goj civiliziranoj državi ne bi se tako sudilo! Svećenik Po- 
Voljnak ubijen je bez suda — kao pseto na cesti! Isto je s 
"krivljenim časnim sestrama. U nijednoj civiliziranoj drža- 


129 


vi ne bi ih se na smrt osudilo, nego najviše na zatvor. Vi ste 
učinili fatalnu pogriješku, što ste pobili svećenike! Narod 
vam to ne će zaboraviti! Eto takva je vaša sloboda! 

Naše katoličke škole, izgradjene s toliko žrtava, oduze- 
te su nam. Onemogućen je rad sjemeništa. Da nisam dobio 
iz Amerike sedam vagona živežnih namirnica, ne bi se uop- 
će ove godine moglo nastaviti s radom. A to su djeca siro- 
mašnog našeg seljačkog svijeta. Silom ste oduzeli svu imo- 
vinu sjemeništa. Niste učinili ništa manje nego li gestapovci 
koji su oduzeli sjemeništu posjed u Mokricama. Mi. nismo 
protiv agrarne reforme. Sveta Stolica je izdala mnoge enci- 
klike o socijalnim reformama, pa se je moralo raditi spora- 
zumno sa Svetom Stolicom. 

Naša sirotišta su onemogućena. Uništene su naše tis- 
kare, i ne znam, postoji li još koja. Nema više štampe, koju 
ste ovdje toliko napadali. Nije li uopće škandal tvrditi, da 
Crkva nije nigdje toliko slobodna kao ovdje? Dominikanci 
nisu mogli izdati jednu duhovnu knjigu, koju sam ja preveo 
s francuskog, da bi bila tiskana uz trošak od 75.000 dinara. 
Zar je to sloboda štampe?! Nestalo je i ništa ne radi Društvo 
sv. Jeronima. To je teški delikt prema narodu ovako postu- 
pati s najvećom i najstarijom našom kulturnom  instituci- 
jom. Predbacujete mi Karitas. Ali velim ovdje; taj je Kari- 
tas učinio velike usluge našem narodu, a i vašoj djeci. 

Onda je vjeronaučna obuka. Postavili ste načelo: u nižim 
je razredima po volji. Kako ste mogli maloj djeci, koja još 
nisu dorasla, dati na izbor, da se sama odlučuju na vjero- 
nauk, a višoškolcima, koji već imaju pravo glasa, ne dopuš- 
tate slobodno odlučivanje u pogledu vjeronauka u školi? Naše 
katoličke bolnice časnih sestara toliko imaju nevolja. 

Protiv volje ogromne većine naroda uveli ste civilni brak. 
Zašto niste tu slobodu više izrazili u mentalitetu našeg na- 
roda? U Americi, gdje vlada pametna republika, to je pamet- 
nije: tko hoće civilno — tko hoće crkveno. Mi vam ne ospo- 
ravamo stanovitu kontrolu nad brakom. Ali naš narod mnogo 
boli, kad mora najprije ići pred oblast, a onda na crkveno 
vjenčaje. Da ste se na nas obratili, dali bismo vam sugestije 
u spomenutom pravcu. 

Otete su zgrade nekim redovnicama u Bačkoj. Neke crkve 
u Splitu su bile —ne znam jesu li još— kao magazini. Imovina 

Crkve oduzeta je bez sporazuma sa Svetom Stolicom. Vidjeli 
ste, da narod nije htio primati zemlju po vašoj agrarnoj refor- 
mi. sd 

No materijalno pitanje to je najzadnji problem! Bolna je 
točka ovo: nijedan biskup ni svećenik nije danas siguran za 
svoj život ni danju ni noću. Biskup Srebrnić bio je na Sušaku 
napadnut od mladjarije, nahuškane od stanovitih ljudi. Tri sa- 
ta su ga gnjavili i inače napadali u sobi, a vaša policija i mi- 
licija samo gleda. I ja sam to iskusio u Zaprešiću, gdje su me 
napadali kamenjem i revolverom. Biskup Lach bio je na kriz- 
mi preko Drave i premda se je znalo, da onamo dolazi, pre- 
bacili su ga natrag preko Drave, i cijelu noć su ga držali u 
zatvoru u Koprivnici. Biskupu Buriću su takodjer razbili pro- 
zore kamenjem na kući stanovanja, dok je bio na krizmi. Bis- 
kup Pušić, kako čujem, ovih dana je napadnut gnjilim jabu- 
kama i jajima i tako dalje. 


Mi ovakvu slobodu smatramo iluzijom i mi ne ćemo biti 
bespravno roblje. Borit ćemo se svim zakonitim sredstvima 
za svoja prava u ovoj državi. 

Da razumijete, zašto smo se borili, evo još jedno tri četi- 
ri primjera slobode. U školskim udžbenicima službeno tvrdi- 
te, protivno od svih dokaza povijesti, da Isus Krist nije pos- 
tojao. Znajte Isus Krist je Bog. Za njega smo spremni umri- 
jeti. A danas vi učite, da on nikada nije postojao. Kad bi se 
koji profesor usudio protivno učiti, mogao bi se sigurno na- 
dati, da će izletiti iz škole. Ja kažem, gospodine državni tužio- 
če, da, uz ovakve uvjete, Crkva nije slobodna, nego će za 
kratko vrijeme biti istrijebljena. 


Krist je temelj kršćuusvva. Vi se zauzimate za Srbe pravos- 
lavne. Ja vas pitam: kako vi sebi zamišljate pravoslavlje bez 
Krista. Kako sebi zamišljate Katoličku Crkvu bez Krista? To 
je jedan obsurd! Za Majku Božju se u školskim knjigama 
tvrdi, da je bila bludnica. A znadete li, da je Majka Božja i 
za katolike i za pravoslavne najsvetiji pojam?! 


Naredjujete, to je službena nauka, da je čovjek postao od 
majmuna. Možda tkogod ima tu ambiciju. Ali otkuda dolazi 
netko, da to odredi za službenu teoriju, koju danas ne prizna- 
je nijedan učenjak svjetskog glasa? Po vašem shvaćanju, 
materijalizam je jedini naučni sistem, a to znači izbrisati 

Boga i kršćanstvo. Ako nema nista nego materija, onda 
vam hvala i na slobodi. 

Rekao je jedan od vaših ljudi višeg položaja: «Nema toga 
čovjeka u ovoj državi, kojega nismo kadri staviti pred sud i 
suditi ga». 

Na mnoge optužbe, kojima nas stavljate u red koljača i 
prijatelja terorista, velim, da ni sva zlodjela u bivšoj NDHa 
nisu od domobrana i ustaša. 

Neka se ne misli, da ja hoću rat. Nije za Crkvu bilo lako 
broditi. Morala se probijati kroz mnoge poteškoće. Neka sa- 
dašnja vlast povede razgovore sa Svetom Stolicom. Crkva ne 
poznaje diktata, ali nije ni protivnica poštenih sporazuma. 
To se može. Onda će biskupi znati, što im je dužnost, i ne će 
se trebati tražiti svećenike, da ukazuju na njihovu krivnju, 
kao što je to bilo ovdje. 

Konačno da kažem i nekoliko riječi i komunističkoj par- 
tiji, mojem stvarnom tužitelju. Ako se misli, da smo zau- 
zeli dosadašnji stav radi materijalnih stvari, krivo je, jer 
smo mi ostali čvrsti evo i nakon što nas se je osiromašilo. 
Nismo ni protiv toga, da radnici dodju do većih prava u tvor- 
nicama, jer je to u duhu papinskih enciklika, niti imamo štu 
protiv poštenih reforma. Ali neka nam dozvole pristaše komu- 
nizma: ako je slobodno širiti i propovjedati materijalizam, 
neka bude i nama pravo ispovjedati i propagirati naša načela. 
Katolici su za ta prava umirali i umirat će. 

Ja završavam uz dobru volju; može se doći do sporazumi- 
jevanja, no inicijativa je na današnjoj vlasti. Niti ja niti 
episkopat nismo mjerodavni, da zaključimo sporazum, nego 
državna vlast i Sveta Stolica. A što se tiče mene i mojega su- 
djenja, ja ne tražim milost, savjest mi je mirna! (Op. 1.) 





Opaske: 


Ovaj nadbiskupov govor prenijela je sva svjetska štampa s veni“ 
kim komentarom, kako optuženi u isto vrijeme, optužuje. Mi ga 
vadimo i citiramo po — Fiorello Cavalli — El Proceso — str. III - 
118. i Glasnik Srca isusova i Marijina, Salzburg, listopad 1956. br. 
10 str. 222. - 227. 

18. POGLAVLJE 
U ZATVORU GA POSJEĆUJU RAZNE LIČNOSTI 


Komunističkoj vladi je bilo očito krivo, što se vatikanski 
list «L Osservatore Romano» toliko raspisao u prilog zardina- 
la Stepinca. Kroz nekoliko mjeseci mu je posvetio svoje uvod- 
ne članke na prvoj stranici. Katolicima je potpuno neshvatlji- 
Vo, da bi jedan visoki crkveni dostojanstvenik bio zločinac i 
da bi radio protiv svog vlastitog naroda. Sa sviju strana svi- 
jeta dolaze javni protesti, a 400 milijuna, koliko ima katolika 
na svijetu, nije tako malen broj. Zato komunisti na svaki na- 
čin žele umanjiti kardinalov ugled. 

Kao što su nekoć židovski poglavari slali farizeje Isusu 
Kristu, da ga uhvate u riječi i omraze pred narodom, tako se 
komunisti služe sličnom taktikom. Tko su bile te osube i kak- 
va su izvješća o njemu napisali? Spomenut ćemo neke od tih 
posjeta, kako smo ih pronašli po raznim novinama i revijama 
Evo što piše Mirko Kremen: (Op. 1.) ' 


i «Stepinac je točno znao, tko ga mrzi i kolika je žnj: 
njegovih neprijatelja. Oni u njemu nisu mrzili čovika! Bia. 
pinca, nego Hrvata Stepinca, i to Hrvata, koji je u jednom 
povijesnom času neočekivano sam samcat predstavljao goto- 
Vo sveukupni hrvatski otpor protiv zatornika nacionalne sa- 
mobitnousti.» ' 

«Ponovimo ovom prilikom samo ono, što je novinar «New 
York Times-a», C. L. Sulzberger, napisao u članku nakon 
posjeta Stepincu u njegovoj ćeliji u Lepoglavi, početkom mje- 
seca studenoga 1950. godine.» 

«Pravoslavni Srbi sviju političkih struja», piše Sulzber- 
er, «potražili su me i mrmljali su: Stepinca treba objesiti. On 
je odobravao ubijanje na hiljade Srba... Jedino dobro, koje 
je ovaj režim učinio, kažu Srbi iz opozicije, bilo je hapšenje 
ovog zlikovca.» 

Hrvati su me povukli u kakav zabitni kutak, pa su šap- 


tali: morate znati, da sve, što će vam oni govoriti o nadbis- 


kupu, ne odgovara istini. Mi Hrvati nadbiskupa svi obožava- 
Mo... On je najveći junak hrvatskoga naroda i nitko od nas ne 

vjeruje u ona ocrnjivanja protiv njega. On je.naš junak i naš 
mučenik.» ' 

«Za vrijeme povratka u Zagreb vladala je duga šutnja. On- 
da je počeo razgovor izmedju mene i g. Subotinčića. — (Ko- 
munista, koji je pratio američkog novinara do Lepoglave.) 
On je rekao za sebe, da je prijatelj režima, ali i katolik, koji 
redovno ide u crkvu. Naglasio je, da je nadbiskup s pravom 
stavljen u zatvor, te da su ga katolici u Jugoslaviji već dav- 
no zaboravili. On, Subotinčić, ipak se divi neslomivoj hra- 
brosti crkvenog dostojanstvenika. U tom času promrmljao je 
šofer, koji nas je vozio, jedan pravoslavni Crnogorac: Svi- 
nju je trebalo dati ustrijeliti!» 

I novinar nastavlja: «Ali kad sam došao u Zagreb, na 
ulici su mi iznenada pristupili dva čovjeka i upitala me: 
Jeste li vi onaj američki novinar, koji ste vidjeli Stepinca?» 
A kad sam to potvrdio, kazali su mi: «Oh, on je divan čov- 
jek, on je svetac. Recite to američkom narodu, da je on naš 
junak.» Tako opisuje američki novinar potpuno različita miš- 
ljenja dvaju naroda. 

Medjutim, kako po svemu izgleda, nisu se oni oborili sa- 
mo na njega osobno nego i na njegovu rodbinu i evo što on 
sam piše jednom svom prijatelju svećeniku, koji je živio u 
Italiji: «Moj jadni nećak J. S. bio je izbačen iz gimnazije 
uoči same mature i odmah bio pozvan u vojsku. Poslije ods- 
luženog roka isti dan, kada je imao ići kući (naravno još ni- 
je bio bogoslov) bio je bačen u vojni zatvor. Mučio ga je P...ov 
sin i čini se, da ga je osakatio za cijeli Život. Mladić je 
odležao pet godina i još proveo dvije godine u vojsci, ali se 
iz njega ne može više ni jedna riječ izvući, te je odveden u 
ludnicu u Vrapče. Prije nekoliko dana jedan od ondašnjih 
liječnika rekao nam je, da i za tu bolest ima lijeka, ali da ga 
mogu dobiti samo članovi partije... Ne znam, ima li izgleda, 
da će ovaj siromašni mladić ozdraviti. Premda posve nevin, 
podnio je strašne muke samo zato, što je moj nećak. Uza 
sve to ostao je nepokolebiv te se nije dao «preodgojiti», kv- 
likogod su to pokušavali.» (Op. 2.) 


Bilo je neprijateljskih posjeta. Tako nas Rikard Patee' 


upozoruje na skupinu protestanskih pastora. (Op. 3.) Oni su 
bili izričito pozvani od Titovih vlasti i na povratku su napi- 
sali izvještaj, prema kojemu je Stepinac pravedno osudjen 

i još da se s njime u zatvoru velikodušno postupa. Evo šio 
piše ugledni pisac: 

«U oktobru 1946. je jugoslavenski ambasador u Americi 
dr. Sava Kosanović bio počašćen na jednom banketu u New- 
Yorku i tom je zgodom izvjestio o vjerskom stanju u svojoj 
zemlji. Direktor jedne protestantske novine je predložio, da 
iznese svoj izvještaj pred grupom protestantskih pastora. Na 
to je on rado pristao i kao vješti diplomata i Titov predstav- 
nik iznio jugoslavensku tezu o vjerskom stanju u Jugoslaviji. 
Na tom je sastanku predložio, da deset evangeličkih pas- 
tora posjete Jugoslaviju i da se uvjere o pravoj stvarnosti 
na terenu. 

To je grupa sastavljena od predstavnika raznih sekta i 
u pomanjkanju izraza moramo kazati od navodno «slobodo- 
ljubivih» ljudi. Tu je bio uključen i poznati Wilian Howard, 
anglikanski pastor iz New-Yorka, pristaša svake filokomu- 
nističke organizacije, koja nastane u Sjedinjenim Država- 
ma i otvoreni simpatizer marksizma. 

Kk Izvještaj, koji je ta grupa napisala, nakon što je preko dvi- 
je sedmice proboravila u Jugoslaviji, vrlo je zanimiv kao 
vješta i dobro spremljena propaganda. Iznose, da su kroz 14 
dana na teritoriju maršala Tita bili potpuno slobodni, mogli 
su ići kuda su htjeli i razgovarati sa svakim, koji je to želio. 
Iznose da u okolnoj atmosferi nije bilo ni traga kakvog stra- 
ha ili pritiska i naprotiv, da im je je jugoslavenska mladež 
dala utisak sreće i veselja. Svrha je njihova putovanja bila 
istraživanje o vjerskoj slobodi u Jugoslaviji. Ta grupa od 
sedam protestantskih pastora tvrdi, da je američka javnost 
neprijateljski raspoložena prema Jugoslaviji radi lažnih uti- 
saka, koji kruže obzirom na to, da je zagrebački nadbiskup 
Stepinac danas stvarno zatvoren u tamnici u Lepoglavi. 
Najveće otkriće je, da u Jugoslaviji vlada vjerska slobo- 
da kao u Americi, to je nevjerotajna tvrdnja, jer su tvrdili 
više, nego li je to sam Tito želio. Njima je jasno, da nema 
protuvjerske borbe sa strane režima niti bilo kakvog ograni- 
čenja u vjerskoj obuci po školama. Pronašli su, da Katolička 
Crkva nema nikakvih poteškoća u svom slobodnom razvoju. 
Posjetili su teološki fakultet u Zagrebu, gdje su našli 250 bo- 
goslova i potpuni zbor profesora. Dodaju da Država imenuje 
i izdržava profesore, a to im se čini naravno u državi s mark- 

sističkim karakterom. Citiraju jednog mladog luteranskog 
pastora u Zagrebu, koji kaže da danas postoji najveća sloboda 
za evangelike, jer katoličku Crkvu drže u svojim granica- 
ma. : 

Komisija tvrđi, da je politički problem ne zanima niti je 
došla da zapaža stanje pojedinih vjerskih grupa. Zanimivo 
je, da u zemlji koja se posvetila, kakg bismo rekli, pot- 
punoj reformi života u svojoj strukturi, da to ne zanima one, 
koji su pošli da vide, kako se ta reforma provodi u raznim 
vjerskim grupama. 

Najzanimiviji dio tog izvještaja govori o posjetu zatvoru, 
u kojem čami zagrebački nadbiskup. Ti pastori citiraju ri- 
ječi kardinala Griffina, koji navodi, da je postupak prema 
nadbiskupu vrlo ponizujući i da jedve ima od čega živjeti. 
Američka komisija tvrdi, da je šteta, što ovakve krilatice kru- 
že obzirom ma mons. Stepinca. jer samo očito pridonašaju. 
da se otruju odnosi izmedju istočnih i zapadnih zemalja, i to 
u vrijeme, kada je njihovo izmjenično razumijevanje neopho- 
dno potrebno. 


Ovdje citiram doslovno iz ovoga izvjestaja: «Zatvor u Lepo- 
glavi se malo razlikuje od bilo kojeg zatvora u Americi. Ima 
svoje stražare i strojnice upravo kao i glasovita tamnica 
Sing - Sing blizu New - Yorka. Kad smo prodrli do Stepinca. 
to nije obična ćelija nego prava soba pokraj radne sobe še(a 
zatvora i pronalazimo, da je vrlo čista. Čudimo se da je nad- 
biskup obučen u reverendi. Stajao je kraj stola, na kojemu 
je bila jedna pisaća mašina i na njoj se činilo da je upravo 
radio. Prema zidovima je bila stalaža s knjigama.» Posjetioci 
govore, da je njihova nakana bila da istraže, kako se postu- 
pa s nadbiskupom, a ne postavljati pitanje o pravdi ili ne- 
pravdi njegova procesa, ukoliko ga on sam ne postavi. Nado- 
daju da nadbiskup u zatvoru uživa široku slobodu i da mu 
se dopušta sasma podnošljiv način života. Ta komisija tvrdi, 
da nije istina, da se loše postupa s osobom uzvišenog +relata. 
I dodaje: «Američka publika malo razumije motive, zašto 
je Stepinac bio zatvoren i osudjen, radi pomanjkanja no- 
vinskih vijesti iz one zemlje. Osuda u slučaju Stepinca te- 
melji se na gotovo hiljadu slika i dokumenata, koje su poka- 
zali na sudu predstavnicima strane štampe, koji su ondie 
bili prisutni. Osuda se takodjer temelji na svjedočanstvima 


136' 


brojnih svjedoka. I kad se razmatra proces Stepinca, treba 
uzeti u obzir, da se radi o osobi, koja je bila optužena radi 
uske suradnje s neprijateljem ove zemlje i to nema nikak- 
ve veze s progonom bilo kakve vjere ili crkve. 

Zatim izvještaj protestantske komisije dokazuje, kako je 
hrvatska katolička štampa najrječitiji očevid suradnje Epis- 
kopata. Na hiljade dobro organiziranih katolika raširenih su 
ruku dočekali Nijemce i Talijane, kad su ovi prodrli u Jugos- 
laviju. Stepinac je bio osobno odgovoran za uzurpaciju imovi- 
ne pravoslavnih i drugih vjerski grupa. Osim toga on je lič- 
no služio kao kapelan «ustašama», koji su bili najkrvoločniji 
krvnici Jugoslavije. Tako je to bilo po toj sedmorici pro- 
testanskih pastora, koji su proveli i4 dana u toj zemlji i koji 
uopće ne poznaju hrvatskog jezika. 

«Komisija triumfalno prikazuje zaključnu očevidnost, da 
je jugoslavenska vlada s velikom strljivošću čekala pre- 
ko šest mjeseci iza rata, da Stepinca dovede pred sud, i to iza 
kako Vatikan uopće nije ni odgovorio na njihov prijedlog, da 
se makne iz zemlje. Nakon toga se dakazuje, da je Stepinac 
nastavio organizirati podzemne grupe, da se bore protiv 
Tita.» 

«Zaključak ovog putovanja je prouzročio buru u Sjedinje- 
nim Državama i izazvao mnogo komentara, kao da u Jugosla- 
viji vlada visoki stupanj vjerske slobode, da nensa nikakvih 
progona i da je Titova vlada postupila samo u vlastitoj obrani 
bez ikakve namjere da ikome naškodi, a najmanje katolici- 
ma, koji su poslušni novim smjernicama režima na vlasti.» 

Ovaj su izvještaj potvrdili potpisi sedmorice pastora i 
sva sreća, da se tom izvještaju od početka nije vjerovalo 
u Sjevernoj Americi. Poznate su bile njihove simpatije za 
ljevicu i njihova stalna protivnost prema Katoličkoj Crkvi. I 
još k tomu činjenica, da je baš jugoslavenska vlada naručila 
i platila ovu misiju i ona ih vodila u njihovom istraživanju, 
oduzela im je svaki prestiž. 

Ali dobro osvjetljuje gore navedenu činjenicu, kako je 
nemoguće odgovoriti bombardiranju propagande i iskrivlje- 
nim tvrdnjama, kad se služe čitavom hrpom nepogrešivih 
sitnica kao i dokazima, na koje nije lako odmah odgovoriti. 

Do sada smo razmatrali pojedine izvještaje stranaca, 
koji su na par dana posjetili našu zemlju i prema svojim opa- 

žanjima izrekli svoj sud o vjerskom stanju u Jugoslaviji. Ne 
ćemo podcijeniti njihovu vrijednost, ugled i manju ili veću 
dobru volju, ali kako oni ne poznaju jezika, ni prilika, ni po- 
vijest našega naroda, to se vidi, kako su njihovi podaci bli- 
jedi, manjkavi i nepotpuni, a vrlo upadno služe kao pro- 
paganda komunističkom režimu, koji je tamo na vlasti. 

Dobro je da nadodamo i par hrvatskih izvještaja, da se 
na taj način približimo pravoj istini. Mnogo je Hrvata bilo 
u zatvoru i jedan od njih je bio u istoj kaznioni u Lepogla- 
vi gdje i naš nadbiskup, pa evo što nam on sam pripovijeda. 
Dajemo riječ J. Hećimoviću: (Op. 4.) 

«Kad sam bio u kaznioni 'Stara Gradiška', nalazio sam 
se u skupini osudjenika, koji su bili odijeljeni od ostalih osu- 
djenika. Bilo nas je 70. Jednog dana otvorio je vrata ćelije 
sam zapovjednik Vaso Radovanović s komesarom logora 
Milanom Krajinom. Izvedu nas sve na hodnik, a komesar nam 
otpočne govoriti: ...sada ćete slušati prenos iz Zagreba, i to 
sudjenje vašem Stepincu i Lisaku! Možda će za koji dan 
posjetiti vašu ćeliju ili će ih narod poslati njihovom Bogu.» 

«Nastavio je s pogrdnim riječima, a mi smo bili ogorče- 
ni i zapanjeni viješću. Nismo se nadali, da će zloglasni ko- 
munistički režim zatvoriti i suditi nevinog i časnog pogla- 
vara Katoličke Crkve. Gledali smo nijemo jedan drugoga. 
Počeo je prenos preko zvučnika; čitala se optužba, na koju 
smo se zgražali. Sedam dana izvodili su nas da slušamo 
prenos. Kada je najavljeno, da će dobiti riječ obrana, naši 
su nas zapovjednici odveli u ćeliju. Jedanajstog listopada 
izveli su nas ponovno na hodnik, da slušamo čitanje osude. 
Srca su nam se sledila, kad smo čuli da su našeg učitelja i 
poglavara Katoličke Crkve u Hrvatskoj osudili tirani i bez- 
božnici na 16 godina tamnice...» 

Slijedeće godine je Hećimović premješten u kaznionu u 
Lepoglavi i tamo je doznao, da se u istoj nalazi i nadbiskup 
Stepinac. On i njegovi drugovi u zatvoru imali su veliku že- 
lju da vide nadbiskupa, pa su drvenom žlicom izvrtali rupu 
na sazidanom prozoru i kroz taj otvor mogli su ga promatra- 
ti na njegovoj šetnji u pratnji trojice stražara. Zatim nastav- 
lja g. Hećimović: To naše promatranje trajalo je oko pet 
mjeseci, dok nam nisu ubacili špiona kažnjenika Milorada 
Matijevića. Isti nas je odmah prijavio, te smo kažnjeni od 

upravnika kaznione Josipa Špiranca, sa tri dana bez hrane 
i vode, te zabranom primanja paketa i posjeta u trajanju 
od šest mjeseci. U svibnju 1948. godine odrede četvoricu iz 
«Crnog bataljona», da ribamo prostorije nadbiskupa. Bio 
sam presretan, misleći da ću ga možda vidjeti. Kada su 
nas doveli pred prostorije, mene i još jednoga odrede, da 
ribamo kapelicu. Otpočeli smo radom, a prije toga skrenu- 
ta nam je pozornost, da se ne smijemo obazirati naokolo, 
već samo raditi svoj posao. Kriomice sam bacio pogled na 
stranu, gdje sam u prolazu vidio onoga, kojega sam toliko 
želio vidjeti. Nakon završenog rada izvedeni smo na hodnik. 
No u tom času stražar koji je sprovodio Preuzvišenog, nije 
znao da se mi nalazimo u hodniku. Morao ga je sprovesti 
pokraj nas. 

—Naša su lica zasjala, a Nadpastir nas pozdravi sa: 
«Hvaljen Isus, braćo.—» Odgovorili smo: «Hvaljen Isus!» 
Ušavši u svoje prostorije, vratio se ponovno k nama noseći 
veliku konzervu, ali je stražar to odbio govoreći, da mi ima- 
mo dosta hrane. Nadbiskup nas je duboko pogledao i pozdra- 
vio naklonom glave. Mi smo ga takodjer pozdravili s naklo- 
nom glave. 

Pastirova mudrost znala je zaista da nam je hrana po- 
trebna, jer je naše tjelesno stanje bilo potpuno iscrpljeno. 

«Ovaj radosni susret, završio je kobno po nas četvoricu. 
Bili smo kažnjeni sa 14 dana zatvora i okovani bačeni u be- 
tonske samice bez odjeće, a samo zato što smo pozdravili 
našeg Nadpastira». «No i pored svih mučenja, ostali smo i 
nadalje vjerni našem supatniku.» 

Nas četvorica, znajući točno, gdje se nalaze nadbiskupo- 
ve prostorije, povjerili smo tajnu još nekolicini. Tada smo 
ga svakog jutra pozdravljali sa Morzeovim znakovima s 
«Hvaljen Isus!» 

Svakako moramo priznati, da su hrvatski izvori mnogo 
vredniji, puni su vjerodostojnih detalja i sitnica, spominju 
se i imena i razne okolnosti, iz kojih saznajemo tamošnji te- 
ški život i razne posebne kazne jadnih robijaša. No stradati 
nevin i pravedan i to tolike godine, onako strpljivo, kao što 
je to podnašao nadbiskup Stepinac, sigurno je velika žrtva 
i strašna pokora. Radi njegova dobra vladanja u zatvoru ni- 
je mu se kazna skratila niti postupak poboljšao. Komunisti 

ne daju blizu nijednom katoličkom biskupu ili kardinalu, 
nego troše velike novce i plaćaju put kojekakvim proies- 
tantskim pastorima, da uvjere svijet o pravednosti Stepin- 
čeve kazne.. Plaćali su takodjer i stranu štampu i novinare 
po raznim zemljama, samo da pišu u prilog komunističke 
propagande, ali s prilično slabim uspjehom. 

Bilo je i svećenika, koji su bili s njime zajedno u zatvoru, 
tako ga je tri godine popratio kanonik Borić s još jednim 
svećenikom. Istini za volju spomenut ćemo riječi kanonika 
Borića, kako ih je rekao jednom našem prijatelju: «On je 
imao svoju sobu, a nas dvojica drugu pored njega. Nadbiskup 
je mogao služiti svetu Misu svaki dan, a nas dvojica samo 
nedjeljom. Hranu smo dobivali iz oficirske menze. a poslije 
smo pronašli jednu gospodju, koja nam je dobro kuhala. Pos- 
tupak je bio korektan. Dobivao je sve knjige, koje je zaželio i 
to su mu valjda iz nadbiskupskog dvora poslali. Svaki dan je 
morao ići šetati u odredjeno vrijeme unutar kruga i to sva- 
ki je išao svojom stazom, samo nijesmo smjeli razgovarati. 
Mogli smo se posjećivati, jer smo bili soba do sobe, a i 
posluživali smo mu kod svete Mise. Mnogo gore mu je bilo 
u rodnom mjestu, nego ovdje na robiji». 

Kako mu je bilo u Krašiću imamo o tom nekoliko izvješta- 
ja i redom ćemo svaki od njih spomenuti. Posjetio ga je ta- 
mo zajedno sa svojom gospodjom slavni kipar Ivan Meštru- 
vić. Iza svog povratka u Ameriku Meštrović je potanko pri- 
povijedao prijateljima o tom sastanku slijedeće: 

«Kad je s male seoske crkve zazvonilo podne, kardinal je 
prekinuo razgovor, prišao je prozoru i tiho molio. Meštrovi- 
ćevima se činilo, kao da se kardinalovo lice sve preobrazilo; 
imali su utisak, da pred sobom gledaju živoga sveca. Po 
završenoj molitvi razgovor je nastavljen. Kardinal je sada 
bio veseliji, čak se šalio, iako se vidjelo, da ima bolove na 
nogama. Rekao je, da ga nikakve tjelesne muke ne mogu po- 
kolebati u njegovim odlukama i da će se oduprijeti svim 
prijetnjama i izazovima svojih progonitelja. Pokazao je Meš- 
tru još svježu ranu na ruci i pripovijedao, kako mu je nedavno, 
za vrijeme, dok mu je uručivao neki sudski poziv, jedan 
milicionar namjerno stavio goruću cigaretu u šaku i opržio 


ga s očitom namjerom, da ga povrijedi i izazove. Sličnih slu-. 


čajeva bilo je više, ali je kardinal preko svega prelazio 

stoički. «Krist nas je učio, da moramo opraštati», rekao je, 
«jer je oproštenje dio ljubavi medju ljudima, i stoga se mo- 
lim za njih. Ta i oni su krv naše krvi i ljudi, ali zavedena i 
podivljavala braća.» (Op. 5.) 

Stepinac nije imao namjeru bježati, no ipak ga u Kra- 
šiću čuvaju 35 stražara i redom se izmjenjuju, tri po danu i 
pet po noći i prate ga u stopu i naravno prisluškuju sve što 
razgovara i s kim se sastaje. Štaviše i gorućom su ga ci- 
garetom palili i on to onako usput spominje «sličnih sluča- 
jeva je bilo više»; rana na ruci je bila očita i nije ju mogao 
sakriti pred prijateljem, koji mu je došao u posjet. Koliko 
boli i nama nepoznate pokore i patnje nalazi se u tim rije- 
čima —sličnih slučajeva je bilo više—. Narod je znao za 
njegova trpljenja, svaki dan je gledao one stražare, koji ga 
prate; divio se njegovom miru i strpljivosti. Narod ima dobre 
oči da razlikuje svece. 

Bezbošcima je nepojmljivo, da se može toliko trpjeti s 
takvom vedrinom i radošću kao što je sve to on podnašao. 
Ne znaju oni što je čista savjest i obilje milosti Božje i kao 
da su mu zavidni na tom nutarnjem miru i vedrini. On se 
šali s djecom i uvijek im nešto donese. Mala djeca su nje- 
govi veliki prijatelji. Djeca su jedina bez većih neprilika mo- 
gla k njemu dolaziti.. 

Evo što pripovijeda župnik Vraneković: «Jedanput je do- 
šao mali dječak s drugima u župni dvor da dobiju bonbone. 
Ali kako su upravo zvali nadbiskupa da dodje u crkvu, nije 
imao vremena da dijeli djeci bonbone, nego im je rekao da 
idu u kuhinju do časne sestre koja će im dati. Kada je kas- 
nije nadbiskup izišao iz crkve, jedan od najmanjih je stao 
pred njega i rekao: Ti si nas prevario. časne sestre nema 
u kuhinji! —«U,— jeli to moguće,» odgovori mu nadbiskup, 
«jedan biskup ne smije varati, hajde da skupa potražimo čas- 
nu!» I pronašli su i časnu sestru i bonbone. Prilikom nadbis- 
kupova imendana taj isti dječak donio mu je na dar jednu 
gusku skoro veću nego što je to on sam bio. 

Kiparica Mila Wood uredjivala je umjetničku stranu kape- 
lice koja se nalazi na brežuljku na krašićkom groblju i prema 
želji nadbiskupa izradila je sedam medaljona na čast sedam 
žalosti Majke Božje i kad je to bilo gotovo ponijeli su stvari 
na groblje i tamo je kardinal skromno i uslužno pomagao kao 

obični radnik. Kad umjetnica nije odmah mogla provući žicu 
za vješanje kod jednog medaljona rekla je: «Uh, što je tvrdo, 
bilo je u jakoj vatri!» — «Je li,» prihvati živo nadbiskup, «u 
vatri se otvrdne!» 

Na blagdan Duhova on propovijeda u Krašiću i u svojoj ho- 
miliji vjernicima rekao je i ovu prispodobu: «Poznato vam je, 
da vatra otvrdne mekanu glinu tako, da od nje biva korisno 
posudje za razne potrebe. Tako i vatra Boga Duha Svetoga 
jača i utvrdjuje čovjeka u dobru, da bude posuda izabrana 
Bogu!» . 

Jedan momak koji je takodjer pomagao kod postavljanja 
onih medaljona u kapelici odjedanput reče da će cigaretu 
pripaliti. «Ovdje ne ćete pušiti,» rekao je odlučno nadbiskup i 
onaj se momak tiho i bez ikakve uvrede povukao za čas iz 
kapelice. 

Poslije obavljena posla kardinal je umjetnici pokazao i ras- 
tumačio obližnju okolinu, pojedina sela, crkve i dvorce koji 
se odanle lijepo vide. Kad su prolazili pokraj groba njegove 
majke on se potužio: «U Lepoglavi me nijesu obavijestili o 
njezinoj smrti. Dra. Mačeka su pustili iz Zatvora u Mitrovici 
na očev sprovod, a meni su nakon dva mjeseca podmetnuli 
jedno pismo saučešća.» (Op. 6) 

Najzanimivije je to, kada je kiparica dobila narudžbu za 
izradu te kapelice, istoga dana navečer došao joj je jedan 
seljak iz Like da naruči jedno raspelo za svoje selo. Ona mu 
je usput objasnila, da upravo traži u svom molitveniku sve što 
Se znade o sedam žalosti Majke Božje. Seljak joj izvuče svoju 
krunicu i pokaže joj sedam medaljica na kojima su bili mali 
relijefi sedam žalosti Majke Božje. Više nije tražila nego je 
po njima izradila medaljone. U istom stilu je izradila i škro- 
pionicu za svetu vodu na veliko iznenadjenje i zadovoljstvo 
nadbiskupa. (Op. 7.) 

Mila Wood požrtvovno radi kipove za crkve i kapele pot- 
puno badava, ipak je načinila jednu iznimku. Došao joj gvar- 
dian franjevačkog samostana u Karlovcu i naručio kip sve- 
tog Franje i ona se s njim pogodila, da joj za uzvrat mora 
dati veliku vreću bonbona kako je velik kip svetog Franje 
i on je pristao. Kad je kip bio gotov, tražila je, da joj vreću 
karamela odpremi na župni dvor u Krašić za eminenciju. 
Gvardijan je to doista ispunio bez ikakvih poteškoća po ne- 

kome seljaku koji je bio došao u Karlovac na sajam i poslije je 
tu vreću kriomice unio u župni dvor bez stražarske kontrole. 
Tako je kardinal bio za neko vrijeme dobro obskrbljen bon- 
bonima, koje je velikodušno dijelio svojim «velikim» prijate 
ljima. 

Mnogi si zamišljaju svece kao drvene kipove, očadjavile 
i prašne u jednom mračnom kutu punom paučine u jednoj 
staroj crkvi. Nije to tako. Stepinac je moderan i privlačiv, 
on više misli na tudju nego na svoju vlastitu sreću, on je 
sretan što može druge razveseliti. On se upravo trudi da 
svi oko njega budu zadovoljni i sretni. Padaju mi na pamet 
stihovi koje sam davno još kao dijete pročitao u spomenaru 
moje majke i koji odprilike glase ovako: 

«Sipaj svud cvijeće kudgod se krećeš, 
Jer istom stazom vratit se ne ćeš!» 

Upravo tako i kardinal makar u svojoj patnji sipa cvi- 
jeće oko sebe, razveseljuje druge, za njim lete rojevi djece, 
da ga dobro čuju i da su mu blizu. I apostolima su govorili: 
«I ti si Galilejac» i time su htjeli označiti blizinu i neko 
srodstvo sa Isusom. Ti si njegov pristaša. Stepinac je svo- 
jim molitvama, adoracijama i odricanjima imao poseban 
miris Krista, nosio ga u svome srcu, govorio je galilejskim 
narječjem, odavao je blizinu Isusovu i svakidašnji razgo- 
vor s njim. Svatko je po njegovom ponašanju mogao prepoz- 
nati: «I ti si si jedan od učenika njegovih! I toga se kardinal 
nije stidio, takav je bio. Dapače ponosio se time. 

Komunističko naziranje svijeta je materijalističko, pre- 
više se uzdiže kult tijela i materije, pa to i današnjoj mla- 
deži postaje tako ograničeno, ukočeno i otrcano, duša ljuds- 
ka čezne za nečim višim, većim, neizmjernim i zato im je 
siromašni Stepinac zanimiv, moderni, živi Stepinac, nje- 
gov duh, Kristov duh, ono katoličko i savjesno izvršava- 
nje svojih dužnosti. To doduše košta napora i stege, ali 
je vrijedno i to pokušati. U karaktere tipa Stepinac mo- 
že se čovjek iskreno pouzdati. Kristov jaram mu je bio 
sladak, znao ga je nositi. 

Kad je u njemačkoj štampi izišao jedan napadaj na kardi- 
nala Stepinca, ustaje speyerski biskup dr. Isidor Marcus 
Emanuel i energično brani kardinala i u tom članku dozna- 


jemo neke pojedinosti iz njegova života. (Op. 8.) Tako kad su 

1946. uveli nadbiskupa u zatvor u Lepoglavi odigrao se ga- 
nutljiv prizor. Kažnjenicima su razdijelili gnjile jabuke i 
krumpire, da ih bace na «jednog velikog ratnog zločinca» 
koji će se pokazati na vratima. No kad se pokazao Stepinac, 
pali su na koljena, da prime njegov blagoslov. 

U jednom pismu iz Krašića Stepinac piše speyerskom 
biskupu sasvim sporedno u zagradi vrlo značajne riječi: «Ja 
nisam ni sada slobodan.» Ugledni prelat završava svoj čla- 
nak sa citatom Svetog Pisma: «Blaženi oni, koji su progo- 
njeni radi pravde, jer njihovo je kraljevstvo nebesko!» (Mat. 
5. 10.) 

Kako je kardinal Stepinac već toliko vremena udaljen od 
uprave svoje nadbiskupije, to ga Zagreb sve manje privlači. 
on prikazuje svoje patnje za svoj narod; žarka ljubav pre- 
ma Gospodinu sve ga više obuzimlje, ali i bolestan i iscrpljen 
ostaje nepokolebiv. 


Opaske: 


1.) «Glasnik Srca Isusova i Marijina», Salzburg, veljača 1968. 
br. 2. str. 26. 

2.) Talijanski polumjesečnik «Citta Nuova» od 29. II. 1960. 

3.) Rudolf Patee — «Ecclesia» Madrid, 15. II. 1948. 

4.) J. Hećimović, «Susret s nadbiskupom u zloglasnoj kaznio- 
ni Lepoglava». Glasnik Srca Isusova i Marijina, Salzburg, 
siječanj 1957. str. 18. 

5.) Ante Smith Pavelić i Bogdan Radica, «Zadnji Meštrovi- 
ćev pohod Hrvatskoj» —Hrvatska Revija—, Buenos Ai- 
res, 1962. br. 4. str. 323. 

6.) Mila Wood «Kapelica sedam žalosti Majke Božje» još 
nigdje ne objavljen posebni izvještaj str. 2. 

7.) Ibidem str. 3. 

8.) Izidor Marcus Emanuel, «Glaube und Leben», Mainz, 


21. TI. 1960. 

12. POGLAVLJE: | BOLESTAN OSTAJE BORBEN. 


Par mjeseci prije smrti jednog dana došao mu je iznenada 
poslije podne šef komunističke mjesne milicije. Kardinal je 
počivao na naslonjaču, obučen u svećeničku reverendu, i 
nije se osjećao dobro. šef policije mu je još na vratima rekao, 
nekao dodje na milicijsku stanicu, gdje ga čeka radi preslu- 
šavanja jedan viši rukovodilac vlasti. Bilo je to svakako 
u vezi s procesom djakovačkih bogoslova u Osijeku. Kar- 
dinal mu odgovori: «Recite svojim gospodarima, da sam sve 
napisao, što sam imao reći i da nemam tome više šta doda- 
ti.» Nu šef je ponovno insistirao. Na to se kardinal malo pri- 
digne i reče mu malo podignutim glasom i polagano nagla- 
šujući svaku riječ: «Ja sam sve rekao, što sam imao reći i 
to recite svojim gospodarima!» Ovaj nato skine kapu (pro- 
tiv svih propisa svoje službe) duboko se nakloni i reče: 
«Oprostite», i natraške izadje van. 

O čemu se zapravo radilo? Komunistički sud u Osijeku 
poziva kardinala kao svjedoka u procesu protiv devet pro- 
fesora i djaka katoličke bogoslovije u Djakovu. Proces je 
počeo 28. siječnja 1960. i svršio 8. veljače sa slijedećim osu- 
dama: čČiril Kos, duhovnik bogoslova i profesor teologije 
osudjen je na 7 godina tamnice, Ivan Gašo, student teologi- 
je osudjen je na 6 godina, Ivan Mršo na 4 godine, Ante Ra- 
jić na dvije i po godine, Zvonko Petrović na 4 godine, Boš- 
ko Radilović na 3 i Petar Šokčević na dvije i po godine stro- 
ge tamnice. Osudjeni su radi hrvatskog šovinizma i poku- 
šaja otvorene borbe protiv državnog poredka. 

Kardinal je na poziv suda napisao pismeni odgovor i to 
dva mjeseca prije svoje smrti i u njem opisuje sva svoja 
stradanje u komunističkoj Jugoslavii. 

Evropska štampa je dala široki publicitet ovom pismu. 
(Op. 1.) Pismo svjedoči kako je kardinal ostao do posljed- 
njeg dana svoga zemaljskog života odlučan protivnik komu- 
nističkog bezboštva i opisuje nepravde i teror kojima je izvrg- 
nuta Katolička Crkva u Jugoslaviji. Radi važnosti tog pis- 
ma donosimo ga u cijelosti, ali je prijevod talijanskog teks- 
ta, pa nema jezične značajke Stepinčeva stila: 

Organu narodne vlasti, koji bi me trebao pres- 
lušati u vezi s pozivom, što mi ga je kotarski sud 
iz Osijeka poslao 1. Prosinca 1959., B. K. 10. 280./59. 

Primio sam poziv kotarskog suda na preslušanje u vezi 
sa slučajem «Ćirila Kosa» i suoptuženih prema čl. 118/1. K. Z. 

Čast mi je odgovoriti na poziv i javiti, da ne mogu prista- 
ti i doći na saslušanje, premda sam 1953. nevezan nikakvim 
zakonom prihvatio poziv istoga organa narodne vlasti, da 
se ispita sadržaj omotnice, koja je bila iz Vatikana meni 
upravljena. Da poslije ne kažu, da izazivljem sukobe i prkosim 
narodnoj vlasti! Razlozi zbog kojih ovaj put ne mogu prih- 
vatiti poziva jesu slijedeći: 

1.) Po vijestima, koje već odavno primam, UDBA je u 
raznim mjestima po državi pronašla mnoga moja pisma, ta- 
ko na primjer u Djakovu prilikom pretrage, izvršene u sje- 
meništu u kojem je Ćiril Kos bio duhovnik. U tim pismima ja 
odgovaram svećenicima, koji su mi slali pozdrave i čestitke. 
Ako se dokaže, da je koje pismo uistinu moje (i prema tome 
nije prijepis mojih pisama), ja priznajem svojim, jer sam ga 
poslao kao zakoniti crkveni glavar ili kojem svećeniku moje 
dijeceze ili drugim crkvenim osobama ili prijateljima, da ih 
utješim i osokolim. Ako se zbog toga mora umrijeti, ja sam 
spreman, jer se zbog sličnih pisama ne osjećam krivim ni za 
najmanji prekršaj. 

2.) Drugi razlog, što ne mogu prihvatiti poziv je slije- 
deći; mene je vrhovni sud NRH. 11. prosinca 1946. osudio na 
16 godina prisilnih radova, koju sam kaznu izvršavao u tam- 
nici u Lepoglavi i sada zatočen u Krašiću izvršujem ostatak 
kazne. Ona je osuda bila sudsko ubojstvo nevina čovjeka, i ta- 
ko ju je protumačio i shvatio sav kulturni svijet. To su dapa- 
će izričito priznali i neki vrhovni rukovodioci FNRJ., koji su 
se sreli s profesorom Meštrovićem u Sjedinjenim Američkim 
Državama. To mi je usmeno kazao sam profesor Meštrović, 
kad me je ove godine pohodio zatočena u Krašiću. Profesor 
Meštrović zna imena tih rukovodilaca. 

Posljedica osude nad kojom se sablaznio sav svijet, jest 
ta da je moj tjelesni život uslijed 13 godina provedenih u tam- 
nici i zatočenju stigao na rub groba. Domaći i strani liječ- 
nici sve su učinili, da mi produže život, ali mi nijesu vratili 
moga zdravlja niti će mi ga ikada moći vratili. Dosada su mi 

istočili 34 litre krvi, i još to nije dovoljno; morali su mi operi- 
e. obje noge, da bi me spasili od sigurne smrti zbog trom- 
ze. 

Uslijed tih operacija sada sam praktično invalid, koji jed- 
va vuče noge za sobom pomoću štapa, kada prolazim ispred 
kuće. Osim toga bolujem i od prostate, već pet godina i uspr- 
kos svim lijekovima koje često uzimam, rijetko me bol pušta 
na miru. A ne ću spominjati teške bolesti, koja me spopala pri- 
je dvije godine, kada su novinari pisali, da ću svakako umri- 
jeti; a ne ću navoditi ni mnoge druge bolesti, od kojih trpim, 
kao na primjer bronhijalni katar. Godinama me to muči, i 
profesor Šercer molio je, da mi bude dopušteno poći u pri- 
morje na liječenje, ali njegova je molba bila odbijena.. Moje 
teško zdravstveno stanje još je bolje poznato krašićkom žup- 
niku i redovnicama, što često dan i noć bdiju do moga boles- 
ničkoga ležaja, da mi budu u pomoći. Nerijetko moram da- 
pače izostaviti svetu Misu, pa i nedjeljom, jer me bolovi spo- 
padaju. Svaki dan mnogo sati provodim na ležaljci, a ote- 
kle noge držim uzdignute, da bi krv lakše kolala. 

Znam da će se kazati: «Zar te ne vide naši stražari, kako 
hodaš dvorištem, ideš u crkvu, razgovaraš s djecom?» 

Da, idem u crkvu kad mi je moguće (ali često mi dodje, 
da ne mogu ni to učiniti), da barem tako donekle izvršim svo- 
ju dužnost, i da narodu upravim pouke, da ga osokolim, a ko- 
načno, da pomognem krašićkom župniku, jer iz susjednih 
mjesta ne može doći nijedan svećenik, da mu pomogne, kako 
je to od pamtivijeka običaj. 

Šetam takodjer dvorištem, ali bolje rekavši vučem se o 
štapu, kako mogu, da udahnem malo sviježa zraka i proše- 
tam, jer mi liječnici to preporučuju. Rekao sam liječnicima. 
da mi je šetnja već nemoguća (i nijesam šetao evo ima go- 
dina dana) ne zbog izravne zabrane, koja bi mi bila saopće- 
na, nego naprotiv zbog držanja stražara, koji me slijede u 
stopu, ako izidjem pred kuću ili dvorište. 

Dvadeset i šest sam godina katoličkim biskupom; nikada 
nisam počinio nikakva prekršaja proti državi kao takvoj, ni 
sadašnjoj ni prijašnjoj. Ali ja nisam nikada smatrao niti sada 
smatram državom bilo koju političku stranku, bila to komu- 
nistička stranka Jugoslavije ali savez seljačkih zadruga 
(SZS), bilo hrvatska seljačka stranka ili bilo koja pojedina 

politička stranka. 

Ako pobijam komunističku ideologiju, jer sam uvjeren, 
da je posve kriva, je li to možda borba protiv državi? Ako 
je komunističkoj partiji Jugoslavije dopušteno ognjem i 
mačem dugih 15 godina progoniti Crkvu odstranjujući ljude 
iz crkava, ne dopuštajući djeci krštenje, smetajući mladež 
da ne prima pouke u vjeronauku, zabranjujući crkvena vjen- 
čanja; ako komunistička stranka slobodno smije rušiti crkve- 
ne zavode i škole, tiskare i štampu i crkveno vlasništvo, ako 
može vršiti nebrojena druga nasilja, kako to, da se netko 
usudjuje da me optuži zbog prekršaja, ako dignem glas u 
obranu katoličkih svetinja? Jesam li time možda povrijedio 
povelju Ujedinjenih naroda o ljudskim pravima, da me pos- 
lije krvavih nepravdi i brojnih nasilja hoće mučiti dugim 
preslušavanji o stvari, u kojoj nikada ne ću priznati nikak- 
vu svoju krivnju? 

Zar vam nije dovoljno znati, što su neki vaši rukovodio- 
ci otvoreno priznali profesoru Meštroviću, da nije bilo ni- 
kakva razloga ni povoda da se protiv mene povede proces, 
i unatoč tome proces je održan, osuda izrečena, a posljedice 
su vrlo dobro poznate, koje praktično sadržavaju moju smrt. 
kako sam to prije izložio? 

Zato vam velim: «Ja sam čovjek s obim nogama u grobu, i 
još malo pa ću pasti u nj. Budući da sam teško bolestan, ne 
mogu prihvatiti poziva i odazvati mu se; a ako se pokuša si- 
lom, i počnu me mučiti pitanjima ili na mojem bolesničkom 
ležaju, na kojem mnogo trpim, ili za vrijeme šetnje dvoriš- 
tem, unaprijed odbijam svaki odgovor i osim toga otkla- 
njam svaku odgovornost za javni škandal, koji bude odatle 
nastao, a svjetska ga štampa proširi, kad se bude doznalo 
o ovom novom napadaju na polumrtva čovjeka. 

Ako organi narodne vlasti smatraju, da ja prepolagano 
umirem, neka narede, da budem ubijen fizički, kao što su na- 
redili, da me prije 14 godina pravno usmrte. Sveti Ciprijan 
je darovao 25 zlatnika krvniku, koji ga je pogubio. Ja nemam 
zlata i ne mogu ga pokloniti, ali mogu samo moliti Boga za 
onoga, tko me bude možda ubio, da mu Bog oprosti i daruje 
mu vječni život, a meni dopusti umrijeti u miru. 

Kad ste me izazvali, da opisujem vaš nečovječni postu- 
pak, kojim ste me mučili kroz ove duge godine, ne srdite 

se, jer su stari Rimljani rekli: «Sunt certi denique fines!» 
— Sve konačno ima svoju mjeru. 

Moji tamničari mučitelji neka samo nastave i izvršuju 
vaša naredjenja i straže oke mene tako, da mi život čine 
nepodnošljivim, ali ja znam, šta mi je dužnost, i uz pomoć 
Božje milosti, izvršit ću je do kraja; do kraja, bez i najma- 
nje mržnje, bez i najmanje želje za osvetom bilo protiv ko- 
mu, ali u isto vrijeme bez ikakva straha bilo pred kim. 
Krašić, 4. prosinca 1959. 


Alojzije kard. Stepinac, 
zagrebački nadbiskup, v. r 


Opaska: 


1.) Medju ostalim novinama to je pismo bilo objavljeno u 
«L'Osservatore Romano» od 10. II. 1960. 
«The Tablet» tjednik iz Londona od 5. III. 1960. 
«Glasnik Srca Isusova i Marijina» Salzburg, br. 3-4. 1960, 
str. 140. 
«Studia Croatica» Buenos Aires, br. 1. julio - sept. 1960. 


20. POGLAVLJE 
DVIJE OPORUKE 


Kardinal Stepinac je napisao dvije oporuke; jednu dva 
mjeseca prije smrti i nju je čitao kardinal Šeper prilikom nje- 
govih zadušnica u katedrali i to samo u odlomcima. Drugu je 
napisao dvije godine prije smrti i sam ju je nazvao «moja 
duhovna oporuka» i u njoj kardinal Stepinac daje spasonosne 
savjete «svojim predragim vjernicima», da ostanu vjerni 
Bogu, vjerni Crkvi, da časte Majku Božju i da se ljube me- 
dju sobom, da im na taj način «poveća sreću, koliko je to 

moguće, u ovoj dolini suza». On se sprema na smrt i vidi 
jasno svoj svršetak. 

U obadvije oporuke Stepinac ganutljivo moli za oprošte- 
nje, «ako sam koga uvrijedio ili mu što na žao učinio. Sa svo- 
je pak strane od srca opraštam svima, kako nas je učio 
Krist Gospodin». 

On je došao i sjeo na stolicu zagrebačkih nadbiskupa kao 
siromašni seljački sin i kao siromah ostavlja ovaj svijet: 
«Ja ne ostavljam nikakve imovine ni pokretne ni nepokretne. 
štogod sam primao kao zagrebački nadbiskup, a nije mi bilo 
nužno za osobne potrebe, to sam odmah upotrebljavao prema 
propisima Crkvenog Zakonika: «Pro pauperibus et piis cau- 
sis!» — za siromahe i pobožne svrhe. Prema tome nemam iza 
smrti što ostaviti». 

Svaka od ovih oporuka ima svoj nadnevak. Prvu je napi- 
sao 28. V. 1957., a drugu 9. X. 1959. Evo kako ih u cijelosti 
donosi vatikanski dnevnik «L' Osservatore Romano.» 

(22/23. II. 1960.) 


Mojim predragim vjernicima! 

Božja providnost, koja je nedokučiva u svojim osnovama, 
povjerila mi je, pred mnogo godina, breme pastira vaših 
duša. 

Ja sam uvjeren, da je onda u vašoj nadbiskupiji bilo 
mnogo svećenika, koji su bili učeniji, kreposniji i zaslužniji, 
nego li ja, koji sam jedva tri godne bio istom zaredjen za 
svećenika i bio svima nepoznat. Ako ja sebe danas, poslije 
svega onoga, što se je dogodilo, pitam zašto je Gospodin baš 
meni ovu službu odredio, morao bi tražiti odgovor u riječima 
svetog Pavla Korinčanima: «Nego, što je ludo pred svijetom, 
izabra Bog, i ono što nije, da uništi što jest, da se ne hvali 
nijedan čovjek pred Bogom». (Kor. 1. 27 - 29.) 

Od dana moga izabranja prošle su mnoge godine, sve 
burne i teške , i konačno je i snaga moga života skršena. 
Osjećam da ne ću više dugo međju vama biti. Ja sam duboko 
uvjeren u svojoj duši, da nisam bio bez pogrešaka, i toga 
sam si još više svijestan, ako držim pred očima riječi sv. 
Ivana: «Ako kažemo, da grijeha nemamo, istine nema u 
nama». (Iv. 23. 34.). 

Ako sam kome kakvo zlo nanio, iskreno ga od srca molim, 
da mi oprosti, a svima, koji su meni u životu zlo učinili, ja im 
opraštam od svega srca. Inače ne bih bio dostojan izaći pred 
Spasitelja Isusa, koji je na križu molio za one, koji su ga pro- 
pinjali: «Oče, oprosti im, jer ne znaju što čine.» (Lk. 23. 34.) 

Dok se ja od vas opraštam, moji dragi vjernici, držim za 
svoju dužnost upraviti na vas nekoliko riječi, koje neka budu 
kao moja duhovna oporuka. Htio bih i poslije moje smrti uči- 
niti, što mogu, e da zadržim od vas daleko sve pogibli, koje 
vam prijete, i da vam povećam sreću, koliko je to moguće u 
ovoj dolini suza. Ja smatram to za potrebnije, nego vi, dra- 
gi vjernici, koji predstavljate dobar dio Hrvatskog naroda, u 
kojem mi je Božja Providnost odredila dušobrižnički rad i 
ono što ću vam reći, bit će na korist i drugima. 

Vjerni Bogu! 

Medju nas su se uvukli bezbošci, koji su, iako su u ma- 
njini (dok ja ovo pišem, bit će ih jedva dva posto) poduzeli 
sve, da Božje ime iščupaju iz vaših srdaca i da vas — tako 
oni kažu — i bez Boga učine sretnima! Ali ja vam, moji dra- 
gi vjernici, moram u času, kad odlazim od ovoga svijeta, o 
svakom takvom pokušaju reći ono, što je kazao prorok Izaija: 
«Narode moj! Oni vodje, koji te kao sretna veličaju, tvoji su 
zavodnici; oni mrze tok tvojih staza.» (Is. 3. 12.) 

Zar niste čuli, što govori: «Ako Gospod ne gradi kuću, 
uzalud se trude, koji ju grade; ako Gospodin ne čuva grada, 
uzalud bdiju, koji ga čuvaju». (Ps. 127. 1.) Hlijeti biti sretan 
bez Boga, to znači sazidati kulu Babilonsku, koja je svojim 
graditeljima pobrkala jezike i raspršila ih po svemu svijetu. 
Sasvim sigurno će se tako dogoditi i u buduće! Svaki pokušaj 
razvijati kulturu, civilizaciju i blagostanje jednog naroda 
bez Boga znači zapečatiti njegovu propast i u vremenu i vječ- 
nosti. Zato, draga djeco, upravljam vam na rastanku s vama 
riječi sv. Pavla apostola, koje je on pisao Filipljanima: «Stoj- 
te čvrsto u Gospodinu, predragi!» (Fp. 4. 1.) Samo u Gospo- 
dinu se nalazi vaša vječna i vremenita sreća; Daleko od Nje- 
ga nema ništa nego propast. Nije li možda istina, da je i iz- 
gubljeni sin u evandjelju mislio naći sreću, kad napusti očevu 
kuću?» Htio je svoju glad utažiti žirima, koje su svinje jele; 
ali mu ih nitko nije dao.» (Lk. 15. 16.). 

Ljudi koji preziru Boga, žele i vas udaljiti od Njega i na 

taj način ponizuju vas na niži stepen. Njihovo je djelo od Boga 
prokleto;to je razumljivo, jer «Bog se neda ružiti, jer što čov- 
jek posije, ono će i požeti.» (Gal. 6. 7. ). Na koncu ne će biti u 
stanju pružiti vam ni ono najmanje, što je čovjeku nužno po- 
trebno za život, a kamo li sreću. To tako uvijek biva, jer je 
riječ Božja nepogrešiva. Stoga i veli prorok: «Gospodine, Ti 
si nada Izraela! Svi oni koji Te ostave, bit će smeteni, i 
oni, koji se udalje od Tebe, bit će zapisani u prah; jer su os- 
tavili izvor žive vode, Gospodina.» (Jer. 17. 13.). 


Vjerni Crkvi! 

Veliki i dobri Bog nije ostavio čovjeka na cjedilu ni pos- 
lije njegova pada u zemaljskom raju, iako je on to bio zas- 
lužio. Nego, on je tako ljubio svijet, da je poslao, kako kaže 
apostol, svoga Sina, da spasi svijet: «On nas je izbavio od 
vlasti tmina i premjestio u kraljevstvo Sina Svoje ljubavi.» 
(Kol. 1. 13.). Ovo kraljevstvo je Crkva Kristova, Katolička 
Crkva, stara kao i kršćanska vjera. Ona nije ni točku promi- 
jenila od svoje vjere, nego naučava još i danas nauku, kako 
ju je primila od apostola. Njezino je sjedište, kako znate, u 
Rimu i tamo će ono biti do svršetka svijeta. Tamo je udario 
svoje sjedište zamjenik Isusa Krista sveti Petar i upravljao 
crkvom: tamo stoluju i Pape njegovi nasljednici: Vi znadete, 
što je Isus rekao Petru: «Ti si Petar, pećina, i na toj stijeni, 
sazidat ću svoju Crkvu i vrata paklena ne će je navladati.» 
(Mt. 16. 18.). Pravilo je dakle: «Gdje je Petar, tamo je i 
Kristova Crkva.» Moja draga djeco, ostanite bezuvjetno, pa 
ako je potrebno i uz cijenu vlastitog života, vjerni Kristovoj 
Crkvi, koja ima nasljednika Petrova za svoga vrhovnog Pas- 
tira. Vi znadete, da su vaši praoci i očevi prolili kroz sto- 
ljeća potoke i rijeke krvi zato, da sačuvaju blago katoličke 
vjere i da ostanu vjerni Kristovoj Crkvi. Ne ćete biti dostoj- 
ni imena svojih otaca, ako dopustite, da vas netko rastavi 
od pećine, na kojoj je Krist sazidao Crkvu. Godine 19%41. 
spremali smo se da proslavimo 1300 godišnjicu naših prvih 
veza sa svetom Stolicom. Rat nam je spriječio tu proslavu. 
Ali ni rat ni mir, ni sreća ni nesreća ne smije nas pokolebati 
u našoj odlučnosti, da ćemo ostati vjerni Kristovoj Crkvi. 
Moramo, kao Izraelci na obalama rijeke u Babilonu ponav- 
ljati: «Ako te zaboravim, Jeruzaleme, neka usahne moja 

desnica». (Ps. 137. 5.). Akg bi se našao medju vama bi 
ili svjetovnjak ili svećenik, i počeo u ovoj točki amd a 
kolebati, «bila mu kuća daleko od vaše!». 
Možda će od vas netko reći, da ja prestrogo sudim? Ja 
bih vam bio najveći neprijatelj, kad bih bih vam zatajio; ako 
vam ovako govorim, činim to samo za vaše najveće dobro. 
Nije li Isus opomenuo: «Gledajte, da vas tko ne zavede!» 
(Mt. 24. 4.). Uistinu biti rastavljen od Krista znači isto što 
i loza odrezana od čokota. Sudbina takova čovjeka bit će 
onakova, kao što ju je opisao Gospodin na Posljednoj večeri 
o. . rekao: «Tko u meni ne ostane ,izbacit će se napolje 
a << že» će se i skupit će je i u oganj baciti i gorjeti 
Dakle, vjernost Katoličkoj Crkvi s ! 
Častite Majku Božju! kikai 
eža bi bio vaš život u obitelji, kad ne biste imali majku. 
Crkva je velika Božja obitelj. Bog je dao svojoj obitelji ima 
ku, a to je blažena Djevica Marija, Božja Majka i naša Maj- 
ka. Moji dragi vjernici, naši djedovi i pradjedovi iskitili su 
našu domovinu, kao vijencem od zvijezda, crkvama, koje 
su posvećene najsvetijoj Djevici. Njezina sveta slika vijala 
se je na njihovim bojnim zastavama, kad su oni išli u boj 
«za. krst časni i slobodu zlatnu!» Pred njezinim oltarima 
klečali su oni ponizno i molili za oproštenje svojih grijeha 
u Gospodina po zagovoru one, koja je utočište griješnika; u 
Nju su se oni uzdali u svim teškim, osobnim i narodnim ča- 
+sovima života. Čuvajte predaju svojih otaca! Na to vas 
upozoravaju, uostalom i najviši crkveni pastiri i najveći 
učitelji vjere. Ako budete uvijek s iskrenim pouzdanjem čas- 
tili Majku Božju i za vas će ispuniti proročanstvo proroka: 
«Tko svoju majku poštiva, sakuplja blago». (Sirah. EkKI. 3. 5.) 
Jedino komunističko bezboštvo bilo je sposobno, pače i u 
školske knjige napisati pogrde protiv Majke Božje; psovke 
protiv kojih sam ja 1946. govorio na onom poznatom takozva- 
nom procesu, kadno se htjelo izbrisati Katoličku Crkvu u 
našoj domovini jednim potezom pera. Ne dao Bog. da se 
netko medju vama nadje, tko bi slijedio ove nesretnike u 
Ba rvamJu . eni kam bi vrijedila riječ istoga 
ca: «Tko svoju majku ozlojedjuj j . 
podina!> (EKl. 3. 18). ča ppm kk voj 


153 


Ostanite u Crkvi Kristovoj! 

Ljubite se medju sobom! 

Na svršetku, predraga djeco, budući je «Bog ljubav», ka- 
ko to Apostol kaže, ljubite se medju sobom! Ljubite se uvi- 
jek bratski! Budite samo kao jedno srce i jedna duša. Ali 
ljubite i vaše neprijatelje, jer je to Božja zapovijed: «Tada 
ćete biti djeca Oca svojega nebeskoga, koji pušta da sunce 
njegovo izlazi nad dobre i zle i daje da daždi nad pravedne i 
griješne». (Mt. 5. 45.) Od ljubavi prema vašim neprijatelji- 
ma neka vas ne odvrati njihova zloća. Čovjek je, kaže sv. 
Augustin, djelo Božje, a zloća je čovjekovo djelo. Ljubi da- 
kle ono, što je Bog učinio, a ne ono, što je čovjek napravio. 

Zaključak! Sjetite se kadkada i mene u svojim molitva- 
ma, vašeg pastira u teškim vremenima, da mi Gospodin udi- 
jeli svoje milosrdje. Nadam se, da će mi Isus u svojem mi- 
losrdju dati milost, te ću moći zauvijek za vas u nebu mo- 
liti, doklegod bude postojao svijet i naša nadbiskupija, e da 
postignete svoj cilj, radi čega vas je Bog stvorio. 
Krašić, 28. svibnja 1957. 

Alojzije kardinal Stepinac 
nadbiskup zagrebački. 


Owdje još nadodajemo nekoliko odlomaka iz njegove dru- 
ge oporuke koja nosi nadnevak 9. X. 1959., dakle samo 4 
mjeseca prije svoje smrti: ' 

«Dragom Bogu naizmjerna hvala za milost svete vjere. 
u kojoj nikada nisam kolebao, kao i za sve nebrojene milosti, 
kojima me je obasipao u životu! Hvala Majci Božjoj za više 
nego majčinsku zaštitu kroz cijeli život! Hvala svecima, sve- 
ticama i andjelima Božjim za njihov zagovor i pomoć u 
životu». 

«Smatram uputnim, da i ovdje zamolim za oproštenje. 
ako sam koga uvrijedio ili mu što na žao učinio. Sa svoje 
pok strane od srca opraštam svima, kako nas je učio Krist 
Gospodin». 

«Svetom Ocu, namjesniku Kristovu, nastojao sam biti vje- 
ran do smrti, a ako sam u svojoj službi po ljudskoj slabosti 
što skrivio, neka mi oprosti!» 

«Hrvatskom narodu, iz kojeg sam nikao, nastojao sam 

koristiti, koliko sam mogao, a sad u času smrti, kad se stva- 
ri gledaju drugim okom nego inače, stavljam mu ponovo na 
srce, da ostane čvrst u svetoj vjeri katoličkoj i vjeran Svetoj 
Apostolskoj Stolici Petrovoj». 

«Moje biskupsko geslo glasilo je: «In Te Domine speravi» 
— U te sam se uzdao, Gospodine! A sada se ufam u beskraj- 
no milosrdje Božje, da ću iskusiti istinitost onoga drugog di- 
jela: «Non confundar in aeternum!» — i ne ću se postidjeti 
do vijeka». (Op. 1.) ' 


Opaska: 


1.) Glasnik Srca Isusova i Marijina br. 3 - 4, Salzburg, ožu- 
jak - travanj, 1960. str. 45. 


21. POGLAVLJE 
ZADNJI DANI ŽIVOTA I SVETA SMRT 


Kad je nadbiskup Stepinac pred Božić 1941. godine upra- 
vo posvetio novosagradjenu crkvu u čast blaženoga Mar- 
ka Križevčanina na Selskoj cesti u Zagrebu, tamo je prema 
običaju i propovijedao. Crkva je bila puna vjernika i novih 
župljana i svi su ga slušali u grobnoj tišini. Počeo je zanos- 
nu propovijed, pravi hvalospjev hrvatskom velikanu i muče- 
niku, pa da onda gromkim glasom usrdno zavapi: 

«Treća naša molba blaženom Marku jest, da nam isprosi 
od Boga milost nepokolebivosti, kakvu je i sam pokazao, ako 
bi kada trebalo i za najteži čas! Milost da budemo spremni 
prije i poginuti nego li se iznevjeriti Svetoj Majci Crkvi...» 

«Ostati vjerni Bogu i Crkvi Njegovoj pod svaku cjenu, pa 


i uz cijenu vlastitog života...!» 


«Da budemo spremni za taj čas, vruće molimo danas 
blaženoga Marka Križevčanina, neka posreduje za nas kod 

Boga i neka nam isprosi tu milost svima... Neka isprosi du 
milost hrvatskoj djeci... hrvatskim djevojkama... hrvatskim 
muževima, da se medju njima nadje, ne jedan nego hiljade, 
koi će biti spremni poći u smrt za Krista i Njegovu Crkvu. 
Neka isprosi tu milost starcima našim, da na izmaku života 
ne iznevjere krsni zavjet već izdrže, ako bi ustrebalo, u 
vjernosti, kao što je nekoć starac Eleazar izdržao za Boga 
i sveti zakon Njegov...» 

«Neka nam taj duh isprosi onaj, kome podižemo ovu 
crkvu, blaženi Marko Križevčanin, sin naše hrvatske .do- 
movine, koji je svetu Crkvu iskreno ljubio, za nju trpio i za 
nju poginuo. Amen». (Op. 1.). ' 

Svijet je slušao zaplakanih očiju i samo su prozori zadrhtali 
od zračni uzbuna i dalekih bombardiranja. I blaženi Marko se 
je odazvao ovoj usrdnoj prošnji, jer nije prošlo ni par godina, 
kad je doista Titova tajna policija iz ovog dijela grada izvla- 
čila iz njihovih kuća hrvatske rodoljube, probirala je najbolje 
od najboljih, prozvala ih da su «koljači i banditi» i povela ih 
je u zatvor i u smrt, samo zato, što se nijesu htjeli odreći svo- 
je vjere i svoje hrvatske narodnosti. re ' 

Ta Božja čeljad bila je daleko od ratnog klanja i ratnih 
operacija, a nakon rata izricalo se 80 smrtnih osuda na dan, 
i to samo u Zagrebu. I sam nadbiskup je išao u zatvor, da ta- 
mo duge godine pati samo radi toga, što se nije odrekao Pape, 
vjere, Crkve i što je branio svoje stado. Iza pet godina u zat- 
voru u Lepoglavi proživio je još oko devet godina u svom rod- 
nom mjestu Krašiću kod tamošnjeg dobrog i uzornog župni- 
ka Josipa Vranekovića. Skupa su živili i pazili se kao rodjena 
braća i veliki prijatelji, ali pod bezdušnom paskom trideset i 
pet Titovih stražara. 

Župnik Vraneković je napisao opširni izvještaj o zadnjim 
danima kardinala Stepinca i taj izvještaj je poslao svojim 
crkvenim poglavarima u Zagreb. Za taj neprocjenjivi do- 
kumenat je doznala skupina hrvatskih intelektualaca laika i 
na ilegalan način došla do njegovog sadržaja. Autentični pri- 
jepis dostavljen je smjesta uredništvu «Nove Hrvatske» u 
Londonu za zahtjevom, da se što prije objavi i prevede na 
strane jezike. «Nova Hrvatska» se spremno odaziva toj molbi 
iz domovine, te za hrvatsku javnost objavljuje u cijelosti 
originalni izvještaj, dok engleski prijevod istovremeno šalje 

svim važnijim novinskim i informativnim agencijama u svi- 
jetu. Donosimo ga ovdje u skraćenom obliku: (Op. 2.) 

. «Njegov nasljednik dr. Franjo Šeper nazvao je njegovo zad- 
nje razdoblje života, kao i ono što je predhodilo u Lepoglavi: 
«doba sazrijevanja». To stupnjevanje, rast i uzrast, tako se 
lijepo i snažno pokazuju iz godine u godinu po njegovim ri- 
ječima po njegovim pismima, propovjedima, po njegovim po- 
gledima na život i po njegovu trpljenju. Zadnja tri dana nje- 
gova života svjedoče, do kakvih je granica stigao. Sve poje- 
dinosti, što smo ih zapisali o njemu, govore, da je u punini bio 
čovjek Božji, sav je uronio u Bogu. želim ovdje iznijeti tok 
njegove posljedne zdrastvene krize i kako je polazio prema 
svršetku.» 

«Kroz zadnjih 18 mjeseci kardinal Stepinac nije izlazio na 
šetnju kroz njesto i izvan mjesta, kako je to običavao prije. 
Uvijek je osjećao potrebu kretanja i svakom mu je pogledu 
godila šetnja. Radi neposredne pratnje organa vlasti šetnja 
mu je onemogućena. 0d tada je šetao samo pred kućom. Ni tu 
nije imao mira, jer su isti organi stajali neposredno u njego- 
voj blizini i često ga po čitavi sat fiksirali, dok je šetao pred 
kućom. Dok smo zajedno šetali pred kućom u tom malom pro- 
storu, neugodno mu je bilo, gledajući kako prisluškuju naš 
razgovor. Pred Božić prošle godine, kroz dva tjedna nije 
više pred kućom šetao, nego je izišao 2 - 3 puta na dan pred 
sporedni ulaz župnog dvora, gdje ga nisu mogli ni fiksirati 
ni prisluškivati. Tu se kretao na prostoru od dužine samo» 
dva i po metra.. Bio sam tu uz njega. «Ništa zato» rekao je, 
što se tu na ovako uskom prostoru krećem. Moj život se 
primiče kraju i Gospodin će mi brzo proširiti moje staze». 

«Posebno zadnjih mjeseci i tjedana više se puta s ovakve 
«šetnje» navratio na čas u kuhinju do časnih sestara i potak- 
nuo ih, da se puno moramo moliti za naše neprijatelje. I me- 
ni je češće tako počeo govoriti. Oko Nove Godine i posljedni 
tjedan pred smrt dao je preč. Šimečkom i meni da svaki ods- 
luži po dvije svete Mise «pro inimicis». Uz narušeno zdravlje, 
koje se od vremena na vrijeme lijepo oporavilo, Eminencija 
je opsluživao svoj dnevni red sve do zadnje nedjelje u životu 
dne 7. II. 1960». 

«Ustajao je u jutro u 3'15, a na počinak je krenuo u 21 sat. 
Taj dugi njegov radni dan ispunjavala je molitva, adoracija, 

čitanje, spremanje propovijedi, u svoje vrijeme šetnje iz- 
van mjesta, koje su znale trajati i do četiri sata, a kasnije 
gore naznačena «šetnja», zatim sveta Misa u crkvi, svake 
nedjelje i u druge zgode, kad se propovijeda, on je uvijek 
propovijedao i ispovijedao vjernike u crkvi ako je imalo bio 
pri zdravlju, zatim se susretao sa župljanima u crkvi i u žup- 
nom dvoru. Ni s jednim od svećenika nije mogao doći u ve- 
zu, osim što je preč. Šimečki svaki dan smio. doći na župni 
dvor, a jednako i tajnik nadbiskupije dr. Mijo Pišonić, koji je 
ovamo dovozio liječnike, kada je bila potreba. Veliko su ve- 
selje za Eminenciju bila mala djeca, koja su mu svaki dan 
dolazila. Razgovarao bi s njima, šalio se s onima najmanji- 
ma, koja su tek prohodala. Zadnji put ih je «zaprimio» u 
nedjelju 7. II. Više ga nijesu vidjeli živoga». 

U subotu 6. II. Stepinac je osjetio malu prehladu i počeo 
kašljati. Iskašljavanje je bilo teško. «Ako ovako krene na- 
prijed» rekao mi je, «onda ja ne ću sutra moći služiti svetu 
Misu u crkvi». U nedjelju u jutro bilo mu je jednako kao i 
dan prije, ali je rekao, da će ipak poći u crkvu. U 8'15 sati, 
čim sam svršio ranu sv. Misu, dodje mi u župsku kancelari- 
ju, potuži se da teško hvata dah, te se ne usudjuje danas 
propovijedati, pa bi ja njegovu napisanu propovijed čitao 
u crkvi vjernicima, a kad to svršim, da pročitam oglase i iz- 
molim propisane molitve, tada neka časna sestra dodje po 
njega u župni dvor pa će on odmah pristupiti oltaru. Kako 
sam toga dana morao poći u Kupčinu —filijalu župe Pe- 
trovina— da tamo prikažem u devet sati sv. Misu, to je 
kardinalovu propovijed pročitao u crkvi preč. Šimečki. Emi- 
nencija je sretno svršio poldanju glavnu sv. Misu i to mu je 
bila zadnja u životu. Toliko puta mi je rekao, da mu je od 
cjelokupne biskupske službe najmilija stvar Misa «pro po- 
pulo» i eto, upravo je zadnju sv. Misu prikazao za svoju nad- 
biskupiju. Poslije podne mi je rekao, da bi pošao u crkvu, 
da tamo služi svetu Misu, kad bi znao, da ga ne će mučiti di- 
sanje. «Da sam išao na propovjedaonicu» rekao mi je pod 
večer, uvjeren sam da bi gore ostao mrtav.» api 

«Oko podne, u nedjelju, dodju liječnici dr. Bogičević. 
dr. Fuchs, nadbiskupski tajnik dr. Pišonić i časna sestra 
Stela. U zadnje vrijeme Eminencije se dosta tužio i na zu- 
be. Dosta su mu jada zadali dok je jeo. često je znao reći, 

kad bi mu ispala plomba ili kad bi koje jelo teško grizao, da 
je to milost Božja, i to velika, da čovjek osjeti, kad, kako 
veli Sveto Pismo: «Mlinarice prestanu mljeti, da je svršetak 
blizu i čovječe misli na svršetak». Sada post factum, može- 
mo reći «Deo gracias», što se toga dana dru. Fuchsu pokva- 


rio aparat, te nije mogao popraviti i odstraniti kardinalu 


neke smetnje kod zubiju, jer bi ga sigurno onako bolesnog 
ta intervencija još više izmučila..» 

«Začudno je upravo bilo, da je taj dan Eminencija sa 
svima nama zajedno kod stola objedovao i bio je vrlo ras- 
položen i razgovorljiv. Nikome nije moglo pasti na pamet, 
da je svršetak tako blizu. No čim su liječnici otišli u 14 sati, 
pozvao me je u svoju sobu i reče mi da je neobično umoran 
kao u jučer. Tužio se na teško disanje i da će odmah malo 
leći. «Sutra sigurno ne ću moći u crkvu, da misim, a tko 
zna, hoću li moći i ovdje u kući. Ovo nije obična prehlada, 
ovo mora da je nešto težega,» — tako mi je rekao brzo po 
odlasku liječnika. Htio sam da večera u svojoj sobi, da ne 
silazi po stepenicama dolje u prizemlje, gdje smo redovito 
jeli, no on je to otklonio i još je iste te večeri sišao po običa- 
ju da večera u kancelariji, jer u kući nema podesnijeg pros- 
tora za blagovaonu». 

«Kod večere je išlo sve po običaju. Kao redovito je jeo i 
pio, samo pod kraj večere mi spomene da malo nadire i 
bolest prostate. Te večeri a i kroz slijedeća dva dana re- 
kao je kroz smijeh, kako se svi mi oko njega zavaravamo 
i ne vjerujemo uvijek da je on pravi bolesnik gotovo invalid. 
«Neki dan ste mi rekli, kako ljudi po župi govore», veli 
mi, «da dobro izgledam i da sam sve mladji. Neki me pita- 
ju, kako izgledam i kako mi je... Naš primarius mi veli da 
mi srce ide kak vurica. Meni se čini, da bu ta vurica brzo... 
Pater šajbl mi piše, da se meni ovdje ne može ništa dogo- 
diti, da je to njegovo uvjerenje i mnogih... A moj pater, ne 
znaš ti što govoriš. Kad bi ti znao sadanje moje stanje, vi- 
dio bi, šta znači taj ništa...» 

«Kad mu je prije koji puta oslabilo zdravlje, tada je govorio 
svetu Misu u jednoj od svojih dviju soba. Svaki put smo na- 
činili oltar, a odmah poslije mise bismo ga raspremili. U 
vezi s tim rekao mi je u nedjelju na večer: «Nespretno je to, 
da taj stol iz sestrinske sobe prenosimo amo tamo. Ako 

ovako potraje, vjerojatno ću najviše misiti ovdje u kući. Po- 
zovite majstora, pa neka mi načini ovdje provizorni oltar 
ispod velikog raspela, ali ne... znam. Možda mi ni taj više 
neće trebati. Načinite kako znate». Slijedeći dan sam poz- 
vao majstora stolara i pokazao mu kako da u sobi načini 
oltar. Eminencija je već ležao u krevetu. Zatvorim vrata što 
vode iz prve sobe u drugu i dogovarali smo se kako da nači- 
nimo taj oltar. Kardinal je shvatio o čemu se radi, pa veli 
sestri: 'Šteta što je župnik pozvao stolara, sve mi se čini 
da mi taj oltar ne će nikada trebati. Ali neka radi kako zna'. 
Nisam htio odustati od nauma. I načinismo lijepi jednostavni 
oltar. On sada stoji i ostat će kao draga uspomena na jed- 
nu od zadnjih njegovih želja». 

«Zadnjih nekoliko mjeseci i u nedjelju pred smrt, još jed- 
nom je ponovio i rekao: «Osjećam da moj život ide sve više 
kraju. Ali nije daleko ni svršetak neprijatelja Crkve Božje... 
Tješi me da je dijeceza u čvrstim rukama». 

«Rano u jutro pohodim ga u sobi i upitam, kako je spro- 
veo noć. «Nikako», veli on, «ustao sam po noći i skoro se 
srušio na pod. Dah mi nestaje. Slab sam. Prostata me tjera, 
a jedva stanem na noge. Danas ne ću moći nikako služiti 
svetu Misu. Ni svetu Pričest mi nemojte donositi —dede- 
cet—... Može me prostata uznemirivati u času dok na stolu 
bude Presveto, što mogu tako Bog hoće!» Toga dana, a ni 
slijedeći utorak, nije primio sv. Pričest. «Teško govorim, 
pa nemojte nikoga puštati do mene. Ni rodbine da se ne napre- 
žem. Recite im samo neka radije mole Boga za mene.» To je 
izrekao u ponedeljak u jutro. Poslije podne sam trebao poći 
u Samobor na sprovod pokojnom svećeniku Lamotu, pomoći 
misionarima u ispovijedaonici i usput biti u utorak u rodnoj 
kući, gdje će se skupiti sva bližnja rodbina, prigodom imen- 
dana moje majke. Pred par dana smo ih obavijestili, da ću 
doći. Odustao sam od puta radi bolesti i poslao časnu sestru 
Saleziju odmah u jutro u Zagreb, da javi u nadbiskupski dvor 
kako je sa zdravljem kardinala. A potom da ode u Samobor, 
da veli svećenicima i redovnicima, a i mojima, kako je kod 
nas i da ih pozove na molitvu. Pred odlazak časne sestre na 
put Eminencija joj je po običaju dao svoj blagoslov. časna 


sestra ga je pitala ima li što kome posebno poručiti i da li što 


treba. On mirno reče samo dvije riječi: «Milosti Božje». -. 

Istoga dana dodje iz Zagreba primarius Bogičević i sestra 
Stela: Liječnik nije ovog puta ništa posebno propisao za ubia- 
ženje boli, osim da mora biti u toplu i čuvati se propuha. 
Preporučio je urinirati stojeći kad se prostata umiri. Umi- 
rili su Eminenciju time da će se večeras sastati konsilijum 
liječnika i odrediti terapiju, pa će se pomoći. 

Utorak: Kardinal strpljivo podnosi najteže muke. 

Preko dana uvijek je netko bio uz njega ili sestra ili 
ja, a bilo mu je drago kad nas je više ukućana bilo s njim. 
iaj dan je još dugo razgovarao, makar je druge posjete odka- 
zao. Kroz cijelu noć od ponedeljka na utorak, bila je uz nje- 
ga ili u prvoj sobi sestra predstojnica Honorata. Žedjao je. 
Hladno nije smio uzimati, pa je pomalo gasio žedju čajem 
ili mlakom vodom. Kad sam ga pred jutro po treći puta pos- 
jetio i pitao kako je sproveo noć, rekao mi je: «Mislio sam 
da ću se samo mrtav složiti na pod kad sam ustao. Do četr- 
deset puta me je ove noći mučila i tjerala prostata. Ovo mi 
je najteža noć u cijelom mojem životu. Ako i dodju liječnici, 
ne će moći puno pomoći. Ne muči me prostata samo dvije go- 
dine unatrag, nego to traje već pet godina. Nisam to odmah 
htio reći, jer je moja narav takova, da se nisam nikada u 
životu tužio, dok nije došlo do težega. Tako sam postupao na 
fronti, u Germanikumu, i kasnije sve do danas. Nisam se vo- 
lio tužiti samo zato, da ne budem bez veće potrebe drugima na 
teret.» 

Kardinal se te noći doista nalazio izmedju dvije vatre: 
s jedne strane radi slabosti srca treba da miruje, a s druge 
strane prostata ga muči i ne može mirovati. Preporučio sam 
stoga da danas radi prostate ne silazi s kreveta. Neka se slu- 
ži s posudom u krevetu. Nove nevolje, jer dok leži teže urini- 
ra. U toj nevolji jednako je trpio psihički kao i fizički, ako ne 
još i više. Spomenem mu da je io. Leopold Mandić imao sličnu 
nepriliku kao i on i da je taj Božji čovjek u najjačoj nevolji 
jačao sebe i govorio: «Tako Bog hoće!» Na to će jednako i 
Eminencija: «Fiat, fiat.!» 

U 930 sati telefonom sam s mjesne pošte nazvao nadb. Taj- 
ništvo, neka liječnici dodju što prije. Odonud mi odgovore da 
je tajnik dr. Pišonić već krenuo na put k nama. 

Oko 11'40 stiže ovamo dr. Bogičević, tajnik i sestra Ste- 
la. Primarius nam dostavi terapiju, koja će pomoći Eminen- 

ciju prema programu, koji su jučer zaključili dr. Hauptmanu, 
dr. Bogičević i dr. Riesner. Kroz pet dana Eminencija će pri- 
mati tri puta na dan poslije jela kapljice Cristafoptomicina. 

Cardabromin - Dioxin, a Ballargal će uzimati prema vlasti- 
tom osjećanju. Temperaturu će trebati mjeriti svaka tri sa- 
ta i to 15 minuta. Jednako tako i puls. Nepriliku mu je činilo 
dugo mjerenje temperature, jer se neprestano morao mi- 
cati na krevetu uslijed velikih boli. Prve te spomenute inek- 
cije dao mu je danas sam dr. Bogičević. Isti me je još jednom 
poučio kako ću sutra to sam obaviti. 

Tokom dana do kasne večeri primao je rado lijekove, prem- 
da su mu bili odbojni. Neprestano smo bili uz njega danju i 
noću od utorka na srijedu. Mučila ga žedja. Nikakvo mu jelo 
nije odgovaralo. Što je jeo bilo je upravo na silu. «Da mi je 
sada dvije čaše, to bi na dušak ispio. I pivo bi mi odgova- 
ralo. Pa i hladne vode popio bih sada veću porciju nego ikada. 
Ali što mogu kad liječnici baš to brane. Zabranjeno je to vo- 
će, pa ćemo se strpiti.!» . 

«I ovu zadnju noć bila je kod njega časna sestra predstoj- 
nica. Do pola noći sam bio i ja; onda malo legnem u sobu do 
njegove, da tu budem u pripremi i da me sestra pozove, ako 
bude što trebalo. Svijetlo je i u jednoj i u drugoj sobi bilo 
ugašeno. Gorjela je samo mala lampica, vječno svijetlo pred 
Gospinom slikom. Pred poluotvorenim vratima prve sobe bi- 
la je sestra i svaki čaš prilazila, kad bi što trebalo; bilo po- 
ravnati ležaj, bilo gutljaj vode ili čaja, bilo što drugo. Izgle- 
dalo je, da je na momente 5 do 10 minuta zaspao, jen je pot- 
puno mirovao, ali po tom lagani kašalj, teško disanje i pro- 
stata. U pola noći uzeo je šalicu kompota i crnu kavu, jer je 
dan prije vrlo malo jeo. U tri sata iste noći još je jednom 
uzeo šalicu kompota. Spavao nije gotovo ništa, ali mu je 
ova noć bila nešto malo lakša od prošle. Sat i po iza toga za- 
tražio je čisto rublje i presvukli smo ga. «Nemoćan sam, po- 
mozite mi,» rekao je sestri. U jutro nije primio svete Pri- 
česti, kao ni jučer, jer «dedecet» rekao je kao i u ponede- 
ljak. 

Istog dana oko sedam sati, pohodio ga je šogor Mijo Ste- 
pinac. On je suprug kardinalove najstarije sestre Barbare. 
Kratko je bio kod njega. Pričinio mu se slab kao nikada do 
sada, pa starac nije mogao ni govoriti nego je samo zaplakao 

i brzo izašao. «Sve bu dobro samo se ne bojati nego moliti» 
rekao je kardinal. Dopustio je, da mu na čas dodje i kumče, 
četiri godišnji Josip Šimečki. U ruci je mali imao cvijet i 
Pita ga: «Kaj te boli?» Kardinal ga je samo pogledao i veli: 
«Dobro je Joza, dobro!» Dva puta ga je u te dane pohodio 
na kratko i preč. Josip Šimečki. Nitko osim nas ukućana ni- 
je više u ova tri dana bio kod njega. Dakako bili su liječnici 
kako je to navedeno. 


Srijeda: 


Kardinal Stepinac predosjeća smrt i traži svete sakramente. 


U ponedeljak i utorak temperatura se kretala od 36'6 do 
38'3 a puls 105 - 155. U srijedu u jutro nismo pravo mogli 
uhvatiti koliki je puls, a ni temperatura se nije više mogla 
mjeriti kroz 15 minuta. Jedva bi izdržao pet minuta na miru 
da drži toplomjer pod rukom. Apetit nikakav. Sestre su mu 
ponudile šato, računajući da je tekućina, a opet krepka stvar. 
«Još to nekako», rekao je, «ali ako može biti s vinom, ali ako 
mislite, da ni toliko vina ne smijem, nemojte mi ga donositi». 

«Sestra je malo razrijedila vino s vodom i tako je popio 
čašu šatoa. Uz to je onda uzeo i 20 kapljica Cristafolina za 
srce. Da ga sa svim odviše ne smetano, spremili smo, da mu 
damo inekciju u deset sati. Ležao je na povišenom uzglavlju 
i neprestano upirao pogled na sliku Bogorodice povrh kre- 
veta. Udjem u sobu i najavim mu, da će sestra odmah doni- 
jeti iskuhane šprice za inekcije i još sam mu htio nešto re- 
ći, kad me on najednom prekine i veli: «Znate što, župniče, 
pustite vi sada injekcije. Idemo mi najprije ono što je najvaž- 
nije. Uzmite štolu, sjednite ovdje, pa idemo od početka». Mis- 
lio je na generalnu ispovijed cijeloga života. «čemu se zava- 
ravati. Osigurati se, pa što Bog da. Dajte mi onda svetu po- 
mast. Ne zaboravite na _Benediccionem papalem... Malo pri- 
je sam uzeo vinski šato, pa ne znam kako bi sa svetom pri- 
česti, ali kad sam bolesnik, mislim da mogu odmah sada i 
to primiti. Dajte mi onda sve, što Crkva daje kršćaninu-u 
ovakvim časovima. Pozovite i sve sestre ovamo i neka se 

mole. Pozovite i preč. Šimećkog. Običaj je, da kod podjelji- 
vanja sakramenta Ordinarija prisustvuje i Kaptol. Prečasni 
je začasni kanonik i na neki način pripada Kaptolu, pa je red, 
da bude tu. A onda u ruke Božje.» 

«Dok su sestre sve priredile u sobi za podjeljivanje sakra- 
menata pozovem ovamo i jednu kardinalovu sestru, Josipu 
Mrzljak, koja je stanovala u blizini župnog dvora. Kad sam 
donio u sobu Presveto, kardinal je mirno ležao, gotovo sje- 
dio u krevetu. Preč. Šimečki, pet sestara i jedna kardina- 
lova sestra, klečali su u blizini bolesničkog kreveta. Ni jedan 
od nas nije slutio, da je to samrtni krevet. Po svemu sudeći 
kardinal je to slutio i znao kako to govore neke okolnosti. 
Začudno je što je kroz čitavo vrijeme, dok je primao svete 
sakramente mogao biti podpuno miran. Disanje, prostata i sve 
nevolje u organizmu, koje su ga tih dana mučile, ovaj čas su 
se smirile. «Pozorno sam promatrao župnika», reče prečas- 
nom šimečkom, «da mi ne pomaže na rukama dlanove, nego 
ovdje.» I pri tom pokaže na mjesto, gdje se pomazuju ruke 
svećeniku. Na sve je molitve kod blagoslova i podijeljivanja 
sakramenata glasno odgovarao, a posebno kod posljedne 
pomasti, kad sam ga pomazivao, povišenim je glasom i po- 
malo otežući, kako inače nikada nije govorio, odgovarao sva- 
ki puta «Amen». Svi prisutni su primjetili da je u času papin- 
skog blagoslova u zanosu i polagano načinio znak svetog kri- 
ža. Čineći znak križa ispružio je ruke koliko je najviše mo- 
gao.» i. ' ' 
«Primivši svete sakramente bio je neobično vedar. Odmah je 
počeo glasno i veselo govoriti, kako to nismo čuli od nedjelje. 
Sestra mu Josipa ostala bez riječi, sjela je i samo plakala. 
Kardinal se nasmije pa joj veli: «što plačeš? Zar se ne sjećaš, 
kako sam ja tebi doveo Šimečkoga (pokojnog dra. Franju Ši- 
mečkog) prije 40 godina, pa si još tu. Čemu sad plačeš? U ru- 
ke Božje i čega se imamo bojati. Za kršćanina nema veće 
sreće nego li ovi sveti sakramenti. Iza toga sam mu dao dvije 
injekcije, penicilin i streptocimin.» 

«U nedjelju sam imao svetu Misu i tom prilikom obećao, 
da ću upravo danas u srijedu u 11 sati imati svoju misu i vjen- 
čati jedne mladence. U jutro sam vidio da ne smijem izbivati, 
jer ako i na čas napusti kardinala i samo su sestre kod nje- 
ga, on odmah pita, a gdje je župnik. Stoga sam svetu Misu 

odslužio ovdje u župi, au ll sati odlučio motorom krenuti u 
Kupčinu, obaviti vjenčanje i odmah se kući vratiti. Tako je 


CEO PRES AKI 


te sami okrenuti», kaže sestri i meni, «dajte, ali ja tu više 
ne mogu ništa pomoći. Radite kako znate.» Kako je ta injek- 
cija upravo za jačanje srca, želio sam na svaki način da ga 
pomalo okrenem i primio je tu injekciju. U taj čas opazim 
kako mu je pogled i oči ne gledaju onako kako do sada. Pet 
puta za redom ponovio je: «Deo gracias!» Pogledao je pri 
tom i uspravio se na rukama, podigao je oči prema Gospinoj 

slici i glasno je rekao: «Fiat voluntas tua» — (Neka bude 
volja Tvoja). Sada iza pola dva iza podne osjetio sam da je 
svršetak blizu. 


Posljedne minute — zadnji dah u molitvi. 


Još u pola jedan telefonski sam nazvao Tajništvo u Za- 
greb, da sam podijelio svete sakramente i neka odmah do- 
dju. Sestra Predstojnica nešto iza dva sata pozove preostale 
četiri sestre, da se u svojoj sobi mole. One su došle pred 
prvu kardinalovu sobu i plačući molile krunicu. Kardinal 
sve teže diše. Izgovara sada tiše, sada glasnije ona tri za- 
ziva. Grčevi ga hvataju i hvatajući dah donju mu čeljust bol 
vuče na stranu. Upire se rukama o krevet. Nema daha i kao 
da će sada izdahnuti... Najednom uzdahne i čujemo kako bolno 
veli: «Ah teško je, blagoslovljeno ime Božje, Fiat voluntas 
tua» i zatim «Deo gracias!» Sestra mu odgovori da će biti 
bolje. Sestre mole krunicu i da mu olakšamo disanje, sestra 
mu je podigla lijevu ruku, a ja desnu. Pitam ga je li tako 
lakše, a on veli: «Malo je lakše». Sestra ga upita: «Da li 
bi sestre došle ovamo, da tu zajedno molimo krunicu?» «Sa- 
mo neka dodju» dva puta je ponovio. Bilo je pet minuta do 
dva sata poslije podne. Sestre unidju, jedva su mogle mo- 
liti krunicu plačući. On gleda prema Gospi i samo tiho po- 
navlja uzdahe... sluša «Zdravo Marijo»... miče ustima i točno 
u 14 sati glasno veli: «Dajte mi onu moju svijeću». Pred 20 
minuta je sestra Salezija donijela i priredila tu svijeću u 
prvoj sobi. Kako je krevet uza zid, dok kardinal leži s des- 
ne strane je zid i Gospina slika. Zato smo mu svijeću stavili 
u lijevu ruku. Tu sam sada odmaknuo od zida malo krevet 
i s te strane mu pomogao, a predstojnica s lijeve. 

Kad sam mu prinio svijeću pogledao ju je i upravo snažno 
stisnuo rukom. Jednom mu rukom pomažem držati svijeću, 
za koju je rekao na samu Svijećnicu ove godine, da će mu 
brzo trebati, a s drugom rukom sam mu podržavao glavu. 
kod teškog disanja. Sestre mole i plaču, a on pogledava kod 
pune svijesti. Moli: «Fiat voluntas tua». Bila je to posljed- 
na riječ, što smo od njega čuli. Još tri ili četiri bolna uzdisa- 

ja i ispustio je dušu. Zadnjih pet minuta šaptao sam mu u 
uho pobožne uzdahe, koje je on govorio, i druge. 

Na zadnje još ga tri puta pozovem: «Eminencijo, Emi- 
nencijo...» ali s molitvom na ustima i u srcu, svijestan kuda 
ide, pošao je na sud Božji. Boga je blagoslivljao govoreći: 
«Blagoslovljeno ime Božje...» Bogu je u najtežim mukama 
zahvaljivao govoreći: «Fiat voluntas tua». Ovo je smrt praved- 
nika i mi tu ponavljamo «Deo gračias» i «Blagoslovljen je 
Bog u svojim svecima!» 

Kroz puni jedan sat su časne setre naizmjence pridrža- 
vale goruću svijeću u mrtvoj ruci čovjeka, čija je duša već 
tada, uvjereni smo, gledala ono svijetlo koje goruća svijeća 
označuje. Ostali smo klečati i moliti... Povezali smo mu lice. 
Javili smo telefonskim putem u Zagreb, da dodju gospoda 
liječnici, koje smo svaki čas očekivali, uvjereni da su na pu- 
tu. Dodjoše u 15, 20 sati i na cesti pred župnim dvorom doz- 
naju, da je kardinal mrtav. Reknem im ukratko kako su te- 
kli zadnji sati i časovi i oni se vrate u Zagreb. 

Pet minuta iza smrti izadjem pred kuću, da pošaljem bi- 
lo koga u susjedno selo Brezarić u kuću Josipa Burje, gdje 
je bilo spremljeno odijelo kardinala u slučaju njegove smrti. 
Naidjem upravo na kardinalova nećaka Ivana Mrzljaka. On 
podje i donese spomenuto odijelo. Bilo je to odijelo što ga je 
kardinal nabavio još prije prošlog rata, kad je jednom zgo- 
dom bio u Rimu. O tome mi je pričao kad je 1951. došao 
u Krašić. «Nabavio sam si to zato» rekao mi je to ne jedan- 
put, «jer sam očekivao, da će mi svakako jednog dana treba- 
ti. Znaš sam kakav je propis za biskupov ukop, pa sam se 
pobrinuo za sve. Očekivao sam, da ću unaprijed na smrtnom 
času biti bez ičega svoga, mislim bez novaca i drugih vri- 
jednosti. čemu onda, da nadbiskupija za mene troši i za odi- 
jelo. Nabavio sam, pa ako bude trebalo i kada bude treba- 
lo, to će se naći u Karmelu u Brezovici». 


Kupio si je eto sve za ukop, pripremio si je posebni bis- 
kupski prsten i križ, jer sve do nedavno nije imao svog vlas- 
titog križa, dok mu Papa Pio XII. 1958. godine nije poklonio 
svoj, a dragocjeni biskupski prsten primio je prošle godine 
od svetog Oca Ivana XXIII. Kada je u svibnju 1958. godine 
kardinal bio teško bolestan poslale su sestre iz Karmela u 
Brezovici to odijelo ovamo. Onda je kriza bila prebrodje- 

na i odijelo nismo vraćali u Karmel, nego ga ostavili u ku- 
ći vrijedne obitelji Josipa Burje. 

Prije nego što su došli liječnici nismo kardinala oblači- 
li osim što smo uz pomoć vrijednog zvonara Nikole šimečkog 
obukli mu čisto novo rublje, makar se pokojnik dao presvu- 
ći toga dana u jutro. Mrtvo tijelo i krevet je bilo potpuno čis- 
to baš, kako se nadamo i njegova duša. Tako obučen u čis- 
to rublje, ležao je pokriven bijelom plahtom dok su došli li- 
ječnici. š 


Plač u Krašiću. Policija zatvara mjesto. 


«čim sam javio kardinalovu nećaku, da je ujak mrtav, 
ovaj je to na prolazu rekao jednom milicioneru. Milicioner je 
bez posebnog naredjenja odmah stupio direktno pred župni 
dvor i vrlo mi pristojno saopćio i izvinjavao se da ima na- 
redjenje, da nikoga ne pusti u župni dvor, dok ne dobije drugo 
naredjenje. Pustili su jedino zvonara Nikolu, koji je najprije 
glasom zvona javio župi i okolnim župama smrt Božjeg čov- 


jeka. U momentu sav je Krašić kojigod su bili kod kuće, iza- 


šli na ulicu plakali, čekali i pitali, kako je do toga tako naglo 
došlo. Djeca koja su pokojnika toliko voljela, na vijest o 
smrti padali su u plaču na cestu, na zemlju, a bilo je toga i 


po kućama, kako sam čuo već isti dan, a posebno poslije. U 


momentu djevojčice, djevojke i žene, sve je bilo u crnini i 
plaču. Narod je spontano polazio u crkvu i molio.» 


«U to dodje iz Zagreba vlč. Ladika motorom i javi mi da će 
skoro doći preuzv. g. nadbiskup koadjutor. Ne znam gdje će 
biti ukop, pa čekamo dok dodje Preuzvišeni. Zato mi nismo 
kardinala oblačili u biskupsko odijelo. Kroz to sam ga vrije- 
me obrijao. Već mi je prije dva dana spominjao tko će ga 
obrijati, kad se sam više ne bude mogao. «Ja ću vas», rekao 


sam, «budite bez brige.» I danas u jutro mi je spomenuo: 


brijanje, ali sam to namjerno nekako odgadjao, znajuči, da 
bi to bila velika neugodnost za njega, dok ga muči prostata, 
disanje i drugo». & 

«Oko 18 sati stigao je ovamo preuzv. g, dr. Franjo šeper. 
Saopći mi da će ukop biti u Krašiću i to gdje god želimo na 

teritoriju Krašića. Odmah ugovorimo, da je za njega ovdje 
jedino mjesto u crkvi i to u svetištu, pred oltarom. Civilna 
vlast traži obdukciju, jer je smrt bila dosta nagla, pa će 
večeras mrtvo tijelo biti najprije prevezeno u Zagreb, gdje 
će biti balzamirano, s tim, da već rano u jutro u četvrtak bu- 
de dovezeno i izloženo u crkvi do ukopa, koji će biti u subotu 
u 10 sati prije podne. Ovamo će smjeti doći petorica bis- 
kupa članovi kaptola i 35 bogoslova, kao pjevači i azisten- 
cija.» 

Župni dvor, crkva i mjesto za čas bilo je blokirano stražom 
u civilnim uniformama kao nikada do sada. Nitko se nije mo- 
gao približiti Krašiću i sutradan nitko nije mogao ni iz Kra- 
šića izaći, makar imao ne znam kakav posao.» 

<U četvrtak dan i noć i u petak do 19'30 sati bilo je izlo- 
ženo mrtvo tijelo u ladji župne crkve, blizu svetišta. Danju 
i noću dolazili su župljani, koji su ga za života toliko štovali, 
a posebno u vrijeme, kada je kroz osam godina dva mjese- 
«ca i pet dana bio ovdje sa svojima. Bili su i oni njemu dragi. 
K svojima je poslan, ali ovi njegovi su ga lijepo primili». 

«U četvrtak i kroz cijelu noć prema petku, zidali smo u 
svetištu pred oltarom grobnicu. Zidao ju je njegov nećak 
Franjo Mrzljak i Jure Penić Ivanko uz pomoć mladića i mu- 
ževa iz susjedstva. Dirljivo je bilo kad smo gledali, kako 
mala djeca, bila ih je tu i onih od tri godine života, kako no- 
se u crkvu ciglu po ciglu za grob onoga, koji ih je toliko vo- 
lio». ' 

«Odjednom u petak poslije podne u 14'30 sati dodju u 
crkvu talijanski, engleski i američki novinari, snimatelji 
za kino i televiziju. Od njih doznajem, da će sahrana biti su- 
tra u katedrali u Zagrebu. Pričinilo mi se to nevjerojatno, 
pa odmah šaljem časnu sestru na telefon, da pita, kako stvar 
stoji, tajnik odgovara, da će večeras tijelo pokojnika pred- 
vesti u Zagreb. Glas o tome brzo prodje kroz župu. Ljudi 
trče u vinograde, da jave onima koji tamo rade, da večeras 
odvode mrtvog kardinala u Zagreb. Sav je Krašić došao na 
zadnji ispraćaj. Kroz nekoliko sati vjernici su u najvećoj 
stisci molili krunicu za krunicom. Kroz to vrijeme stranci 
su snimali kardinala na odru i narod koji je plakao». 

«Nikada u životu nisam takova šta vidio», rekao mi je 
jedan amerikanac, koji je bio duboko potresen. : 

«Pred odlazak došao je u crkvu nadbiskup koadjutor, koji 
je sakupljenom narodu progovorio, označivši ukratko veli- 
činu i svetu smrt velikog sina krašićke župe. Ujedno je odao 
počast i župljanima za časno njihovo držanje nekada i da- 
nas, na što je i pokojni kardinal bio ponosan. U 19'30 sati su 
uz molitvu i plač cijele župe iznijeli lijes blaženog pokojni- 
ka njegovih četvorica nećaka pred crkvu, odakle je autom pre- 
vezen u Zagreb». ' 

«Mrtvo tijelo pokojnika pratio je njegov nasljednik u prai- 
nji primariusa dra Branislava Bogičevića i nadbiskupskog 
tajnika dra Mije Pišonića. S njima sam u autu bio i ja. Ka- 
ko je Krašić ispratio mrtvo tijelo pokojnika, jednako tako 
ga je dočekao Zagreb u plaču i molitvi». ' ' 

«I tako onaj koji uz ime Alojzije nosi još i ime Viktor, 
postao je pravi victor - pobjednik, jer je duša njegova na 
pravom mjestu u nebu, a i tijelo je došlo na svoje pravo 
mjesto, medju svoje predšasnike biskupe i nadbiskupe». 

«U petak pred odlazak u Zagreb, rekao sam vjernicima u 
crkvi, da je slobodno svakom, koji hoće, da podje na spro- 
vod u Zagreb, a koji će biti sutra u subotu u 10 sati prije pod- 
ne. I u jutro rano stotina naših su krenuli na put, ali su ih 
vraćali natrag njihovim kućama; čak i neki nećaci i jedini 
još na životu rodjeni brat kardinala nije se. mogao 
probiti do Zagreba. Nadbiskupski auto je prebacio u dva 
navrata neke od rodbine pokojnika i četiri časne sestre sa 
župnog dvora». : 


«Koliko je najviše moguće svečano u Gospinu subotu dne 
13. veljače dostojno je sahranjen veliki mučenik i Kristov 
borac kardinal dr: Alojzije Stepinac, naš dragi nadbiskup »: 

«Njegov grob u ovoj crkvi ostao je prazan,.ali čemu sam 
se nadao, to sada vidim da je tako. Krašički župljani si za- 
mišljaju kao da je mrtvi kardinal tu u grobnici. Tu oni dola: 
ze, donose cvijeće i mole. Ljudi otvoreno govore, da se ne 
mole toliko za njega, koliko njemu. Voljeli smo ga dok je 
bio tu s nama, ali sada.sve više vidimo tko je to medju na- 
ma bio', tako govore ljudi. Sva je župa u crnini prema mjes- 
nom običaju, kako to biva kad je smrtni slučaj u pojedinoj 
obitelji». oK ! > br MRgI 

«Kao župnik kroz ovih 14 dana nakon kardinalove smrti, 
gledam plodove njegove žrtve za svoju župu... Više puta: sam 

mu se za života potužio, da nisam zadovoljan što razmjer- 
no malo ljudi u radne dane dolazi k svetoj Misi i dnevnoj 
svetoj Pričesti, ako se uzme u obzir, koliko ta župa u duhov- 
nom pogledu prima. Spomenuo sam kako bi daleko više ljudi 
pod večer moglo dolaziti u crkvu na zajedničku molitvu kru- 
nice. Sada jasno vidim kako je baš u tom pogledu krenulo 
na bolje. Tri puta više vjernika dolazi mi. svaki dan na kru- 
nicu u crkvu. Barem dva puta se povećao broj onih, koji 
su svaki dan na svetoj Misi, a podvostručio se i broj sva- 
kodnevnih svetih Pričesti, «Deo gracias». Tako završava op- 
širni izvještaj dobrog krašićkog župnika Josipa Vraneko- 
vića. (Op. 2.) 

Toliko puta se govorilo o časnim sestrama, koje su ga 
dvorile i prisustvovale njegovoj svetoj smrti, pa će biti dobro, 
da barem spomenemo njihova imena. To su «Služavke ma- 
loga Isusa» koje je osnavao vrhbosanski nadbiskup dr. Jo- 
sip Stadler u Sarajevu godine 1889. i upravo su nedavno sla- 
vile svoju 75 godišnjicu opstanka. U Krašiću je bilo pet ses- 
tara i evo njihovih imena: 

Sestra Marija Honorata Matica, predstojnica, 
Sestra Marija Nikolina Vezelj, 

Sestra Marija Salezija Golubić, 

Sestra Marija Akvilina Paviša, 

Sestra Marija Bonaventura Bašić. 

. Ova sestre potvrdjuju sve pojedinosti posebnog izvještaja 
župnika Vranekovića i samo nadodaju, da su prisustvovale 
smrti jednog sveca i da im je kardial Stepinac bio veliki zaš- 
titnik i otac. 

Kad gospodar jednog cvijetnjaka podje u bašću, da na- 
bere ruža i cvijeća onda obilazi i izabire. Jedna ga ruža pri- 
vlači po svojoj boji, druga po svojoj veličini, treća po svo- 
jem mirisu i ljeposti, a kad koja od tih ruža ima po nekoliko 
ovih lijepih svojstava, onda je gospodar odreže i meće u po- 
sebnu vazu punu vode, da u toj ruži uživa i da je miriši i da 
mu svojim izgledom ukrasi njegov stol i cijelu kuću. 

Tako je i vrhovni Gospodar i Stvoritelj svijeta izabrao 
sebi najboljega od najboljih i po veličini duha i po mirisu 
njegovih kreposti, jer je bio neumoran u radu, neustrašiv 
pred bezbošcima, uzoran i krepostan u svakom pogledu. 

Mala djeca su mu veliki prijatelji i tamo u Brezovici i 

Krašiću se otimaju i tuku tko će njemu biti najbliže. Išao je 
cijelog svog života stopama svoga Učitelja koji je rekao: 
«Ako ne budete kao djeca ne ćete ući u kraljevstvo nebesko!» 
(Lk:s18. 16.)+ 

Sagradio je oko deset crkava koje su sve jedna ljepša od. 
druge kao dostojni stan svome Bogu. On sam te crkve blagos- 
livlje i kod tih zgoda propovijeda svome narodu pun uzvišene i 
nježne ljubavi prema Gospodinu Bogu i Njegovoj prečistoj 
Majci Mariji. 

Činio je veliku pokoru i privatnu i javnu i predvodio je 
mnogo puta pokorničke procesije u Bistricu i Remete, pa sve 
svoje muke, žrtve, uvrede na slobodi, na procesu i u zatvoru, 
sve grube geste svojih stražara, sve svoje postove i molit- 
ve prikazuje svome Bogu za svoj ispaćeni hrvatski narod. 

U zadnjoj bolesti svaku hranu i piće blagoslivlje s riječi- 
ma: «Bog je najbolji liječnik!», a u samrtnoj borbi zadnje su 
mu riječi: «Fiat voluntas tua — Budi volja Tvoja!» 

Kako je lijepa smrt pravednika, zemlja je postala siromaš- 
nijom, jer je izgubila ovakvog velikana, a nebo se obogatilo i 
zasvijetlilo jačim sjajem, jer je ulazio u slavu nebesku jedan. 
patnik i mučenik, ponizni sin malog hrvatskog naroda. 

Sve je to onaj miomirisni tamjan koji se je svidio Gospodi- 
nu Bogu, da ga uzme k sebi i da ga nagradi, pa da odozgora 
i dalje sipa i prosipa cvijeće milosti i dobročinstva svima 
onima koji mu se utječu. Da radi sve ono što je i ovoj zemlji 
radio još više i bolje za duhovnu i materijalnu korist svog hr- 
vatskog naroda. 


Opaske: 
1.) Vidi propovijed br. 58. u ovoj knjizi. 


2.) Josip Vraneković «Nova Hrvatska» London, travanj 1960. po- 
sebno izdanje. 

Nadbiskup propovijeda: Njegove su propovijedi pravo du- 


hovno biserje za svakoga tko i samo malo vjeruje u Boga. 

(Foto Feuerreiter) 


Umro je 10 veljače 1960. u 14'15, zatočen u svom rodnom 
mjestu u Krašiću. Zadnje su mu riječi: «Fiat voluntas tua»— 
«budi volja tvoja.» Pokopan je u zagrebačkoj katedrali uz pri- 
sustvo 18 biskupa, 500 svećenika, a kroz cijelu noć odkako je 


bio izložen u katedrali obredalo se preko 100.000 vjernika. 



























































Posmrtni otisak kardinala Stepinca napravila je kiparica 
Mila Wood i to 11. veljače 1960. u sakristiji krašičke župne 
Crkve. Iza toga su njegovo mrtvo tijelo odveli na seciranje 
i balzamiranje u Zagreb i opet ga vratili natrag u Krašić. 


Jedan svećenik koji je vidio mrtva kardinala na odru pi- 
sao je prijatelju u inozemstvo: «Sada znam kako izgledaju 
Sveci, kada nakon izdahnuća odmah ugledaju Boga.» 








(Foto Feuerreiter) 


Zagrebački bogoslovi unašaju lijes sa mrtvim tijelom kar- 
dinala u katedralu, u koju živ kardinal kroz zadnjih 14 godina 


života nije smio ući ni u njoj vršiti svoju pastirsku službu. 








Zadušnice u Zagrebu; Svečani Requiem u zagrebačkoj ka- 
tedrali trebao je služiti bečki nadbiskup Dr. Franjo kardinal 
Konig, ali je na putu kod Varaždina doživio prometnu nesreću 
i ostao teško ranjen, zato je zadušnice služio na 13. veljače 
1960. zagrebački nadbiskup i sada kardinal Dr. Franjo Šeper, 


koji je tom zgodom održao žalobni govor. 








Komunisti tvrde da je Stepinca osudio narodni sud, to jest 
sam narod; na slici se vidi upravo protivno, preko 100.000 gra- 
djana hrli u katedralu, da mu odaju posljednu počast... Teš- 


ko se je boriti proti Stepinčeva duha i veličine! 
































(Foto Feuerreiter) 

Sedam bogoslova se izmjenjuje kroz cijelu noć, da se sa- 
i Mo dotaknu mrtvog tijela krunicama, lančićima, medalji- 
, cama, sličicama i molitvenicima, koje su im pružali bogo- 
ljubni vjernici. 
kA 


(Foto Feuerreiter) 


ih 





Na njegovom grobu u zagrebačkoj katedrali pobožni vjer- 
nici pale svijeće, kite ga svježim cvijećem i ostavljaju plo- 


če zahvalnice za primljene milosti. 





Zadušnice u Vatikanu: U crkvi Svetog Petra u Rimu na 
17. IL. 1960. u 1030 prije podne služi zadušnice dekan kardi- 
nalskog zbora Uzoriti kardinal Eugenio Tisserant i azistiraju 
mu kanonici bazilike Pietro Pfister, Pietro Altabella Gra- 
cia i Mario Aluffi Pentini. Odpjevana je mrtvačka misa oa 
Giovanni Aneri-a pod ravnanjem stalnog dirigenta bazilike 
Mons. Domenico Bartolucci-a. Zadušnicama prisustvuje sam 
Sveti Otac Papa Ivan XXIII, 30 kardinala, diplomatski zbor, 
rimsko plemstvo, laičke ličnosti, predstavnici svih redovnika i 
redovnica, biskup iz Ljubljane Mons. Anton Vovk i hrvatska 


kolonija u Rimu. 


Sveti Otac je obučen u crveni plašt znak mučenika i na 
glavi mu srebrna mitra i tom zgodom održao je ganutljivi 
govor u kojem medju ostalim reče: «Kardinal Stepinac je 
nagomilao toliko bogatstvo zasluga, koje je Nebeski Otac 
sigurno u milosti i blagoslovu izlio na sve obitelji i na sve 
vjernike žarke i pobožne HRVATSKE!» (L'Osservatore Ro- 
mano od 18. II. 1960.). 




























































































(Foto Giordani) 

(Foto Martin Santos Yubero) 


Po svim gradovima svijeta održane su svečane zadušnice 
za hrvatskog kardinala i mučenika: U Madridu, na 20 velja- 
če 1960, u kraljevskoj bazilici San Francisco el Grande održa- 
ne su zadušnice, koje služi papinski Nuncij dr Hiidebrando 
Antoniutti uz asistenciju hrvatskih svećenika. Uz katafalk se 
Vidi vijenac sa hrvatskim grbom i trobojkom, dar duhovni- 


ka hrvatske kolonije u Španjolskoj. 





























(Foto Martin Santos Yubero) 


Zadušnice u Madridu. Duhovnik Hrvata u Španjolskoj 
vodi papinskog nuncija, koji sa svijećom u ruci obilazi ka- 
tafalk na kojem su znakovi biskupske časti i vijenac sa hr- 


vatskim grbom i trobojkom. 

(Foto Martin Santos Yubero) 


Zadušnice u Madridu: Patrijarha i biskup Madrida dr Leo- 
poldo Eijo Garay sa još pet nadbiskupa i biskupa prati sve- 


te obrede za dušu besmrtnog hrvatskog mučenika kardinala 


d 

















(Foto Martin Santos Yubero) 


Zadušnice u Madridu. Na počasnom mjestu hrvatski di- 
plomata g. Srećko Dragičević u crkvi punoj najodličnijih uz- 


vanika vlasti, diplomatskog zbora i štampe. 

(Foto Martin Santos Yubero) 


Predstavnici španjolske vlade: Tri djelatna ministra na 
zadušnicama za pokojnog Kardinala u kraljevskoj bazilici 
San Francisco el Grande u Madridu. 

(Foto Martin Santos Yuberg! 


Papinski nuncij u Madridu i sada kardinal u Rimu, Nje- 
gova uzoritost dr. Hildebrando Antoniutti, na izlasku iz ma- 
dridske bazilike sv. Franje, gdje je odslužio zadušnice za 


hrvatskog kardinala. 

22. POGLAVLJE 


ŽALOST VATIKANA NAD SMRĆU KARDINALA STEPINCA 
I GOVOR PAPE IVANA XXIII 


Nije samo Vatikan žalio za kardinalom Stepincem nego ci- 
jeli svijet i u svim većim gradovima svih pet kontinenata 
održale su se posebne molitve i mise zadušnice za ispokoj 
njegove premenite duše. 

U Madridu služi zadušnice papinski nuncij i prisutni su 
šest biskupa i nadbiskupa, tri ministra španjolske vlade, di- 
plomatski zbor i mnoštvo vjernika. Hrvatski dušobrižnik u 
Madridu primio je preko 30 brzojava i pisama od drugih bis- 
kupa i nadbiskupa, koji izražavaju svoje saučešće nad silnim 
gubitkom hrvatskog heroja i mučenika. Tri kardinala služe 
posebne zadušnice u svojim katedralama uz prisustvo voj- 
nih i civilnih vlasti. Slično se dogadjalo i po drugim zem- 
ljama. 

U Zagrebu je izdana posebna osmrtnica koja glasi: 


«Besmrtni Kralj vjekova kojemu sve živi u nedokuči- 
voj svojoj Providnosti odredio je da Uzoriti gospodin 

Dr. Alojzije Stepinac 

Nadbiskup zagrebački, hrvatski metropolita itd. za- 
mijeni život ove suzne doline s vječnom radošću. Blagi 
je pokojnik preminuo dne 10. veljače 1960. u 2'30 sati 
poslije podne u 62. godini života, 30. godini svećeništva 
i 26. Episkopata primivši pri potpunoj svijesti svete sa- 
kramente umirućih. 

Mrtvo će se tijelo dobrog Nadpastira sahraniti u 
Gospinu subotu dne 13. veljače u 10 sati prije podne, 
nakon svete Mise zadušnice i propisanih odrešenja u 
Prvostolnoj crkvi u Zagrebu. 

Blagi Gospodine Isuse, podaj mu pokoj vječni! 
Prvostolni Kaptol zagrebački 

Dr. Franjo šeper nadbiskup 
koadjutor i ap. administrator.» 

Sveti Otac Papa Ivan XXIII. čim je saznao za njegovu 
smrt povukao se žalostan u svoju privatnu kapelu i za nj se 
pomolio i odmah sutradan prikazao za njega svetu misu, a 
njegovom nasljedniku je poslao toplu sažalnicu: koja glasi: 


«Duboko nas je ražalostila vijest, koju si nam javio, 
da je kardinal Alojzije Stepinac, zagrebački nadbiskup, 
dovršio svoj zemaljski vijek. Ovoga veoma revnoga i 
vrlo pobožnoga Nadpastira, koji je veoma zaslužan za 
cijelu Crkvu Katoličku i koji je divan ures svetog kar- 
dinalskog zbora, Mi smo prolazeći tuda kroz Zagreb 
osobno ga upoznali i vazda poslije toga vrlo cijenili. 
Sada žarko molimo Boga, da kardinalu Stepincu poslije 
tolikih muka i nevolja udijeli preblagu luku vječnoga ži- 
vota. A u ovoj općoj žalosti Tebi, svećenstvu i vjerni- 
cima mile nadbiskupije kao očinsku okrepu osobitom 
ljubavlju podjeljujemo apostolski blagoslov.» 


Papa Ivan XXIII. 


Ujedno je Sveti Otac naredio, da se za herojskog kardi- 
nala drži svečana papinska kapela, što inače nije običaj da 
se drži za kardinala, koji umre izvan Rima, i da zvone veli- 
ka zvona crkve svetog Petra. 

Misu je služio dekan kardinalskog zbora kardinal Eugen 
Tiserant, pribivao joj je Sveti Otac, 27 kardinala, diplomatski 
zbor država kod Svete Stolice, Papinski dvor, visoki službe- 
nici središnjeg crkvenog ureda, nadbiskupi, biskupi, vrhovni 
glavari crkvenih redova i družbi, bogoslovi, vjernici i hodo- 
časnici iz sviju krajeva svijeta. ' 

Kod katafalka gorjele su 104 svijeće. Okolo se poredalo hr- 
vatsko svećenstvo i redovništvo, kojem se pridružilo mnoštvo 
slovenskih svećenika i redovnika na čelu s ljubljanskim bis- 
kupom mons. Vovkom. Hrvatske redovnice i brojni članovi hr- 
ab rimske naseobine bili su na zasebnim počasnim mjes- 

ma. 

Sadržaj svečanosti u Petrovoj crkvi, pjevanje papinskoga 
pjevačkoga zbora «Capella Sistina» pod vodstvom ravnatelja 
mons. Bartolouci-a, a posebno nadgrobni govor Pape Ivana 
XXIII. u slavu kardinala Stepinca, učinila je ovaj dan jednim 

od najsjajnijih u povijesti kardinala Stepinca i njegova vjer- 
noga hrvatskoga naroda. Osobito je bio značajan govor Sve- 
toga Oca Pape Ivana XXIII.: : 


Gospodo kardinali, časna braćo, dragi sinovi! 
Neobičan je ovaj posmrtni obred u bazilici svetoga 
Petra za kardinala, koji nije služio ni umro u Rimu. Na- 
“ šem srcu naložili su ovaj obred razlozi izvanredna poš- 
tovanja i svete ljubavi prema blagoslovljenoj duši kardi- 
nala Alojzija Stepinca, zagrebačkoga nadbiskupa. Na- 
šemu duhu bijaše odveć mila pojava ovoga jednostavnog 
i odličnog Pastira Crkve Božje, njegova produžena pat- 
nja 15 godina zatočenja u samoj njegovoj domovini, i ve- 
dro i pouzdano dostojanstvo njegova neprestanog trp- 
ljenja uzrokovalo mu je opće udivljenje i štovanje. 
Prilike u kojima je umro, pobudile su pažnju njego- 
vih duhovnih sinova, što su izbliza mogli pratiti veli- 
ki primjer nepobjedive strpljivosti koju je on toliko go- 
dina svima pružao, zatočen, a tako blizu svoga stada. 
Te su se prilike raširile kao prizvuk tuge i žalosti, te u 
neku ruku podsjećaju na oznake svetoga bogoslužja na 
Veliku Subotu kraj groba Isusa Spasitelja: «Recessit 
pastor noster, fons aquae- vivae, ad cujus transitum sol 


Z obscuratus est — Ostavio nas je pastir, izvor žive vode, 


nad čijim je odlaskom i sunce pomrčalo.» Kad je po- 
šao s ovoga svijeta u vječne predjele, zaista je i sunce 
pomrčalo, na obzorju ovih zimskih dana, što je kišno i 
žalosno. E 
. Kardinal Stepinac zaista je vjeran odraz dobroga Bo- 
žanskoga Pastira: svojoj slavnoj nadbiskupiji dao je 26 
godina biskupske službe, u početku neumorno radeći i 
razvijajući najrevniju apostolsku djelatnost, a u posljed- 
nim odveć dugim godinama bolna zatočenja nagomilao je 
toliko bogatstvo zasluga, koje je Nebeski Otac sigurno u 
milosti i blagoslovu izlio na sve obitelji i na sve vjer- 
nije žarke i pobožne Hrvatske... ti 
Ovih posljednih tjedana ponizni Nasljednik svetoga 
. Petra'kao rimski biskup imao je veliku utjehu u biskup- 
<“ skoj sinodi, u kojoj se sveta intimna ljubav Pastira i nje- 
gova stada — svećenstva i puka — često i slatko očitova- 

la u obiteljskom raspoloženju i u ljubeznom sjaju Isusa, 
promatrana kao Božasnskoga Pastira, koji dušu svoju 
polaže za svoje ovce. (Iv. 10.10.). 

Zaista odlazeći u nebo duša kardinala i nadbiskupa 
Stepinca još nam ponavlja ovaj veliki nauk i ovaj bo- 
žanski primjer iz desetog poglavlja Evandjelja po Iva- 
nu. Mi molimo za sretnu proslavu izabranoga Stepinče- 
va duha: on će nam s nebesa odgovarati i kao pečatom 
potvrdjivati naš obnovljeni pastirski žar, da nas učini 
još zauzetijima i spremnijima na žrtve. 

Mila braćo i sinovi! Ne ćemo zaboraviti ozbiljni po- 
ziv njegove oporuke, da neprestano praštamo i širimo 
mir. Kako je nježno i ganutljivo, što on moli oproštenje 
od svih, koje je u svojem životu makar i u savršenoj 
dobronamjernosti i ljubaznoj nakani mogao i najmanje 
uvrijediti — kako je uzvišeno, što praštajući onima, koji 
su mu nanijeli toliko nepravdenih muka, ponavlja pos- 
ljedne Isusove riječi prije smrti na križu: «Oče, oprosti 
im, jer ne znaju što čine!» (Lk. 23. 34.). 

Velika je ovo izreka: «Ne znaju, što čine» neizmjerno 
smilovanje, koje tragičnim sjajem prožimlje tajnu ljud- 
ske pokvarenosti i neshvaćanja smisla osobnog i kolek- 
tivnog života, a mi smo svjedoci i te uzvišenosti i tog 
misterija pokvarenosti. 

O Kristu, kad je visio na križu, sva četiri evandjelista 
zabilježiše Pilatovu odluku, da se osudjenikovo mrtvo 
tijelo preda pobožnom Josipu iz Arimateje, koji je tražio 
to tijelo, i Nikodemu koji je donio mnoge dragocjene 
pomasti, da prirede Isusovo tijelo za ukop. U beskraj- 
noj žalosti, koja neprestano probada našu dušu, utješila 
nas je odluka viših vlasti,po primjeru onog rimskog upra- 
vitelja u starini, o blagoslovljenu mrtvu tijelu odličnoga 
Pastira i Oca, da bi se moglo odvijati, što nalaže du- 
boka pobožnost vjernoga puka. Ta će pobožnost po svim 
skromnim kućama ostati za cijelo pokoljenje sveta us- 
pomena i vječni poziv na duhovno uzdizanje i čovječan- 
sku i kršćansku nježnost. 

Oh zašto, nakon što je svršena žrtva velikog sveće- 
nika i nadpastira, nije konačno svim poštenim i dobrim 
dušama moguće pozdraviti barem iz daleka povratak 


gradjanskog i vjerskoga mira, koji bi u poštivanju ple- 
menite i snažne predaje osigurao obnovljeni uspon svih 
prema najvišim idealima, što se bistre u Kristovu duhu, 
udruženi s iskrenom i skladnom suradnjom u traženju i 
uživanju pravoga blagostanja, koje zajednički ljudski 
život čini manje žalosnim i ugodnijim? 

Sveta crkvena molitva diže se iz naših usta i iz naših 
srdaca skupa s valovima posvećena miomirisa; ona ne- 
ka još jedanput izmoli mir i nebesku slavu blagopokoj- 
nom kardinalu Stepincu. Osjećamo, da su u nama u ovoj 
molitvi istinski povezani svi časni članovi kardinalskoga 
zbora ovdje prisutni, ili koji se sa svih strana svijeća 
u žalosti pridružiše Zajedničkom Ocu izrazima pobud- 
na bratstva, kao da izrazuju sućut opće Crkve. 

Kardinal Alojzije Stepinac zaista je veoma zaslužio 
slavni kardinalski grimiz, ali nije ga mogao ni jedanput 
razviti ni obući izvan mjesta, u kojem se rodio i u koje 
je bio prisilno zatočen. Ali sada pobožno vjerujemo i 
nadamo se, da će on u milosti i u svjetlu Gospodnjemu 
širiti svoju zaštitu na sav sveti kardinalski zbor, kojemu 
on ostaje presjajnom čašću, na cijelu Crkvu i na svu Ju- 
goslaviju. 

I još jednu milost molit ćemo s njim od Gospodina ; 
to jest zdravlje, život i ozdravljenje drugog odličnog i 
tako milog brata kardinala Franje Kčniga, bečkog nad- 
biskupa, koji je u poletu divne bratske ljubavi bio pohrlio 
počastiti pogrebne svečanosti zagrebačkoga kardinala, 
ali mu je taj pothvat bratske ljubavi bila prigoda putne 
nezgode, koja je uzrokovala bojazan, da se ne ugasi 
njegov dragocjeni život. 

O žalosti, draga braćo i sinovi, zbog ovih čudnih pro- 
tivština opasnoga svagdanjega života;one nas silom upu- 
ćuju u Isusove ruke, kao i njegove prve učenike na 
Galilejskom moru: «Spasi nas, Gospodine, izgibosmo». 
(Met. 8. 25.). (Op. 1.) 


Poslije ovoga govora Sveti Otac je obavio odrešenje nad 
katafalkom i tako je završio svečani requiem za uzoritog 
kardinala Stepinca u crkvi Svetog Petra u Rimu. 

Prema komentarima mnogih stranaca, visokih crkvenih 

dostojanstvenika, mogli smo razabrati, da se ovako pohva!- 
ni govor jednoga Pape već davno nije čuo i da je to bilo neš- 
to izvanredno. Hrvatski svećenik dr. Ivan Tomas tvrdi, da bi 
mogao poslužiti kao uzor za proglašenje blaženim i svetim, a 
daj Bože i da do toga što prije dodje! Hrvatski narod ga je 
u svojim dušama već proglasio svetim, to se najbolje vidje- 
lo po molitvama; ne da se moli za spasenje njegove duše, ne- 
go da se njemu preporuči i da mu kao pravi miljenik Božji 
isprosi mnoge milosti. 

Evo što piše jedan izvještaj iz Zagreba samo mjesec dana 
nakon njegove smrti: (Op. 2.) 

«Pripovijeda se u gradu, da su u neki samostan noću poz- 
vali liječnika, jer je pozlilo jednom redovniku. Zdravstvena 
služba poslala je medjutim jednu liječnicu, koja radi klauzu: 
re nije mogla biti puštena u muški samostan. Nastalo je pi- 
tanje ili dignuti klauzuru ili prepustiti bolesnika neizvjesno- 
sti. Odabralo se ovo drugo! Bolesnik se medjutim preporu- 
S. zagovoru kardinala Stepinca i u jutro je služio svetu 

su! 

Jedan svećenik koji je vidio mrtva kardinala na odru u 
zagrebačkoj katedrali pisao je prijatelju u inozemstvo: «Sa- 
da znam, kako sveci izgledaju, kada nakon izdahnuća odmah 
ugledaju.Boga.» (Op. 3.). 


Opaske: 


1.) Glasnik Srca Isusova i Marijina, br 3-4. Salzburg, ožujak — 
travanj 1960. str. 51. 57-60. i 
2.) Ibidem str. 128. 
3.) Pismo koje je primio svećenik Juraj Paršić. 

238. POGLAVLJE 
NA GROBU KARDINALA STEPINCA. 


Po raznim novinama, revijama i privatnim listovima či- 
tamo i doznajemo vrlo zanimive pojedinosti iz Zagreba. 

Na vratima katedrale vidjela se njegova osmrtnica, koju 
su civilne vlasti zabranile raspačavati. Pokopan je 13. II. 
1960. godine uz prisustvo 18 biskupa i nadbiskupa, 500 sveće- 
nika, a kroz cijelu noć obredalo se oko 100.000 vjernika. 

Stavljen je u kriptu ispod glavnog oltara i u istoj kripti za- 
jedno skardinalom već su od prije sahranjeni hrvatski narodni 
velikani, i to zagrebački biskup Aleksandar Alagović, Eu- 
gen Kvaternik, Petar Zrinski, Franjo Krsto Frankopan i 
Ivan Antun Zrinski. 

Jedan dopisnik iz Beča, koji je došao u katedralu upravo 
jedan dan iza sprovoda, opisuje svoja opažanja na ovaj na- 
čin: 

«Najprije u samom svetištu oko brda cvijeća izgara šest 
velikih voštanih svijeća. U dugim redovima stajali su vjer- 
nici, a svakoj skupini bi se dao znak, da su sada oni na redu. 
Smjeli su ostati samo nekoliko časaka kod groba, upravo +0- 
liko, koliko je potrebno za kratku molitvu. Tada bi otišli i 
došli bi drugi, koji su čekali. Malo čudnim se činilo, da su 
ljudi prije nego su otišli bacali uz cvijeće novac, neki čak i 
velike novčanice. Vjerojatno su htjeli, da se tim darom po- 
kriju troškovi pogreba. Zatim su koračali od stupa do stupa, 
na kojima su visjeli obješeni vijenci. Na svoje veselje našao 
sam i jedan s crveno - bijelom i crvenom trakom. Na cedulji 
je bilo napisano, da je od austrijskog konzulata u Zagrebu... 

Bilo mi je moguće razgovarati s nekim vjernicima, koji 
su znali njemački. Čudili su se, kako ja bez straha fotografi- 
ram. Rekoše mi, da baš tada nije bilo mnogo svijeta, jer je 
podne, ali prije podne moralo se dugo čekati, dok bi se doš- 
lo do groba. I uvečer poslije mise bit će još veća stiska... Ne- 
kim seljakinjama su suze tekle niz obraze i svatko je htio po- 
gledati osmrtnicu na glavnim vratima... 

U grobnici stoji jednostavan mrtvački kovčeg. Ali u vjer- 

nim srcima Hrvata živjet će njihov kardinal i bez purpura 
kao primjer junačke odvažnosti u borbi za vjeru. I to u 
vrijeme, dok nad Hrvatskom svijetli crvena zvijezda jedna- 
ko onako, kako je pred stoljećima sjao krvav polumjesec». 
(Op. 1.) 

Evo što pripovijeda jedan stranac, koji je nedavno pos- 
jetio njegov grob i čini se da posjete k njegovom grobu ni- 
kako ne prestaju: 

«Evo me pred njegovim grobom u dnu katedrale iza glav- 
nog oltara. Jedna ploča obojena u crno postavljena je okomito 
i na njoj je kardinalova posmrtna maska od gipsa. Niže 
njegov grb u bronci. Svuda naokolo su rasporedjene vaze 
sa cvijećem». 

Na granama zelenila su obješene zahvalnice (Ex voto). 
Pisane su rukom na malim kartonima, ali ima i drugih na- 
pisanih na mašinu. Sa svake strane nadgrobne ploče, jedan 
red svijeća, koje gore bez prestanka. Vide se isto tako neke 
zahvalnice urezane u mramorne pločice; datumi su skoraš- 
nji. Vjernici su malobrojni, ali odlaženje i dolaženje je ne- 
prekidno. S krunicom u ruci stariji ljudi i nadasve žene os- 
taju stojeći, češće na koljenima, nekoliko minuta, upravo to- 
liko vremena, da se izmoli jedna molitva i da se saberu. 
Većina medju njima polaže novac, kadkad novčanicu od sto 
dinara; idu dodirnuti kardinalovu posmrtnu masku, poljube 
si ruku i odlaze sa svojim poslom. To je kao kad se ide us- 
put posjetiti jednog prijatelja... Uspomena, koju je kardinal 


Stepinac ostavio u srcu hrvatskog naroda ostaje i dalje još ' 


uvijek duboko usadjena. (Vladimir Hawryluk) (Op. 2.) 
Evo što piše na raznim pločicama: 


Dragi kardinalu! Puno Ti hvala na pruženoj milosti. 
Pomozi nam i dalje. Učenice srednje škole M iJ. 


Dobri Kardinalu! 

Vidim i osjećam da se Tvoje blage oči nisu zauvijek 
zaklopile od ove suzne doline. Utekla sam se u svojoj 
nevolji žarkom molitvom k Tebi, o Božji miljeniče, i 
Ti si me pomagao i. Ti si me uslišao. Zahvaljujem Ti i 

kličem Ti bezbroj puta hvala! Preporuča Ti se i dalje u 
svojim nevoljama. J. N. 


Puno hvala našemu kardinalu na primljenoj pomoći. 
Xenia. 


Blaženi kardinalu hvala na milosti. B. B. 


Presveti kardinalu! Dragi moj zaštitniče hvala Ti na 
pomoći. Molim Te i opet da mi pomogneš u školi, mo- 
lim Te da mi ispuniš sve tri želje koje danas stavljam 
pred Tvoje noge. Znam nisam ih zaslužila, ali koga ću 
moliti, u koga da se uzdam, ako ne u Tebe mog zaštit- 
nika, u Majčicu Božju i u Isusa Krista. Pomozi mi mili 
moj zaštitniče. Moli za mene. 


Dragi Kardinalu! 

Molim Te usliši moju prošnju, da bi bila uvažena žalba 
i dobila povoljno rješenje. Da bi dobila povraćeno sve 
što mi je po klevetama oduzeto. Molim Te obrati teške 
neprijatelje moje, da se oslobode teške djavolske zamke. 
Da dodju do sv. Sakramenta Pokore i Božjega stola. A 
ja Te molim da isprosiš za me kod Boga, da ustrajem 
na tom trnovitom putu. Usliši molitvu moju i ispuni 
želju da se srce smiri od te nevolje. 

Zahvalna S. B. (Op. 3.) 


Zahvaljujem našem dragom dardinalu Stepincu na veli- 
koj pomoći i milosti, sa molbom da mi i dalje pomogne. 
Darujem njemu u čast dvije svete Mise. 

M. Švedska. (Op. 4.) 


Slugi Božjem Kardinalu Alojziju Stepincu. 

Navratio sam se u Zagreb kao slikar, da razgledam 
muzeje i umjetničke vrijednosti i zagovorom sluge Bož- 
jega našao sam prenočište kod jednog profesora. Bio 
sam u silnoj neprilici, utekao sam se u zagovor sluge 
Božjega i nenadano sam bio uslišan. J. P. Brno. 


Zahvaljujem na mnogim primljenim milostima i usliše- 

nim molitvama..A napose što si me uslišao .27, X. 1964. 
god. vruću molbu i pouzdanje da ćeš mi pomoći i is- 
prosit milost od dragog Boga, da ublaži bič svoj, prem- 
da smo zaslužili još oštriji bič. 


Zahvaljujem, da se voda naglo kao nekim čudom povu- 
kla iz našega podruma i da se cijevi nisu raspukle od 
velike i nagle vode. Tako smo bez opasnosti. Od srca 
zahvaljujem što me je spasio od katastrofe i preporu- 
čam se njegovom zagovoru, da me i dalje čuva od sva- 
kog zla duše i tijela. A posebno, da nam čuva naš bijeli 
i dragi Zagreb. 


Zahvaljujem Kardinalu na velikim primljenim milosti- 
ma u mom duhovnom životu i u vremenitim potrebama, 
a naročito u pogledu moga vrlo slabog zdravlja, koje 
je moleći se njemu na znatno bolje krenulo. Prošla me 
je kvrga u veličini jajeta, koja mi se pojavila na lije- 
voj strani prsiju i upala prsnih žlijezda bez operativ- 
nog zahvata.. Liječila sam se kod više liječnika godinu 
dana, ali se vrlo malo stvar poboljšala. Sjetila sam se 
pokojnog kardinala, te sam se njemu utjecala molit- 
vama. Tek nakon toga povratilo mi se zdravlje. Nes- 
tala je ista kvrga na prsima i upala. Odpuštena sam 
ovih dana kao zdrava i izvršavam svoje obećanje. Ve- 
lika Ti hvala, preuzvišeni kardinalu, s molbom za dalj- 
nu pomoć u mojem osjetljivom zdravlju, u mojim veli- 
kim brigama i poteškoćama u kojima živim sa svojom 
majkom i sestrama. M. I. 


Zahvaljujem Ti što je po Tvojem zagovoru ozdravila mo- 
ja sestra. S. 


Kardinalu zahvaljujem na pomoći. D. G. 


Od srca zahvaljujem kardinalu Stepincu što me je više 
puta uslišao i pomogao uteškim neprilikama. F.L. 


Hvala kardinalu na ozdravljenju mojih očiju. 
N.G.' (Op. 5.) 


" 

Hvala Ti veliki sveče. N. G.' 


Zahvaljujemo kardinalu Stepincu na pomoći. 
Studentice. 


Tako kardinal Stepinac još uvijek pomaže s nebeskih 
visina sve one koji mu se u nevolji utječu. U zagrebačkoj 
katedrali svaki mjesec, a koji puta i svaki tjedan se po- 
vlače i spremaju ploče zahvalnice, a na njihova mjesta 
pobožni narod postavlja druge s novim uslišanim molbama. 
Tako to traje već godinama. ' 

Štovanje prema kardinalu Stepincu sve više raste: Hr- 
vatski je narod proglasio Stepinca svecem i on mu se kao 
takav stalno odazivlje. 


Opaske: 


1.) Glasnik Srca Isusova i Marijina, Salzburg, ožujak —tra- 
vanj 1960 br. 3 - 4 str. 92. 

2.) Vladimir Hawryluk, Infomations catoliques internatio- 
nales», 15. I. 1966. No. 256. de 

3.) Glasnik Srca Isusova i Marijina, Salzburg veljača 1966. 

str. 16. 

Ibidem siječanj 1966. str. 16. 

Ibidem siječanj - veljača 1965. br. 1-2 str. 22. 


jr 
-_ 


24. POGLAVLJE 
DVIJE ZNAČAJNE POSJETE 


. Prije par godina bila je na proputovanju kroz Madrid 
Jedna djevojka čak iz Lorenzo Marquesa (Afrika), nosila je 
asan buket afričkih ruža, koje tako brzo ne povenu. Išla je 

u Zagreb, da se tamo nadje sa svojom rodbinom, a onaj bu- 
ket ruža, da položi na grob kardinala Stepinca, da ju on u nje- 
zinom budućem životu čuva i štiti. 

No nije samo mali nepoznati svijet koji se k njemu navra- 
ća; ima dosta slučajeva, da mu dolaze visoki civilni i crkveni 
dostojanstvenici. Evo samo dva slučaja iz godine 1965. (Op. 
1.) m 
«Proljetos je obavio službenu posjetu Jugoslaviji predsjed- 
nik vlade dr. Josip Klaus, koji je u ono vrijeme bio i zamjenik 
predsjednika Države, budući je dr. Schaerf umro, a novi još 
nije bio izabran. , 

Tom prigodom želio je kancelar posjetiti i Zagreb. Njegov 
posjet trajao je svega jedno poslie podne. Ali u svoj program 
puta u Zagrebu stavio je i pohod katedrali, Državnim vlasti- 
ma je ovo bilo nezgodno, jer nije bilo predvidjeno. No netko 
je ipak bio telefonski nazvao nadbiskupski dvor i zamolio; 
da bi se gosta pričekalo i provelo po katedrali. Na nesreću 
osim posluge nije bio nitko kod kuće. Kardinal Šeper nala- 
zio se tada u Rimu na komisijskim sjednicama za Sabor. 

Medjutim je na grobu kardinala toga dana klečao jedan 
bogoslov konventualac, koji je ovamo došao usput prije pre- 
davanja, ni ne sluteći kakovu će danas ulogu odigrati. U molit- 
vi začuje neki žamor, okrene se i opazi iza sebe više časnike 
jugoslavenske armije. Bilo mu je čudno, što rade časnici na 
kardinalovu grobu, pa ustane, da vidi što će se dogoditi. U 
to opazi nekoliko civilnih osoba. Predsjednik vlade dr. Klaus, 
bio je uvjeren, da je ovo svećenik, koji je poslan, da ga pri- 
mi i provede kroz katedralu. Pristupi k njemu-i predstavi se. 
Bogoslovu je na sreću majka rodom iz Graza, pa je znao 
njemački. Snašao se, pozdravio je gosta, a dr. Klaus mu od- 
vrati, da se želi pomoliti na grobu kardinala. On i njegova 
pratnja kleknuli su kraj groba, a časnici htjeli ili ne htjeli, 
morali su biti kao počasna straža! 

Nakon kratke molitve otpratio je bogoslov predsjednika 
vlade kroz katedralu. Pred vratima gotskog hrama dr. Klaus 
se zahvalio na pažnji i rekao je bogoslovu: «Katolička Austri- 
ja ne će zaboraviti katoličku Hrvatsku!»— 

Drugi svečani dogadjaj odigrao se, kad je kardinal Šeper 
slavio 35 godišnjicu svoga misništva. Još prije dvije godine 
pozvao je nadbiskup svoje kolege, da proslave 35 godišnjicu 

u Zagrebu. On je svoj poziv ponovio, kad je imenovan kar- 
dinalom. Od 12 živućih kolega našlo se njih osam u Zagrebu, 
da na grobu svoga kolege Stepinca proslave godišnjicu sve- 
ćeničkog redjenja. 

O čitavoj proslavi napisao je speyerski biskup Emanuel 
u svom biskupskom časopisu (Der Pilger - 15. VIII. 1965.) vr- 
lo topli članak «Naš nadbiskup na grobu kardinala Stepinca». 
Uz ostale vrlo lijepe utiske napisao je i ovo: 

«Svakog dana i sata dolaze ovamo tihi molitelji iz grada i 
sela, polažu cvijeće na grob, pale svijeće, a neki čak ljube 
pod, gdje počiva veliki biskup priznavalac. Za sve učesnike 
našega godišta bio je pogled na ovo neprestano hodočašće i 
molitvene straže na grobu nezaboravnog našeg subrata si- 
gurno najjači doživljaj u Zagrebu. 

U kući nadbiskupa još sve prostorije govore o pleme- 
nitom pokojniku, osobito pak privatna kapela i radna soba 
pokraj nje, u kojoj je bio uhapšen, upravo kad je htio poći služi- 
ti svetu Misu. Bog ga je pozvao na jedan drugi žrtveni put, 
s kojeg se više nije nikad vratio u ovu kuću. 

Osjećali smo dužnost pohoditi i njegovo rodno mjesto Kra- 
šić, makar smo bili opomenuti, da su ceste vrlo loše. Duboko 
ganuti klečali smo u seljačkoj crkvi, gdje je on bio kršten, u 
svetištu gdje je upravo bio priredjen grob, dok nije tadašnja 
vlast ipak dozvolila njegov prijenos u katedralu. U jednos- 
tavnom župnom dvoru, gdje je poslije zatvora u Lepoglavi bio 
godinama zatočen, prolazili smo kroz siromašne prostorije 
njegovih zadnjih godina života, bili smo u njegovoj maloj rad- 
noj sobi, molili smo u njegovoj spavaćoj i smrtnoj sobi pred 
njegovom smrtnom svijećom i starom Marijinom slikom, pred 
kojom još uvijek gori malo svijetlo... Pri pogledu kroz pro- 
Zzor morali smo misliti, kako je kod svakog pogleda imao 
pred očima miliciju, koja je stražila kuću dan i noć i sli- 
jedila ga pri svakom koraku. Ali smo se sjetili i njegove opo- 
mene, koju je on jedanput s prozora doviknuo jednom sveće- 
Ničkom kandidatu: «Oni mogu raspolagati s našim tijelom, 
ali s dušom nikada». 

Svršetak našeg sastanka bila je zajednička molitva «Kom- 
Pleta» (zadnji dio brevijara) na grobu priznavaoca kardina- 
la Stepinca. Bila je već noć i nad gradom se spustila teška 
oluja. Kad je nestalo struje, davale su još samo svijeće s 

groba svoje drhtavo svijetlo. Bilo je kao da bi veliki mrtvac 
sam sa svojim kolegama govorio riječi apostola: «Braćo, bu- 
dite trijezni i bdijte, jer protivnik vaš djavao, obilazi okolo... 
Njemu se oduprite, tvrdi u vjeri...» (Op. 2.) 

Zahvalimo Bogu što ga imamo. On će i dalje privlačiti i 
strane i domaće štovatelje svome grobu, da ga počaste, da mu 
se poklone i da mu se preporuče u svojim nevoljama. I stra- 
nac turista će rado kupiti koju sličicu i medaljicu s njegovim 
likom, rado će kupiti i kakav lijepi album s njegovim slika- 
ma ili zbirku maraka s njegovim likom i katedralama Hr- 
vatske. Sve će nam to budućnost pokazati, ali ne gledajući 
pri tom na materijalni dobitak i devize, koje će potrošiti, ši- 
rimo kult Stepinca pred strancima, da i oni budu dionici nje- 
govih zasluga pred Bogom, da i njih obaspe duhovnim dobri- 
ma i milostima i da nam svima osigura sretnu vječnost. 


Opaske: 
1.) Glasnik Srca Isusova i Marijina, Salzburg, listopad 1965. 


br. 10. str. 202. 
2.) Ibidem, preveo s njemačkog jezika Vilim Cecelja. 


25. POGLAVLJE 
ZAGLAVAK. 


Do sada smo u glavnim crtama promatrali život i rad 


kardinala Stepinca, njegovu .svetu smrt i pobožno štovanje 


vjernika poslije njegove smrti. Pisali smo samo istinu, kak- 


va ona jest i kakvu smo čitali i doznali iz vjerodostojnih vre- 


la i izvora. 


Iznijeli smo mnogo primjera iz njegova života, citirali smo 


na mnogo mjesta njegove vlastite riječi, razgovore i odgovo- 
re, pa sudeći prema svemu mogli smo dobro razaznati, kakav 
je on bio i što je on bio. 

Ipak ne zasjenjujući nimalo njegovu veličinu odgovorit 
ćemo i na neke prigovore, koji se tu i tamo čuju i koje smo 
pročitali po raznim člancima, koji o njemu govore. 

Tako se kaže za njega, da nije bio odviše sretne ruke u 
izboru nekih svojih suradnika, da je previše i potpuno ne- 
diplomatski udarao po svojim protivnicima, da je bio tvrd i 
uporan, kakav možda nije uvijek trebao biti; da je stavljao 
na odgovorna mjesta ljude, koji nisu bili dorasli onom polo- 
žaju. Sve to može biti istina, ali evo i našeg odgovora. 

Kako je bio dobar, on je mislio, da su i drugi ljudi tako 
dobri, pa ih je stavljao na odgovorna mjesta, da u radu i stal- 
nom naporu zaborave na svoje slabosti i da se na taj način 
posvete i uzvise i u duhovnom pogledu. Ukoliko mu to uvijek 
nije uspjelo, nije njegova krivnja. I medju 12 apostola našao 
se jedan izdajnik. 

Imao je on na svom radnom stolu i jedan mali kipić Jude 
Iškariota, kojega je izradila i njemu darovala akademska 
kiparica Mila Wood. Juda tu u jednoj ruci drži uže s kojim 
se objesio, a drugom se rukom očajnički uhvatio za glavu: 
«Izdao sam pravednu krv!» (Mt. 27. 4.). Kardinal se u svo- 
jim pismima i govorima često osvrće na Isusova izdajnika i 
s očinskom ljubavlju nastoji zalutale vratiti na pravi put. 

Kaže se, da nije bio dobar diplomata i nije se snašao u 
novonastalim prilikama. Prema tome bi sam sebi bio kriv, što 
je išao na sud. Tu bismo mogli reći ovo: Da je naš Spasitelj 
bio veći diplomata ne bi bio visio na križu, pa prema tome 
ne bi bilo ni križa ni spasenja. Doduše On je u svojoj svemo- 
gućnosti mogao i na drugi način spasiti ljude, ali Isus Krist 
spašava ljude pokazujući im svoju neizmjernu ljubav i za 
Njih se žrtvuje do krajnjih granica, bičevanjem, svojom pre- 
teškom mukom i do zadnje kapi krvi na križu. I draži nam je 
Krist na križu i više ga volimo i poštujemo. 

Krist je bio uzor, za kojim je ponosno i iskreno stupao kar- 
dinal Stepinac. On je doživio bičevanje mističnog Tijela 
Kristova — Katoličke Crkve u Hrvatskoj! — od strane bez- 
božnog komunizma. Po svojoj savjesti išao je stopama svoga 
božanskog Učitelja. Zar nisu i svi apostoli završili muče- 
ničkom smrću i svjedočili za istinu? Zato nam i jesu tako dra- 
81 i zato su zaslužili kraljevstvo nebesko. 

I Gospodin naš Isus Krist borio se protiv farizeja i raz- 

nih zakonoša, štaviše jednom zgodom je uzeo i bič u ruke, 
da otjera trgovce iz hrama Božjega. Tako se je i Stepinac 
borio za vjersku i nacionalnu slobodu svoga naroda. 

I draži nam je Stepinac u Zagrebu, kad svjedoči: «Znaj- 
te Isus Krist je Bog, za Njega smo spremni umrijeti!» Dra- 
ži nam je u zatvoru u Lepoglavi i draži nam je onakav iscr- 
pljen i bolestan u svom rodnom mjestu u Krašiću, negoli 
možda živ i zdrav u nadbiskupskom dvoru u Zagrebu. U 
svom trpljenju i pokori pokazao nam je pravi put. To nam je 
pokazao u svojoj borbenosti za ljudska prava čovjeka, za 
prava vjere, Crkve i naroda i uopće cijelim svojim krepos- 
nim i uzornim životom. 

Kad krvožedni vukovi napadnu stado, pravi pastiri skaču 
na noge i sve poduzimlju da otjeraju zvijeri. Pa to, i jedino 
to, je radio kardinal Stepinac. Imali smo u našoj povijesti i 
dosada biskupa i kardinala. Bili su to ljudi časni i učeni, 
pametni i vješti diplomate, kreposni i hrabri, ali dosada nis- 
mo imali jednog Stepinca koji, makar i ne bio diplomata, 
svima nama služi na ponos i diku. 

Nikakvo dakle čudo, ako Titove diplomate hvata bijes 
kad im se samo spomene Stepinac. U nedjelju pred smrt 
dva puta je ponovio proročanske riječi: «Osjećam, da moj 
život ide sve više kraju, ali nije daleko ni svršetak nepri- 
jatelja Crkve Božje!» 

Stepinca i Hrvatsku je izdao i Istok i Zapad, jer veliki 
su narodi razdijelili mapu svijeta na svoje interesne zone i 
nas Hrvate su ostavili bez naše privole i pitanja na onu 
stranu protiv koje smo se borili. No mi Hrvati ne smijemo 
nikada zaboraviti ni Stepinca ni naše Hrvatske. 

Za vrijeme španjolskog rata (1936. - 1939.) komunisti su 
poubijali sa sudom i bez suda 4184 vanjskih svećenika medju 
njima 13 biskupa, poubijali su 2365 redovnika i 283 časne 
sestre. Svega ukupno 6832 žrtve . (Op. 1.) To su strašne broj- 
ke i užasni rezultati njihove kratkotrajne strahovlade, no 
ipak pobijedio je duh španjolskih katolika, duh istine i prav- 
de, duh Božji. Protiv ovog duha teško se boriti. 


Stepinac u jednom pismu (br. 12) prijatelju spominje, ka- 
ko je jedan Udbaš u jadu na saslušanju doviknuo jednom 
župniku: «Vi se ponašate kao diktator u Krašiću». - «Ali na- 

ša diktatura nema ni pendreka, ni šmajsera, ni zatvora. Ona 
je skroz mirotvorna, bilo to kome pravo ili ne». 

Stepincu je njegova patnja poslužila i za njegovo nutar- 
nje posvećenje i dotle je dotjerao, da je upravo omilio Gos- 
podinu Bogu i sazrio za vječnu nagradu. On i nas prati u na- 
šim jadima i nevoljama, on nas predvodi na istom putu u 
ovoj dolini suza, on nam je putokaz u borbi za ostvarenje 
naših ideala. Bez sumnje on treba da bude uzor i sadašnjoj 
hijerarhiji Crkve, jer čitav njegov život i rad je najbolja 
propovijed. 

Kardinal Stepinac nas u svojoj «duhovnoj oporuci» opo- 
minje, da ostanemo vjerni Bogu, vjerni Crkvi, Papi, da 
častimo Majku Božju i da se složimo: «Ljubite se medju so- 
bom! Ljubite se uvijek bratski! Budite samo kao jedno srce 
i jedna duša. Ali ljubite i vaše neprijatelje, jer je to Božja 
zapovijed», to su njegove vlastite riječi. U svojim pismima, 
govorima i propovijedima daje nam nebrojeno mnogo is- 
kusnih savjeta za naše posvećenje. 

U jednom intimnom pismu piše prijatelju: «Za mene će 
biti najljepša muzika, kada budu verige padale». Bit će to 
za njega prava andjeoska muzika, ali se moramo pokazati 
da smo vrijedni i dostojni našega heroja i mučenika. Pos- 
lušajmo Stepinca danas, kad se očito i jasno vidi, da se 
crvena zvijezda gasi na obzorju Hrvatske. 


Opaske: 
1.) Antonio Montero —Historia de la persecucićn religiosa en 


Espafia— 1936.-1939. Biblioteca de Aulores Cristianos 
Madrid 1959 str. 762. 

iš STEPINAC GOVORI 


Il. DIO 


Dokumenti: 


A.) Njegova pisma. 

B.) Propovijedi u čast Majke Božje. 
C.) Staleške propovijedi. 

D.) Sveci i blagdani. 

E.) Razno: izjave, okružnice i poslanice. 





A.) Njegova pisma. 


Za svaki govor i za svaku propovijed se nadbiskup Stepi- 
nac dobro pripravljao. To se vidi po raznim temama o kojima 
je govorio, po raznim citatima Svetog Pisma i misli glasovi- 
tih ljudi; sve je on to najprije napisao i onda istom izgovorio. 
Tu se nalaze njegove misli, njegove želje i molitve, njegovi 
savjeti i opomene svome narodu, koje je s velikim žarom i 
ljubavlju izgovarao. Ukratko medju tim linijama otkrivamo 
i njegov nutarnji život, njegovu sinu ustrajnost i vjernost 
Gospodinu Bogu. 

Za pripravu i pisanje svojih propovijedi on je potrošio 
mnogo vremena, po se može opravdano reći, da je i to djelak 
njegova života. Slično je i s pismima; drugačije piše radni- 
cima, a drugačije svećenicima i liječnicima. On se uživljuje 
u prilike u kojima živi onaj kojemu piše i uvijek pobudnim ri- 
ječima diže duh, raspršuje sumnje, tješi, hrabri, potiče na 
vjernost Papi, Crkvi i svome narodu. 

U tim pismima otkrivamo mnoge nove pojedinosti iz nje- 
gova života, njegove brige i raspoloženja u kojima se tada 
kretao i nalazio. Opisuje takodjer svoja trpljenja i razne ne- 
pravde koje su mu počinjali, piše o stanju svoje bolesti, pa 
da usmjeri svoje misli Gospodinu Bogu, kojemu «jedinom 
neka je čast, hvala i slava», da na koncu završi s blagoslo- 
Vom i pozdravom u Gospodinu. 

Njegova vjera je nepokolebiva —«čvrsto vjerujem, da će 
doći dani olakšanja i slobode Crkvi Božjoj—», i tu vjeru on 
ulijeva svojim prijateljima kojima piše. 

Dobro bi bilo da se sva njegova pisma pokupe u jednu po- 
Sebnu knjigu, jer u njima kao i u njegovim propovijedima 
. nalazimo pravo biserje duhovnog života. Ima u njima i mno- 
80 citata na stranim jezicima i da hrvatskom čitatelju budu 
što pristupačniji mi ih donekle prevadjamo na hrvatski jezik. 
Evo samo nekoliko primjera njegovih vlastoručnih pisama: 

Br. 1. 


Pismo Preuzvišenog Nadbiskupa Dra Alojzija Ste- 
pinca našim hrvatskim radnicima koje se nalaze na 
sezonskom radu u Njemačkoj. : 


(Katolički List br. 41, Zagreb 10 listopada 1940.) 


Draga braćo! 

Zvanje duhovnog pastira nalaže mi da ne zaboravim ni onih 
svojih ovaca, koje su silom prilika morale ostaviti rodni kraj, da 
zarade sebi i svojima što im je potrebno za život. Boli me duša 
uvijek kad pomislim, kako imamo malo svećenika u domovini i 
radi toga nismo u stanju, da nekoga pošaljemo onima, koji su osta- 
vili rodni kraj i nemaju prilike da čuju svoju materinsku riječ u 
crkvi. 

Koristim se zato prilikom, da vam preko donosioca ovoga pis- 
ma, svećenika, istina druge narodnosti, ali koji razumije potpu- 
no naš jezik, uputim prije svega svoj topli pozdrav i zaželim bla- 
goslov Božji. Šaljem vam dvije stotine molitvenika, da vam ih 
podijeli kao dar iz domovine. Naći ćete u njima mnogo divnih 
uputa za život, mnogo toplih niolitava Svemogućem Bogu i mno- 
go mudrih opomena, da ne sadjete sa puta pravde i istine 
i ne izgubite dušu. To bi bila najveća nesreća za vas. Jer ako čov- 
jek izgubi mnogo novaca, mnogo je dakako izgubio. Izgubi li 
zdravlje još više je izgubio. Ali ako izgubi Boga, a to biva po 
teškome grijehu, onda je izgubio sve. 

Imajte dakle vazda pred očima Boga! Ne zaboravite nikada 
opomene Spasitelja Isusa Krista: «Što koristi čovjeku, ako cijeli 
svijet zadobije, a dušu svoju izgubi! Jer kakovu će zamjenu dati 
čovjek za dušu svoju?» Varave su nade svih onih ljudi naševa 
vremena, koji misle da mogu biti sretni bez Boga. Ta može li gla- 
dan čovjek biti zadovoljan? A može li duša da živi bez Boga, kal 
je samo za Njega stvorena? Prije ili kasnije morao bi svaki, koji 
ostavi Boga, zavapiti slično kao sveti Augustin: «Za sebe si nas 
stvorio, o Bože, i nemirno je srce naše dok se ne smiri u Tebi!» 
Upravo tako kao i riba, koja je bačena iz vode. Ona je stvorena 
da živi samo u vodi a nikako na pjesku. U vodi je zadovoljna, jer 
živi u svom elementu. Izvan vode nužno mora da ugine, makar 
joj pružili što mu drago. 

Ako ste i daleko od rodnog kraja, ali Bog nije daleko od vas. 
Veli naime sveti Pavao Apostol: «Nije daleko ni od jednoga od 

nas, jer u njemu živimo i mičemo se i jesmo!» Ako je dakle Bog 
uvijek uz nas, onda nastojte da i vi slijedite savjet, koji je sveu 
starac pravednik Tobija dao svome sinu prije nego je krenuo 
na put: «U svako vrijeme blagosljivljaj Gospoda i išti od Njega, 
da upravlja puteve tvoje i sve namisli tvoje da ostaju u nje- 
mu !». 

Blagoslivljate Ga i vi! Jer zato smo i jedino zato na svijetu, da 
Gospodina Boga svoga spoznamo, da Ga hvalimo, da mu služimo i 
tako postignemo život vječni. Ako dakle, i nemate prilike da ide- 
te češće u crkvu, svaki dan imate nebrojeno puta prilike, da se 
sjetite Boga svoga i odate mu dužnu počast u svetoj molitvi. Neka 
ne bude ni jednoga medju vama, koji bi to propustio. Najveća 
je sramota našega doba, da nijeme životinje pokazuju kakvu tak- 
vu zahvalnost gospodaru, koji ih hrani, a razumni stvor čovjek 
jedva da i misli na Boga, od koga mu je sve dobro. Baš onako 
kako je zapisao prorok: « Vol poznaje gospodara svoga i magare 
jasle gospodara svojega, a Izrael mene ne poznaje!». 

Ali kad Boga priznajete i štujete, kao što se nadamo za sve vas, 
jer pravi Hrvat nikad ne zaboravlja Boga, onda možete od Njega i 
iskati što vam je potrebno za dušu i za tijelo. Na to nas opominje 
sam Spasitelj Isus Krist:« Ištite i dobit ćete, tražite i naći ćete, 
kucajte i otvorit će vam se! Jer svaki koji ište prima, i koji traži 
nalazi i koji kuca otvara mu se!» Zato neka vaše misli budu uvi- 
jek uperene k Bogu, da ne skrenete s puta Njegovih zapovijedi 
niti uz cijenu života, a kamo li za pusta zemaljska dobra. 

I tu vrijede riječi starca Tobije: «Ne boj se sine moj, ubog 'ži- 
vot istina provodimo, ali ćemo imati mnogo dobra, ako se neboj- 
mo Boga i klonimo se svakoga grijeha i činimo dobro!» Naš najveći 
narodni ponos mora biti i u budućnosti kao što je bio i u prošlosti, 
a to je čista savjest i poštenje! To vrijedi napose sada u svetoj hr- 
vatskoj godini, kad naš narod slavi 1300 godina svojih prvih veza 
sa svetom Apostolskom Stolicom. 

Dao dobri Bog, da ova jubilarna godina bude i za vas, koji ste 
daleko od domovine, sveta i puna blagoslova Božjega. 


To vam želi vaš nadbiskup 
* * 


U Zagrebu dne 8 listopada 1940 


Br. 2. 


LIJEČNICIMA! 
ZA LJEPŠU BUDUĆNOST - PROTIV BIJELE KUGE. 


Pismo Preuzvišenog nadbiskupa Dra Alojzija Stepin- 
ca upravljeno liječnicima. 


(Katolički List br. 7, Zagreb 15 veljače 1940) 


Vrlo poštovani gospodine! 

Svijest odgovornosti pred Bogom kao duhovnog poglavara, 
Jjubav prema narodu u kojem sam nikao i pietet prema domovini 
potiču me, da se na Vas, vrlo cijenjeni gospodine, kao i na Vaše 
ostale liječničke drugove, obratim sa nekoliko riječi u pitanju, ko- 
je ne samo duboko zadire u ljudsku savjest, nego je i od golemog 
značenja za čitav narodni život. 

To je pitanje abortusa, koji je zauzeo toliki mah u našoj domo- 
vini, da pomalo dobiva karakter pravog narodnog samoubojstva. 
To narodno zlo možete Vi po naravi svoga zvanja najuspješnije da 
pohijate. I upravo u toj činjenici nalazi opravdanje ovaj moj apel 
na Vas. 

Pobačaj je zlo u sebi. Nikakve socijalne indikacije, nikakvi nauč- 
ni razlozi ne mogu opravdati direktnog pobačaja, niti učiniti da 
on bude nešto drugo nego što uistinu jcst i što pred Bogom osta- 
je. najme ubojstvo nevinog čovjeka. A hotimično ubojstvo nevinog 
čovjeka vapi u nebo za osvetom. Ono je odurno i grješno uvijek, a 
osobito onda, ako mu je izvor osobni interes i pohlepna težnja sa 
sticanjem. 

No dok pred one, koji treba da budu prvaci u borbi protiv po- 
bačaja iznosim njegov unutarnji socijalni zločin, predvidjam, da 
će se neki možda samo sažalno nasmijati nad mojim apelom. Ali 
nikakav prezirni smiješak ne može ukloniti nepromjenjive stvar- 
nosti, koja izvire iz naravnog zakona i pozitivne objave, a ta jest, 
da je direktni abortus u sebi teško etičko zlo. Isto tako ne može 
izbrisati žalosnih činjenica i krvavih rana, što ih je po priznanju is- 
tinskih posmatrača narodnog života i našem hrvatskom narodnom 
životu nanio porok pobačaja. Stoga bi i prezirni smiješak, nad 
mojim apelom bio samo odraz dubokog pomanjkanja one životne 
ozbiljnosti kojom svi, uistinu misaoni i etički pojedinci moraju 
prosudjivati najdublja i najzamašnija pitanja duše i vječnosti, obi- 
telji i naroda. Upravo stoga s druge sirane ni časom ne sum- 

njam, da će mnoga gospoda, kojima je upravljeno ovo pismo, pro- 
žeta visokom vjerskom i etičkom svijesti, u plemenitosti svoje du- 
še osjetili, kako su moje riječi istinite i opravdane. 
U svijesti, dakle, velike odgovornosti pred Bogom u ljuba- 
vi prema narodu mome i domovini, koja je u meni jača od svakog 
ljudskog obzira i u dubokoj nadi, da će moje riječi biti prim- 
ljene s onom ljubavi, kojom sam ih i napisao, obaraćam se evo 
na Vas, vrlo poštovani gospodine, kao liječnika, te Vas molim, 
da u okviru svoga znanja, gdje je (uz religioznu pouku) dana 
najveća mogućnost borbe protiv pobačaja, poradite što intenziv- 
nije oko toga, da ove naše narodne sramote i rane što prije nes- 
tane. Neka Vas u tom plemenitom nastojanju vođe visoki motivi 
istinske i prave ljubavi prema narodu i visoka etička svijest, koja 
izvire iz duboko ukorjenjene religiozne spoznaje vječnog Zakono- 
davca i neuklonjive sankcije njegova zakona, koja nikad neće izos- 
tati, pa ni onda, kad su pobačaj možda odobrili ili šutke prela- 
ze preko njega ljudski zakoni. 
U Zagrebu dne 10 siječnja 1940 
Dr. Alojzije STEPINAC v. r. nadbiskup zagrebački 

Br. 3. 


PREČASNI GOSPODINE! 


Krašić......1954. 


Primio sam Vaše cijenjeno pismo sa čestitkom mojoj dvade- 
set godišnjici biskupske konsekracije. Srdačna hvala i Vama i ta- 
mošnjoj braći svećenicima i vjernicima Vaše župe. Hvala na do- 
brim željama k imendanu. 

Poznate su mi dobro silne poteškoće, kroz koje i Vi prolazite 
sa svojim stadom, ali je lijepo rekao već pred par stotina godina 
sv. Bernardo: «Bila bi sramota biti udo bez boli pod glavom trnjem 
okrunjenom.» To je kratki komentar Isusovim riječima: ...«ako 


su mene progonili i vas će progoniti!» Kako je bolno, da io sta- , 


novita naša svećenička braća ne razumiju! Kako je bolno, da se 
zanose sanjama o miru na ovom svijetu, koji je ipak hrvalište i 
dolina suza. 

I dok traže mir, stiže ih zaslužena plaća; nose nemir u duši 
i postaju bijelo roblje onih, koji im obećavaju udobni život na 
zemlji. Nedavno je bolno zavapio jedan od njih: «Oh, da se samo 
mogu riješiti toga pakla!» Nije ni čudo, jer sada mora trčati kao 
poslušno lovačko psetance kamogod zatraži gospodar, koji ga je 
privezao lancima lažnih obećanja, prijetnja i darova! 

Možda bi ta jadna naša braća dobro učinila, da se sjete one 
stare riječi: «Bojim se Danajaca i onda, kada darove nose!» Koji 
Boga ne poštiva, zar može željeti dobro katoličkom svećeniku? 
Tko imade u programu osnovnu točku istrebljenje imena Bož- 
jega i Njegove Crkve, zar može jamčiti egsistenciju katoličkom 
svećeniku na ovom svijetu, a da i ne spominjemo ono, što dolazi 
iza groba? 

Bogu hvala, vaša dijeceza dobila je po mom uvjerenju za 
.pastira pravoga čovjeka: Božjega čovjeka! Ako ostanete u zajed- 
nici s njime, nema te sile koje bi mogla uništiti tu zajednicu. Ne 
zaboravite, da i danas vrijedi, makar sve protiv tomu govorilo, 
da i danas —velim— vrijedi ona sv. Pavla: «Ali je vjeran Bog, 
koji vas ne će pustiti, da se iskušate većma, nego što možete podni- 
jeti, nego će s kušanjem učiniti povoljan izlaz, da mognete podni- 
jeti.» (1. Kor. 10. 13.). ' 

O tome sam tako uvjeren, da me u tome ne će pokolebati ni 
padanje zvijezda. I zato sam isto tako uvjeren, da će i ove nevo- 
lje imati kraj, kad nas Bog iskuša. A nemamo li pravo reći za ovu 

iešku kušnju, što je Isus rekao za Lazarevu bolest: «Ova bolest 
nije na smrt, nego na slavu Božju, da se po njoj proslavi Sin 
Božji». (Iv. 11. 4.). 

Kršćanstvo je kod mnogih na sramotu Imena Božjega postalo 
prazno slovo, puki formalizam. Slava Božja traži, da se to pro- 
čisti, pa makar u vatri kušnje kao što je ova današnja, koja je 
snašla čitavo čovječanstvo negdje manje, negdje više. No, kako 
rekoh, nije po planu Božjem «na smrt», nego «na spas ljudskoga 
roda i zdravlje» našega naroda! 

Uz pozdrav i blagoslov Vama, svoj braći svećenicima Vaše 
okoline i Vašim dragim vjernicima 





Opaska: Glasnik Srca Isusova i Marijina, Salzburg, svibanj 1965. 
br. 5. str. 112. 

Br. 4. 


PISMA JEDNOM BISKUPU 


Slijeneća pisma vadimo iz Novog života siječanj - ožujak 1965. 
br. 1 str. 42 - 46., gdje su izašla kao originalne foiokopije. Bis- 
kup koji ih je primio, dao je dozvolu, da se objave. U pismu sc 
nalazi jedna kratica «CMD» i «CMDaši» to je ćirilo - metodsko dru- 
štvo ili staleško udruženje svećenika, koji suradjuju s komunistič- 
kom policijom. Iz pisma su samo ispuštena neka imena, da ne bi: 
naškodili pojedinim osobama, koje žive u zemlji. 


Preuzvišeni gospodine! Krašić, 23. VII. 1954. 


Primio sam Vaše cinjenjeno pismo. Hvala na čestilci k imen- 
danu. Hvala na sličicama, koje mi dobro dolaze. Posebno zahvalite 
d agsysisea na kuvertama, koje mi je poslala. 


Ja sam, kao što znate, napose od 21. prošlog mjeseca, temelji- 
to opkoljen stražama, pa nam sve dobro dodje, kad nikuda ne 
mogu, da si nabavim. Donio mi je doduše i tajnik, ali nisu praktične 
za mene u ovim prilikama. 


Poznato mi je, kako Vas svaki čas pritišku, sad s ovim sad 
s onim. Ostati čvrsti i ne dati se poplašiti! Živci dakako trpe, 
ali sve ima svoj kraj. Čvrsto vjerujem, da će doći dani olakšanja 
i slobode Crkvi Božjoj. 


U pitanju ĆDM napose biti nepopusiljiv! To je čista izraslina 
pakla, da se razbije Crkva Božja. Zato sam već rekao nekim 
biskupima ako bi došao pokušaj osnutka tobožnje «nacionalne Cr- 
kve», onda bez milosrdja gladio excomunicationis odsjeći trulež 
sa zdravog stabla Crkve i proglasiti to svemu puku po svim crkva- 
ma navevši razlog. 


Tako je učinic moj predčasnik 1919. sa starokatolicima. I što je 
ostalo od njih? Ništa ili jedva što. Ni onda nije vlast bila puno 
sklonija Crkvi. A danas će puk slijediti glas zakonite Crkve Kris- 
tove a ne izdajnike. U to sam duboko uvjeren, promatrajući naš pri- 
prosti puk. 

Uque ad tempus sustinebit patiens, postea redditio jucundita« 

tis. Ponovno dakle dovikujem: ostati čvrsti i nepokolebivi, udarili 
s porezima ili zatvorima ili ubijstvima ili tučnjavama! Sve će pro« 
ći a Bog naš ostaje! 


Bratski pozdravlja u Kristu 





ras na pe Pon S 


(Novi Život, siječanj - ožujak 1965. God IV. br. 1 str. 43.) 

Bri 5. 


PREUZVIŠENI GOSPODINE! 


Krašić, 23. VIII. 1954. 


Primio sam Vaše cijenjeno pismo i zahvaljujem na obavijesti- 
ma. Ne čudi me nimalo, da toliko muče sjemeništarce. Ne govori 
naime uzalud Duh Sveti na usta prorokova:  Impii autem quasi 
mare fervens, quod quiescere non potest. Komunizam je upravo 
klasičan primjer za tu tvrdnju. Odkada se krvlju i nasiljem domo- 
gao vlasti u našoj zemlji, nikada ne miruje ni po danu ni po noći 
nego bez prestanka muči ljude. Najprije da ih natjera na otpad 
od Boga i Crkve Njegove, onda u partiju, da ih onda muči opet 
dalje u samoj svojoj organizaciji vječnim sastancima, mitinzima, 
skupštinama, špijunažama jednoga preko drugoga. A naši žalosni 
ČMDaši si utvaraju, da će oni stvoriti mir tobože izmedju Crkve 
i države. Vidi se da nemaju poima o biti komunizma. Srž komu- 
nizma je borba protiv Boga, a onda dosljedno protiv Crkve Kato- 
ličke do istrebljenja. Ali jer vidi, da to ne može u jedan mah, slu- 
ži se etapama, da lakše prevari neupućene. 

Zato ostanite čvrsti i Vi i ostali biskupi. Što će nam na koncu i 
sjemeništa, u kojima će pravila za odgoj davati komunistički kome- 
sari. Ako dakle dodje do skrajnoga, neka unište i sjemeništa. Bolje 
da ih nema, nego da padnu pod njihovu vlast i budu rasadište bes- 
boštva, pa još s našim pristankom, kad bi pokleknuli pred nji- 
ma. 

Molim Vas, a upozorite na to i Vaše susjede, da se već dulje 
šuška o tobožnjoj nacionalnoj Crkvi. Toga se ne treba ni najma- 
nje plašiti, nego istupiti svom energijom. Zato Vam stavljam 
na srce, da već sada (ako bi do toga došlo, što mi se za sada čini 
nevjerojatno) sve pripremite za ekskomunikaciju dotičnih sveće- 
nika, da ih zahvati kao munja za njihovo besramno djelo izdajs- 
tva Crkve. Već sada u tišini sve pripremiti, da bude gotovo i da sc 
tekst obrazložen ubaci u naš narod po svim krajevima. Situacija 
je takva, da će narod te svećenike prokleti, ali ih slijediti ne će. 
To je jedan veliki plus u današnjim poteškoćama, da naši vjerni- 
ci o komunizmu ne će ni čuti, i da će slijediti zakonitu crkveni 
vlast a ne izdajnike. 

Ponavljam, da je bolje stvar imati već spremljenu, nego li se 
dati od njih iznenaditi. 
Sve Vas pozdravlja i moli za sve, da ustrajete 











(Novi Život, siječanj - ožujak, br. 1 - 1965. str. 44.) 

PREUZVIŠENI GOSPODINE! 


Krašić, 30. VIII. 1954. 


Časna sestra iz...... uručila mi je Vaše cijenjeno pismo sa prilo- 
zima. Srdačna hvala! 

Već sam imao uvid u njihovu akciju glede sjemenišia. Ostati 
absoluino nepopustljivi!: Neka se radije dokinu, nego li da njiho- 
ve djevojčure (oni su Vam u stanju narinuti javnu bludnicu za 
nadzornika u sjemeništu, gdje se odgajaju budući svećenici) vršlja- 
ju po sjemeništima. Ako dragi Bog dopusti na čas i dokinuće sje- 
meništa, ne će sigurno za trajno, a Crkva ne će propasti radi par 
mjeseci njihovog “besramnog nasilja, kao što nije propala ni ovih 
dugih devet strašnih godina njihove krvave i besramne vladavine. 

Glede Vašeg pitanja, da li mi je ponudjeno vratiti se u Zagreb 
izoliran od pastoralnog rada, mogu. Vam, reći, da vijest nije isprav- 
na. Bit će, da je do te vijesti došlo nakon izjave p. Leopolda Kar- 
tuzijanca, da ću naskoro biti u Zagrebu (tako je izjavio, kad se 
vratio iz Beograda kako mi priča župnik). 

Ali Vi znate, da su me hijeli pustiti u Zagreb, u bolnicu, ali 
sam ja to odklonio, osim ako idem kao podpuno slobodan čov- 
jek. Tako stvar stoji do danas i ja sam miran, makar me čuvaju 
dan i noć straže, koje su pojačane od 21. lipnja ove godine. 

Sursum corda! Žrive katoličkih biskupa i svećenika, redovni- 
ka i redovnica nisu do sada uzalud i ne će biti ni u buduće uzalud. 
Urodit će bogatim plodom nakon ovoga nadčovječnog hrvanja. Us- 
que ad tempus sustinebit patiens, postea redditio jucunditatis. 

Bratski Vas pozdravlja u Kristu Gospodinu 


Prog? diaškirer. 
m 7 zubi Čang ge dat bašte 


do & 


KULEN 
(Novi život, Grottaferrata,  siječanja - ožujak, 1965. God. IV. 
breć1 str; 45.) 

Brno a 
CARISSIME! > 


daje“) si VII. 1951. 

Primo sam Vaše. cijenjeno pisino, te ma zahvaljujem na čes- 
titci Vama i svemu svećenstvu Vašega dekanata, koje je ostalo 
vjerno. Nije mi bilo baš najbolje u zdravstvenom pogledu prigo- 
dom ovogodišnjeg imendana, jer sam dosta trpio već od Božića na 
prostati, ali sam zahvalan Bogu, da je duh ostao isli: umrijeti da, 
ali popustiti sotoni ne. A svi se iskusni ljudi slažu u tome, da je 
komunizam djelo sotone, pa nije čudo, da. se okitio crvenom 
bojom. : 

Medjutim neka svi njegovi poihvati ne plaše niti, vas niti bra- 
će svećenika. Vi znate dobro, da je samo Bog mogao učiniti, da 
je izraelski narod prešao suhom nogom preko valova Crvenoga 
mora. A Bog je to mogao učiniti, jer je svemoguć kako nas uči 
sveta vjera i Gospod nam daje razumjeti preko proroka, govo- 
reći: «Ja sam Gospodin Bog tvoj, koji uzburkavam more i podi- 
žem valove; Gospodin vojska moje je ime». 

Ako je taj Bog bio u stanju prevesti narod izrčelski preko 
Crvenog mora, budite duboko uvjereni, da će i novoga Izraela, 
Crkvu svoju, uspješno prevesti preko valova crvenog komunizma, 
makar isti raspolaže atomskom i hidrogenskom bombom i silnim 
armijama. «Gospodin vojska je moje ime», veli Gospod, a ta 
Božja vojska nije od praha.i gliba zemaljskoga nego je duh, pro- 
tiv kojeg se je ne samo PREK nego i smiješno boriti mate- 
rijalnim oružjem. 

U Boga dakle i Vi i sva braća svećenici stavite svoju nadu. Ta- 
da će i za Vas i sve ostale vrijediti što veli Kiihnel: «Tko svoju 
hrabrost ima od Boga, jer: je svijestan, da je njegova stvar Božja 
stvar, jer je dobra, taj ima takodjer hrabrosti bez ljudi i bez ča- 
sovitog uspjeha, što više i protiv ljudi i protiv uspjeha. Ona zna 
za uspjeh, koji još nije vidljiv». Naša stvar je sigurno stvar Božja, 
jer se ne borimo za latifundije, kako nas kleveću, nego na čast 
Božju i i spas duša i zato šmo sigurni ža uspjeh naše stvari, makar 
časovito ne vidimo izlaza. Tebi jedinome, Gospodine, čast, hva- 
la i slava i nikome drugome, a najmanje bezbožnom i razornom 
komunizmu, koji ide za istrebljenjem imena Tvojega! 


Uz blagoslov i pozdrav u Gospodinu Vama i vjernoj braći sve. 
ćenicima 


pro LA > s anitići 


(Glasnik Srca Isusova i Marijina, Salzburg, rujan 
1963. br. 9. str. 200.) 

Br. 68. 
CARISSIME! 


Krašić, 13. VIII. 1958 

Primio sam Vašu cijenjenu čestitku, ali nisam mogao do sada 
odgovoriti radi teške bolesti, koja me je skoro tri mjeseca držala 
prikovana uz krevet (a i sada više ležim nego hodam ili sjedim, 
premda, hvala Bogu, mogu barem svetu Misu odslužiti svaki dan 
u crkvi). 

Naši su protivnici smatrali sigurnim, da će me nestati, ali Bog: 
je odredio drukčije, makar znade, da ja nemam nikakve posebne 
želje za životom na ovoj zemlji. 

Bilo kako bilo dalje s mojom osobom, ne klonite ni časa du- 
hom. Svi znaci u svijetu govore, da Crkva Božja ide ususret svojoj 
pobjedi, kakve nije valjda nikada još izvojevala u svojoj dugoj 
historiji. Bila bi dakle neoprostiva pogrješka i zabluda, kad bi se 
dali zastrašiti ili na kojigod način pokolebati u svom držanju i 
vjernosti prema svetoj Crkvi Božjoj, kao što su učinili neki sve- 
ćenici i dali se upreći u kola komunizma preko žalosuog tobož- 
njeg svećeničkog. udruženja, kojega je osnovala i vodi samo UDBA 
i nitko drugi. 

Da samo čujete, kako kušaju pojedinci, koji su nasjeli, ali je 
ieško riješiti se djavolskog zagrljaja. Dali bi danas ne znam što, 
da nisu pali na lijepak. Tako ide, kad se nije slušalo savjete bis- 
kupa. 

. Molimo se mnogo za zalutalu braću. Ali molimo se i za naše 
progonitelje, koji valjda ni ne slute, da je njihova tobožnja demo- 
kracija čista demokracija. kao što očito pokazuju i dokazuju da- 
nas plodovi njihova rada. 

Budite, carissime, i Vi i Vaša braća. puni pouzdanja u Kris- 


“ta Gospodina i vidjet ćete jednog dana sigurno gloriam Dei (slavu 


Božju), kad se raspline kao pljeva djavolska sila, koja danas 
sputava Crkvu. 

Glede ovoga pisma slijedite ono što sam napisao č. s. Amađe- 
ji, da ne ponavljam svakome, a što je važno znati. 

Uz blagoslov i pozdrav u Gospodinu 


R dika krah pin 
i NP 
LA. ka po oi 
i daailh% » ks 7 
(Glasnik Srca Isusova i Marijina svibanj 1966 str. 80.) 

Br. 2. 
CARISSIME! 


| > Krašić, 15. X. 1958: 
ar. d gh i M 
Primio sam Vaše cijenjeno pismo s priloženim sličicama; v:1l 

kojih Vam prema Vašoj želji vraćam 500 komada s potpisom! ža 
Vaše naume. Tek bih bio slobodan Vas upozoriti, da pazite kod 
razdiobe, da ne stradate. Velik je najme crimen u oćima vlas- 
todržaca ili bolje reći KPJ podržavati bilo kakve veze sa mnom. Ja 
najme moram prema njihovoj želji ili volji biti odijeljen od svega 
svijeta, da dobijem dojam, da je svijet davno zaboravio na mene, 
nakon što me je pogodila «pravedna presuda narodnog suda». 

Samo ja se dobro sjećam iz Psalama, da će doći dan, za koji 
govori Gospodin: «Ego justitias judieabo». Doći će dan, kad će ria 
vagu pravde Božje biti stavljeni i zemaljski suci i njihovi nared- 
bodavci a i njihove presude. A Božja presuda je jedino mjerodavna, 
pa će mnoge presude zemaljskih silnika ispasti na sudu Božjem 
sasvim drukčije. Daj Bože, da se prije toga i zemaljski suci i njiho- 
vi uaredbodavci malo zamisle u grozne nepravde svojih presuda i 
pokaju, da im nebeski Sudac bude milostiv. Mi im dakako moramo 
oprostiti, jer osveta ne pripada nama nego Bogu. «Mea est ultio, 
et Ego retribuam in tempore ut labatur pes eorum.» Neka ta m- 
tio bude in miseratione Domini. s 

Kako vidim, morate i Vi u zatvor. Ne žalite nijednog dana. 
Regnum coelorum vim patitur et violenti rapiunt illud. Razni: ko- 
mentatori razno tumače ovaj odlomak Svetoga Evandjelja. No 'ka- 
kogod ga uzeli, za nas je velika pouka u ovim danima. Prošli su 
kroz školu progonstva sam Božanski Spasitelj, prošli su sveti Apos- 
toli, prošli su tisuće katoličkih biskupa i svećenika, prošli su: tisu- 
će katolički svjetovnjaka i svima, koji su progonstvo spremno pri- 
hvatili iz ruke Božje, ispalo je na najveći blagoslov. Uzmite samo 
laika: Tomu Morusa. Bi li se on danas mijenjao sa svojim progoni- 
teljem Henrikom VIII.? Sigurno ne bi ni za čitavi svemir.'Zato je 
na mjestu opomena mudroga Siraha: «Sustine sustentationes' Dei, 
coniungere Deo et sustine, ut crescat in novissimo vita tua». 

Drago mi je čuti, da se je veliki broj tamošnjih svećenika iz- 
vukao iz djavolskog zagrljaja tobožnjeg «svećeničkog udruženja».Sav 
svijet znade, da ga nije osnovala zakonita crkvena vlast nego UD- 
BA, kojoj je bitni dio programa istrebljenje imena Božjega s lica 
zemlje, kad bi to bilo moguće. I tko se svijesno pridruži protiv 

odredbe zakonite vlasti takvom udruženju, zar ne pripada prije - 
onima o kojima govori Apokalipsa: «Qui se dicunt Judeos esse et 
non sunt, sed sunt sinagoga Satanae», zar ne pripada prije tima, 
nego li Ecclesiae Christi? 

A da su synagoga Satanae, poivrdjuje mi i te kako «Agencia in- 
iernacionalis Fides» od 30. VIII. o. g., gdje se opisuje djelovanje 
kineskih CMDaša, koji dakako tamo nose svučni naslov «Kineska 
narodna Crkva». Naslov je članka «Parodie sacrilčge», a opisuje se 
konsekracija novih kineskih «biskupa». Konsekralor pila onoga, 
koji presentira nove kandidate: Sont-ils ćlus par le peuple?» 
—«Qui!» odgovara ovaj. Nato će konsekrator: «Deo gratias!» Ali 
onda slijedi drugo pitanje: «Voulez vous (novi biskupi) imiicr 
le bon exemple de Jesus, svus la direction du Parti communiste du 
gouvernement populaire, conduire les prčtres et les chrćtiens a par- 
ticiper activement a la construction socialiste?» «Nous le voulons!» 
ogovaraju jadni kandidati. Ne ću duljiti s daljnim pitanjima, jer su 
sva u tom stilu. Nije teško pogoditi, tko je taj «peuple», koji je 
izabrao te biskupe. Nitko drugi nego Komunistička Partija Kine. 
Jasno je, da će takovi kandidati rado ili silom morati «Activement 
participer a la construction socialiste», koja construction socia- 
liste ima, kako rekob, temeljnu zadaću istrijebiti ime Božje s lica 
zemlje, jer Bog prema njihovom shvaćanju ne postoji i vjera je 
za narod samo opasni opijum, koji valja vništiti. 

Mislite li da i naš ĆMD ide za drugim ciljem? Budiie uvjere- 
ni, da se je kler pokolebao u malo većem broju nego jest, da bi 
već danas i kod nas došlo do «konsekracije» (ili «parodie sacri« 
lage») takovih biskupa, koji bi aktivno morali suradjivati na to- 
božnjem socijalizmu, a u stvari u prvom redu na istrebljeuju 
imena Božjega i uništenju Crkve Kristove. 

Bolno je samo, da to često puta dobri katolički laici bolje 
shvaćaju, nego stanoviti svećenici, kao što je u svoje doba i laik 
Toma Morus to bolje shvatio nego najveći dio tadašnjeg engles- 
kog klera. Znam dakako, da bi se većina ĆMD-daša ogorčeno ogra- 
dila od toga, da idu za razaranjem Katoličke Crkve. I dopuštam, 
da su lično protiv toga. Ali se ne pita, što oni misle, nego se pita 
što misli osnivač, a to je KPJ ili UDBA. A nitko me na svijetu 
ne će razuvjeriti, da ona ima drugi cilj pred očima. Da se čov- 
jek uvjeri o tome, ne treba nego proći jedan samo broj njihovih 
novina po cijeloj zemlji. Iz svakog broja odiše mržnja na Boga, 
Mržnja na Crkvu, svećenike, redovnike, «zaglupljene vjernike» 
itd. (zaglupljeni dakako, jer vjeruju.) 

Čitali ste kako je prije par mjeseci dopisnik jednih ovdas- 
Njih novina iz Pariza poslao članak blasfemni pod naslovom «De- 
Yizna Djevica», da što bolje izvrgne ruglu Majku Božju (o kojoj 

su blasfemne članke. štampali čak. u školskim udžbenicima, pri- 
kazujući ju, ne kao neokaljanu Djevicu, nego kao javnu djevoj- 
čuru). Uostalom, što da duljim? Zar nije glavna svrha škole da. 
nas ubijanje svake vjere u dušama mladeži? 

I još se naši CMD-daši obaraju na crkvenu vlast, šio ne će da 
dade placet na njihov pothvat i krive crkvenu vlast radi neupu- 
ćenosti, neshvaćanja vremena u kojem živimo, i koječega drugo- 
ga. Možda ne bi škodilo istima, da se malo zamisle u onu njemać- 
ku poslovicu: «Wilst du gerade und Gott will krum - so denk: 
Gott ist weisse und ich bin dumm». 

Vrlo mi je drago, da je proslava u Mrkoplju tako lijepo is- 
pala. Neka to bude Majci Božjoj barem jedna naknada za blas- 
femne članke, kao što su «Devizna Djevica» i slični, koji su imali 
za cilj, omalovažiti stogodišnjicu Njezina ukazanja i ubiti vjeru 
u narodu u moć i veličinv Marijinu. Medjutim Vi znadete vrlo 
dobro, da nije bez razloga, da se KP tako bijesno obara upravo 
na štovanje Majke Božje. Sotona (a što je komunizam drugo nego 
izraslina sotone) znade za onu prijetnju još iz raja: «Ipsa con- 
teret caput tuum.» (Ona će satrti glavu tvoju.) Onda se ne čudimo, 
da je sveti Ivan Bosko smatrao širenje pobožnosti Majke Božje 
kao jednim prevažnim sredstvom, da duše sačuva za Boga. I da je 
onomu Markizu, koji mu je svjetovao, da izbaci krunicu iz pra- 
vila (koja su to propisivala) odgovorio istome nakon pregleda- 
vanja zavoda: «Onda se, gospodine markize volim odreći Vaše- 
ga prijateljstva, nego li to učiniti». 

Svuda i vi svi, kao i sinovi Don Boska, širite taj kult, pa ćete 
sigurno žeti i neobični blagoslov medju mladeži i dušama uopće, 
kao što ga je žeo i sveti Ivan Bosko. 

Sveti Alfonz Liguori nije nikada davao pučkih misija bez jedne 
posebne propovijedi o Majci Božjoj. A slično su postupali i mnogi 
drugi sveti ljudi. 

Uz blagoslov i pozdrav u Gospodinu 





f Ptožaji konki PRJ ose 


(Glasnik Srca Isusova i Marijina, Salzburg, svibanj 1966 str. 96-98.) 
210 








Br. 10. 


DRAGI VELEČASNI! 


Krašić, 4. VIL. 1959. 


Primio sam Vaše cijenjeno pismo s prilozima, pa Vam na sve- 
mu srdačno zahvaljujem. Imali ste zbilja sreću, da su Vam dali put- 
nicu za Rim, pa još nakon zatvora. ! 

Kad Vam se pruži prilika, pišite Mons. Carinci-u, da sam mu vr- 
lo zahvalan za sve, što mi je poslao. Kad stvar proučim, nastojat 
ću preko svoga p. koadjutora, da i naše svećenstvo upozna sa 
tako korisnom stvari. Mi imamo, Bogu hvala, već otprije mnoštvo 
svećenika adoratora, koji tjedno obavljaju sat adoracije, ali sam 
uvjeren, da će ih se naći, koji će se oduševiti i za ovu formu koja, 
koliko je nova, toliko i aktuelna. 

Meni je nemoguće pisati Vam, jer nemam sigurnosti, da bi 1 
ovo pismo doprlo do Vas. Dan i noć bdiju straže, tko ulazi, tko iz- 
lazi. Nije tomu dugo, što je UDBA pričekala 16 km. od Krašića 
autobus iz Zagreba, skinula grupu seljaka i svukla do gola i pretra- 
žila. Taj put su ulovili, kako sam naknadno čuo, pismo berlinskog 
kardinala Doefnera, što ga je poslao za mene, a iz Zagreba ga pos- 
lali baš preko jednog seljaka, kojeg su uhvatili. 

Bogu hvala i na tome! Ne će še ni radi toga srušiti Katolička 
Crkva. 

Pročitao sam stvar Mons. Sheen-a. On je klasik u svemu. 
Imam niz njegovih knjiga, što su mi ih poslale dobre duše, ve- 
ćinom na talijanskom jeziku, nešto je bilo i na francuskom. Ako 
se još kada u životu sastanete s njime, recite, da mu čestitam na de- 
finiciji divne marksističke filozofije: «Filozofija dialektičkog male- 
rijalizma nije drugo nego suludo krpanje dronjaka Hegela i 
Feuerbacha, da ih se pretvori u jednu životnu filozofiju, jednako 
je kao pokušati postići živi organizam stavljajući zajedno glavu 
vola, tijelo kanarinca i rep od ihtiosaurusa.» (Sheen: Communis- 
mo e la coscienza dell'Occidente.) Dao sam tu knjigu jednom 
Sveuč. profesoru medicine. Sa najvećim interesom ju je čitao, a 
vjerujem i slatko nasmijao nad definicijom filozofije, koja bi 
imala usrećiti «zaostali svijet», koji je do sada lutao u tami. 

Koliki. podstrek Vama i Vašoj svećeničkoj braći, da. ustrajete 
u radu i unosite Krista u duše. Samo On može reći: «Ja sam put; 
istina i život.» Feuerbach, Hegel, Marks, Lenjin et Comp. mogu 
samo reći: «Mi smo ponor, laž i smrt.» 

. Hvala konačno na čestitci k imendanu. Istina već nekoliko 
tjedana najviše provodim ležeći radi tromboze, ali mi je dobri Bog 
dao milosi, da sam Misu ipak nekako mogao odslužiti skoro svaki 
dan. Neko vrijeme u sobi, sada u crkvi. U ostalom bolje je i um- 
rijeti, nego pasti na koljena pred sotonom u formi komunizma, 
kad stoji pisano: «Gospodinu Bogu svojemu se klanjaj“i Njemu je- 
dinome služi !» ' 

Uz blagoslov i pozdrav u Gospodinu 


Alojzije kard. Stepinac 


nadbiskup zagrebački 








gdo nn ken e ZAR 
Mesnička mola SH. 

Br. 


*“"“ IZVADAK IZ KARDINALOVOG PISMA; KOJEGA JE 
NAPISAO SLAVNOM HRVATSKOM KIPARU IVANU 
MEŠTROVIĆU U LIPNJU 1959 GODINE. X 


Kardinal se osvrće na UDBin teror i na vjersku slo- 
bodu u Jugoslaviji. (Op. 1.) 


Mi se ne čudimo ovdje tom postupku UDBE, jer to joj je glav- 
na zadaća: mučiti ljude dan i noć špijuniranjem, beskrajnim is- 
pitivanjem, globama, zatvorima, terorom, koji nema primjera u 
povijesti civilizirane Evrope, osim kod nacisma. 

Već iz toga možete zaključiti, da je absolutno nemoguće, da ika- 
da predobiju srca ljudi za ovoj monstruozni sistem. Ja vjerovat- 
no ne ću doživjeti slom komunizma u svijetu, radi skrhanog zdrav- 
lja. Ali sam absoluino siguran u taj slom. 

Štogod se gradi protiv naravi, kako ju je Bog stvorio i usta- 
novio, mora se srušiti unutarajom nuždom. Moglo bi se i ovdje 
reći, što kaže Isus u Evandjelju: «Svaki nasad, kojeg nije zasadio 
Otac moj nebeski, iskorijenit će se». A budući da komunizam 
negira i ruglu izvrgava Boga, sigurno je da ga nije zasadio Bog, 
nego sotona. Sotona je izgubio bitku na Kalvariji, pa sam siguran, 
da će je izgubiti i na Kalvariji mističnog Krista, a to je Crkva, koja 
danas prolazi svoju Golgotu. 

Vi ćete razumjeti, kako je teško u tim okolnostima ljubiti 
krvavog i bezdušnog progonitelja. Ali mi to ipak moramo i hoće- 
mo, jer je zapovijed Kristova. Po čemu bismo inače bili bolji od 
naših mučitelja? Zato često stavljam svećenicima na srce, da se 
ne dadu zavesti jadima i nevoljama, nego da se rado i usrdno mo- 
le za neprijatelje. Osveta ne pripada nama nego Bogu. A On ne- 
ka im se osveti kao Otac, koji prima radosno natrag izgubljenog 
sina. 

Imao bi Vam mnogo toga pisati, ali, kako rekoh, vrlo je teško 
5 poštom. Njihovom se ne služim, jer sam ustanovio, da pisma 
prema prilikama mijenjaju, brišu, nadomeću, iskrivljuju. 

Medjutim, Bogu hvala, nismo ni najmanje malodušni. «Ako je 
Bog s nama», veli sveti Pavao, «iko će protiv nas?» Naš siromaš- 
ni narod preboljet će i ovo zlo i odahnuti opet u miru i slobodedi.» 
(Hrvatska Revija br. 4 Buenos Aires, prosinac 1962 strana 501.) 

(Op. 1.) Ivan Meštrović je umro u South Bend-u u Americi 
16 siječnja 1962. godine u svojoj 79 godini života. Nadživio je kar- 
dinala još dvije godine i prije svoje smrti je pripovijedao prijate- 
ljima zanimive podatke o posjetu kojeg je učinio kardinalu Stepin. 
cu u Krašiću. Sva svoja umjetnička djela kao i druga materijal. 
na dobra u Hrvatskoj ostavio je «narodu i zemlji Hrvatskoj, iz 
koje je i sam nikao!» S tom je oporukom ostavio narodu na 
čuvanje svoju veliku umjetničku baštinu. 





Kamenita vato. 1888. 

Br. 12. 
CARISSIME! 


Krašić, 30. X. 1959. 

Primio sam Vaše cijenjeno pismo sa prilozima, pa Vam prema 
želji šaljem 500 komada sličica s potpisom kao i pisamce za Mons. 
Carincia. Čuo sam medjutim, da leži u bolnici? Vi ćete to bolje 
znati i s pismom učiniti, kako budete smatrali upuitnim. 

Hvala za medaljice i sličice. Mnoge će dobro doći našem žup- 
niku za djecu, koja ovdje gotovo 100% polaze vjeronauk i crkvu. 
Ima ih oko 270 na vjeronauku, jer je župa naša malena. Ima neš- 
to preko 2000 vjernika. Par stotina ih živi u Americi. Ali i odras- 
la mladež ima ovdje posebnu vjersku pouku nedjeljom iza Mise i 
dolazi. Udbaš je u jadu na saslušanju doviknuo jednom župniku: 
«Vi se ponašate kao diktator u Krašiću.» Ali naša diktatura nema 
ni pendreka, ni šmajsera, ni zatvora. Ona je skroz mirotvorna, hi- 
lo to kome pravo ili ne. 

Drago mi je čuti, da ste tako lijepo mogli sve obaviti u Rimu. 

Sa zanimanjem sam pročitao, što mi pišete o nekim netočnim 
izvodima stanovitih profesora u pitanju Presvete Djevice. Zanima 
me, hoće li i Sveti Oficij što poduzeti povodom diskusije, koja se 
počela odvijati. Ako imate više kopija Vaših izvoda, ne bi bilo s 
gorega, da jednu pošaljete i teol. fakultetu u Zagrebu. Sigurno će ih 
zanimati, kao što je i razumljivo. 

Ne čudim se ni malo, da su Vas nakon povratka iz Rima ispiti« 
tali. o svemu i svačemu. Valjda očekuju, da će Vatikan na koncu 
ipak reći Amen na sve, što komunizam želi. Možda u tu svrhu i 
šarafe s porezima. Moj župnik je dobio za prošlu godinu poreza za 
župnu crkvu nekih 120.000. Što je potrošio za popravak, to je po 
njihovom čisti «dohodak», ergo plati! Tu sam se sjetio jednog član- 
ka iz «Neue Bildpost» od 14. VIII. o. g. pod naslovom malo čud- 
nim «Nikita und die Bibelpolitik im Schafspelz». Tu se opisuje 
kako je Nikita kao Wanderprediger išao po Poljskoj i na jednom 
mjestu rekao: «Ihr sagt, ihr. Glaubt an Gott. Wenn es ihn gibe, 
wiirde er einem Besen packen und die Kapitalisten wegfegen!» Sa- 
mo je Nikita zaboravio, da bi u tom slučaju najprije otpuhnuo ko- 
munizam zajedno s njim, jer takvog kapitalizma nije bilo nikada 
na svijetu, kao što je državni kapitaližam u komunističkom 
Sistemu. Piše u istom broju da je Nikita rekao: «Die Priester eurer: 
Kirehe versprechen euch das Paradies im Himmel, wenn ihr tot seid. 
Wir Kommunisten wollen euch auf Erden gliicklich machen.» 

Mislim da i mi možemo potpisati. opasku pisca tog članka, kad 
veli:« Das Gliicklichmachen probiert die rote Heilslehre seit 1918 
in Russland, seit 1945 im weiten Osten, auch in Ungarn, auch in 
der Sovjetzone aus. Welch grausamer Witz, blutig, voller Trinen, 
Not, Elend, Entwirdigung!» 

Onda je ipak bolje .das Versprechen der Priester. Zato ćemo se 
i dalje truditi i propovijedati Paradies im Himmel. Ako ga ljudi 
prihvate, Paradies auf Erden, ukoliko je spojiv s valle lacrima- 
rum sigurno će doći. 

A Uz blagoslov i pozdrav u Gospodinu Vama i Vašoj svećeničkoj 
raći 

sosoLv dograbio daka “BE. 


PISMO JEDNOM SVEĆENIKU, koji živi u Hrvatskoj 


pa radi toga ne spominjeme njegovo ime, da mu ti- 
me ne bi naškodili. 


Carissime ! Krašić, 11. XI. 1959. 

Ima već tri mjeseca, što sam primio čestitku dekanata prigodom 
25. godišnjice episkopata, ali mi što bolest, što zasjede neprijatelja 
nisu dopustile, da do sada odgovorim. 

Preko Vas dakle (a Vi ćete naći način i modus, da saopćite mo- 
ju zahvalu braći svećenicima, a da sami pritom ne stradate od eveni- 
tualnih špijuna) srdačno zahvaljujem svima na čestitci. Ja nisam 
(kad bih baš i htio ne bih mogao), imao nikakve vanjske proslave. 
No ona nije ni važna. Puno važnije su bile molitve za me sa strane 
svećenika i vjernika tom zgodom, a tih hvala Bogu nije uzmanjka- 
lo. Nadam se prema tomu, da će mi dobri Bog na molitve tih dobrih 
duša dati snage, da ustrajem na svom križnom puiu do kraja i 
nepopustim nikada za jotu u obrani prava Crkve Božje. Molim od 
dobrog Boga tu istu čvrstoću i Vama i svoj ostaloj tamošnjoj bra- 
ći. Ako bi pak koga, kada spopala sumnja u konačni rezultat ove 
najveće borbe u povijesti svijeta izmedju Crkve i bezvjerja, ne 
zaboravite nikada onih riječi, što ih je Siksto V. Papa (hrvatskog 
podrijetla) dao uklesati na golemi obelisk na trgu Svetog Petra u 
Rimu: «Christus vincit, Christus regnat, Christus imperat.» Da ih ne 
zaboravimo, zato te riječi svaki dan, kao najsladju melodiju, pre- 
nosi vatikanski radio. 

Onaj golemi obelisk stajao je nekada u Egiptu, podignut od sta- 
rog egipatskog poganstva. Rimsko je poganstvo za vrijeme careva 
prenijelo ga u Rim. Naša Crkva zasadila ga je kao znak pobjede 
nad svim poganstvom do konca svijeta pred bazilikom prvaka apos- 
tolskog u Rimu. Nestalo je poganstva egipatskog, nestalo je babi- 
lonskog, nestalo je grčkog, nestalo je rimskog ,nestalo je nacistić- 
kog, nestat će i marksističkog. 

Što su najme stari pogani pisali na svoje grobne spomenike to 
Vrijedi i za nove pogane: «Umra, nec umbra, — Fato cessit!  3je- 
na, čak ni sjena, — Podlegao je svojoj sudbini». Isus naš nije sje- 
Na, nego Istina i Život. Isus naš nije podlegao sudbini. Ali je 
dragovoljno pošao u smrt, da uskrsne na novi sjajni život i uskri- 

Bi ma isti život one, koji su u Njega vjerovali, vjeruju i vjeto- 
vat će. 


Uz blagoslov i pozdrav u Gospodinu Vama i svoj braći, tamos. 
njim svećenicima u dekanatu 


B.) 





PROPOVIJEDI U ČAST MAJCI BOŽJOJ | DVIJE 
ž bcojaji bond PAG orse | PROPOVIJEDI NA EUHARISTIJSKIM KONGRESIMA. 


(Glasnik Srca Isusova i : Marijina, Salzburg, listopad 1963 br. 10. 
štr. 223.) 





Marijanske propovijedi: 
«Rajska Djevo kraljice Hrvata, 
Naša Majko, naša zoro zlata.» 

Br. 14. 


BISTRICA 1935, PRILIKOM 250 GODIŠNJICA PRO. 
NALASKA ČUDOTVORNOG KIPA. 


(Katolički List br. 28., Zagreb, 11. srpnja 1935.) 


Stari pomorci, da im ladja ne bude igračka valova za vrijeme 
bure, nastojali su, da što prije nadju čvrsto tlo i da bace sidro 
koje će ladju držati na mjestu. Svaki pojedinac je putnik na mo- 
ru ovoga života, koji plovi usred raznih bura i oluja. 
= Icijeli hrvatski narod je takav jedan putnik, koji već 13 sto- 
tina godina plovi pučinom života u ovoj svojoj današnjoj lijepoj 
domovini, koju nam je podala ruka Božja. I taj narod kao mudui 
pomorac našao je takodjer jedno čvrsto tlo, gdje je bacio sidro 
svog ufanja i nade, da ne potone u teškim časovima života, a to je 
Majka Božja Blažena Djevica Marija. 

U toj dubokoj vjeri našega puka, da mu je Marija najbolja zaš- 
titnica u životu i smrti, svjedoče nebrojene crkve Njoj posve- 
ćene po našim brežuljcima i planinama, otocima i dolinama. 

' U toj dubokoj vjeri našega puka svjedoče nebrojeni oltari 
Njoj posvećeni gotovo u svim crkvama, svjedoče nebrojeni kipo- 
vi Njoj na čast podignuti na raskršćima naših puteva i cesta. Svje- 
doče nebrojene slike Njezine, koje rese i najsiromašnije potleu- 
šice naše kao i najbogatije palače. Tu vjeru djedova i otaca 
naših došli smo i mi, da zasvjedočimo i da zapečatimo ovom ju- 
bilarnom procesijom grada Zagreba i hrvatskog naroda. 

Krivovjerci raznih boja predbacuju nam, da je uzaludno i bes- 
misleno zazivati Mariju, jer je Bog samo jedan, a mi pravimo iz 
Marije božanstvo! Pitamo vas braćo, zar se je varalo svekoliko ka- 
toličko kršćanstvo kroz 1900 godina, kad je tako iskreno štovalo 
Mariju i zazivalo ju u pomoć? Zar se je varao i naš narod 1300 
godina zazivajući Mariju u svim zgodama i nezgodama života? Zar 
je šačica raznih krivovjeraca, koji su nikli pred par decenija ili 
najviše pred par stotina godina u pravu, kad se blatom nabacu- 
ju na ono šio je nama milo i drago, a to je pobožnost k Majci Bož- 
joj? Mislim, da nitko od vas toga ne vjeruje i ne može vjerova- 
ti, jer na što nas sam Spasitelj i Bog Isus Krist upućuje ne može 
biti zlo. ' . 

A zar nas ne upućuje sam Spasitelj: «Budite mudri kao zmi- 
je i bezazleni kao golubi«. A kada je, braćo, zmija bila mudrija 

nego li onda, kad je upropastila Adama. Znajući, da ga samog ne 
bi tako lako predobila poslužila se ženom, nesreinom pramajkom 
Evom. I kad je upropastila nju bež muke je srušila i Adama. 
Pa i onaj mudri židov Mardohej zar nam ne kazuje isto? Kad 
je narod židovski bio osudjen na propast po kralju perzijskom, 
znao je Mardohej, da sam ne može stupiti pred kralja ni moliti 
milost za narod. Žato se je poslužio ženom kraljicom Esterom. Nju 
je poslao pred kralja i kako svjedoči Sveto Pismo, ublažila je 
srce kraljevo i spasila židovski narod od sigurne propasti. Pa i oni 
lukavi Filisteji, o kojima tako često govori Sveto Pismo upućuju 
nas na nešto slično. Znali su, da sami nikad ne će svladati Sam- 
sona, najvećeg junaka izraelskog. I što nisu mogli sami, učinili 
su preko Dalile, koja je prevarila Samsona i predala ga u ruke 


Filistejima. 


Pa i onaj glasoviti vojskovodja izraelski Joab upućuje nas na 
nešto slično. Ne mogavši na drugi način ublažiti sree kralja Davida, 
da opet primi buntovnog sina Absalona, poslužio se slabom ženom 
Teknitom. I što nije mogao učiniti junački hrabri vojskovodja sam, 
učinio je preko slabe obične žene. Opomena, dakle, Spasiteljeva, 
pa primjeri Svetog Pisma, a i zdrav razum upućuje nas, da se 
utječemo Mariji. 

Ta kako bismo se mi bjednici, koji smo toliko griješili mišlju, 
riječju i činom i toliko puta i tako često, kako bismo se usudili 
stupiti otvoreno pred vječnog, neizmjerno svetog Boga, ako ne 
bismo imali nekoga, koji nas zagovara? A čiji zagovor može da 
bude jači, može da bude moćniji nego li Marijin? Zagovor one, 
koja je Sinu Božjem dala čovječje tijelo, čije je svete grudi si- 
sao, iz kojih je svetih ruku primao hranu. Braćo, ima li koji čov- 
jek zdrave pameti, koji bi se usudio prigovoriti, ako iskreno štu- 
jemo i djetinjskim pouzdanjem zazivamo Mariju? 

Ali kažu nam protivnici, kakvi su to štovatelji Marijini, koji 
istodobno: dok ju časte, kunu i psuju i podavaju se svakojakim 
grijesima? Zar nije bolje, ako ju uopće ne štujemo? 

Moram priznati našim protivnicima, da imadu u mnogočem 
pravo, što se ovoga tiče. Ali što ćete! Čim je novac skupljiji, tim 
se radije falsificira. Tako je i vrag, koji je po riječima Spasite- 
ljevim «lažac i ubojica ljudi od početka» falcifirao pobožnost Maj- 
ci Božjoj. Tu dakle, moramo biti na oprezu, da ne bi i naša pobož- 
nost k Mariji bila krivotvoreni novac s kojim bi zlo prošli na ne- 
beskoj mijenjačnici. Kao što i crnci prikazuju andjele crnima, 
tako i mnogi griješnici, jer su crni u srcu, slikaju si pobožnost 
k Majci Božjoj crnu: — To jest oni hodočaste, oni poste Njoj 
na čast, oni joj donose darove na oltar, ali istodobno i psuju i 
pijančuju i griješe proti zapovjedima Božjim. 

: Što ćemo dakle, reći ovima? Hoćemo li im savjetovati, da pos- 
lušaju protivnike i prestanu sa postovima, hodočašćima i molit- 
vama? Odgovaram - nipošto! Jer što je pobožnost? Nije ništa dru- 
go nego li čvrsta i spremna volja činiti sve što časti Boga. Tako i 
pobožnost k Majci Božjoj, - činiti spremno sve ono što ju časti. 
Zato hodočašća, postovi, darovi nisu sami po sebi pobožnost nego 
ili učinak pobožnosti ili sredstvo, da se k pobožnosti dodje. Z 

Tko je dakle u grijehu, a ipak hodočasti, posti i moli samo 
zato da se riješi grijeha, jer hoće, da iskreno časti Mariju, ne sa. 
mo da ne čini ništa zla, nego ju neka još više časti, da mu što prije 
isprosi milost obraćenja. A oni opet koji hodočaste, poste, daruju 
možda zato, da će im Marija pomoći, da mogu što dulje živjeti u 
grijehu, neka takodjer ne prestanu častiti je na ovaj način, nego 
neka što prije mijenjaju svoju opaku i pokvarenu volju i mole BI. 
Djevicu, da ih učini dobrim i valjanim, jer grijeh i Marija nikada 
se ne mogu složiti kao što se ne slažu vatra i led. 

Evo, braćo, kako je opravdana vjera našega puka u pomoć 
Marijinu, kako je opravdano štovanje Majke Božje u našem puku 
makar bio i griješan. Zato se mi obraćamo k Njoj, svim srcem i 
dušom vapeći: 


«Pogledaj na nas milena Mati, 
Svrni k sirotam pogled svoj zlatni!» 


.. Pogledaj na dječicu hrvatsku, da ih nikada ne ofuri mraz gri- 
jeha i opačine! Pogledaj na hrvatske mladiće i djevojke, da osta- 
nu vazda čisti i pobožni. Pogledaj na hrvatske muževe i žene, da 
čuvaju neokaljanu bračnu vjernost i čuvaju se odurnih opačina, 
koje skvrne svetost bračnoga života. Pogledaj na hrvatske starce 
i starice, da im milostvi Bog po Tvom zagovoru olakša jade sta- 
rosti, oprosti grijehe i pripremi sretnu vječnost. 

, Mi pak sa svoje strane obećajemo svi, da ćemo Ti ostati vjer- 
ni i iskreni štovatelji! Vjerni dok budu žuborili potočići naši, šu- 
mile rijeke naše, dok se bude Pjenilo sinje more naše. Vjerni 
dok se budu zelenile livade naše, dok se budu zlatile njive naše, 
dok se budu sjenile tamne šume naše, dok bude mirisalo cvijeće 
domovine naše! 

Završujemo s pjesnikom našim moleći Te iz dubine srea: 


«Dobra nam navek ostani, 
Isprosi nam pri Sinu, 

Da od svakog zla obrani 
Nas i domovinu. Amen. 

Br. 15. 
PO PLODOVIMA NJIHOVIM ĆETE IH POZNATI! 


Propovijed Preuzvišenog Nadbiskupa dra Alojzija 
Stepinca u Glogovnici na Veliku Gospu 15. VIII. 1940 
o marksistima. 


(Katolički List br. 34. Zagreb, dne 22 kolovoza 1940.) 


Neki čovjek jednom je pitao prisutne u nekom društvu: «Šta 
mislite, tko je najsiromašniji čovjek na svijetu?» Jedan izmedju 
prisutnih odgovori: «Onaj koji ništa ne posjeduje, ni kuće, ni zem- 
lje, ni novaca!» «Nije» — odgovorio je prvi. Drugi u društvu re- 
če: «Ja mislim, da je najsiromašniji onaj koji izgubi zdravlje, jer 
narodna poslovica kaže da je zdravlje najveće bogatstvo. «Ni taj 


nije najsiromašniji,» odgovori prvi — «Ja ću vam reći iko je najsi- 


romašniji čovjek na ovom svijetu ; to je onaj, koji je izgubio Boga, 
jer ako nema kuće, ni zemlje, ni novaca, a nosi Boga u duši boga- 
tiji je nego čitav svijet, jer nosi u duši onoga, koji je stvorio svi- 
jet. Najsiromašniji čovjek na zemlji je onaj koji je izgubio Boga, 
jer ako nema možda tjelesnog zdravlja, ali nosi Boga u duši, bo- 
gatiji je od čitavog svijeta, jer nosi u duši Onoga, koji zdravlje daje 
i oduzimlje kome hoće i kako hoće.» 

Draga braćo! Hrvatski narod mnogo je toga proživio i doživio 
kroz 1300 godina svoje povijesti. Doživio je, da su mu oduzimali 
i otimali komad po komak drage mu domovine, koju mu je pre- 
dala ruka Božja. Ali on je ipak bio bogat, jer je nosio Boga u 
duši s čvrstom vjerom, da mu On može opet povratiti domovinu 
baš tako, kao što nekad Israelcima, kad ih je nakon dugih godina 
ropstva doveo natrag u domovinu. Hrvatski narod je doživio često, 
da su ga razni silnici klali i ubijali, ali on je ipak ostao bogat, jer je 
nosio Boga u duši sa živom, vjerom, da ga On može oživiti, makar 
trunuo u grobu kao Lazar iz evandjelja, ako se to svidja Provid- 
nosti Božjoj. 

Ali danas smo svjedoci nečega daleko gorega, kad su poput glad- 
nih skakavaca s istoka napali našu domovinu oni, koji bi htjeli 
nešto više to jest, iščupati mu Boga iz srca i duše i tako ga učiniti 
najvećim siromahom na zemlji. Jer sigurno je to, gdje nema više 
Boga u duši, nema smisla ni domovina ni život na zemlji, kad je ži- 
vot bez Boga pravi pakao. 

Takav pakao stvorila je u nekim državama družba onih zlo- 
činaca, koje svijet zove komunistima. Takav pakao želite li sada, 

dok traje svijetski rat (jer riba se u muinom najlakše lovi) sivo- 
riti isti i u našoj domovini Hrvaiskoj? Ponadali su se valjda, kad 
se uspostave tobožnji diplomatski odnosi sa savezom boljševičkih 
republika na istoku Europe, da će nama predstavnicima katoličke 
Crkve u Hrvatskoj začepiti usta, da šutimo na sve što oni budu po- 
duzimali, da istrijebe vjeru u Boga u dušama hrvatskog naroda. 
Ali taj hrvatski narod, i ako manji po broju od drugih naroda, m- 
kada nije bio narod kukavica, pa neće biti ni njegovi crkveni po- 
glavari. Mi bismo bili izdajice svoga svetog zvanja, kad bismo se 
bilo laskanjima, bilo prijetnjama dali zavesti, da ne kažemo svome 
narodu istinu. A prava istina jest, da s komunistima nikada ne mo- 
že biti suradnje, dok se ne odreknu svoje nauke i svojih zločinsta- 
va i tako prestanu biti ono što jesu. A ue može biti suradnje 
zato, jer oni ovdje organiziraju akciju, plaćaju silnim milijunima, 
da se ime Božje i svaka uspomena na Boga istrijebi s lica zemlje. I 
zato su ne samo obični ludjaci, jer po riječima svetoga Pisma: -— 


«Reče luda u srcu svome — nema Boga», nego su i zločinci, kad je > 


sigurno, da Bog neće i ne može pustiti nekažnjene ni pojedince, 
ni narode, ni gradove ni države koji se dižu protiv Njega! «Ja sam 
Gospodin, — govori Gospodin Bog — i slave moje nedam niko- 
mu.» 


Nas su kušali u zadnje vrijeme uvjeriti, da nema za naš hrvatski 
narod pogibelji od suradnje s komunizmom. Ali mi nismo zabo- 
ravili naše narodne poslovice «Tko sa djavlom tikve sadi, tikve 
mu se o glavu razbijaju!» A nismo zaboravili i one latinske: Ti- 
meo Danaos et dona ferentes - Bojim se Danajaca i onda kad no- 
se darove! Mi nismo zaboravili iskustva katoličke Španjolske, ni- 
ti smo slijepi, a da ne bi vidjeli sudbine, koja je stigla male na- 
rode, koji su dospjeli pod njihovu vlast, pa da bi si pravili iluzi- 
je o tome što čeka hrvatski narod pod njihovim knutom. Niti nas 
mogu ma i na čas pokolebati u našem djelovanju njihova prijete- 
ća pisma, koja ne rijetko primamo, što nas tobože čeka, kad oni 
dodju na kormilo. Mi im poručujemo, da ih se baš ništa ne boji- 
mo, držeći na umu opomenu Krista Spasitelja: «Ne bojte se onih 
koji ubijaju tijelo, ali duše ne mogu ubiti, već se bojte Onoga, 
koji može i dušu i tijelo pogubiti u pakao». 


Mi smo živi svjedoci, kako im mnogi listovi u našoj domo- 
vini, pa čak i dnevnici koji bi se htjeli ponositi hrvatskim imenom, 
prave reklamu u svojim stupcima i hvale tobože njihove uspjehe 
tamo gdje su na vlasti. Ali Spasitelj Isus Krist dao nam je naj- 
bolji znamen po čemu ćemo prosuditi, imamo li posla s dobrim i 
poštenim ljudima ili sa zlima, kad je rekao: «Zasadite drvo dobro 
i rod će njegov biti dobarili zasaditi drvo zlo i rod će njegov bit! 

zao, jer se po rodu drvo poznaje.» A koji su rodovi komunizma? 
Na prvom je redu borba protiv Boga i vjere, da im nema mjesta 
tamo, gdje ima još i trunka vjere u ljudskim dušama. Jer kak- 
va zajednica može biii izmedju Krista i Belijala, izmedju dobra 
i zla. A kad ne priznaju Boga, onda nije čudo, da smo prije krat- 
kog vremena imali priliku vidjeti knjižicu pisanu za djecu do 
desete godine života, gdje već te mališane huckaju protiv vlasli- 
tih roditelja. Time ih stavljaju u red niži od životinja, kad i male 
životinje vidimo, kako se ulaguju onima koji su im dali život. Kad 
ne priznaju Boga, onda nije čudo, da uče ljude, da im je slo- 
bodno i ubijati druge, samo ako to koristi komunističkoj revo- 
luciji. I time stavljaju ljudsko drušivo ispod životinja, jer vi 
kao seljaci vidite i sami, da se životinje iste vrste rijetko kada ubi- 
jaju medju sobom, pače više podupiru se. 


Kad ne priznaju Boga, onda nije čudo, da uče ljude, da je 
slobodno spolno općenje i razvraini život sa svakim, čak izmedju 
brata i sestre, kako je nedavno napisao jedan njihov prijatelj u 
knjizi o braku. Kad ne priznaju Boga, onda nije čudo, da uče 
ljude, da im je slobodno krasti i provaljivati u crkve. I mi možemo 
konstatirati u pet godina više od sto provalnih kradja u našim 
crkvama, odkad se njihov nauk počeo jače širiti u našoj domovi- 
ni. Kad ne priznaju Boga onda nije čudo, da uče ljude, da je slo- 
bodno krasti privatnu imovinu, ako to koristi njihovoj revoluciji, 
a to zato jer znaju, da će tako brzo doći do općeg meteža i oni se 
najlakše popeti na grbaču naroda, da mu onda oimu sve i učine 
ga robom države, jer oni ne priznaju privatnog vlasništva. Više im 
se dopada načelo, što je tvoje to je i moje, ali što je moje to nije 
tvoje! 

Mnogi su pomislili da se borimo za sebe i za svoj tobožnji ime- 
tak. Ali što se mene lično tiče ne će naći ni pola pare u gruntov- 
nici upisano na moje ime. U tom smo pogledu jednaki pronjasina: 
A ako bi im kada uspjelo pokrasti i oteti ono malo šio je ostalo 
Katoličkoj Crkvi od prve otimačine, a š'o ona rabi u prvom redu 
za školovanje brojne siromašne seljačke djece, dakle za opće ma- 
rodno dobro, u tom slučaju mi držimo dobro na pameti Kristovu 
riječ: «Ne brinite se što ćete jesti i u što ćete se obući, jer zna 
Otac vaš nebeski, da vam sve ovo treba!» On svoje erkve nikada 
neće zaboraviti a najmanje onda kada su pojedini njezini preds- 
tavnici postali žrive u obrani pravde i istine proiiv komunističkih 
zlikovaca. 

I zato ih se baš ništa ne bojimo! I zato ne ćemo prestati radi- 
ti niti prestati govoriti svome narodu istinu, jer ne ćemo da on 
popliuie svu svoju časnu, junačku, kršćansku i katoličku proš- 

lost kroz 1300 godina i postane narodom ubojica, narodom pljač- 
kaša, narodom razbludnika, narodom kradljivaca i tatova. 

A ne ćemo zato, jer znademo, da bi im u tom slučaju brzo bio 
kraj. Riječ je najme Božja neopoziva za neraskajane:  Genera- 
tio impiorum peribit, justi haeretitabunt terram! — Rod će bez. 
božnika biti istrijebljen sa lica zemlje, a pravednici će baštiniti 
zemlju! 

1 zato vam na zaključku ove vaše proslave dovikujem: «Čuvajte 
najveće blago, koje su vam vaši očevi i djedovi namrli i krvlju 
svojom obranili, vjeru katoličku! Vjeru u Trojedinog Boga, vje- 
ru u Crkvu Katoličku, da pomoću njezinom provodite život dos- 
tojan čovjeka na zemlji i postignete sretno svoj zadnji cilj, a to 
je općinstvo svetih, uskrsnuće tijela i život vječni, Amen!» 








Br. 16. 


GOVOR PREUZV. NADB. DRA ALOJZIJA STEPIN- 

CA NA PROŠTENIŠTU U MARIJI BISTRICI U 
SRPNJU 1940 PRILIKOM PODIZANJA KRIŽNOG 
PUTA. 


(Katolički List br. 28. Zagreb, li srpnja 1940.) 


( naše duše ćute potrebu, da dademo Bogu zadovoljštinu za 
sve prestupke, kojih ima tako mnogo kroz 1300 godišnju našu 
narodnu povijest. Pogriješili smo mnogo! Pogazili smo mnogo 
puta zakon Božji i zaslužili, da nas On kazni, kako to odgovara 
Božjoj veličini. Nije li dakle na mjestu, da čitav naš hrvaiski na- 
rod javno pokaže, da žali grijehe prošlosti, kako bi ga milosrdje 
Božje obasjalo kao sunce s visine. To nas je navelo na misao, da 
uz ovo starodrevno svetište Majke Božje, podignemo prilikom ve- 
likog narodnog jubileja ovaj križni put, za sada privremen, a 
kasnije umjetnički izradjen, da svi oni koji budu dolazili amo u 
svetište Majke Božje obave i pobožnost križnog puta na ovom 
brežuljku. Jer kakogod su Bogu ugodna razna dobra djela, što ih 
čovjek čini kao naknadu za grijehe, ništa mu sigurno nije ugod- 
nije nego li skrušenje srca ljudskoga. Na to nas upućuje veliki 
pokornik kralj David riječima upravljenim Gospodu nakon poči- 
njenog grijeha: «Da voliš žrivu zacijelo bih je prinio, ali se žrtve 
paljenice Tebi ne mile. Žrtva, koja se dopada Bogu jest skrušen 
duh Srce skrušeno i poniženo, Bože, Ti nikada ne prezireš. (Ps. 
50. 19 - 20) 

A ima li koje mjesto tako pogodno, da čovjeka dovede do 
kajanja, kao što je pogled na križ, koji svjedoći na beskrajnu lju- 
bav Božju prema čovjeku? Svi mi vruće želimo, da odvrati od na- 
roda našega ruku osvetnicu i da ga obaspe svojim blagoslovom. No, 
znajte, da se je u Crkvi Božjoj oduvijek smatralo kao najsigur- 
niji put, da odvratimo bičeve Božje od sebe, onaj put, ako se 
čovjek iskreno skruši za grijehe i čini pokoru. Za čovjeka kršća- 
nina dolazi još i taj razlog, da po dobrovoljnoj zadovoljštini biva 
sličan našemu Gospodinu Isusu Kristu, koji je dobrovoljno činio 
pokoru za naše grijehe. Tako imademo siguran zalog, da ćemo s 
njim biti proslavljeni u vječnosti, ako smo s njime trpili. 

Mi dakle, ne bismo bili vrijedni niti imena pastira duša, kad mi 
ne bismo otvoreno govorili ono, što Bog u prvom redu očekuje od 

njih. A ne bismo bili nikakvi prijatelji narodu svome, kad bis. 
mo mu iz mizernih ljudskih obzira zatvarali oči pred.onim, što 
na oko izgleda gorko, a što je ipak najsigurniji zalog njegove bo. 
lje budućnosti. Jer sve ostalo bez ovoga, to jest bez iskrenog ka. 
janja pred Bogom mogu biti lijepe fraze, koje mogu napuniti no- 
vinske stupce, ali koje ne samo da ne će ni za dlaku popraviti 
narodne sudbine, nego će narod dovesti konačno u sigurnu pro- 
past. 

Mi dakle, obavljajući blagoslov ovoga Križnoga puta na spo- 
men narodne hrvatske jubilarne godine, očekujemo puni "nade 
da će hiljade duša ovdje žaliti pred Bogom skrušeno sve naše na: 
rodne prestupke u prošlosti i tako isprositi od Boga bolju buduć- 
nost sebi i domovini. 


(U desei sati krenula je tradicionalna zavjetna procesi- 


ja na glavni trg, gdje je bio podignut oltar s čudoivornim 


kipom. Preuzv. Nadbiskup je služio pontifikalnu sv. misu. 
Za vrijeme mise je održao ovu suvremenu propovijed: ) 


«Tko mene nadje, naći će život i crpsti spasenje od Gospoda!» 
(Prov. 8. 53.) K 

Ove riječi svetoga Pisma dolaze i meni na pamet, dragi hodo- 
časnici, u času kad vas gledam sabrane u tolikom broju pod vods- 
tvom gradskog načelnika, da ispunite stoljetni zavjet grada Za- 
greba prema Majci Božjoj, a na početku hrvatske svete jubilarne 
godine. 

Kao crvena nit provlači se kroz našu 1300 godišnju povijest na 
ovom raskršću dvaju svjetova živa vjera hrvatskog puka, da ne- 
ma nigdje boljeg zagovornika kod Boga i pomoćnika u nevolju- 
ma nego je ona, koja je dojila Spasitelja svijeta. a koju je već 
ona priprosta žena is puka proglasila blaženom r.ječima:  Blazo 
utrobi, koja Te je nosila i grudima koje si sisao! (Luce. 11. 29) 
Ta vjera prožimala je hrvatskog seljaka, koji je 1 znoju lica svo- 
ga orao njivu svoju. Ta vjera prožimala je njegove kraljeve i 
plemstvo domaće krvi. Ta vjera prožimala je hrvatskog vojnika 
u dugim stoljetnim nadčovječnim borbama s Turcima. Ona pro- 
žima još i danas golemi dio članova hrvaiskog narodnog organiz- 
ma, neuke i učene, siromašne i bogate, muške i ženske, staro i mla- 
do, djecu i starce, zdrave i bolesne. 

. Sveti lik Majke Božje postavlja on u kuće i na polju, u crkvi 
i na groblju, na raskršćima cesta i puteva. Njezin sveti lik vijao 
se na njegovim bojnim zastavama u bojevima s Turcima. Njezin 
sveti lik visi mu nad krevetom. Nju gleda već kao malo dijete i 

Njoj upravlja zadnji pogled prije nego ispusti dušu. K Njoj 
ide svaki dan u svibnju, najljepšem mjesecu godine. Njoj u čast 
gradi veliki crkve i male kapele. Njoj pjeva najljepše pjesme i u 
veselju i u tuzi, ali uvijek sa istom vjerom u srcu, da mu preko 
nje dolazi život i spasenje! Tko mene nadje, naći će život i crpsti 
će spasenje Gospoda! 

To je vjera crkve katoličke, koja već stoljećima zazivlje Maj- 
ku Božju riječima litanija: «Pomoćnice kršćana, moli za nas.» To 
je vjera Crkve kojoj Hrvat pripada već trinajst vjekova. Ta vjera 
nije ga prevarila u prošlosti, koja je bila tako burna. Već u naj- 
ranije doba naše povijesti vidimo pokušaj, da se naš narod otrgve 
od stijene, na kojoj je Krist sagradio crkvu svoju i prevede u 
skizmu, kojoj je jedna od čudnih osebina, da se neobičnim prkosom 
opire od Boga postavljenom zakonitom autoritetu, Zar je slučaj 
da je taj pokušaj propao već u začeiku? Ili ne vidimo već tu maj- 
žinsku ruku One, za koju crkva govori u sveloj misi: «Raduj se 
Djevice Marijo, sva krivovjerja sama si uništila!» 

Provala Turaka i ogromna njihova nadmoć bila je sama po 
sebi dovoljna, da nas potpuno istrijebi s lica zenlje. A ipak vidi- 
mo tristagodišnji otpor, kavkome jedva ima primjera u svijetu. Tko 
će pametan reći, da je to samo naše djelo? Nije li tu u prvome re- 
du pomoć, i zagovor kod Boga One, koju sveta crkva naziva: «Te- 
rribilis ut castrorum acies ordinata — strašna kao uredjeni boj- 
ni red!» (Cant. 6. 3.) Za tu bi se dob moglo reći ono što danas pje- 
vamo u pjesmi: 


«Hrvat za križ boj je bio sveti, 
Vodio ga silan barjak Tvoj!» 


Izbrojivši ove teške dogadjaje prošlosti možemo odmah nadovezati 
puni nade za pomoć u budućnosti: 


«Nova neman križu časnom prijeti, 
Silna Djevo na braniku stoj!» 


Ta se neman krije pod raznim firmama, no isti im je cilj, da u na- 
šem narodu zatru vjeru u živoga osobnog Boga i onemoguće sva- 
ko djelovanje Kristove Crkve. Tu je prava neman slobodnog zi- 
darstva, koje je perfidnim podzemnim radom uspjelo da nekoli- 
ko decenija truje hrvatski narodni život i da najgore prljavštine 
zaodjene velikom kreposti napredka i koje, nakon što je toliko 
naroda i država u Europi i drugdje već gurnulo u bijedu i pro- 
Past, ne prestaje rovariri i danas u našoj domovini. Tu je neman 
i crvene kominterne, koja nam hoće silom na mjesto kulta pravo- 

ga i živoga Boga narinuti kult običnih zločinaca, kojima su usta 
puna hvale s velikim djelima komunizma, a ruke krvave i zaprlja- 
ne od krvi nevinih žrtava, muževa i žena, mladića i staraca, kojima su 
usta puna pričanja o socijalnim reformama, a u isto vrijeme pucaju 
radnicima i seljacima kosti pod knutom novog birokratizma, koji 
omogućuje razuzdan život nekolicine silnika na grbači ispaćenog 
puka. Kojima su usta puna pričanja o komunističkom raju, ali ko. 
jeg raja nitko pod smrtnom kaznom ne smije ostaviti ni prekoračiti 
kad bi htio, da ne oda možda, koliko se laži sakriva u sistemu, koji 
nema veze s Bogom. 

Očevi su i djedovi naši upirali u svakoj pogibelji svoje oči k 
Onoj, koja je osjetila svu bol ugroženih, progonjenih i ispaćenih 
kad je nevino dijete Isusa nosila na svojim rukama bježeći pred krv- 
nikom Herodom u Egipat. Nju su instinktivno zazivali u pomoć na- 
ši junaci, da im bude na pomoć u teškim bojevima. Ona koja nije 
drhtala pred križem Raspetoga Sina pokraj razularene mase. Njoj 


se danas klanjamo u dubokoj zahvalnosti na početku naše jubi- 


larne godine i mi svi, za sva dobra, koja nam je isprosila u prošlos- 
ti. Nju molimo, da nas pomogne i u budućnosti, da ostanemo vjer- 
ni Bogu i zakonu Njegovom! Strpljivi u nevoljama, neustrašivi 
u pogibeljima, odvažni u djelima, jaki u bolima došlo što mu drago. 
Nju molimo, da nam isprosi od Boga oproštenje svih krivica, koje 
je naš narod počinio u prošlosti, kad ju je Bog odredio, da bude 
utočište svih griješnika. 

Iako se možda kome pričinja, da pretjerujemo u našim riječima 
hvale Majci Božjoj, onda završujemo, stavljajući pred oči svim tak- 
vima ono, što je rekao sveti Ivan Krizostom: «Veliko je uistinu ču- 
do bila blažena Djevica Marija. Jer što je ikad bilo od Nje veće ili 
slavnije u svim vremenima ili se moglo naći? Ona je jedina nad- 
visila nebo i zemlju svojom veličinom. Jer što je od Nje svetije? Ni 
proroci, niti apostoli, ni mučenici, niti patrijarhe, ni andjeli, niti 
prijestolja, ni gospodstva, niti serafini, niti kerubini, niti se je ko- 
načno moglo šta naći veće ili uzvišenije medju stvorenim stvarima 
bilo vidljivima bilo nevidjivima. Ista je službenica i mati Božja, is: 
ta Djevica i Bogorodica. Ovo je mati Onoga, koji je od Oca rodjen 
prije svakoga počeika i kojega andjeli i ljudi priznaju Gospodarom 
sviju stvari...» Hoćeš li znati koliko je ova Djevica uzvišena nad ne- 
beskim Gospodstvima.? Oni stoje sa strahom i trepetom pred Gos- 
podinom pokrivajući lice svoje, a ona prikazuje ljudski rod Ono- 
me, kojega je rodila. Po ovoj postižemo oproštenje grijeha naših, 
zdravo dakle, majko Djevice ukrase Crkve naše, slavo i čvrstoćo, 
moli revno za nas Isusa Krista, Sina Tvoga i Gospodina našega, da 
na dan suda uzmognemo postići preko Tebe milosrdje i dobra, ko- 

ja su pripremljena onima, koji Boga ljube, po milosti Gospodi- 
na našega Isusa Krista, s kojim Ocu ujedno i Duhu Svetome slava 
i čast i vlast, sada i u vjeke vjekova. Amen. 





Crtež: H. Roch 
čudotvorni kip Majke Božje Bistričke: 
«Pogledaj na nas milena Mati, 
Svrni k sirotam pogled svoj zlatni!» 

Br. 17. 
GLORIAM PRAECEDIT HUMILITAS! 


Propovijed preuzvišenog g. Nadbiskupa Dra Aloi- 
zija Stepinca na Veliku Gospu 15. kolovoza 1941 u stol. 
noj crkvi u Zagrebu. 


(Katolički List br. 33. Zagreb, 21 kolovoz 1941.) 


Uznesena je Marija na nebo, raduju se andjeli i 
blagosljivahu Gospoda. (Prikazanje u misi.) 


Predragi vjernici ! 

Mi nemamo izravnih povjesnih podataka o životu Majke Božje 
poslije Uzašašća Kristova niti znamo sigurno, kada i gdje je umrla. 
Ali vjera je Crkve Božje od najstarijih vremena, da je ne samo 
duša Majke Božje u nebu nego i tijelo Njezino, koje se je poslije 
smrti opet sjedinilo s dušom i uzneseno na nebo, a da se nije ni- 
kada raspalo u grobu, Čitava Crkva i ona koja uči i ona koja sluša, 
sigurna je obzirom na činjenicu Uznesenja Majke Božje. I tako se 
evo ovaj uzvišeni blagdan Majke Božje već mnogo vjekova slavi u 
čitavoj Crkvi, pa evo posebnom pobožnošću i u našoj domovini. No 
na što se oslanja vjerovanje Crkve Božje, da je duša i tijelo Maj- 
ke Božje u nebu, da je ona uznesena na nebo? Oslanja se na činje- 
nici, da je ona Majka Isusa Krista, Sina Božjega, koja nije nikad 
imala ništa zajedničko s djavlom i kraljevstvom njegovim ili bila 
pod vlašću njegovom, nego je bila uvijek u najoštroj opreci s nji- 
me kao i njezin Sin. A kraljevstvo djavlovo obuhvaća i grijeh i 
smrt. Pa kao što je Majka Božja bila bez grijeha začeta i izuze- 
ia od grijeha, tako je bila izuzeta od smrti. Umrla je doduše kao 
i Sin njezin, ali nije bila podložena zakonu smrti, i tijelo njezino 
nije se nikada raspalo u grobu, nego se iza smrti opet sjedinilo 
s dušom i uzneseno na nebo. 

Sveti Ivan Damašćanski, veliki štovatelj Majke Božje, divnim 
riječima obrazlaže ovu činjenicu: «Danas», — veli on — «sveti 
i živi kovčeg Boga živoga, koji je u svojoj utrobi začeo svoga Stvo- 
ritelja, počiva u hramu Gospodnjem, koji nije načinjen nikakvim 
rukama. I kliče David Njezin roditelj i s njime igraju andjeli, 
slave arkandjeli, sile veličaju, poglavarstava kliču, vlasti se radu- 
ju, vesele se gospodstva, prijestolja svetkuju, hvale kerubini i 

glavu njezinu propovijedaju serafini. Danas raj od raskošja novo- 
ga Adama prima živi raj u kojem je zasadjeno drvo života, u kojem 
je pokrivena naša golotinja. Danas neokaljana Djevica, koja nije 
zaprljana nikakvim zemaljskim težnjama, nego othranjena ne- 
beskim mislima, nije se vratila u zemlju, nego jer je živo nebo, 
smještena je u nebeskim dvorima. Iz koje je najme, svima protekao 
život, kako bi ona kušala smrt? Nego prilagodjuje se zakonu done- 
šenom od Onoga, kojeg je rodila, i kao kćerka starog Adama, pod- 
vrgla se staroj presudi, (jer i Sin Njezin, koji je sam život, nije je 
odbio) ; a kao Majka Boga živoga, k Njemu je dosiojno uznesena. 
Eva koja je poslušala glas zmije biva osudjena na bol radjanja i na 
smrt smještena u predpaklu. No kako bi proždirala: smrt Ovu, 
uistinu blaženu, koje je poslušala riječ Božju i bi puna djelovanje 
Duha Svetoga, te na pozdrav andjeoski bez požude i djelovanja 
muža zače Sina Božjega i bez bola Ga rodi i sva se Bogu posveti, ka- 
ko bi raspadljivost zahvatila ovo tijelo, koje je primilo život? Ovo- 
mu je (tijelu) spremljen ravan i lak put u nebo. Ako najme veli 
život i istina Krist: «Gdje sam ja, tamo će biti i sluga moj, kako 
ne bi još više bila s njime Majka?» (Or. 2. De Domit.) 

Blagdani su Majke Božje bili oduvijek radost za svako pleme- 
nito kršćansko srce. Jer njezina slava i naša je slava. Njezina časi 
i naša je čast. Tako je evo i sa blagdanom uznesenja Majke Bož- 
je. No kao što svaki blagdan pruža veliku pouku kršćanima, tako 
ju pruža i blagdan Uznesenja Majke Božje. 

Njezino tijelo nije se raspalo u grobu nego je uzneseno na ne- 
bo, a to je posebna povlastica Majke Božje. Naše je tijelo pod- 
ložno zakonu smrti i raspast će se jednom u grobu kao i onih koji 
su umrli prije nas. Ali i to naše poniženo tijelo, odredjeno je, 
ukoliko čovjek premine.u milosti Božjoj, da bude jednom pros- 
lavljeno u nebu i da se sjedini u sjaju s dušom, kojoj je služilo 
kao orudje na ovome svijetu. Pa kad neodoljivom težnjom žudimo 


za tim časom, onda valja izabrati onaj put, kojim je pošla i Maj- 


ka Božja. Taj nam je put označilo Sveto Pismo riječima: «Gloriam 
praecedit humilitas». — Poniznost predhodi slavi. — (Prov. 15. 
33.). 


Eva je poslušala glas zmije, da ubere plod sa zabranjenog 
drveta, jer da će biti kao Bog. No po toj oholosti izazvala je pro- 
kletsivo Božje na sebe i na svoje potomstvo, jer se «Bog protivi 
oholicama!» (Job 4. 6.). Majka Božja svojim djevičansivom, svo- 
jom strpljivošću, svojom vjerom, ali prije svega i nada sve svojom 
dubokom poniznošću djeluje drugačije i dozivlje Boga s nebesa 
na zemlju u svoje djevičansko krilo. Pogledao je Bog i na njezinu 
duboku poniznost, kao što govori Magnificat: «Veliča duša moja 
Gospoda... jer je pogledao na poniznost službenice svoje!» (Luk. 

1. 48.). Njezinoj proslavi na nebu predhodila je duboka poniz. 
nost na zemlji. To je pravilo za svakoga čovjeka, općenito pravi. 
lo za sve, koji hoće iz ove zemaljske nizine da prispiju u nebeske 
visine. «Antequam glorificetur, humiliatur! — Prije nego bude 
proslavljen, neka se ponizi. (Prov. 18. 12.). 

Ta se poniznost prije svega pokazuje u svojevoljnom podvrga. 
vanju volji Božjoj, izraženoj za čovjeka u naravnom zakonu i evan- 
djelju. Pa iako to za pokvarenu ljudsku narav znači stanovite oko- 
ve, stanoviti jaram, činjenica je, da je taj jaram mnogo lakši ne. 
go onaj, lažne slobode, za kojom teži oholost. «Jaram je moj 
sladak i breme je moje lako» (Mt. 11. 30.) veli Krist. Ta ne cjeni 
se poniznost samo na nebu, nego i na ovom svijetu. Budimo is. 
kreni! Tko je medju ljudima najviše poštivan i najviše cijenjen" 
Komu se najviše dive i pred kim se najviše klanjaju? Zar onima ko- 
ji su robovi svojih bolesnih ambicija? Ne, nego onima, koji od 
toga bježe, gdje mogu. Zar ne cijeni svaki plemeniti čovjek više 
jednog poniznog svetog Franju nego oholog Voltaira? Zar nije veći 
u očima ljudi pustinjak sveti Antun nego krvolok Neron? Zar nije 
milija ljudskom sreu jedna sveta Agneza, nego razuzdana Kleopa- 
ira? A što da kažemo istom o onom dubokom duševnom miru, što 
ga uživa čovjek, čija je volja potpuno u skladu s voljom Božjom! 
A ima li većeg dobra za čovjeka nego je mir s Bogom? «Mir Božji, 
koji nadilazi svaki um. (Filip. 4. 7.) Moglo bi se reći danas čovje- 
čanstvu ono, što je rekao Isus Krist, kad je zaplakao nad Jeruza- 
lemom: «Kad bi i ti upoznao i barem u ovaj tvoj dan, što je za mir 
tvoj, ali je sad sakriveno od očiju tvojih!» (Luk. 19. 42.) Propisi 
naravnog zakona i evandjelja tako su sigurni temelj ljudskom na- 
predku i sreći, da nitko nije u stanju izumiti nešto bolje i nešto sa- 
vršenije. A ipak se ovo čovječanstvo već nekoliko stoljeća, a napose 
nekoliko posljednih desetljeća svim silama bori, da ih strese sa 
sebe, premda se ljudi mogu prilagoditi svakoj formi društvenog 
života, ako priznaju živog i pravog Boga. I jer se čovječanstvo 
nije obaziralo na te propise, zato se širom svijeta ponizilo opači- 
nama i zločinima, mjesto da se proslavilo dobrim djelima. 


Pa jer je ljudska slabost tako velika, zato nas Crkva upućuje. 
da svojoj nemoći pomognemo s neba, kad nas uči moliti: Svemogu- 
ći vječni Bože, umnoži nam vjeru, ufanje i ljubav i da zaslu- 
žimo dostignuti, što obećavaš, učini, da ljubimo što zapovjedaš! 
(Misa 13 po Duhovima.) Blagdan Majke Božje potiče nas na to! 
Za svakog će najme doći dan, kad se ima odijeliti od svijeta. 
Da dakle neugasiva težnja, što gori u svakom ljudskom srcu za 
vječnom srećom, bude jednom ispunjena i da ovo naše tijelo, 
kojemu je sudjeno, da se raspadne u grobu ali da i uskrsne 
jednom iz groba i uzmogne uskrsnuti u slavi i sjaju i sjedini: 

ti se s dušom u nebu, slijedimo primjer Majke Božje, čiji blag- 
dan Uznesenja danas slavimo. «Gloriam praecedit humilitas» — 
Poniznost ide ispred slave!. 

Br. 18. 


«ET ISTE EST OMNIS FRUCTUS UT AUFERATUR 
PECCATUM!» (Is. 27. 9.) 


Propovjed preuzvišenog nadbiskupa Dra Alojzija Ste. 
pinca a Mariji Bistrici prigodom zagrebačkog hodo- 
čašća! 


(Katolički List br. 28. Zagreb, 17. srpnja 1941.) 


Kad je glavar jedne redovničke družbe ležao na samrti i nje- 
gova se redovnička braća okupila oko njegove smrine postelje, 
reče mu jedan od braće: «Oče, mi ne sumnjamo, da si ti na puiu 
u nebo i da ćeš naskoro ući u vječni život. Zato ie molimo, ne 
zaboravi nas, budi nam zagovornik kod Boga!» A on ih pogle- 
da blago ali i ozbiljno i reče im: «Pokažite se toga dostojnim, 
da mogu za vas posredovati kod Boga. Onda ću vam rado ispuni 
ti molbu. !» 

Više od dvjesta i pedeset ljeta obavlja sa svake godine zavjet- 
na procesija građa Zagreba na Mariju Bistricu. Samo Svezna- 
jućem Bogu znane su brojne hiljade vjernika, koji su u tom raz- 
doblju, dolazili u ovo starodrevno svetište Majke Božje. Jedni 
da traže zdravlje, drugi utjehu u nesreći, treći pomoć u nevolji i 
iako redom, kao što svjedoče ove brojne slike u arkadama. 1 
nijedan sigurno od tih hodočasnika nije ni za čas posumnjao, 
da je kod Boga Ona kod koje je došao tražiti pomoć, Majka 
Božja! Jer ako nisu sumnjali o običnim svecima, kako bi b'h 
mogli i na čast sumnjati o Onoj, za koju veli sveti Toma Ak- 
vinski: «Blažena Djevica, po tom što je Majka Božja, ima ne- 
ko beskrajno dostojanstvo po beskrajnom dobru, koje je Bog, 
i s te strane ne može nešto biti bolje, kao što ne može nešto biti 
bolje od Boga!» (Qu. 25% 6 ad 4.) Ne sumnjamo o tom ni mi. 1 
zato već godinama dolazimo amo i u Njezine svete ruke polažemo 
svoje brige i jade, da ih predoči Bogu i posreduje za nas. 

A znadete li, kad se možete nadati Njezinom uspješnom za: 
govoru? Onda, kao što je rekao onaj sveti redovnik na smrti, 
onda, kad se pokažete dostojnim Njezina zagovora. A znadete 
li, koja je to norma, po kojoj se prosudjuju pravi štovatelji Maj- 
ke Božje, koji mogu računati na Njezinu pomoć? Označio nam 

ju je kralj David riječima: «Qui diligitis Dominum odite ma- 
lum! - Koji ljubite Gospoda mrzite na zlo!» (Ps. 96. 10.). A ja mo- 
ram to isto da doviknem svima, koji bi htjeli, da se pokažu pra- 
vim štovateljima Majke Božje i hoće da računaju na njezinu 
pomoć: «Qui diligitis Dominum odite malum! Koji ljubite Gos: 
pu, mrzite na zlo!» Pa ako će tkogod reći, da je ipak uslišala 
i tolike griješnike, a ne samo pravednike, odgovorit ću: jest 
uslišala ih je, ali samo zato da postanu bolji. Magnet privlači 
željezo, ali mu daje i svoju kakvoću. I Majka Božja privlači 
griješnike i željno ih privlači, ali samo zato, da skine s njih 
rdju grijeha i obrati ih Bogu. To dakle ima biti pravi cilj i 
glavna svrha hodočašća, da se poslužim riječima Izaije pro- 
roka: Et iste es omnis fructus ut auferatur peccatum, — I to 
je sav plod, da se odstrani grijeh! (Is. 27. 9.). A koji bi činili 
protivno, nisu štovatelji Majke Božje, nego su neprijatelji duši 
svojoj. Neka dakle ovogodišnje naše hodočašće Majci Božjoj bu- 
de u znaku tvrde odluke — radije umrijeti nego grijehom vri- 
jedjati Nju i njezinog Sina. Neka ovogodišnje naše hodočašće 
bude pod geslom: «Koji ljubite Gospu, mrzite na zlo!» 

Izgleda, kao da je današnje čovječanstvo izvrnulo ovaj smi- 
sao i kao da mu je geslo: «Koji ljubite zlo, mrzite na čovjeka! 
Koji ljubite zlo, mrzite na Boga i na Gospu!» Ali mi ne možemo 
tako, jer u čovjeku kakavgod on bio, gledamo sliku Božju, za 
koju stoji pisano: «A ja vam kažem, da će svaki, koji se srdi 
na brata svoga biti kriv sudu. A tko reče bratu svome raka, bit 
će kriv skupštini. A tko reče budalo, bit će kriv paklu ognje- 
nomu. Ako dakle, prineseš dar svoj na oltar i ondje se sjetiš, da 
tvoj brat ima nešto protiv tebe, ostavi ondje pred oltarom dar 
svoj i idi prije te se pomiri s bratom svojim, pa onda dodji i 
prinesi dar svoj!» (Mt. 5. 22.). Ono dakle, na što _ moramo 
mrziti, nije čovjek nego grijeh. Ako dakle hoćemo da bude- 
mo pravi štovatelji Majke Božje i ako hoćemo da računamo sa 
sigurnošću na Njezin sveti zagovor, bilo za sebe, bilo za obitelj, 
bilo za našu domovinu Hrvatsku, koja nam je toliko na sreu i 
čiji su sinovi upravo ovdje nalazili utjehe u teškim danima 
prošlosti, onda valja da mrzimo na grijeh i opačinu i na sve 
ono, što nije u skladu sa zakonom Božjim. 

Prvi je razlog, taj isti grijeh jedino je pravo zlo i za narode 
i za pojedince. Što on znači u životu jednog naroda najbolje nas 
je poučio sam Bog, kad govori u svetom Pismu: «Pravda uzdiže 
narode, grijeh pak čini narode nesreinicima! (Prov. 14. 24.). 
Neka: dakle našu narodnu sramotu, bogumrsku kletvu, zamjeni 
poštovanje svetoga imena Božjega. Neka našu narodnu sramo- 
tu bijelu kugu, zamjeni svetost obiteljskoga života. Neka na- 

šu narodnu sramotu, razdor, mržnju i svadju zamijeni iskre. 
na bratska ljubav. Neka naša narodna sramota pijanstvo za- 
mijeni trijezan društveni život. 

Grijeh je jedino pravo zlo i najveća nesreća i za pojedinca 
čovjeka. Najveće zlo zato, jer ga lišava najvećeg dobra Boga. 
Najveće zlo zato, jer nosi sa sobom sva druga zla, i na ovom i na 
drugom svijetu. To je dakle prvi razlog zašto nas opominje prorok: 
«Koji ljubite Gospoda mrzite na zlo!» To je razlog zašto i mi ve- 
limo: «Koji ljubite Gospu, mrzite na zlo!» 

Drugi je razlog taj, što bi inače sva naša pobožnost prema 
Majci Božjoj bila neiskrena. Mi nazivamo Majku svojom kralji- 
com. Mi smo joj toliko puta zapjevali pjesmu «Zdravo Djevo, 
kraljice Hrvata!» Može li se govoriti o iskrenoj pobožnosti prema 
Majci Božjoj kad netko u isto vrijeme, dok joj tako govori i pje- 
va, misli, kako će se osvetiti svome bližnjemu, koji je dijete Bož- 
je kao što je i on, i koji stoji pod zaštitom Blažene Djevice, kao 
što stoji i on? Može li se govoriti o iskrenoj pobožnosti prema 
Majci Božjoj, kad netko u isto vrijeme, dok nju časti bilo pjes- 
mom bilo na drugi način, smišlja kako će prevariti bližnjega svo- 
ga ili ga oštetiti na imetku ili časti? 

S pravom dakle kažemo s Jobovim psalmistom: «Koji ljubite 
Gospu mrzite na zlo!» To je jedini pravi znamen našega iskrenog 
štovanja Majke Božje i naše ljubavi prema Njoj. Ali to je istodob- 
no i najsigurniji znamen, da ćemo ju naći sklonu, da našim mol- 
bama izidje u susret i da nam bude moćna i uspješna zagovornica 
kod Boga. Jer ako itko od stvorenja, a to ona može da kaže sa sve- 
tim Pismom: «Qui me invenii, inveniet vitam et hauriet salutem 
a Domino! — Tko mene nadje, naći će život, i crpsti spasenje 
od Gospoda!» (Prov. 8. 35.). Konačno ta naša borba protiv zla, ta 
mržnja na grijeh i opačinu ne smije biti samo nešto časovito, nego 
mora biti nešto trajno, ako želimo njezinu irajnu majčinsku zaš- 
titu. 

Kad su mogli ostati pobjednici nad svojim strastima toliki 
sveci, možeš i ti! Tako je tješio sebe sveti Augustin i to proveo u 
život: «Ako su mogli ini i ine, možeš i ti Augustine!» 

Tamerlan, glasoviti vladar Mongola, iza prvog pokušaja da 
osvoji strane zemlje, vratio se potučen. I dok je sjedio ozlojedjen 
u svome šatoru, opazio je mrava, kako si_ mukom, ali izvanredno 
ustrajno gura pred sobom zrno, veće nego je bio on sam. Ali naje- 
damput naidje na zapreku. Valjalo je da predje preko jednog ka- 
menčića.Pokušao je jedanputa, pa drugi puta, pa treći put, ali se to- 
liko puta i natrag srušio. Nakon mnogih pokušaja ipak konačno 
predje ne samo sam, nego je izgurao i svoje zrno. Kad je to Ta- 
merlan vidio skoči kao lav na noge. Ta on je istom jednom po- 

kušao da osvoji daleke zemlje, pa da bi se dao posramiti od mra- 
va. Pobudila se u njemu odlučna volja, koja ga je vodila nečuve- 
nim uspjesima. 

Eto što su u stanju ljudi napraviti za taštu zemaljsku slavu! 
A mi zar da budemo kukavice i polovični ljudi u pobijanju onoga, 
što je tako mrsko Majci Božjoj, u pobijanju vlastitih strasti, u bor- 
bi protiv grijeha, bez čega su jalova i neiskrena sva hodočašća i 
štovanje One, koja je bez grijeha začeta? Tim više što u tog borbi 
nismo usamljeni, nego tu najprije nailazimo na Njezinu djelot- 
vornu pomoć. Zato ju često zazivamo u himnu riječima: 


Veze grijeha ništi, 
Ozdravljaj sljepoću, 
Uklanjaj teškoću, 
Sva nam dobra išti! 


I nema sumnje da ćemo u tom iskusiti Njezinu pomoć, kao što 
su je već iskusile hiljade onih, koji su prije nas dolazili u ovo sve- 
tište Majke Božje, s raskajanom dušom i otvorenim srcem. Stoga 
završavamo s molitvom istoga himna: 


Daj da čisti srećno 
Žićem putujemo, 

K spasu prispijemo 

U veselje vječno. Amen. 


1242. 





»STARI_ ZAGREB“ 

Br. 19. 


MARIA BISTRICA 1942, 


Propovijed Preuzvišenog g. Nadbiskupa Dra Alojzija 
Stepinca prigodom zagrebačkog hodočašća na Mariju 
Bistricu 1942 godina. 


«Pomoćnice kršćana moli za nas.» 


(Katolički List br. 29. Zagreb, 16 srpnja 1942.) 


: .Ako je koja istina jasna na ovom svijetu, a ono je sigurno 
istina, da je čovjek «abyssus miseriae quoad corpus, abyssus mi- 
seriae guoad animam»,—ponor bijede obzirom na tijelo, ponor bi- 
jede obzirom na dušu. Jer ako gledamo na tijelo, vidimo, da ga bi- 
ju svakojake nevolje. Podvrženo je gladju i žedji. Podvrženo je bo- 
lestima svake vrsti. A konačno dolazi smrt, kojoj ne može izbjeći 
ni jedno tijelo. Tvrdi dakle živu istinu sveto Pismo kad veli: «Sva- 
ko je tijelo travka i sva njegova slava kao poljski cvijet. Suši se 
trava i cvijet pada, kad duh Gospodnji duhne na nj.» (Iz. 40. 
2.). 

Nije puno bolje ni obzirom na dušu, koje se život očituje preko 
razuma i volje. Razum najme ljudski i volja pretrpili su teški 
udarac nakon grijeha naših praroditelja. Niti spoznaje pravo ono, 
što se odnosi na zemaljski život, niti ono što se odnosi na vječni 
život. Iskustvo pokazuje, da većina ljudi na zemlji malo ili niš- 
ta ne mari za život preko groba, makar on jedini imade pravu 
vrijednost. A sve su spremni žrtvovati, da si za koju godinu pro- 
dulje život na ovoj zemlji, makar moraju svaki dan gledati, da je 
tom životu i odviše brzo kraj usprkos svega našega nastojanja, da 
ga sačuvamo. Što se pak tiče naše volje, mora se reći, da je ona 
više sklona na zlo nego li na dobro prema riječima svetog Pisma: 
«Čud i misao srca čovječjega hitra je na zlo od malena». (Gen. 8. 
21.). Koje dakle čudo, ako pobožni psalmisi u svetom Pismu, gle- 
dajući tijek ljudskoga života govori: «Siromah sam ja i pun jada od 
mladosti svoje». (Ps. 27. 6.). 

A što je rekao psalmist to može da kaže svaki pojedini od nas 
— siromah sam ja i pun jada od mladosti svoje! Pa kud će onda. 
veli naša narodna poslovica, kud će suza nego na oko? I kud će 

kršćanski puk u svojim bolima i nevoljama nego li k onoj, koju 
nam je sam Bog dao za majku, k Majci Božjoj, Blaženoj Djevici 
Mariji, koju sveta Crkva zaziva u litanijama: «Pomoćnice kršća- 
na, moli za nas!» Evo razloga, zašto već stoljećima nebrojeni po- 
jedinci dolaze u ovo svetište Majke Božje. Evo razloga zašto grad 
Zagreb na čelu sa gradskim načelnikom već više od dvjesta godina 
dolazi da se pokloni i donese zavjetni dar Majci Božjoj. Evo raz- 
loga zašto je i sam hrvatski Sabor u prošlosti smatrao vrijednim i 
potrebnim, da raspiše porez na čitav narod, da se podigne dosto- 
jan oltar Majci Božjoj Bistričkoj. 

Bolje najme pomoćnice nisu mogli naći ni u tjelesnim ni u 
duhovnim potrebama. Kad je mladi Jakob, pripovjeda sveto pis- 
mo, morao da bježi pred svojim bratom u tudjinu i zaspao 
na jednom mjestu, vidio je u snu ljestve, koje sizahu od neba do 
zemlje i andjele Božje kako po njima silaze na zemlju i po isti- 
ma opet uzlaze na nebo. Takve ljestve potrebne su i nama ljudima, 
da naša bijeda i nevolja stigne do prijestolja Božjega, a Božje mi- 
losrdje, da sidje na ovu našu crnu zemlju. A te ljestve, veli Au- 
gustin, to je za kršćanski puk Blažena Djevica Marija, koja za 
nas posreduje kod Boga. Postala je našom posrednicom i pomoćni- 
com onim časom, kad je izustila one blažene riječi arkandjelu Ga- 
brijelu: «Evo službenice Gospodnje, neka mi bude po riječi tvojoj». 
(Luk. 1. 38.). U taj čas druga Božanska osoba sišla je na zemlju i 
primila čovječju narav u krilu Blažene Djevice, a našu grijehom 
poniženu i upropaštenu čovječju narav podigla k Bogu. Isus i 
Majka Božja postali su nerazdruživi. Ona je od sada jedini most, 
koji čovjeka spaja s Bogom. Bez Nje Krist Gospodin nije došao 
na zemlju. A kad je došao, htio je da Njezinom pomoći dola- 
zimo k Njemu govoreći na križu: «Sinko evo ti majke!» (Iv. 
19. 27.). ' 

Podjite u arkade ove starodrevne bazilike Majke Božje Bis- 
tričke. Kad bi ove priproste slike mogle progovoriti, one bi vam 
najbolje znale reći, koliko je Majka Božja ovdje otrla suza s očiju 
bijednih i nevoljnih, koliko je boli utažila u srcima, kolikirma 
pomogla u svakovrsnim nevoljama. I kad bi se prolistale župske 
knjige bistričke čudesa, štogod o njima nevjerni svijet sudi, jed- 
no je sigurno, a to je, da su nebrojena srca našla svoje olakšanje 
i utjehu ovdje, kad je više nigdje na svijetu nisu mogli naći. A 
ta vjera u zagovor Majke Božje, pratila je naše ljude po svim kra- 
jevima svijeta, kamo ih je vodila sudbina, a napose po krvavim 
bojnim poljanama. Dirljiv jedan istinski dogadjaj našao sam u 
jednoj knjizi. Godine 1640. na samu novu godinu godinu bio je 
na granici Lotringena 3 milje od Ponta Mousson, jedan eskadron hr- 
vatskih vojnika opkoljen od jakog odijela okonjenih neprijateljs- 

kih lovaca. Nastala je krvava bitka i jedan po jedan od naših ljudi 
rušio se mrtav pred nadmoćnim neprijateljem. Jedan junački i bogo- 
bojazni Hrvat zadobio je već bio mnogo ljutih rana, ali se je još 
uvijek branio. Kad je jedan od neprijatelja podigao sablju, da 
mu na smrt izmučenu raskoli glavu, jer se nije htio predati, po- 
vikne on već gotovo na isdisanju: «Makar bili još okrutniji pre- 
ma meni ne možete mi oduzeti života prije nego se ispovjedim. 
Jer ja sam cijeli svoj život molio Majku Božju za tu milost». I 
tako se protiv svakog očekivanja i dogodilo. Ostavili su ga ležati u 
krvi. Ojačan zagovorom Majke Božje vukao se smrtno ranjen 
dva sata daleko dok je napokon zbilja našao jednog katoličkog sve- 
ćenika, skrušeno se ispovjedio i umro u miru s Bogom. 

Braćo, uvjeren sam da i u vašim srcima gori vjera i ufanje u 
zagovor Majke Božje, jer inače ne bi sigurno došli ovamo. Sva. 
ki od vas ima mnogo toga na srcu, što ga tišti. Ako hoćete da nadje. 
te uslišanje, onda valja moliti onim redom koji nas je učio Isus 


Krist, a kojim nas zajedno uči Majka Božja. Koji je to red? Mno- 


gi najprije mole, da se oslobode bolesti, da si povećaju imetak, da 
im se sin sretno vrati iz tudjine, da im se kćer dobro uda i slič. 
no. To su medjutim sve zemaljske želje i potrebe. Isus Krist nas je 
drugačije učio. On govori: «Tražite najprije kraljevstvo Božje i 
pravdu Njegovu, a sve ostalo će vam se dodati.» (Mt. 6. 33). Zato 
naše prve molitve Majci Božjoj moraju smjerati na to, da svi 
skupa postanemo bolji. Da se istrijebi sramotna kletva u našem na- 
rodu, a poštuje sveto ima Boga Stvoritelja, pred koji milijuni 
Andjela padaju na koljena pjevajući: «Svet, svet, svet Gospodin 
Bog nad vojskama!» Da nedjeljom i blagdanom prestanu pijan- 
čevanja, razuzdani plesovi i klaterenje, a da se marljivo polazi k 
svetoj Misi i kršćanskom nauku. Da djeca poštivaju svoje rodite- 
lje. Da se poštivaju duhovni i svjetovni poglavari od Boga postav- 
ljeni za dobro ljudi. Molimo se Majci Božjoj za one, koji u nezna- 
nju uništavaju i razaraju narodnu imovinu, da im dobri Bog ot- 
vori oči i da se raskajana srca vrate k Bogu. Molimo se i za one koji 
su napustili domovinu i sada bi iz tudjine htjeli davati savjete ka- 
toličkoj Crkvi za koga smije, a za koga ne smije moliti. Mi znade- 
mo, da je naša apostolska dužnost opominjati vjernike, da se mo- 
le za sve ljude i posebno za one koji su na vlasti, a napose za 
duhovne poglavare. Ako budemo trebali kakvog savjeta u toj stva- 
ri, onda ga ne ćemo tražiti od političara, koji su se izrugivali is- 
tinama naše svete vjere i blatili Majku Božju, nego ćemo ga tražiti 
kod onoga, koga je Bog postavio vrhovnim učiteljem vjere i mo- 
rala, kod Svetog Oca. Ako pak netko misli da će nas zastrašiti svo- 
jim prijetnjama iz tudjine, onda neka znade, da katolička Crkva 
stoji vedra čela i čiste savjesti i bez straha u: svakoj situaciji, da 

nastavi svoje kršćansko poslanje. Da se nikome ne čini nasilje vec 
da se svuda postupa po pravednim zakonima. kolje ' 

Da se istrijebe besramni bludni grijesi u narodu. Jer kako ih 
Gospod Bog snosi, pokazao je najbolje, kad je dopuštio “opći 
potop roda ljudskoga, a kasnije opet kad je sumporom spalio So- 
domu i Gomoru. Da prestanu klevete, laži i odgovaranja, koja 
su već tolike ljude upropastila i vremenito i vječno. 

Molimo se da svuda u svijetu prevladavaju one dvije zapovje- 
di, koje je sam Isus Krist označio kao prve i najveće: «Ljubi Gos- 
podina Boga svoga svim srcem svojim i svom dušom svojom i svom 
misli svojom. Ovo je prva i najveća zapovjed, a druga je ovoj 
jednaka. Ljubi bližnjega svoga kao samoga sebe. O ovim zapovje- 
dima ovisi sav zakon i proroci!» (Mt. 22. 37 - 40.) Jednom rijeći 
molimo se Majci Božjoj, da sveto živimo na zemlji i da blaženo 
umremo. To je ono što najprije moramo moliti prema riječima 
Kristovim, inače bismo uzalud molili za vremenita dobra, jer sto- 
ji pisano: «Da sam pogledao na nepravdu u srcu svome, ne bi me 
uslišao Gospod.» (Ps. 65. 18.). 


Ali ako nam je duša čista, onda naše povjerenje u zagovor Maj- 
ke Božje ne smije imati granica. Onda je smijemo i možemo moli- 
ti da Svemogući Bog skrati dane kušnje i povrati nam dane mira. 
Neka posreduje kod Boga, da našu dragu domovinu Hrvatsku bla- 
goslovi i očuva od svakoga zla. Neka posreduje kod Boga, da se 
tužni utješe, gladni prehrane, koji su daleko od domova vrate ku- 
ćama i obiteljima. Ali više od svega i opet ju molimo da nas zagovo- 
ri kod Boga, da sveto živimo na zemlji i postignemo jednom život 
vječni. 

Kad se gradila željeznička pruga kod svetog Gotharda, morali 
su dinamitom razbiti na jednom opasnom mjestu ogromnu pećinu, 
tako da su se radnici na jednom užetu spuštali s visine do- 
lje da obave taj posao. Opet je stajao na redu čitav niz dinamitnih 
patrona spreman da bude zapaljen. Jedan radnik je bio spušten 
dolje da ga zapali. I već je gorila vrpca i radnik dao znak da ga 
hitno dignu u vis. Ali eto nesreće, jer je vijak zatajio i uže se nije 
micalo s mjesta. Dolje je visio čovjek izmedju neba i zemlje, a za 
Par sekundi imala je uslijediti strašna eksplozija. U smrtnoj stisci 
poviče radnik: «Sveta Marijo pomozi!» U taj čas grozna eksplozija 
Zaori zrakom, pa duga jeka brdom i dolinom, a prašina, dim i 
kamenje padalo je na zemlju. I kad se dim slegao, na najveće 
čudo sviju ugledaju prestravljeni radnici svoga druga, gdje visi 
na užetu u zraku bez najmanje ozljede. Povuku ponovo uže i za 
čas je bio gore i sruši se na zemlju, da odahne od užasa, koji je 
malo prije proživio. Majka Božja ga je spasila. 

A ne živimo li danas i mi svi, čitav svijet izmedju neba i zem- 

lje u neprestanim pogibeljima, ne znajući što nam nosi sutrašnji 
dan. Neka dakle i naša svakidašnja molitva bude u svim pogibelji- 
ma duše i tijela. «Majko Božja Bistrička pomoćnice naša, pomozi 
nam i spasi nas. Amen». 








Br. 20. 
BISTRICA 1943., 


«Griješili smo, kajimo se, Utočište griješnika, budi 
nam spas» Propovijed Preuzvišenog g. Nadbiskupa 
Dra Alojzija Stepinca prigodom zavjetne procesije 
grada Zagreba na Mariji Bistrici 1943 godine. 


(Katolički List br 29, Zagreb 22. srpnja 1943.) 


Dragi hodočasnici! 

Vara se svatko, tko misli, da su bili ili su i danas idolopokloni- 
ci samo oni, koji se klanjaju bogovima načinjenim od drva ili ka- 
mena. Danas istina, nema u Europi takvih bogova osim u muzejima 
kao uspomena, kako je daleko zastranio ljudski razum. Nema ni 
hramova, gdje bi se takvi bogovi štovali. Ali oblici idolopoklonstva 
veoma su različiti, jedni proglašuju za svoga boga novac, jer ne 
živu za ni što drugo, nego da zgrću novac, pa bilo i nepošte- 
nim načinom. 

Drugi proglašuju za svoga boga trbuh, jer ne živu ni za što 
drugo, nego da jedu i piju kao životinje, koje nemaju nikakve dru- 
ge svrhe na zemlji. Treći proglašuju za svoga boga bludnost, ži- 
vući samo udovoljavanju svojih najnižih strasti, bez obzira na me- 
dje, koje je Bog postavio na korist ljudskog društva. Četvrti pro- 
glašuju za svoga boga svoj vlastiti razum, utvarajući si da je jedi- 
no dobro i pametno samo ono, što je njihov ograničeni um kao takvo 
proglasio. «Misliš li», veli sveti Ivan Krizostom, «da kao takav ne 
prikazuješ žrtve idolima sa starim poganima? O, ti činiš još gore, 
ti im kolješ kao žrtvu svoju vlastitu dušu. Tebi se čini, da ne sa- 
gibaš koljeno pred krivim bogovima kao stari pogani? Ali ti se 
sagibaš još mnogo dublje pred njima, jer činiš, što zapovjeda 
tiranin, koji se zove trbuh, koji se zove novac, koji se zove blud- 
nost, koji se zove oholost.» (In Rom. 6. 6.) 

I ako tkogod, dragi moji holočasnici, ne vjeruje možda, da je 
tome tako, neka uzme u ruku poslanicu sv. Pavla Apostola Kolo- 
šanima, gdje ih opominje: «Umrtvite dakle svoje udove koji su 
na zemlji: bludnost, nečistoću, požudu, zlu želju i lakomstvo, koje 
je idolopoklonstvo. Radi ovih dolazi srdžba Božja na nepokorne 
sinove». (Kol. 3. 5.). Ima li itko pošten i iskren medju nama, koji 
ne bi stavio ruku na srce i iskreno priznao: «Ako je tome tako, 
a tako iest, jer nas tome uči apostol naroda nadahnut Duhom Bož- 

jim, onda moramo reći, da je i naša domovina bila i jest puna 
takovih idolopoklonika!» 

Puno je na našu žalost i bol poklonika grijeha pijanstva i 
kletve, puno je poklonika poganske ženske mode, puno je poklo- 
nika grijeha oholosti, poklonika vlastitog razuma, koji s omalo- 
važavanjem i prezirom gledaju na odredbe svete Crkve, puno je 
poklonika gramežljivosti za novcem i imetkom, puno je raznih 
drugih idolopoklonika. «A radi ovih», veli apostol naroda sv. Pa- 
vao, «dolazi srdžba Božja», upravo onako kao što je ona strahovi. 
ta suša došla za vrijeme opakog Ahaba kralja i onih nesretnika, 
koji su ga slijedili u grijehu idolopoklonstva. 

To je naše prvo priznanje danas pred nogama Presvete Bogo- 
rodice. Iznevjerili smo se, Gospode Tebi, pogazili smo zapovjedi 
Tvoje! Oćuijeli smo zato svu težinu pravedne desnice Tvoje. I za 
sve boli, koje taru danas nas pojedince, za sve boli, koje taru 
danas tolike obitelji, za sve boli, koje taru našu domovinu i naš 
hrvatski narod, za sve te udarce kažemo iskreno i otvoreno s onim 
mladićima u peći babilonskoj: «Ti si pravedan u svemu, što si 
mam učinio. Sva su djela Tvoja istinita, putevi su Tvoji pravi, 
sve su presude Tvoje stalne. Jer su sudovi Tvoji, što si ih držao, 
pravedni u svemu, što si dao da dodje na nas i na Jeruzalem, sve- 
ti grad otaca naših, jer si po pravednom sudu pustio sve to pora- 
di grijeha naših. Jer smo griješili, zlo činili, kad se odmetnus- 
mo od Tebe. U svemu smo sagriješili. Nismo slušali zapovijedi 
Tvojih, nismo ih držali ni izvršivali, kako si nam zapovjedio, da 
nam bude dobro». (Dan. 3. 27-30) 

I zato je drugi vapaj naše duše danas pred licem Majke Bož- 
je: «Mi se kajemo, reci Sinu svome, za sve zlo, što smo počinili! 
Žalimo grijehe pojedinih obitelji! Žalimo grijehe čitavoga naše- 
ga naroda! I dok žalimo sve te nebrojene grijehe, vapimo isto- 
dobno k Tebi s onim mladićima u peći babilonskoj: «Ne odba- 
cuj nas zauvijek poradi imena svoga! Ne raskidaj zavjeta svoga! 
Ne uskraćuj nam milosrdja svojega! Daj, da nadjemo milosrdje 
kod Tebe. Pa daj da budemo primljeni od Tebe, kad smo ipak 
skrušena srca i ponizna duha!» (Dan. 3. 39.). 

Dragi hodočasnici! Dovoljno je bilo skrušeno priznanje Izrae- 
laca u vrijeme Ilije proroka, da su sagriješili i da priznaju pravo- 
ga Boga nad sobom, pa da se odmah pojavi onaj mali oblačić na 
nebu, koji se brzo pretvorio u golemi oblak , što je prekrio i na- 
topio cijelu zemlju i spasio je od propasti. 

Ako naše priznanje krivica, koje smo počinili, bude iskreno, 
tko će posumnjati, da će se takav blagoslovljeni oblak, koji naz- 
načuje Presvetu Majku Božju, brzo pojaviti na obzorju čovječans- 
tva, koje već izgara od suše tolikih zala, što ga biju? Tko će sumr 

njati, da se taj blagoslovljeni oblak.ne će brzo pojaviti i nad na- 
šom dragom domovinom Hrvatskom? I nije li nam sama Presveta 


.. vole ea 


-— poviče nesretnik, kao da se probudio iza sna. «Ona da me 
ljubi? Zar ne zna iko sam ja?» «Ipak te ljubi!» — odgovori mir- 
no svetac. «Ona ne zna», — uzdahne umirući, da sam zatajio svoju 
vjeru i prezirao njezine istine!» — «Znade,» — odgovori svetac. 
«Zar nezna», nastavi umirući», da sam izvrgavao ruglu Njezinog 
Sina Isusa i nogama gazio Njegovu Presvetu Krv!» — «Znade» od- 
govori svetac. «Zar nezna, da su moje ruke zaprljane nevinom 
ljudskom krvi?» «Znade,» — odgovori svetac. «Svećeniče,» poviče 
koliko je mogao umirući, «govoriš li te meni istinu?» — «Da, jer će 
prije proći nebo i zemlja nego li jedna riječ Božja! I gle taj Bog 
rekao je nekoć na križu, a i danas govori tebi umirućem: «Sinko, 
evo ti majke! — «Jedne majke, koja me ljubi » — nastavio je umi- 
rući i vruće mu suze potekoše niz lice, suce pokajnice za sve što 
je počinio u životu, a malo iza toga predao smiren dušu Bogu. 
Dragi hodočasnici! Tko od nas smije sumnjati, da će ta draga 
Majka Božja, koja u ovom starodrevnom svetištu već stotine go- 
dina dijeli milost svima, koji se.k Njoj utječu, da će ta draga i 


dobra nebeska Majka ostaviti sada na cjedilu one, koji se kaju 


za počinjene grijehe u životu i danas se k Njoj utječu skrušenim 
Srcem. Ona se nije pomijenila, već je ostala ista tako dobra ne- 
beska Majka Marija. I zato s istim pouzdanjem pjevajmo kao i 
mekada Majci Božjoj Bistričkoj onu našu pučku pjesmu: 


«Dobra nam navek ostani, 
Izmoli nam pri Sinu, 

Da od svakog zla obrani, 
Nas i domovinu! — Amen. 

Br. 21. 


ISTRIJEBIMO PSOVKU IZ HRVATSKOG NARODA! 
BOG ĆE NAM ONDA BITI SIGURNO UPORIŠTE. 


Propovijed Preuz. Nadbiskupa Dra Alojzija Stepinca 
Prigodom pokorničke procesije u Remete 17. XI. 1944, 
protiv kletve i psovke. 


(Katolički List br. 38. Zagreb 21 rujna 1944) 


Dragi moji vjernici! 

Evo nas ponovno u pokorničkoj procesiji u svetištu Majke Boz- 
je Remetske. Bijes rata nije još jenjao, suze milijuna unesreće- 
nih nisu još prestale teći, garišta spaljenih domova puše se još 
na sve strane, a hiljade i hiljade izbjeglica čekaju željno čas, ka- 
da će se moći vratiti makar i u opustošeni dragi rodni kraj. A us- 
ta Gospodnja kao da još ne će progovoriti bijesnoj ratnoj oluji: «Za- 
šuti, umukni !» (MK. 4. 39.) Što nam dakle drugo preostaje, nego 
li s apostolima na uzburkanom moru vikati Gospodinu: «Zar ti 
ne mariš što ginemo?» (Mk. 4. 38.) 

I ova današnja procesija jedan je takav glasan povik naših 
duša Stvoritelju na nebesima. Ali kod toga i nehotice mislimo 
na riječi Svetoga Pisma: «Jedanput će vikati Gospodinu. Ali ih ne 
će čuti i sakrit će lice svoje od njih u ono vrijeme prema djelima 
njihovim, što su ih počinili.» (Mih. 3. 4.). I nehotice se pitamo, ne 
tereti li možda i naš narod koje djelo, koje spriječava brzo smi- 
renje ove strašne oluje, koja se survala na sav svijet i na našu domo- 
vinu? Da! To moramo iskreno priznati i priznali smo javno već io- 
liko puta. Ali nažalost, priznanje naše narodne krivice nije slijedilo 
iskreno pokajanje i popravak, koji Bog očekuje. 

Dobro vam je poznato, da smo počeli sustavnu borbu proti naše 
narodne sramote, kletve! I s radošću moramo priznati, da su oni 
junački katolički muževi i žene, koji prednjače u toj borbi, već 
vrlo mnogo učinili. Ali sa žalošću moramo takodjer reći, da je io 
zlo još uvijek duboko ukorijenjeno i da je potreban skupni na- 
por sviju, da se ova sramota iščupa iz korijena naroda, koji ima 
tako veliku i svijetlu katoličku prošlost, kao što je imade hrvatski 


narod. ' ' 
Ali nije kletva samo sramota! Ne! Ona je, i to ne ćemo nikada 

Pai kamtknasa gannaniknaznii umadansuja gd 


Pa tn 








Majka Božja Remetska od davnina je nazvana «Nejvjer- 
nija odvjetnica hrvatskog kraljevstva», radi premnogih mi- 


losti koje je dijelila i još uvijek dijeli hrvatskom narodu. 





Nedaleko Zagreba svetište Majke Božje Remetske. U 
njem je sahranjen slavni hrvatski ban i dobrotvor svetišta 
Ivan Karlović. Kroz stoljeća je pripadao Pavlinima, koji 


su se ponovo uselili u to svetište. 





dosta moći naglasiti, i galika odi nesreća! Neki se je razboj- 
nik stavio u zasjedu i čekao, da mimo grma, u kojem je bio sakri- 
ven, prodje bogati trgovac, kojega je bio nakanio orobiti. I kad se 
je trgovac približio, prislonio je razbojnik pušku i nanišanio. No 
pravda Božja stiže griješnika često puta onda, kad se najmanje 
nada. Tako i ovoj razbojnika. Dok se je najme smješiao, kako će 
bolje pogoditi svoju žrtvu, pritisnuo je zmiju otrovnicu sakrivenu 
u grmu, koja mu se omotala oko ruke i ubola ga. Umjesto da 
odapne u svoju žrtvu, zaviknuo je od užasa, kad je vidio, što ga je 
zadesilo. 

Pitam vas, da li su išta bolji od ovoga razbojnika oni nebrojeni 
pojedinci u našoj sredini, koji nišane na Boga, koji svojim poganim 
psovačkim jezicima siplju strijele prema nebu? Boga ne mogu po- 
goditi! Ali pogadjaju sebe i narod, kojemu pripadaju. Jer strijele 
njihovih poganih jezika pretvaraju se u same zmije ljutice, koje kao 
osvetnice pravde Božje grizu i ujedaju baš sada, u ovome groznome 
ratu, da naplate dug možda za čitava stoljeća. 

Ta zar ne vidite, kako zemaljski vlastodršci kažnjavaju atentate 
na osobe zemaljskih vladara. Samo je po sebi razumljivo, da sva- 
ki atentat na zemaljskog vladara svršava smrću za atentatora. A 
Onaj, koga Knjiga Otkrivenja u svetom Pismu zove i koji jest: 
Kralj kraljeva i gospodar gospodara» (Oikr. 19. 16.), zar će taj 
do vijeka nekažnjeno promatrati atentate na svoje božansko Veli- 
čanstvo sa strane sićušnih crvića zemaljskih? 

Budimo si već jednom svijesni ove strahote, koju predstavlja 
grijeh psovke. On je atentat na Božje Veličanstvo! I sveti Toma 
Akvinski i sveti Jeronim ubrajaju ga s pravom medju najteže gri 


“jehe. Ponajprije obzirom na objekt, a to je izravno umanjenje 


“časti Božje, a ne samo neizravno: kao u drugim grijesima. Psovač, 


da se ljudski izrazimo, pljuje Bogu ravno u lice. Psovka je jedan 
od najtežih grijeha i obzirom na subjekt, koji psuje. Da sluga 
pljune slugi u lice, nije lijepo, no to se obično ne uzima tako ira- 
gično. No da sluga pljune vladaru u lice, može ga stajati života. 
Ako pak zemaljski crv, kao što je čovjek, pljuje Bogu u lice, onda 
se nije čuditi, da se protiv njega digne čitavo: stvorenje, kao što se 
to danas dogadja, kad. se rekao bih, doslovno ispunjuju riječi Knji- 
ge Mudrosti: «Sav svijet polazi s Njime (Bogom) u boj protiv lu- 
djacima». (Mudr. 5. 20.) Takovi ludjaci su psovači. A sve nevolje, 
u kojem god se obliku one danas survale na naš narod, možemo 
razumijeti kao sredstva,,.. kojima se. Bog, veliki i silni, služi, da 
nas nauči pameti, da nas, nauči poštivati sveto Ime Njegovo. 

«Ne bih se, dragi moji vjernici, nimalo začudio, kad bi tu_i. 
tamo vidio po koji sažalni smiješak na svu ovu borbu protiv kle- 

ive. Za ljude slabe ili nikakve vjere, ovo je jedan jalov ; besmi«. 
len posao u ovakvim danima, kakve mi Proživljujemo. Al; ako se 
oni možda sažalno smješkaju nad našim trudom, mi se Možemo g. 
mo sažalno nasmijati nad njima i Veličinama, za koje se oni odu. 
ševljavaju, u koju polažu svoju nadu, i koje po njihovom mišlje 
nju, upravljaju sudbinom svijeta. Jer sve te zemaljske Veličina, 


Pospremi stol i figure sa šahom. Kad je jednoga dana svršio igru, 
Pozove po običaju slugu, da Spremi stvari. I sluga dodje, te jed- 
nim potezom ruke Pomete sve figure na čelu s kraljem i strpa ih u 
Vrećicu, koje je zato bila spremljena. Kad Je vladar vidio, kako 
je figura kralja u tren oka nestala sa štahovske ploče zajedno g 
kraljicom i drugim manjim figurama, Potrese ga misao u duši; da. 
kle jednaka sudbina čeka na koncu i vladara i Podložnike? Da! 
Svaka zemaljska veličina i snaga vrijedi samo toliko, koliko se 
upire na Boga. A u koliko ne računa s Bogom, nego se Upire na 
vlastitu mudrost i snagu, doći će čas, kad će ruka Božja, jednim 
zamahom pomesti, ako treba i čitavu šahovsku ploču svijeta, da 


Zato je za nas bilo i ostaje najvažnije životno Pitanje, u kakvim 
smo odnosima s jednim pravim Veličanstvom, sa Stvoriteljem ne- 
ba i zemlje? Da li Prigibamo sa strahopočitanjem pred Njim gla. 
vu, ili Ga Proklinjemo i psujemo? U prvom slučaju nemamo se 
čega bojati, niti strahovati pred budućnošću. Uvjeren katolik ne 
pozna ni pred kim straha, već govori s okrunjenim pjesnikom u 
svetome Pismu: «Gospod je branitelj života moga, pred kim da 
strepim? Ako navale na me zločinci, da jedu meso moje; neprija- 
telji moji koji me muče... ako se Protiv mene vojska utabori, ne 
će se bojati srce moje!» (Ps. 26. 2-3.) 

Klasičan _nam Upravo primjer pruža sveto Pismo, kad se je 
Vodja velike asirske vojske Holoferno, utaborio pred gradom Betu. 
lijom i Prijetio, da ga obrati u Prah i pepeo. Nije Gospodu Bogu tre- 
balo silne vojske, da smlavi njega i njegovu vojsku, nego se poslu- 
žio rukom jedne slabe žene Judite, da skine oholici glavu, a vojsku 
mu natjera u divlji bijeg bez mača i bez koplja. 

Nije tragika naših dana u tomu, što su nam ruševine napunile 
zemlju, što se i velika carstva ruše kao kuće od karata, pa onda 
mali narodi i države Strepe još više, nego je tragika u tome, što 
se: usljed pomanjkanja vjere svi dogadjaji u svijetu gledaju čisto 
naravnim očima mjesto očima vjere, koja u svim zbivanjima sa- 

dašujice gleda samo svemoguću desnicu Božju. A ta desnica nije 
atajila nikada do sada, pa ne će u buduće. Zato naša jedina briga 
na biti, da budemo u Prijateljstvu s Bogom. I vi ćete Vidjeti, da 
s nisu nikada prevarili ni Pojedinci ni narodi, koji nadu svoju pos- 
tavljaju u Njega, Stvoritelja neba i zemlje. 

Ali ima razloga strahovanju za bogohulce i Psovače, za narode 
koji trpe u svojoj sredini one, koji 
ovo. Svi dakle na posao, koji 
Bovka mora biti izkorjenjena iz naše sredine. I onda ćete vi- 
ljeti šlo znače riječi Prorokove: «Blago narodu, koji ima Gospoda 


Preporuka župnicima ! 

Bilo bi korisno, kad bi Pojedine župe u Provinciji pri. 
redile nešto slično u ovim žalosnim vremenima. Time bi se 
dao novi Poticaj onim čestitim muževima i ženama, koji pred- 
njače u borbi Proti kletve, a osim toga donijelo bi to puno 


rodu, kojemu je bogumrska kletva Sasvim sigurno donijela 
mnogo jada, radi kojih danas stenje i uzdiše, !!1!1 

Br. 22. 


MAJKA BOŽJA BISTRIČKA, OPROSTI NAM, UTE: 
ŠI NAS, Pomoći NAM! 


Propovijed preuzv. Nadbiskupa Dra Alojzija Stepin- 
ca prigodom hodočašća Zagrebčana u Mariju tšis- 
tricu dne 9 srpnja 1944. 


(Katolički List br. 28, Zagreb 13 srpnja 1944.) 


Dragi Zagrebački hodočasnici! 


Ne znam, da li je u povijesti bistričkih hodočašća ikoje vrše- 
no u ovakvim prilikama, u kakvim se vrši ovogodišnje zavjetuv 
hodočašće grada Zagreba Majci Božjoj Bistričkoj. Svaki čas mogla 
.je hodočasničku pobožnost pomutiti ratna buka, šum stranih zra- 
koplova, štektanje strojnica i paljba topova, budući da bjesnilo rata 
biva iz dana u dan sve veće. Zato su mnogi i dolazili pitati nekako 
sumnjivo, da li će se održati ovogodišnje hodočašće? A mi smo 
odgovarali, pod svaku cijenu da hoće makar morali poginuti na 
putu, jer želimo časno ispuniti zavjet djedova. 

Došli smo evo konačno, dragi hodočasnici, pred starodrevni lik 
One, koja već nekoliko stoljeća vida ovdje rane hrvatskih duša. 
Stigli smo, hvala Bogu, sretno k Majci Božjoj Bistričkoj. 

Što da kažemo Majci Božjoj ove godine, dragi hodočasnici? Re- 
ći ćemo joj tri riječi, koje su nam najviše na duši: «Majko Božja 
Bistrička oprosti nam, utješi nas, pomozi nam 1» 

Dolazimo ponajprije k Tebi, Majko Božja Bistrička, svijesni, da 
nismo onakvi, kakvi bismo morali biti. To moramo, dragi hodo- 
časnici, reći, ako smo iskreni i pošteni. Evo, zašto moramo to Te- 
ći! Ali čujte prije jedan dogadjaj, koji se zbio godine 1880. u Be- 
ču, gdje je na jednoj izložbi slika ruski slikar Vereščagin izložio 
sliku, koja je predstavljala Svetu Obitelj u krugu više djece. Slika 
je imala izvrgnuti ruglu djevičanstvo Majke Božje, koja je bila 
na slici prikazana kao svaka druga žena i majka obitelji. Kada 
se je katoličko gradjanstvo Beča ogorčeno izjavljivalo protiv iz- 
laganja ovakve slike, morala je biti na zahtjev istih odstranjena 
kao sablažnjiva. Veraščagin je godine 1904. poginuo, kad je rus- 
ki admiralski brod, na kojemu se on nalazio, naletio na japans: 
ku minu pred Port - Arturom. 

Recite mi, dragi hodočasnici, jesu li i trunak bolji od Verašča- 
gina oni nesretnici u hrvatskom narodu, koji svojim poganskim 
jezicima, besramnom psovkom vuku u blato Majku Božju, kao 
da se radi o kakvoj ženi iz javnih kuća? To se oni usudjuju činiti 
još i danas, kada provodimo najžešću borbu protiv psovke, da 
ovu našu narodnu sramotu odstranimo iz naše sredine. Ne kunu 
li nju, Majku Božju, najsvetiju medju ženama, najuzvišeniju me- 
dju svim stanovnicima neba, još i danas toliki i gradjani, toliki 
radnici i činovnici, jednom riječi, gotovo svi slojevi društva? Za 
sve ove molimo danas vruće ovu dragu Majku Božju, da im opros- 
ti, da im otvori oči, jer ne znaju što čine. Recite mi, dragi hodo- 
časnici, jesu li i trunak bolje od Vereščagina one naše žene i dje- 
vojke, koje su izgubile svaki stid u odijevanju, bolje reći u neo- 
djevanju, na kupalištima, a često i na ulicama. Izdali smo ove 
godine dvije brošure protiv ovih dviju teških naših narodnih sra- 
mota i ljaga, jednu protiv psovke pod naslovom «Zapaljeni jezik», 
drugu protiv nedostojnog odijevanja ženskog svijeta pod naslovom 
«Za čast i dostojanstvo žene». Nastojte, dragi hodočasnici, da te 
dvije brošure udju u svaku našu kuću, da se u svakoj obitelji či- 
taju, dobro upamte i da se po njima živi. Jer ovo su dvije stvari, 
da ne spominjem drugih, koje teško vrijedjaju Boga, Stvoritelja 
našega, i sramote Onu, koja je jedina zvijezda u tmini sađašnji- 
ca i nada za izbavljenje iz groznih dana, koje proživljujemo. Zna- 
te li što govori Sv. Pismo?: «Ludi sin briga je ocu svojemu i gor- 
ka bol materi svojoj» (Prič. 17. 25.). A ako budemo i dalje ludo- 
vali u sramotnoj psovci i bestidnom odijevanju ženskoga svijeta, 
ne će li gorka bol nebeske Majke prevršiti konačno mjeru i ne će 
li se na nama ispuniti ona druga riječ Sv. Pisma :Blagoslov očev 
podupire kuće djece, a kletva materina obara ih iz temelja!» 
(Crkv. 3. 9.). Zato je prva naša riječ danas Majci Božjoj Bistrić- 
koj: oprosti poganim ustima naših psovača i otvori im oči, dok ne 
bude prekasno! Oprosti ludovanju našega ženskoga svijeta i dozo- 
Vi mu u pamet neizmjerno dostojanstvo, na koje je Bog uzdigao 
svaku ženu, kad je jednu izmedju njih, Tebe neokaljanu, uzeo 
za Majku Sina svoga! Muškarci i žene! Ako ljubite sebe, svoju 
djecu, braću i sestre, ovu našu dragu ispaćenu Hrvatsku, onda 
znadete, što vam je činiti, jer se ne može istodobno služiti Bogu i 
djavlu. 

Druga naša riječ Majci Božjoj Bistričkoj jest: utješi nas! Srce 
nam krvari i plače nad svim strahotama, koje su stigle, našu :do- 
Movinu i naš ispaćeni hrvatski narod. Srce nam krvari nad poru+ 
šenim gradovima, spaljenim selima naše drage domovine, koja je 
uzeta za poprište krvave borbe. Srce nam plače nad porušenim 
Crkvama i kapelama, nad. poubijanim nevinim" svjetovnjacima i 

svećenicima. Sree_nam plače napose nad hiljadama nevine pou- 
bijane naše sirotinje u Dalmaciji. Srce nam plače nad tolikim 
nevinim žrtvama pokošenima strojnicama iz zrakoplova. Znamo 
doduše, da rat nije pjesma, da rat nužno izaziva suze i prouzro- 
kuje bol. Ali znamo i to, da odkada svijet postoji, čovječanstvo 
osjeća, da se i u ratu moraju poštivati osnovni zakoni čovječnos- 
ti. Smatra li možda ratujuća stranka, dok ovakvim strahotama po- 
gadja našu zemlju, zločinom, što hrvatski narod Svom snagom 
svojega bića stoljećima teži za slobodom i brani danas svoju držav. 
nu samostalnost uz nečuvene žrtve? Onda bi bili zločinci i svi 
drugi narodi, koji nose u srcu isto tako nepokolebivu težnju za 
slobodom i samostalnošću. Da se Hrvati nikada ne će odreći svoga 
Prava u to neka nitko ne sumnja. 

Treća naša riječ Majci Božjoj Bistričkoj jest: pomozi nam! 
Danas kad se lomi Svijet, a Potop svih mogućih naziranja poplav- 
ljuje duše pomozi hrvatskom narodu, da ostane vjeran kršćans- 
koj katoličkoj prošlosti. Već mu se dva stoljeća pokušavalo sad 


nje na svijet. Hrvatski ga je narod do sada Plebiscitarno odbio. 
Pomozi, da odbije i u buduće sustav, koji ne pozna posebničkoy 
vlasništva, ni svetišta obitelji, ni slobode vjeroispovjesti. Pomozi 
isto tako, da ne padne nikada na koljena niti pred idolom novca 
ili zablude. Neka ne zaboravi, da samo jednome ima služiti, Bo- 
gu Stvoritelju svome, koji govori: Ja sam Gospodin Bog tvoj, ne- 
maj drugih bogova uz mene! Pomozi nam, Majko Božja Bistrička, 
da ostanemo vjerni onim zasadama, koje je Isus Krist donio na 
švijet po Sv. Evandjelju, a Crkva Katolička vjerno čuvala i nauča- 
vala, a i danas naučava preko vidljivog Namjesnika Kristova, Sv. 
Oca Pape Pija XII. 

agi moji hodočasnici ! Otvorili smo svoju dušu pred svojom 
dragom Majkom Božjom Bistričkom. U ovo doba, kada je u svi- 
jetu pokolebana vjera u prekogrobni Život i u vrhunaravne vred- 
note, kad možda koji taj Počinje sumnjati, da li je uopće moguć 
zahvat neba u zbivanja i dogadjaje na zemlji, 








im se ne će ništa dogoditi, jer ni jednon kriveu, koji bi se Prema 
YJerovanju pogana doticao kipa božanstva, nije se smjelo ništa zla 


čvrsto užeta. Nesretnim slučajem prekinulo se uže, koje ih je ve. 
zalo s kipom božice. U taj čas bili su napadnuti i Poubijani. Vi 
znadete, dragi hodočasnici, da su sva ta Poganska božanstva bila 
PTazne utvare bolesne ljudske mašte, koja stvarno nisu mogla po- 
moći ljudima u nevolji. Nu ljudi su ipak imali Prema njima neko 
naravno strahopočitanje, budući da je čovjek po naravi takav, da 
traži pomoć od drugoga. Pomoći mu pak može samo Onaj, koji 
ga je stvorio, Bog, kao i zagovor One, koja je svijetu rodila Spa- 
sitelja, Majka Božja. Ona Je nama u prošlosti Pokazala i dokaza. 
a mnogo puta svoju pomoć. Uvjereni smo, da će Ona to činiti 
iu budućnosti, štogod o tom nevjerni svijet sudio. Sve ovisi o 
nama, ako smo naime Čvrsto povezani g Bogom i Majkom Bož- 
jom vezom života dostojna kršćanina. Ako Se ta nit po nesreći 
Prekine i mi počnemo živjeti životom psovača i bogohulaca te 
unositi pogansku modu u naš narod, koji imade toliko smisla za 


aprotiv, ako se budemo čvrsto držali naše nebeske Zaštitni. 
ce Marije, biti ćemo spašeni, Onda ćemo se uvjeriti o istinitosti 
riječi Sv. Bernarda, da se nije čulo od vijeka, da se itko u Njezi- 

Br. 23. 
POSVETA MAJCI BOŽJOJ 


Iz ostavštine kardinala Stepinca 


(Glasnik Srca Isusova i Marijina, Salzburg, listopad 
1963. br 10. str. 218.) 


Mnogi kršćani misle, da su pobožni prema Majci Božjoj, ako 
Njoj u čast izmole koju molitvu, poste koji dan; ako na Njezin 
oltar postave koju 'kitu cvijeća, zlatni nakit ili slično. Istina je, 
sve su to dobra djela, ali Majka Božja ne može s tim biti zadovolj- 
na. Budući da je Marija naša nebeska Majka i Kraljica, naša oso- 
bita zagovornica i posrednica, Ona želi, da mi priznamo nad so- 
sobom slatku vlast Njezine majčinske dobrote i ljubavi. 

Naša nebeska Majka želi, da mi sa svim svojim bićem Njoj 
pripadamo, da sebe i sve svoje Njoj poklonimo. Posebno ona želi, 
da njoj poklonimo svoje srce sa svim, što naše srce ljubi, sa svim 
onim, za čim naše srce čezne. Sa svojim sinom Isusom Marija nam 
veli: «Sinko, daj mi svoje srce!» I Marija će s nama tek onda biti 
zadovoljna, ako joj predamo svoje srce i sve ono, što naše srce lju- 
bi; ako Njoj posvetimo svoju dušu i tijelo i sve svoje, da tako bu- 
demo potpuno Njezini, a po Njoj Isusovi. ' 

Naša predobra nebeska Majka i Kraljica želi, da se Njoj pos- 
vete svi kršćani, svi ljudi, cijeli svijet. Svoju želju izradila je Maj- 
ka Božja u trećem vidjenju u Fatimi 13. srpnja 1917. Pokazavši dje- 
ci pakao, kamo odlaze mnogi grešnici ; upozorivši, kako će Bog kaz- 
niti svijet ratom, gladom, progonstvima, veli Majka Božja: «Ja 
ću zatražiti posvetu svijeta mojemu Bezgrešnom Srcu i naknadnu 
pričest u prve subote. Ako se poslušaju moji zahtjevi, bič će Božji 
biti uklonjen ili ublažen!» 

Crkva se odazvala željama Bl. Djevice. Papa Pio XII. posve- 
tio je cijeli rod ljudski Srcu Marijinu 31. X. 1942., kad se slavila 
25 — godišnjica fatimskih ukazanja. Time je Pio XII, u neku ruku 
upotpunio posvetu Leona XIII., koji je god. 1900 cijeli svijet pos- 
vetio presv. Srcu Isusovu. To što je Papa učinio za cijeli svije!, 
za cijelu Crkvu, to treba da svaka župa, svaka obitelj, svaki poje- 
dinac i sam od svoje volje, dragovoljno prizna, ponovi, i potvrdi. 
Marija želi, da se svaki od nas i skupno i pojedinačno Njoj pos: 
veti. 


256 





Što znači posvetiti se Mariji? Posvetiti se Majci Božjoj znači: 

—Mariji pokloniti svoje srce sa svom ljubavlju sa svim osjećajima 
i željama, uz obećanje, da ćemo naše srce unaprijed čuvati čisto od 
grijeha; da ćemo unaprijed ljubiti samo Boga i nju, našu Majku i 
Gospodaricu. 

— Mariji predati u vlasništvo svoju dušu i tijelo sa svim mo- 
ćima duše i tijela, uz obećanje, da se tim moćima nikada ne će- 
mo služiti ni u kakve grešne svrhe, nego samo na slavu Božju i spa- 
senje duše. 

— Majku Božju učiniti vrhovnom Gospodaricom svih naših 
vremenitih dobara, ne kao da bismo imali sve rasprodati i novac na 
Marijin oltar položiti, nego u tom smislu, što ćemo se svojim vre- 
menitim dobrima služiti prema sudu zdrava razuma i ništa ne ćemo 
trošiti u grešne svrhe, a prema mogućnosti nastojat ćemo pomoći 
siromasima. 

— Mariji povjeriti sva svoja duhovna dobra: sve svoje molitve, 
oproste i zasluge, kreposti, dobra djela sadašnja, prošla i budu- 
ća; sve što imamo ili ćemo imati u redu naravi, milosti i sla- 
ve, da Majka Božja time raspolaže, kako je na veću slavu Božju, 
spas naše duše i obraćenje grešnika. 

S ovom posveiom posiajemo potpuno Marijino vlasništvo, 
odabrana Marijina djeca, koja nadasve Majku Božju ljube i Njoj 
vjerno služe. Dakako nije dosta jednom se ovako Mariji posvetiti, 
pa onda izašavši iz crkve zaboraviti i na posvetu i na Majku Bož- 
ju. Kad smo se jednom velikodušno Majci Božjoj posvetili, mo- 
ramo onda uvijek živjeti u duhu posvete, u ovisnosti o Mariji. Maj- 
ku Božju imamo nježno ljubiti, često se nje sjećati i često zazivati, 
osobito u teškoćama i napastima. Pobožno se imamo Njoj moliti, 
osobito Andjeoski pozdrav i Ružarij (Krunicu). Zatim što je naj- 
glavnije, prava pobožnost traži, da Majku Božju nasljedujemo. 
Marija je najsavršeniji uzor, prema kojemu Bog izgradjuje svoje 
odabranike. Promatrajte često taj uzor, da ga što savršenije nas- 
ljedujemo. 

Osobito nasljedujmo Marijinu ljubav prema Bogu, poniznost, 
čistoću, usirpljivost i podlaganje volji Božjoj u teškoćama. Sva 
naša djela ima oživljavati Marijin duh, jer je to duh Božji. Kad 
započinjemo koji posao, mislimo na Mariju, zazovimo je u po- 
moć, zatražimo Njezin blagoslov. Svoj posao prikažimo Njoj na 
slavu, jer je to slava Božja. Kad obavljamo svoje dnevne poslove, 
kad vršimo svoje staleške dužnosti, kad molimo, kad slušamo 
svetu Misu primamo svetu Pričest, kad smo u teškoći... uvijek i 
svagdje pomišljajmo, kako bi se vladala Bl. Djevica, da je na 
našem mjestu, i onda radimo, šio nam glas savjesti zapovijeda. 
Eto, to je prava pobožnost prema Majci Božjoj; takvom ćemo 


257 


pobožnošću najsavršenije ugoditi svojoj nebeskoj Majci i Kralji. 
ci; tako ćemo najsigurnije zaslužiti Marijin zagovor i zaštitu u 
životu i na samrti. 

Nego, pomislit će možda netko, kad se ovako savršeno preda- 
mo Mariji, zar to ne znači za nas lišavanje slobode, zarobljavanje, 
osiromašenje... Jest. ovakva potpuna posveta Mariji znači zarob- 
ljavanje, zasužnjenje. Ali postati Marijin sužanj, to nije ništa 
strašno ni teško, nego je to izvanredna slast i milina. Postati Ma- 
rijin sužanj, to znači prestati biti sužanj pakla, sotone grijehu, 
strasti, tjelesnih požuda, ljudskog obzira, a dragovoljno se pre- 
dati u naručaj najnježnije nebeske Majke, koja neopisivom sre- 
ćom usrećuje svoje vjerne štovatelje. 

Ništa mi ne ćemo izgubiti, kad se savršeno posvetimo Mariji, 
osim svoje nevolje i bijede. Naprotiv, mi ćemo time vrlo mnogo 
dobiti. Marija je najbolja Majka, koja se ne da nadkriliti u ljubavi 
i velikodušnosti. Kad mi Nju ljubimo svim srcem, onda će i Ona 
nas ljubiti neizmjernom majčinskom ljubavlju kao najmiliju svo- 
ju djecu. 

Kad smo mi Njoj povjerili sebe i sve svoje, onda se i Ona 
nama predaje podpuno sa svim svojim zaslugama i dobrim djeli- 
ma. Mi onda pred Bogom nismo siromašni i bijedni, nego vrlo bo- 
gati, jer nas Majka Božja čini dionicima svojih dobrih djela, 
zasluga i molitava. Mi onda sa svim svojim pouzdanjem upravlja- 
mo prema nebu svoje molitve, jer znamo, da naša nebeska Maj- 
ka s nama moli. Tražeći različite milosti za se i za svoje mile, obra- 
ćamo se jednostavno s punim djetinjskim pouzdanjem svojoj pre- 
miloj Majci i Kraljici govoreći: «Marijo, ja sam Tvoj, i svi su 
moji Tvoji». 

Osobito mnogo dobivamo, kad presv. Djevici poklanjamo ono 
nadraže što imamo, svoje srce i svu ljubav svoga srca, jer onda i 
naša predobra Majka nama daje svoje Srce. Krasne li zamjene! 
Mi Mariji poklanjamo svoje bijedno, grešno srce, a Marija nama da- 
je svoje divno bezgrešno Srce s neopisivim žarom savršene djevi- 
čanske i majčinske ljubavi. Kolika sreća za nas: divno, bezgrešno, 
preslatko Marijino Srce — naša svojina! Ništa, dakle ne gubimo, ne- 
go neizrecivo mnogo dobivamo, kao što dijete ništa ne gubi, nego 
vrlo mnogo dobiva, kad žarko ljubi svoju majku. 

Stoga nimalo ne oklijevaj, nego hiti, trči u zagrljaj svoje nebes- 
ke Majke. U skrušenoj ispovijedi očisti srce svoje od grijeha, da 
bude dostojan poklon bezgriješnoj Kraljici. Obnovi svoj krsni 
zavjet. Odreci se zauvijek sotone i njegovih djela i odluči, da ćeš 
uvijek savjesno služiti Isusu i Mariji. Sebe i sve svoje velikodušno 
predaj, pokloni i posveti presvetoj Djevici, da po Mariji budeš pot- 
puno Isusov. Nasljeduj primjer svetog Ivana Evandjeliste, o ko- 

jemu evandjelje govori, da je odmah na Kalvariji Majku Isusovu 
uzeo k sebi. I ti uzmi bl. Djevicu kao svoju Majku. Neka ona bu- 
de sva tvoja sreća, sve tvoje bogatstvo, život tvoga života, duša tvo- 
je duše, srce tvoga srca, tvoje jedino blago i u vremenu i u vječ- 
nosti. 

Posveti se bez oklijevanja Bl. Djevici. U zamjenu za svoju 
posvetu, za svoj poklon, ne traži ništa, nego divnu ljubav Mariji- 
na bezgriješnoga Srca. Posvećujući se nebeskoj Majci i Kraljici, 
reci sa svim zanosom srca i duše: 


Uzimljem Te za sve blago moje, 
O Marijo, daj mi Srce svoje!... 

Br. 24. 
EUHARISTIJSKI KONGRES U ČAZMI 


Propovijed Preuzv. Nadbiskupa Dra Alojzija Stepin- 
ca na euharistijskom kongresu u Čazmi o problemima 
naše pastve. 


(Katolički List br. 30, Zagreb 25 srpnja 1940) 


Moto: Polovičnost u vjeri, jedna od 
najgorih zaraza naših dana. 


Nijedan narod u prošlosti nije primio toliko dobročinstava iz ru- 
ku Božjih koliko izraelski. Ali se rijetko koji narod pokazao tako 
nezahvalan Stvoritelju svome kao narod židovski. Umjesto da vrši 
zakon Njegov i Njemu se jedinome klanja, on je nerijetko pravio 
sebi bogove od drva i kamena po uzoru pogana. Bogove za koje 
stoji pisano: «Usta imaju i ne govore, oči imaju a ne vide. Uši ima- 
ju i ne čuju, nozdrve imaju, a ne mirišu. Ruke imaju, a ne pipaju, 
o. kk u a ne hodaju, ne puštaju glasa iz grla svojega.» (Ps. 


Punim je dakle pravom upravio prorok Ilija ukor na Židove, 


prije nego li je obračunao sa služiteljima Balovim: «Dokle ćete hra- 
mati na obje strane? Ako je Gospodin Bog idite za njim, ako li je 
Bal, idite za njim!» (3 Reg. 18. 21.) Ne bi li se sličan ukor mogao 
upraviti i tolikim pojedincima u našem narodu? Svaki dan primaju 
nebrojena dobročinstva iz ruku Božjih i toplinu sunca i blagu ki- 
šu, blagodat svijetla i svježega zraka, plod mirisnih vinograda i 
ravnih polja, rod livada i šuma, dar mora i rijeka, blagodati Kris- 
tova evandjelja i kršćanske civilizacije. 

Svaki dan primaju toliko dobročinstava na duši i tijelu, da ih 
samo jedna riječ može dovoljno označiti, riječ psalmiste koji 
govori: «Uzvišeno je do nebesa milosrdje Tvoje—» (Ps. 107. 5.) 
Pristojnost i pravednost prema Bogu zahijevala bi, da se svim srcem 
priklonimo Onomu, od koga nam je jedinog sve dobro, Kristu Gos- 
podinu i da Njegov sveti zakon vršimo svim srcem i svom dušom. 
A ipak? Svjedoci smo kako su mnogi, koji su po krsnome listu ka- 
tolici, spremni šurovati i s djavlom, ako to odgovara njihovim lič- 
nim i vremenitim računima. Zapažamo svakodnevnu pojavu moral- 

nog truleža, koji se odlikuje slabošću volje za sve ono što je priz- 
nato kao istinito i dobro. Mnogim katolicima manjka srčanosti i 
volje, da tamo gdje valja reći da, kažu da, a tamo gdje valja reći ne, 
kažu ne! Kukavice na riječi, kukavice na djelima. Nema više kod 
mnogih smjelosti, da rade i ako ustreba trpe za ono, što vide da je 
pravo. Mnogi se dive plodovima kršćanske civilizacije i rado bi i 
dalje uživali njezine blagodati, ali se u isto vrijeme ne srame šuro- 
vati s razornim komunizmom, koji je čista negacija svega, što je 
lijepa i dobra stvorila kršćanska civilizacija. 

Mnogi kod nas uvidjaju što je značila Katolička Crkva u hrvat- 
skom narodnom životu, a nisu još smogli odvažnosti, da otpuhnu 
sekte, koje su stvorili oni, koji su se pomoću njih ponadali, ako ne 
istrijebiti, a ono barem prepoloviti naš narod, kao recimo pomoću 
starokatolicizma. Mnogi žele bolju budućnost i znadu vrijednosti 
obitelji u narodnom životu, ali se u isto doba ne žacaju, da rječju 
i perom izvrgnu ili dopuštaju izvrgavati ruglu obiteljski život i 
uzveličavati slobodnu ljubav i druga polja istine. 

Svi znadu i osjećaju, da nisu manji zločinci izvršioci direkinog 
pobačaja kao i oni, koji na cestama ubijaju nevine ljude. A ipak 
mnogi misle, da duh vremena traži da i dalje stanoviti ljudi u hr- 
vatskom narodu živu od krvarine pomorene hrvatske dječice. Svi 
znadu, koliko zla uzrokuje zla štampa, a ipak mnogi misle da nisu 
odgovorni pred Bogom, ako pomažu štampu, koja je kadra kaditi 
i Bogu i djavlu, već prema tomu kako traže trgovački interesi. 

Polovičnost u vjeri jedna je od najgorih zaraza naših dana. Nije 
dakle bez razloga rekao veliki onaj umnik sveti Augustin:« Jao 
onima, koji bi htjeli, da u svom srcu jedan dio dadu domaćem Bo- 
gu, a jedan dio djavlu. Jer Bog rasrdjen odlazi, a djavao uzima u 
posjed sve!» Zar ne priznaje svaiko već u običnom životu načelo, 
da jedan sluga ne može u isti mah služiti dva gospodara. Ali kad se 
radi o Bogu od koga je posve ovisan u svakom pogledu, onda mis- 
li, da može u isto vrijeme služiti i Bogu i onomu, koji znači di- 
rektni prezir Božjeg Veličanstva. Jednom riječi htjeli bi mnogi da 
stvore nešto slično, što je nekada stvarala mašta istočnjaka, kad 
je pravila kipove izmišljenih bića, čije je tijelo u isti mah bilo 
tijelo i lava i zmije i orla i čovjeka. Ali kao što narav ne poznaje 
takovih nakaza nego poznaje točno označena bića, tako nije mo- 
guće, da netko u isti mah bude dobar katolik, a u praksi niječe 
svojim životom istine kršćanstva. 

Svakome takvome mogle bi se upraviti riječi Kristove mlita- 
vome crkvenom pastiru: «Znam tvoja djela, da nisi ni studen ni 
vruć; o da si studen ili vruć. Ali jer si mlak i nisi studen ni vruć, 
izbacit ću te iz usta svojih» (Apoc. 3. 15.) Takove je ljude neu- 
mrli pjesnik Dante, ocrtao u svome «Paklu» kao one, koje je isplju- 

nulo i nebo i pakao i koje je gledao u duhu kao nepreglednu povor. 
ku, bičevanim od vlastitih strasti, kako hoda bez kraja i konca u 
vječnome nemiru, bez nade, da će ikada barem umrijeti, i zavide. 
ći sudbinu svima drugima u paklu. 

Dragi moji vjernici! Mi smo došli na ovaj Euharistijski kongres, 
da u ovo doba tolikog moralnog truleža u svijetu ojačamo svoju vje. 
ru u prisuinost Kristovu u presvetom oltarskom Sakramentu. Došli 
smo u ovo doba nedoličnog trgovanja sa najsvetijim uvjerenjima, 
ponovimo krsni zavjet i svoju odlučnost s Kristom živjeti i umirati, 
jer znamo «da nema drugog imena pod nebom dano ljudima u ko. 
jem bi se mogli spasiti» osim Krista. (Act. 4. 12.) Ako se i sav 
svijet pokoleba u svom uvjerenju u ovoga euharistijskog Boga, kao 
nekad neki njegovi učenici, mi ćemo ostati uz njega i govoriti sa 
svetim Petrom: «Gospode, kamo ćemo ići od Tebe, ta Ti imaš ri- 
ječi vječnoga života!» (Joan 6. 69.) Mi ponavljamo skrušeno ono, 
što svećenik izgovara u svetoj misi «Tu solus sanctus tu solus Do- 
minus! — Ti si jedini svet, Ti si jedini Gospodar, Ti jedini Viš- 
nji Isuse Kriste!» Ti budi jedini Gospodar naše domovine, jer si 
Ti jedina naša nada i sreća, kako si bio naša nada u svoj našoj 
prošlosti, tako budi i u našoj budućnosti! Tebi jedinome neka bu- 
de hvala i slava u sve vijeke vjekova. Amen. 


Sazvavši pomoć Duha Svetoga izvršio je Preuzv. Nadbiskup 
otvorenje kongresa. Na večer je priredjena bakljada i podok- 
nica Preuzvišenomu u čast i on nije kratio te priredbe, jer 
je smatrao da sva čast ide euharistijskom Spasitelju. 

Br. 25. 


EUHARISTIJSKI KONGRES U SV. KRIŽU ZA- 
ČRETJE 


Govor Preuzv. Nadbiskupa Dra Alojzija Stepinca na 
tom kongresu. 


(Katolički List br 36, Zagreb 5 rujna 1940.) 


Kad je napasnik u pustinji pristupio Kristu, da Ga kuša, prvo 
čim ga je nastojao slomiti, bio je pokušaj sa kruhom: «Ako si 
Sin Božji kaži da ovo kamenje postane hljebom.» A Krist mu 
odgovori: «Pisano je, ne živi čovjek samo o hljebu, nego o sva-: 
koj riječi, koja izlazi iz ustiju Božjih!» (Mt. 4. 4.) 

Mi živimo u doba, kad je nevidljiva kriza zahvatila čitav svi- 
jet. Ponestaje pomalo različitih sirovina, ponestaje odijela, po- 
nestaje hrane, i tko zna, nije li sve ovo, da se poslužim riječima 
svetog Pisma, tekar: «Početak nevolja» (Mt. 24. 8.) Ove teške pri- 
like u svijetu spretno izrabljuju najveći lažci što ih je vidio svi- 
jet, komunisti, da ruju po čitavom svijetu govoreći neupućenima, 
kao da će oni spasiti čovječanstvo. Preko groba, kažu oni, i onako 
nema ništa pa je dovoljno, ako dademo ljudima kruha. Osjećamo 
sada u našoj domovini pojačanu propagandu, da neukim ljudima 
narinu svoju nauku, ne zato da mu pomognu, nego zato da se do- 
čepaju vlasti. Ali krvavo i gorko iskustvo katoličke Španjolske i 
drugih katoličkih zemalja traži od nas, da kao pastiri duša govo- 
rimo svome narodu istinu. Mi ne ćemo da naš narod hrvatski do- 
živi pod njihovim krvavim knutom smrt, nego hoćemo da i dalje 
živi i ispuni zadaću, koju mu je namijenila Providnost Božja u 
ovom djelu Europe. 

A da taj naš narod uzmogne živiti nije dovoljno, da ima samo 
kruha, nego mu treba nešto više. Za vola je dosta da ima sijena i 
vode, jer nema duše. Za konja je dosta, ako ima slame, zobi i 
vode, jer nema duše. Ali za čovjeka, koji ima razumnu dušu, 
potrebno je nešto više, jer vi dobro osjećate, da niste i ne možete 
biti isto što i vaš vol i konj. Da čovjek uzmogne živiti, potrebno 
mu je 1) kruha, stana i odijela, da sačuva život tijela. 2) istine, 
dobrote i ljepote, da sačuva život duše. 3) slobode, pravde i lju- 
bavi, da provodi život dostojan društvenog bića kao što je to čov- 
jek. 

Svega toga ne može komunizam dati čovjeku i zato je lažan, 
kad tvrdi, da će on spasiti svijet. Čovjeku je, rekao sam, potre. 
ban kruh da sačuva život tijela. Vi i sami znadete, da ne možeie 
iri dana kopati i kositi, a da ne okusite ni malo hrane, jer ćele 
klonuti od slabosti. To vidi svaki pametan čovjek i zato su lašei 
komunisti kad tvrde, da Katolička Crkva obećaje samo raj preko 
groba, a za sirotinju je nije briga. Istina je, Crkva se u prvom 
redu brine za dušu, jer je to njezina od Boga povjerena zadaća i 
jen je duša vrijednija od tijela, a brigu za materijalno stanje pre- 
pušta drugoj vlasti, koju je Bog zato postavio, io jest svjetovnoj 
vlasti, da se skrbi, da pučanstvo ne trpi glad. Ako toga svjetovna 
vlast ne čini, ne može se zalo kriviti Crkva. Ipak kraj svega toga 
nije Crkva Katolička nikada zanemarila brige za materijalni bolji- 
tak. čovjeka i stvorila je više i boljih institucija u tu svrhu nego li 
su ovi komunisti ikad stvorili i nego ih uopće znadu stvoriti, jer 
oni znadu samo dvije stvari; ubijati i razarati. A vi znadete da se 
kruh stiče znojem i trudom u poštenom radu, a ne razaranjem i 
rušenjem postojećeg poretka. Crkva je Katolička vazda slijedi- 
la primjer svoga Božanskog Utemeljitelja Krista, koji je rekao: 
«Ja sam istina, put i život!» (Iv. 14. 6.) Kušajte izvaditi ribu iz 
vode i metnuti na pjesak. Dali joj hrane koliko hoćete, ona će se 
neniirno i bolao bacati na sve strane. Ako je brzo pustite ope! 
u vodu, veselo će otplivati. Ako je pak dulje zadržite na pjesku, 
ona će se nekoliko puta prebaciti i neminovno poginuti. A pogi- 
nut će zato, jer je stvorena da živi u vodi, a ne na pjesku. Tako je 


i čovjek stvoren da živi za Boga ili će neminovno poginuti. On se. 


doduše može bez Boga bacati amo tamo i napuhavati, kao da je 
sam sebi dovoljan, ali će konačno stradati i to neminovno strada- 
ti baš tako kao i riba izvan vode. Ribi nema života bez vode. 
Čovjeku pak nema: života bez istine, dobrote i ljepote, a to je 
Bog. 

Iz toga izvire i ono treće, što je potrebno čovjeku na zemlji 
kao društvenom biću, to jest treba mu slobode, pravde i ljuba- 
vi. Morao bi biti na oba oka slijep, koji ne bi vidio, da čovjek nije 
sam na ovome svijetu i nije sam sebi dovoljan, nego je nužno upu- 
ćen na druge ljude. Kad dijete dodje na svijet, nužno je upućeno 
na oca i majku. Radnik je upućen na poslodavca, a poslodavac na 
radnika, gospodar na slugu, sluga na gospodara, vojnik na zapov- 
jednika, a zapovjednik na vojnika. Jedan stalež na drugi. Medju 
svima tima mora da vlada pravi odnos, pravi red utemeljen na 
pravdi. Dijete ne može živjeti bez oca i majke, koji se za njega 
muče i trude. Zar nije, dakle, razumno, da se dijete pokorava r0- 
diteljima i poštuje ih? I Bog zapovijeda: «Poštuj oca i mater, da 
dugo živiš i dobro ti bude na zemlji! A komunisti uče od najra- 

nijih dana djecu i mladež, da se nisu dužni pokoravati roditeljima, 
kao što smo imali prilike čitati i kod nas u knjižicama, što: šu ih 
izdali za mladež. Zar ne vidite, da su komunisti zločinci, koji poi- 
kapaju temelj svakom urednom ljudskom životu na zemlji! Vi 
vrlo dobro znadete, da je roditeljski život potreba, da muž bude 
vjeran svojoj ženi, a žena svome mužu. A komunisti uče, da to: 
nije potrebno, nego mogu jedan i drugi živjeti s kim hoće: To 
oni zovu slobodnom ljubavi, a pošteni ljudi zabranjenom nepo- 
dobštinom. 

Vi vrlo dobro znadete, da ne bi bilo pravo, da se trudite i mu- 
čite sijanjem, okapanjem i ogrtanjem kukuruza na svojoj njivi i 
trudite dan za danom u svom vinogradu, a onda dodje neiko tre- 
ći i bez vaše volje ili bolje protiv vaše volje odnese vam ne samo 
kukuruz i groždje, nego i polje i vinograd i kaže, da to nije vaše 
nego njegovo. Vi znate da se to zove razbojstvom. A ipak komu- 
nisti to uče. Ne odmah, kad dodju u koje selo, jer znadu, da bi 
ih protjerali toljagom i 'motikom, da tako nešto traže od vas, nego 
obećavaju najprije kule u zraku, a kad im svijet povjeruje i pu«- 
ti ih na vlast, onda mu otmu sve i učine ga državnim robom, koji 
mora da radi i tegli koliko hoće njihovi vodje, koji su se dočepa- 
li vlasti, a prima toliko koliko se vodjama svidi. A pokuša li 
se samo malo usprotiviti jao njemu. Ako mu već ne oduzmu odmah 
život, teška robija mu ne će uzmanjkati ! U njihovom najme cars- 
tvu nema mjesta slobodi. A vi znate da je čovjeku potrebna slo- 
boda, kakva se pristoji razumnom stvoru, jer ga je Bog stvorio tak- 
vim. Ne velika, anarhija, gdje svatko radi što hoće, nego sloboda. 
gdje jedan poštiva drugoga prema onoj: «Što nećeš da tebi drugi 
čini, nečini ni ti drugome». 


A komunizam i sloboda to su dvije stvari, koje se medju so- 
bom izključuju. Vi ste već sigurno čuli o tobožnjem komunis- 
tičkom raju u nekim zemljama, kao recimo na istoku Europe, sa- 
mo je čudno da nikoga ne puštaju u taj raj, da ga slobodno pogle- 
da bez pratnje, policije i tajnih agenata za petama i prouči ga na 
licu mjesta, da li je tako kako oni pričaju. I što je još zanimivije, 
nikoga ne puštaju iz tog raja, da slobodno ode, kuda ga volja i da 
vidi, kako žive ljudi drugdje, gdje ne vladaju komunisti. 

Ne treba mnogo pameti, da vidite da tu nešto nije u redu, kad se 
znade, da se svaki čovjek ponosi, ako ima nešto lijepa i: dobra, da 
može drugima pokazati. A gdje nema traga slobodi i pravdi, kao 
što u komunizmu, tako će jedva biti ljubavi prema potčinjenima, 
i pretpostavljenima i ravnima. A gdje nema ljubavi, tamo je gotov 
pakao. Iz svega toga vidite kako mora da budno pazi naš hrvatski 
narod, da mu se ova kuga ne uvuče u kuću, jer ona znači propast 
za svaki narod. 

Pa kao što sistem i nauka komunizma znači negaciju dostojnog 
ljudskog života na zemlji, da i ne govorim o vječnosti, tako i div- 
na nauka Isusa Krista, beskrajni izvor sreća i blagostanja na ovo- 
me svijetu, da završi u blaženoj vječnosti, jer ne živi čovjek samo 
o kori kruha, nego o svakoj riječi, koja izlazi iz ustiju Božjih! I 
zato na sva vabila, kojima nas hoće odvratiti od Krista, odgovara- 
mo isto što i sveti Petar apostol: «Gospodine, kamo ćemo ići od Te- 
be, kad Ti jedini imaš riječi vječnoga života!»......... 








(Foto: Glasnik Srca Isusova i Marijina) 


Nadbiskup Stepinac je neustrašivi propovijednik ljuba- 





vi i njegove su propovijedi za sve ljude, za sve stranke i sta- 


leže. 

(Foto: Glasnik Srca Isusova i Marijina) 


Glavno Gospino svetište kod Hrvata —Majka Božja Bis- 
trička—. Papa Benedikt XIV. podijelio je svetištu potpuni 
oprost. Papa Lav XII. poklonio mu je zlatno podnožje, a 
Papa Pio XI. podigao ga je 1935. na dostojanstvo bazilike. 
Nadbiskup Bauer je okrunio čudotvorni kip novim krunama 
u starohrvatskom stilu god 1935. Nadbiskup Stepinac je go- 


dine 1944. obnovio svetište. 

Br. 26. 


POSJET PREUZVIŠENOG NADBISKUPA DRA A. 
LOJZIJA STEPINCA KAŽNJENICIMA U STAROJ 
GRADIŠKI PRILIKOM KANONSKE VISITACIJE 7. 
RUJNA 1940. 


(Katolički List: br. 39. Zagreb 26. rujna 1940.). 
Preuzvišeni je kažnjenicima održao ovaj govor: 


mae 
Draga braćo! 


Možda će koga začuditi, da ja koji stojim na tako odgovornom 
i časnom mjestu, nazivam braćom vas koji čamite na robiji u ovom 
kaznenom zavodu. A ipak nisam rekao neistine, jer jesmo i os- 
tajemo braća. Dok god živimo na ovoj zemlji sve nas je najme jed- 
nako učio Isus Krist da jednako molimo: «Oče naš, koji jesi na ne- 
besima!» I mene koji vršim časnu službu duhovnog pastira i vas 
koji ste na robiji i onoga koji drži žezlo u ruci i onoga koji drži 
motiku u ruci. Ako nam je pak svima jedan Otac na nebesima, kao 
što jest, onda nema nikakve sumnje, da smo medju sobom braća, 
braća po Kristu koji je umro za sve nas na križu. 

Dozvala me je danas ovamo prije svega dužnost, jer ako hoću 
da budem pastir duša, onda moram, da slijedim primjer dobrog 
pastira iz evandjelja i koji je ostavio devedesetdevet ovaca da tra- 
ži i nadje izgubljenu ovcu, i kad ju je našao, podigao ju je na rame 
i radovao se, tako bi i ja htio prilikom ovoga posjeta, da dignem 
duše vaše u visine k Bogu, da vidite Njegovu ljubav prema vama i 
da se utaži u vama svaka bol koje ne manjka u ovom zavodu. 

Prije svega vjerujem, da je ogromna većina izmedju vas dospje- 
la ovamo možda više krivnjom drugih, nego vlastitom krivnjom. 
Loši primjeri u kući, Joša knjiga i novina, loši kino, koji danas 
djeluje kao kuga na čovječanstvo, sve su to veliki krivci, da mnogi 
zadje s puta pravde i postane mjesto slobodnog čovjeka žalosni To- 
bijaš. Iz toga već možete vidjeti, da su gori zločinci oni, koji po- 
tiču čovjeka na zlo, kao recimo komunistički nevidljivi šefovi, nego 
li oni koji ga izvrše i koji su samo orudje u rukama drugih. Ali ako 
je koji od vas prispio ovamo samo svojom krivnjom, neka nimalo 
ne zdvaja. 

Prvo zato ne, jer najveći pravednik pogriješi sedam puta na 
dan po riječima apostola i što više može duboko pasti onda, kad 


268 





se najmanje nada. Sveti Petar je prisizao vjernost Kristu, makar 
Ga svi drugi ostavili, a par sati kasnije zaklinjao se, da ga nikad 
nije ni vidio. 

Drugo ne valja zdvajati,. jer izmedju dva puta u nebo u život 
vječni, jedan je put nevinosti, a drugi put pokore. “Malo je onih 
koji bi sačuvali krsnu nevinost do groba. Prema tome-najveći broj 
ljudi mora ići mp putem, putem pokore, bilo na ovaj ili onaj 
način. ' 

Treće ne smijete zdvajati zato, jer je rekao Krist: «Veća je 
radost na nebu nad jednim griješnikom koji čini pokoru, nego 
nad devedeset i devet pravednika kojima ne treba pokore. Bog, 
dakle ima više smilovanja s vama nego li s drugima, jer ste u 
većoj bijedi, kao što mati ima više samilosti s onim djetetom ko- 
je više trpi. A da je tome tako dokazuje nam najbolje prizor. kad 
je Isus stajao razpet na križu izmedju dva razbojnika. Jedan se od 
njih obratio Kristu riječima: «Gospodine, sjeti se mene kad dodješ 
u kraljevstvo svoje.» A Isus mu odgovori: «Zaista ti kažem, još 
danas ćeš biti sa mnom u raju!» Ne samo da ga nije odbio, nego 
ga je odlikovao pred svima drugima, jer Bog traži od griješnika 
samo jedno, da skrušeno požali zlo koje je učinio, pa da ga opet 
primi u zagrljaj kao otac rasipnoga sina. 

Nastojte, dakle, da ovo vrijeme koje morate sprovesti u kaz- 
nioni, da udovoljite ljudskoj pravdi, upotrijebite zato, da se po- 
nizite pred Bogom, da vas uzvisi kao i onog jadnika na križu. Ako 
vas možda boli misao, da ste osramoćeni pred ljudima, onda sc 
sjetite da svaki čovjek vrijedi samo toliko koliko vrijedi pred 
Bogom. 

Njegov sud je jedino mjerodavni. U očima pak Božjim velik 
je samo onaj koji se znade poniziti pred Bogom, jer Bog oholice 
ponizuje, a poniznima daje svoju milost. 

Budite li u tom duhu sproveli svoje vrijeme u kaznioni, onda 
će ova kazniona postati za vas ljestva na kojoj se penjete u nebo. 
Ne zavidjajte, dakle, onima koji su na slobodi i uživaju možda 
u obilju nego mislite na onu riječ Kristovu: «Što koristi čovjeku 
ako cijeli svijet zadobije, a dušu svoju izgubi?» Mislite na to, 
ponavljam, i vršite od sada vjerno ono što Bog od vas traži, pa 
ćete biti sretni i ovdje i u vječnosti! ,!!!...... 

Br. 27. 


«TUA UTEM, PATER, PROVIDENCIA GUBERNAT». 
(Sap. 14. 3.) 


Govor preuzv. Nadbiskupa Dra Alojzija Stepinca po- 
vodom 400 osnuika Družbe Isusove 


(Katolički List; br 40, Zagreb, 3. listopada 1940.). 


U godini najvećeg hrvatskog narodnog jubileja u hiljadu tris. 
to godišnjici njegovih prvih veza sa svetom Apostolskom Stoli- 
com, slavi u našoj domovini jedan značajan datum Družba Isuso- 
va. Slavi četiristo godišnjicu svoga opstanka ona družba, koja je 
u našem hrvatskom narodnom životu odigrala značajnu ulogu 
upravo tako kao i kod mnogih drugih naroda. Svjetski ljudi vide u 
Družbi Isusovoj jednu običnu ljudsku mudrost, makar se u duši 
moraju diviti njezinoj izvanrednoj organizaciji i djelovanju. Ali mi 
koji gledamo očima svete vjere, gledamo u njoj nešto sasvim dru- 


go. Na jednom starokršćanskom spomeniku vidi se, kako iz oblaka . 


viri jedna ruka. Osoba se ne vidi nego samo ruka. To je slika Pro- 
vidnosti Božje. Bog je sakriven našim. očima, ali. Njegovu svetu 
svemoćnu ruku osjećamo tako očito u svim zbivanjima ljudske 
povijesti, da mora biti slijep na oba oka koji toga ne vidi. I Druž- 
ba Isusova gledana u ovih 400 godina svoga opstanka nije ništa dru- 
go nego jedan odraz svete Providnosti Božje, za koju čitamo u 
knjizi Mudrosti: «Tvoja pak Providnost, Oče, upravlja». 
Gospodin Isus Krist osnovao je crkvu svoju, da u njoj i po 
njoj postignu ljudi život vječni. Znao je On vrlo dobro i predvi- 
dio, da će se u raznim stoljećima ljudske povijesti dizati i razni po- 
gubni pokreti protiv crkve Božje. Za svako doba predvidio je On 
i lijek, koji će u stanovitim prilikama, najbolje djelovati. Protiv 
duha mekoputnosti i duha uživanja, koji je slabio crkvu, podigao 
je Sv. Franju Asiškog. Protiv krivovjerja koje se počelo širiti 
u južnoj Francuskoj podigao je u trinajstom stoljeću sv. Dominika. 
U najnovije doba, da spasi zapuštenu mladež, podigao je divnog 
uzgojitelja mladeži sv. Ivana Boska. A prije 400 godina, kad se 
duh oholosti i prkosa digao protiv zakonitog od Boga postavljenog 
auktoriteta, da putem protestantizma | rastoči i“ upropasti Crkvu 
Kristovu, podigao je dobri Bog jednu duhovnu organizaciju, koja 
je pravom vojničkom disciplinom stala u bojni red protiv straš- 

nog zla, što je zaprijetilo Crkvi Kristovoj. Bila: je to Družba 1su-, 
gova, osnovana od sv. Ignacija Lojole. 

Vi ste, braćo, imali prilike čuti ovih dana, što je Družba Isu- 
sova polučila potičući ljude na štovanje Majke Božje. Vodila ih 
je pri tome misao jednoga sveca izražena u riječima: «Per Ma- 
riam ad Jesum - Po Mariji k Isusu!». O tom pak radu i uspjehu u 
pogledu širenja štovanja Majke Božje svjedoče najbolje brojne 
Marijine Kongregacije širom svijeta, koje su hiljadama sačuvale 
nevinost duše i digle ih k savršenstvu. Vi ste imali prilike čute, 
što je ta družba polučila preko Duhovnih vježbi. O tom najbolje 
svjedoče brojni domovi za duhovne vježbe ili još bolje stotine hi- 
ljada i milijuna duša, koji su iz duhovnih vježba izašli kao novi 
ljudi. Ljudi, koji su, da se poslužim riječima svetog Pavla apos- 
tola svukli «staroga čovjeka, koji ide u propast po prevarljivim 
pohotama,» (Ef. 4. 22.) i obukli «Novog čovjeka, koji je stvoren 
po Bogu u pravdi i svetosti istinitoj!» (Ef. 4. 24.). 

Vi ste čuli, što je ta družba postignula, potičući ljude na što- 
vanje Onoga srca — «koje je toliko ljubilo ljude», Srca Sina 
Božjega. O tomu svjedoče hiljade duša, koje čitaju «Glasnik Srca 
Isusova» i brojna udruženja, koja se diče imenom Srca Isusova. 
Vi ste čuli što je Družba Isusova polučila u odgoju mladeži. O tom 
svjedoče brojna sveučilišta, koja vode sinovi svetog Ignacija, ne- 
brojene srednje škole i razne druge zavode napose za odgoj klera. 
Ne govorim o tome samo iz knjiga, nego u prvom redu iz iskustva, 
jer sam imao prilike, da gledam sedam godina njihovo izvanredno 
uzgojno djelovanje u rimskim zavodima, kao što je Germanicum 
i Gregoriana. 

Ja bi želio da vam progovorim još nekoliko riječi danas o 
ovom djelovanju Družbe Isusove, koje obuhvaća najšire mase, a 


“to su vanjske i unutarnje misije. 


Kad se je Gospodin Isus Krist opraštao od svojih apostola 
prije uzašašća na nebo, dao im je nalog: «Idite dakle i nauča- 
Vajte sve narode, krsteći ih u ime Oca i Sina i Duha Svetoga, uče- 
ći ih, da drže sve ono što sam vam zapovijedio. I evo ja sam s 
vama u sve dane do svršetka svijeta!» (Mt. 28. 19.) I zato je Crkva 
Božja polagala najveću važnost na misijsko djelovanje medju oni- 
ma, koji još ne poznaju pravoga Boga, Misije koje je poduzela 
Družba Isusova tako su brojne, da ih je teško sve izbrojiti u jed- 
nom nagovoru. To su daleki krajevi Kine i Japana, žarke Indije i 
vruće Afrike, ledene Aljaske i raznih djelova sjeverne i južne Ame- 
rike, Filipina i mnogih drugih. Da se vidi opsežnost misijskog rada, 
dovoljno je spomenuti, da Družba Isusova podržaje u misijama da- 
nas više od 40 sjemeništa za odgoj klera sa 2.400 kandidata, 15 
Sveučilišta sa blizu 9.000 studenata, 169 srednjih škola sa više 

od 50.000 učenika, da i ne govorimo o drugim brojnim školama, 
što stručnim, što nižim. Osim toga podržavaju 155 sirotišta s 13.000 


siročadi, 70 bolnica sa 7.500 bolesnika, 349 zdravstvenih stanica, 


gdje je u jednoj godini pružena pomoć od 3,000.000 raznim nevolj- 


nicima. Oni podržavaju u misijama i 25 tiskara, gdje se štampa za 
misijske potrebe nekih 115 časopisa. | 

Ako pak hoćete, da shvatite koliki su trud morali da ulože 
pojedini misionari, dovoljno je podsjetiti na jednoga sv. Franju 
Ksavera, koji je sam svojom rukom pokrstio 1,000.000 pogana i 
priveo ih u Crkvu Božju. Koliko je tu bilo neprospavanih noći? koli- 
ko napornih putovanja u doba kad se nije znalo za parobrode, že- 
ljeznice i avione, koliko pogibelji od zlih ljudi, od divljih zvi- 
jeri, od studeni i vrućine !Ali kad čovjek pročita listove sv.Franje Ksa- 
vera, koje je pisao za vrijeme svog misijskog djelovanja, onda vidi 
odmah, da iž njih izvire Duh Božji, koji je bio glavni motor u 
tom golemom radu oko spasenja duša. Ako hoćete da shvatite, koli- 
ki su trud morali da ulože pojedinci dovoljno je da pogledate 
jednoga svetoga Petra Klavera, koji je po vlastitom priznanju 
pokrstio svojom rukom 300.000 nesretnih crnaca (po drugima i 
više) koji su kao roblje i plijen evropskih bijelih trgovaca dopre- 
mani poput životinja u Ameriku. S herojskom ljubavi prema bliž- 
njemu kroz punih 40 godina pohadjao je on nesretne, u bijedi i 
očaju živuće i mržnjom prema svojim gospodarima ispunjene 
Crnce, da im olakša patnje i nevolje i da im pomogne koliko je 
bilo samo moguće u tjelesnom pogledu, a još više da ih privede 
Kristu i osigura im vječno blaženstvo. Da, golem je bio rad Druž- 
be Isusove u vanjskim misijama od početka njezinog do današ- 
njeg dana, kad smo mi svjedoci, da je naša hrvatska provincija 
osnovala i vodi jednu od najtežih misija u Indiji. | 

Što da kažemo istom o nutarnjim misijama u svim katoličkim 
zemljama, a napose kod nas, koje nas najviše interesiraju. Te nu- 
tarnje misije od goleme su važnosti. Iskustvo najme pokazuje, 
da nijedno odijelo nije tako svečano, a da nebi postalo svakidanjim, 
ako se na njega ne pazi: A i najsavršeniji kršćani, ako se nepres- 
tano ne pobudjuju na dobro, ohlade se malo po malo. Mnogo puta 
čitavi krajevi padnu u najstrašnije opačine, a da jedva osjete, ka- 
ko su do toga došli. 

Nema odličnijeg sredstva, da se iz mrtvila grijeha i opačine 
opet podignu Bogu, nego su pučke misije. Tko zna, koliko se 
griješnika vratilo opet Bogu prigodom pučkih misija i iskreno 
oplakalo teške opačine u koje su upali. Tko zna koliko se nepri- 
jatelja.pomirilo, koliko griješnih zajednica razvrgnulo, koliko bo- 
gumrskih psovka okajalo, koliko tudjeg dobra vratilo, u koliko obi- 
telji opet vratio mir Kristov prigodom svetih pučkih misija, 

Za pučke misije vrijede one riječi svetog: Pavla apostola: «Eece 
nunc tempus acceptabile ecce nunc dies salutis! — Evo sad je vri- 
jeme najprikladnije, evo sad je vrijeme spasenja!» (II. Cor. 6. 2.) 
To kao da ćuti naš priprosti puk, kad grne u crkve prigodom puć- 
kih misija s tolikom radošću i revnošću, pa i danas kad razorni duh 
komunizma nastoji da uništi sve duhovne vrednote i da čovjeka iz- 
jednači sa životinjom. Riječ najme Božja nikada neće izgubiti na 
svojoj privlačivosti kod svih ljudi dobre volje. One mu razjašnju- 
ju zakon Božji. A za taj zakon Božji vrijede riječi psamiste i da- 
nas da je «draži od zlata i dragog kamenja i sladji od meda i sata!» 
(Ps. 18. 11.) 

Čitao sam da su negdje kraj Skadra držali jednom sinovi sve- 
tog Ignacija pučke misije. U noći prije nego su počele misije slije- 
dećeg dana desio se prolom oblaka, uslijed čega je voda zalila i 
skoro do jednog metra izorala. Kako su se čudili misionari, kad 
su se drugi dan čitave hrpe mladića usprkos strašnog nevremena 
žurili u crkvu, da prisustvuju svetoj misi i onda propovijedima. 
Podpuno mokri i gotovo okupani u vodi do koljena, a pokriveni 
blatom stajali su oni strpljivo u crkvi i nisu se dali otjerati iz 
crkve na nagovor otaca, koji su se pobojali, da se ne prehlade. 
«Oče» rekoše oni jednom misionaru, «mi bismo došli na kršćanski 
nauk da smo baš do vrata morali gaziti blato!» 

O braćo! Samo Bog znade, koliko je dobra proizašlo za neumrle 
duše iz misija, koje su neumorno držali članovi Družbe Isusove i 
u našem hrvatskom narodu. I zato ćemo najbolje učiniti, da pri- 
godom ovog jubileja Družbe Isusove zahvalimo prije svega Ocu 
nebeskomu, što je u svojoj svetoj Providnosti družbu Isusovu 
doveo i u našu domovinu, da preko nje izvrši velika djela na do- 
brobit našega naroda. «Svaki najme dobri dar i svaki savršeni 
poklon odozgo je, silazeći od Oca zvijezda! (Jac. 1. 17). A druž- 
bi Isusovoj želimo, da je blagoslov s neba prati i dalje u napornom 
radu za spasenje neumrlih duša i da s njima jednom slavi Tro- 
jedinog Boga u vjeke vjekova. 


U nedjelju 29 rujna 1940 održao je nadbiskup svečani pon- 
tifikal u isusovačkoj crkvi, a poslije podne blagoslov, na ko- 
jem je izrekao ovu propovijed prigodom jubileja Družbe Isu- 
sove. 


Br. 28. 


Gover Preuzvišenog Nadbiskupa Dra Alojzija Ste- 
pinca prilikom otvorenja liturgijskog kongresa. 


(Katolički List; br. 44. Zagreb, 31. listopada 1940.), 


Nije rijetka pojava danas, da se pod uplivom razvratnih ideja 
čak i neki katolici dadu zavesti na pomisao; čemu toliki sjaj kod 
službe Božje i čemu toliki ukras u našim crkvama? Prije svega mo- 
ramo istaći, da nažalost ne samo da ne obilujemo sjajem u mnogim 
crkvama ; nego bi kadkada prije morali ponoviti riječ Spasiteljevu: 
«Lisice imadu jamu i ptice gnijezda, a Sin čovječji nema gl; > 
da zakloni glavu!» (Mt. 8. 20.) Drugo što bi morali odgovoriti 
onima, koji tako prigovaraju jest, da taj novac što ga Crkva upo- 
trebljava za sjaj službe Božje i ukras hramova Božjih, ide konač- 
no u ruke radnicima, obrtnicima, umjetnicima, graditeljima, koji 
su zadovoljni da nadju zarade. A konačno kad i ne bi bilo tako, 
morali bi svima, koji prigovaraju, kao nekoć izdajnik Juda: «Če- 
mu šteta ova» (Mt. 26. 8.), morali bi svima, velim, koji se sablaž- 
njuju odgovoriti ono, što je Rudigier biskup, rekao nekom pos- 
jetiocu velebne novosagradjene Gospine crkve, kad su došli do 
svetohraništa, i začudio se došljak njegovoj ljepoti i sjaju. A bis- 
kup mu reče: «Za našega Boga ništa nije odviše!» 

To je pravi odgovor svima, jer eno već pobožni psalmist go- 
vori: «Sva zemlja neka ti se klanja i pjeva Tebi, pjeva pjesmu 
imenu Tvojemu!» (Ps. 65. 4.) Što onda može biti odviše na ovo- 
me svijetu za Boga našega, za kojega govori knjiga Otkrivenja: 
«Svet, svet, svet je Gospod, Svemogući Bog, koji je bio, koji 
jest i koji će doći!» (Ot. 4. 8.). 

Odavati javnu čast Bogu, to je zadaća svete liturgije. Potaći 
sve naše vjernike, da u ovoj svetoj hrvatskoj jubilarnoj godini 
podpuno shvate veliko značenje liturgije i povedu na svoj način 
u život ono, o čemu govori sveti Petar apostol u svojoj poslanici, 
to je svrha ovoga liturgijskog kongresa: «I sami kao živo kame- 
nje uzidajte se kao duhovna kuća i svećenstvo sveto, da prinosi- 
te žrive duhovne, predrage Bogu po Isusu Kristu». (I Pet. 2. 5.) 
Savim je krivo ono mišljenje, da budućnost i sreća domovine ovi- 
se u prvome redu u složnom nastupu čitave narodne zajedifice 
u jednoj političkoj stranci. Ono ovisi u prvome redu o pomoći 5S 
neba i o blagoslovu Božjem. Ni danas nije najme, prestala da vri“ 
jedi riječ Gospodnja: «Ako Gospod ne sagradi kuću, uzalud s? 

trude koji grade. Ako Gospod ne čuva grada “uzalud. bdije, koji 
ga čuva!» (Ps. 126. 1.) Kad je tome tako, uvjereni smo, da 
više koristi svojoj domovini priprosti čovjek iz puka, koji je u 
stalnoj vezi s Bogom, nego grlati vikači, kojima je domovina čes- 
to na ustima, a Bog daleko od njihovih misli i želja. Kako dakle 
ne bi išla u susret boljoj budućnosti domovina, gdje je čitava na- 
rodna zajednica duboko prožeta mišlju na Boga tako, da joj je 
Bog ne samo prazna predodžba nego praktični život. Blago na- 
rodu, kojemu je Gospodin Bog njegov! (Ps. 32. 12.) 

A da tome vrlo mnogo doprinosi sveta liturgija, mislim da ne 
trebam dokazivati. Sveta nam liturgija možda više nego išta dru- 
go dozivlje pred oči istinu o općinstvu svetih, istinu o velikoj 
Božjoj obitelji, koja jedino glasom slavi Boga, koji je radost 
andjelima i svecima u nebu, utjeha trpećima u čistilištu, nada 
i jakost putnicima na zemlji. 

U svetoj liturgiji gledamo, kako se na oltaru susreće vječni 
Bog i čovjek kratkoga vijeka, nepromjenljivi Stvoritelj svijeta i 
promjenjivo ljudsko stvorenje, beskrajno sretno Biće i sreće tako 
željno ograničeno ljudsko biće. Onaj koji bez prestanka u dobroti 
svojoj daje i dijeli i onaj, koji svijestan svoje bijede neprestano 
mora da prima i prosi. I zato je liturgija odvajkada privlačila sva 
srca, u kojima je još ostala iskra čovjeka. I nije možda bez teme- 
lja primjedba nekog prelata, da je liturgija proizvela više obra- 
ćenja nego mnoge riječi. 

Ta liturgija je javna molitva, gdje su svi združeni u jedno, 
kako to lijepo dolazi do izražaja u svetoj misi kad svećenik po- 
zivlje vjernike: «Molite, braćo, da moja i vaša žrtva bude ugodna 
Bogu, Ocu Svemogućemu !» A _ znamo: «gdje su dva ili tri sabrana 
u moje ime, tamo sam i ja medju njima». (Mt. 18. 20.) Liturgija 
je molitva crkve. A za molitvu crkve vrijede rijeći pjesnikove: 
«Molitve su Tvoje smionije nego velika brda velikih mislilaca. Ti 
gradiš mostove u beskonačne daljine i dižeš ih poput orla u nesh- 
vatljive visine !» 

Dao dobri Bog, da bi ovaj liturgijski kongres u hrvatskoj jubi- 
larnoj godini doprinio, da sav naš narod spozna ljepotu i golemu 
vrijednost svete liturgije. Neka bi spoznao da sveta liturgija nije 
nikakva neplodna šikara, nego krasno uredjeni vrt, u kojem oja- 
djena duša nalazi utjehu neba, rastuženo oko gleda ljepotu vječ- 
noga Boga, a glad biva zasićen hranom neba, kao nekad Izrael 
manom u pustinji. 

Sveti Jeronim napisao je za Palestinu svojih dana ove riječi: 
«Kamogod okrene ralar za svojim plugom pjeva —Aleluya—. Že- 
telac u znoju lica svoga sokoli se psalmima, vinogradar, koji za- 
Yinutim nožem obrezuje čokot pjeva pjesme Davidove!» (Ep. 

46. 11.) Kamo sreće da se nešto slično zbude i u našoj dragoj Hr- 
vatskoj. Da bogumrsku kleivu zamijeni vesela pjesma Bogu. Da 
bučno pijančevanje zamijeni marljiv polazak svete mise. Da lu- 
djačke plesove i besramna ljubakanja zamijene pokorničke pro- 
cesije, u kojima će sav narod oplakivati grijehe prošlosti. Da kradje 
i otimačine zamijeni istinski ofertorium, gdje se iz ljubavi prema 
Bogu pomaže bijednima i nevoljnima, kako nas opominje Crkva i 
pokazuje primjer Kristov. Jednom riječju, da cijeli narod po 
primjeru onih starješina, o kojima govori Knjiga Otkrivenja padne 
«Pred onim što sjedi na prijestolju i pokloni se Onome koji živi 
u vijeke vjekova. Jer dostojan si Gospodine i Bože naš, da primiš 
slavu i čast i silu, jer si stvorio sve i po Tvojoj volji bitišu i stvo- 
reno je.» (Oikr. 4. 10.) 

Takva javna molitva donijela bi sigurno i opći blagoslov Božji 
čitavom narodu. Dao Bog da ovaj liturgijski Kongres pridonese 
veliki udio istinskoj duhovnog narodnoj obnovi u svetoj jubilarnoj 
godini, a prema tome i njegovoj ljepšoj i sretnijoj budućnosti... 

Br. 29. 


«BLAGOSLOV NARODIMA PO NJIHOVOJ DJECI» 


Govor Preuzvišenog Nadbiskupa dra Alojzija Ste- 
pinca prigodom otvorenja Hrvatskog Svećeničkog 
Tjedna. 


(Katolički List: br. 45. Zagreb, 7. studenog 1940.). 


Nad grobom jednoga misionara svećenika, ispod lika Bogoro- 
dice, uzidan je pod staklom vijenac od mirte, kako ga običavaju 
mladenke nositi pred oliar. Taj vijenac je nosio dotični misionar 
cijeli svoj život sa sobom u kovčegu i oporučno je naredio, da mu se 
uzida u grob i spomenik. U oporuci bile su eve riječi: «Ovo je svad- 
beni vijenac moje majke. Uvijek sam ga nosio sa sobom svim zem- 
ljama, kuda sam išao, na svim putovanjima preko kopna i mora, 
kao spomen na onaj sveti čas, kad je moja majka pred oliarom prise- 
gla ne samo vjernost, nego vjernost poštenju i časti! Ona je svoju 
zakletvu održala, ona je imala snage, nakon što je rodila devetero 
djece, da i mene desetoga roda. Iza Boga njoj zahvaljujem svoj 
životi svoje svećeničko zvanje. Da me nije htjela roditi, ne bi bio sve- 
ćenik, ni misionar, niti bi mogao učiniti toliko dobra bemrtnim duša- 
ma koliko sam učinio!» A njegova majka je bila žena siromašna 
pisara. 

Jest! Svadbeni vijenac svake čestite majke brojne kršćanske 
obitelji uistinu je vrijedan, da se okuje suhim zlatom i sačuva kao 
njen najljepši spomenik. Jer iko iskazuje veće usluge domovini i 
narodu svome od majke, koja je rodila i kršćanski odgojila brojnu 
djecu. Naglašujem -— kršćanski odgojila, jer nije usluga u tome, 
što je dala djecu, nego u tome što je dala dobru djecu. Kršćanski od- 
gojena djeca su blagoslov narodu. 

Trebamo li možda dokazivati ovu tvrdnju? Uzalud bi je doka- 
zivao bilo ženama bilo muževima, koji su svaki stid pogazili nogama 
i poznaju samo jednog boga uživanja. «Jer mnogi žive» — veli apo- 
stol — «za koje sam već govorio, a sada i plačući kažem, kao ne- 
Prijatelji Križa Kristova. Njima je svršetak propast, njima je bog 
trbuh, oni se hvale sramotom svojom, oni zemaljski misle—» (Filip. 
3. 19. ) Ne govorimo sada njima. Govorim vama, koji imate još lju- 
bavi prema domovini, koja vas hrani i miluje. Govorim vama, koje 

ne vodi slijepa strast nego razum, kako dolikuje razumaom biću, 
Možete li vi i jedan čas posumnjati da bez čestitog kršćanskog pod- 
mlatka ne može biti govora o boljoj budućnosti domovine i na- 
roda. ' 

Sveti Augustin u svom klasičnom djelu «o Božjoj državi» piše o 
Ciceronovom mišljenju o tadanjoj rimskoj državi. Navevši najpri- 
je riječi rimskog pjesnika Eneja: «Moribus antiquis res stat Ro- 
mana virisque. —Rimsku državu drže stari običaji i valjani mu- 
ževi». Cicero nadovezuje svoju opasku: «Niti bi mogli muževi, da 
takova poštenja nije bilo u državi, niti bi moglo poštenje, da ta- 
kovi muževi nisu bili na čelu, osnovati i uzdržati toliku i tako dale. 
ko i široko rasprostranjenu državu. Dakle se prije nas i domovinsko 
poštenje služilo odličnim muževima, i odlični muževi su čuvali 
staro poštenje i uredbe predja. Naše pak doba premda je primilo 
državu kao sjajnu sliku, ali kojoj ponestaje dražesti, ne samo da 
ju je zanemarilo obnoviti oštrim bojama, kojima je bila naslika. 
na, nego se nije postaralo ni zato, da sačuva barem njezine forme 
i općenite obrise. Isto najme preostaje od staroga poštenja, na ko- 
jem stoji rimska država, kad ga vidimo tako predana zaboravi, da 
ga ne samo ne štuju, nego i ne poznaju. A što da kažem o muže- 
vima? I samo su dobri običaji propali zbog nestašice čestitih lju- 
di. Zbog naših dakle opaćina, a ne slučajno, državu imamo još na 
jeziku, ali smo ju zapravo već izgubili!» 

Tako je eto po svjedočanstvu svetog Augustina jadikovao Ci- 
cero već davno prije dolaska Kristova nad unutrašnjom slabošću i 
trulošću rimske države. Da se tako nešto čulo, nakon što je ojačalo 
kršćanstvo bilo bi bez sumnje, veli svetac, krivo kršćanstvo. Ali 
veli sveti Augustin: «Neka vide njezini (rimske države) hvalite- 
lji, kakova je ona bila već u doba starog poštenja i valjanih muže- 
va, da li je u njoj bilo istinsko poštenje, ili možda već ni tada 
nije bila živa poštenjem nego samo naslikanim bojama? Vera autem 
justitia non est nisi in ea re publika, cuius conditor rectorque 
Chistus est! — Nema pravog poštenja, nego u onoj državi čiji je 
osnivač i upravljač Krist!» (De,civ. Dei L. II e. 21.) 

Jedva vjerujem svojim očima, da je ovo napisano prije više 
od šestnajst stoljeća. Tako je vjerno fotografirao sv. Augustin i na- 
še doba. I ne bi škodilo kad bi mnogi, kojima je povjerena sudbina 
naroda i domovine imali ove riječi napisane na stolu, ali još bolje 
zapisane u srcu, da prema njima udese svoj rad, ako ne će da na- 
rodna budućnost ostane priča. Kad najme ne bi vjerovali u prepo“ 
rodnu snagu evandjelja, ne bismo li i mi gledajući, kako stanovita 
organizacija kod nas nekažnjivo i na očigled vlasti vrši zločine 
pobačaja i kako su tamne sile sve stavile u pokret, da nam mla- 
dež otruju, ne bismo li, velim, i mi morali reći nešto slično kav 

Cicero: «Domovinu još imamo na jeziku. ali smo je zapravo već 


izgubili!» ra jna 

No mi vjerujemo u preporodnu snagu evadjelja, jer vjerujemo, u 
Krista. I mi vjerujemo da nije daleko vrijeme, kada će se brojna 
djeca smairati blagoslovom s neba kao nekad kod starih Izraelaca, a 
pokvareni individui, koji mrskim djelima hoće da ometaju plano- 
ve Stvoriteljeve, ustuknuti pred pravdom, koja zločine neće ostavlja- 
ti nekažnjene. 

Planovi Stvoriteljevi, kako su oni lijepi u pogledu obitelji! 
Sebe proslaviti, a pojedince i narode uvećati! Jer «stvori Bog čov- 
jeka na sliku stvoju, na sliku Božju stvori muža i ženu». I blagoslo- 
vi ih Bog i reče: «Rastite i množite se i napunite zemlju i vladaj- 
te njom». (Gen. 1. 20.) Velika je čast primjećuje sv. Franjo Sa- 
leški, velika je čast za vas ženidbeni drugovi, da vas Bog zove za 
suradnike, htijući pomnožiti duše, što će Ga hvaliti i slaviti u sve 
vijeke. Vi radjate tijelo, a Bog poput nebeskih kapljica rose stva- 
ra duše i ulijeva ih u tjelesa. (Filotea 3. 38.) Ali kakogod radjanje 
djece ima služiti proslavi Boga, tako ima da služi i sreći naroda. 
Samo slijepac ne vidi, da brojna i dobra djeca znače dobre i fi- 
zički i moralno zdrave buduće obitelji. A fizički i moralno zdra. 
ve obitelji znače fizički i moralao zdravi narod, narod sposoban da 
odigra ulogu, koju mu je Stvoritelj namijenio u historiji svijeta 
sposoban je da izdrži utakmicu naroda. 


Živimo nažalost u doba kad logika nema puno posla u svijetu. 
Ogledajte se samo malo po svijetu oko sebe. Naš se narod ponosi 
svojim wclikim ljudima. On se ponosi svojim knezovima Domago- 
jem, Branimirom, Trpimirom i tolikim drugima. I s pravom se 
ponosi. No što su oni drugo nego izdanci kršćanskih obitelji? Nas 
se narod ponosi svojim kraljevima Tomislavom, Krešimirom, Zvo- 
nimirom i drugima. I s pravom se ponosi. No što su oni drugo nego 
izdanci kršćanskih obitelji? Naš se narod ponosi svojim junacima 
kao Zrinskima. Frankopanima, Kružićima, Jurišićima, Jelačićima 
i bezbrojem drugih. No što su oni drugo nego izdanci krščanskih 
obitelji? Naš se narod ponosi svojim velikim pjesnicima, piscima, 
umjetnicima, kao Gundulićem, Marulićem, Klovićem i tolikim 
drugima. No što su oni drugo nego izdanci kršćanskih obitelji. 
Naš se narod ponosi svojim svetim ljuđima kao Tavelićem, Kažv- 
tićem, Markom Križevčaninom, Gracijom, Hosanom i drugima. 
No zar oni nisu najljepši izdanak kršćanskih obitelji? Naš se narod 
ponosi mukotrpnim predstavnicima hrvatskih seljaka kao Matijom 
Gupcem i drugima. Naš se narod ponosi svojim učenjacima Boš. 
kovićem, Bulićem, i tolikim drugima. No što su oni nego izdanci 
kršćanskih obitelji? Naš se narod ponosi i svojim velikim ženama 
kao Katarinom Žrinskom, Kraljicom Jelenom i tolikim drugima. 

No što su one nego izdanci kršćanskih obitelji? Što da dalje na- 
brajamo? Jedino je jasno i ne treba dokaza, jer činjenice govore. 
Bez brojne i čestite djece, ne će biti niti brojnih i čestitih odras- 
lih pojedinaca, ne će biti ni obitelji, a bez brojnih i čestitih obi. 
telji ne će biti ni brojnoga, jakoga i zdravoga te za život sposobno- 
ga naroda! 

To svi znadu i to bi manje više svi htjeli. A pitamo vas, ka. 
kova je to logika, kad se sve to znade, a s druge strane gledamo, 
kako se danas nekažnjivo izvršuju zločini na očigled vlasti. Zlo- 
čini koji znače presušenje izvora odakle se pomladjuje narod. Kak- 
va je to logika, velim, kad se sve to znade, a s druge strane gle. 
damo, kako se gotovo nesmetano i.nekažnjivo sa strane tamnih 
elemenata poduzima sve da se naša hrvaiska mladež rastruje i 
štivom i filmom i drugim sredstvima? 

Brojna djeca po Božjem planu blagoslov su narodima. Sve 
što se protivi Božjim planovima mora da donese prokletstvo na- 
rodima. Logički dakle dužnost je sviju faktora, kojima je na srcu 
sretna narodna budućnost, da pomognu ostvarenje planova Bož- 
jih koje imade i s našim narodom, a koji mogu da budu samo 
blagoslov za nas, ono što moli Crkva u misi za mladence, želio 
bih da se ispuni nad svim hrvatskim mladencima: «Bog Abraha- 
mov, Bog Izakov, Bog Jakovljev budi s Vama! On neka upotpuni 
svoj blagoslov na vama, da vidite djecu od svoje djece do trećega 
i četvrtoga koljena, a po tome da postignete vječni neprolazni 
život!» 

Br. 30. 


Bivšim ratnicima u Peterancu. Pravi muževi ne sa- 
giblju koljena pred lažnim duhom vremena. Govor 
Preuzv. Nadbiskupa Dra Alojzija Stepinca bivšim rat- 
nicima u Peterancu. 


(Katolički List br. 47. Zagreb 21. studenoga 1940.) 


Kod proroka Danijela čitamo da je kralj Nabukodonozor dao 
načiniti vrlo veliki kip od zlata. Postavio ga je na vidljivo mjes« 
to i razglasio po svem carstvu, da svi kad začuju glas trube, pad- 
nu na koljena i poklone se kipu, što ga je načinio. Ako bi iko 
usudio, da prekrši njegovu naredbu, imalo bi se ga kazniti smrću 
na taj način, da ga se odmah baci u užarenu peć. I kad su trub- 
lje zatrubile, sve što je bilo živo, palo je na koljena, da se pokloni 
mrtvome bogu Nabukodonozorovom. Ali ipak našla se tvojica ju- 
naka, koji su ostali vjerni živomu Bogu i nisu sagnuli koljena pre:l 
lažju. Za kaznu su po nalogu kraljevu bili bačeni u užarenu peć. 
Ali živi Bog, kojemu su ostali vjerni, sačuvao ih je tako, da im 
ni vlas sa glave nije izgorjela u strašnome ognju. Pravi Bog je 
postidio lažnoga i njegove poklonike. (Dan. 3. 1.) I danas je 
Gospodin Bog naš u stanju da izbavi od svake nevolje one, koji 
mu ostaju vjerni. I danas smo često svjedoci, kako se lažni idoli 
čovječanstva ruše u prah. Nema tome dugo, što su komunisti ci- 
jeloga svijeta slavili Trockoga kao nekakvog Boga, a eno pred 
tri mjeseca sami su ga zatukli kao vola udarcima bata po glavi. Naš 
Bog u svim peripetijama ljudske povijesti ostaje nepromijenjen, 
pa uza sve to gledamo kako se opet i opet hiljade ljudi klanja 
lažnim veličinama ovoga svijeta kao bogovima vremena u kojeta 
živimo, a preziru Stvoritelja svijeta 

Vjera u Boga uvijek je imala svojih protivnika. No dok su pri- 
je opaki ljudi nijekali ovu istinu vjere, danas je usplamtio boj 
na svim linijama. Došli smo dotle, da mnogi poriču i sam opsta- 
nak Božji. Došli smo dotle, da se mnogi ljudi radije klanjaju i 
samim zločincima, koji su se dočepali vlasti nasiljima, nego da 
priznaju nad sobom Stvoritelja svijeta. Dok sve to gledamo i ne- 
hotice nam dolaze na pamet riječi sv. Pavla Apostola svome ljub- 
ljenom učeniku Timoteju: «Ali ovo znaj da će u posljedne dane 
nastati teška vremena. Svi će ljudi biti samošživi, srebroljupci, 
hvališe, oholice, psovači, nepokorni roditeljima, nerahvalni, bez- 

božni, neljubezni, nepomirljivi, klevetnici, neuzdržljivi, goro- 
padni, okrutni, izdajnici, drzoviti, naduveni, koji više mare za 
slasti nego za Boga, koji imaju obličje pobožnosti, a sile su se nje. 
zine odrekli. I ovih se kloni!» (II. Tim. 3. 1.). 


Proti takvoj struji vremena teško je broditi i često puta mnogi 
klonu. Mnoge lakše je bilo onim hiljadama pasti na koljena pred 
kipom Nabukodonozorovim, nego li onoj trojici junačkih mla- 
dića ići u ražarenu peć. Ali kako bilo da bilo, držimo pred očima 
opomenu svetog Pavla apostola: «Da ne budemo više mala djeca, 
koju ljulja i zanosi svaki vjetar nauke po zloći ljudi, po lukavstvu, 
da zavede u zabludu.» (Ef. 4. 14.) Budimo pravi muževi! Pravi 
muževi ne sagiblju koljena pred lažnim duhom vremena, jer je 
to sramota! Pravi muževi ne sagiblju koljena pred lažnim duhom 
vremena, jer konačna pobjeda ne pripada njemu nego Bogu. Pravi 
muževi ne sagiblju koljena pred lažnim duhom vremena, jer to 
traži prava ljubav prema samome sebi i domovini. 


Kakav je duh vremena danas? Ne priznaje se više nikakav 
autoritet. Nema, tako kažu, istine koja bi nadilazila čovječji um. 
Nema nikakvog prekogrobnog života. Nema zakonitog učiteljs- 
tva na zemlji, koji bi moglo sigurno prosuditi, što je dobro i šio 
je zlo, gdje je istina, a gdje je laž. Odatle upravo od pomanj- 
kanja žive vjere i onaj bijesni boj protiv Crkve Katoličke od Boga 
postavljene učiteljice istine svima ljudima. Odatle na primjer ni- 
jekanje roditeljske vlasti i naučavanje, kako to čine komunisti, 
da se djeca nisu dužna pokoravati roditeljima. Odatle nijekanje 
nerazriješivosti ženidbe i propagiranje slobodne ljubavi. Odatle 
prezir dana Gospodnjega. Odatle onda i lakoumna samoubojstva, 
koja neki ludjaci smatraju junaštvima. Odaile nekažnjivo robh- 
ljenje i pljačkanje naših crkvi, odatle tolika grozna ubojsiva lju- 
di, kao da se radi o pilićima. Odatle glorificiranja razvratnosti u 
kinu i štampi. I iko se usudi usprostaviti takovom duhu vremena i 
takovom strašnom zlu prigovoriti, biti će u najmanju ruku sma- 
tran čudakom. 


A pitam vas muževi, koji ste prošli mnoge oluje života, nije 
li sramota za muža, da ono što je crno nazove bijelim, da ono što 
je ružno naziva ljepim, da ono što je gorko nazove slatkim, da 
ono što je teško zlo, nazove dobrim samo zato, jer je takav duh 
vremena. Od svega ropstva najsramotnije je i najpotpunije rops- 
tvo uma. A mnogi muževi ne vide danas svoje vlastite sramote, kad 
klipšu za krilaticama razvratnih ljudi, kao da im je Bog progo- 
vorio s nebesa na usta proroka. Nije li dobro prorekao pustinjak 
Antonije, kad je rekao svojim učenicima: «Doći će vrijeme, kai 
će ljudi poludjeti i kad budu vidjeli jednoga koji nije lud kao 

oni, vikati će na njega —lud si— samo zato jer nije lud kao što 
su oni». 

Ponos dakle i čast muža zahtijeva, da se ne ljulja kao trska 
pred lažnim duhom vremena, nego da stoji čvrst i odlučan, da i 
pogine za ono što je upoznao kao istinu. A istina je, da pravog 
Boga i Stvoritelja svijeta i Njegov zakon ne mogu zanijeniti ni- 
kakve zemaljske veličine i lijepe fraze brbljavaca. Sakramenta že- 
nidbe i blagoslov koji donosi sa sobom, ne može zamijeniti slobod- 
na ljubav. Kršćanski odgoj i obitelj ne može zamijeniti škola 
bez Boga. Načelo kršćanske pravde medju narodima i državama 
ne može zamijeniti i nadoknaditi načela surove sile i mržnje. 
Sramota je dakle muža, da sagne koljeno pred lažju vremena 
u kojem živi. Budite zato pravi muževi. Pravi muževi ne sagib- 
lju koljena pred lažnim duhom vremena, jer konačna pobjeda ne 
pripada njemu nego Bogu. Ljudski sudeći nije onoj trojici junač- 
kih mladića bilo spasa, kad su uskratili poslušnost, da poklek- 
nu pred zlatnim ali mrtvim bogom Nebukodonozorovim i bili ba- 
čeni u ražarenu peć. Ali njihova vjera u živoga Boga bila je nes- 
lomljiva. O on ih je izbavio. Izbavio tako, da im ni vlas s glave ni- 
je izgorjela u strašnom ognju, jer je pisano: «Ja sam Gospodin 
Bog Tvoj i nema drugoga!» A jer je Bog, zato je i apsolutni gospo- 
dar svega. A jer je apsolutni gospodar svega, zato mora uvijek biti 
pobjednik. Zapamtite si dakle dobro. ! Kakogod prošli ratovi i revo- 
lucije, što ih proživljujemo, kakogod prošlo orijaško hrvanje u 
svijetu, zadnji pobjednik biti će Gospodin Bog! 

Kad je glasoviti Chateaubriand za vrijeme revolucije 1848 ležao 
na umoru, donese mu svećenik zadnju popudbinu. «Kraljevi prea- 
laze» — mrmljao je umirući, a svećenik mu odgovori: «A ja vam 
nosim Kralja koji nikad ne prolazi!» Ima li dakle smisla oduševlja- 
vati se za lažne ideje vremena? I njihove nosioce, za te mizerne bo- 
gove iz zemlje i praha, koji će svi proći kao pljeva, kad Bog za- 
vitla znažnom desnicom svojom. Stojmo dakle, na to nas upu- 
ćuje zdrav razum, stojmo dakle čvrsto uz. Onoga, koji je Gospod 
sadašnjošti, prošlosti i budućnosti, vjerovali to ljudi ili ne. 

Pravi muževi ne sagiblju koljena pred lažnim duhom vremena, 
jer to zahtijeva konačno i prava ljubav prema samom sebi i domovi- 
ni.Kad je Bog kao što jest, apsolutni gospodar svega, može li On, koji 
je vječna pravda pustiti, da se trajno a nekažnjivo gazi Njegov 
sveti zakon? Nije zato bez razloga zavapio prorok: «Jao vama, 
koji zlo zovete dobro, a dobro zlo, koji tminu zovete svijetlo, a 
svijetlo tminu, koji gorko zovete slatko, a slatko nazivate gorkim | 
(Is. 5. 20.) Kakvu nadu, pitamo vas, mogu da još imaju oni, koji 
su ostavili izvor života —Boga— i priklonili se laži prolaznog vrc- 
mena, koje je sve istinske vrednote života zanijekalo? Budite uvje- 

reni, da će svaki koji zanemari Boga i prikloni se lažnom duhu vre. 
mena i zla koje ono sije, prije ili kasnije iskusiti što znači riječ 
prorokova: «Znaj i vidi, kako je zlo i kako je gorko, što si ostavio 
Gospodina Boga svoga i što nema straha Njegova u tebi, veli Gospod 
nad vojskama!» (Jer. 2. 19.) 

Došlo dakle što i:a drago u ovim žalosnim vremenima, mi ne 
ćemo nikada sagnuti koljena pred zlom koje se širi, pred lažnim 
duhom vremena, koje je protivno Bogu. To traži od nas ponos mu- 
ža, to traži od nas Bog, to traži prava ljubav prema samome se- 
bi i domovini, koja ne računa sa trskama nego sa pećinama, sa mu- 
ževima koji su na mjestu. Prije nego je vodja Izraelaca Jozua imao 
da udje u zemlju obećanu, da se ne bi uplašio na očigled pogi- 
belji, reče mu Gospod: «Ohrabri se i budi jak!» I ja vama dovi. 
kujem na domaku oluje koja prijeti čitavom svijetu. Ohrabrite se 
i budite jaki u vjeri koju očevi vaši ispovjedaju već 1300 godina! 
Ostanite vjerni Bogu i zakonu Njegovu, da udjete jednom u zem- 
lju živih i da postignete krunu vječnoga života, koji je Bog obećao 
onima, koji budu vjerni do smrti, Njemu Stvoritelju i Gospo- 
daru svijeta!... 

Br. 31. 


Govor Preuzvišenog nadbiskupa Stepinca akademiča- 
rima iza njihovih završenih duhovnih vježbi na Jor- 
danovcu 26. XI 1940. 


(Katolički List: br. 48, Zagreb, 28. XI. 1940.). 


Gospodo Akademičari! 


Jedan od nemalih razloga zašto mnogi kršćani bježe od crkve 
jest mišljenje, da im religija ne može pružiti pravih radosti niti 
odgovoriti potrebama njihove duše. Ali ovo uvjerenje kolikogod 
je rašireno toliko je i lažno. O tom ste se i Vi mogli sami naj- 
bolje uvjeriti i osvjedočiti ovih dana kad ste u svetoj samoći i 
šutnji duhovnih vježbi razgovarali s Bogom. Svaki se je od Vas 
mogao uvjeriti kako je istinit poziv onog pobožnog psalmiste, kad 
pun zanosa kliče: «Kušajte i vidite kako je sladak Gospodin!» 
(Ps. 33. 9.) 

Ako dakle usporedimo užitke, što ih ima čovjek u svijetu i 
one što ih ima u intimnom saobraćaju s Bogom, onda se ne može- 
mo dosta načuditi lakoumnosti i površnosti ljudskoj, koja vrijed- 
nost stvari okreće na glavu. Ali ako svijet ne zna prosuditi toga, 
znao je to vrlo dobro prosuditi sv. Pavao apostol, koji opominje 
svog ljubljenog učenika Timoteja: «Vježbaj se za pobožnost, jer 
tjelesno vježbanje za kratko je vrijeme korisno, a pobožnost je ko- 
risna za sve, imajući obećanje života sadašnjega i budućega. (I. 
Tim. 4. 7 - 3.) Današnji mladi čovjek gleda u tjelesnom športu go- 
tovo neki ideal života. Može ga se donekle razumjeti. Jer nema 
sumnje, da isti, ako je bar donekle umjeren doprinosi zdravlju, 
pogdjekojem donese i slavu nacionalnog ili svjetskog prvaka. Što 
se cijeni! A _podgjekojem je šport postao profesijom, donese i 
materijalnu pomoć i eventualnu obskrbu. No kolikogod sve to na 
prvi pogled izgleda lijepo i dobro, ipak ne: može oboriti tvrdnje 
sv. Pavla — tjelesno vježbanje za kratko: je vrijeme korisno! Jer 
ono može produžiti živet, ali ne može dati vječnoga života. Može 
donijeti momentalnu slavu, ali je ne može trajno sačuvati. Može 
donijeti i materijalnu korist, ali ta je vrlo nesigurna, jer kad čov- 
jek oboli prestaje i zarada. 

Sasvim je drukčije duhovno vježbanje i duboka i iskrena po- 
božnost. Ne samo da produljuje tjelesni život čovjeka (čuvajući 
ga od razvratnosti i ludorija života) nego daje vječni život. Ne 

samo da mu čuva dobar glas i prema tome donosi pravu slavu na 
ovom svijetu, nego mu daje vječnu, koja nikad ne prolazi. Ko. 
like li dakle ludosti kod ljudi! Što sve ne poduzimaju ljudi ovo- 
ga svijeta, napose današnja omladina, a sve u cilju», da dobiju 
raspadljivi vijenac» (I. Kor. 9. 29.) zemaljske slave i veličine, Vi 
ste, gospodo akademičari, odabrali bolji dio i udarili putem du- 
boke i solidne vlastite duhovne izgradnje preko duhovnih vježbi, 
da postignete «neraspadljiv vijenac života», koji je Bog obećao 
onima, koji se srčano i odvažno bore u areni ovoga života. Kad 
ste pak upoznali vrijednost duhovnih vježbi i cilj kojemu one 
teže, onda taj cilj držite uvijek pred očima i «tako trčite da ga 
dostignete u blaženoj vječnosti koja nikad ne prolazi». (I. Kor. 
9. 24.) 

Br. 32. 


Govor preuzvišenog nadbiskupa Dra Alojzija Stepin- 
ca akademičarkama na blagdan Sv. Katarine. 


(Katolički List: br. 48. Zagreb, 28. XI. 1940.) 


Katoličke akademičarke! Kažu da je rimski car Tito imao jed- 
nog pitomog jelena, koji se je slobodno kretao u carskom parku 
i tamo svaki dan dobivao svoju hranu. Da ne bi koji lovac u zabu- 
ni plemenitu životinju uhvatio i prisvojio kao plijen, dade mu 
car načiniti oko vrata zlatnu vrpcu sa natpisom: «Noli me tangere 
—Caesaris sum!— Nemoj me dirati pripadam caru». Bog Sve- 
mogući stvoritelj svijeta i nas je stvorio, da ga spoznamo i da mu 
služimo. Jer nas je stvorio odatle Njegovo neotudjivo pravo i vlas- 
ništvo na svakoga pojedinoga od nas. Jer nas je stvorio odatle i 
neizbježiva dužnost da samo Njemu služimo i da samo za Njega 
živimo. «Tu autem, Domine, in nobis es et nomen tuum invocatum 
est super nos! — Ti si pak u nama, Gospodine, i ime Tvoje saz- 
vano je nad nas!» Tako nas opominje prorok. (Jer. 14. 10.) 

O kako pred tom činjenicom izgledaju svijesni pokušaji moder- 
nog čovjeka, da se otme vlasti Božjoj, da izmakne kontroli Stvori- 
telja. Kad bi samo malo mislio, onda bi svaki od ovih umišljenih 
imodernih veličina brzo došao do zaključka, što ga je psalmista ta- 
ko lijepo izrazio riječima: «Kamo da idem od Duha Tvojega? 
I od lica Tvojega kamo da pobjegnem? Da unidjem u nebo, ti si 
ondje; da sidjem u pakao, ondje si. Da se uzdignem na krilima 
zore i preselim se onkraj mora; i ondje će me ruka Tvoja voditi 
i držati desnica Tvoja. Da rečem možda će me ipak mrak sakriti ; 
noć mi je rasvijeta u raskošima mojim. Jer mrak nije mračan 
pred Tobom i noć je svijetla kao dan; mrak je svijetlo njegovo. 
Jer što je u meni Ti si stvorio: držiš me već od utrobe matere mo- 
je!» (Ps. 138. 7 - 13.) Iz te neoborive činjenice, da smo vlasniš- 
tvo Božje, izviru za nas dužnosti, ali i stanovita prava i velike 
prednosti. Dužnosti, da Mu služimo sa svim svojim moćima i du- 
ševnim i tjelesnima, jer smo sve to dobili na uporabu od Boga. 
«Koji te je stvorio», —veli sv. Augustin— «On hoće da te ima 
samo za sebe». I dotle dok Mu služiš, dok se držiš Njega, koji 
te je stvorio, dotle jesi nešta. Ako se od Njega odijeliš, onda si 
ništa! «To je uistinu jedan veliki mysterium iniquitatis, kad da- 
našnji čovjek tako lako prelazi preko te neoborive činjenice. A 

još je veći mysterium iniquitatis, da preko tog prelazi jedan in. 
teligenat. Time se sam degradira na nivo niži od životinje jer i 
za nju govori Gospod na usta prorokova «Vol poznaje vlasnika 
svoga i magare jasle gospodara svojega, a Izrael samo ne poz- 
naje i puk moj ne razumije». (Is. 1. 3.) 

X Prema tome mislim, da vama katoličkim akademičarkama ni- 
je potrebno dozivati da služenje Bogu nije samo dužnost čovjeka 
nego i majveća čast, jer «Bogu služiti, znači kraljevati» (Or. mi- 
sae). I koliko se trudimo, da mu savršenije služimo toliko raste. 
mo u cijeni pred Bogom i u svom čovječjem dostojanstvu. A Boz. 
ji je sud jedino mjerodavan u cijeni čovjeka i njegove časti. No 
iz te naše potpune pripadnosti Bogu izviru za nas i neka prava | 
prednosti. Mi možemo da u svim brigama i nevoljama života, ko- 
je nas taru, podignemo k Njemu oči i ruke i da kažemo: «Tuus 
sum ego salvum me fac! —jJa sam Tvoj, spasi me!» (Ps. 118. 94.) 
Ti si mi dao dušu, ti si mi dao tijelo, Ti si mi dao zrak koji udišem, 
hranu koju uživam. O Tebi ovisim ne samo ja nego i svi oko 
mene, koji bi mogli da mi škode ili naude. Mi imamo pravo da 
kažemo: «Jer sam dakle sav Tvoj čuvaj me i brani kao stvar i 
svojinu svoju!» Ta vjera u Stvoritelja Svijeta, u nenatkriljivog 
vječnoga Majstora, koji nas je stvorio i Otkupitelja, koji je iz lju- 
bavi prema nama umro na križu, čvrsta je podloga vječnim idealima 
katolika, njegovom duševnom miru u svim peripetijama ljudske his- 
torije i ličnoga života. 

Katoličke Akademičarke! Ne zaboravite nikada svoga dostojan- 
slva. U vašem je licu duboko otisnut znamen Boga živoga. Pa ako 
je onaj jelen Titov nosio na vratu zlatni znamen — Caeseris sum — 
vi nosite na cijelom svojem licu utisnut neizbrisivi znamen —Dci 
sum !— Božja sam! Marijina sam! Noli me tangere! To neka bude 
i Vaše geslo u životu i čvrsta odluka, da ostanete vjerne Bogu i 

Majci Božjoj, kad iskvareni svijet bude pokušao da vas uvuče 
u vrtlog svojih strasti i Božji znamen u Vama zamjeni sramot- 
nim žigom djavla, grijeha i opačina. 

A u produbljivanju te spoznaje o vašem kraljevskom dosto- 
jansivu djeteta Božjega, i o pripadnosti Bogu, preko vaše kon- 
gregacije: 


«S dragim Sinom neka Djeva Mati, 
Blagoslov se dostoji vam dati.!» 

Br. 33. 


Govor Preuzvišenog nadbiskupa Dra Alojzija Stepin- 
ca na nedelju molitve za mir. ' 


Ako ne budete činili. pokoru, svi ćete tako propas- 
ti! (Luk. 13. 3.) ' 


(Katolički List: 48. Zagreb, 28. studenoga 1940.) 


Preuzvišeni nadbiskup je u subotu došao u Peteranec 
u pratnji vič. F. Cvetana i sutradan u nedelju je 
održan sastanak bivših ratnika, odslužio im je misu i 
održao govor kojeg donosimo u cijelosti: 


Sveti Luka evandjelist pripovijeda, kako su jednom neki 
ljudi došli Spasitelju i javili mu, da je Pilat dao sasjeći mnoštvo 
Galilejaca. A Isus im odgovori: «Mislite li da su ovi Galilejci 
bili veći grešnici od svih Galilejaca, jer tako postradaše. Ne, 
kažem Vam, nego ako ne budete činili pokore, svi ćete tako pro- 
pasti. Ili mislite li, da su onih, osamnaest, na koje pade kula u 
Siloamu i ubi ih, bili veći krivci od svih ljudi, što stanuju u Jeruza- 
lemu? Ne, kažem Vam, nego ako ne budete činili pokore, svi će- 
te tako propasti!» (Luk. 13. 1-5.) Ovakva ozbiljna opomena 
vrijedi za sve nas i za sav ljudski rod! Bol nam para dušu i groza 
nas hvata, kad se sjetim svih posljedica strahovitog pokolja u 
svijetu; koliko spaljenih sela, koliko razrušenih gradova, ko- 
liko razorenih kuća, koliko uništenih materijalnih dobara, ko- 
liko raseviljenih udovica, koliko rasplakane djece, koliko oža- 
lošćenih majki, koliko zdvojnih i satrtih obitelji! A jesu li te 
kazne došle slučajno? Bog naš nije «Bog meteža nego Bog mira.» 
(1. Kor. 14. 33) - veli apostol. Ali, kakogod Bog ljubi čovjeka, 
Njegova pravda zahtijeva, da kazni opačine, kad današnji čov- 
jek i ne pomišlja na to, da ih okaje! A da ljudi ne zaborave tc 
istine, evo nas pravodobno opominje na usta proroka: «Ako 
budete htjeli i slušali me, i uživat ćete dobra zemlje! Ako ne 
budete htjeli, nego me izazivali na srdžbu, mač će vas prož- 
dirati, jer su usta Gospodnja progovorila! (Is. 1. 20.) 

A ima li tko medju nama, koji bi mogao reći, da ljudi ni- 
čim nijesu zaslužili tako teških kazna kakve su stigle čovječan- 
stvo? Zar ne vape za osvetom pravde Božje toliki bogumrski 

konkubinati? Zar ne izazivaju srdžbe Božje tolike bogumrske klet. 
ve, što ih pogana usta i neukih i tobože inteligenata sipaju sva- 
kodnevno protiv Boga? Što da kažemo o tolikim prevarama, o 
tolikim nasiljima, o tolikim tlačenjima ubogih sirota, o tolikim 
lažima, koje sus gotovo postale zakonom života umjesto istine? 
Što da kažemo o oskvrnjivanju blagdana i nedelja tog dana Gos. 
podnjega; o nemaru za svetu Misu, za riječ Božju, za nadah. 
nuća Božja, za klevete i ocrnjivanja medjusobna, za toliku oho- 
lost, koja ne priznaje više ni Boga nad sobom? 

Zaista imamo dovoljno razloga, da uzdahnemo s prorokom, 
što plače nad razvalinama Jeruzalema: «Mi smo griješili i na 
srdžbu izazivali, zato si bio neumoljiv-!» (Thr. 3. 4.) Što nam 
dakle preostaje? Dva su samo puta pred nama. Ili se raskajana 
srca saviti u prahu pred Bogom, ili ćemo konačno izginuti od 
srdžbe Njegove. Naravni nas nagon goni, da se očuvamo. Onda 
neka nas i volja pod vodstvom razuma prosvijetljene vjerom go- 
ne, da činimo dostojnu pokoru, jer govori Krist: «Ako ne bu- 
dete činili pokoru, svi ćete slično propasti!» 

Pokora je dakle životna nužda za kršćanina, za čovjeka. Ona 
je najbolji znamen, da smo u miru s Bogom, jer znate li što 
govori Apostol: «A koji su Krista Isusa, razapeše tijelo svoje 
sa strastima i požudama!» (Gal. 5. 24.) Ne gleda Bog na to da 
li si veliki učenjak, koliko na to prije svega, da li slijediš ras- 
petoga Krista. Ne gleda Bog na to, da li si bogat ili siromašan, 
nego na to, da li slijediš raspetoga Krista. 

Duh pokore, to je bio od vajkada spomen Božjih ljudi, ali 
isto tako od vajkada i znamen, da će prilike krenuti na bolje i 
da će srdžbu Božju zamjeniti milosrdje Božje. Pogledajte grješ- 
nika Davida, kako je duboko pao! Ali pogledajte i pokornika 
Davida, kako se visoko digao i u praksi iskusio što znači — «srca 
skrušena i ponižena ne ćeš prezreti o Bože!» (Ps. 50. 19.) ' 

Pogledajte Magdalenu griješnicu, ali pogledajte Magdalenu 
pokornicu! Kako se visoko digla, nakon što je suzama oprala 
noge Spasiteljeve i kako je brzo čula one utješne riječi — opraš- 
taju joj se mnogi grijesi; jer je ljubila mnogo! (Luk. 7. 47.) 
Pogledajte Augustina griješnika, ali pogledajte i Augustina po- 
kornika, kako se visoko digao te poput najljepše svijeće u Crkvi 
Božjoj postavljen — «na svijećnjak da svijetli svima». (Mt. 5. 15.) 
Pogledajte revnost u pokori i onih za koje nam nije poznato, da 
li su se teško ogriješili o zakon Božji, a ipak su upravo satirali 
pokorom tijelo svoje. 

Pogledajte sv. Ivana Krstitelja, sv. Alojzija, sv. Stanislava, sv. 
Tereziju, sv. Ivana biskupa i bezbroj drugih. Sve ih je vodila jed- 
na misao — ne htjeti pokore znači isto što i propasti! Pokora, 

to je bila glavna tema, glavni predme govorničkih napora Izai- 
je. proroka Jeremije, proroka Jone, proroka Ezekijela, Joela, 
Amosa, i samog Spasitelja Isusa Krista, a kasnije svih velikih sve- 
taca Crkve Božje. ' 

Kako je dakle opravdan apel Sv. Oca Pape Pija XII, da cio 
kršćanski svijet udje u se i skrušenom molitvom i pokorom u 
ovim strašnim danima uznastoji ublažiti srdžbu Božju. Danas 
napose, danas, kad su ljudi tako duboko pali, da bi im se moralo 
primijeniti ono, što je Jeremija rekao za svoje suvremenike: «Ne- 
ma nijednoga, koji bi činio pokoru za grijeh svoj govoreći: što sam 
učinio?» (Jer. 8. 6.) Tako su već otvrdnuli u zlu. Ne kažem da ih 
je malo, koji je čine. Što vrijedi dobra volja, ako je nikad ne 
slijede dobra dijela? Ta pakao je, rekao je netko, sav popločea 
s dobrim odlukama onih, koji su htjeli, da čine pokoru, ali je 
nikad nijesu izvršili. 

«Ispitujmo dakle» —opominje nas prorok— «Ispitujmo dakle 
puteve naše i istražujmo i vratimo se Gospodu! (Th. 3. 4.) Onda 
će nam brzo biti jasno, odakle toliki bičevi i tolika teška zla, što 
su danas snašla zemlju. Onda će nam brzo biti jasno i to, gdje 
je pravi lijek tima teškim zlima, što nas biju. Učinit ćemo, što je 
učinio i Juda Makabejac nasuprot teškoj pogibelji: «I sad vapi- 
mo u nebo i smilovat će nam se Gospodin». (1. Mac. 4. 10.) Bog 
naš koji neće smrti griješnika, nego da se obrati i živi! 

(Katolički List: br. 48, Zagreb, 28. studenoga 1940.) 

Br. 34. 


Nagovor Preuzvišenog nadbiskupa Stepinca akademi- 
čarima — Križarima na završetku duhovnih vježbi 
(10 XII. 1940.). 


(Katolički List br. 50. Zagreb, 12. XII. 1940.) 


Gospodo Akademičari, 

Neki je umjetnik prikazao Krista, kako sjedi na prijestolju. Ih 
jevom rukom uhvatio je križ sa znakovima gorke svoje muke, a 
desnom pokazuje na betlehemske jaslice. S lijeve strane dolazi 
prema njemu jedan prosjak, jedna uboga žena s djetetom i razni 
bjegunci, koje je stigao udarac života. Oni pred sobom gledaju nai- 
pis, koji ih upućuje Kristu: «Dodjite k meni svi koji ste umorni 
i obterećeni!» S druge strane dolazi prema njemu jedan car, 
jedan učenjak i jedan bogataš. Ovi pred jaslicama gledaju nat- 
pis: «Učite se od mene, jer sam blaga i ponizna srca!» 

Umjetnik je prikazao slikovito, kako nema sreće ni jednom 
staležu, ako ne ide stopama Kristovim, koji jest i ostaje centar, 
oko kojega se okreće historija svijeta. I doista! Čitava tragedija 
današnjeg čovječanstva i nije u ničem drugom nego u tome što su 
se pojedinci i staleži i čitavi narodi okrenuli od Krista i prešli s 
prezirom preko norma, koje je Njegova Božanska mudrost pos- 
tavila čovjeku kao zalog vremenite i vječne sreće. Oni koji su pri- 
grabili vlast, zaboravili su da je vlast od Boga za dobro zajedničko 
i pošli obratnim putem nego ga je označio Krist kad je rekao: 
«Sin čovječji nije došao da drugi njemu služe nego da on služi 
drugima i dade život svoj u otkup za mnoge!» (Mt. 20. 28.) Pod- 
ložnici opet nisu marili za riječ apostola: «Zato je i potrebno po- 
koravati se vlastima ne samo radi srdžbe nego i radi savjesti. Jer 
Boga radi i poreze plaćate; jer su sluge Božje koji se time ba- 
ve. (Rim. 13. 5.) 


Mnogi poslodavci zaboravili su da imaju obaveza pravde pre- 
ma radnicima i mudru riječ: «Što nećeš, da tebi drugi čini, ne 
čini ni ti drugome.» Mnogi opet radnici u ogorčenju duše zabo- 
raviše da i jedni i drugi govore: «Oče naš koji jesi na nebesima!» 
Zaboraviše da su svi ljudi bez razlike djeca jednoga Oca nebes- 
koga i prema tome moraju sporove riješavati bratskim sporazu“ 
mom, a ne krvavom silom. Mnogi koji se ponose znanjem misle, 
da im ni Bog nije ravan, a zaboraviše što kaže Apostol: «Što ima? 

a.da nisi primio. Ako si. primio, što se hvališ, kao da nisi primio!» 
(L. Tim 4. 7.) , 


'/ "Drugi opet. gledajući nekažnjene tolike zločine posumnjaše u 
providnost i pravdu Božju, a zaboraviše opomenu psalmiste: «Bog 
je pravedan sudac, jak i ustrpljiv, zar će se gnjaviti iz dana u 
dan.» (Ps. 7. 12.). Jednom riječi čitava tragedia čovječanstva ni- 
je ni u čem drugom, nego u tom što se čovjek udaljio od Krista, 
posumnjao u Njegovo Božanstvo i postavio si druge norme za život, 
nego li su one koje je dao Krist. I radi toga ne mogu voditi dobru. 
Krist jest i ostaje centar oko kojega se kreće historija svijeta. Pa 
kako su pojedinci i narodi udaljujući se od Krista postali nesret- 
nima, tako samo po povratku Krista mogu računati s promjenori 
na bolje, k sreći, miru i zadovoljstvu. 


Vi ste gospodo akademičari opet imali prilike da u ovim 
svetim duhovnim vježbama zaronite u svu ljepotu kršćanstva. Vi 
ste gledajući u ovim svetim duhovnim vježbama svoju bijedu i 
veličinu Kristovu iskusili istinitost riječi: Ovo je život vječni, da 
upoznaju Tebe pravoga Boga i koga si poslao Isusa Krista !»(1v.17.3) 
U vašim se je dušama opet rasplamsao onaj sveti plamen, koji se 
radja iz saobraćaja s Bogom i možete da ponovite što je rekao 
psalmist: «Concaluit cor meum me; et in meditacione mea exar- 
descet ignis. — Zapali se srce moje u meni i u razmatranju mojem 
razgorje se oganj.» (Ps. 38. 4.) Taj sveti plamen ljubavi prema 
Bogu ponesite iz ovih duhovnih vježba u ovu hladnu atmosferu da-: 
našnjeg čovječanstva, koje se je životom tako udaljilo od Krista 
Boga, da se već počelo smrzavati. 


Ponesite taj sveti plamen, da ugrijete srca bližnjih koji lutaju 
u zloći grijeha, da se vrate Bogu, izvoru života i utjehe. Pri- 
padnici svih katoličkih organizacija trebaju biti danas apostoli. Ne 
onakvi učenici koji trate vrijeme u jalovim raspravama, jesu li Pe- 
trovi ili Pavlovi (I. Kor. 1. 12.), nego apostoli koji svim silama 
rade, da sve pridobiju za Krista. Za Krista bez kojega, rekoh, ne- 
ma mira čovječanstvu. Čovjek bi se morao smijati, ili bolje pla- 
kati, kad gleda, koliko se trude za zelenim stolovima, da riješe pro- 
bleme koji muče čovječanstvo. Ali kako će ih riješiti, kad su iz 
svoje sredine isključili Onoga, koji je princeps pacis — knez mi- 
ra po riječima prorokovim? (Iz. 9. 3.) 

Zato neka vam vazda ledbi pred očima Krist, kojemu se kao 
ideali nastojte približiti tako da budete alter Christus — drugi 
Krist, kako bi po riječima svetog Grgura Nazijanskog morao biti 
svaki kršćanin. Onda možemo očekivati, da ćete djelovati kao apo- 
stoli, da bi se svi zalutali vratili k Bogu. Pa ako drugdje na svije- 

tu ne mare zato, moramo mariti mi, da nam ova sveta jubilejska go- 
dina bude zalog bolje i sretnije budućnosti......... 

(Poslije mise i nagovora svi su prisutni obavili obnovu krsnoga 
zavjeta.) 








Br. 35. 


ŠEGRTIMA O KAMENU MUDRACA. 


Nagovor Preuzvišenog g. Nadbiskupa Dra Alojzija 
Stepinca prigodom blagoslova «Doma Hrvatskog Ra- 
diše» u Zagrebu 28. prosinca 1941. 


(Katolički List: br. 1. Zagreb, 1. siječnja 19%41. 
—<«Listak»—) 


Stari alkemisti mnogo su se trudili da pronadju kamen mudra- 
ca. Možda ih je na to poticala priča o nekom kralju iz prastarih 
vremena, kojemu se sve čega se god dotakao pretvaralo u zlato. 
Ima i danas ljudi, koji traže taj kamen mudraca. Tragika je njiho- 
va — medjutim u tome, što ga imadu u ruci, a ne vide ga i traže 
drugog kojeg neće nikada naći. Svakom najme čovjeku, koji je do- 
šao na svijet, dao je Stvoritelj sa rodjenjem i kamen mudraca u ru- 
ke, koji mu sve čega se dotakne pretvara u suho zlato. Taj kamen 
ima dvostruko naličje. Na strani što gleda prema gore ima natpis 
— molitva! — a na strani što gleda prema dolje ima natpis —rad ! 
To je jedini kamen mudraca, koji je do sada pronadjen i uvjeren 
sam, drugog niiko neće pronaći, dok bude svijeta i vijeka. 

Po prvom natpisu, to jest molitvi, poučio je Stvoritelj čovjeka, 
da je On Suveren, a kojem ovisi i car i crv. Ako hoće da bilo u 
čemu uspije, ima da izmoli od Njega što želi. «Bez mene ne može- 
te ništa učiniti», govori Krist. Ali ako moli srcem i dušom ne kole- 
bajući i ne sumnjajući, dobit će sigurno što iraži, ako je ono što 
moli korisno za njegovu dušu. Velim za dušu, jer se čovjek ne ci- 
jeni po trbuhu nego po razumu i po neumrloj duši. Onda se može 
nadati uspjehu! «Zaista vam kažem, štogod zatražite od Oca u moje 
ime, vjerujte i dat će vam se,» govori Krist. 

Po drugom natpisu koji glasi «rad», Bog je čovjeka u isti 
mah kaznio 1 oplemenio. Kaznio za prestupak u raju, kad mu je 
rad, koji mu je prije bio razonoda, ogorčio, izrekavši nad njim 
presudu, koja do danas nije opozvana, «u znoju lica svoga jesti. ćeš 
kruh svoj».Ali ga je i oplemenio svojim primjerom najuzvišeniji rad- 
nik svijeta, Sin Božji. Isus Krist, kad je kao drvodjelac pod vod. 
štvom svetog Josipa, zaradjivao kruh svagdanji. 

Molitva i rad, to je jedini kamen mudraca, koji je Bog ostavio 

čovječanstvu i svakom pojedinom čovjeku u ruke. Posebnim načinom 
je to kamen mudraca omladine «Hrvatskog Radiše». Ako ovaj dom 
kojeg smo netom blagoslovili, nauči povjerenu mu omladinu valja. 
no baratati ovim kamenom, vjerujte mi, sve će im se pod rukama 
pozlatiti i hrvatska domovina može mirno gledati budućnosti 
ususret. 

Rekoh valjano baratati! Jer kad bi se ispustilo bilo jedno bilo 
drugo, onda bi taj kamen izgubio svoju čudotvornu 'moć. Gubi ju 
kad se prihvati načelo suludog .markzisma, koji je rad proglasio 
božanstvom, a ne zna, da je rad stvorenje Božje i ništa drugo, upra- 
vo tako kao i čovjek, jer su došli zajedno na svijet. Taj kamen mu- 
draca gubi svoju moć i onda kad bi neiko mislio, da je dovoljan 
samo gornji naslov za uspjeh, to jest molitva, jer je apostol s 
pravom proglasio načelo :«Tko ne radi neka i ne jede—». Ovaj 
kamen mudraca gubi svoju moć i onda, kad bi neiko rad smatrao 
igračkom, jer se tomu protivi presuda Gospodja: «U znoju lica svo- 
ga jesti ćeš kruh svoj!» Gubi ju i onda, kad bi netko rad smatrao 
paklom, jer je apostol sveti Pavao naglasio: «Štogod činite, od srca 
činite kao Gospodinu, a ne kao ljudima, znajući, da ćete od Gos- 
podina primiti za plaću baštinu, jer Gospodinu Isusu Kristu slu- 
žite!» ; 

Draga omladino, «Hrvatskog Radiše»! 

Naučite se valjano baratati kamenom mudraca i sve će vam se 
pod rukama pozlatiti. Naučite se u ovom domu moliti i raditi i 
blagosljivljat ćete dane, što ste ga u njem sproveli. 

Ali će i Hrvatska blagoslivljati omladinu, koja s ovakvim načeli- 
ma stupa u život. 

Br. 36. 


Govor Preuzvišenog *Nadbiskupa Stepinca prigodom 
tjedna za «Zimsku pomoć». 


U petak 3. siječnja 1941. održao je Preuzvišeni nad- 
biskup govor o kršćanskim dužnostima pomoći bliž- 
njemu u nevolji. Govor su prenijele sve radiostani- 
ce u državi, donosimo ovdje točan tekst govora. 


(Katolički List: br. 2. Zagreb, 9. 1. 1941.) 


Akcioni odbor za zimsku pomoć kraljevine Jugoslavije zamo- 
lio me da kao predstavnik katoličke Crkve uputim nekoliko ri- 
ječi putem radia o kršćanskim dužnostima pomoći svojim bližnjima 
u nevolji. Rado se odazivam toj molbi i tom pozivu. Jer kada je 
govor o ljubavi, nitko nije toliko zvan na službu njezinu koliko 
Crkva Katolička, koja s Kristovim razumijevanjem nastavlja dje- 
lo Kristovo. Djela onoga Krista iz čijeg se milosrdnog srca izjavio 
uzdah: «Misereor turbae — Žao mi je naroda.» (Mt. 25. 40.) Ono- 
ga Krista, u kojega je duši odsijevao onaj divni biser ljubavi prema 
bližnjemu. Nedostiživa je priča o milosrdnosti Samaritanca! Ono- 
ga Krista koji govori: «Zaista Vam kažem štogod učinite jednome 
od ove moje najmanje braće meni ste učinili.» (Mt. 25. 40.) 
«I tko napoji jednoga od ovih malenih samo čašom hladne vode, jer 
je moj učenik zaista vam kažem, ne će mu propasti plaća». (Mt. 
10. 42.) 

Jest, Crkva s Kristovim razumijevanjem nastavlja djelo bo- 
žanskog Samaritanca. Nju boli kad mora gledati svoju vlastitu 
djecu, braću i sestre Kristove po gradskim periferijama, po selima 
i gradovima naših pasivnih krajeva, kako se pate bez ogrijeva, 
bez odjeće, bez hrane. Crkvu to boli, jer trpe uda Kristova, čla- 
novi mističnog tijela Kristova. Crkvu to boli, jer u tom gleda gru- 
bu povredu socijalne pravde, jer vidi kako se često pod plaštem 
lažne ljubavi nastoji prikriti golotinju ranjene socijalne praved- 
nosti. I stoga propovijedajući svoju stoljetnu propovijed o Kristo- 
voj ljubavi dovikuje svima, koji hoće da čuju njezin glas: «Prava 
kršćanska ljubav iraži prije svega pravdu!» Ljubav veli, blage 
uspomene Papa Pio XI. u enciklici «Divini Redemptoris», ljubav 
nebi bila ljubav, kad nebi zadovoljila pravdu. Ljubav koja uskra- 

ćuje radniku zasluženu plaću, nije ljubav nego isprazno vino i 
lažan lik ljubavi. Zaista nije pravo, da radnik prima kao milos. 
tinju, ono što mu pripada po pravu. Niti se može oteti dužnosti- 
ma pravednosti malenim darovima milosrdja. 

Neka dakle svi, bilo pojedinci, bilo udruženja, bilo javne vlas- 
ti u ovom tjednu zimske pomoći najprije dobro ispitaju savjest 
o tom kako su zadovoljili i kako zadovoljavaju obvezama socijal. 
ne pravde i neka nikada ne kušaju tih sirogih obveza zamijeniti 
usgrednim sporadičnim milostinjama. 

Ali i u sasvim normalnim prilikama, kad je socijalna pravda 
zadovoljena, ljudska bijeda i nevolja još uvijek mora apelirati na 
ljubav! Jer Bog začetnik ljudske prirode nije zamislio ljudskog 
pojedinca i ne dovodi ljude do društvenog života samo zaštitom 
prava, nego i potrebom ljubavi. I teško onoj zajednici, u kojoj 
nema više veza ljubavi nego je sva bazirana na krutim vezama 
prava. Takva je zajednica nalik lješini, koja će doskora pokazati 
svu grozotu raspadanja. Stoga je Crkva znajući onu Kristovu: 

Siromahe ćete uvijek imati sa sobom. (Mt. 26. 11.) uvijek bila 
majkom sirota, majkom karitativne akcije. Kršćanstvo je poput 
proljeća, što kiti naša polja i livade bujnim cvijećem i zelenilom 
izazvalo bezbroj djela Kristove ljubavi na svim područjima ljuds- 
kih nevolja i potreba. Ali Crkva se je kod svega toga rukovodila i 
opet Kristovim duhom, koji nam govori iz riječi: «Kada dijeliš 
milostinju ne trubi pred sobom, kako to čine licemjeri, da ih lju- 
di slave. Zaista vam kažem: primili su plaću svoju. A ti kada di- 
jeliš milostinju, neka nezna tvoja ljevica što čini tvoja desnica, 
da bude milostinja tvoja u tajnosti i Otac tvoj koji gleda u tajnos- 
ti, naplatit će ti. (Mt. 6. 2) 

No iako se Crkva rukovodila tim duhom, to ipak samo nez- 
nalica i nepoštenjak može nijekati, da je Crkva vjekovima ne samo 
zborom nego još više tvorom sijala ljubav. Crkva je svoju karita- 
 tivnu misiju vršila i vrši bez buke i reklame, ali savjesno i pošteno. 
Njezini kanali ne krivudaju i ne dovode do zastajkivanja i zavla- 
čenja potrebne pomoći već se drži one riječi —bis dat qui cito 
dat— dvostruko daje iko brzo daje. Karitativna akcija Crkve nije 
nagrizena od plijesni korupcije, da ta pomoć na putu procuri ie 
se izgubi u pijesku ne stigavši k cilju. T zato baš danas, gdje je 
mali čovjek izgubio već svako povjerenje u karitativnu inicijati- 
vu, baš, danas Crkva može mnogo pomoći. To treba da u prvom 
redu zapamte oni, koji bi Crkvi rado oduzeli mogućnost karitativ- 
nog rada. 

Ljubav se neda uhvatiti u paragrafe. Stoga je državni apa- 
rat manje podesan za karitativnu akciju, koju treba prepustiti 
privatnicima i Crkvi. Ali državna vlast ne smije, ako joj uistinu 


298 





stoji pred očima javno dobro, biti ravnodušna prema karilativnim 
akcijama, nego ih mora svim silama i sredstvima kojima raspo- 
laže, pomagati i podupirati. U današnjim prilikama sastojat će se 
ta pomoć u prvom redu u tom, da stavi na raspolaganje potreb- 
na prevozna sredstva za hranu i ogrijev i to toliko brže i više, što 
je koji kraj potrebniji brže i izdašnije pomoći. To traži od držav- 
ne vlasti pravednost, iustitia distributiva. 

Pozdravljajući dakle hvalevrijednu akciju zimske pomoći, usu- 
djujem se izraziti nadu, da će ta akcija naići svuda, pa i kod jav- 
nih vlasti na potrebno velikodušno razumijevanje. : 

Budimo uvjereni svi i pojedinci i udruženja i državne vlasti, 
da se radi o svetoj dužnosti prema bližnjemu, za koju ćemo Vjeć- 
nome Sucu polagati račun prema riječima apostola: «Omnes enim 
stabimur ante tribunal Christi». (Rim. 14. 10.) Jer ćemo svi do- 
ći pred sud Božji! A na tom će sudu izricati pravorijek vječna 
ljubav po zakonu pravde i ljubavi: «Dodjite blagoslovljeni Oca 
moga i naslijedite kraljevstvo koje vam je pripravljeno od postan- 
ka svijeta, jer sam ogladnio i nahranili ste me, ožednio i napo- 
jili ste me, bio sam gost i primili ste me na konak, gol i obukli ste 
me, u tamnici bijah i pohodili ste me... Zaista vam kažem, sve 
štogod ste učinili jednome od ove moje braće, meni ste učinili!» 
(Mt. 25. 34 ss.) ! 

To je zakon Isusa Krista od kojeg ljepšeg nitko nije dao, niti 
će ikada dati. 

Br. 37. 


Nagovor Preuzv. Nadbiskupa Dra A. S. zagrebačkim 
kateketama. 


(Katolički List br. 9. Zagreb, 27. veljače 1941) 


ho 
Gospodo katekete i braćo svećenici ! 


Već je stari Ciceron ustvrdio, da po običaju Pitagorejaca 
svaku večer ispituje samog sebe, što je kroz dan govorio, mislio i 
činio. A drugi mislilac staroga Rima Seneka tvrdi o sebi: «Kad 
se svijetlo gasi i moja žena, koja poznaje moje običaje, zašuti, 
onda ja prodjem u duhu i pretresem riječi i čine svoje čitavog da- 
na». Već su dakle stari pogani poznavali golemu vrijednost vlasti- 
te spoznaje, ne bi li na taj način postali bolji i sačuvali svoje ljuds- 
ko dostojanstvo. Što bi istom bili dali, da su mogli upoznati div- 
ne istine kršćanstva i ljepotu Kristove nauke? Ali što nije bilo da- 
no njima, dano je nama. 

Mi se evo spremamo, da u ovoj svetoj jubilarnoj godini pre- 
porodimo čitav naš narod duhom Božjim. Hoćemo da nam ženska 
mladež bude i postane i sveta života kao bl. Hosana. Hoćemo, da 
nam mladići postanu čisti i sveti kao Petar Barbarić. Hoćemo 
da nam muževi postanu karakteri i spremni ginuti za Boga i sve- 
te ideale vjere kao Marko Križevčanin ili Nikola Tavelić. Hoćemo 
da nam majke postanu junakinje vjere i poštenja kao ona majka 
Makabejka. Jednom riječi hoćemo istinski duhovni preporod sve- 
ga naroda. A tko od nas ne zna, da je jedan od važnih koraka na 
tom putu iskrena sveta ispovijed svakog pojedinca, kad popnt 
rasipnog sina sav raskajan pada u naručje Oca nebeskoga. 

Nije li to gospodo katekete i braćo svećenici memento za vas, 
da mislimo najprije na same sebe, te i mi nastojmo oživiti u sebi 
vjeru u ovaj sveti sakramenat oproštenja i marljivo se koristili 
njime? Judicium incipit a domo Dei! Nema nikakve sumnje 0 
tome, da će naš trud i muka imati daleko veće uspjehe u radu, 
napose u ispovjedanju vjernika i njihovom preporodjenju, ako 
sami budemo znali ispunjavati onu Kristovu riječ: «Facite dignos 
fructus poenitentiae!» Nastojmo stoga oživiti opet u sebi vjeru 
u vrijednost svoga svetoga sakramenta. Neka nam opet dodje 
pred oči, da ovo nije nikakvo mučilište savjesti, nego istinsko os“ 
lobodjenje savjesti. Neka nam dodje dodje živo pred oči, da 
je sveti sakramenat pokore divna Božja institucija u kojoj Božja 

svemoć pritiče u pomoć našoj nemoći. O kako su duboko ćutili 
tu nemoć stari pogani! Kako ju je dobro izrazio sveti patnik Job: 
«Quis potest facere mundum de immundo conceptum semine? No- 
ne tu qui solus es?» Neka nam opet živo dodje pred oči, da je 
ovaj sakramenat pokore divna Božja institucija, gdje Božja ljubav 
briše bez traga mrlje duše naše: «Si fuerint peccata vestra ut co- 
cirum, quasi nix dealbabuntur ; et si fuerint rubra quasi vermica lux, 
velut lana alba erunt!» 

Potrebno je rekoh, da opet nanovo oživimo u sebi vjeru u vri- 
jednost ovoga svetoga sakramenta, jer smo svi slabi i u vrevi živo- 
ta ohladi i zaboravi se mnogo toga, što nam je potrebno kao korica 
kruha. I mi rado podlegnemo ljudskim obzirima i ljudskom stidu. 
da otvorimo srce svoje tamo gdje ćemo naći najotvorenije srce, sr- 
ce ispovjednika. Lijepo je jednom rekao isusovac o. Rok: «Ima tri 
srca na zemlji, kojima se ništa ne gadi i ne žacaju nikakve muke, 
jedno je srce tjelesnog liječnika, kojemu se ne gadi nikakva bolest. 
Drugo je srce majke, kojoj se ne gadi njezino dijete makar kak- 
vom bijedom bilo obasuto. Treće je srce ispovjednika, koje prima 
svakog griješnika, koji skrušena srca dolazi da se izmiri s Bogom». 
Ako dakle hoćemo, da u ovoj svetoj jubilarnoj godini, što više lju- 
di privedemo Bogu kao izgubljene ovce, onda prema onoj — medi- 
ce cura te ipsum — iskoristimo sami ovaj sveti sakramenat, da kao 
pravi prijatelji Božji uzmognemo posredovati kod Boga za one, ko- 
ji su se grijesima udaljili od Njega, i tako doživiti istinski duhov- 
ni preporod svega naroda u Bogu, — sine quo nihil validum nihil 
sanetum | ! 


Ovu egzortu je održao Preuzviženi gospodin Nadbiskup na 
mjesečnoj rekolekciji zagrebačkih katekata, a nakon toga je 
kanonik preč. g. dr. P. Lončar održao u nadbiskupskoj kape- 
li blagoslov s Presvetim. 


Ha tot sed. a8. 





301 


Br. 38. 


Govor Preuzvišenog Nadbiskupa Dra Alojzija Stepin- 
ca akademičarkama prigodom primanja u Katolič. 
ku Akciju 25. ožujka 1941. 


(Katolički List: br. 13. Zagreb, 27. ožujka 1941.). 


Sveti Matej evandjelista zabilježio nam je jednu vrlo karak. 
terističnu scenu iz života Spasitelja Isusa Krista. Jednom kad je 
propovijedao masama naroda, približili se k njemu majka njegova 
i braća da s Njime govore i netko mu reče: «Gle mati Tvoja i bra. 
ća tvoja stoje napolju i žele s Tobom da govore!» A on odgovori 
onomu, koji mu javi: «Tko je mati moja i tko su braća moja?» 
(Mt. 12. 46.) Ovaj je prizor vrlo poučan. I za pojedince i za čitave 
skupine. Ovaj najme prizor dokazuje činjenicu, da ono što vrijedi 
pred Bogom, nije ni plemeniti rod, ni srodstvo sa kojim svecem, ni 
koja druga činjenica, nego uskladjivanje volje naše s voljom Bož- 
jom. Iz toga slijedi zaključak koji je jedini razumam. Ja moram da 
postanem Bogu drag. A Bogu mogu da postanem samo onda drag. 
ako svoju podredim njegovoj svetoj volji. Ta volja Božja je za 

' mene pojedinca normirana u dekalogu, u zapovijedima svete Crkve 
i u evandjelju. Što vrijedi za mene to vrijedi i za druge pojedince, 
a i za čitave narodne skupine. I oni hoće biti sretni, a to biva 
samo ako omile Bogu. To biva samo onda, ako svoju volju podre- 
de volji Stvoritelja. Ta volja je za njih normirana u dekalogu, u 
evandjelju i u zapovijedima svete Crkve. 

Mislim drage akademičarke, da nije nikakva tajna odakle kri- 
za u životu pojedinca, odakle kriza u životu naroda i svijeta. Krist 
je dovoljno očitovao što traži od čovjeka, kad govori: «Tkogod 
čini volju Oca mojega, koji je na nebesima, on je brat moj i seš- 
tra i majka». Očitovao je to dovoljno riječima, koje toliko puta 
spominjemo u Očenašu: «Budi volja Tvoja, kako na nebu tako i 
na zemlji!» Očitovao je to dovoljno riječima: «Nisam došao da 
vršim volju svoju nego volju Oca mojega, koji je na nebesima!» 
A i današnji sveti blagdan Navještenja Marijina pokazuje, kako 
je Bl. Djevica shvatila tu istinu, kad je izustila riječi: «Evo služ- 
benice Gospodnje neka mi bude po riječi Tvojoj». 

Kriza dakle u životu pojedinca nastupa onim časom, kad #e 
volja njegova križa sa voljom Božjom. Jer vidite vrlo dobro, da 
ovaj križ na oltaru ne bi bio križ, kad bi poprečna strana križa 

bila u istom smjeru s upravnom stranom križa. I kriza u životu 
naroda nastupa onim časom, kad se principi, kojima se rukovodi 
dotični narod kose s principima, koje je Stvoritelj postavio kav 
pravilo i osnov istinske ljudske sreće. Jer zakon Božji kao nor- 
ma ljudskog života nije sankcija. I on koji je rekao: «Blago na- 
rodu kojemu je Gospodin Bog Njegov!» (Ps. 32. 12), taj blagoslov 
uistinu i daje tako da «ništa ne dostaje onima koji Ga se boje!» 
(Ps. 33. 10.) F on koji se potužio na Izrael, jer «raskinuše vjeć- 
ni zavjet» (Ps. 24. 5.) ostvaruje i' prijetnju, da će «prokletstvo 
proždirati zemlju» (ibidem). Kad se dakle oduševljavate za sad 
u Katoličkoj Akciji, htio bih, da se tako učvrstite najprije same, 
da nikad ne nastupi sudbonosna kriza u vašem životu, kao što se 
dešavalo kod nekih, koje su prije stajale na čelu drugima. Zar 
ne zvuči paradoksno, kad se desi, da recimo članica kojeg katolič- 
kog udruženja bez skrupula sklopi brak s inovjercem u inovjer- 
noj crkvi i još tvrdi da je ostala dobra katolkinja. I onda se čudi, 
kad nastupi kriza u njezinom životu i životu obitelji, koju je os- 
novala ne u skladu s voljom Božjom, nego u opreci s voljom 
Božjom. Zar ne zvuči paradoksno, da recimo muž, koji je već 
po naravi stran mora više voditi razumom nego čuvstvom, ostavi 
zakonitu ženu s djecom i stupi u tobožnji brak s drugom i tvrdi, 
da je ostao dobar katolik? I onda se čudi, kad nastupi kriza, smrto- 
nosna kriza, u njegovom životu, jer je njegov korak u protivnosti s 
voljom Božjom. 

Onda možemo očekivati od vas radnika Katoličke Akcije, da te- 
melji na kojima počiva zgrada vašeg duhovnog života budu čvrsti 
1 sigurni i da u onome, što je bitno, ne može nikada biti disputa. 
«Observa mandata hoc est totus homo!» Bez toga sve drugo ne bi 
značilo ništa. «Vrši zapovjedi, to je čitav čovjek!» Takav imponira 
svakomu i kraj možebitnih pogrešaka, kojima je podvrgnut i svetac, 
dok je na zemlji, a kamo li ne slabi čovjek. 

Onda možemo očekivati od vas istinske apostole u okolini u ko- 
joj morate da se krećete, a koja je dobrim dijelom praktički pogan- 
ska! Budite si vazda svijesne toga, da ne može biti govora o ozdrav- 
ljenju naroda prije, nego se opet vrate k Bogu i usklade svoje na- 
zore s Božjim nazorima. 

Vaš dakle apostolat imade neograničeno polje djelovanja, baš 
kao što je i neograničeno polje ljudske bijede. Začujete psovku? 
Ako možda ne će koristiti lijepa riječ, koristit će jedna topla molii- 
Vica: «Bože, oprosti mu jer ne zna što čini.» Vidite li loše štivo 
u jednoj kući? Možda će na dotične baš vaše tople i umiljate rije- 
či djelovati, da izbace štivo iz kuće i nabave Katolički dnevnik i 

atoličku štampu. Vidite li kod drugarice pogibelj za otpad vjere? 

o ne će možda djelovati odmah vaša riječ, da ju odvratite od 

sudbonosnog koraka, tko zna, ne će li molitvena akcija, koju vi 
na brzo organizirate za spas takove nesretne duše, polučiti cilj pri- 
je nego i mislite. Neću da duljim u nabrajanju konkretnih sluča- 
jeva, gdje je vaša pomoć Crkvi vrlo dragocjena, jer će vam sva. 
kodnevni život pružiti nebrojeno prilika, da svoje kršćanstvo i svoj 
katolicizam pokažete na djelu. Bože daj, da svaka od vas bude is- 
tinski apostol u svojoj okolini.!! 

Br. 39. 


BEZKOMPROMISNA VJERNOST BOGU | CRKVI 
KRISTOVOJ 


Govor preuzvišenog Nadbiskupa dra. Alojzija Stepin- 
ca na završeiku akademskih uskrsnih konferencija. 


(Katolički List: br. 14. Zagreb, 3. travnja 1941.). 


Katolički akademičari i akademičarke ! 

Uskrsne konferencije, koje već niz godina upriličujemo u vi- 
lju produbljenja duhovnog života naše akademske omladine, pos- 
taju iz godine u godinu sve ljepša tradicija. I pravo je tako! Jer 
nema važnije zadaće u životu pojedinaca, nego li je vlastita du- 
hovna izgradnja, koja po riječima svetog Pavla ima napredovati: 
«do čovjeka savršena, do mjere do punine Kristove, da ne budemo 
više mala djeca, koju ljulja i zanosi svaki vjetar nauke po prijeva- 
ri ljudi, po lukavštini, da nas zavede u bludnju, nego vladajući 
se po istini, da u svakom pogledu uzrastemo u ljubavi prema 
Njemu, koji je glava, Kristu. !» (Efež. 4. 13.) 

Ovogodišnje naše uskrsne konferencije svršavaju u doba najve- 
ćeg sukoba u svijetu, ali ujedno i u doba našeg najvećeg narodnog 
jubileja, 1300 godišnje veze s Aposiolskom Stolicom. Prva činje- 
nica može jake duhove pokolebati u pitanju, kamo uprijeti oči u 
toj strašnoj oluji? Druga nas upućuje na beskompromisnu vjernost 
i odanost instituciji, koja je djelo Božje i koja imade za sobom obe- 
ćanje nesavladivog Boga: «I vrata paklena neće je nadvladati.» 
(Mt. 16. 18. ). 

Ako se obazremo na prvu činjenicu, onda ima čovjek uistinu 
razloga, da se zamisli. I najveći sukobi u historiji čovječanstva 
bili su neznatni prema ovome, kad se potresoše, rekao bih, stožeri 
zemlje. U toj borbi su angažirani kapitali o kojima prosječni čov- 
jek prije nije mogao ni sanjati. Stavljen je u pokret ratni stroj u 
zraku, na kopnu, na moru i pod morem, kakav se jučer nije mogao 
ni zamisliti. Milijunske vojske prošlog svjetskog rata zamijenila je 
danas radna i borbena fronta čitavih naroda. Ratnom pozornicom 
što latentnom što otvorenom, postala je gotovo čitava kugla zemalj- 
ska. Nije se dakle ni čuditi ako i jači duhovi u takvoj situaciji gu- 
be orijentaciju. Čovjek najme kao složeno biće uvijek ostaje isti. 
Misli da mu veću sigurnost pruža ono, što vidi i što dohvaća svo- 

jim tjelesnim osjetima, nego ako svoju nadu poži u nevidljivog 
Stvoritelja svijeta. I danas, kad su stara bojna kola Asiraca zami. 
jenili tankovi, kad su laku konjicu zamijenili avioni, kad su rimske 
mačeve i katapulte zamijenili mitraljezi i topovi, kad su stare gali. 
je zamijenili razarači, bojni brodovi i podmornice, ponavlja se u 
biti ista slika, koju je sveto Pismo tako rječito ocrtalo u knjizi 
Psalama. Ponavlja se rekoh, ista slika, ali će i svršiti kao ne- 
kada. ' 

Kad je David morao, da se upusti u borbu s nadmoćnim nepri- 
jateljem, sastavio je molitvu u obliku pjesme, da mu leviti izmole 
pomoć s neba. Ni časka nije posumnjao u to, da je suveren Gospo- 
dar svega zbivanja konačno Bog. Priznaje veliku nadmoćnost svojih 
neprijatelja i znade, u što se uzdaju i čime se hvale: «Hi in curri- 
bus et hi in equis!» Jedni se ufaju u konje, a drugi u kola! (Ps. 19. 
8.) A u što se ufa David? «Nos autem in nomine Domini Dei nostri 
invocabimus! — A mi zazivljemo ime Gospoda Boga svojega!» (Ibi- 
dem) I znao je najme David vrlo dobro poučen iskustvom, da je 
prevarljiva nađža, da će konj pomoći i ako je velika snaga, ne će 
izbaviti. (Pe. 32. 17.) I kakav je bio ishod borbe? «Oni posrnuše 
i padoše, a mi ustadosmo i stojimo uspravno.» (Ps. 19. 9.) Mis- 
lite li, da će i danas u ovom giganiskom sukobu tako oprečnih. stru- 
ja biti drukčiji ishod borbe, nego će dozvoliti Gospodin Bog? 
Zaista morali bismo danas golemom broju malodušnih katolika, 
koje raznoimeni pokreti i ideje bacaju kao pljevu amo tamo, do- 
viknuti ono, što je Krist rekao učenicima u Emausu: «O bezumni 
i spora srca za vjerovanje za sve ono što su napisali proroci. Nije 
li valjalo da Krist trpi i tako udje u slavu svoju». (Luk. 24. 25.) 
Ta zar je itko u stanju, da izmijeni tok dogadjaja protiv volje Ono- 
ga, za kojega stoji pisano: «Velik si Gospode dovijeka i u sve vi- 
jeke kraljevstvo Tvoje, jer ti biješ i iscjeluješ, odvodiš u carstvo 
smrti i izvodiš iz njega, i nema nikoga, ko bi utekao ruci Tvo- 
joj-» (Tob. 13. 2.) Nije li dakle s pravom prokleo Gospodin malo- 
dušne, koji iz ništetnih zemaljskih motiva ljudskog obzira, stida 
ili straha, zataje Njega Stvoritelja svijeta i Crkvu, koja je djelo 
Njegovo: «Maledicitus homo qui confidit in homine et ponet cav- 
nem brachium suu:a et a Domino secedit cor ejus! — Proklet, da 
je čovjek onaj, koji nadu svoju postavlja u čovjeka i tijelo uzima za 
uporište, a od Gospodina odstupa srce njegovo.» (Jer. 17. 5.) 

Katolički akademičari i akademičarke! Kad su se za vrijeme 
francuske revolucije pobunili vojnici jednog garnizona htjeli su 
predobiti i oficire da im se pridruže. Ali im jedan kapetan odluč- 
nim glasom progovori: «Vidim i znam da ste nadmoćni i možele 
nam oduzeti živote, ali da nas navedete na jednu podlost, na izdaju. 
to vam neće nikada uspjeti?» ' 

Nisu li i uvjereni katolici često u sličnoj situaciji? Prilike su 
danas u svijetu i odviše žalosne. Duh indiferentizma rastače po- 
put crva ljudske duše. Iz njega se pomalo radja duh nevjere, ko- 
ji s krajnjim cinizmom gieda na sve, što je bilo sveto i uzvišeno 
svakom čovjeku. Iz te nevjere rastu i cvatu kao na plodnom tiu 
najraznovrsnije opačine. Treba li se čuditi, ako u takvom milieu 
mnoga mlada duša klone te konačno u Kristovoj Crkvi počne 
gledati jednu čistu ljudsku instituciju, koju može, misli, tako du- 
go slušati dok se to poklapa s njegovim prevrtljivim nazorima? I 
treba li se čuditi, ako u ovako zatrovanoj atmosferi dnevnog ži- 
vota mnoga mlada duša počinje sumnjati, postoji li na zemlji uis- 
tinu jedna neprevarljiva učiteljiva života za sva vremena, kao što 
tvrdimo, da je Crkva osnovana od Krisia? Plaćena štampa, frivol- 
ni filmovi, raspojasana umjeinosi, ciničko izrugivanje istinama 
vjere, mlitavost odgovornih faktora u suzbijanju destrukiivnih 
pojava u javnome životu, sve to djeluje na dušu čovjeka našega 
doba i po psihološkim zakonima stvara uvijek nove otpadnike, 
koji praktički apostaziraju od Boga i Crkve Kristove, neprevarljive 
učiteljice istine, pokrivaju velom tobožnjeg progresa s kojim Crkva 
kažu, neće da računa. 

Katolički akademičari i akademičarke! U vama medjutim gle- 
damo duhovnu elitu, koja valja da bude uvijek spremna da dovikne 
svima, koji bi nas hijeli učiniti robovima zbog duha vremena: 
«Možete nam oduzeti živote, ali vam nikada ne će uspjeti, da nas 
navedete na podlost, da budemo izdajice Boga i svete Crkve u kojoj 
gledamo Božji auktoritet! To ne će nikada uspjeti!» 

Trebam li vam možda dokazivati, da je Crkva Katolička dje- 
lo Božje, kad znamo da ju je Isus Krist ne samo osnovao nego i 
dao apsolutnu garanciju svojim apostolima: «Evo ja sam s vama u 
sve dane do svršetka svijeta» (Mt. 28. 20.) Trebam li vam možda 
dokazivati, da je Crkva Katolička neprevarljiva učiteljica živo!a, 
kad je u njezinoj glavi svetom Petru i njegovim nasljednicima za- 
jamčio Krist: «Ti si Petar i na toj ću siijeni sagraditi Crkvu sva- 
ju i vrata paklena neće je nadvladati!» (Mt. 16. 18.) Trebam li 
vam možda dokazivati da je ona nepobjediva kad ju je njezin 
osnivač Isus Krist osnovao na pećini, koje «ni vrata paklena neće 
nadvladati!» 

Pa ako kratkovidni ljudi ne vide tos2 danas, uvjerit će ih 
doskora budućnost. Godine 1757. kaže neki pisac, popelo se neko- 
liko fanatičnih pristaša  Voltairovih na neki vrhunac francuskih 
Alpa i uklesaše na najvišoj pećini riječi: Voltaire 1757. Ecrasez 
Vinfame! Sto godina kasnije popela se opet slučajno jedna gru- 
pa ljudi na isto mjesto i začudjena pročitala te riječi i nakon krai- 
kog razmišljanja dadu se na posao i uklešu ispod toga riječi: «Ka- 

tolička Crkva još živi i radja uvijek nove plodove z grane 
A Voltaire???.» Bai eko 

Jest. Gdje su sve te umišljene veličine unatrag dvije hiljade 
godina koje su se digle protiv Crkve Božje? Počevši od rimskih 
krvožednih careva, pa dalje preko Julijana Apostate, do novih 
Nerona našega vremena, ostala je samo žalosna uspomena na njih. 
A Crkva Božja i danas stoji sa svojim poglavarom svetim Ocem 
čvrsta i nepokolebiva, da preživi i nadživi sve, dok se ne pojavi 
onaj, koji će suditi svima živima i mrtvima, Isus Krist! 

I zato vam, dragi akademičari i akademičarke, ako želite da 
budete ovjenčani vjencem pobjednika, dovikujem ono, što je za- 
pisano u knjizi Otkrivenja Sv. Ivana apostola: «Esto fidelis usque 
ad mortem et dabo tibi coronam vitae! — Budi vjeran do smrti 
i dat ću ti vjenac života!» (Apoc. 2. 10.) 

Br. 40. 


PITOMCIMA VOJNE AKADEMIJE! 


Govor preužvišenog g. Nadbiskupa dra. Alojzija Ste- 
pinca u crkvi svetog Antuna 31. listopada 1941. 


(Katolički List: br. 45. Zagreb, 13. studenoga 1941.). 


Gospodo vojni akademičari! 


Nisu česti primjeri u svijetu, da se pitomce vojne akademije, da- 
kle buduće časnike, vidi na ovakovom poslu, kao što su duhovne 
konferencije, kojima su kruna pristup k Stolu Gospodnjemu, u sa- 
kramentu Presvete Euharistije. I kad bi me tkogod od vas danas 
upitao, koje bi oznake morale prije svega resiti buduće hrvatske 
časnike, onda bi ih sažeo u tri riječi; strahopočitanje pred Bogom, 
strahopočitanje pred bližnjim, strahopočitanje pred samim  so- 
bom. Pravog čovjeka, a časnika još više, valja prije svega da resi 
strahopočitanje pred Bogom. To je tako naravna stvar, da zapravo 
ne bi o njoj trebalo ni govoriti, kad ne bi bilo luda u svijetu, koji 
misle, da više nema nad njima gospodara, o kojemu ovisi sve živo 
i mrtvo. «Dixit insipitus in corde suo, non est Deus! Reče luda u 
srcu svome nema Boga.» (Ps. 13. 1.). Da vi ne spadate medju tako- 
ve, dokaz je činjenica, da ste radosna srca prisustvovali konferenci- 
jama koje govore o Bogu. Ali mislim da vam nije nepoznato, koja 
je razlika izmedju leptira i pčele. Leptir samo primiriše cvijet, a 
pčela zabode svoje rilce u cvijet i siše slatki sok, da iz njega proiz- 
vede još sladji med. Jedan i drugi imaju cvijet na raspolaganju, ali 
samo pčela izvuče korist iz njega. Nekako je slično i u našem od- 
nosu prema Boga. Kraj sve iskvarenosti vremena u kojem živimo 
iko bi se našao, da ništa nezna o Bogu, kad «nije daleko ni od jed- 
noga od nas, jer u njemu živimo i mičemo se i jesmo,» veli sveti Pa- 
vao Apostol. (Dj. 17. 28.). Ali nažalost, za premnoge Bog ostaje 
neiskorišteni zlatni rudokop. Ne bih želio da i vi spadate medju 
takove. Zato imajte Boga vazda u mislima, u srcu i na ustima, pa 
da o Njemu s poštovanjem govorite, a u strahopočitanju pred Njim 
hodate, kojemu su otkrivene sve vaše misli i riječi i želje i djela. 
Onaj veliki starozavjetni ratnik i junak Izraela David nije bez 
razloga molio: «Confige timore tuo carnes meas. Probodi srce mo- 
je strahom Tvojim!» (Ps. 118. 120.). Računao je sa sigurnošću, da 

mu ne će ići zlo ni u životu ni u smrti, dok mu je srce i duša 
uronjena u Bogu, o kojemu ovisi i car i crv, kao i to, da mu je 
uzalud sva umna i fizička snaga, bojni redovi i blago, ako ga osta- 
vi Bog, u čijoj je ruci i život i smrt. 

I ako vi gospodo akademičari vojne akademije, mislite sretno 
proći kroz živoine oluje i ostaviti jednu časnu uspomenu medju 
ljudima, onda neka bude i vama duboko urezano u srce i dušu sve. 
to ime Božje. i 

Kad je neki zloglasni razbojnik pao konačno u ruke pravde i 
kad su ga udarili na muke ne bi li priznao svoje zločine, svi su 
pokušaji da mu izvabe priznanje bili uzalud. Da ne bi najme pos- 
tao slab, kad ga jako stegnu, urezao si je na nogi sliku vješala 
i što bi ga bolje pritisnuli, tim više si je sam šaptao gledajući sliku 
vješala na nogi: «Ono te čeka ako popustiš.» Neka i u vašim duša- 
ma, rekao sam, bude duboko urezano ime Boga živoga. Mogu 
najme doći takovi časovi u životu, kad ćete trebati nadčovječne 
snage, da se održite na površini. A tu snagu daje samo misao na Boga 
Sivoritelja, misao na vječnoga suca, koji se ne da podmititi i «ne 
gleda tko je iko?» (Ef. 6. 9.) 

Druga oznaka koja bi vas trebala resiti jest strahopočitanje 
pred bližnjim. U vašem slučaju imadu trostruki položaj. Jedni su 
nad vama kao poglavari — zapovjednici. Drugi su jednaki vama, 
kolege drugovi. Treći su pod vama, podredjeni vojnici. I nemojte 
se ni malo čuditi kad kažem, da ste prema svima dužni nastupati 
sa strahopočitanjem. Jer tko bi se usudio, da sa prezirom ili omalo- 
važanjem gleda onoga, koji je živa slika živoga Boga, a to je sva« 
ki čovjek, to su'svi ljudi bez razlike, a za koje stoji pisano: «Qui 
tetigerit vos tangit pupillam oculi mei! — "Iko bude dirnuo vaš, 
dira zjenicu oka moga!» (Jak. 2. 8.). Osim toga što ste dužni opće« 
nito prema svima, imate još posebne dužnosti prema onima, koji su 
nad vama, a to su zapovjednici. Oni su stvarno zastupnici Božji 
i kao takve valja ih susrelati s pietetom. ljudsko društvo nije 
krdo nerazumnih životinja nego skup razumnih bića u kojem jed- 
ni imadu ovu, drugi onu funkciju, da se postigne cilj, a taj je 
opće dobro. Onim časom čim se taj red kuša silom izmjeniti nas- 
tupa nered i rasap. Ako dakle promatrate stvari očima vjere, ne će 
vam biti teško slušati, dok zapovjedaju ono što je pravo i pošteno, 
a ne što se kosi sa zakonom Božjim, .jer u tom slučaju, ne zastu- 
paju Boga, koji je pravda i svetost. Drugi su vam, rekoh, jednaki, a 
to su kolege i drugovi. Tu bih se usudio opetovati i naglasiti rijc- 
či sv. Pavla Apostola: «Alter alterius onera portate et sic adimplebi- 
tis legem Christi! — Nosite breme jedan drugoga i tako ćete ispu- 
niti zakon Kristov!» (Gal. 6. 2.). Svaki od vas ima svojih hira 1 
jada i tjeskoba. Pomozite jedan drugomu i budite si bratski.u po“ 

imoć. I naša nas narodna riječ lijepo savjetuje: «Kad se bratska 
srca slože i olovo plivat može!» 

Treći su konačno, ili će biti, pod vama, podredjeni vojnici. 
Tima ste dužni prije svega dati dobar primjer. Verba movent, 
exempla irahunt! Riječi giblju, ali primjeri privlače! Tu riječ sta- 
rog latinca nije još niiko do danas opovrgao. Ako se mnogi vojnik 
vrati kući gori nego je otišao, nema nikakve sumnje, da je ne rijet- 
ko krivnja na onima koji ga vode, jer su mu i riječju i zlim prim- 
jerom zatrovali dušu. A znate li što je rekao Kristi: «Teško onome 
čovjeku kroz kojega dolazi sablazan. Bolje bi mu bilo da si objesi 
kamen mlinski o vrat i da potone u dubinu morsku. (Mt. 12. 7.). 
Zašto bi baš surovost i proslota morale biti glavne karakteristike 
vojnika? 

Maršal Radecky bio je bez sumnje jedan od velikih vojsko- 
vodja. To ga ipak nije ni najmanje smetalo, da često uzima kru- 
nicu u ruku ili bolje svakodnevno. Je li čudo da je bio poštivan 
od vojnika, ne samo kao vojnik, nego i kao čovjek duboke vjere? 
A i naš veliki ban Jelačić nije ništa gubio na ugledu kad bi ot- 
pasivao sablju i pred svima stupao u ispovjedaonicu. Konačno 
gospodo akademičari, želio bi, da vas resi strahopočitanje prema 
vama samima. Možda vam se to u prvi mah čini čudno, ali bez 
ioga ne biste bili ni pravi ljudi ni pravi časnici. Poznatom fran- 
cuskom slikaru Vernet-u došao je jednom neki vojnik u parad- 
noj uniformi. «Što želiš?», upita ga slikar. «Hoću da mi napraviš 
dobru sliku, da ju pošaljem svojima kući, da vide kako izgledam 
u vojsci». —«A što ćeš mi platiti?» upita slikar jedva se suzdrža- 
vajući od smijeha zbog naivnosti vojnika? «Trideset filira», — 
odgovori vojnik! «Dobro» nadoveže slikar, «Sjedni». Za čas je u 
par svijetlih poteza načinio slikar finu sliku učenika boga Marsa. 
Uz fini podsmjeh pruži je vojniku i spremi 30 filira u džep. Tek 
što je vojnik pokazao sliku svojim drugovima, a već se počeo ka- 
jati: «Da sam se znao pogadjati sa slikarom, možda bi mi je bio 
načinio i za 20 filira». 

Gospodo akađemičari vojne akademije! Ima ne jedan vojnik i 
časnik koji svoju neumrlu dušu još manje cijene. Onu dušu, koja 
ie majstorsko djelo Stvoritelja i Boga. Koliko njih imade, koji ju 
bez ikakvih skrupula bacaju u blato najgorih strasti, bluda, pre- 
ljuba i pijančevanja. Ako se sami ne budete cijenili, ako sami 
ne budete priznali golemog dostojanstva na koje vas je Bog uz- 
digao, kad vas je uzdigao na čast djeteta Božjeg, dakle više ne- 
g0 kraljevskog djeteta, onda ne zazlužujete, da vas itko cijeni. Je- 
len cara Tita, da ga se ne bi tko usudio dirnuti, nosio je na ro- 
govima zlatni natpis: «Noli me tangere Caesaeis sum!» — «Ne 
diraj me pripadam Cezaru!» 

I na vama je svima utisnut zlatni pečat Boga Stvoritelja 
—Božji sam. Zato imajte strahopočitanje pred samim sobom, jer 
iko se u blaiu valja svršava lako na smetištu. Ako pak vas budu 
resile ove tri oznake, strahopočitanje pred Bogom. bližnjim i vama 
samima, vjerujem gospodo, da ćete biti na ponos i korist do. 
movini !. 

Br. 41. 


VOJNIM SVEĆENICIMA DNE, 24 STUDENOGA 1941 
GODINE. 


Propovijed preuzvišenog g. Nadbiskupa dra Alojzija 
Stepinca vojnim svećenicima na završetku duhovnih 
vježbi prije nastupa službe. 


(Katolički List: br. 47. Zagreb, 27. studenoga 1941.). 


Gospodo vojni svećenici ! 


Na koncu ovih duhovnih vježbi ne bih ja imao zapravo što | 
da govorim, kad sveti Pavao ne bi onako toplo stavljao na srce 
svom učeniku Timoteju: «Praedica verbum, insta opportune im- 
portune!!! —Propovjedaj riječ, nastoj u zgodne vrijeme i u ne- 
vrijeme !» (II. Tim. 4. 2.). Vi ste ovih dana u svetoj tišini proma- 
trali svoju dušu u ogledalu vječnosti. Vidjeli ste iko je Bog, a iko 
ste vi. Vidjeli ste Božju vječnost i svoju prolaznost. Vidjeli ste 
Božju veličinu i svoje ništavilo. Vidjeli ste Božje blaženstvo i svo- 
ju bijedu. Vidjeli ste Božju svetost i ljudsku griješnost. Vidjeli 
ste Božju ljubav i ljudsku nezahvalnost. 

Ali vi znate što govori apostol: «Ako iko sluša riječ, a ne iz- 
vršuje, on je sličan čovjeku, koji promatra naravsko lice svoje u 
ogledalu. On se ogledao pa otišao i odmah zaboravio, kakav je 
bio.» (Jak. 1. 13.). Da se to ne zbude, jer znam da život vojnog 
svećenika nije bez pogibelji, nosite vazda pred očima duše jedno 
ogledalo od kojeg nema boljeg, a to je ogledalo svetog križa. Pods- 
jeća nas na to sveta Crkva tako lijepo upravo na današnji dan u 
oficiju svetog Ivana od Križa, za kojega veli da je umro «in Christi 
crucifixi amplexu, quem semper in corde atque ore habueart! 
—U zagrljaju Krista raspetoga, kojeg je uvijek imao u srcu i na 
ustima !» 

To je vaša jedina zadaća, gospodo vojni svećenici! Propovje- 
dajte vojnicima ne prazne priče ili ljudsku mudrost «sed Christum 
crucifixum praedicantes», kako nas opominje i crkveni zakonik 
(Can. 1342.) 


Ako toga ne izvršite, ne možete računati na Božji blagoslov 
U radu, mogli biste staviti u pitanje spasenje i vlastite duše, a mož- 

da i tolikih vojnika, Ako to ostvarite, gospodo i braćo, onda sie 
Boga zadužili, sebe spasili i domovini odgojili vojnike koji znadu 
što red i poštenje od njih traži. 

Kad budete morali koriti budite otvoreni kao sveti Ivan Krsti- 
telj, koji je vojnicima, kad su došli pitati, što im je činiti, odgo- 
vorio: «Nikome ne činite nasilja niti koga varajte!» (Luk. 3. 14.). 
Kad budete morali tješiti, budite blagi kao Krist, koji na grobu 
Lazarevu plače zajedno s drugima. Ali više nego ustima, gospodo, 
propovijedajte raspetoga Isusa svojim životom, jer po tom se naj- 
više poznaju sluge Božje po riječima svetog Pavla: «Što razapeše 
tijelo svoje sa strastima i požudama!» (Gal. 3. 24.). 

To će biti najbolja propovijed vojnicima i zalog svakog us- 
pjeha! 

Br. 42. 


NA ZADNJU NEDJELJU PO DUHOVIMA. 


Propovijed preuzvišenog g. Nadbiskupa dra. Aloijzi- 
ja Stepinca dne 30. studenoga 1941. u Žakanju. 


(Katolički List: br. 49. Zagreb, 11. prosinca 1941.). 


«I tada će ugledati Sina Čovječega, gdje dolazi na oblaku = 
velikom silom i slavom». (Mt. 21. 27.). 

Nekada su stanovnici Europe bili uvjereni, da nema više nikak- 
ve zemlje s onu stranu oceana. Ali ima već nekoliko stotina godina, 
što su ljudi doznali, da su se prevarili u svom sudu i da s onu 
stranu postoje još veće zemlje, nego što je Europa. I mnogi, koji 
je pošao tamo, našao je smrt u valovima oceana, ali mnogi na- 
šao je tamo svoju braću i stekao bogatstvo. I stari su pogani nekad 
mislili, da sa smrću čovjekovom na zemlji svršava sve i da iza 
toga nema više ništa. Ali kršćanstvo poučilo je čovjeka o protiv- 
nom. Sveta vjera otkrila nam je, da smrt na zemlji nije posljed- 
na riječ, nego tek početak nečeg, što nema kraja. Za mnogoga ona 
je početak vječnih boli, vječnog plača i naricanja. Za mnogog pak 
ona je početak vječnih radosti i veselja. Na te nas velike istine pods- 
jeća sveta Crkva u evandjelju prošle nedjelje i danas. Ima i da- 
nas ludjaka, ljudi bez vjere, koji se iješe, da sa smrću svršava 
sve. No sveta Crkva ne prestaje nas opominjati, da sa smrću ne 
svršava sve, nego da će doći dan, kad će Isus Krist doći suditi 
svemu svijetu i živima i mrtvima. Bog sudi, učili ste još u školi, 
svakomu čovjeku odmah iza smrti. Ali osim toga suda bit će još 
jedan, to jest opći sud, gdje će kako rekoh, Krist suditi svima 
ljudima i živima i mrtvima. 

Ako želite da taj sud bude povoljan za Vas, ne zaboravite ni- 
kada u svom životu; Tko će suditi na tom sudu, što će suditi, zaš- 
to će suditi i kako će suditi: «U svim djelima svojim sjeti se pos- 
ljetnih stvari svojih i ne ćeš sagriješiti do vijeka!» opominje 
nas Sveto Pismo. (Crkv. 7. 40.) 

Tko će suditi? Suditi će Isus Krist. «Sudjenje», veli sveti Toma 
Akvinski, «spada na mudrost». A Isus Krist po riječima svetog Pa- 
vla apostola «posta mudrost od Boga.» (I. Kor. 1. 30.). Nitko da- 
kle, pozvaniji od njega da sudi. Ali ima i drugi razlog, jer je On 

ne samo čovjek, nego u prvom redu živi Bog. Bog koji. je sašao na 
zemlju i u čovječjoj naravi koju je uzeo, toliko prepatio za čov- 
jeka, pa čovjek mu duguje beskrajnu zahvalnost, beskrajno pouš- 
tivanje i beskrajnu ljubav. A umjesto toga od smrti na križu pa do 
danas pljuvali su i pljuju po njemu bezbožni carevi i kraljevi, sluge 
i gospodari, oholi pisci i tobožnji učenjaci i državnici i podložnici. 
Sjetite se Pilata i Židova, sjetite se Nerona i Juliana apostate. sje- 
tite se bezbožnog Voltaira, sjetite se bezbožnih komunističkih vo- 
dja i vodja drugih raznih pokreta uperenih protiv Krista. Njegova 
pogažena čast mora se opet uspostaviti i to će se zbiti na posljed- 
njem sudu. Kakav će strah ući u kosti bezbožnicima na tom sudu, 
svjedoče najbolje riječi Isusa Krista: «Tada će početi govoriti 
gorama, padnite na nas i bregovima, pokrijte nas!» (Luk. 23. 30.). 
U crkvi svetog Onofrija u Rimu vidio sam sliku koja predstavlja sv. 
Jeronima, kako piše o Bogu. Iznad njega je andjeo s trubljom. Dok 
je najme Jeronim živio u svijetu svjetskim životom, pričinilo mu 
se jednog dana, da čuje zvuk trublje uz riječi: «Bit će sud, bit će 
sud!» To je bilo dovoljno za svetog Jeronima, da cijeli svoj život 
čini strašnu pokoru i dugi niz godina provede kao pustinjak u 
Betlehemskoj špilji, gdje je Krist došao na svijet, da se tamo pri- 
pravi na sud Božji. 

Komu će suditi Krist? Svima ljudima i živima i mrtvima. «Ta- 
da sam vidio veli sveti Ivan u knjizi Otkrivenja, «Veliko prijesto- 
lje i onoga koji je sjedio na njemu, od čijeg lica bježala je zemlja i 
nebo i mjesto im se ne nadje.I vidio sam mrtvace velike i male, gdje 
stoje pred prijestoljem». (Otkiv. 20. 11.). «I more dade svoje 
mrtvace i smrt i podzemlje dadoše svoje mrtvace.» (Otkiv. 20 13.). 
Suditi će carevima i podložnicima, slugama i gospodarima, muže- 
vima i ženama, starima i mladima, učenima i neukima. Svima 
bez razlike, «jer Bog ne gleda tko je tko». (Rim. 2. 11.). Svima 
osobno jer tamo nema zamjenika, kao na zemaljskom sudu, niti 
drugog branitelja osim dobrih djela. . 

Što će suditi? Suditi će misli i riječi, želje i djela. «I knjige 
se otvoriše i druga se knjiga otvori, koja je knjiga života i sudje- 
ni biše mrtvaci po onome, što je napisano u knjigama, po djelima 
svojim». (Otkriv. 20. 12.). U posljednih nekoliko godina priredje- 
no je sva sila izložba širom svijeta, jedne manje, druge veće, a 
treće najveće — svjetske izložbe. I na njima su ljudi vidjeli mno- 
go. Ali ni na jednoj nisu vidjeli, niti mogu vidjeti, što će vidjeti 
na velikoj izložbi savjesti, na sudnjem danu kad ih Krist bude ra- 
zotkrio svemu svijetu, «jer ništa nije tajno, što neće biti javno. 
niti sakriveno, što se neće doznati i na svijetlo izići». (Luk. 8. 17.). 
«Serutabor Jeruzalem in lucernis! — Pretražit ću Jeruzalem sa 
svjetiljkama!», govori Gospodin Bog na usta Sofonije proroka. 

(Sof. .12.). Ne će mu izmaći nijedna.psovka, nijedan preljub, ni- 
jedna kradja, nijedno ubojstvo, nijedna laž, nijedna kleveta, ni- 
jedan propust svete Mise, nijedna škrtost, nijedna zavist, nijed- 
na opačina zvala se kako mu drago. 


A zar nije to već objavljeno sve na posebnom sudu? Jest! Sva- 

kom se čovjeku sudi odmah iza smrti i općeniti sud je zapravo 
svečana ponova posebnog suda. Ali općeniti sud traži i Božja mu- 
drost i Božja pravda. Kao što se narodi ponose svojim izložbama, 
jer na njima dolazi najbolje do izražaja sve njihovo znanje i umi- 
jeće, tako će i opća izložba savjesti služiti Bogu na čast, kad ce 
svi vidjeti, kako je Bog mudro ravnao svakoga čovjeka i čitav 
svijet, i ono što su ljudi ograničenog uma smatrali za ludost, bila je 
zapravo velika mudrost. I Božja pravda traži općeniti sud. Ta 
kolika su zla prouzročila zle knjige opakih pisaca i ružne slike 
raznih slikara i nakon njihove smrti. Koliko zla govori raznih bez- 
dušnih agitatora? A koliko opet dobra i nakon smrti učiniše pro- 
povjednici evandjelja, misionari i nakon svoje smrti i koliko zla 
krivi učitelji i lažni proroci. Na sudnjem danu dozrijeva i svršava 
sve i Krist će očitovati svemu svijetu što je tko učinio dobra ili 
zla. «Justitia tua sicut montes Dei, juditia tua abyssus multa! 
—Pravda je tvoja (Gospode) kao brda Božja, sudovi tvoji su bez- 
dani veliki » I kliče sveti pjesnik: «I tada će ugledati Sina Čov- 
ječjega, gdje dolazi na oblaku sa silom velikom i slavom». (Ps. 
35. 7.). Sa slavom u pratnji svetih andjela, tih svjedoka našega 
života, a pod znakom svetoga križa, znamenja našega otkuplje- 
nja, koji će se pokazati na nebu. 
Ali ne svima jednako. Na tom najme sudu izriče se presuda ili 
za vječno blaženstvo ili za vječno prokletstvo. Kao što je na Gol- 
goti raskajani razbojnik, stajao Kristu s desne, a otvrdnuti i ne- 
raskajani s lijeve, tako će i ovdje Božja pravda razlučiti jedne 
od drugih. I dok će prve pozvati: «Dodjite blagoslovljeni Oca 
mojega i primite kraljevstvo, koje vam je pripravljeno od postanka 
svijeta», dotle će nad opakima zajeknuti osuda: «Odlazite od me- 
ne prokleti u oganj vječni, koje je pripravljeno djavlju i andje- 
lima njegovim». (Mt. 25. 34.). I otići će ovi u muku vječnu, a 
pravedni u život vječni. (Mt. 25. 66.). 

Dragi moji vjernici!, Da se ne budemo trebali stidjeti ni boja- 
ti na sudu Božjem, crpimo koristi iz opomene sv. evandjelja, kao 
što su crpili svi sveci. Ako već ne ćemo da nas zlatni lanac ljuba- 
vi Božje sačuva od pada u vječnu propast, neka nas sačuva barem 
željezni lanac straha Božjega. «U svim djelima svojim sjeti se 
posljednih stvari svojih i ne ćeš sagriješiti do vijeka» opominje 
nas Duh Sveti. 

Nije doduše rijetkost danas čuti, kako se ljudi izruguju istina- 

ma svete vjere. Ali to na stvarnosti ne mijenja ništa. Zato što ovaj 
ili onaj niječe opstanak vulkana, iz toga ne slijedi da vulkana 
.nema. Zato je dobro. odgovorio jedan katolik nekom bezvjercu, 
kad ga je kušao odvratiti od vjere u prekogrobni život. «O ti jad. 
nice, «reče bezvjerac, «čemu tvoje molitve i postovi i trapnje, 
ako pakao ne postoji? Ne bi li bilo bolje da uživaš i da se naužiješ 
kao drugi? — «O ti bijedniče i bezbožniče», odgovori mu katolik ! 
«čemu ivoje gozbe i uživanja, ako pakao postoji? U svakom slučaju 
gore po tebe nego po mene. Jer ako pakla nema, onda smo obojica 
jednaki iza smrti, to jest prah i pepeo. Ako ima, onda jao tebi, a 
blago meni!» 

A da ima nebo za pravednike, a pakao za prokletnike, to nam 
govori zdrav razum, to nam govori savjest čovječanstva i čitava 
kršćanska prošlost, to nam jamči vječna i neprevarljiva istina Isus 
Krist, koji ne može prevariti niti prevaren biti. Njemu se molimo 
danas da nam dade svoju svetu milost, da tako živimo na zemlji, 
da se na dan općega suda nadjemo s desne strane Njemu i uzmogne- 
mo čuti riječi: «Dodjite blagoslovljeni Oca mojega i primite kra- 
ljevstvo, koje vam je pripravljeno od postanka svijeta». Amen. 

Br. 43. 
AKADEMIČARIMA O SLOBODI | RODOLJUBLJU 


Propovijed preuzvišenog g. Nadbiskupa dra. Alojzi- 
ja Stepinca na svršetku duhovnih konferencija sveu- 
čilišnoj mladeži prigodom svete Mise i Pričesti. 


«Drugog temelja nitko ne može postaviti osim onoga 
koji je postavljen, a to je Isus Krist». (I. Kol. 3. 11.). 


(Katolički List: br. 13. Zagreb, 26. ožujka 1942) 


Katoličke akademičarke i akademičari ! 

Nije ovo prvi puta, da vam progovoram s ovog svetog njesta u 
času, kad ste ispunili svoju kršćansku dužnost pristupivši k us. 
krsnoj svetoj ispovijedi i pričesti nakon obavljenih duhovnih kon- 
ferencija. Ali je prvi puta, da vam progovoram s ovoga mjesta, na- 
kon što se ohbistinio san vaše mladosti i postala zbiljom Nezavisna 
Država Hrvatska. Ono, za što su pali milijoni hrvatskih života u 
proslosti, ono zašto su istrunule kosti nebrojenih junaka našega 
roda i naroda. Da zbog svega toga življe kola krv i u vašim žilama 
i da ponosnije nosite na ramenu glavu, ne će nikoga začuditi, koji 
znade, da je sloboda jednoga naroda jedna od najvećih njegovih do- 
bara. Ta dovoljno je, da se obratim pjesniku slobode Džini: Franu 
Gunduliću, koji je njezinu blagodat iskusio u svom rodnom gradu 
Dobrovniku i iz iskustva i zato is punine srca mogao ispjevati one 
stihove: 


O lijepa, o draga, o slatka slobodo, 

Dare u kom sva blaga Višnji nam Bog je do, 
Sva srebra, sva zlata, svi ljudski životi, 
Ne mogu bit plata tvoj čistoj ljepoti! 


Da dakle i u vašim žilama življe teče krv, da i vaše mlado srce 
veselije kuca, da i vaše oči radosnije gledaju u svijet, ne će nikog 
začuditi, koji shvaća što znači sloboda jednog naroda. Još manje će 
začuditi predstavnike one Crkve, koja ljubav prema narodu svome 
ne smatra trgovinom, nego dužnošću, ne smatra samo dozvoljenorm 

nego zapovjedanom. One Crkve, koja je oduvijek bila najveći po- 
bornik istinske slobode svakog naroda. Ta iko je bio, recimo veći 
pomagač našem narodu u stoljetnoj borbi s nekrstom za očuvanje 
njegove slobode nego Sveta Stolica, koja tu našu borbu nije pratila 
praznim riječima i obećanjima nego izobilnom pomoći i vrućim mo- 
litvama. A i danas kad se radi o biti i ne biti mnogih, a napose ma- 
lih naroda dovoljno je, da se sjetimo božićne alokucije sv. Oca Pia 
XII., koji je u istoj dovoljno naglasio, da se mir medju narodima 
ne može postići osim poštovanjem pravde i slobode i malih naroda, 
makar iza njih i ne stajala milijunska vojska. 

No baš zato,jer je sloboda jednoga naroda tako veliko dobro želio 
bih, drage akademičarke i akademičari, da svratim vaš pogled na 
temelj na kojem počiva istinska i trajna sloboda i sreća jednog na- 
roda. To nisu ni prazni ugovori, niti bombarderi, niti prijateljska, 
niti novčana snaga naroda, sama po sebi, ako ne predhodi nešto 
drugo, mnogo vrednije. A to drugo nije ni više ni manje nego Isus 
Krist prema riječima apostolovim: «Jer drugoga temelja nitko ne 
može postaviti osim onoga koji je postavljen, a to je Isus Krist!» 
Drugim riječima potpuno i čitavo kršćanstvo! Jer što vrijede naj- 
ljepši ugovori, ako se oni smatraju samo hrpom papira, koja se 
može poderati onaj čas, kad prividni interesi naroda ili bolje volja 
vlastodržaca zaželi drugačije, i kad nemaju osjećaja, da se obveze 
slobodno sklopljenog ugovora moraju i obdržavati? Što vrijede 
najbolji, rećimo bombarderi, tenkovi, brodovi, topovi, ako nji- 
ma upravljaju mlitavci i samoživci? Ta već naša narodna riječ kaže: 
«Boj ne bije svijetlo oružje, već boj bije srce u junaka.» 

Što vrijede sva prijateljsstva, ako se ona baziraju samo na ego- 
izmu, koji prijateljstva sklapa samo zato, da što više koristi izbije 
za sebe? Što vrijedi i najveće narodno bogatstvo, ako su sinovi do- 
tičnog naroda prodane mješine, koje su spremne služiti onome tko 
više plati? 

Nikad dakle, ne možemo dovoljno naglasiti, da bi sva naša 
sloboda bila pusta fikcija, koja nosi u sebi klicu smrti, ako sav 
naš javni i privatni život ne bi bio prožet duhom evandjelja i 
ako naše kršćanstvo ne bi bilo čitavo i potpuno. «Vi ste», govori 
apostol: «Slobodni, ali ne da biste imali slobodu kao pokrivać 
pakosti, nego kao sluge Božje. Sve poštujte, braću ljubite, Boga 
se bojte, kralja štujte». (I Petr. 2. 16.) Ta recite mi zar ima veće 
karikature slobode i rodoljublja nego li je recimo mladić, koje- 
mu su usta pune hvale domovini i njezinoj slobodi, a već je raz- 
vratnim svojim životom strovalio možda u propast nekoliko dje- 
vojaka, koje bi mogle biti postati dobre majke i vrijedne doma- 
ćice? 

Zar ima veće karikature slobode i rodoljublja nego li je, reci- 

mo, djevojka koja se ističe u javnosti rodoljubnim radom, a već 
prije nego je stupila u brak nosi na duši teret zločina, ubojstvo 
djeteta, a možda i više njih, a koju djecu bi domovina, da su ro- 
djena u zakonitom braku i čestito odgojena, trebala više nego 
korice kruha? Zar ima veće karikature slobode i rodoljublja od li- 
ječnika, kojemu su usta možda puna hvale domovini i njezinoj 
slobodi, a ordinacija mu je grobnica narodne budućnosti, u ko- 
joj lična pohlepa za imetkom prelazi preko svih zakona i Božjih 
i državnih, koji se danas u istinskom interesu narodnog obstan- 
ka s punim pravom kao ubojsiva djece kažnjavaju smrću. 

Recite mi što bi sudili o svećeniku, koji bi se punim ustima 
raznosio o narodnoj slobodi, a dodijala mu možda stroga discipli- 
na Crkve i srami se svoga zvanja i svećeničkog odijela i upušta se 
u vrtlog dnevnih rasprava, koje na njega ne spadaju, a u isto vrije- 
me zanemaruje najsvetije dužnosti svoga zvanja, odgoj mladeži, 
pomaganje sirotinje, bolesnika itd.? Zar ne bi bio karikatura slo- 
bode i rodoljublja onaj koji ga najviše dokazuje kletvama i klata- 
renjem po kavanama i birtijama, ako ne možda i javnim kućama, 
dok će domovina od svega toga imati samo neugodnosti, da snosi 
možda za njega i slične terete besplatnog uzdržavanja u ludnica- 
ma i bolnicama? Zar ne bi bio karikatura slobode i rodoljublja 
onaj, kojemu su usia puna hvale domovini i njezinoj slobodi, a 
krade, pljačka i ubija do čega dodje protiv svih Božjih i ljudskih 
zakona? 

Sloboda dakle, bez poštivanja Božjeg zakona i njegova vrše- 
hja u podpunosti, bila bi pusta fikcija. Pa ako površni duhovi 
ne mogu da shvate zašto Crkva tu istinu toliko naglašuje, lako čete 
ju shvatiti vi koji živite u intimnom saobraćaju s Kristom u Pres- 
vetom sakramentu. Možda bih time površnim duhovima mogao 
najbolje odgovoriti na pitanje o unutrašnjoj vrijednosti kršćans- 
tva za narodni život i slobodu riječima nekog obraćenog ljudož- 
derskog poglavice, kad su ga misionari priveli k svijetlu evandje- 
lja i kad su ga naučili čitati, on koji se prije zabavljao pečenjem 
na ražnju svojih žrtava, počeo je marljivo čitati katekizam. I dok 
je tako jednog dana sjedio zadubljen u katekizam, neki tobože 
prosvjetljeni evropski trgovac, prolazeći mimo, upita što čita? 
Poglavica mu bez i jedne riječi pruži katekizam. «No», odgovori 
trgovac, «po koga bijesa imaš od te knjižice?, zar ne bi mogao 
čitati kakvu drugu knjigu?» «Tako», - odvrati uvrijedjen pogla- 
vica, «da znaš», nastavi isti, «da čitam jednu vrlo pametnu stvar, 
mogu ti reći, da bih i tebe okretao na ražnju, da sam te dobio 
u ruke prije nego li sam postao kršćanin i čuo što uči katekizam». 
I pravo je odgovorio, jer sloboda koju ne ravna duh i zakon Kris- 
tovog evandjelja brzo će se izroditi, 

Nikada se valjda nije izvikivalo ime slobode više nego za vri- 
jeme francuske revolucije. A ipak je Talleyrand morao izreći onu 
tešku riječ: «O slobodo, koliko je zločina počinjeno u tvoje 
ime!» 

Katolički akademičari i akademičarke! 

Kadje Stvoritelj svijeta stvarao čovjeka kao slobodno biće, imao 
je zato mudre namjere. Dao mu je ovo veliko moralno dobro za- 
to, da se čovjek usavršava i napreduje, ali ne u zlu nego u dobru. 
I svaki onaj koji bi slobodu izrabljivao tako, da pusti uzde razuz. 
danosti i opakosti, griješi protiv moralnog zakona i kopa svojoj 
slobodi grob. Vjerujem da vam je svima na srcu istinska sloboda 
i lična i narodna. Velim istinska, jer ona koja prelazi preko svih 
zakona i Božjih i ljudskih, ne zaslužuje ime slobode već ropsiva 
prema riječima Kristovim: «Svaki koji čini grijeh roh je grijehu!» 
(Iv. 8, 34). A istinskoj slobodi i pojedinca i naroda temelj je 
Isus Krist. Sloboda je najme, kako rekoh, dana od Boga, da se 
pojedinac i čitav narod usavršuje u dobru i napreduje. A da se 
čovjek, a i narod, uzmogne usavršavati u dobru i napredovati, po- 
trebno je dvoje: prava spoznaja i dobra volja. A jedno i drugo 
dolazi od Krista. Po Njemu Sinu Božjemu, dolazi pravo svijetlo 
potrebno za pravu spoznaju kao što govori Krist: «Ja sam svijetlo 
svijeta! Tko ide za mnom, taj ne hoda u tmini!» Bez Njega su 
pogani tužno i bezpomoćno morali vapiti: «Ignoramus et ignora- 
bimus!», i istodobno se valjali u najsramotnijim grijesima, bijed- 
ni robovi još bijednijih sirasti. 

Bez Krista bi ista sudbina zadesila i nas pojedince i naš narod. 
Po Kristu dolazi i dobra volja i snaga, da ono šio smo spoznali 
kao dobro, provedemo u život. To je najvažnije. Jer nema sum- 
nje, da današnji svijet mnogo toga znade. Ali koja mu korist od 
toga znanja, kad mora da kaže isto kao i stari pogani: «Video 
meliora proboque deteriora sequor!» — Vidim što je bolje i to 
odobravam, ali slijedim ono najgore.— Da može slijediti i izvrši“ 
ti ono što je spoznao kao dobro, poirebna mu je snaga s visine. 
koju nam je priskrbio Isus Krist. 

Znam vrlo dobro, katoličke akademičarke i akademičari, da 
danas u najvećem djelu čovječanstva vlada druga parola, a koja 
bi lako mogla dospijeti i do vaših ušiju. Narodna stvar, kažu, 
gubi kad se Krist i kršćanstvo upliću u javni život. No kad se je 
sličan razgovor vodio u nekoj tvornici, ustao je jedan radnik i 
progovorio pred svima: «Jest mi samo gubimo, kad se Krist i krš- 
ćanstvo upletu u naš javni i privatni život. I ja sam već vrlo mno- 
go izgubio radi toga. Izgubio sam toljagu s kojom sam do sada 
mlatio svoju ženu. Izgubio sam flašu iz ruke, koja me nije ostavlja- 
la ni danju ni noću i koja mi je stvarala pakao u kući. Izgubio 

sam zao glas, na koji sam došao kao pijanica i razbijač. Izgubio 
sam sva zla svojstva radi kojih me je poznalo i malo i veliko. Ali 
zato dobio više nego sam mogao i sanjati. Dobio sam mirnu savjest, 
dobio sam opet raj u kući, dobio sam opet svoju dobru ženu i do- 
bru djecu, dobio sam slobodu o kakovoj prije nisam mogao ni 
sanjati, slobodu djece Božje, koje ne bih dao ni za što na svi- 
jetu!» 

Jest! Dragi akademičari i akademičarke, ako hoćete da izgra- 
dite solidne temelje hrvatskoj narodnoj i državnoj slobodi, sreći i 
napredku, onda to možete izgraditi samo na jednom temelju: «Jer 
drugoga temelja niiko ne može postaviti osim onoga, koji je postav- 
ljen, a to je Isus Krist». Amen. 

Br. 44. 


UČENICAMA DOMAĆINSKE ŠKOLE 


Prava vrijednost rada. Blagdan Svete Obitelji. 


Propovijed preuzvišenog g. Nadbiskupa dra. Alojzi- 
ja Stepinca učenicama domaćinske škole u Zagrebu. 


(Katolički List: br. 7. Zagreb, 18. veljače 1943.). 


Drage učenice domaćinske škole! 


Blagdan Svete Obitelji, koji nam Crkva svake godine dovodi 
pred oči, pun je, možda više nego ikoji drugi, mnogih i div- 
nih pouka za ljudski život. Svaki stalež, svako doba, svaki spol 
naći će u Svetoj Obitelji primjera, koji mu mogu poslužiti za na- 
predak u ovom životu i za postignuće vječnog života. Ali na jedan 
primjer napose, htio bih da svrnem vaše oči, a to je primjer rada. 
Sveta Obitelj uči nas, da svaki čovjek mora raditi. Sveta Obitelj 
uči nas, da je rad časna stvar. Sveta Obitelj uči nas, da najprije 
vršimo svoje staleške dužnosti. Sveta Obitelj uči nas, da svaki rad 
mora pratiti molitva. Sveta Obitelj uči nas, da rad donosi bla- 
goslov za vremeni i vječni život. 

Pogledajmo ove istine, da se naučimo pravo cijeniti rad, i 
tako izbijemo koristi za vremeniti i vječni život. Sveta Obitelj 
uči nas, da svaki čovjek mora raditi. U Svetoj Obitelji radi ponaj- 
prije sveti Josip, koji je glava obitelji i odgovoran za njezino 
uzdržavanje. U Svetoj Obitelji radi Blažena Djevica Marija, koja 
vrši ulogu domaćice. Radi Isus Krist, čim mu to sile dopuštaju i 
dok god ne počne sa drugim radom, s javnim propovjedanjem 
evandjelja. Mora dakle da radi i svaki od nas, bez razlike kako 
se zvao, koji nije spriječen bolešću ili mu je inače onemogućen 
rad. Zašto? 

Pred padom prvoga čovjeka, rad je bio zabava. Nakon pada 
prvoga čovjeka, Bog mu za kaznu tu zabavu mijenja u osjetljivu 
pokoru, kad izriče osudu nad Adamom: «U znoju lica jesti ćeš 
kruh svoj, dok se ne vratiš u zemlju od koje si uzet!» (Gen. 3. 19.). 
Ako bi čovjek kušao da prestupi ovu odredbu, onda može biti si- 
guran, da si sam podpisuje smrtnu osudu. Jer, recite mi, što bi 
bilo od ljudskog društva, kad bi svi ljudi prestali obradjivati 

zemlju? Neminovna posljedica toga bio bi glad, a onda propast 
svega ćovječanstva. Žato svaki normalan čovjek ćuti u sebi potre- 
bu za radom, kao što veli lijepo strpljivi Job: «Čovjek je stvoren 
za rad, a ptica za lijet!» (Job. 5. 7.). 

Kako bijedno u poredbi sa Blaženom Djevicom Marijom iz. 
gledaju one žene našega doba, koje sate i sate gube pred ogleda. 
lom za mazanje usnica, za razne druge ludorije umjesto da se ru- 
kama, koje im je dao Bog, posluže, da u redu drže kuću i obitelj; 
da umnažaju njezino blagostanje, da unose u nju zadovoljstvo, ra- 
dosi i veselje. Takovim ženama, takovim domaćicama, valjalo bi 
slaviti pred zrcalo, pred kojim gube vrijeme naipis iz svetog Pis- 
ma: «idi k raravu, lijenčino, i promatraj puteve njegove i uči se 
mudrosti!» (Prič. 6. 6.). 

Sveta Obitelj uči nas, da je rad časna stvar! Jer što može biti 
časnije od onoga, što je sam Sin Božji svojim primjerom i svo- 
jom naukom posvetio. Ništa se ne čudimo starim poganima, koji su 
tjelesni rad smatrali za sramotu. Jer kad nisu poznavali pravoga 
Boga, nisu poznavali ni onoga, što iz objave Božje izvire. To je 
neznanje raspršio svojim primjerom Isus Krist. Za hranitelja si 
odabire drvodjelju svetog Josipa. S njime u zajednici radi sve do. 
tridesete godine života. Za svoje apostole nije izabrao ohole filozo- 
fe bilo grčke bilo rimske, nego siromašne ribare galilejske, koji su 
svojim rukama zaradjivali dnevni kruh. Nije dakle ništa ponizu- 
juće za ženu, pa nosila baš i doktorki naslov, da zasuče rukave i 
radi u kući, ako nije ničim spriječena. Nego je znak plitkog uma 
i ohola srca, kad se netko stidi svakodnevnog posla u kući, zato što 
je možda iz imućnije obitelji ili plemenitog tobože roda. Majka je 
Božja bila kraljevskog roda, pa se nije stidila nijednog posla, što 
ga sa sobom donosi zvanje žene. 

A lsus Krist bio i jest: «Kralj kraljeva i Gospodar gospo- 
dara!» (I Tim. 6. 15.), pa se nije stidio reći: «Nisam došao da 
drugi mene služe, nego da ja služim drugima!» Nije zato ništa čud- 
no, ako danas već i država iz čisto materijalnih interesa uspostavlja 
«časnu radnu službu.» 

Sveta Obitelj uči nas, da najprije radimo ono, na što smo 
obvezani po svom zvanju. Danas se je ljudsko društvo razčlanilo u 
bezbroj zvanja, jer tako iziskuju potrebe života našega doba. Sva 
ta bezbrojna zvanja slična su mnogim udovima jednoga tijela. Sva 
ta zvanje slična su mnogim kotačićima, koji zadiru jedni u druge, 
da ura može normalno raditi. I sami razumijete, da sat ne bi mo- 
gao normalno raditi, ako svaki kotačić ne bi bio na svome mjestu. 
<I čitavo ljudsko tijelo moralo bi klonuti, ako bi, recimo, želudac 
odkazao svaku funkciju. I u čitavom ljudskom društvu moraju nas- 
tati smetnje, ako se počinju zanemarivati staleške dužnosti. Izgleda 

dakle ne samo komično nego postaje i tragično, kad vidimo da- 
nas, s kakvom lakoumnošću žena odbacuje poziv revne domaćice, 
majke ili odgojiteljice djece, pa stavlja pušku na rame bilo pod 
titulom drugarice ili kojim drugim, da vojuje u šumi tobože za slo- 
bodu naroda. Bilo bi svakako zanimivo znati, koliki je procenat od 
tih došao onamo zato, što su pazile na svoju žensku čast i poštenje? 
A jer su tako malo pazile i paze na nju, zato će se na lakoumnima 
i neraskajanima sigurno ispuniti ona teška riječ svetog Pisma: «Sva- 
ka žena koja je bludnica, bit će zgažena kao smeće na ulici.» (Crkv. 
9. 10.). 

Sveta Obitelj uči nas, da svaki rad mora pratiti molitva. Koliko 
god Katolička Crkva cijeni rad, toliko je opet daleko od toga da 
bi slijedila zablude ovoga vremena, koje su od rada napravile idol, 
smairajući, da je on sam izvor svemu blagostanju i dovoljan da 
usreći čovjeka sam po sebi. Ne! Naša narodna poslovica lijepo ka- 
že i dobro ju je zapamtiti: «Kako došlo, tako prošlo.» Što se bez 
Boga stvori i stekne, slično je jabuki, u koju se odmah u zametku 
uvalio crv. Izgleda da miruje, ali ju konačno ipak izgrize, te pad- 
ne sa stabla bez koristi. Naučite se zato, drage učenice, da vaš rad 
predhodi molitva, da ga prati i da završi, kako ste nekoć učile: 
«Djela naša, molimo Te Gospodine, milošću svojom preteci i po- 
moću svojom prati, da svaka molitva i rad s Tobom vazda zapo- 
činje i po Tebi započet, da se dovrši po Kristu Gospodinu Na- 
šem.» 

Da to nije nikakva bajka, nego čista istina, dovoljno je, da se 
sjetite apostola na ribolovu: «Hajte na dubinu, te bacite svoje 
mreže na lov!», pozivlje Krist apostole. A Šimun Petar odgovori: 
«Učitelju, svu smo se noć turdili i ništa nismo ulovili, ali na tvoju 
riječ bacit ću mrežu.» I učinivši to, uhvatiše veliku množinu 
riba, da su im se mreže razdirale. (Luk. 5. 4 - 7.). Istinita je da- 
kle ona riječ s molitvom, ako s njom dobro počneš, već si taj posao 
pola završio. 

Sveta Obitelj uči nas konačno, da takav rad donosi blagoslov 
za vremenit i vječni život. Rad je težak i nesnosan teret samo za 
onoga, koji ga gleda ljudskim očima, a ne očima vjere. Jer kad se 
rad promaira očima vjere, onda se ispunja ona riječ Isusa Krista: 

«Jaram je moj sladak i breme je moje lako!» (Mt. 11. 31.). Ko- 
rijen rada je doduše gorak, ali plod im je sladak. Zato se uvijek 
više zadavoljnih ljudi nadje medju revnim radnicima nego li medju 
pospanim lijenčinama. A osim toga kako se može i zamisliti materi- 
jalno blagostanje pojedinaca, obitelji, naroda i države, ako se 
ruke budu skrstile u krilu, umjesto da se zasukaju rukavi. 

A zar bi mnogi kukao u starosti, da je znao iskoristiti vrije- 
me u mladosti i pošteno raditi? Kad su jednom, prije siromašnog 

o Rimljanina, koji je svojim marnim radom stekao veliki imetak, 


oblužili s čarobnjaštva i doveli pred senat, donese on svoje orudje i 
pokaže ga uz riječi: «Evo moje čarobnjaštvo. Nažalost, ne mogu 
vam još pokazati i svoj teški znoj jer se je već posušio.» Ali pošten 
rad nam osigurava i vječni život, jer, ako je on od Boga naložen kao 
pokora nakon pada Adamova, to je onda sigurno, ako je vršen s 
pravom nakanom, da je toliko vrijedan koliko i molitva. 

Vidite li, drage učenice, kakovo se golemo blago krije u poš- 
tenom radu! Osigurava vam mir srca, diže u vama ponos, unosi za- 
dovoljstvo u obitelj, podiže obiteljsko i narodno blagostanje, jam- 
či nam vječni život prema riječima Kristovim: «Dostojan je rad- 
nik svoje plaće!» (Luk. 10. 7.) Amen. 

Br. 45. 


O POTREBI ČESTITIH LJUDI! 


Govor Preuzvišenog g. Nadbiskupa dra Alojzija Ste- 
pinca akademskoj mladeži na završetku uskrsnih 
konferencija nakon obavljene svete ispovijedi i pri- 
česti dne 28. ožujka 1943. godine. 


(Katolički List: br. 13. Zagreb, 1. cravnja 1943.). 


Katoličke akađemičarke i akademičari ! 


Sigurno vam je poznata anegdota o grčkom filozofu Diogenesu, 
kako je usred bijela dana išao sa svjetiljkom u ruci po trgu i nešto 
tražio. «Što tražiš Diogenese?» upitali ga. «Tražim ljude,» odgovo- 
ri filozof. «Pa zar ne vidiš», odvrate mu», da ih je pun trg.» «Ta 
nisu ljudi», reče Diogenes, «to su svinje!» Već je dakle stari poga- 
nin uvidio, da nije tolika potreba hrane, odijela i stana, kolika je 
potreba čestitih i valjanih ljudi. A mislite li, da bi Diogenes, kad 
bi kojom srećom bio danas živ i znao što je Krist dao čovječan- 
stvu, mislite li, da bi njegov sud bio povoljniji o današnjim lju- 
dima nego li o svojim suvremenicima? Mislim, da ne bi, nega 
naprotiv, bio bi sigurno mnogo stroži obzirom na ono što je pri- 
milo od Boga, ali i proigralo čovječanstvo naših dana. 

Sigurno je, danas teško osjećamo nestašicu odjevnih predmeta. 
Teško osjećamo nestašicu hrane. Teško osjećamo nestašicu stano- 
va. Silno osjećamo potrebu mira. Ali vjerujte mi, drage akademi- 
čarke i akademičari, ničega ne osjećamo tako teško kao neslašicu 
dobrih i valjanih ljudi. Jer kad bi svi ljudi bili valjani kako treba, 
brzo bi jenjala kriza prehrane. Kad bi svi ljudi hili valjani kako 
treba, brzo bi jenjala kriza stanova. Kad bi svi ljudi bili valjani ka- 
ko treba, brzo bismo osjetili izobilje odjevnih predmeta. Nije pro- 
blem materija, nego je problem čovjek. 

Mislim stoga, da je Aleksis Correl, dobitnik Nobelove nagra- 
de i profesor na Rockfelerovom institutu u New - Yorku, izrazio 
mišljenje mnogih duhova našega vremena, kad je napisao rije- 
či: «Ambijent, što ga je stvorilo naše shvaćanje i naša iznašašća, 
taj ambijent nije prilagodjen ni našem stasu ni našoj formi. Mi 
smo u njem nesretni i degenerirani i moralno i intelektualno. Ne- 
mir i nesreća stanovnika novog tipa države proizlazi iz njihovih 

političkih, ekonomskih i socijalnih uredjenja, ali nada sve. od 
njihove vlastite dekadence. Oni su žrtva zakašnjenja znanosti o ži- 
votu za onom o materiji.» I gledajući Correl, da čovječanstvo mora 
prema tomu ravno u propast, kuša da nadje tomu lijek, jer ćuti, da 
će i on snositi neku odgovornost, ako ništa ne učini, da se prilike 
poboljšaju. Svakako je zanimivo, u čem jedan dobitnik Nobelove 
nagrade misli naći tome lijeka: «Snažni duhovi, veli Correl, snažni 
duhovi morali bi se posvetiti tome, da steknu nenadoknadivo zna- 
nje za djelo obnove čovjeka i da svu svoju inteligenciju i volju to- 
me posvete, dok su živi. Za pedeset godina oni, koji se budu pod- 
vrgli disciplini u toj školi, bit će vjerovatno sposobni, da vode 
obnovu ljudskih bića i civilizacije stvorene za njih. Doista, bit ć« 
potrebno, da se ti učenjaci odreknu običaja redovite eksistencije 
i možda čak braka, obitelji. Oni će morati živjeti kao redovnici ve- 
likih kontemplativnih redova... U toku povijesti velikih naroda 
mnogi su se pojedinci žrtvovali za spas svoje države. Žriva se uka- 
zuje kao nuždan uvjet života. I zašto ne bi neki pojedinci žrvova- 
li svoj život, da steknu nenadoknadivo znanje za obnovu civilizaci- 
je ljudskog bića i njegove okoline? Sigurno je, da je to zadaća 
teška. Ali postoje duhovi, koji se ćute sposobnima, da ju prove- 
du! (Osservatore Romano br. 62. od 1943.) 

Šteta što taj ugledni čovjek nije bacio pogled na doba prije 
Krista, pa bi možda našao mnogo sličnosti izmedju onog doba i 
ovoga. Vidio bi, da je tada i te kako jakih duhova, kao što su 
Platon, Aristotel, Sokrat, Seneka, Ciceron i niz njima sličnih. Jesu 
li bili u stanju obnoviti trulo poganstvo? Nisu. Hoće li jaki duhovi, 
kako si ih zamišlja Correl biti u stanju da obnove čovjeka naših 
dana, pa makar baš poprimili i formu kontemplativnih redova? Ne 
će, ako ne pridodje nešto drugo, to jest ako se na pozornicu ljuds- 
kog života opet ne dovede Bog, onakav kakav jest, sa programom 
pisanim ne na papiru nego u savjesti ljudskoj. 

Jer znate li, drage akademičarke i akademičari, kako izgleda 
valjani dobar čovjek, za kojim toliki uzdišu? Za kojim uzdiše i 
crkva i domovina? Tip valjanog čovjeka nije niti farizej, niti cari- 
nik, nije ni mason ni boljševik, nije ni kapitalist ni proleter, nije 
ni «drug» ni «drugarica», ni demokrata! Nego je tip valjanog čov- 
jeka kakova treba i očekuje kao ozebao sunca i Crkva i domo- 
vina, onaj kojeg nam predstavlja ne ljudska nego Božja mudrost ri- 
ječima: «Deum time et mandata ejus observa, hoc est enim omnis 
homo! Boga se boj i zapovjedi njegove vrši, to je potpun čovjek !» 
(Eeel. 12. 13.). 


Eto na tome se lomi sve! Sasvim su besmisleni i ire pro- 
grami, prije nego se sagne ponizno glava, - pa: “bila i naučenija;, * 

pred Stvoriteljem svijeta. Njemački pjesnik Max Dautihendey umi- 
rao je za prvog svjetskog rata daleko od svoje domovine na oto- 
ku Javi u Indijskom oceanu. U njegovoj ostavštini našla se jed- 
na Biblija, na čijem zadnjem listu je bilo pjesnikovom rukom 
napisano priznanje: «Subota, 30. VI. 1917. Pet sam mjeseci ovdje, 
šest hiljada stopa visoko. Danas u jutro, kada sam pročitao pede- 
seti i šesdeseti psalam, doživio sam jednu spoznaju. Spoznao sam, 
da postoji osobni Bog. Kakva li je divna sigurnost obzirom na moj 
životni cilj ušla danas u moje sree! Bog živi, osobni Bog živi, a kroz 
njega živi, sve što živi!» 

A ako, katoličke akademičarke i akademičari, osobni Bog 
živi kao što živi, ono nam se samo nameće pitanje — quis non 
timebit Te, o rex gentium? j o kralju svih 
naroda? (Jer. 10. 7.). I kamo drugamo nego u ludnice spadaju oni, 
koji bi htjeli teoretski priznavati Boga, a život si na zemlji ude- 
siti podpuno prema hirima svoga srca? Boga se boj govori Sveto 
Pismo, Boga se boj i zato vrši zapovjedi njegove! I nisu li upravo 
mnogi i premnogi katolici krivi, da je došlo do ovoga žalosnoga 
stanja stvari na zemlji do kojega je došlo? Živu tako da sme- 
taju rad Crkve i .sramote kršćanstvo danas, kad više nego ikada 
osjećamo potrebu kršćanstva iz apostolskih vremena, kad nije 
bilo ni bogataša, ni siromaka, ni Židova ni Grka, nego su svi bili 
jedno srce i jedna duša. 

Katoličke akademičarke i akademičari! Nikada kao do sada 
nije bila vaša odgovornost tako velika, kao što je danas. Ako smo 
iskreni moramo reći, da je staro poganstvo u poredbi sa pogan- 
stvom našega vremena još uvijek bilo bolje. Jer staro je priznavalo 
potrebu kakovih takovih bogova i oltara. Novo obožava samo sebe, 
sam smrad u kojem se valja. Staro je imalo bar neko poštivanje 
prema obitelji, novo pozna samo «druga i drugaricu», koje slučaj 
privodi i razvodi kao pseta. Staro je poštivalo zakone kako tako, 
moderno hoće da svaki sebi bude zakon. Staro je poznavalo kakvo 
takvo pravo, moderno pozna samo silu kao izvor svega prava. 


I jer smo tako duboko pali, zato treba i izvanrednih srdaca i 
duša, koje će pomoći spasavati, kao što želi i Correl, čovjeka i 
njegovu civilizaciju. Ali mi, dakako gradeći samo na onom te- 
melju, kojeg je Bog označio. Treba nam junačkih duša. Jer ovo naše 
vrijeme, kako je to lijepo rekao Osservatore Romano u jednom 
članku, naše vrijeme nije vrijeme redovite administracije, nego 
izuzetak, u kojem se traži plemenština i to radikalna, herojske ges- 
te, pa čak ako hoćete i ludosti svetaca, pred kojima će svijet ostati 
zapanjen nad preobražavajućom snagom Crkve. U tim časovima 
velike kršćanske revnosti Duh. Sveti je na poseban: način budan i 
prisutan medju nama. Zastrašujući primjer Ananije i Safire, koji su 

lagali Duhu Svetom htijući se prilagoditi nekom srednjem putu, 
može nam svima biti tragičan znamen, da će kršćanina, koji ne zna 
biti na visini kršćanina, danas sutra stići kazna Božja.» 

Bilo bi dobro da si to zapamte oni kraikovidni ljudi, koji se 
još usudjuju davati lekcije i sad o nekakvom katoličkom kle- 
rikalizmu makar i stidljivo iza ugla. Akademičari i akademičarke, 
Puno se govori danas, kako vidite o obnovi čovjeka, o obnovi ljud- 
skog društva. I mnogo se rasprava piše i knjiga izdaje o tome. 
Ali Sveto Pismo je dalo jedinstven i sigurni recept, kojeg ništa 
drugo ne može nadoknaditi «Deum time et mandata ejus observa, 
hoc est enim omnis homo! — Boga se boj i zapovjedi njegove vrši, 
to je najme podpuni čovjek ! 

Pisac August Strindberg malo prije svoje smrti držao je sam 
nad sobom neke vrsti sud o svojoj prošlosti. Rezultat je zažeo u ri- 
ječi: «Kratko rečeno ja pripisujem svu svoju nesreću jednom raz- 
logu, a taj je, da sam bio bezbožan. Jedan čovjek koji je prekinuo 
vezu s Bogom, ne može imati blagoslova. Sve brbljanje, da je svatko 
svoje sreće kovač, nije drugo nego prazna pljeva. Ako Gospod ne 
gradi kuće, uzalud se muče, koji je grade! To je čitava istina!» 
Kamo sreće, da je takav sud o sebi držao malo prije, dok je još 
bio pri životnoj snazi. Možda bi hiljadama drugih pokazao put k 
sreći, a i sam bi ga bio našao, 

A ovo naše doba? I ono može glatko reći, da svu svoju nesreću 
mora pripisivati samo jednom razlogu, a to je svome praktičnom 
bezboštvu. Jer onaj koji je prekinuo vezu s Bogom, ne može imati 
blagoslova Božjega, ne može u zadnjoj liniji biti valjan čovjek. Sve 
brbljanje, da je svatko svoje sreće kovač, nije ništa drugo nego 
prazna slama. Ako Gospod ne gradi kuće uzalud se muče, koji je 
grade. 

Prave, čestite i valjane ljude stvara strah Božji. A takvih tre- 
ba mnogo, vrlo mnogo i domovina i Crkva. Preko njih će se onda 
blagoslov Svemogućega islijevati posvuda. Zacijelit će brzo rane, 
koje je zadao ovaj rat. Izgradit će se brzo porušene kuće, crkve, 
škole, mostovi. Zavladat će opet žudjeni mir u obiteljima i čita- 
vom narodu. Ne zaboravite toga nikada. ako hoćete da vidite bolje 
dane, dane za sebe, za svoj narod i domovinu. 

Br. 46. 
DJECI | UČENICIMA PUČKIH šKOLA. 


Propovijed preuzvišenog g. Nadbiskupa dra. Alojzi- 
ja Stepinca djeci i učenicima pučkih škola prigodom 
Sv. Mise za mir, kod franjevaca u Vrbanićevoj ulici, 
dne 13. svibnja 1943. 


(Katolički List: br. 22. Zagreb, 3. lipnja 1943.). 


Draga djeco! U jednom mjestu desio se jedne noći strašan 
vjetar i nevrijeme. Iz gustih i tmastih oblaska sijevale su svaki 
čas munje. Spustila sa zatim uz prolom oblaka silna kiša s tu- 
čom. Strašan vihor počeo je trgati krovove, tako da su ljudi drhta- 
li od straha. U taj čas udari sa silnom snagom jedna strijela u 
jednu kuću, u kojoj je bilo unutra svega četrnajst osoba, a od tih 
četvero male djece, koja su mirno spavala u jednoj sobici. I kako 
je strijela udarila strahovitom snagom, srušio se jedan zid na kuci 
upravo tamo, gdje je spavalo ono četvero djece. I odrasli umjes- 
io da priteknu u pomoć, tako su se prestrašili, pobjegli su brzo iz 
kuće van, uvjereni, da nijedno dijete nije više na životu. Ali 
ljudi u tom mjestu imali su crkvu posvećenu Prečistom Srcu Mari- 
jinu, koju su iskreno štovali i rado joj se molili. I kad se je ne- 
vrijeme malo stišalo vratili se ljudi, što su pobjegli od kuće, na- 
trag u kuću. I gle na svoje najveće čudo, našli su sve četvero dje- 
čice kako mirno spavaju, ni ne sluteći što se oko njih malo pri- 
je zbivalo. I kad su to vidjeli pali su najprije svi na koljena, a 
onda brzo pošli u crkvu, da pred oltarom zahvale Majci Božjoj 
za čudnovato spasenje ove djece. Bili su najme svi do jednoga 
uvjereni, da ih je samo zagovor Majke Božje spasio od propasti. 

Draga djeco! Takvo strašno nevrijeme nadvilo se danas ne 
samo nad jedno mjesto nego na cijeli široki svijet, pa i nad našu 
hrvatsku domovinu. A to nevrijeme zove se rat, koji evo bjesni 
već četiri godine širom svijeta i nikako mu ne možemo vidjeti 
kraja. Taj rat prouzrokovao je već strašnih nesreća i nevolja u 
svijetu, kakvih svijet nije vidio od kada postoji. Srušena je ne 
samo jedna kuća, nego su porušeni već čitavi veliki gradovi, a da 
i ne govorimo o nebrojenim selima, koja leže popaljena i unište- 
na. Ubijenih je već na milijune ljudi, a medju njima je postra- 
dalo i na hiljade male i nevine gdje; koja su zapravo tek počela 
živjeti. 

I gledajući sve to, naš sveti Otac Papa Pijo XII. koji je živi 

namjesnik Isusa Krista na zemlji, nije mogao ostati ravnodusan. 
Zato on svake godine već od početka ovoga strašnoga rata, uprav- 
lja jedno pismo svim katoličkim biskupima. Tako pismo upra- 
vio je i sada, prije tri tjedna. U tom pismu ponovno moli Sveti 
Otac, da i «oni, koji u cvijetu mladenačke dobi sjaju nevinošću 
i milošću», a to su djeca, da i «svi ostali kršćani .mole nebesku 
Majku ustrajnim molitvama». A zašto da ju mole? «Neka ju», veli 
Sveti Otac», mole, du u dušama ljudi ugasne mržnja, a vlada i 
kraljuje bratska ljubav, da mjesto pogrješaka dodju kreposti, mjes- 
io oružja pravednost, da napokon jedanput, kad se umire valovi 
ove strašne oluje, da se svi narodi vrate k miru, u slogi ka Kristu.» 
Na koncu toga pisma veli Sveti Otac Papa, da svima, koji drage 
volje prime ovo njegovo pobudno pismo: «Osobito četama djece, 
Njemu tako drage, podjeljuje od svega srca apostolski blagos- 
lov kao zalog nebeskih milosti». 

Sveti dakle Otac, draga djeco, želi da se nebeskoj Majci mole 
u prvom redu djeca, a to ste evo vi ovdje. A znate li zašto to 
traži Sveti Otac i želi tako vruće? Zato jer dragi Bog i majka 
Božja najradije imaju djecu radi toga, što ne vrijedjaju Boga, 


kao što Ga vrijedjaju odrasli ljudi. Da Bog najradije ima djecu, 


io nam već svjedoči sveti Marko evandjelist, kad piše da su maj- 
ke donosile djecu k Isusu da ih se dotakne, pa kad vidješe učenici, 
stanu im zabranjivati. A Isus dozvavši ih reče: «Pustite k meni 
malene, jer njihovo je kraljevstvo nebesko!» (Mk. 18. 15.). 

A Sveti nam Otac, draga djeco, kaže i to što da molite od 
Boga po zagovoru Majke Božje, kaže vam da molite najprije, da 
u dušama ljudi ugasne mržnja, a vlada i kraljuje bratska ljubav. 
Vi znadete, draga djeco, da imade nekoliko biljki, koje su ako ih 


čovjek pojede, otrovne. Takva jedna otrovna biljka jest i mržnja. 


Nju je djavao presadio iz pakla u ljudsko srce, gdje je rodila i 


sada nastrašnijim plodovima. Sveto nam Pismo pripovjeda, kako 
je prvi koji se rodio.na svijetu, a zvao se: Kain, mrzio na brata 


svojega Abela zato, što je Abelova žrtva, koju je prinesio Bogu, 


bila dragomu Bogu draža nego žrtva Kainova. Ta je mržnja ro- 
'dila velikim zlom, jer je jednog dana, kad su obojica braće bili 
u polju, skočio Kain na Abela i ubio ga. Od tada se je mržnja 


poput otrovnog korova širila po svem svijetu sve do današnjega 
dana, kad je sav svijet pun medjusobne strašne mržnje. 

Sjećate se, draga djeco, kako su ona braća mrzila svoga brata 
Josipa, jer su osjećala, da je zemaljskom i nebeskom ocu draži 
nego li oni. I iz te mržnje bacili su ga najprije u jedan stari 
zdenac, a onda ga prodali kao roba u Egipat, gdje je puno pretrpio 
u tamnici, kamo je bio nevin bačen. I danas radja mržnja straš- 
nim plodovima na svijetu. 

Nadalje Vam Sveti Otac poručuje, da se molite, da mjesto 
grijeha dodju kreposti. Nije, najme, samo mržnja zlo, nego ima 
osim mržnje i mnogo drugih grijeha na zemlji, a jako mnogo baš 
u našem hrvatskom narodu, koji proklinju Boga i Majku umjesto 
da ih blagoslivljaju. Kada vama vaši roditelji kupe lijepo novo 
odijelo ili vam dadu slatkiša, onda im kažete: «Hvala oče, hvala 
majčice». A bilo bi vrlo ružno, kad bi im umjesto hvale pljunuli 
u lice. A vidite, to rade mnogi naši ljudi u Hrvatskoj. Dragi Bog 
nam je dao divnu i krasnu domovinu, punu svakog Božjeg 
dara, sa lijepim livadama, šumama, pticama, izvorima, oranicama, 
divno i krasno more. Dao nam je svega i evo umjesto da mu zah- 
valjujemo svi zajedno za sva Njegova dobročinstva, mnogi i mnogi 
naši ljudi ruže dragoga Boga u lice kad proklinju sveto Ime Nje- 
govo. A tako rade i Majci Božjoj. Ona već evo stotine godina dije- 
li na Mariji Bistrici tolike milosti brvaiskom narodu, a i po dru- 
gim našim crkvama, i umjesto da joj svi kažemo hvala Ti Majko 
Nebeska, za svu Tvoju dobrotu i ljubav, mnogi i mnogi naši ljudi 
grde je u lice, kad proklinju njezino sveto ime. 

Ali ima još i mnogo drugih grijeha, kao što su na primjer pi- 
janstvo, kradje, nečisti grijesi, ogovori i klevete. Za sve to morate, 
draga djeco, moliti, da svega toga nestane iz naše domovine, a um- 
jesto toga da zavladaju prave kršćanske kreposti. Da svi blagosliv- 
ljaju sveto Ime Božje, da svaki govori dobro drugomu, da svaki 
poštiva tudju imovinu kao što čuva svoju. 

Nadalje nas Sveti Otac poziva, draga djeco, da se molimo, 
da umjesto oružja zavlada u svijetu pravednost. O kako bi lijepo 
bilo u svijetu, kad bi svuda u svijetu vladala pravednost. To je veo- 
ma vruća želja Svetog Pape Pija XII. za ovaj mjesec svibanj. Dra- 
ga djeco, prije 25 godina ukazala se Majka Božja, Blažena Djevi- 
ca Marija trojici malih pastira u Fatimi u Portugalu i pozvala ih, 
da se rado mole Njoj, Njezinom Prečistom Srcu, jer će preko Nje- 
zina zagovora griješnici dobiti sve potrebne milost sa spas duše i os- 
lobodjenje od svakovrsnih nevolja. I od tada se portugalski narod 
tamo uvijek moli Majci Božjoj i puno je dobio od Boga po zago- 
voru Majke Božje. Molite se zato, djeco, i vi, napose Majci Božjoj 
Bistričkoj, pa će ona isprositi svaki blagoslov vama, vašim rodite- 
ljima, našoj dragoj hrvatskoj domovini i svemu svijetu. Amen. 


prem 








Br. 47. 


AKADEMIČARKAMA NA BLAGDAN SVETE KA- 
TARINE 


«Spiritizam je ogavnost pred Bogom i ludost u oči- 
ma razboririh ljudi ». 


Propovijed preuzvišenog g. Nadbiskupa dra. Alojzi- 
ja Stepinca akademičarkama na dan svete Katarine, 
25. studenoga 1943. u Zagrebu. 


(Katolički List: br. 48. Zagreb, 2 prosinca 1943.) 


Katoličke akademičarke ! 


Blagdan svete Katarine djevice i mučenice, blagdan je u prvom 
redu akademske ženske omladine. Jer komu više mogu služiti na 
ponos i čast nego li akademskoj ženskoj mladeži one riječi, što ih 
svećenik čita u časoslovu na dan svete Katarine: «Katarina plemenita 
djevica aleksandrijska, od rane je dobi spajajući znanstveni rad sa 
žarom vjere. Za kratko je vrijeme stigla do tolikog savršenstva sveto- 
sti i učenosti, da je navršivši tek osamnajst godina, nadilazila i naju- 
čenijeg čovjeka». (Brev. IV. Leet.). 

O kamo sreće, kad bi sav naš intelektualni ženski svijet slijedio 
primjer sv. Katarine i težio poput nje za istinskim znanjem i sve- 
tošću. Ali nažalost, blagdan sv. Katarine i nehotice mi danas do- 
vodi pred oči one riječi svetog Pavla Apostola svom ljubljenom 
učeniku Timoteju: «Jer će biti vrijeme, kad ne će primati zdrave 
nauke, nego će si po svojim požudama nakupiti sebi učitelje, jer 
uši svrbe». (II Tim. 4. 2.) ' 

Na jednu bajku, kojoj se okrenu dobar dio naše inteligencije, 
a dakako i ženske inteligencije, želio bih kao pastir svratiti vašu 
pažnju. Jer, kako bi se moglo dogoditi, da se u ovoj zloći temelj- 
nih pojmova ljudskog života koja ta i dobronamjerna katolička 
djevojka, ni ne sluteći odvrati od istine svete vjere, a okrene k 
bajci danas toliko raširenoj, a koja se zove spiritizam. Svaki čas 
možete danas čuti u našem Zagrebu, a i u drugim mjestima u po- 
krajini, kako su «duhovi objavili» ovo ili ono. T ljudi grnu, pre- 
pričavaju, primaju, što no riječ, «pod gotov groš» sve što su «đu- 
hovi objavili». 

Nije ui vrijeme ni mjesto, da ovdje ulazim u tančine spiritis- 
tičkih ivrdnja, nego želim samo io, da vas upozorim na neke 
činjenice, a zaključak onda povucite same. 

Što mislite, katoličke akademičarke, kad bi sv. Katarina kojim 
čudom živjela danas na zemlji, kakvo bi ona stanovište zauzela u 
ovom pitanju? Ja mislim samo jedno! A to je ono jedino i isto 
koje je zauzeo Gospodin Bog u knjizi života, Sv. Pismu, kad je 
“odredio: «Neka se ne nadje kod tebe nitko, koji bi pustio, da 
sin njegov ili kćerka njegova idu kroz vatru, nitko koji bi vračao, 
ui koji bi gatao, ni koji bi čarao ili bajao. Nitko, koji bi goniv 
duhove, nitko, koji bi pitao duha mrivaca ili duha vračarskoga 
ili se obraćo na mrtve! Jer se gadi Gospodu, ikogod se tim bavi. 
(V. Mojs. 18. 10-12.). 

Odviše sirogo, zar ne? Nu, ja mislim i premalo strogo, ka: 
se sjetimo neizmjerno svetog i svemogućeg Boga, koji je odredio 
čovjeku: «Ja sam Gospod Bog Tvoj ...ne imaj drugih bogova uz 
mene». (II. Mojs. 20. 2.). Može ui, dakle, taj neizmjerno sveti, 
sveznajući i svemogući Bog dopuštati, da radoznali, a često puta 
i pokvareni ljudi, koji služe kao mediji na spiritističkoj seansi, 
zazivaju po volji duše kojegod hoće, da saznaju sakrivene i tajne 
stvari. Ne koristi ni najmanje izlika, da su i ono kršćani i da čes- 
io zazivaju ime Božje i mole se. Baš zato, veli lijepo sveti Ivan 
Krizostom, baš zato ih mrzim i oduravam i jer se zovu kršćani, a 
čine djela poganska. 

Velim poganska djela, jer je jasno kao sunce, da Gospodin 
Bog ne može s time imati nikakva posla, a prema tome ni dobri 
duhovi. U koliko se dakle na spiritističkim sjednicama ne radi o 
ordinarnim prevarama, i u koliko se duhovi javljaju, mogu to sa- 
mo biti zli duhovi, sluge onoga prokletoga duha, za kojeg je Isus 
Krist rekao, da je «otac laži». (Iv. 8. 44.), i tmine. I zato nije 
čudo, da kao što svaki «koji čini istinu, ide k svijetlu, da se obja- 
ve djela njegova, jer su u Bogu učinjena», (Iv, 3. 21.), tako i sva- 
ki koji čini zlo, mrzi na svijetlo i ne ide k svijetlu, da se ne do- 
kažu djela njegova. (Iv. 3. 20.). 

Tu je najdublji razlog, zašto se spiritisti skrivaju kao šiš- 
miši po tajnim kabinetima. Sotona, vladar tmine, uvijek voli, da 
se skriva u tmini, da ga ljudi ne prepoznaju i da ih tako lakše 
upropasti. A gospodin Bog, koji stanuje «u nedokučivom svije- 
tlu» (II. Tim. 6. 16.) ljubi istinu, ljubi svijetlo. I zato, što je 
imao reći čovjeku, rekao mu je u Svetom Pismu, rekao mu je 
preko Sina svoga Isusa Krista, Spasitelja našega, «govori mu pre- 
ko Crkve Kristove, koja ostaje danas i do vjeka stup i utvrda is- 
tine». (1. Tim. 3. 15.). 


Zato s pravom zaključuje veliki crkveni naučitelj sv. Toma 

Akvinski: «Zločin je dati se pučavati od sotone, kad nam Sveto 
Pismo, kao riječ Božja stoji na raspolaganju», da odanle crpimo 
istinsku spoznaju. A ako već hoćemo imati veza s dušama pokoj- 
nika, koji su nam bili dragi i mili, onda je ta veza moguća samo 
preko Krista Spasitelja, «koji je od Boga postavljen kao posred- 
nik izmedju Boga i ljudi», (1. Tim. 2. 5.), koji je glava vojuju- 
će, trpeće i slavne Crkve, ljudi na zemlji, duša u čistilištu i svetaca 
na nebu, a nikako ne preko oca laži i tmine — sotone. Zato gri- 
ješi svaki katolik, koji se samovlasno upušta u takove sivari pri- 
sustvujući spiritističkim «razgovorima i priredbama!» (Oficij 26. 
VIII. 1917.). 

Katoličke akademičarke! Kakogod je spiritizam ogavnost u 
očima Božjim, tako je i ludost u očima svakog razboritog čovjeka. 
Zašto? Pobožni psalmista gledajući u duhu bunu naroda i knezova 
narodnih protiv Krista, pomazanika Božjega, pita: «Zašto se bune 
narodi i puci kujući lude osnove? (Ps. 2. 1.)...Onaj koji sjedi na 
nebesima smije im se i podruguje»! (Ps. 2. 4.). 

A što su drugo, pitam vas, spiritističke ludorije, nego buna 
protiv Boga i odredaba njegovih? Ljudi su ogreznuli u grijehu, 
duševno su bolesni i kao takovi ne ćute više (dakako vlastitom 
krivnjom) slasti i miline kršćansiva. Oni su si zaželili, kao nekoć 
Židovi u pustinji, egipatskih lonaca s lukom i mesom. Tako i 
spiritisti. Njima nije više dosta evandjelje i nauka Crkve, nego 
oni hoće da direktno govore, bez posrednika, sa dušama pokoj- 
nika. I zato se na njima ispunile za kaznu riječi apostola: «Govo- 
reći da su mudri, postadoše ludi». (Rim. 1. 22.), jer spiritisti 
«zamjeniše istinu o Bogu lažju i služe se stvorenjem protiv: Stvori- 
telja, koji je blagoslovljen u vijeke». (Rim. 1. 25.). 

I zato ih predade Bog pohotama srca njihova. (Rim. 124.). 
I zato se nitko razborit ne čudi, kad čitamo o tolikim prevarama, ko- 
je su se zbile i koje se zbivaju u vezi sa spiritizmom. Godine 1921. 
raspisale su neke amerikanske novine nagradu od 12.500 dolara 
onome mediju, koji bi pod dovoljnim uvjetima kontrole mogao 
nedvojbeno dokazati i pokazati spiritistička zbivanja. Javio se je- 
dan jedini medij, a i taj jedan je zatajio. 

Radi toga se nitko razborit ne čudi, da toliki pristaše spiri- 
tizma svršavaju konačno u ludnici u duševnoj tami, jer su služi- 
li i slušali glas kneza tmine umjesto glas svijetla, glas Kristov, 
koji im govori preko Svete Crkve. Niti se puno čudimo, da mno- 
gi, koji su pošli tim krivim putem spiritizma, svršavaju konačno 
samoubojstvom. 

Katoličke akademičarke! Blagdan Katarine, djevice i mučenice, 
živa je opomena za vas, da slijedite glas svetog Pavla Apostola, te 
budete «Bez prijekora i bezaslene, djeca Božja bez mane, posred 

roda nevaljaloga i pokvarenoga, u kojem svijetlite kao zvijezde u 
svijetu držeći riječ života! (Fil. 2. 1.). Kad se je god. 1808. izvodio 
u Beču Haydnov oratorium «Stvaranje» i završio veličanstveni odlo. 
mak «neka bude svijetlo», dočekao je velikog majstora tako srda- 
čan i oduševljen aplauz, da su mu suze došle na oči. Digao se, zah- 
valio se i, uprvši prstom prema gore, reče: «Ne dolazi to od mene 
dolazi odozgora!» : 

Jest! Svijetlo svijeta ne dolazi iz oskurnih Spiritističkih sjed- 
nica, iz tamnih kabineta, nego s neba, a to svijetlo je Isus Krist! Sli- 
jedite ga i vi po primjeru svete Katarine, djevice i mučenice, ako 
hoćete biti uistinu prosvjetljene ! 








Br. 48. 
MUŽEVIMA 


Psovka je crna nezahvalnost prema Bogu i puka zlo- 
ba i velika narodna nesreća! 


Propovijed Preuzv. Nadbiskupa dra. Alojzija Ste- 
pinca u katedrali prigodom počeika kampanje protiv 
kletve za vrijeme adoracije 2. veljače 1944. 


(Katolički List: br. 6. Zagreb, 10. veljače 1944.) 


Katolički muževi ! 


Kažu da na obalama Mrivoga mora raste tako zvana sodomska 
jabuka. To je plod koji izvana izgleda lijep i svjež. Nu kad putnik, 
koji je željan okrepe, posegne za tim plodom i otvori ga, onda 
vidi da je unutra sasvim crn i još k toma prazan, 

Izgleda, da takva sodomska jabuka nalazi osobito plodno tlo u 
našem narodu, a ime joj je psovka i kletva. Ona se ludama i pokva- 
renjacima čini osobito zgodnom, da njome utaže svoj jad ili začine 
neslane šale. Ali ako se ta sodomska jabuka, —kletva— malo otvo- 
ri i pogleda, onda vidimo i u njoj dvije stvari. Vidimo, da je prije 
svega skroz na skroz crna po svojoj nezahvalnosti što ju psovač iz- 
kazuje svome Stvoritelju. Vidimo, da skroz na skroz šuplja obzirom 
na cilj, koji se njome poztizava. . . Puri 

Prva tvrdnja koju postavljamo jest, da je sodomska jabuka, koju 
zovemu kletvom skroz na skroz crna po nezahvalnosti, koju pso- 
vač izkazuje svome Stvoritelju. Jer onaj, iko nije slijep na oba oka, 
taj vidi na svakom koraku, kolikim nas je dobročinstvima Bog 'oba- 
suo i u naravnom i u vrhunaravnom :pogledu..U naravnom pogledu! 
Bilo bi vrlo zanimivo čuti, za koliko bi kuna jedan psovač dao sebi 
iskopati, recimo, oči? Za koliko bi se kuna dao odsjeći jednu ruku? 
Za koliko jednu nogu? A nisu li sve to nezasluženi darovi Božji? 
A zahvalnost svome Stvoritelju izkazuje psovač. tako, da prokli- 
nje i po blatu povlači sveto ime Njegovo. Nu iko da izbroji darove 
Božje? Ta Crkva javno moli prigodom Tedeuma - Bože čijemu 
milosrdju nema mjere i čija dobrota beskrajno je blago! Ta Bog 

nam je dao ne samo oči, nos i usta, ruke i noge, nego nam svaki dan 
daje zrak, koji udišemo. Daje nam stan i hranu, daje nam odijelo, 
daje nam sve potrebno za život tijela. To znade svatko osim onoga, 
za kojega veli Sveto Pismo: «Reče luda u srcu svome, nema Boga!» 
(Ps. 13. 1.). A za sve te darove izkazuje psovač zahvalnosi svome 
Stvoritelju tako, da povlači po blatu sveto Ime Njegovo , prokli- 
njući ga svojim poganim ustima ! 

A nismo li kao narod primili nebrojene darove iz ruke Božje? 
Tko nas je doveo u ove krajeve, koje zovemo «lijepa naša domo- 
vina», ako ne ruka Božja? Tko nam je dao ono divno more, ako ne 
Bog, i to bez ikakve naše zasluge? Tko nam je zasadio ove divne 
šume i zasijao plodna polja, ako ne ruka Božja? Tko nam je utro- 
bu zemlje napunio bogatim rudama, a brežuljke okitio najplemeni- 
tijim vinogradima, ako ne ruka Božja? Tko nas je sačuvao ovdje 
kroz trinajst stotina godina, ako ne Bog? A što ću reći o našem je- 
ziku, za kojega govori pjesnik: «Zuji, zveči, zvoni, zvuči, šumi, 
grmi, tutnji, huči, to je jezik roda moga!» Nije li to čisti dar 
Božji? I baš taj dar mora psovač upotrijebiti za to, da njime u 
znak zahvale psuje svoga Boga, svoga Stvoritelja? 

Rimski pisac Plinije pripovijeda, da je jedan pas, čiji je gos- 
podar bio ubijen od razbojnika, ostao uz svoga gospodara. Prem- 
da je pas i sam bio sav pokrit ranama, ipak je napinjao sve svo- 
je sile, da odvrati od lješine svoga gospodara grabežljive ptice i 
divlje zvijeri, da ne rastrgaju lješinu, a drugog nekog Rimljanina, 
koji je bio osudjen na smrt, slijedio je njegov pas vjerno do vrata 
tamnice. Tu je stajao čitavo vrijeme, dok nisu gospodara izveli na 
stratište. I kad su lješinu gospodara bacili u rijeku, skočio je pas 
u vodu i trudio se svim silama, da lješinu svoga gospodara izvuče 
napolje, da ne potone u vodi. Tako iskazuje pas zahvalnost svo- 
me gospodaru, za ono malo dobročinstva što mu gospodar učini, 
kad mu baci oglodanu kost. A čovjek, kojega njegov Stvoritelj 
obasipa dobročinstvima duše i tijela, taj svome Stvoritelju u znak 
zahvalnosti pljuje u lice proklinjući sveto Ime Niegovo! I ta ie 
nezahvalnost to gadnija, što su veća dobročinstva. A čovjek ne pri- 
ma, kao što životinja, od svoga Stvoritelja samo tjelesna dobro- 
činstva, nego što je neusporedivo veće, beskrajna dobročinstva 
duhovna. Jer Bog nas je ne samo stvorio, nego i svojom krvlju 
otkupio na drvu križa. Bog nam daje ne samo tjelesni kruh, nego 
i andjeoski kruh dušama našim, sveto tijelo Isusovo. Bog nam 
daje zdravlje ne samo tijelu, nego nam liječi duše u svetom sa- 
kramentu pokore. Bog nam daje ne samo stan na zemlji, nego nam 
obećaje vječno prebivalište na nebu. A psovač mu u znak zabval- 
nosti za sve to pljuje u lice, proklinjujući sveto Ime Njegovo! 
Svaki, dakle, psovač stavlja sam sebe na nivo daleko niži od psa, 

koji nikad ne zaboravlja zahvalnosti i privrženosti svome gospodaru, 
makar nema razuma. 

Nu kletva, ta sodomska jabuka, nije samo potpuno crna iznu- 
ira zbog nezahvalnosti psovaća prema Bogu, nego je i potpuno 
prazna, jer ne predsiavlja ništa nego pustu zlobu. Pijanica ima 
barem nešia od svoga pijančevanja. Bludnik ima stanoviti užitak 
od svoga grijeha. Lakomac zgrće barem novac na kup. Ali psovač 
nema ništa. Hula na Boga i psovka jest grijeh čiste zloće. Ona je 
alentat na kralja kraljeva. Zaio je sv. Toma Akvinski i Sv. Jero- 
nim ubrajaju medju najieže grijehe, jer ide izravno za umanje- 
njem časti Božje, a ne tekar neizravno, kao blud, pijanstvo i dru- 
gi grijesi. 

Kaiolički muževi! Vi ste odlučili da svim svojim silama pora- 
dite na istrebljenju ove sodomske jabuke, kletve u hrvaiskom na- 
rodu. I pravo je tako! Muževi su je zasadili na hrvatskom tlu, 
muški ponos zahiijeva, da je muževi i istrijebe sa hrvatskoga tla. 
Ali, jedno bih vam ipak želio staviti na srce. Primiti tu stvar uis- 
tinu muški u ruke! Ja ne bih htio vidjeti, kad bi se samo deseci 
tisuća muževa u hrvatskom narodu svojski prihvatilo toga posla, da 
li se ne bi ova sodomska jabuka izkorijenila prije, nego bi donije- 
la svoj plod, koji bi za naš narod mogao biti upravo fatalan. Nije 
najme najgore to, što je ta sodomska jabuka iznuira crna i praz- 
na, to jest crna po svojoj nezahvalnosti prema Bogu, a besmisle- 
na obzirom na cilj koji se postizava. Kletva je za jedan narod 
upravo sudbonosna stvar, a lo možemo ustvrditi napose za naš na- 
rod u ovim časovima, koje proživljuje. 

A zašto, pitat ćete me? Zato, jer se radi o biti i ne biti i ve- 
ćim narodima, a kamo li ne našem. A znate li, što je za psovača, 
a prema tome i za psovački narod rekao Gospodin Bog? Rekao je 
i toga ne opoziva: «Oni koji Ga blagoslivlju, baštinit će zemlju, 
a oni koji Ga proklinju, istrijebit će se!» (Ps. 36. 22.) 

A ako se još k tome sjetimo proročanstva Majke Božje Fa- 
timske, da će nekoji narodi u ovoj oluji nestati s lica zemlje, ne 
će li zasuziti oči svakome od nas kod pomisli, a što, ako bi to bio 
narod psovača, kao što je hrvatski narod? 

Katolički muževi! Ja mislim, da vam je jasno kao na dlanu, da 
nema većeg protivnika hrvatskog naroda, nego li su njegovi pso- 
vači, pa zvali se neznam kako mu drago, pripadali kojemu dra- 
go staležu i zauzimali koji mu drago položaj u društvu. Što nam 
je dakle činiti? Zar nas Gospod zbilja kani istrijebiti? Ja mislim 
da ne! A zašto ne? Zato jer je rekao: «Tako živ bio, govori gos- 
pod Bog, ne će smrti bezbožnika, nego da se bezbožnik vrati s pu- 
ta svojega i živi!» (Ezek. 33. 11.). 

Na vama je sada, muževima, u prvom redu, da se bezbožni pso- 

Vači vrate sa svoga opakoga puta k Bogu, da se sodomska jabuka 
psovke i kletve izkorijeni za uvijek sa hrvatskoga narodnoga tla, 
ako želimo da ostanemo baštinici ove lijepe zemlje, koju nam je 
pred 1300 godina darovala ruka Božja. Sumnjate li možda u uspjeh? 
Ja ne sumnjam ni najmaje, ako budete odlučni kako se pristoji 
muževima. 

Za vrijeme francuske revolucije došao je jedan bataljun revo- 
lucionara u jednu crkvu, da je opljačka. Junačka žena Katarina 
Jourdan stupi pred njih i reče: «Ako ste vojnici, onda ćete poš- 
tivati jednu ženu. Ako ste kukavice, onda mi prije odrežite gla. 
vu, nego li dirnete u sveto Otajstvo». Na to stupi k oltaru, uzme 
kalež sa svetim Otajstvom i ode posred divlje soldateske, koja je 
spustila oružje na počast uz povik: «Živila Božja gradjanka!» A 
ja vjerujem, da će još prije kapitulirati poganska usta psovača 
pred vama, muževima, ako na obranu Božje časti učinite ono, što 
morate i što možete, ako složno istupite. Jer u tom je slučaju uz 
vas Bog, svi kulturni i pošteni ljudi, svi koji iskreno ljube ovu 
ispaćenu i tolikom krvlju natopljenu hrvatsku grudu! 

Br. 49. 
AKADEMIČARIMA 


Svaki naobraženi katolik mora cijeniti Sv. Pismo, ali 
i živu riječ Božju! 


Propovijed preuzvišenog g. Nadbiskupa dra. Alojzi- 
ja Stepinca akademičarima prigodom uskrsne sv. is- 
povijedi i pričesti 26. ožujka 1944. u Zagrebu. 


(Katolički List: br. 13. Zagreb, 30. ožujka 1944.) 


Katoličke akademičarke i akademičari ! 


U jednoj anglikanskoj crkvi, gdje su pokopane mnoge glasovite 
ličnosti, može se na jednoj mramornoj ploči čitati i ovaj natpis: 
«Dubius vixi, incertus morior, quo eam nescio! — U sumnji sam 
živio, u nesigurnosti umirem, a kamo idem neznam!» Možda će si 
sličan natpis staviti na grob i mnogi čovjek naših dana, i on je pun 
sumnje. Živi kao da nema života preko groba, ali ipak strepi pred 
smrću. Diči se svojim znanjem, a neznalica je u najvažnijim život- 
nim pitanjima. I kad promatramo ovu veliku duševnu bijedu najve- 
ćeg dijela čovječanstva, onda se i nehotice pitamo, gdje je razlog, 
da ljudi ovako živu, i zar je Bog zbilja ostavio čovjeka ovako bespo- 
moćna na zemlji, da luta bez svrhe i umire bez nade? Bila bi veli- 
ka krivica, tko bi se usudio ovako nešto prigovoriti Bogu. Ta zar 
nije rekao sv. Pavao Atenjanima na Aeropagu: «I učinio je (Bog), 
da od jednoga sav rod ljudski stanuje po svoj zemlji, i postavio je 
odredjena vremena i medje stanovanja njihova, da traže Boga, 
ne bi li ga kako napipali i našli, premda nije daleko ni od jednoga 
od nas. Jer u njemu živimo, mičemo se i jesmo.» (Dj. Ap. 17. 26. 
28.) A ako nitko nema prava prigovoriti Bogu, da ga je ostavio bes- 
pomoćna u svijetu, da luta bez nade i umire u očaju, još manje ima 
pravo da prigovori katolik. Njemu je Bog stavio tolika sredstva na 
raspolaganje, da samo sebe mora kriviti, ako živi u sumnji i u 
nesigurnosti. Na jedno osobito sredstvo želio bih svratiti vašu paž- 
nju. To je riječ Božja. Riječ Božja pisana, ali i živa riječ Božja. 

Godine 1867. dojašio je u jedno selo u južnoj “Africi neki 
trgovac. Na ulazu u selo igrala su se burska djeca na pješčanom 

tlu. Najednom opazi trgovac kako se u ruci djece nešto svjetluca 
na sunčanom svijetlu. Dodje bliže i djeca mu za par komadića bru- 
šenog stakla izruče svijeileće kamečke, što su ih držala u ruci, 
kad je u gradu pokazao te kamečke draguljaru, zapita ovaj začu- 
djeno: «Prijatelju odkuda vam to? Pa to su diamanti!» Trgovac 
nije odao svoju tajnu. U svoj tišini kupio je toliko zemljišta oko 
onog sela, koliko je samo mogao cijelim svojim imetkom, i postao 
bogatim čovjekom. Tim danom počelo je iskorišćavanje južno- 
afričkih diamantnih nalazišta. 

Toj djeci, koja su svoje diamante dala za brušeno staklo, slič- 
ni su mnogi i mnogi ljudi naših dana, napose u takozvanim izobra- 
ženim krugovima. Često imadu u kući nagomilanu čitavu biblio- 
teku raznih romana. Ali da zatražite od njih Sveto Pismo, da vam 
uzajme ili drugu kakvu religioznu knjigu, dobili biste često odgo- 
vor, da je nemaju, jer to nije više suvremeno. Da li se je onda ču- 
diti takvim ljudima, da moraju jednom stavljati na svoj grob natpis 
— dubius vixi, incertus morior, quo eam nescio? — Jer bljutavi 
romani, koje je često pisala bolesna mašta ne mogu dati odgovora 
na živoina piianja čovjekova. Sva svijetska književnost, bila ona 
kako sjajna, u poredbi sa svetim Pismom, iom riječju Božjom, 
nije ništa drugo nego prolazna zvijezda, koja sav svoj sjaj prima od 
sunca. 

Svaki dakle obrazovani katolik morao bi, ako ne će da bude 
neznalicom u najvažnijim životnim pitanjima, poznavati Sveio 
Pismo, pisanu riječ Božju. Ono je, kako je lijepo rekao Lacordai- 
re: «Drama životnog cilja, prapovijest čovječanstva, filozofija 
svetaca, zakonik izabranoga naroda Božjega. Ono je skup istina, ko- 
je su mu potrebne, povelja njegovih prava, riznica njegove nade, 
bezdan njegovih uijeha. Ono nam govori o Kristu, Sinu Božjemu i 
o našem odkupljenju.» 

Ni za vas, dragi akademičari i akademičarke, ne bi smjelo Sve- 
to Pismo biti knjiga zapečačena sa sedam pečata, ako hoćete imati 
ispravnu orijentaciju u sadašnjim teškim vremenima. Jer Sveio 
Pismo po riječima svetog Augustina, nije ništa drugo nego: «listo- 
vi, koje smo primili iz naše nebeske domovine; listovi koji nas 
opominju da provodimo čestit život na zemlji». Bilo bi ne samo ne- 
inteligentno, nego upravo fatalno, iko bi te listove iz nebeske do- 
movine, od Oca nebeskoga, prezirao ili omalovažao. Jednoga dana 
išao je neki teolog posjetiti na klinici svoga prijatelja iz mladih da- 
na, koji je ležao ondje teško bolestan. Boljelo ga je nešto uho. 
Ali kako su.mu iz nepažnje uštrcali sublimat, nastalo je silno 
gnojenje i nesretni je čovjek morao trpiti užasne boli. I kad sam, 
veli dotični. teolog, stupio k njegovu krevetu i nastojao ga utješ!- 
ti, okrene glavu prema stoliću kraj kreveta, otvori ladicu i poka- 

že mi dvije stvari, koje su bile unutra. Jedna od tih bio je nabit 
samokres, a druga Sveto Pismo Novoga Zavjeta. «Gledaj, — pro- 
šapće tihim glasom posjetiocu — Jedna od ovih dviju stvari mo- 
rala je pobijediti. U mojim strašnim bolima bila su samo dva iz- 
bora za mene — ili, ili! Bogu dragom hvala, pobijedila je ova 
mala knjiga! Iz nje sam crpio utjehe i snage, da sam mogao iz- 
držati.» 

Tko zna, dragi akademičari i akademičarke, ne će li na vas 
kada doći slična kakva teška kušnja? U tim časovima biti će vam 
pisana riječ Božja, Sveto Pismo, utjeha i dat će vam više snage, 
nego sva literatura ovoga svijeta. Nastojte zato u vlastitom intere- 
su udubiti se čitanjem i razmišljanjem u divne ljepote pisane ri- 
ječi Božje, Svetog Pisma. 

Ali nije ovo dovoljno za katolika. On mora biti isto tako ljubi- 
telj žive riječi Božje, koju naviješta svećenik kao zastupnik Bož- 
ji. «Declaratio sermonum tuorum iluminat et intellectum dat par- 
vulis! — Tumačenje riječi tvojih prosvijetljuje i urazumljuje 
malene». (Ps. 118. 130.). Nema sumnje, da bi teško griješio du- 
šobrižnik, koji bi zanemario dužnost naviješćivanja riječi Božje. 
Ali nema sumnje ni o tome, da bi radio zlo i svaki katolik, bio 
on inetektualac ili priprost čovjek, koji bi prezirao i omalovaža- 
vao riječ Božju, što ju svećenik kao zastupnik Božji nedjeljom i 
blagdanom naučava u crkvi, Isus Krist je išao tako daleko, da je 
ovaj prezir i ovo omalovažavanje riječi Božje označio kao siguran 
znamen zabačenja. Jer znate li što govore Židovima u današnjem 
evandjelju sv. Mise?» Tko je od Boga riječ Božju sluša. I zato 
vi ne slušate, jer niste od Boga!» (Iv. 8. 48.). Kako teška i ozbiljna 
opomena! 

Da! Tu moramo tražiti takodjer duboki razlog pada našeg in- 
telektualnog svijeta, što je zanemario riječ Božju, koju naviješta 
svećenik u crkvi. Jer onaj koji preporadja duše, nije svećenik, ka- 
ko oni to misle, nego milost Božja, koja se svećenikom služi kao 
kanalom kroz koji dolazi u. duše. 


Donoso Cortes, koji je svojedobno bio španjolski poslanik u Pari- 
zu, bio je jedan od najmarljivih slušalaca propovijedi, pa i onda, 
kad bi ju držao zadnji seoski župnik kakve siromašne župe. Kad 
su ga jednom prijatelji upitali, kako on, čovjek tako visoke nao- 
brazbe i profinjenog duha, voli slušati priproste propovijedi sve- 
ćenika, dade im lijepi odgovor: «Kad svećenik govori s propovi- 
jedaonice i naviješta riječ Božju, onda ja uvijek iza njega vidin 
Boga!» 

Ako je pak u svim vremenima slušanje riječi Božje bilo od to- 
like važnosti za čovjeka, a ono je sigurno danas još više, nego 
ikada prije. Jer rijetko su se kada tolike zablude u jedan mah 

širile svijetom, kao što je to slučaj danas. Pa ako je čovjeku po- 
trebna hrana za tijelo da ne klone, potrebno mu je i svijetlo za 
dušu, da ne zaluta s puta istine i pravde. Zato se ne čudimo ni 
malo psalmisti, koji tako vruće moli: «Pošalji svijetlost svoju i 
istinu svoju, neka me vode i izvedu na svetu goru tvoju i u šato- 
re tvoje!» (Ps. 42. 3.). 

Neka to bude i vaša svakodnevna molitva! Onda ćete shvatiti, 
da i ovim teškim zbivanjima sađašnjice progovara Bog čovje- 
čanstvu, ne bi.li ga privukao k sebi, makar nažalost, ogroman dio 
čovječanstva ne razumije ni sada toga glasa. Njima je daleko ve- 
ći problem svagdanji tjelesni kruh, nego li riječ Božja, za koju je 
rekao Krist: «Ne živi čovjek samo o hljebu, nego o svakoj riječi, 
koja izlazi iz ustiju Božjih!» (Mt. 4. 4.). Neka ona bude i za vas 
počelo života! 

Br.. 50. 


NAŠIM“ KNJIŽEVNICIMA NA: RAZMATRANJE 
Dr. Alojzije Stepinac, nadbiskup 
(Katolički List: br. 19, Zagreb, 11. svibnja 1944.) 


Jednom zgodom rekao je Lacordaire: «Književnost je jednoga 
naroda mjerilo njegove istinske kulture. Kad je nastala Atena 
bila je Palada Atena grčka božica. Samo oni narodi, koji idu u sus- 
ret propasti, ne razumiju više vrijednosti književnosti, jer stav- 
ljaju materiju nad idejom i nisu više uobće sposobni da još gle- 
daju pravo svijetlo.» 

Mislim prema tome, da se za hrvatski narod ne bi moglo reći, 
da ide u susret propasti. Jer, kraj svih nedaća, koje su ga bile u 
prošlosti, stvarao je on svoju književnost. I u poredbi s drugim 
narodima koji su kroz stoljeća živjeli i razvijali se pod daleko po- 
voljnijim okolnostima, mislim da se hrvatski narod ne treba sti- 
djeti svoje starije književnosti. No i danas, kad ga bije ne manje 
nedaća, može se reći, da naš narod cijeni pravu književnost. Tre- 
ba samo pogledati, kako naš seljački svijet željno čeka izdanja 
Hrvatskog Književnog Društva Svetog Jeronima. A iko ne zna, u 
kakvo se već poduzeće razvio Hrvatski Izdavalački Bibliografski 
Zavod, koji izdaje Hrvatsku Enciklopediju, koja sigurno ne zaos- 
taje ni malo za najboljim izdanjima i velikih naroda? To sigurno 
ne bi bilo moguće u narodu, koji je izgubio smisao za ideje i 
cijeni jedino materiju. 

Ne možemo li isto tako reći, da je svaki pojedini naš književ- 
nik novijeg doba ostao na visini i odgovorio svome pozivu? Zašto 
to pitam? Zato, jer će svaki od nas, da se poslužim riječima 
Paula Bourgeta, ako sadje na dno svoje savijesti, morati priznati, 
da ne bi bio posve isti, kad ne bi čitao ovo ili ono djelo. Drugim 
riječima, da li je svaki naš književnik novijega doba barem nas- 
tojao, da svojim djelima čitaoce učini boljima? To bi bez sumnje 
morala biti osnovna misao svakoga književnika. Ako ikada, a ono 
sigurno danas, kad svojim očima gledamo podivljalost u svijetu, 
kakve ne pamti ni seoba naroda ni punski ratovi. Oduvijek mi se 
gadilo glorificiranje ovakve knjiženosti, koja ljuđe vuče u blato, 
gdje se valjaju svinje. Prije nekoliko godina napisao je neki mi- 
nistar_ predsjednik knjigu o braku, u kojem zagovara spolni ži- 
sot brata | sestre. Tko bi se usudio ustvrditi, da je dotični dao is- 

tinski doprinos književnosti? Jer ne čine pravu ljepotu lijepe frazu, 
nego lijep ljudski život u skladu sa razumom, tom božanskom is. 
krom u čovjeku. koja ga diže nad životinju i čini krunom svega 
stvorenja, 

Književnici vrše golemi utjecaj na narod. Zato se ne čudirno, 
kad u Jčrgensovoj priči «Sjena» stranac govori pjesniku: «Pro- 
misli, da mi drugi to proživljujemo, što vi pjesnici pišete. Mi 
smo takvi, kakvima nas vi načinite. Mi smo čisti, ako ste vi čisli, 
nećudoredni, ako vi to hoćete!» 

Ali ako književnici vrše tako velik utjecaj, to njemu odgovara 
i velika odgovornost. Koliko djevojaka ima svoj pad zahvaliti lo- 
šem romanu! A ne će li onda i tu vrijediti ono, što je Krist rekao 
židovskim «književnicima» i farizejima: «Teško vama, književ- 
nici i farizeji, licemjeri! Vi zatvarate kraljevstvo nebesko od 
ljudi. Vi semi ne ulazite, niti date da ulaze, koji bi htjeli » 

Ne vrijedi tu puno izgovor, da svaki čitalac imade razum, da 
prosudi, što je za njega dobro, a što ne. Ta zar nije već stari La- 
tinac morao konstatirati žalosnu činjenicu — video meliora pro- 
boque, deteriora sequor — znam, što je bolje, ali nažalost slije- 
dim ono, što je gore! Čitaoce valja sebi predstaviti onakvima, 
kakvi jesu: ljudi podložni i te kako sugestiji pisca. Zvuči nam 
neobično, što je u svoje doba rekao Bečanima P. Abel, ali i zna- 
čajno za čitaoce: «Vi ste Bečani ludji nego štakori. I to ću vam do- 
kazati. Štakorima se podmetne otrov i žderu ga i poginu. Vama 
Bečanima takodjer se podmeće otrov. Ne u arsenu, nego u prljavim 
romanima i novelama. I vi gutate i propadate. No vi ste svoj otrov 
platili još i novcem. Toga štakori ne čine. I zato rekoh, da ste 
gluplji od njih!» To je eto prosječni čitalac. Odgovornost je dakle 
književnika vrlo velika pred Bogom, a i pred vlastitim narodom, 
koji ima pravo od svojih sinova očekivati, da ga barem ne ubi- 
jaju, ako ga već ne pomažu. Jer «pero koje vodi prljava ruka» 
som rekao je Louis Veuillot,—» ono je najoštriji bodež i najstraš- 
niji i najtrajniji otrov». 

Što je razlog, da pojedini književnici zadju na putove, koji 
nisu u skladu s kršćanskim naziranjem? Jedno je slabost ljudske 
naravi, sklone na zlo. A onda želja za imenom, kao da se ne može 
biti velik, ako se ostane na tlu kršćanstva i njegovih moralnih 
zasada. Zar Dante nije i danas veći od tolikih drugih veličina? ] 
nije li ga baš kršćanstvo učinilo velikim? Zar bi naš Gundulić bio 
veći, da je sašao sa svetih visina kršćanstva na nizke puteve svije- 
ta? Tko će se razborit usuditi tako nešto ustvrditi? 

A ne zapažamo li kod mnogih pisaca, koji su u ranijim danima 
zauzimali negativan stav prema kršćanstvu, da taj stav moraju i 
sami kasnije korigirati? I to nije ni najmanje škodilo njihovu 

ugledu i veličini. Ta kršćanstvo jest i ostaje za uvijek neiserpivo 
vrelo dubokih misli, umjetničkih pobuda, oplemenjivanja duše. 
Ja bih se usudio reći i jedino. Jer kako lijepo reče sveti Augus- 
tin.— «sve lijepo potječe iz najviše ljepote, a to je Bog!» Pa i 
najveći geniji tek po vjeri se usavršuju. Kad je Michelangelo stva- 
rao krasote Sixtina, bila je njegova jedina lektura Dante i Sveto 
Pismo. 

U koliko su se dakle u nekoliko zadnjih decenija pojedini na- 
ši književnici počeli udaljivali od izvora kršćanstva, mislim da raz- 
voj prilika u svijetu opravdava i te kako povratak na te izvore. 
Hrvatska književnost može time samo dobiti, a baš ništa izgubiti. 

Veli se doduše, da idemo u susret novome svijetu i da se stari 
poredak ne će više nikada vratiti. To može u stanovitom smislu 
biti istina. Ali narav ljudska ne može se izmijeniti. Ona jest i os- 
taje uvijek ista. Bitno čovjek nikada ne može prestati biti ono, 
što jest, čovjek, koji imade ne samo tijelo, nego prije svega neumr- 
lu dušu. I što se tu dušu bude nastojalo više privezati uz zemlju, 
kao što to čine različiti materijalistički sistemi, to većom će sna- 
gom prije ili kasnije ona opet tražiti izvor, odakle je potekla, 
Boga. I više sam nego uvjeren, da će se unatoč tomu, što se zad- 
njih nekoliko decenija pod uplivom liberalizma s nekim omalovaža- 
vanjem gledalo na književnika s katoličkom orijentacijom, prije ili 
kasnije s ogavnošću odvraćati čitalačka publika od djela književ- 
nika, koji su s prezirom ili cinizmom prelazili preko zasada, na 
kojima se temelji čestiti ljudski život. 

Nitko nije isticao niti ističe toliko veličinu čovjekovu, kao što 
kršćanstvo, katolicizam. Ali i slabost i bijedu čovjekovu. I njegovu 
veličinu i njegovu slabost izriče jednom riječju — čovjek je stvor, 
ali stvor, koji je proizašao iz ruke Boga živoga, na sliku i priliku 
Njegovu! Izmedju ta dva pola brodi književnik. Neka ne raspiruje 
svojim djelima strasti, neka ne propovijeda neobuzdanu slobodu 
pojedinca, neka ne stvara nikakvog «nadčovjeka», jer čovjek jest i 
ostaje samo stvor! Ali neka ne unosi ni pesimizma, zdvojnosti u du- 
še, jer čovjek jest i ostaje kraljevskog porijetla. On je dijete Božje, 
baštinik kraljevstva nebeskoga, ako savijesno ispuni funkciju, koju 
mu je Stvoritelj odredio. 

Neka tomu pripomogne i hrvatska književnost! Onda će zasjati u 
pravoj veličini. Sve drugo nije nego varka, koju će Bog jednom 
otkriti....., 

Br. 51. 


MARIJINA KONGREGACIJA SREDSTVO ZA SAMO:| 
POSVEĆENJE | APOSTOLAT. 


Propovijed preuzvišenog g. Nadbiskupa dra. Alojzi- 
ja Stepinca 14. svibnja 1944. u isusovačkoj crkvi pri- 
godom proslave svjetskog kongreganističkog dana i 
četrdesete godišnjice kongregacije učiteljica i prima- 
nja učitelja u Marijinu Kongregaciju. 


(Katolički List: br. 20, Zagreb, 18. svibnja 1944.). 


Drage zbornice i zbornici Marijini ! 


. Godine 1910. vodio je anarhista Sebastijan Faure jednu skup- 
štinu u nekom francuskom gradu. Okrenuo se prema svojim kato- 
ličkim slušateljima i rekao im: «Mi fućkamo na vaše vječno blažen- 
stvo. Iz ove zemlje iz koje ste vi načinili pakao, mi ćemo načiniti 
raj. Kod nis se ne će govoriti kao u vašem evandjelju — mnogo je 
zvanih, ali malo izabranih, nego — svi su zvani i svi su izabrani !» 
Kad je završio svoj govor, približi se govorničkoj tribini jedna žena 
obučena u crnini. Bila je katolkinja i reče ona Faureu: «Gospodine, 
ja sam imala jedinca sina. Bio je moj ponos i moja nada. Izgubila 
sam ga. Molim vas recite mi, kako ćete vi iz ove zemlje napraviti 
za mene raj, kad mi ne dajete ni trunka nade, da bi ikada više 
mogla vidjeti svoga sina.» Sav odgovor mudroga govornika bio je 
taj, da je nemoćno slegnuo ramenima. ' 

A šta ćemo mi reći za ovo naše doba, u kojem živimo? Ne ope- 
tuje li se. ono s Faure-om nama katolicima: «Mi fućkamo na vaše 
pobožnosti, na vaše dogme, vječno blaženstvo. Mi hoćemo udobno 
živjeti na zemlji, biti slobodni i prosti od vaših dogmi.» I dois- 
ta, tko ne vidi kolike su hiljade ljudi pošle ovom krilaticom? A 
posljedica? Anarhija na sve strane, koje je, po Crkvi smireno i 
zadovoljno ljudsko društvo pretvorila u pakao. 

Značajke su dakle našega doba materijalizam i kao nužna pos- 
ljedica toga opća anarhija. Materijalizam! Možda je tih materija- 
lista malo, ako materijalizam promatramo kao teoriju. Jer mora 
se doista posumnjati u zdrav mozak čovjeka, koji bi htio dokazati, 
da nema Boga Sivoritelja svijeta. Ali u praksi nalazamo mate- 
rijalista vrlo mnogo. Jer što su drugo cni, kojima je sva čežnja 

upravljena na zgrtanje imetka i putene užitke? Mnogo ih je takvih, 
velim vrlo mnogo. Tu je bolnu činjenicu morao konstatirati već 
sveti Pavao apostol, kad govori u svojoj poslanici Filipljanima: 
«Jer mnogi žive, za koje sam vam govorio mnogo puta, a sada 
i plačući govorim, kao neprijatelji Križa Kristova. Njima je 
svršetak propast; njima, je bog trbuh, oni se hvale sramotom svo- 
jom oni zemaljski misle.» (Filip. 3. 18.) 

A ako većina ljudskoga društva danas tako misli, onda opća 
anarhija nije ništa drugo nego nužna posljedica toga materijalistić- 
kog naziranja, kao što je bio slučaj i kod anarhiste Faure-a. U oko- 
lini zaraženoj materijalizmom nema socijalnog osjećaja, ruši se 
princip auktoriteta, na svim područjima preotima mah anarhija. 

I to je baš razlog, da valjda nikada do sada nije bila u svije- 
tu tolika potraga za ljudima, koji imadu srca i razumijevanja za 
zajednicu, koji ne živu samo za trbuh i za novac, koji ne pužu sa- 
mo po zemlji kao gamad, nego vjeruju u carstvo duše i prekogrob- 
ni život. Mislim, da već i sami vidite, kako Marijine Kongregacije 
nikada nisu bile tako aktuelne, kao što su danas; da od čovjeka - 
životinje stvore čovjeka savjesti i srca, pomažući mu da se vine 
do samoposvećenja. 

A onda da vrate ljudima svijest i vjeru u obiteljsku zajednicu 
ljudskoga društva i socijalni osjecaj, da ih učine apostolima do- 
bra. 

Prva velika vrijednost Marijinih Kongregacija jest, što ljude 
podupiru u radu oko samoposvećenja. Onamo od vremena Rous- 
seau-a trudilo se na sve moguće pokazati i dokazati, kako je čovjek 
po naravi dobar i kako se i mimo katoličkog morala može stvoriti 
čestite ljude. Još prije par godina imali ste prilike i kod nas či- 
tati čitave hvalospjeve stanovitom «etičkom pokretu». A na kon- 
cu svih tih pokušaja i tvrdnja ostaje ono što je Papa Lav XIII. re- 
kao u svojoj enciklici «Annum ingressi» : «Kad su jednom raskinu- 
ti okovi, koji čovjeka vežu s Bogom. vrhovnim Zakonodavcem i 
Sucem, onda ostaje samo još bijedni kumir čisto «gradjanskoga» 
ili tako zvanog «neovisnog» morala; jednog morala, koji se ne 
brine za vječne zakone i odredbe Božje, ali koji baš zato po glatkoj 
nizbrdici kliže u ponor i prepušta čovjeka kirovimma njegove vla- 
stite strasti. 

Poštenim, valjanim, čestitim, svetim može učiniti čovjeka sa- 
mo Onaj, koji govori: «Ja sam Gospod Bog vaš; budite sveti, jer 
ja sam svet! (III. Mojs. 11. 44.) Da se vine do poštenja čestitosti, 
do vrhunca svetosti, čovjeku nitko ne može pomoći više od One, 


koja je u svojoj djevičanskoj utrobi nosila utjelovljenu svetost, 


Krista Sina Božjega. Ona; za koju je već Bog u raju: zemaljskom 
navijestio, da će satrti glavu zmiji paklenoj, onoj zmiji, koja pa- 

loga čovjeka vuče u blato i propast. Ona, koju je sam Bog na usta 
andjelova nazvao: «milosti punom». A to je Bl. Djevica Marija. 
Ni malo se zato ne čudimo, kad u analima kongregacije nailazimo 
na imena velikih svetaca kao što je sv. Franjo Saleški, sv. Petar 
Kanizije, sv. Karlo Boromejski, Bl. Marko Križevčanin i toliki 
drugi. 

A _ baš osobna svetost jest najbolja garancija jednog uspješnog 
apostolata, napose u ovim teškim današnjim prilikama. Baš osob- 
na svetost stvara i velike socijalne radnike i reformatore. Koji je 
predstavnik «etičkog pokreta» ili «lajičkog morala» učinio za pobo- 
ljšanje ljudskog društva ono, što je učinio jedan sveti Bosko? Ko- 
ji je predstavnik etičkog pokreta ili lajičkog morala učinio za čov- 
ječanstvo ono što je učinio jedan Petar Kanizije, Karlo Boromej- 
ski, Franjo Saleški, sv. Vinko Paulski, Marko Križevčanin i toliki 
drugi, koji su svojim neumornim radom spasili milijune ljudi od 
propasti i vremenite i vječne. 

Drage zbornice i zbornici Marijini! 

Danas kad slavimo svijetski kongreganistički dan, 40-godišnjicu 
Kongregacije učiteljica i primanje učitelja u kongregaciju, pristoji 
se, da vam stavim na srce vjernost vašim kongregacijama. Kao pastir 
kažem vam, da ćete time učiniti besmrtnu uslugu ne samo svo- 
jim dušama, nego i našem ispaćenom i malone u očaj natjeranom 
narodu. A kažem to zato, jer danas i do vijeka vrijede riječi Crkve 
o Bl. Djevici Mariji: «Tko me nadje, naći će život i crpsti će spa- 
senje u Gospoda»! (Prič. 8. 35.). 

Budite nosioci kršćanskog idealizma u ovom materijaliziranom 
svijetu. Nije čovjek stvoren samo zato, da jede i pije, da zgrće 
imetak, da se podaje putenim užicima, da se kicoški odijeva, da 
trati vrijeme u ludim i nedoličnim zabavama. Naš cilj je mnogo 
viši, kako veli Papa Lav. XIII. u svojoj enciklici «Inmortale Dei»: 
Svi smo mi ljudi rodjeni za najviše i zadnje Dobro, koje leži s 
onu stranu groba, iznad ovoga tako kratkog i punog opasnosti ži- 
vota, u nebu; tamo ima biti čvrsto usmjereno naše stremljenje. 
Samo u Njemu nalazi čovjek svoju potpunu i svestranu sreću». 

Budite, drage zbornice i zbornici Marijini, nosioci vedrog 
kršćanskog optimizma u ovom do očaja dovedenom svijetu. Ako 
tko može i mora biti optimist, a ono sigurno štovatelji Marijini. 
Izgleda da su se približila vremena, kad će Svemogući Bog dopus- 
titi, da Bl. Djevica Marija doživi na zemlji triumf, kakova nikad 
do sada nije doživila. Svi znaci govote, da je Bog u Njezine ruke 
položio sudbinu svijeta. Nikada do sada nije valjda Božja čast bi- 
la toliko popljuvana, tako gažena i izrugivana, kao u naše dane. 
Gažena s lijeva i gažena s desna. Gažena na sveučilišnim katedra- 
ma i u zaprašenim tvornicama. Gažena u obiteljima, gažena u 

javnom životu. A pravilo je, da se Bog neda irajno ismjehivati. 
I ona koja je satrla glavu zmiji paklenoj, ima i danas, koliko- 
god treba, snage da satire u prah sve što se diglo protiv Boga i Bož- 
jeg poredka u svijetu. To nam daje naslućivati i po svojim obja- 
vama u Fatimi. Gore dakle glave i srca, drage zbornice i zbornici 
Marijini! Neka vam ovaj svjetski kongreganistički dan bude novi 
podstrek, da slavu Marijinu širite kuda god dodjete. 





HRVATSKE MARKE SA LIKOM 
KARDINALA STEPINCA 

Br. 52. 


VIŠE NEGO IKADA POTREBNA NAM JE POMOĆ 
DUHA SVETOGA DA KRŠĆANSKI ŽIVIMO. 


Govor Preuzv. Nadbiskupa prigodom dijeljenja svete 
potvrde vojnicima u topničkoj vojarni u Zagrebu 21. 
svibnja 1944. 


(Katolički List: br. 22. Zagreb, 1. lipnja 1944.). 


Vojnici! 


Za vrijeme bitke kod Asperna godine 1809. promairao je Napo- 
leon iz tornja neke crkve razvoj bitke. Iznenada zapne mu oko o 
jednu nisku šumu s one strane Dunava. Predpostavljajući, da bi 
se tamo moglo kriti neprijateljsko topništvo, okrene se prema 
skupini časnika, koji su bili u blizini, i upita, koji bi se od njih 
usudio preplivati preko Dunava i izviditi, da li je njegova sumnja 
opravdana, i ne skriva li se tamo doista neprijateljsko topništvo. Je- 
dan mladi časnik stupi odmah naprijed. Napoleon ga pogleda i 
kratko upita: «Imate li vi doista smjelosti, da to izvedete?» 
— «Veličanstvo, — odgovori gotovo uvriedjen časnik, — vi ste 
me izabrali imedju pet hiljada časnika! To je za mene dovoljno, 
da izvedem, što želite»: 

Onaj, koji je prošao jedan rat, znade vrlo dobro, da se bez 
osobne hrabrosti vojnika i časnika ne dobiva ni jedna bitka. To je 
naša narodna poslovica sažela u riječi: «Boj ne bije svijetlo oruž- 
je, već boj bije srce u junaka!» 

Drugačije, vojnici, ne ide ni u duhovnom ratu, koji je mnogo 
teži i mnogo mučniji nego ikoji drugi rat. Mnogo teži! To je is- 
kusilo već hiljade ljudi prije nego je nastala poslovica: boriti se 
protiv sebe najteži je rat, pobjediti sebe najveća je pobjeda! 
Mnogo mučniji rat, jer traje od poroda do groba, prema riječi- 
ma Svetog Pisma: «Život je čovječji na zemlji ratovanje!» (Job. 7. 
1.) Pokušajte nagovoriti staru pijanicu, da se odrekne vina i raki- 
je. Pokušajte nagovoriti bludnika i ženu bludnicu, da ne trče za 
svojom strašću poput nijeme životinje. Pokušajte nagovoriti os- 
tarijelog tata i provalnika, da se mani kradje. Pokušajte nagovo- 
riti lijenu i rasipnu ženu, da radi i štedi. I vi ćete se brzo uvjeri- 
ti, kako je istinita riječ Svetoga Pisma: «Lakše je podnositi pije- 

sak, sol i grudu željeza, nego čovjeka nerazborita, luda i bezbož- 
noga.» (Crkv. 22. 18.) 
Pa ipak, kolikogod bilo teško i bolno u tom duhovnom ratu, 


.mi smo dužni, ako želimo spasiti dušu, da ostanemo vjerni Bogu 


i zakonu Njegovu, što više da žrtvujemo i život, ako treba. Jer 
znate što je rekao Krist: «Ako li te dakle ruka tvoja ili noga tvoja 
sablažnjava, odsjeci je i baci od sebe; bolje ti je kljastu i hromu 
ući u život, nego li s dvije ruke ili s dvije noge, da te bace u 
oganj vječni. I ako te oko tvoje sablažnjava, izvadi ga i baci od- 
sebe, bolje ti je s jednim okom ući u život, nego li dva oka da te 
bace u pakao ognjeni». (Mt. 18. 8.) 


5 jedne dakle strane osjeća naša bijedna narav svu težinu du- 
hovnog rata, s druge strane naumoljiv je zahtjev Božji, da ispu- 
nimo ono, šio od nas traži. Da li je možda Bog nepravedan ili 
ne zna što radi, kad na nas stavlja takove zahtjeve? Ne! Jer Bog 
nije samo strog zakonodavac, nego i mudar gospodar i dobar otac 
ljudima. A nikada niste vidjeli pametnog čovjeka, da tovari na 
svoga konja ili vola više, nego može vući, jer će ga inače upro- 
pastiti. Niti ste ikada vidjeli lončara, koji pravi lonce od zemlje, 
da ih dulje drži u peći, nego što treba. Niste li vidjeli tamburaša, 
da napinje žicu na tamburi više nego treba, jer će inače puk- 
nuti. 

Kad dakle Gospod Bog kao zakonodavac siavlja na nas zah- 
ijeve i obveze, On se kao mudar gospodar i otac pobrinuo, da 
nam dade i toliko snage, koliko je potrebno, da možemo svoj 
teret nositi, u kušnjana života izdržati i napokon iz te duhovne 
borbe izaći kao pobjednici. Ta nam je snaga danas potrebnija ne- 
go ikada. Tu nam snagu evo daje u sakramentu potvrde, koju će- 
te sada primiti, snagu Boga Duha Svetoga. 

Rekao sam, da nam je ta snaga danas potrebnija nego ikada. 
To je jasno svakome, koji nije slijep na oba oka. Kroz prva tri 
stoljeća kršćanstva morali su svi oni, koji su se priznavali kršća- 
nima, biti spremni na najstrašnije muke, ako nisu htjeli da budu 
izdajice svoje vjere. Povijest nam svjedoči, da su na hiljade kršća- 
na umrli kao junaci svoje vjere, bilo da su bili spaljeni ognjem, bi- 
lo da su bili pogubljeni mačem, bilo da su bili zadavljeni u vodi, 
bilo da su bili pribiti na križ, bilo da su poginuli od napora u 
rudnicima i kamenolomima. Iz tih tristogodišnjih borba izašlo 
je kršćanstvo kao pobjednik, i onda je nastao mir i slobodno ispo- 
vijedanje vjere. Ali nam povijest svjedoči, da kršćanin nije nikada 
siguran, ne će li morati krvlju zapečatiti svoju vjernost Bogu i za- 
konu Njegovu. Za vrijeme francuske revolucije prije stotinu i 
četrdeset godina, palo je na hiljada i hiljade katolika radi svoga 
vjerovanja. A _mi smo još svi živi svjedoci. koliko je hiljada kato- 

lika izginulo isto tako u Španjolskoj, gdje su komunisti počinili 
nad njima grozote, kakovih malo pamti povijest. A znade se do. 
bro, koliko je već katoličkih svećenika poubijano iz istih razloga 
i u našoj domovini u ovih par godina našeg samostalnog držav- 
nog života. 

Ali ima jedno drugo oružje, koje za kršćanina znade biti opas- 
nije nego puška i nož. To je izrugivanje istinama vjere, koje je 
već mnogog katolika slomilo i odvelo u propast. Veće je često puta 
junaštvo izdržati poruge nego li bitku na bojnome polju. Jedne 
godine u nekoj francuskoj vojničkoj školi našao je jedan pitomac 
krunicu na zemlji. «Gledajte, vikne podrugljivo, što je ovo?» Bio 
je upravo ispit u školi, kojemu je predsjedao sijedi jedan maršal. 
Nakon ispita, na kojem se svojim vojničkim držanjem i znanjem 
odlikovao napose jedan mladić, obišao je maršal četu postrojenih 
mladića. Kad je svršio i udaljio se, podigne onaj koji je našao kru- 
nicu, istu u vis uz smijeh i podrugljivi upit: «Tko je izgubio ovu 
krunicu? Tko je još tako glup, da ovako nešto rabi?» I gle, ruku 
za krunicom izpruži upravo onaj mladić, koji se je i znanjem i 
držanjem od svih na ispitu najviše odlikovao: «Ovamo krunicu», 
—poviče: «To je uspomena moje majke, kojoj sam dao obećanje, 
da ću je sobom uvijek nositi i svaki dan moliti». Kad je sijedi mar- 


šal čuo za ovaj slučaj, vrati se natrag, poirepta mladića po ra- - 


menu i pred svima rekne ovo: «Mladi prijatelju, čestitam vam, 
da ste pokazali toliko srčanosti radi svoje krunice, koliko na ispi- 
tu znanja i vojničkog držanja. Ispunjajte i dalje ovako srčano 
svoje dužnosti, i svi će vas ljudi duboko poštivati!» 

Možete često puta na prste izbrojiti ljude, koji bi se javno 
usudili ovako braniti svoje uvjerenje kao što je to učinio ovaj 
pitomac vojničke škole. Više vrijedi ona riječ Svetoga Pisma: 
«Koji se Boga boji, biva preziran od onoga, koji ide sramotnim 
putem». (Prič. 14. 2.). 

Potrebna nam je dakle snaga s neba, da svoju vjeru možemo 
javno ispovijedati i po njoj živjeti. I tu snagu daje nam Duh Sve- 
ti u sakramentu svete potvrde, koju ćete sađa primiti. Možda će 
se komu čudno pričiniti, čemu je onda Krist došao na svijet i od- 
kupio nas na drvu križa, ako nam još posebno treba pomoć Duha 
Svetoga? Nije teško odgovoriti. Kad ratar baci sjeme u zemlju, ni- 
je dovoljno, da je zemlja obradjena. Jer ako sunce ne sja i ne 
ugrije zemlju, uzalud će čekati na plod. Nikad još niste čuli ni 
vidjeli, da bi pšenica rasla i dozrela usred zime pod snijegom. 
Ona raste i dozrijeva o Petrovu, kad ju žarko sunce Božje grije 
čitave dane. Tako i riječ Božja. Krist je zasijao sjeme riječi Božje 
u srcima liudskim propovijedajući evandjelje. Ali da uzmogne 
donijeti rod, potrebno je svijetlo i toplina Duha Svetoga, sedme- 

rostruko svijetlo, sedam svetih darova Njegovih: dar mudrosti, ra- 
zuma, znanja, savjeta, jakosti pobožnosti i straha Božjega. 
Potrebno vam je danas napose jakosti s neba. Vojnički život 
stavlja danas na vas velike zahtjeve, jer su potrebe naše drage Hr- 
vatske danas i te kako velike. A u ovoj općenitoj pokvarenosii u 
svijetu vrijedi i te kako riječ sv. Pavla apostola: «A vrhu svega 
uzmite štit vjere, kojim ćete moći pogasiti sve raspaljene strijele 
nečastivoga. I uzmite kacigu spasenja i mač Duha, koji je riječ Bož- 
ja.» (Ef. 6. 16. - 18.) Mač Duka! Zapamiite tu riječ dobro! Alban- 
ski narodni junak Skenderbeg bio je strah i trepet Osmanlija. Jed- 
nom ga je sultan Muhamed zamolio, da mu pokaže svoj mač, o ko- 
jem su kolale prave priče. Skenderbeg mu je ispunio želju. No ni 
sultan ni itko od njegovih nije bio u stanju da vitla mačem Sken- 
derbegovim. Bijesan vrati mu sultan mač, jer da to nije onaj, koji 
on rabi u bitkama. A Skenderbeg mu kratko odgovori: «Ja sam 
ti doduše poslao svoj mač, ali ti nisam poslao svoje desnice!» 
Uzmite mač Duha, opominje nas apostol! Uzalud nam je 
oružje, ako uz njega ne bude i snaga Boga našega. Tu vam daje 
danas Duh Sveti u sakramentu svete poivrde. Ako ga dočekate ot- 
vorenim srcem, nema sumnje, da će ga ispuniti svojom snagom. 
Onda na vas može računati i Crkva i domovina, prema riječima 
Apostolovim: «Ako je Bog s nama, tko je protiv nas?» (Rim. 8. 


31.). Amen. 


Nakon Svete Mise podijelio je Nadbiskup sakramenat Sv. 
Potvrde velikom broju mladih domobrana, pitomaca zastav. 
ničke i dočasničke škole. Kod Sv. Potvrde su kumovali ve- 
ćinom pitomci jedni drugima i tako se povrh drugarskih ve- 
za povezali još i duhovnim vezama kumstva. Preuz. Nad- 
biskup je darovao svakom potvrdjeniku za uspomenu po je- 
dan molitvenik. 

Br. 53. 


Propovijed preuzvišenog g. Nadbiskupa dra. Alojzi- 
ja Stepinac u katedrali prigodom završeika tjedna 
nrotiv psovke 12. XI. 1944. 


(Katolički List: br. 47. Zagreb, 28. studenoga 1944.). 


Bfagi moji vjernici! 


Završavamo «Tjedan protiv psovke». Mnogo bismo, neopisivo 
mnogo bili sretniji, kad bismo mogli reći, da je svršeno za uvijek 
za psovkom u našem narodu, jer smo uvjereni, da bi bilo svršeno 
s mnogim zlima, koja nas biju upravo zbog sramotne i bogumrske 
psovke, koja je postala jedna od najtežih mana našega naroda. 

Htio bih na koncu ovoga ijedna protiv psovke svratiti vašu 
pažnju na neke uzroke, zašto je psovka tako raširena u našem na- 
rodu, da se onda lakše odupremo ovom tako sirašnom zlu. 

Jedan od prvih uzroka jest bez zumnje loš primjer starijih. 
Kažu, da na otoku Javi u Indijskom oceanu postoji jedna dolina, 
koju zovu dolinom smrti. Zrak je u njoj tako otrovan, da ubija lju- 
de i životinje koje joj se približe. Svaki, kome je drag život, čuva 
se blizine te doline. Nije l: takvoj zatrovanoj dolini sličan čitav 
naš javni život? Kune u kući otac i majka. Kune na cesti sluga 
i vojnik. Kune i proklinje u uredu činovnik i podvornik. Kune se 
na kupalištima i poljima, proklinje se u šali i u ljutini. Bogumrs- 
kom psovkom zatrovana je čitava naša atmosfera; ona je postala 
dolinom smrti za nedužnu djecu. I mi se onda čudimo, kad već 
djeca od sedam, osam godina počinju proklinjati Boga, Majku 
Božju, svece i andjele, a da zapravo i ne slute, što čine. 

Neki pisac romana dobio je jednog dana dozvolu, da smije pos- 
jetiti neku kaznionu, da je temeljito razgleda, u prvom redu kaž- 
njenike, kako bi dobio tvoriva za nove romane, pune senzacija i 
uzbudljivih prizora. Dvojica mladih ljudi, koji su čamili u tam- 
nici radi nekih zločina, prepoznali su pisca. Tek što su ga prim- 
jetili, doviknuše mu neugodne riječi: «Vi ste morali nositi ove 
okove, koji nas vežu, a ne mi. Vi ste ih zaslužili više nego mi, jer 
samo vaši romani su krivi, da smo zašli na stramputicu i sad ča- 
mimo ovdje radi zločina». Pisac se branio: «Ja nisam imao na- 
kane, da ikome što zla napravim». Ali osjećajući se zaista kri- 
vim, brzo se udaljio iz tamnice. 

Ne viče li možda slično tako mnogi prokletnik iz paklene tam- 
nice svojim zavoditeljima, koji su mu prvi dali primjer bezsramne 
i bogumrske psovke: «Vi ste krivi i vi biste morali čamiti mjesto 
nas u paklenoj tamnici, jer ste nas vi svojim primjerom naučili 
proklinjati sveto Ime Boga Stvoritelja, pred kojim se mora u 
svetom sirahopočitanju sagibati svako koljeno, na nebu, na zem- 
lji i u paklu.» Uzalud će biti jednom isprika psovača na sudu Bož- 
jem, da nisu nikome htjeli dati loš primjer, da oni nisu krivi, što 
drugi psuju. Jer danas i do vijeka stoji riječ Krista Spasitelja: 
«A tko sablazni jednoga od ovih malenih, koji vjeruju u mene, 
bolje bi mu bilo, da mu se objesi kamen mlinski, što ga vrti ma- 
gare, o vratu njegovu i da potone u dubinu morsku.» (Mt. 18. 6.) 
Žalosno je, kad netko prouzroči požar u vlastitoj kući. No ako 
time upali i susjedovu kuću, biti će dvostruko odgovoran pred 
zakonom. Žalosno je, kad psovač svojim zapaljenim jezikom upali 
i ubija vlastitu dušu. Ali će biti dvostruko odgovoran pred Bo- 
gom, ako je svojim poganim jezikom sablaznio nevine duše i na- 
veo druge, da proklinju Onoga, koji ih je stvorio i koji ih je svo- 
jom krvlju odkupio na drvu križa. 

Ali ima i drugi razlog, zašio je psovka, taj djavolski jezik, ta- 
ko raširen u našem narodu. To je veliko vjersko neznanje. Blage 
uspomene Papa Pio X., služeći se riječima jednoga od svojih pred- 
časnika, veli u enciklici «Acerbo nimis»: «Tvrdimo, da velik dio 
onih, koji zauvijek propadaju, zahvaljuju ovu bezkrajnu nesre- 
ću tome, što nisu poznavali istine vjere, koje se nužno moraju 
znati, da bi se mogli pribrojiti izabranima.» Doista! Kad čujemo, 
kako se strahovito psuje i proklinje posvuda u našem narodu, 
onda se moramo i nehotice sjetiti riječi proroka: «Vol poznaje 
gospodara svoga i magarac jasle gospodara svojega. A Izrael mene ne 
poznaje i narod moj ne razumije». (Is. 13.). 


Neki vladar pokazivao je jednom poslaniku ljepotu svoga dvo- 
ra. Dvorski ludjak, koji je po običaju tadanjeg vremena pratio 
posvuda svoga gospodara, umiješao se u razgovor i dobro pou- 
čio svoga gospodara riječima: «Vaša milosti, nemojte se samo na- 
dimati ni odviše hvalisati svojim dvorom. Lako vaš dvor čvrsto 
stoji, kad je nasadjen na tako goleme kamene stupove. Ali pogle- 
dajte vi malo na nebo. Onaj tamo Gospodar ne treba nikakvih 
stupova, da održi svod nebeski, kojemu nema kraja. Njemu je 
dosta tako htjeti i svršeno je. Pred takovim Gospodarom treba 
imati poštovanje». 

Meni se čini, da kod nas i mnogi takozvani intelektualci, koji 
psuju Boga, stoje isto tako kao i neuki psovači daleko ispod ovoga 
dvorskog ludjaka. Da imadu najme nešto znanja o Bogu i da imadu 
malo zdrave pameti u glavi, onda bi sigurno imali toliko poštova- 

nje pred Imenom Boga Stvoritelja, da bi se dali prije ubiti, nego li 
ikada opsovati Ime Božje ili presvete Bogorodice. Onda bi znali i 
to, da za psovača napose vrijedi riječ sv. Pavla apostola: «Strašno 
je upasti u ruke Boga živoga.» (Žid. 10. 31). Nije li stoga sveta 
dužnost roditelja i odgojitelja, napose danas, kad je tako malo sve- 
ćenika, da se pobrinu, da djeca budu poučena od najranijih dana u 
istinama svete vjere? Ali dok mnogi roditelji skrbe svojoj djeci za 
kruh i ruho, dok ih vode na zabave i plesove, vjerski uzgoj deseta im 
je briga. Budući da su sami neznalice u najvažnijim životnim pitanji- 
ma, ispunja se i na njima prečesto riječ Kristova: «Ako slijepac 
slijepca vodi, oba će pasti u jamu.» (Mt. 15. 14.). Kad Ime Božje 
nije sveto roditeljima, kako bi onda moglo biti djeci? Kad nije 
starijima, kako bi onda moglo biti narodima, prema poslovici: «Ri- 
ječi giblju, a primjeri privlače.» 

Htio bih danas svratiti vašu pažnju na još jedan uzrok straho- 
vitih psovki u našem narodu, kojin je označio psalmista rije- 
čima: «Bezdan izazivlje bezdan, šumom slapova Tvojih!» (Ps. 41. 
8). Čovjek, koji je ogrezao u raznim grijesima, mora staviti krunu 
svojim opačinama. Zato ćete medju psovačima boguhulcima naći 
vrlo često ljude, koji su odani oholosti, putenim grijesima, pijan- 
stvu itd. A nije ni čudo, kad crv savijesti neda mira bludniku, što 
je naravnije, nego da bijes, koji u njemu vrije radi izgubljene sre- 
će, provali van u obliku psovke protiv Boga? Što je naravnije, nego 
da pijanica psuje, da potvrdi riječ apostola Jude: «A ovi grde 
ono, što ne znadu, a što znadu po prirodi kao nerazumne životinje, 
u onom propadaju.» (Jud. 10. 1.) Što je naravnije nego li oholica 
povrijedjen u svojoj umišljenoj veličini psuje i proklinje, kad je 
za oholost pisano: «Tko se drži nje, počinja mnoge opačine.» (Crkv. 
10. 13). I tako bismo moli nabrajati sedam glavnih grijeha, tih 
smrtonosnih izvora svakojakih zala. 


Vidite dakle iz svega, da se psovka može i mora pobijati na 
svim stranama. Staro je filozofsko načelo odstrani uzrok, odstra- 
nio si i učinak. Ukloni loše primjere, ukloni neznanje vjerskih is- 
tina, spriječi razvratnost kod pojedinaca, pa će se sigurno i bogo- 
hulstvo i psovka mnogo brže i lakše iztrijebiti iz naše sredine. 

Neka završetak «Tjedna protiv psovke» bude početak još op- 
sežnije i revnije borbe za istrebljenje ove naše narodne sramote i 
narodne nesreće. Ustrajnost u toj borbi mora konačno biti okrunje- 
na uspjehom. 


Demostena broje medju najveće govornike staroga vijeka, prem- 
(da je nekada imao veliku pogrješku u govoru, da ju svlada, stajao 
bi satima na obali morskoj i vikao, kako bi nadglasao bučeće valove. 
Vješao bi si oštar mač iznad ramena, kako bi se odučio trzali ra“ 

menima kod govora. Stavljao bi si kamenčić pod jezik protiv mu- 
canja. 

Zar je moguće, predragi vjernici, da Gospodin Bog ne bi bla- 
goslovio naš trud i muku, koja ide za tim, da se ukloni za uvijek 
paklenska pogrješka u govoru našega naroda, kletva i psovka, ie 
da se jezikom služi u buduće samo za hvalu i slavu Onoga, koji 
ga je stvorio i koji ga želi učiniti sretnim na zemlii i na nebu. 
Amen.!, 


Ova je propovijed pročitana u svim župnim crkvama za- 
grebačke nadbiskupije s napomenom, da župnici pozovu sve 
svoje vjernike, da se svi do jednoga pridruže pokretu protiv 
psovke i kletve. 

Br. 54. 


BOGOSLOVIMA: U ZAGREBU 


(Baklja, časopis za Hrvate u Belgiji, kojemu je ured- 
nik VIč. Vinko Žakelj, po narodnosti Slovenac, od ve- 
ljače 1960.) 


* Budite uvijek ljudi Evandjelja, djeca Crkve, borci Istine, mu- 
ževi žrtve i apostoli bratske ljubavi! 

Za Istinu i Pravdu budite spremni, ako ustreba i život dati. 
Budite čvrsti u svojim principima kao pećine Velebita, a blagi u 
postupcima kao majka svojoj djeci. 

Križ je jedino drvo slobode, jedina katedra Istine, jedini izvor 
ljubavi! Nemojte se nikoga ni ničesa bojati, dok vam je savjest 
čista. Bog će biti vaša tvrdjava, vaša djelotvorna obrana i vaša vječ- 
na nagrada. ! 

Br. 55. 


BOGOSLOVIMA U GERMANIKUMU GOD 1935 


(Crvena ruža str. 338.). 


«Najveća opasnost u mojoj domovini nije ni nacionalni. socia- 
lizam, ni borba izmedju Srba i Hrvata, pravoslavnih i katolika, već 
boljševizam». 


A na staru godinu 1935 


«Neka se prelije more na nas, neka se sruše bregovi, neka po- 
tamni, ako hoće, i sunce nad nama, naša vjera u tebe, Gospode, 
i u pobjedu Tvojih načela, ostaje nepokolebiva.» 

«Kad bi se desilo, da val opće mržnje, koju sije komunizam, 
prelije i čitavu Evropu, ne ćemo ni časak klonuti, jer mi znademo, 
Gospodine, da će oni proći, a Ti ostaješ!» 








SVECI | BLAGDANI 





Br. 56. 


BL. NIKOLI TAVELIĆU 
«TRI ŽELJE» 


Uoči otpreme oltara bl. Nikole Tavelića održana ja 
22 oktobra 1936 u crkvi sv. Blaža u Zagrebu crkvena sve- 


čanost, na kojoj je nadbiskup - koadjutor Dr, Alojzije. 


Stepinac održao propovijed, pa je medju ostalim re- 
D 

«Hrvatski narod je svojim sitnim doprinosima omogućio, da po- 
šaljemo ovaj divni umjetnički dar u obliku oltara bl. Nikole Ta- 
velića u Isusovu domovinu, da to tamo pred licem cijeloga svijeta 
bude dokaz ljubavi hrvatskog naroda prema Kristu i Crkvi. Na 
oproštaju od tog oltara, prije nego evo krene u svetu zemlju, bude se 
u našim dušama želje, koje šaljemo s njim u Jeruzalem. To su 
osobito ove tri želje: 

Prva: Neka bl. Nikola Tavelić s ovog našeg jeruzalemskog ol- 
tara izmoli od Isusa Spasitelja milost, da vjernost Crkvi Katoličkoj 
ojača u svim srcima hrvatskog naroda, vjernost, za koju smo sprem- 
ni i život dati po primjeru našeg jeruzalemskog mučenika, 

Druga: Neka naš Blaženik s ovog jeruzalemskog oltara izmoli 
od Krista Spasitelja hrvatskom narodu što više pravih kršćanskih 
obitelji, kojima neće biti draži grijeh od radjanja djece i u kojima 
će djeca biti odgojena u duhu Božjem. 

Treća: Neka naš jeruzalemski Blaženik s ovog oltara izmoli od 
Krista, koji je u Jeruzalemu nosio križ za grijehe čovječanstva, dakle 
i za grijehe našeg naroda, izmoli milost, da se u našim selima i 
gradovima uništi psovka, koja je naša najveća sramota i ljaga 
pred cijelim svijetom. 

Te tri naše želje neka budu sadržaj onog lijepog zaziva, koji 
je izradjen iz srca našega naroda, upisan iznad ovog našeg jeru- 
zalemskog oltara: «Blaženi Nikola Taveliću, moli za hrvatski na- 
rod!» 

S tim riječima nadbiskupa Stepinca otpremljen je oltar bl. Ni- 
kole u Jeruzalem 30. oktobra i već 14. novembra, na dan njegove 
mučeničke smrti, bio je postavljen u Jeruzalemu te je tog danu 
Msgr. Antonin Bartoš, osnivač crkve sv. Ćirila i Metoda, na njemu 
odslužio prvu svetu misu za sreću hrvatskog naroda u smislu iz« 
raženih želja nadbiskupa Stepinca. 

(Glasnik — ožujak 1962. broj 3. strana 77.) 

Br. 57. 


OKRUŽNICA O RADU ZA PROGLAŠENJE BL. NI- 
KOLE TAVELIĆA SVETIM 


(Katolički List: br. 35. Zagreb, 31. VIII. 1939.). 


Poslije blagdana Sviju Svetih ove godine odlučio sam povesti 
hrvatsko hodočašće u Rim. Tom sam zgodom nakanio predati 
molbu Sv. Ocu Papi, da se povede kanonizacija Bl. Nikole 
Tavelića. Ta bi kanonizacija Bl. Nikole Tavelića bila kruna 
našeg 1300 godišnjeg jubileja veza izmedju Apostolske Stolice 
i Hrvatskog naroda. Kako za kanonizaciju ne postoje za sada 
propisna čudesa, to bi se moglo zamoliti jedino canonizatio aequi- 
valens. Takvim je izvanrednim načinom blage uspomene pokojni 
Papa Pio XI kanonizirao velike engleske mučenike sv. Ivana Fis- 
hera i sv. Tomu Morusa. O našim molitvama i našem radu ovisi i 
naš uspjeh. 

Zato odredjujem: da se u svim crkvama poslije svete mise i 
večernjice izmoli molitva za kanozaciju Bl. Nikole Tavelića. 

Da se u svim društvima Katoličke Akcije, a jednako i u na- 
božnim udruženjima redoviti sastanci završe s istom molitvom. 

Preporučujem da članovi društava Katoličke Akcije i pobož- 
nih udruženja bilo zajednički bilo zasebno jedanput u mjeseca 
pristupe k stolu Gospodnjem u tu nakanu. Neka članovi spomenu- 
tih društava, kao i cijele župe načine kakav zavjet na čast Blaže- 
niku za kojega svoga bolesnika. Za gore spomenutu kanonizaciju 
nisu doduše potrebna čudesa no cijeli će nam proces sigurnije i 
brže teći, ako se našoj dosadašnjoj akciji pridruži i koje čudo kao 
znak, da nas je Božja dobrota odlučila odlikovati kanonizacijom 
našega blaženog sunarodnjaka. 

Duhovni pastiri u svojim župama, a ostali svećenici u krugu 
svoga djelovanja, napose vjeroučitelji medju povjerenom sebi om- 
ladinom, neka nastoje što više proširiti kult našega blaženika. Taj 
kult mora kod nas postati općeniti. Zato iako članovi društava Kato- 
ličke Akcije, trećih redova, Marijinih kongregacija i drugih nabož- 
nih udruženja moraju postati najbrojnijim propagatorima ovoga 
kulta, ne smije se ipak prepustiti samo i jedino njima. Kult bla- 
ženog Nikole imade se proširiti u svakoj župi, neka unidje u sve 
naše obitelji, šta više neka se usadi u dušu svakog pojedinog vjer- 
nika. Zato neka se provede snažna akcija, da se njemu u čast podižu 

kipovi i slike, oltari i kapele. Vjernici neka rado nabavljaju nje- 
gove male sličice i prema onim molitvama neka prizivlju blaženika. 
Naše hrvatske obitelji neka svoje domove urese njegovom slikom, 
i neka pred njom često i rado mole. Nova katolička društva neka 
se stave pod njegovu zaštitu. Vjernici koji imaju riječ u javnom 
životu, neka se poskrbe, da se njegovim imenom nazovu ulice i 
trgovi naših gradova i trgovišta. 

Da se uzmogne povesti canonizatio aequivalens, potrebni su nam 
podaci o kultu Bl. Nikole u našim hrvatskim krajevima. Zato na- 
redjujem, da velečasna gg. župnici i vjeroučitelji, a prema prili- 
kama i drugi svećenici što češće šalju izvještaje Hrvatskom odbo- 
ru za hodočašće u Svetu Zemlju. 

Neka naša nebeska Majka isprosi, a Gospodin neka nam udi- 
jeli, da ova naša akcija uspije. Njima na slavu, svetoj Crkvi, na- 
pose našem narodu na ponos, a našim vjernicima na duhovno 
dobro. 

U Zagrebu, dne 26 kolovoza 1939. 








BLAŽENI MARKO KRIŽEVČANIN, ISPROSI NAM 
MILOST, DA CRKVU KRISTOVU ISKRENO LJU 
BIMO I ZA NJU TRPIMO I UMREMO! 


Propovijed preuzvišenog g. Nadbiskupa dra. Alojzi- 
ja Stepinca prigodom blagoslova nove župne crkve 
bi. Marka Križevčanina u Zagrebu 21. prosinca 1941. 
godine. 


(Katolički List: br. 2. Zagreb, 8. siječnja 1942.). 


Dragi moji vjernici! Uz pomoć Svevišnjega Boga dovršili smo 
konačno ovu župnu crkvu, prvu koja je dosad sagradjena na čast 
jednom vjerniku naše nadbiskupije, našem zemljaku i mučeniku 
svete Crkve, Blaženom Križevčaninu. Dovršili smo je usprkos go- 
lemim poteškoćama, koje sa sobom donosi ratno vrijeme. Dovršili 
smo je usprkos prigovora nerazumnih ljudi, koji su već tako zagli- 
bili u zemaljsku baruštinu, da nisu više u stanju shvatiti što je 
nebesko. Dovršili smo je u punoj nadi, da će sveti zagovor Bla- 
ženoga Marka mučenika pomoći ne samo ovoj župi nego i čitavoj 
našoj biskupiji i hrvatskoj domovini, da kroz strašnu oluju, koja 
bijesni širom kugle zemaljske, prodju sa što manje štete i nes- 
reće. : 

Neka bude hvala u prvom redu Svemogućem Bogu, koji je ost- 
vario ovu crkvu. Neka bude hvala Svetom Ocu, koji ne samo doz- 
volio, da ovu župnu crkvu posvetimo blaženom Marku Križevča- 
ninu; nego je dozvolio, da i ostali oltari u njoj budu posvećeni 
hrvatskim blaženicima. Ova bi dakle ćrkva po našoj namisli ima- 
la biti vječni podstrek našem narodu, da po primjeru Bl. Marka 
Križevčanina mučenika ide stopama svojih otaca, pa makar i uz 
cijenu života. Stoga podižemo danas svoje ruke k Njemu:. «Bla- 
ženi Marko, isprosi nam milost od Boga, da upravo u ovim žalosnim 
i teškim vremenima, što ih proživljuje čovječanstvo, svetu Crkvu Ka- 
toličku, koju je Isus. Krist osnovao, iskreno ljubimo, za nju ako 
ustreba trpimo i za nju, ako bi kada ustrebalo i umremo!» ' 

Kad je starac Tobija davao opomene svome sinu za život, prvo što 
mu je stavio na srce, bila je majka: «A mater svoju poštuj svega vi- 
jeka njezina, jer treba da se spomeneš, koje i kolike pogibelji je 

podnijela za tebe u uirobi svojoj». (Tob. 4. 3-4.). Imade na ovo- 
me svijetu i danas još divnih majka, ali nema nijedne, koja bi se 
mogia mjeriti .sa svetom majkom Crkvom. Prva nam daje tjelesni 
naravni život. Druga nam daje mnogo vredniji, nadtiaravni život, 
život djece Božje. Prva je mnogo pretrpila za nas, ali te patnje ni- 
su ni u kakvoj prispodobi s onima, što ih je za nas podnijela sve. 
ia mati Crkva! Da nam osigura život milosti, život djece Božje, 
nije se bojala ići pod oštre mačeve, niti u tamnice, nije se pres- 
irašila ni pred katakombama, niti pred pustinjama. Već više od 
“hiljadu godina blagoslivljala nam je očeve i djedove, i na njivama 
njihovih duša čupala je korov grijeha, a sađila miomirisno cvijece 
kršćanskih kreposti često puta u trudu i muci, sa suzama i bolima. 
limamo dakle razloga, da joj budemo zahvalni i da ju iskreno lju- 
bimo. I ima pravo sveti Augustin kad nas opominje: «Ljubi svoga 
oca, ali ne više nego svoga Boga; ljudi svoju majku, ali ne više 
nego svetu majku Crkvu, koja te je rodila za vječni život.» (Sv. 
Aug. 5. 345. 2.) U tom nam je prekrasan primjer dao Blaženi Mar- 
ko mučenik, kad je ostavio zemaljskog oca i majku, da podje u 
pomoć svetoj majci Crkvi, koja je u ono vrijeme bila teško ugrože- 
na u nekim djelovima Europe od raznih krivovjerja, koje se stalo 
širiti. Prava se ljubav ne očituje u praznim riječima nego u dje- 
lima. 

Mnogi od današnjih katolika medjutim kao da neznaju svega 
toga. Htjeli bi biti katolici, ali živu samo za ovaj svijet. Sva zla 
koja biju svetu Crkvu širom zemaljske kugle ostavljaju ih hlad- 
nima i indiferentnima kao da se ne radi o njihovom vlastitom do- 
bru. Ispunile su se riječi svetog Pavla Apostola: «Da će u posljedna 
vremena odstupiti neki od vjere pristajući na lažne duhove i nauke 
djavolske, u licemjerju lažnih govora, žigosani u svojoj savjesti.» 
(I Tim. 41. 4.). Kako bijedni izgledaju mnogi današnji katolici u 
poredbi s onima iz prvih kršćanskih vremena. Pogledajte mnoge 
današnje katolike. Nismo samo jednom čuli i bili svjedoci, kad 
su zbog sitnice otpali od vjere i Crkve. Pohvalio se jednom jedan od 
takovih, da si je našao jeftiniju vjeru odnosno Crkvu, koja ga ne 
stoji ni jedne pare. Zaboravio je samo reći, da mu ta nova vje- 
ra odnosno Crkva ne vrijedi ni pola pare, kad ne nalazi vrijed- 
nim žrtvovati za nju jednu paru. 


Prvi pak kršćani, nisu se žacali za Crkvu Kristovu biti lišeni sve- 
ga svojega imetka, biti zatočeni u dalekim zemljama, biti priko- 
Vani za čitav život na galijama, biti osudjeni na rad u kamenolo- 
mima, biti mučeni gladju i žedju, biti bičevani i batinani, biti 
izvrženi žegi i studeni, biti izručeni divljim zvijerima i divljim lju- 
dima. Od današnjih katolika ne traži se ni izdaleka ono što se 

tražilo od njih, pa ipak ih ima mnogo, koji nisu voljni, da i malo 
što podnesu za najbolju majku, svetu Crkvu. 

Rekao sam mnogi, ali ne svi, jer hvala Bogu, ima još i danas 
takovih: «Koji nisu sageli koljena pred Balom.» (3 Reg. 19. 18.). 
Ima još i danas duša, i mi smo svjedoci, koji nisu zatajili svoga ka- 
toličkog uvjerenja, niti su zatajili svoju pripadnost Crkvi Katolič- 
koj makar su bili radi toga izloženi najgorim šikanacijama, makar 
im je prijetila opasnost, da izgube službu, da time upropaste vlas- 
titu obitelj u materijalnom pogledu, da. padnu na prosjački štap. 
Svaka im čast! Za njih vrijedi ona pohvala, što ju je isus Krist 
rekao svojim apostolima: «Vi sie koji ustrajaste sa mnom u mojim 
kušnjama.» (Luk. 22. 28.). Ali za njih vrijedi ono obećanje, što 
ga je Isus Krist dao apostolima: «I ja odredjujem vama kraljevstvo, 
kako je Otac moj odredio meni, da jedete i pijete za mojim stolom 
u kraljevstvu mojem.» (Luk. 22. 29.). 


Zato je druga naša molba danas Blaženom Marku Križevčaninu, 
da svojim svetim zagovorom kod Boga krijepi i jača naše duše, da 
nas nikad ne slome painje ili ne zavedu obećanja, da izdamo onu Cr- 
kvu, koju je Isus Krist ustanovio, da ljude vodi k Bogu. Treća na- 
ša molba Blaženom Marku danas jest, da nam isprosi od Boga 
milost uepokolebivosti, kakvu je i sam pokazao, ako bi kada tre- 
balo, i za najteži čas. Milost da budemo spremni prije i poginuti 
nego li iznevjeriti se svetoj majci Crkvi. Ta bi kušnja bez sumnje 
bila najteža za svakog čovjeka. Zato sotona, kako čitamo u svetom 
Pismu, da slomi pravednika Joba govori Bogu: «Kožu za kožu, 
sve što ima čovjek, daje za svoj život. Ali pruži samo ruku i do- 
takni se njegovih kostiju i mesa, zacijelo će otvoreno ustati pro- 
tiv tebe.» (Job. 2. 4.). Za takav čas treba nam posebna milost Bož- 
ja. Jer kakogod nam je s jedne strane drag život, tako s druge sirane 
iznevjeriti se Crkvi znači zatajiti Krista, a zatajiti Krista znači iz- 
gubiti sve i tijelo i dušu. I nemojmo se, dragi moji vjernici, varati, 
da takav čas nebi mogao nikada za nas nastupiti. Crkva Božja pro- 
življuje teška vremena po čitavom svijetu, i nitko nezna što još 
može doći. Ali jedno znamo da ako hoćemo spasiti dušu, moramo 
ostati vjerni Bogu i Crkvi Njegovoj pod svaku cijenu, pa i uz cije- 
nu vlastitog života. 

Da budemo dakle spremni za taj čas, vruće molimo danas 
Blaženoga Marka Križevčanina, neka posreduje za nas kod Boga 
i neka nam isprosi tu milost svima. Neka isprosi tu milost hrvats- 
koj djeci, da se i medju njima nadje ne jedan nego ako bi ustre- 
balo, mnogo malih svetih. mučenika Tarzicija. Neka isprosi tu mi- 
lost i hrvatskim djevojkama, da:se medju:njima, ako bi ustrebalo, 
nadje mnogo koje će biti spremrie poći u smrt za:Kristovu, vjeru i 
Crkvu, slično kao što su sveta Janja, Cecilija, Lucija i hiljade dru- 

.gih djevica i mučenica. Neka isprosi tu milosi i hrvatskim muževi- 
ma, da se medju njima nadje, ako bi ustrebalo, ne jedan nego 
 hiKjede, koji će biti spremni poći u smrt za Krista i Crkvu Njego- 
vu, sličnih.kao sv. Eustakije i toliki drugi. Neka isprosti tu milost 
i hrvatskim ženama, da se medju njima nadje ne jedna nego hilja- 
de sličnih sv. Dariji, koja je tolike žene dovela do Spoznaje istine 
i konačno položila za nju i život! Neka isprosi tu milost i starcima 
našim, da na izmaku života ne iznevjere krsni zavjet već izdrže, 
ako bi ustrebalo, u vjernosti slično kao što je nekoć starac Fleazar 
izdržao, za Boga i sveti zakon Njegov. 

Duh žrtve bio je oduvjek jedno od najbitnijih oznaka kršćanina 
na zemlji. Neka nam taj duh isprosi onaj, kome podižemo ovu 
crkvu, Blaženi Marko Križevčanin, sin naše hrvatske domovine, 
koji je svetu Crkvu Kristovu iskreno ljubio, za nju trpio i za nju 
poginuo! Amen. 

Br. 59. 


Veleučeni. gospodin Dr. Ante Livajušić preveo je s tali- 
janskog jezika «Život O. Leopolda Mandića» i na tom 
hrvatskom prijevodu napisao je Preuzvišeni g. Dr. 
Alojzije Stepinac slijedeći predgovor: 


(Glasnik Srca Isusova i Marijina br. 7. Salzburg, sr- 
.panj 1962. g. str. 168.) 


«Što je slabo pred svijetom, izabra Bog, da posrami jako!» 
Tako govori sv. Pavao apostol u poslanici Korinčanima (I Kor. 1. 
27.). Te riječi možemo primijeniti i na dragoga našega oca Leo- 
polda kapucina, kojega nalazimo u matici krštenih u Herceg No- 
vom pod imenom Bogdan Mandić. 

Taj čovjek malena tijela i krhka zdravlja bio je pravi orijaš 
duhom, kojim se dobri Bog poslužio, da nebrojenim dušama olak- 
ša breme života, oduševi ih za. vječne ideale i učvrsti u dobru. 

Tko pročita biografiju o. Leopolda, mora se zadiviti i slaviti 
Boga, koji je nedokučiv u svojim osnovama, silan u njihovom iz- 
vodjenju, svet u djelima svojim, beskrajno dobar stvorenjima 
svojim. 

Svima će, koji priznaju Boga, biti ovo štivo od velike duhovne 
koristi, ojačanje vjere, ufanja i ljubavi u danima, kada se nastoji 
izbrisati i spomen Boga na zemlji. A čitavom Hrvatskom Narodu 
bit će velika radost, što se je dobri Bog udostojao jednoga skrom- 
noga sina naše zemlje ovako voditi kroz život, da bude divan uzor 
svojim zemljacima, kako treba ustrajati u dobru. 

U Zagrebu, dne 12. VII. 1946. 


Opaska! 


Otac Leopold Mandić rodjen je 12. V. 1866. u Herceg 
Novom, a kršten je na 12. VI. iste godine. Na krštenju dobio 
je ime Bogdan. Otac mu se zvao Petar Mandić, a majka Dra- 
gica rodjena Carević. Roditelji su imali dvanaestero djece, a 
Bogdan je bio najmladji. U šesnaestoj godini je stupio u ka- 
pucinski red i na 20. IX. 1890. bude zaredjen za svećenika od 

Kardinala Dominika Augusiini-a u crkvi Gospe od Zdrav- 
lja u Veneciji. Godine 1906. bude premješten u Padovu gdje 
je stalno živio i blagotvorno djelovao u službi ispovjedniku. 
I po deset sati na dan je znao proboraviti u ispovjedaonici. 
Godine 1917. bude kratko vrijeme premještencu Južnu Ita- 
liju, jer se nije htio odreći svoga hrvatstva i primiti talijans- 
ko državljanstvo. U toj prilici je izjavio: «Krv nije voda!» 
Poslije rata je za kratko vrijeme premješten na Rijeku, 
ali na uporne molbe stanovnika Padove, morao ga je provin- 
cijal premjestiti natrag u Padovu. Tu je ostao do svoje svete 
smrti. Umro je u teškim bolima od bolesti raka na želucu na 
30. VII. 1942. Radi njegovog svetog života i radi nebrojenih i 
velikih čudesa iza njegove smrti, započeli su njegovi pogla- 
vari postupak za proglašenje Blaženim. 

Br. 060. 


PISMO KARDINALA STEPINCA O P. LEOPOLDU 
MANDIĆU 
Krašić, 26. IX. 1959. 


O Patru Leopoldu mislim, prema onome, što čujem u svojoj 
najstrožoj izolaciji, da ne ćemo dugo čekati na sud Crkve. A onda, 
kad dodje taj dan, i kad u našoj domovini svanu dani slobode, (a 
doći će sigurno) onda nastojte, da biografija oca Leopolda doži- 
vi toliko izdanja, koliko ih do sada još nismo zapamtili u našoj 
domovini u svetačkim biografijama. 

Bit će po mom skromnom mišljenju veliki glad za takovom 
duševnom hranom, koji će prouzročiti suludo materijalističko na- 
ziranje na svijet, što ga danas promatramo, a koje se, dakako pos- 
ve uzalud trudi, da glad srdaca i duša ispuni brojkama o udarnič- 
koj proizvodnji čelika, ugljena, petroleja, električne struje i sličnih 
stvari. 

Tvrdo sam uvjeren najme, da će naskoro tisuće duša ponav- 
ljati iskustvo svetog Augustina: «Fecisti nos, Domine, ad Te, et 
inquietum est cor nostrum donec requiescat in Te». Tada će tim 
dušama divni lik dragog oca Leopolda biti sigurni putokaz k smi- 
renju srca i duše u Bogu, kad je on, kako malo koji čovjek naših 
dana, umio unositi mir Božji preko ispovjedaonice i inače u oja- 
djena, izmučena srca ljudska. 

Ja sam doživio podizanje crkvi hrvatskim blaženicima: Bl. Ni- 
koli u Kustošiji, blaženom Marku na Selskoj cesti, blaženoj Hosa- 
ni u Trnju. Blaženi Augustin ima već otprije svoj, barem oltar a 
Lupoglavi. Ako ne ću ja (jer mi se čini, da zdravlje ne će dugo 
izdržati) daj Bože, da barem moj nasljednik uzmogne, kad Sveta 
Stolica izreče svoj sud, po njezinoj dozvoli podići crkvu i župu 
u čast Blaženom ocu Leopoldu, a onda uz milost Božju i Svetom 
ocu Leopoldu. Omnia posibilia sunt credenti! 

A vi svi se trudite, da duh oca Leopolda živi uvijek u vama. 
Bit će onda dobro i hrvatskom narodu. Jer pravu sreću i napredak 
jednoga naroda ne stvaraju ljudi sile, galame i vike, makar se 
pričinjali veliki, nego ljudi molitve, pokore i žrtve. 

Uz blagoslov i pozdrav u Gospodinu. 

Ovo je pismo napisao Kardinal Stepinac samo tri i po 
mjeseca prije svoje smrti u Krašiću 10. veljače 1960. 
(Glasnik Srca Isusova br. 7. Salzburg, srpanj 1962. str. 165.). 

Bl. Leopold Mandić 

SVETI VLAHO 1941. 


GOVOR PREUZVIŠENOG NADBISKUPA STEPIN- 
CA NA BLAGDAN SV. VLAHA U DUBROVNIKU. 


Na svečanoj procesiji u Dubrovniku nosio je relikviju 
glave Sv. Vlaha u pratnji kanonika Dra. Lovre Radi- 
čevića i župnika Sv. Marka Dra. Svetozara Ritiga, 
koji su nosili ostale relikvije zaštitnika Dubrovnika. 
Pod pontifikalom je održao slijedeću propovjed! 


(Katolički List: br. 6. Zagreb, 6. II. 1941.). 


Tradicionalna vjekovna svečanost Sv. Vlaha, koja se svake go- 
dine na ovako svečan način slavi u ovom našem starodrevnom Du- 
brovniku mogla bi se površnom posmatraču našeg doba pričiniti 
kao nešto preživjela, suvišna i namještena. Čovjek najme naših 
dana, kao da ne pozna drugo nego ono, što dohvati svojim tjeles- 
nim sjetilima. Za njega je dobro samo ono što ulazi u usta. Za nje- 
ga je lijepo samo ono što godi njegovim tjelesnim očima. Za nje- 
ga je istinito samo ono što godi njegovim niskim strastima. Čovjek 
naših dana je poput leptira koji vrluda neumorno od cvijeta do 
cvijeta, a da na koncu ostane praznih rukava. Čovjek duha ide dub- 
lje. On je poput pčele, koja ide u dubinu cvijeta, da izvadi iz nje- 
ga što je najbolje i najsladje, istinsku hranu i istinski miris meda. 

Za čovjeka duha svetkovina Sv. Vlaha je ne samo simbol proš- 
le slave i veličine grada Dubrovnika, nego i živi izvor naše živoine 
snage kroz vjekove. I što je BV. Apostol Pavao upravio na adre- 
su svojih Filipljana, to možemo i mi reći vama, koji i u ovim naj- 
žalosnijim danima ljudske historije niste regbi dozvolili, da se 
prekine tradicija sv. Vlaha: «Uostalom, braćo, što je god istinito, 
što je god ugledno, što je god pravedno, što je god čisto, što je god 


anilo, što je god slavno, ako je koje krepost i ako je koja pohvala 


to mislite». (Filip. 4. 8.) 

Svetkovanje dana sv. Vlaha za vas je postulat katoličke isti- 
ne, postulat pravde, postulat časti i ponosa. 

Kakogod se najme redali dogadjaji u svijetu, kakogod se mi- 
jenjali nazori čovječanstva, iznad svega stoji stalno i nepomično 
Stvoritelj svijeta. On se ne mijenja ni za režima demokracije, niti 

za režima diktature, ni za režima liberalizacije, niti za režima ah- 
soluiizma. Njegov režim Boga Stvoritelja izražen u dekalogu i 
evandjelju pristaje kao ni jedan drugi za sva vremena, za sve na- 
cije za sve prilike, za sve okolnosti. Najizrazitiji predstavnici toga 
Božjega režima jesu sveci, sveci poput svetoga Vlaha, zaštitnika 
vašega grada. Pod blagotvornim uplivom toga Božjega režima raz- 
vijala se velika i slavna prošlost vašega grada. U katoličkoj nau- 
ci u Kristovom evandjelju za koje je položio život sveti Vlaho, 
primali su svoju inspiraciju veliki pjesnici, učenjaci, umjetnici i 
pisci ovoga grada. Nalazili su državničku mudrost veliki. državnici 
starodrevne dubrovačke republike, crpili su svoju snagu vrli po- 
morci i junaci minulih vjekova. Nalazili su svoju utjehu i zado- 
voljstvo duše marni poljodjelci i obrinici. Ta se istina neda obo- 
riti praznim frazama sadašnjice ni nadoknaditi mizernim ljudskim 
reformama. To je potrebno istaknuti baš danas, kad se umjesto 
simbola Kristova križa, simbola ljubavi, pregaranja i žrtve nas- 
toji postaviti simbol! srpa i čekića, koji je sivarno danas simbol, 
mržnje, simbol krutog materijalizma. To je potrebno istaknuti 
baš danas, kad se jednoga istinskog Učitelja čovječanstva, Isusa 
Krista, nastoji nadomjestiti sa učiteljima i vodjama, koji su smrt- 
nici od danas do sutra i koji i sami neznaju što zapravo hoće, a ka- 
mo li da druge vode k sreći i miru. To je potrebno istaknuti baš 
danas, kad najdublji socijalni zakon sadržan u dekalogu i evandje- 
lju nastoje nadomjestiti parolama. koje lijepo zvuče, ali gorki plod 
donose. . 


Vas je tradicija svetog Vlaha medjutim toliko utvrdila u odluci, 
da ustrajete u onom, što ste vjekovima iskusili i spoznali kao dobro 
i spasonosno, da vam je gotovo i suvišno dozivati u pamet onu mu- 
dru opomenu prorokovu: «Interrogate de semitis antiquis» — Pi- 
tajte za stare puteve! (Jer. 6. 16.) Ti su putevi iskušani vjekovima i 
ovi sigurno vode k cilju. Stari putevi, putevi Kristovog evandjelja, 
čiji je tako mio i drag predstavnik sveti Vlaho, pokazali su i doka- 
zali, da se samo njima sigurno ide k cilju, k privatnom i javnom 
blagostanju i dobru. , 

Ima li ikoja druga snaga na ovoj zemlji, da utvrdi čestiti obi- 
teljski život, kao što je onaj evandjelja? Ima li ikoja druga peda- 
.gogija na svijetu, koja bi bila u stanju odgojiti u mladeži karakte- 
re i ljude, kao što je ona, koja se bazira na evandjelju? Može li se 
uopće govoriti o idealima tamo, gdje nema više kontakta s Kristom 
neusporedivim idealom čovječanstva? A gdje nema više ideala, ta- 
mo je pad neminovan :i katastrofa neizbježiva. Jer; ako je ono što 
čovjek ljubi ispod: njega, onda mora da se sagne i gmiže kao živo- 
tinja, čiji je ideal na zemlji u zobi i slami i vodi. Ako je ono što lju- 
biš iznad tebe, onda ćeš se dizati poput orla u nebeske visine sposo- 

ban da prezreš sve što je nisko i ružno, pa i samu smrt, kada to 
ustreba. Da nema istinskih ideala nikad se nebi našem pjesniku ju- 
naku izvile bile iz duše riječi: «Navik on živi ki zgine pošteno!» 

Tradicija svetog Vlaha, dakle, nije prazni simbol prošle slave i 
veličine Dubrovnika, nego kao što vi ispravno shvaćate, ona vas upu- 
ćuje na životnu snagu katolicizma, koji je u stanju i danas kao i pri- 
je toliko vjekova, da učini sretnim ne samo vaš starodrevni grad, 
nego i čitav narod hrvatski, koji se njime ponosi. Medjutim treba 
li da uprem na veći dokaz o toj životnoj snazi, nego li je ova sve- 
ta jubilarna godina, koja pokazuje i dokazuje, da ni patnje kroz 13 
stoljeća, nisu u stanju slomitti naroda, koji je svoju sudbinu vezao 
o pećinu Kristove Crkve. 

Svetkovanje dana svetog Vlaha za vas je postulat kaioličke istine. 
Ali ono je istodobno i postulat pravde. Boga molimo, da odvrati 
od nas svako zlo i udijeli dobro za dušu i tijelo. Svece molimo da 
kao prijatelji Božji budu naši zagovornici i posrednici kod Boga. 
Zato i upotrebljavamo dvije formule u molitvi, Bogu govorimo 
—smiluj nam se, a svecima govorimo— molite za nas! I mi vje- 
rujemo, a ta se vjera nebrojeno puta odrazila u povijesti vašega 
grada, da je sveti Vlaho bdio nad ovim gradom i štitio ga svojom 
molitvom kod Boga. Onako kao što je Juda Makabejski gledao u 
duhu Jeremiju proroka i čuo glas — ovaj je, koji mnogi moli za 
narod i sveti grad Jeremija prorok! (II Mak. 15. 14.). Tako i mi 
kao da gledamo tjelesnim očima kako mučenik Vlaho bdije nad 
ovim gradom već stoljećima moleći mu blagoslov neba. A zahval- 
nost prema dobročiniteljima jedna je od primarnih dužnosti čovje- 
ka. Svaki dan zato stavlja Crkva: svećeniku u usta riječi u prefa- 
ciji mise: «Uistinu dostojno je pravedno... da ti vazda i svagdje 
zahvaljujemo Gospode sveti Oče, svemogući vječni Bože!» 

Niti se je išta bojati kod toga, što nam prigovaraju inovjerci 
da štovanjem svetaca umanjujemo dužno poštovanje Bogu. Ta mi 
znamo da su svi sveci majstorsko djelo Boga Stvoritelja. I kad sla- 
vimo djelo slavimo u prvom redu umjetnika, koji ga je stvorio. Vi 
ste dakle ispravno shvatili svoju dužnost prema patronu vašega 
grada, kad nastojite svake godine, pa i u ovoj, rekao bih najkob- 
nijoj u povijesti čovječanstva, da mu javno zahvalite za sve, što 
je kroz duga stoljeća načinio za Dubrovnik. 

Konačno svetkovanje dana svetog Vlaha za vas je postulat čas- 
ti i ponosa! Živimo u doba kad su se u našem narodnom životu 
pojavili ljudi, ljudi ograničena uma i pokvarene volje, koji su mis- 
lili, da treba uništiti sve stare vrijednosti pokidati sve stare veze 
s prošlošću i kulturne i prosvjetne i socijalne i vjerske, te dati hr- 
vatskom narodom životu neki posve novi pravac. Ljudi koji su 
nalazili najveću slast u tome, da pljuju na Crkvu i domovinu, koja 

im je dala život i da izvrgnu ruglu sve šio su im lijepa i dobra 
ostavili čestiti očevi i majke. Njih je dobro označio pjesnik rije- 
čima: «Iz gnijezda vlastitog gavrani već se dižu, da nam zemlju 
skvrne!» Ali ti isti, koji su se hvastali, da će preporoditi i prosvi- 
jetliti narod svojim novim idejama, koji su pobrali po tudjim 
bunjištima, umalo da nisu doveli do narodnog samoubojstva. Jer 
i ograničeni čovjek mora da vidi, da ne može da vrši dobro onaj 
koji s prezirom predje preko one Gospodnje: «Poštuj oca i maj- 
ku, da dugo živiš i dobro ti bude na zemlji!» 

Ta misao lebdi pred vašim očima i ona je pridonijela, da nis- 
te nikada pali na lijepak novotarijama, iza kojih se skriva grobna 
tama, nego ste vjerno čuvali baštinu i tradiciju svetog Vlaha tako 
e i lijepu. I zato vjerujemo, da će ju i dalje pratiti blagoslov 
s neba! 





Grb Dubrovnika 





Br.. 62. 
SVETI ALOJZIJE 1941. 


Govor preuzvišenog Nadbiskupa dra. Alojzija Stepinca 
preparandisticama prilikom blagoslova oltarne slike 
svetog Alojzija 23. IV. 1941. 


(Katolički List: br. 13. Zagreb, 27. ožujka 1941.). 


Veliki: umnik sveti Augustin u svom klasičnom djelu De civi- 
tate Dei» pita na jednom nmjestu, da li se život čovjeka smrt- 
nika valja nazvati životom ili bolje smrću? Na to pitanje odgovara 
ovako: «Čim netko počinje da živi u tom smrtnom tijelu, nikad 
ne prestaje raditi na tom da umre.Za tim najme ide njegova promjen- 
ljivost kroz čitavo vrijeme njegova života, (ako se uopće može naz- 
vati životom) da umre. Nema najme nikoga, koji poslije jedne 
godine nije bliže smrti nego je bio prije jednu godinu, i koji 
joj je sutra bliže nego danas, i koji joj je danas bliže nego jučer, 
i koji joj malo kasnije nije bliže nego sada, i koji joj sada nije 
bliže nego malo prije! Jer kolikogod vremena živimo, toliko nam 
se oduzimlje života i svaki dan biva manje onoga što ostaje tako, 
da vrijeme ovoga života nije ništa drugo, nego trka u smrt.» (De 
Civ. Dei L. XIII. e. 10.). 

Tu su istinu dobro razumjeli svi oni, koje Crkva danas slavi 
kao svece na oltarima, pa i ovaj andjeoski mladić, čiju smo oltars- 
ku sliku danas blagoslovili. Tu su istinu dobro razumjeli svi oni, 
koji su stvorili trajna djela u historiji čovječanstva. Tu istinu, želio 
bih, da imate pred očima i vi koji ćete naskoro zaći u narod, da 
mu kao učitelji uzgajate djecu, na kojoj će počivati nada domovi- 
ne u budućnosti. Želio bih, da nosite tu istinu kao memento pred 
očima, da će iza proljeća vaše mladosti brzo nastupiti jesen živo- 
ta, kad životnu snagu zamjenjuje klonulost tijela i duha, pa da 
životnu snagu i sposobnost, koju si niste dali sami, nego je poklon 
neba, što savjesnije upotrijebite sebi i drugima na spas. Jer nez- 


.nam, da li je koja druga istina u stanju da čovjeka tako osposo- 


bi za svijest dužnosti i učvrsti ga u poštenju života, kao što je mi- 
sao o prolaznosti zemaljskog života i o sudu, koji slijedi iza ovo 
ga života. Ako pak u vama kao budućim učiteljima ne bi bilo 
svijesti dužnosti i odgovornosti, ako vašeg rada ne bi pratio čes- 

tit život odgojitelja, onda bolje da se okanite zvanja, koje je spe- 
cifično obilježeno kao jedno od najvažnijih u ljudskom životu, 
odgoj djece preko škole, kojoj ćete biti na čelu. 

Jedno od najvećih zala našega vremena jest besavjesnost ljudi, 
kojima je povjerena sudbina drugih. Ako se pak radi o besavjes- 
nosti odgojitelja, onda je to još strašnije zlo. Što mislite koja je 


najuzvišenija riječ savjesti? Da nikad ne kaže — to je moj interes, 
nego to je moja dužnost, — veli Lacordaire. Ali jer ideja duž- 


nosti povlači sa sobom ideju žrtve, a za žrtvu treba junaštva, za- 
to imamo danas u ljudskom društvu velik broj plaćenika, ali malo 
savjesnih ljudi. Kad su otkopavali Pompeje iz pepela, pod kojima 
je stoljećima ležao zasut, našli su okamenjenog vojnika, koji je 
bio na straži, kad se masa lavine s pepelom srušila na grad. On je 
izdržao na mjestu. Usprkos paklenoj vrućini nije odbacio kacige 
s glave, niti razriješio oklopa, niti napustio mjesto. I tako ga ugu- 
ši zadah sumpora i zatrpa pepeo. Tako su ga našli mrtva kao 
sliku vjernog ispunjavanja dužnosti do smrti. Koliko ćemo takvih 
naći danas medju onima, kojima je povjerena sudbina drugih? 
A ipak ne biste zaslužili ime pravog učitelja, ako ne bi hijeli na 
mjesto, kuda vas postave, savjesno vršiti učiteljsku dužnost. «Ako 
li ima tko službu, neka služi, ako je učitelj neka uči», opominje 
nas apostol. (Rom. 12. 7.) 

Neka i vaš budući učiteljski život prožima ponajprije svijest 
odgovornosti pred Bogom. Djeca koja su vama povjerena u školi, 
nisu vaša igračka, nego vlasništvo Boga Stvoritelja, koji tu djecu 
predaje u vaše ruke, da ih uzgojite za korisne članove ljudskog 
društva i narodne zajednice. 

Onaj prizor, što se odigrao kad je Mojsije bio izložen u ko- 
šarici u Nilu, ponavlja se na neki način i sada. Nema delikatnije 
zadaće, nego dijete, koje je došlo k razumu voditi pravim putem. 
Bog Stvoritelj, koji je kako rekoh pravi vlasnik svakog djeteta, 
kao da govori svakom učitelju: «Uzmi ovo dijete i odgoji mi ga i 
ja ću ti dati plaću tvoju». (Ex. 2. 9.). Vi ste dakle u školi ne sa- 
mo mandatori države i roditelja, nego u prvom redu mandatori 
Božji. Zadaća veoma časna, ali i takova, koja povlači za sobom 
tešku odgovornost. Baš zato, jer je skopčana s tolikom odgovor- 
nošću, zato joj je stvoritelj obećao i izvanrednu nagradu ako se 
savjesno ispuni ta zadaća: «Qui erudiunt multos ad iustitiam ful- 
gebunt quasi stellae in, perpetuas aeternitates! — Koji poučava- 
ju mnoge u pravdi sjati će kao zvijezde kroz vjekove!» (Dan. 
12. 3.). 

Neka vaš učiteljski rad prožima i svijet dužnosti prema rodi- 
teljima djece. Škole ima da budu nastavak čestitog' roditeljskog 
odgoja. Ako taj školski uzgoj ne bi bio u skladu sa zakonomri Bož- 

jim, onda nevbi-bio uzgajanje nego: ubijanje djece, i to gore“nego 
lizički toliko, koliko se duša izdiže «iznad tijela, duh iznad mate- 
rije. Roditelji djece dakle, očekuju od vas savjestan rad u školi. Ko- 
načno ni država, odnosno domovina ne može biti indifirentna, do- 
biva li iz škole čestitu i discipliniranu mladež ili razularenu hrpu 
i već od početka iskvarene djece. Sveto Pismo je u par riječi izvrs- 
no izrazilo svakodnevno gorko iskustvo: «Dolor patris filius stultus! 
— Bol očeva ludi sin!» (Prov. 19. 13.). Ne bismo li mogli reći 
još više: «Dolor patriae filii stulti! — Bolt domovine opaki sino- 
vi!» 1 nema nikakve sumnje o tome, da najveću krivnju za pokva+- 
renost mladeži nose roditelji i uzgojitelji, koji ne vrše svojih duž- 
nosti. hoka slav ion 

Ovom andjeoskom mladiću čiju smo sliku blagoslovili na ol- 
taru danas primjenjuje Crkva ove riječi knjige Mudrosti: «Consum- 
matus in brevi explevit tempora mulita! — Usavršen za kratko 
ispunio je dugi odsjek vremena!» (Sap. 4. 13.), imajući najme pred 
očima brzi svršetak svega zemaljskoga sve je snage koncentrirao 
samo na jedno, da se posveti i tako sto posto iskoristi talente, ko- 
je mu je dao Stvoritelj. I danas ga Crkva slavi kao uzor mladeži, 
neokaljane, karakterne, požrtvovne, kakove nam danas treba kao 
korice kruha. 


Vi ćete naskoro nastupiti kao odgojitelji djece u pučkim 
školama. Valja dakle da do maksimuma iskoristile vrijeme, koje 
Vam je Providnost Božja dosudila u cilju, da odgojite čestitu 
mladež. Ako kod toga ne zaboravite na staru riječ: «Nitko ne da- 
je onoga čega nema!» Ako sami ne budete svijetlili svojim životom 
i primjerom povjerenoj vam mladeži, onda će vaše riječi biti ma- 
nje više bez ploda, jer kakav uspjeh može imati u nastavničkom 
radu onaj, koji se valja u blatu i strasti? Tomu Spasitelj ne daje 
nagrade nego kaznu primjerenu njegovu zločinu, što je svojom sablaz- 
ni upropastio mnoge nevine duše, jer stoji pisano: «Tko sablaz- 
ni jednoga od ovih malenih, koji vjeruju u mene, bolje bi mu bi- 
lo, da si objesi kamen mlinski o vrat njegov, pa da potone u du- 
binu morsku. (Mt. 18. 6.). To vrijedi napose za one koji su erve- 
no bojadisani i misle, da je isto dresura psa i uzgoj djeteta. Teš- 
ko domovini i roditeljima, gdje uzgoj njihova podmlatka bude 
povjeren elementima koji svoju bolesnu fantaziju stavljaju na 
mjesto razuma i ruše u dušama djece sve lijepo i plemenito, što im 
je u srca usadila roditeljska ljubav vodjena duhom Božjim. Zaista 
bolje bi tim uzgojiteljima bilo, da si objese kamen mlinski o 
vratu njihovom; pa da potonu u dubinu morsku! Jer zlo koje 
su prouzročili time što su iskvarili riječju i primjerom: povjerenu 
im omladinu, tako je težko, da se jedva ikada dade popraviti. Na- 
dam se da vi ne spadate u krug onih naduvenih ljudi, koji misle da 


imponiraju svijetu, ako se prikazuju ateistima, a kad im voda 
dodje do grla, rado bi bili najpobožniji. ' 

Slično kao oni, koji su se vozili čamcem preko rijeke i rugali 
se običnom puku, koji vjeruje u Boga. A kad je čamac iznenada 
počeo da tone i stari ribar povikao: «Spasi se tko može», svi su u 
jedan glas povikali: «Smiluj nam se Bože!» 

Nadam se da jeste i da ćete ostati karakteri, koji uzvišeno uči- 
teljsko zvanje ne ćete nikada zaprljati nedostojnim životom, nego 
rječju i primjerom oduševljavati povjerenu vam dječicu za sve 
što je lijepo i dobro, za sve što je pravo pred Bogom, da Crkva, 
roditelji i domovina budu zadovoljni sa vašim radom, a Bog jed- 
nom obilna vaša plaća. 








Br. 63. 


SVEČANOST SVETE VIKTORIJE DJEVICE | MU- 
ČENICE. i 


Propovijed preuzvišenog g. Nadbiskupa dra. Alojzi- 
ja Stepinca u crkvi časnih sestara sv. Uršule u Va- 
raždinu dne. 9. studenoga 1941. g. 


(Katolički List: br. 46. Zagreb, 20. studenoga 1941.). 


Francuski kralj Karlo IX upitao je jednom pjesnika Torkva- 
ta Tassa što misli, tko je nasretniji od svih? «Bog» odgovori pjesnik. 
«Da, ali iko je nesretniji medju ljudima?» — «Onaj», odgovori 
on, «tko je najsličniji Bogul» — Dobro, ali kako bivamo Bogu 
najsličniji? Da li po tom što smo jaki, moćni, veliki vladari!» 
—«Ne», odgovori pjesnik, «nego po tom, kako visoko stojimo s 
krepostima !» 

Bilo je oduvijek, ima ih i danas i bit će uvijek nažalost, takovih 
ljudi na zemlji, koji ako ne teoretski, a ono praktički traže svoju 
sreću i radost u tjelesnim užitcima i bogatstvu, u vlasti i častima. 
A ipak će svi ovi prije ili kasnije iskusiti ono što je iskusio i sveti 
Augustin, kad je rekao nakon svog povratka Bogu :«Za sebe si 
nas stvorio, o Bože, i nemirno je srce naše, dok se ne smiri u Te- 
bi!». 

Drugdje je tražila i našla svoju sreću ona koju danas slavimo, 
sveta Viktorija, djevica i mučenica. Ta može li neiko biti sretniji 
od onoga, koga je sam Bog proglasio sretnim kad govori: «Bla- 
ženi oni, koji su čista srca, jer će Boga vidjeti!» Može li netko 
biti sretniji od onoga, kojeg je takvim proglasio sam Bog, kad 
govori: «Blaženi koji su progonjeni radi pravde, jer je njihovo 
kraljevstvo nebesko!» (Mi. 5. 8.). - 

Djevičanstvo i mučeništvo, dvije su divne ruže na vijencu, koji 
resi glavu svete Viktorije na nebu, dva su podstreka za sveti ži- 
vot ljudima na zemlji. 


Prva ruža je bijela, a to je djevičanstvo. Sama Crkva je u 
brizi kako da ga dostojno pohvali: «Sanceta et inmaculata virgi- 
nitas, quibus te laudibus offeram, nescio. Quia quem coeli capere 
non poterant, tuo gremio contulisti!» — «O sveto i neokaljano 
djevičanstvo kakovim da te pohvalama uzdignem? Jer koga ne 

mogahu obuhvatiti nebesa, u svojem si krilu nosila!» Pa iako je 
izmedju djevičanskih duša samo jedna bila, koju je Bog odabrao, 
da bude majkom Sina Božjega, svaka je djevičanska duša ipak 
odredjena, da bude u najužem krugu neokaljanog Janjeta Božje- 
ga, kako ih gleda sveti Ivan apostol u Knjizi Otkrivenja: «Slije- 
de Janje kudgod ide!» (Oikriv. 14. 4.). 

To je bez sumnje najveća sreća svete Viktorije. A postigla ju 
je po neokaljanom životu na zemlji, po kojem je postala Bogu 
slična. Bog je najme čisti neokaljani duh. Najsličnijima sebi 
stvorio je andjele, koji nemaju tijela. Do njih je stvorio čovjeka 
prema riječima psalmiste: «Učinio si ga malo manjim od andje- 
la!» (Ps. 8. 6.). Sa raspadljivim doduše tijelom na zemlji, ali 
koji je ipak odredjen, da bude jednom uz andjele na nebu pre- 
ma riječima Spasitelja našeg Isusa Krista govoreći o uskrsnuću 
mrtvih: «Jer o uskrsnuću (ljudi) niti će se ženiti niti udavati, ne- 
go će biti kao andjeli Božji na nebu. (Mt. 22. 30.). Ako je pak 


svima pravednicima obećana ta nagrada, još više sigurno neoka- : 


ljanim djevicama, koje će sjati ispred drugih bjelinom prema 
riječima svetog Pavla Apostola: «Druga je sjajnost suncu, a dru- 
ga je sjajnost mjesecu, a druga je sjajnost zvijezdama, jer se zvi- 
jezda od zvijezde razlikuje u sjajnosti!» (I Kor_15. 41.). «Da», 
veli sveti Grgur papa, «nešto veliko je djevičanstvo, jedna velika 
krepost, koja prelazi preko svega s ove strane groba i žrtvuje svi- 
a ili bolje daje jedan svijet za drugi, ovaj za budući!» (Or. 43. 

Druga u vijencu svete Viktorije je crvena ruža, a to je muče- 
ništvo, po kojem je postala slična duša božanskom zaručniku Isusu 
Kristu, koji je i zadnju kaplju krvi položio za duše. Po loj 
sličnosti ravna se sreća svete Viktorije mučenice. Sveta Crkva stavlja 
nam tu sreću uvijek pred oči u oficiju na dan svetih mučenika: 
«Blago čovjeku, koji pretrpi napast, jer pošto je prokušan, primit 
će vijenac života, koji je Gospodin obećao onima, koji ga ljube.» 


(Jak. 1. 12.) 


+... 


Nije nam dakle dao dobri Bog bez razloga toliko svetaca sviju 
vrsti i djevica i mučenika, i pustinjaka i svetaca svjetovnjaka. Sveci 
su svi bez razlike, pa i sveta Viktorija, u odnosu prema ljudima na 
zemlji ono što je i svjetionik na obali mora u odnosu prema ladja- 
ma. Pokazuje im po noći put, da se ne razbiju o klisure. Istina, naj- 

bolji da nas pouči, kako ćemo živjeti, da ugodimo Bogu: «Prim- 
jer sam vam dao, da kako ja činim, da tako i vi činite!» (Iv. 13. 
15.). Ali iako je Isus Krist sam po sebi dovoljan, htio je ipak, da 
bude mnogo drugih manjih svjetionika, koji će svi svijetliti svo- 
jim primjerom i pozivati ljude sa sv. Pavlom Apostolom: «Budi- 
te sljedbenici moji, kao što i ja Kristov.» (1 Kor. 4. 16.). To traži 
slava Božja i bijeda ljudska. Slava Božja koja uz brojne svece i 
svetice Božje više dolazi do izražaja, kao i sunce čija se moć za- 
pravo više očituje po noći, kad daje svijetlo bezbrojnim zvijez- 
dama nego li po danu kad svijetli samo. To traži i naša bijeda, 
jer nam u mnogim stvarima ne može biti primjerom Krist, kao 
što recimo u kajanju za grijehe, jer nije nikada sagriješio. 

Neka dakle svijetli primjer svete Viktorije bude prije svega 
primjer našoj mladeži, da joj čuva neokaljan ljiljan svete čistoće. 
Blago obitelji, blago narodu, blago domovini, koja obiluje čistom 
i neokaljanom mladeži. Koliko bi se prokletsiva uklonilo na zemlji, 
kad bi cvala krepost svete čistoće medju mladeži. 

Neka svijetli primjer svete Viktorije bude podstrek svima na- 
ma, da u životnoj borbi junački izdržimo i budemo spremni prije 
položiti svoje živote nego izdati Boga svoga. Jest! Izdržati vjerno 
u službi Božjoj kroz život na zemlji, a napose u jednom siro- 
gom redu kao što je i ovaj uršulinski, to je pravo nekrvno mučeniš- 
tvo. Po njem će svaki vjernik na neki način primiti jednom ime da- 
našnje sv, mučenice Viktorije, jer postaje pobjednik u najtežem 
ratu, ratu protiv samoga sebe. Nastojmo i mi da budemo dionici 
pobjede nad samim sobom i da primimo jednom novo ime o kojoj 
govori knjiga Otkrivljenja: «Tko pobjedi dat ću mu od mane sa- 
krivene i dat ću mu kamen bijel i na kamenu novo ime napisano, 
koje nitko nezna osim onoga koji prima!» (Oikriv. 2. 17.). I ne 
samo novo ime nego i nove bijele haljine: «Tko pobjedi, on će se 
obući u haljine bijele, i neću izbrisati imena njegova iz knjige 
Života i priznat ću ime njegovo pred Ocem svojim i pred andjelima 
njegovim.» (Otkriv. 3. 5.). 

Neka nam tu milost isprosi sveta Viktorija, djevica i muče- 
nica. 

Br. 64. 


BLAGDAN SVETE KATARINE 1941. 

Propovijed preuzvišenog g. Nadbiskupa dra. Alojzi- 
ja Stepinca akademičarkama na dan svete Katarine 
g. 1941. 


(Katolički List: br. 47. Zagreb, 27. studenoga 1941.). 


Katoličke akademičarke ! 


U crkvi sv. Onofrija u Rimu kamo sam češće znao doći kao djak, 
upala mi je u oči jedna neobična slika; Sveti Jeronim dolazi pred 
sud Božji: «Tko si» pita sudac? «Kršćanin», odgovara Jeronim 
Ali tek što je izgovorio riječi, kad li andjeo iza ledja počne udarati 
po njemu bičem uz povike: «Non es christianus sed ciceronianus! 
—Nisi kršćanin nego ciceronac!» Aluzija je to na mladost Jeroni- 
movu, kad se više zanosio svjetskom mudrošću nego priprostim 
kršćanstvom, kad mu je više imponirala razumska spoznaja nego li 
Bogom objavljena istina. 

Mislim, da bi veliku većinu današnjih kršćana nekako slično do- 
čekali na sudu Božjem. Ima ih mnogo, vrlo mnogo, kojima je gla- 
va oprana vodom svetoga krštenja, koji su upisani u maticama kr- 
štenih, u maticama potvrdjenih, u maticama možda i vjenčanih, ko- 
ji se lupaju u prsa da su katolici, ali mnogo, vrlo mnogo tih istih, 
koji su po svom mentalitetu polupogani, iskrivljeni kršćani bez 
sadržine i bez duše. 

Da! To je jedna bolna i suviše bolna istina naših dana. Bolna 
ne zato, što bi se dušobrižniku smanjivao broj pravih vjernika 
nego zato, što se umnaža broj onih, koji istinu zamjenjuju s 
lažju, dobro sa zlim, život sa smrću, blagoslov sa prokletstvom. 
Ljudi naših dana, reć bi, da su se zasitili krčćanstva. Ljudi naših 
dana traže nešto bolje od kršćanstva. Ljudi naših dana nužno žanju 
prokletstvo. 

U knjižici života u svetom Pismu, sa udivljenjem čitamo, kako 
je ruka Božja vodila narod izabrani iz ropstva egipatskog u slo- 
bodu. I kad ga je smjestila u pustinji, da ga odgoji, hranila ga 
je punih četrdeset godina slasnim kruhom s neba, a da tai puk 
nije niti orao ni sijao. «Angelorum esca coelo praestitisti illis si- 
ne labore, omne delectamentum in se habentem!» — «Andjeos- 
kom hranom hranio si puk svoj i gotov kruh s neba, koji svaku 

slast u sebi ima, dao si im bez napora!» (Sap. 16. 20.). Nije li isto 
i s mnogim kršćanima? 


Recite mi, recite mi vi, katoličke akademičarke, što je bilo 
čovječanstvo prije Krista? Kraj sve filozofije Platona i Aristotela, 
kraj sve govorničke vještine Cicerona i Demostena, kraj sve poezi- 
je Virgilija i Homera, kraj sveg umjetničkog stvaranja Fidije i 
Praksitelesa, kraj sve gradjanske čestitosti Perikla i Katona, kraj 
svega državničkog genija Cesara i Augusta, kraj sveg bogatstva 
Lukula i raznih patricija, svijet prije Krista bio je nalik jabuci 
izvana lijepoj i crvenoj, a iznutra gnjiloj i truloj. Čovječanstvu 
je manjkala kultura srca i duh. Tu kulturu izgradilo je tekar krš- 
ćanstvo ne snagom ljudskom nego vjerom Božjom. Diglo je ropstvo, 
vratilo dostojanstvo ženi, naučilo niže da slušaju iz ljubavi pre- 
ma Bogu, poučilo više slojeve, da u nižem gledaju brata, obuz- 
dalo silnike opomenom na vječnu pravdu, potaklo gažene na strplji- 
vost obećanjem vječne nagrade, jednom riječi preobrazilo je jav- 
ni i privatni život. Nije zbog toga ni najmanje stradala umjetnost, 
jer i graditeljstvo i kiparstvo i slikarstvo i glazba došla je do savr- 
šenstva pod blagotvornim uplivom Kristovog evandjelja. 


A danas? Gledamo istu sliku kao i kod Židova u pustinji. Dodi- 
jala im zdrava i izvrsna hrana, koju im je darežljiva ruka Božja 
sipala s neba. Nije se pokvarila hrana nego njihov okus, kad su 
počeli vikati: «Anima nostra jam nauseat super cibo isto levi- 
simo!» — «Već nam je ogadilo ovo lako jedo!» (Num. 21. 5.). 
Oni su se zaželili druge hrane, zaželili su se egipatskih lonaca, 
mesa i luka. Zaboravili su na bičeve u Egiptu i na ubijanje prvo- 
rodjenaca. Ista je slika i danas kod mnogih kršćana. Kršćanstvo je 
za njih postalo nešto što se je preživjelo. Što će nam, misle, kršćan- 
stvo, kad imamo izbor mnogo zanimivijih teorija? Što će nam krš- 
ćansko milosrdje, kad imamo čvrstu pesnicu? Što će nam sklapanje 
ruku na molitvu, kad nam strojevi sve pribavljaju? Što će nam 
oproštenje grijeha, kad smo se oslobodili vjerskih predrasuda? 
I došli smo dotle, da je danas veća vrijednost rasa, nego Isus Krist. 
Veća vrijednost, zdravo tijelo, nego zdrava duša. Veća vrijednost, 
kratki život na zemlji, nego vječni život na nebu. 


A posljedice? Kad su se Izraelci onako polakomili za novom hra- 
nom, Bog im je uslišao želju. Poslao im je mesa u izobilju. «Ali 
im meso (veli sveto Pismo) bijaše još u zubima i još toga jela ne 
pojedoše, a gle Gospod se razgnjevi na narod i udari ga pomorom 
vrlo velikim,» (Num. 11. 33.). Ne će li i danas biti slični rezultat? 
Bog je ljubomoran na svoje milosti. Pa ako je čovjek prezre, naj- 
gora kazna koja ga može stići, jest, da Bog preda pokvarenom na- 

gonu srca njegova. Ako je za mnoge kršćanstvo prestalo biti izvor 
života, onda neka budu sigurni, da će svi drugi sistemi biti za njih 
siguran izvor smrti. Samo ludjak može vjerovati, da se je kršćanstvo 
preživljelo. Da se preživi kršćanstvo, potrebno je da Bog umre. A 
znate li što je rekao Krist: «Nebo će i zemlja proći, ali riječi moje 
neće nikada proći!» (Mt. 13. 39.). Kršćanstvo je jedina realna 
vrijednost na zemlji, jer Boga postavlja za temelj svemu, a Krista 
Sina Božjega za jedinog pravog učitelja svijeta. Ili će svijet priz. 
nati i živjeti, jer je On: «put istina i život» (Iv. 14. 6.) ili će ga de- 
finitivno odbaciti i upropastiti. 


Katoličke akademičarke! danas imate pred svojim očima jedan 
primjer nepokolebive vjere u vječne i nenadoknadive istine kršćan- 
stva koji služi na čast ženskom svijetu, a najljepši je uzor akadems- 
koj ženskoj omaldini. Imate ga u svetoj Katarini djevici i mučenici, 
Bistra i inteligentna. Ali zato se nije nadula nekom nezdravom 


emancipacijom, kako to zapažamo kod površnih duhova,nego snagom , 


svoje vjere, poduprte zdravim razumom pokazuje se jačom i od 
silnog cara i od zbora poganskih filozofa. Izmedju objavljenih is- 
tina vjere i razumske spoznaje nema kod nje sukoba, nego jedna 
drugu pomaže i čine harmoničnu cjelinu, kojoj je jedinstveni te- 
melj Bog, neprevarljiva jednostavna istina. A za ljubav te istine 
polaže sveta Katarina radosno svoj zemaljski život, da živi vječnim 
životom. 

Katoličke akademičarke! Prilike u kojima se danas nalazi svi- 
jet nisu ništa bolje od onih u kojima je življela sveta Katarina. Tre- 
ba nam danas mnogo, vrlo mnogo svetih Katarina medju aka- 
demskom ženskom omladinom. Znam vrlo dobro, da je omladina po 
čitavom svijetu danas često puta u velikoj dilemi, što da odabere i 
za što da se odluči. Jedna arapska priča kaže da je kralj Nesurod 
dao slobodu svojim sinovima, da izaberu što hoće! Postavio je na 
stol tri vaze. Jednu od zlata, drugu od jantara i treću od dragog ka- 
menja. Na jednoj je stajao natpis «Vlast». Na drugoj je stajao nat- 
pis «Slava», a na trećoj ništa. Prvi sin pograbi prvu vazu, ali kad ju 
je otvorio, bila je puna krvi. Drugi pograbi drugu, ali kad ju je otvo- 
rio, našao je u njoj samo pepeo. Treći nije imao izbora već dohva- 
ti što je ostalo, ali kad ju je otvorio nije u njoj našao ništa. Pogle- 
da bolje još jedanput i nadje na dnu urezano sveto ime Božje! 


«Što je vrijednije?» upita kralj nazočne. Mudraci su mu 
odgovorili, da je ova zadnja čaša najvrijednija, jer ime Božje 
vrijedi više nego čitavi svijet. 

Katoličke akademičarke! 


Za vas takodjer nema nego samo jedan jedini izbor. Za štogod 

se odlučite izvan Boga i Krista, vodi vas u propast. Ako pak Boga 
posjedujete onda imate sve. Budite dakle čitave Božje, kršćanske i 
nepokolebive u vjeri kao što je bila sveta Katarina djevica i mu- 
čenica. 

Br. 65. 


BLAGDAN SVETE KATARINE 1942. 


Nagovor Preuzvišenog g. Nadbiskupa dra. Alojzija 
Stepinca akademličarkama na dan svete Katarine 
25. studenoga 1942. u Zagrebu. 


(Katolički List: br. 49. Zagreb, 3. prosinca 1942.). 


Katoličke akademičarke! 


Ovo naše moderno doba donijelo je čovječanstvu mnogo izne- 
nadjenja. Kakvih smo iznenadjenja doživjeli samo na polju teh- 
nike? Kakvih na području kirurgije! Kakvih na polju ratovanja! 
Ali više od svega toga zanima nas ono na području društvenog 
života ljudi. Kako se duboko izmjenio položaj radništva u nekoliko 
zadnjih decenija! Kako se duboko izmjenio položaj seljaštva, koje 
je do nedavno bilo mali ili nikakav faktor u političkom životu! 
Jeli dakle čudo, da i žena kao takva, nije ostala poštedjena od duha 
vremena, te da se i kod nje zapaža previranje kao nikada do sada u 
historiji čovječanstva, Da li na bolje ili na gore? Vrijedno je, da se 
o tom zapitamo danas, na dan svete Katarine, djevice i mučenice, 
te izrazite predstavnice ženskog svijeta. 

Da uzmognemo odgovoriti na to pitanje, potrebno je, da naj- 
prije odgovorimo, kakav je bio položaj žene prije nego je došao 
Krist na ovaj svijet, prije nego je kršćanstvo preobrazilo dušu 
poganstva i potisnulo židovstvo. Potrebno je znati, kakav je po- 
ložaj žene, nakon što je kršćanstvo formiralo savjest čovječans- 
tva. Onda nam neće biti težak odgovor na pitanje, da li ovo pre- 
viranje u ženskom svijetu znači preokret na bolje ili na gore? 

Kao odgovor na prvo pitanje neka mi bude dozvoljeno, da 
svratim naš pogled na dekalog, u kojem čitamo ovu zapovjed: 
«Ne poželi kuće bližnjega svoga, niti poželi žene njegove, ni sluge, 
ni sluškinje, ni vola, ni magarca, ni išta, što je njegovo!» (Mojs. 
20. 17.). Ako analiziramo tu stavku, dobivamo i nehotice dojam, 
da se ženu kod Izraelaca smatralo nekim kućnim inventarom, kad 
ju se stavlja u isti red sa kućom, sa volom, magarcem itd. Kršćan- 
stvo, da digne ugled ženi, razdvojilo je tu zapovjed. Ne poželi žene 
bližnjega svoga! To je jedna stvar, jer se radi o razumnom biću, 
koje ima tijelo i dušu kao što i muž. A sve drugo što nema razuma, 
ide na drugu stranu. — «Ne poželi nikakve stvari bližnjega svoga!» 

Sigurno je, da položaj žene kod Izraelaca nije bio ni izdaleka onaj, 
koji je, recimo, u kršćanstvu u katoličkoj crkvi. 

A ako je tako bilo kod Izraelaca, kakav je onda položaj morao 
biti kod pogana? I doista, ona je kod pogana bila stvarno rob 
muža, predmet, koji je imao služiti udovoljavanju njegovih sje- 
tilnih nagona. Došlo se čak do absurdne tvrdnje, da žena nema du- 
še, da je na istom stupnju sa životinjom. Prema tome nije čudo, 
da poganstvo nije moglo ženi dozvoliti neku duhovnu izobrazbu, 
već se zadovoljavalo, da je osposobi za fizičko teglenje kao i drugu 
životinju. Nije čudo, da se u skladu s ovim pojmovima djevojku pro- 
davalo na trgu, da se ženu iznajmljivalo, zalagalo, darivalo, po- 
sudjivalo, da nije imala gotovo nikakva prava u obitelji da ju 
je muž zbog sitnice otpuštao, ako ne ubijao, da je bila eliminira- 
na iz javnog života i prikovana uz kuću kao uz tamnicu, kojom 
je zapovjedao muž. 

To su činjenice, koje dokazuje objektivna historija. A dokazuje 
ih još i danas poganstvo tamo, gdje je u cvatu, i gdje je žena još 
i danas stvarni rob muža i njegovih pohota. Ali isto tako dokazu- 
je objektivna historija, da je dostojanstvo žene samo u kršćanstvu 
došlo do svog punog izražaja, da samo kršćanstvo jest i ostaje naj- 
jači branitelj dostojanstva žene i njezine časti. Dobro osvetljuje to 
jedna zgoda iz života glasovitog redovnika dominikanca Suso-a. 
Kad je jednog dana prolazio jednom uskom i prljavom ulicom, 
opazi gdje mu u susret dolazi neka sirota žena. Odmah zagazi ta- 
mo, gdje bilo veće blato, da joj ustupi mjesto. I kad se začudila 
nad njegovim postupkom reče joj: «Mi kršćani duboko častimo 
ženu, jer jednoj ženi, Blaženoj Djevici Mariji, zahvaljujemo Spa- 
sitelja svijeta!» 

Doista, ako se Bog nije ustručavao, da u krilu jedne žene pri- 
mi na sebe ljudsku narav, koji bi se još čovjek zdravog razuma 
usudio, da s omalovažavanjem ili prezirom gleda na ženu, bila ona 
koja mu drago roda ili plemena. 

I zato kršćansivo i ako muža priznaje glavom obitelji, glavom 
žene, ne smatra ipak ženu robkinjom, nego jednako vrijednom 
drugaricom života. «Nema više tu,» govori sveti Pavao Apostol, 
«nema tu ni Židova ni Grka, nema ni roba ni slobodnjaka, nema 
ni musko ni žensko, jer ste vi svi jedno u Kristu Isusu». (Gal. 3. 
28.). U tom svjetlu padaju sve ograde, i nacionalne i društvene i 
prirodne. «Kao što se kod ražarene kovine», veli sveti. Jeronim, 
«ne može raspoznati dali je zlato ili srebro, već se samo opaža 
žar vatre, tako i kod onih, koji su primili po svetom krštenju Du- 
ha Svetoga, prestaje svaka razlika spola, roda i položaja, a osta- 
ju samo djeca Božja». A kako je tekar kršćanstvo diglo ugled i 
dostojanstvo žene, kad je proglasilo nerazrješivost bračne zajedni- 

ce. Nema tu više mnogožensiva, nema tu više otpuštanja žene sa- 
mo jer diktiraju strast i neuredni nagoni muškarca. Krist je pro- 
glasio načelo i ono ostaje nepromjenjljivo—cšto je Bog sastavio, čov- 
jek neka ne rastavlja!» (Mt. 19. 6.). 

Dok poganstvo nije ni pomišljalo na kakovu duhovnu izobra- 
zbu žene, kršćanstvo joj je dalo sve mogućnosti, da talenat od Bo- 
ga dobiven može izrabiti na dobrobit vlastitu i čitavog čovječans- 
tva. Dovoljno je uprijeti prstom na ženske redovničke zajednice 
Katoličke Crkve, koje stoljećima tako blagotvorno djeluju u svim 
zemljama svijeta. I to ne samo unutar reda, kao sveta Terezije, 
svojim nenaikriljivim spisima, koji obradjuju najskrovitije dubi- 
ne ljudske duše, nego medju širokim masama ljudstva, djelujući 
kao odgojiteljice i djece i odrasle ženske mladeži. 

A danas? Razni pokreti, kao boljševizam nastoje da ženu os- 
lobode? Od čega? Od poganstva ne, jer ju je oslobodilo kršćanstvo. 
Dakle od okova kršćanstva, kakvim mnogi smatraju kršćansivo. 


I doista , dobar dio tih naziranja nije u skladu s naravi, ni sa 


zdravim razumom, ni s objavljenom istinom Božjom, i zato ne 
može uroditi dobrim plodovima. Nitko razuman ne niječe, da je 
žena osposobljena da bude majkom. Zato imade sva i ijelesna i 
duševna svojstva. Ali turnuti joj pušku u ruke, bilo to pod nas- 
lovom «drugarice» ili kojim drugim, znači od nje stvoriti nakazu, 
a nažalost ne rijetko i divlju zvijer, čiji je svršetak redovito tra- 
gičan i bolan. Svatko pametan znade, da je žena vrlo zgodna za 
njegu male djece ali recimo upravljanje zrakoplovom, za čim se 
danas toliko otimlju, bit će pametnije da to prepuste muškarcu. 
Kad je Amelija Easkar, koju su radi njene sličnosti za Lindbergom 
prozvali «Lady Lindy», kao prva žena koja je preletjela ocean i 
oduševljeni športaši došli su njezinom mužu, da mu čestitaju, od- 
brusio je taj nemoderan čovjek lakonski: «Volio bih radije da 
mi je donijela dijete!» Svatko pametan vidi, da je žena, koja je 
usred nezdravih socijalnih prilika prisiljena, da si samostalno za- 
radjuje kruh, vrlo podesna kao kasirica ili knjigovotkinja, ali upo- 
trijebiti je za uzgoj odraslih mladića, bio bi potpuno promašen 
korak. Svatko pametan znade, da je žena dobra kao liječnica za 
djecu i žene, kao voditeljica instituta za odgoj odrasle ženske mla- 
deži, ali prisvajati si recimo, vodeću ulogu u političkom životu, 
znaći saći sa staze, na koju ju je pozvao Bog. 

Kad su se za vrijeme francuske revolucije provalile žene u pa- 
rišku skupštinu, tražeći potpunu političku i društvenu ravnoprav- 
nost sa muževima, digao se jedan zastupnik i u govoru upravlje- 
nom na njihovu adresu rekao: «Ne nama muževima, nego vama 
ženama dala je narav grudi, da dojite i uzgajate djecu. Kako mo- 
žete tražiti, da mi muževi moramo imati iste dužnosti kao i vi?» 

Svatko pametan vidi, da je žena jedva nadoknadiva kao kuharica 
ili domaćica, ali staviti je recimo u rudnik ili na sličan težak po- 
sao, znači skoro osuditi ju na smrt. 

Katoličke akademičarke ! 

U vremenu, koje proživljujemo, govori nažalost, više strast nego 
razum često i često puta. Ne dajte se zavesti šupljim frazama, nego 
neka vas uvijek i u svemu vodi razbor, iskustvo naravi i objavlje- 
na istina Božja. Prijeći te granice nikada ne će ostati nekažnje- 
no, A ako koja žena misli, da ih može nakažnjeno gaziti, neka bu- 
de uvjerena, da će naskoro postati predmetom rugla, ogavnosti, a 
konačno i boreći se sa muškarcem, u kojem će sukobu po svim za- 
konima naravi proći gore nego li muškarac. Žena može biti velika 
samo kao žena. O tome vam svjedoči i daje divan primjer sveta 
Katarina, djevica i mučenica, taj divni primjer i uzor ženskoga 
svijeta. 

Br. 66 


PETROVO 1941 


Ne budi nevjeran nego vjeran 
Propovijed preuzvišenog Nadbiskupa Dra. Alojzija 
Stepinca na Petrovo u crkvi svetog Petra u Zagrebu. 


(Katolički List: br. 26. Zagreb, 3. srpnja 1941.). 


Kad je Napoleon 1804. godine pokušao da svoje nepoštene pla- 
nove slatkim riječima narine na prihvat sjedom starcu papi Piju 


VII., kaže historičar, da je papa izustio samo jednu jedinu rijeć 


kod toga: «Komedijante!» — «Zar sam ja komedijant?» — povi- 
kao je car bijesno: «Pope, svršeno je s Tobom!» i bijesan pogra- 
bi car sa stola umjetninu koja je predstavljala crkvu svetog Petra 
u Rimu, baci je sjedom starcu pred noge i poviče: «Starče, gle- 
daj dobro, tako ću razbiti tebe i tvoje kraljevstvo!» Papa se po- 
digne, i svečano kako je došao, podje prema vratima dvorane i 
izustivši opet samo jednu riječ: «Tragedijante!» Tragedija Napo- 
leonova brzo je nadošla i sijedi starac nadživio je silnoga cara, 
koji je skinut s prijestolja i umro kao zarobljenik na otoku Svete 
Helene. 

Kad danas, dragi moji vjernici, slavimo blagdan prvaka apo- 
stolskog, zapravo blagdan papinstva, te veličajne Božje instituci- 
je na zemlji i kad u duhu prodjemo povijest katoličke crkve, po- 
vijest papinstva, onda ćemo tu naći mnogo sličnih primjera. Mnogo 
komedijanata, koji su se smatrali velikim i nesavladivim, a na kon- 
cu svršili kao tragedijanti, kad su se oborili na instituciju, koja 
nije sagradjena na pijesku nego na pećini, kojoj je zadnji temelj 
Bog! Pa kao što apostol Toma makar je gledao tolika veličajna 
djela Kristova, morao se uvjeriti, da je On Bog, klonuo je nakon 
golgotske katastrofe i zato zaslužio ukor Kristov: «Ne budi nev- 
jeran, nego vjeran!» 

A na čemu ima da se temelji, pitat će ikogod, naša nada? Od- 
govaram, na Božjoj vjernosti, jer Bog ne laže. Na Božjem svezna- 
nju kojemu ništa ne izmakne. Na Božjoj svemoći, koja je uvijek 
gospodar situacije. 

. Isus Krist pastavio je svetog Petra glavarom svete Crkve, koju 
je osnovao i predao njemu i njegovim nasljednicima, rimskim bis- 
kupima vrhovnu vlast u Cukvi, pastirku, učiteljsku i svećeničku. 

Toj Crkvi obećao je Isus Krist nepobjedivost do konca svijeta, kad 
je oslovio sv. Petra riječima: «Ti si Petar i na toj stijeni sagradit 
ću Crkvu svoju i vrata paklena neće je nadvladati!» (Mt. 16. 18.) 
A_ Bog nikada nije prekršio zadane riječi kao što je to slučaj kod 
ljudi. Ovu odliku Božju ističe kraljevski pjesnik David riječima: 
«Fidelis Dominus in omnibus verbis suis et sancius in omnibus 
operibus suis! — Vjeran je Gospod u svim riječima svojim i svet 
u svim djelima svojim!» (Ps. 144. 13.), Kako jučer, tako danas i 
sutra i uvijek! «Qui custodit veritatem in saeculum facit judicium 
injuriam patientibus, dat escam escurientibus! — On drži vjeru uvi- 
jek, čini pravdu onima, koji trpe nepravdu, daje hranu gladnima!» 
(Ps. 145. 7.). Ispunio je obećanje dano Abrahamu, ispunio je obe- 
ćanje dano Mojsiju, Jakobu, patrijarsima i prorocima, ispunio je 
obećanje dano apostolima, ispunio je do sada vjerno obećanje, ko- 
je je dao Crkvi svojoj i ispunit će do kraja, jer je On Bog, «koji 
ne može prevariti ni prevaren biti.» 

Naša nada temelji se na Božjem sveznanju. Za izgradnju jedne 
moderne ladje treba čitavi niz tehničara i dugog rada prije nego se 
ladja spusti u more. I kolikogod takova jedna ladja pokazuje ljud- 
sko umijeće, toliko pokazuje i ljudsku ograničenost u poredbi s 
Božjim znanjem. Ono obuhvaća nebo i zemlju jer je on Bog «koji 
broji mnoštvo zvijezda i svaku zove svojim imenom.» (Ps. 146. 4.), 
dok im mi ni danas ne znamo niti ćemo im valjda ikada znati broj. 
On može jedini da ustvrdi: «Poznajem sve ptice nebeske i krasota 
poljska moja je.» (Ps. 48, 11.). On poznaje točno prošlost, sadaš- 
njost i budućnost. Sjetite se samo pravednika Josipa u Egiptu i Da- 
nijela proroka. On poznaje točno naše misli: Dominus scit cogi- 
tationes hominum quoniam vanae sunt! — Gospodin zna misli 
ljudske kako su isprazne! (Ps. 93. 11.). On poznaje naše riječi: 
«A ja vam kažem» govori Krist, «da će za svaku ispraznu riječ, ko- 
ju kažu ljudi, dati račun na sudnji dan.» (Mt. 12. 36.). On poznaje 
naša djela, jer je on Bog, <koji je stvorio srca njihova i zna sva 
djela njihova.» (ps. 32. 15.). On poznaje srca naša, jer je on Bog, 
«koji istražuje srca i bubrege.» (Ps. 7, 10.). On pozna krivnju čov- 
jeka njegove molbe i nevolje, njegove dane i živoini pui. I zato 
Njemu jedinome pripada naslov sveznajući. Tko je dakle u stanju 
da Ga prevari ili osujeti Njegove planove? I kad gledamo veličinu 
znanja Božjega, pa opet toliko puta kolebamo i sumnjamo, onda 
nam dobro pristaju riječi Kristove učenicima u Emausu: «O be- 
zumni i sporoga srca u vjerovanje svega, što su napisali proroci!» 
(Luk. 24. 25.). 

Naša nada temelji se konačno na Božjoj svemoći. Neka djevoj- 
čica igrala se sa svojom lutkom i otkinula joj nogu. Žalosna do- 
trči ocu, koji je nogu naskoro opet pričvrstio. Malo zatim ona uhva- 

ti hrušta, ali mu pri tom otkine nogu. Dodje opet k ocu, da mu 
pričvrsti nogu. Ali tu je očeva moć prestala. Kako je ograničena 
ljudska moć! A Božja? Ona ne poznaje granica: «Ja sam Gospod,» 
govori Bog,» koji sam razapeo nebo (kao šator)... Nitko mi nije 
pomogao» (Is. 44. 24.), Takovomu Bogu mogao je da kaže mal. 
mist: «Magnus_.es tu et faciens mirabilia, tu es Deus solus! — Ve. 
lik si ti i činiš čudesa, ti si sam Bog!» (P. 85. 10.). Takovomu Bo- 
gu možemo i mi dati priznanje i neograničeno se uzdamo u Nje- 
ga: «Bog je naš na nebesima, čini sve što hoće!» (Ps. 1. 113. 3.). 

Kad se dakle, Crkva Božja upire na takvu veličinu, veličinu 
beskrajnog Božanstva, i imade za sobom Njegovo obećanje onda 
nam nije teško razumjeti one riječi, što ih je starac papa Pio VII 
upravio Napoleonu. Švi pokušaji svijeta, da razore djelo Isusa 
Krista Crkvu Njegovu, nisu drugo nego manje ili više pokušaji ko- 
medijanata, koji svršavaju tragedijom onih, koji neznaju razliko- 
vati Božje i ljudsko djelo. I danas na blagdan svetih apostola Pe- 
trai Pavla, blagdan papinstva, na dan, kad tako teška oluja huji 
nad čitavim svijetom, pred našim očima ljepše nego ikada sjaji 
i koa pećina Petrova, da preživi i nadživi sve što je ljudsko, 
dodje onaj, koji će suditi svima živima i mrtvima Isus 

Br. 67. 


KRIST KRALJ 1941. 


Isuse, Kralju srdaca, smiluj nam se! 

Propovijed preuzvišenog g. Nadbiskupa dra. Alojzi- 
ja Stepinca u stolnoj crkvi u Zagrebu na blagdan Kris- 
ta Kralja, 26. X. 1941. g. 


(Katolički List: br. 43. Zagreb, 30. listopada 1941.). 


Draga katolička omladino, katoličke žene i muževi! 


Mora da je bio veličajan prizor, kad je gladno mnoštvo od pet 
tisuća ljudi posjedalo po travi i uprlo oči u Krista, očekujući da 
ga nahrani. I kad je Krist, svemogući gospodar svega sivorenoga, 
blagoslovio onih pet hljebova i dvije ribice, i ne samo nahranio 
do sita ono golemo mnoštvo, nego je još i preostalo dvanajst koša- 
ra hljebova :«Ovi ljudi, vidjevši čudo, koje je Isus učinio, govori- 
li su: Ovo je zaista prorok, koji je imao doći na svijet». A 
kad je Isus doznao, da će doći, da ga uhvate i učine kraljem, otide 
opet u goru sam. (Iv. 6. 14.). 

Sasvim drukčije postupao je Krist uoči Pashe, kad je ogromno 
mnoštvo bacalo cvijeće i haljine po putu kojim je prolazio i kli- 
calo: «Blagoslovljen koji dolazi u ime Gospodnje; mir na nebu i 
slava na visini». I kad su farizeji zatražili od njega, da zabrani io 
narodu, odgovori im: «Kažem vam, kad bi oni šutjeli, kamenje bi 
vikalo». (Luk. 19. 40.). ' 

Na prvi mah čini nam se nerazumljivo, zašto tako raznoliki 
postupak sa strane Kristove. Jednima brani da ga izvikuju kra- 
ljem, a drugima ne samo dozvoljava, nego i kori one, koji io kuša- 
ju spriječiti. Ali nije nerazumljivo onome, koji u Kristu gleda 
ono što i mora gledati — Okupitelja od grijeha i ropstva dja- 
volskog, a ne zemaljskog vladara i političkog predstavnika. Ono 
mnoštvo koje je čuđesnim načinom nahranio, htjelo je da ga učini 
zemaljskim vladarom. I zato Krist bježi od njih i ostavlja ih, dos- 
ljedno onome što je kasnije rekao pred Pilatom: «Kraljevstvo moje 
nije od ovoga svijeta». (Iv. 18. 36.). Ono pak mnoštvo što je pak 
uoči pashe sipalo cvijeće po putu, kuda je prolazio, pozdravljalo 
je u njemu Mesiju za kojeg stoji pisano: «Evo kralj Tvoj dolazi 
k tebi, ponizan jaše na magarcu». (Mt. 21. 5.). 

Katolička omladino, katoličke žene i muževi! 

I mi smo se danas sabrali u ovom Božjem hramu, da odamo 
počast onome, koji je doduše ponizan hodao zemljom, ali koji ima 
na haljini i na bedru svome napisano ime: «Kralj kraljeva i gos. 
podar gospodara!» (Otkriv. 19. 16.). Želio bih da toga kralja du- 
ša vaših, Krista Spasitelja, ne samo u teoriji pravo prosudjujete, 
nego u ova žalosna vremena i u praksi provodite u život ono, što 
je On riječju učio, a primjerom pokazao. Isus Krist odviše je jaka 
ličnost u povijesti svijeta, a da nebi na se privukao pažnju čovje- 
čanstva. Nauk njegov odviše odskače nad sve nauke, što ih je 
svijet čuo i vidio do sada, a da se nebi ljudi interesirali za nj. Ali 
mnogi nažalost zataje, kad valja priznati čitavog Krista sa svim 
konsekvencijama, koje izviru iz njegovog nauka. Mnogi bi htjeli 
biti članovi Kristove Crkve, ali neće nerazrešivosti braka. Mnogi 
bi hljeh miran život na zemlji, ali neće zakon opraštanja. Mnogi 
bi hijeli uživati radosti čiste savjesti, ali neće mrtvenja strasti. 
Mnogi bi htjeli uskrsnuće, ali neće križnoga puta. A ipak se Krist 
neda dijeliti već otvoreno naglašuje: «Tko nije samnom taj je 
protiv mene i tko sa mnom ne sabire, prosipa.» (Luk. 11. 23.). 

Ako ga dakle priznajemo svojim kraljem i svojim gospodarom, 
onda neka se tom prije svega i nada sve odrazi u praktičnom životu, 
Priznajmo ga ne samo onda, kad to koristi našim zemaljskim in- 
teresima, nego i onda, kad nas to stoji žrtava. Priznajmo ga ne sa- 
mo onda, kad to koristi veličini naroda i domovine, nego i onda kad 
se svijamo u tugama i bolima. Priznajmo ga ne samo onda, kad nas 
drugi ljube, nego i onda kad nas drugi mrze. Priznajmo ga ne sa- 
mo onda, kad nas uči ljubiti roditelje, nego i onda kad nas uči 
ljubiti neprijatelje. Jer Krist se neda dijeliti, nego hoće da ga se 
ili prizna čitavog ili da ga se uopće ne prizna. «Tko nije samnom 
protiv mene je i tko samnom ne sabire, prosipa. To je tako jasno 
rečeno, da su uzalud svi pokušaji onih, koji bi htjeli lažne ideje 
svijeta pomiriti s naukom Božjom. 

Na jednu bi vas stvar danas želio napose upozoriti, ako želite 
biti pravi podanici Krista Kralja, a to je ljubav prema bližnjemu, 
ljubav prema čovjeku bez razlike kako se zvao. U ovo zadnje ne- 
koliko decenija uspjele su bezbožne teorije i ideologije tako za- 
trovati svijet, da je mržnja postala regbi glavnim pokretalom svi- 
ju ljudskih čina. Pogibelj je da i oni, koji se diče katoličkim ime- 
nom, da ne rečem čak i duhovnim pozivom, postanu žrtvom strasti 
mržnje i zaborave na zakon, koji je najljepša karakteristika krš- 
ćanstva, zakon ljubavi. 

Ono čime je Isus Krist tako privukao srca ljudska i dignuo 
paloga čovjeka, ono, čime je bezbrojne hiljade oduševio, da budu 
spremni i na natježe žrtve jest njegova beskrajna ljubav prema 

čovjeku. Pokazao ju je najprije djelima, kad je zemljom «pro- 
šao čineći dobro i liječeći sve». (Dj. Ap. 10. 38.). Pokazao je to 
djelom i riječima kad nas uči: «Od ove ljubavi nitko veće nema, 
da tko svoj život položi za svoje prijatelje». (Iv. 15. 13.). Pa ako 
i ne traži od nas da dademo život za bližnjega onako kako ga je on 
dao, Sin Božji i kralj duša naših, ipak nikog ne izuzimlje od temelj- 
nog zakona ljubavi prema drugome čovjeku. Što više, ne može se spo- 
jiti ljubav prema Bogu sa mržnjom prema čovjeku. Ljubimac 
Kristov sveti Ivan aposiol, ne ustručava se ni za čas ustvrditi: 
«Ako tko reče ljubim Boga, a mrzi na bližnjega svoga lažac je. 
jer iko ne ljubi brata svoga kojega vidi, kako može ljubili Boga, 
kojega ne vidi?» (Iv. 4. 20.). 


Kad dakle slavimo danas Krista kao kralja duša naših, nastoj- 
mo nasljedovati najljepšu njegovu kraljevsku krepost, upravo u 
ovim vremenima, krepost velikodušnosti i ljubavi prema bližnjemu 
(a to je svaki čovjek), da ne potonemo svi skupa u pravom poto- 
pu mržnje, koja je zahvatila svijet. Nastojte baš vi članovi Katolič- 
ke Akcije, kao suradnici Crkve, da učinite sve što je u vašoj moći, 
da Isus Krist postane doisia opet «kraljem srdaca naših» kako ga 
Pio XII. naziva u Enciklici za blagdan Krisia Kralja, da prin- 
cip ljudskog djelovanja ne bude mržnja, nego širokogrudna. lju- 
bav prema čovjeku, bližnjemu vašem, jer se bez nje ljudsko druš- 
tvo preivara u čopor divljih zvijeri upravo onako, kao što ljubav 
pakao pretvara u raj. K 

O koliko bi se ledenih srdaca otopilo, koliko zločina sprije- 
ćilo, koliko suza pokajnica na oči izazvalo, koliko sreće na zemlji 
pojavilo, kad bi Isus Krist postao uistinu kraljem srdaca naših, 
kad bi njegov zakon postao pravilom ljudskog života, kad bi nje- 
gova ljubav postala princip ljudskog djelovanja. Dok ne ograde 
žarko sunce na nebu i ne dune topli blagi vjetar, uzalud ćemo če- 
kati, da se umekša tvrda ledena kora i nikne šareno cvijeće. I dok- 
god opet Kristova ljubav ne obasja srca naša, ludost je i pomisli- 
ti na bolje dane čovječanstva, ludost je vjerovali u boljega ćov- 

Matilda Witede, pripovijeda pisac, bila je velika junakinja 
dobrote, pribavila si je usprkos opomene, da se čuva, pristup u 
ćeliju zloglasnog ubojice i razbojnika. Čim ju je orijaš ugledao, 
podigne se bijesan onako okovan u lancima koliko je mogao, jer 
je odlučio smrviti prvoga, koji mu se približi, da i sam bude šio 
prije smaknut. Ali ona se mirno sjedne kraj njega. «Zar se misliš 
šaliti sa mnom» — promrmlja ubojica? — «Nije mi ni na kraj pa- 
meti,» odgovori ona, «da pustim nekoga umoriti prije sebe. Ja 

sam evo tu!» I gle razbojnik se kao gromom ošinut sruši na koljena. 
Suze mu se počele kotrljati niz lice i u jecaju razgali joj sav svoj 

tužni život. Pobjedila mu je srce i osvojila dušu. Učinila je opet 
od njega čovjeka! 

Draga katolička omladimo, katoličke žene i muževi! 

Više nego ikada potrebni su čovječanstvu danas: heroji. Kristo- 
ve ljubavi, da sagrade što je porušeno u ljudskim dušama, da 
izliječe, što je bolesno, da poviju, što je ranjeno, da svežu, što 
je slomljeno, da utješe što je žalosno, da obrišu suze onima, što 
plaču. A tih je mnogo, neizmjerno mnogo po čitavom svijetu. 
Budite vi glasnici te divne kršćanske ljubavi. Ona će vam biti naj- 
bolje svjedočanstvo pred Bogom, najbolja legitimacija pred sva- 
kim pravim čovjekom, najbolji radni program ne samo za ovu go- 
dinu nego i za čitav život! 

Kralj duša i srdaca naših, kojega danas slavimo, Isus Krist, 
došao je na zemlju radi iskrene ljubavi Božje prema čovjeku. Ta, 
tko bi mogao zaboraviti Njegove riječi Nikodemu: «Tako je Bog 
ljubio svijet, da je jedinorodjenoga Sina svoga predao, da nije- 
dan, koji vjeruje u Njega ne pogine, nego da ima život vječni. 
(Iv. 3. 16.) 

Neka sveta milost Njegova učini, da i u našim srcima uzplam- 
ti sveta vatra ljubavi prema bližnjemu našemu, prema svakomu 
koji trpi bez razlike kako se zvao, da kraljevstvo Kristovo bude 
što se nas tiče, «regnum caritatig» — kraljevstvo ljubavi! Amen! 

Br. 68. 
KRIST KRALJ 1944 


Propovijed preuzvišenog g. Nadbiskupa dra. Alojzi- 
ja Stepinca u katedrali na blagdan Krista Kralja 
29. listopada 1944 prigodom zavjeta zagrebačke nad- 
biskupije. 


(Katolički List br. 44. Zagreb 2 studenog 1944) 


Dragi moji vjernici! 


Veliki je jauk napunio jednom zemlju egipatsku. Bilo je to 
one poći, kad je andjeo pomora pogubio sve prvorodjence u zem- 
lji egipatskoj, kako mu je naložio Gospodin. Ostali su poštedjeni 
samo prvorodjenici u kućama, kojih su dovratnici bili poškroplje- 
ni krvlju janjetovom, kako je Gospodin naredio slugi svome Moj- 
siju: «Krv na kućama u kojima stanujete bit će vam zaštitni znak. 
Kad vidim krv, proći ću vas. Medju vama neće biti pomora, kad 
stanem ubijati u zemlji egipatskoj». (11. Mojs, 12 13.). 

Danas ne jauče Egipat, nego jauče čitava kugla zemaljska. Pa- 
daju ne samo sitna djeca, nego padaju i oci i majke, odrasli mla- 
dići i djevojke, starci i starice, baš kao da su se približila ona 
grozna vremena o kojima govori knjiga Oikrivenja sv. Ivana apos- 
tola. A što da se i čudimo tomu? Bog je tako dugo opominjao lu- 
doga faraona, nu sve su opomene ostale uzaludne. Gospod je kao 
najzadnje sredstvo upotrijebio pomor prvorodjenaca čitavog Egip- 
ta. Evropa se je zahvaljujući blagoivornom uplivu Kristovog evan- 
djelja, podigla kao nijedan drugi kontinent, do najvišeg stupnja 
kulture i materijalnog blagostanja. Ali, onamo od francuske rc- 
volucije, a napose zadnja četiri desetljeća, usprkos svih opomena, 
koje je Gospodin upravio preko svete Crkve, čuvarice božanskih 
istina, Evropa je, a s njom i sav ostali svijet, gazila i ruglu izvrga- 
vala evandjelje Kristovo. Evropa je nastojala, da se riješi svih 
obveza evandjelja i zamijeniti ga izumima bijednoga ljudskoga 
razuma. Sada žanje plodove svojih nastojanja. Andjeo pomora obi- 
lazi već šestu godinu Evropom i čitavim svijetom i kosi kosom 
smrti dalje, usprkos svemu plaču i jauku, koji se razliježe zem- 

ljom. 1 naša draga tirvaiska plače. Piače za mnogim svojim sinovi- 
ma i kćerima, koji u naponu snage ostaviše život. 

Sve je io razlog da smo odlučili potražiti sredstvo, koje bi 
andjela smrii zaustavilo na njegovu pohodu kroz našu dragu :do- 
imovinu. A io je, dragi moji vjernici, Presveta Krv Gospodina naše- 
ga isusa Krista i zagovor Presvete Bogorodice, koje krv kola u ži- 
lama našega Oikupiielja. Odlučili smo se na jedan zavjet, da umi- 
lostivimo Božju pravdu, da bi nas poštedila od daljneg razaranja 
i uništavanja i da bi se naš narod iskreno vratio Bogu, bez kojega 
bi bio osudjen na propast. Polažemo danas zavjet, da ćemo ispu- 
niti neispunjeni zavjet hrvatskog sabora za izgradnju kapelice Pres- 
vete Krvi Isusove u Ludbregu, da ćemo tu Presvetu Krv na poseb- 
no svečani način kroz prvih pet godina štovati u svim crkvama naše 
nadbiskupije, gdje se vrši nedjeljno bogoslužje, a u čast Presvete 
Bogorodice kroz pet godina jednom u godini održati svečane obho- 
de sa službom Božjom u svakom pojedinom crkvenom kotaru, gdje 
ima crkva ili kapela posvećena Majci Božjoj. 


Budimo iskreni! Velik će dio ljudi možda samo sažalno mahnuti 
rukom, kad čuje za jedan zavjet. Nu mi se tomu ne ćemo puno ču- 
diti. Jer ljudi slabe ili nikakve vjere, kakve danas susrećemo u svi- 
jetu, ne postavljaju svoju nadu u Boga, nego u svoj razum i svoje 
mišice, kako govori sv. Pismo: «Jedni se uzdaju u kola, drugi u 
konje; a mi zazivljemo ime Gospoda Boga našega» (Ps. 19. 8). 
Da! Mi svoju nadu polažemo u Presvetu Krv našega Oikupitelja 
i u zagovor Njegove Presvete Majke. A razlog je taj, što nas Gos- 
podin Isus Krist i Njegova Sveta Majka najiskrenije ljube i što 
nam jedini mogu pomoći. 

Znate li što je rekao Gospodin svojim aposiolima?: «Od ove 
ljubavi nitko nema veće, da tko položi život svoj za svoje prijate- 
lje.» (Iv. 15. 13.) A te riječi proveo je Isus u djelo, kada je po- 
ložio život svoj ne samo za svoje prijatelje, nego i za svoje nepri- 
jatelje, kako je sam govorio umirući na križu: «Oče, oprosti im, 
jer ne znaju, što čine.» (Luk, 23. 34). Zato mi ne vjerujemo, Isuse, 
da Ti ne bi imao smilovanja s nama,koji si za nas prolio prve ka- 
pi svoje Presvete Krvi već kao maleno dijete prigodom svoga pri- 
kazanja u jeruzalemskom hranu. Zato mi ne vjerujemo, Isuse, da 
ne bi imao sada .smilovanja s nama Ti, koji si se radi nas krva- 
vim znojem znojio na Maslinskoj gori, Zato mi ne vjerujemo, Isuse, 
da ne bi sada u našoj nevolji imao smilovanja s nama Ti, koji si 
dopustio, da Tvoja Presveta Krv teče pod strašnim bičevima rimskih 
vojnika radi naših grijeha. Zato mi ne vjerujemo. Isuse, da ne bi 
sada u našoj nevolji imao: s nama smilovanja Ti, koji si dopustio, 
da Ti strašna trnova kruna iztisne zadnju kap krvi iz svete glave 
radi načih grijeha. Zato mi ne vjerujemo, Isuse, da ne bi sada 

u našoj nevolji imao s nama smilovanja Ti, koji si dopustio, da 
Ti radi naših grijeha grozni čavli iztisnu zadnju kap Krvi iz ruku 
i nogu, kad su Te razapinjali na križ. Zato mi ne vjerujemo, Isu- 
se, da ne bi sada u našoj nevolji imao s nama smilovanja Ti, 
koji si dopustio, da Ti radi naših grijeha već mrtvome iztisne vojnik 
kopljem iz Presvetog Srca zadnju kap Krvi. 

Kad se je Alburquergue osvajač Indije, nalazio u najstrašni- 
joj oluji na moru i kad je svaka nada bila izgubljena, uzeo je u 
ruke jedno dijete, koje se nalazilo na brodu, podigao ga prema 
nebu i zavabio: «Oče nebeski, mi smo griješnici i zaslužili smo 
smrt! Ali ovo dijete nije ništa krivo. Oprosti radi njega nama kriv- 
cima!» Bura se stišala, brodovlje je bilo spašeno. 


I mi Oče Nebeski Nebeski, priznajemo svoju krivnju. Teško 
smo Te uvrijedili i zaslužili smo, da nas kazniš. Ali nam oprosti mo- 
limo Te, radi Krvi svoga ljubljenoga Sina Isusa Krista, koju je On 
iz ljubavi prema nama prolio na drvetu križa! Oprosti nam, ra- 
di Njegove Presvete Prvi: «Koja bolje vapije nego Abelova» 
(Žid. 12. 24.). 

A da naša molitva, dragi moji vjernici, bude uspješnija, zav- 
jetujemo se danas, da ćemo kroz pet godina na posebno svečani na- 
čin svake godine izkazati čast Presvetoj Djevici i Bogorodici Ma- 
riji. Nju uzimamo za svoju posrednicu kod Boga. Imamo zato i 
te kako veliki razlog, Jer, kako veli bl. Ljudevit Marija Grignon: 
«Bog Otac dao je svijetu svoga jedinca samo po Mariji. Uza sve 
uzdisaje patijarha, uza sve molitve proroka i svetaca Staroga Zav- 
jeta kroz četiri tisuće godina, da dobiju to blago, Marija ga je je- 
dina zaslužila i našla milost pred Bogod svojim žarkim molitva- 
ma i svojim velikim krepostima. Budući da je svijet bio nedosto- 
jan, veli sv. Augustin, primiti Sina Božjega neposredno iz Oče- 
vih ruku, Otac ga je dao po Mariji, da Ga svijet primi od Nje. Sin 
se je Božji utjelovio za naše spasenje, ali u Mariji i po Mariji». 
Zato nam je Njezin sveti zagovor kod Boga potrebniji nego li kori- 
ca kruha u ovim teškim vremenima. Jer, veli isti blaženik; «Ako 
je već Mojsije snagom svoje molitve zaustavio srdžbu Božju nad 
Izraelcima tako uspješno, da se ovaj previsoki i neizmjerno mi- 
lostivi Gospodin nije mogao suprostaviti, nego je na neki način 
molio Mojsija da mu pusti izkaliti srdžbu i kazniti onaj buntov- 
ni narod; koliko li onda veći pojam moramo imati o molitvi po 
nizne Marije, dostojne Majke Božje, čija je molitva moćnija kod 
Boga od molitava i zagovora svih andjela i svetaca na nebu i na 
zemlji? Marija je proizvela s Duhom Svetim naiveće djelo, što 
ga je ikad bilo ili će ga ikad biti; rodila je Boga - čovjeka; 
i Ona će dosljedno proizvesti i najveće stvari u zadnja vremena. 
Njoj pridržana tvorba i odgoj velikih svetaca koji će biti pri kon- 

cu svijeta, jer samo ova izvanredna i čudesna Djevica može proiz. 
vesti u zajednici s Duhom Svetim osobite i izvanredne stvari». 

A zar te riječi blaženoga Grigniona, napisane prije čeivrt mi- 
lenija ne potvrdjuje sama Majka Božja svojim posljednim uka- 
zanjem u Fatimi, koje je proizvelo takav preokret u dušama go- 
lemog broja ljudi? Učinimo dakle sve, što je u našoj moći, da pro- 
dičimo svetu Djevicu i Bogorodicu Mariju u našoj domovini, a uz 
Njezinu pomoć da što više proslavimo i Presvetu Krv našega Ot- 
kupitelja. Naš trud, dragi vjernici, ne može biti uzaludan! Zato 
nam jamče riječi Gospodina našega Isusa Krista: «Molite i dat 
će vam se, tražite i naći ćete, kucajte i otvorit će vam se. Jer sva- 
ki koji moli prima, i koji traži nalazi, i koji kuca, otvara mu se. Ili 
koji je medju vama čovjek, u koga, ako zamoli njegov sin kruha, 
zar će mu dati kamen? Ili ako zamoli ribu, zar će mu dati zmiju? 
Ako dakle vi, koji ste zli, znadete dobre dare davati djeci svojoj, 
koliko će više Otac vaš, koji je na nebesima, dati dobra onima, 
koji Ga mole!» (Mt. 7. 11.). 


Iza propovijedi preuzvišeni nadbiskup je u ime zagre- 
bačke nadbiskupije pološio slijedeći zavjet: 

Svemogući Vječni Bože, oprosti nam po zagovoru svetoga 
i bezgriješnoga Srca Majke Božje naše grijehe i kazne, koje 
za njih zaslužujemo, izkaži nam svoje milosrdje i odvrati od 
nas nevolje, koje nas biju. Sačuvaj nas i naš narod od teških 
nevolja i propasti, a mi Ti se zalo obvezujemo i zavjetu- 
jemo: 

1. da ćemo svom dušom i svim sredstvima poraditi oko 
toga, da se ostvari neostvareni do sada zaključak hrvatskog 
sabora, u Varaždinu godine 1739., da će sagraditi kapelicu 
predragocjene krvi Kristove u Ludbregu na spomen i pro- 
micanje štovanja predragocjene krvi Kristove prolivene na 
krišu za naše spasenje, a za koji je zaključak hrvatskom sa- 


boru dao poticaj čudesni dogadjaj, koji se — kako se pobož- 
no drži — zbio poslije podizanja u sv. Misi u Ludbregu go- 
gine 1411. 


2. Obvezujemo se i zavjetujemo, da ćemo se kroz pet 
godina svake prve nedjelje u mjesecu rujnu, kad se u Lud- 
bregu drže proštenja i svečanosti u čast presvete Krvi, po 
cijeloj nadbiskupiji zagrebačkoj u pojedinim župnim, re- 
dovničkim i inim crkvama, gdje se vrši nedjeljno bogosluž- 


je, — održati bogoslužje, svečanosti i govori u čast presve- 
te Krvi i pozivati vjernike, da im u što većem broju pri- 
sustvuju. 


3. Obvezujemo se i zavjetujemo, du će se po cijeloj na- 

šoj nadbiskupiji kroz pet godina jedanput u godini u ljetnim 
mjesecima održati svečane procesije, govore, Mise u čast 
Bl. Dj. Mariji i to u svakom crkvenom kotaru ili kraju u 
jednoj crkvi ili kapelici posvećenoj bl. Dj. Mariji ili gdje se 
nalazi Njezin kip ili slika, kako se to dogovore dušobrižnici 
onoga crkvenog kotara ili kraja. ' 

O milosrdni Bože, ovo svoje obećanje i zavjet smjerno 
podastiremo pred Tvoje Veličanstvo, čvrsto se uzdajući, da 
ćeš uslišati naše molitve, po zagovoru svetoga i bezgrješnoga 
Srca Marijina prema riječima našeg Spasitelja: «Molite i dat 
će vam se, tražite i naći ćete, kucajte i otvorit će vam se. Jer 
svaki, koji moli, prima, i koji traži, nalazi, i koji kuca, ot- 
vara mu se.» (Luk.. 5. 9-10.) Amen 





Br. 69. 


SVI SVETI 1940. 


«BLAGO KROTKIMA, JER ĆE ONI BAŠTINITI ZEM- 
 LJUl» 


Homilija Preuzv. Nadbiskupa dra Alojzija Stepinca 
na blagdan Sviju Svetih. 


(Katolički List: br. 45. Zagreb, 7. studenoga 1940.) 


Braćo, živimo u doba, kad je u svijetu nanovo zavladalo na- 
čelo: Oko za oko, zub za zub! Demon mržnje izgleda da je nadvla- 
dao andjela ljubavi, bog rata izgleda da je postao idolom naroda, 
umjesto da se klanjaju Bogu mira i ljubavi. No bilo kako bilo, duh 
evandjelja ostaje isti i on će odnijeti konačnu pobjedu. Ali i ko- 
načnu nagradu. Blago kroikima, jer će baštiniti zemlju. A rijeć 
Kristova neće nikad proći. 

Izgleda, da su već stari poganski filozofi razumijeli istinu, da 
jedna topla sunčeva zraka može proizvesti više zelene trave na li- 
vadi, nego hiljade zrna tuče i leda, Kažu, da su se Sokrat, Antigon, 
Anaksagora i drugi poganski filozofi godinama trudili, da postanu 
gospodari svojih čuvstava i vježbali se u strpljivom podnošenju po- 
grda sa strane bližnji. Sigurno je, da ih pri tome nije vodila ljubav 
prema Kristu, jer Ga nisu ni poznavali. Vodio ih je prirodni osje- 
ćaj, da je srdžba nešto sramotno i da se ne dolikuje razumnom biću 
kao što je čovjek. Bila je to često naravna moralna krepost. Više 
od ovih napredovali su kršćani, koji su imali pred očima zapovijed i 
opomenu Kristovu: «Tko se srdi na brata svojega,bit će kriv sudu; 
iko reče bratu svome raka, bit će kriv skupštini; a tko reče bratu 
svome budala, bit će kriv paklu ognjenome! (Mt. 5. 22.) 

Mnogima je to dalo i daje snage, da postanu gospodari samoga 
sebe i ne daju se izazvati gnjevom, nego na prostotu odgovaraju 
finoćom. na bijes odgovaraju blagošću, na klevete mirom duše. Ako 
po nesreći i padnu, brzo se vraćaju prema onoj riječi sv. Pavla: 
«Sunce neka ne zadje nad gnjevom vašim—!» (Ef. 4. 26.) To je 
već kršćanska krjepost, ali redovita obična kršćanska krjepost. 

Najviše su odskočili oni, koji iz čiste ljubavi prema Bogu, pre- 
ma Kristu Spasitelju znadu bez ikakva uzrujavanja da predju 
preko svake uvrede, pogrde, napadaja i šta više smatraju se 

sretnima, da im se pruži takva prilika. To je krepost ne samo kr- 
šćanska nego heroička krepost. Sveti Klemens Hofbauer, gledajući 
bijedu zapuštene djece, kojima su očevi izginuli u ratu, odluči, da 
osnuje jedno sirotište za njih. Počeo je u tu svrhu marljivo sa- 
birati po gradu. Put ga nanese u jednu gostionicu, gdje je društvo 
strastveno igralo na karte. Svetac se mirno približi i ispruži ruku 
prema jednome od kartaša uz riječi: «Molim vas nešto milostinje 
za moje siromake». Sav bijesan ustane jedan od njih i pljune mu 
u lice i odgovori: «Evo vam za vaše siromake!» Da smo mi bili na 
mjestu svečevu, ne znam što bismo učinili. Ali on koji je već morao 
reći: «Ne živim više ja nego živi u meni Krist!» (Gal. 2. 20.) 
brzo se snašao. Izvadi iz džepa rubac, obriše lice i odgovori: «Ovo 
je bilo za mene, prijatelju, a sad vas molim milostinju za moje si- 
romake». Kao gromom ošinut, posegne kartaš u džep, izvadi novac 
i dade svecu sve do posljedne pare. Taj je evo praktički iskusio i 
na sebi i na kartašu onu Kristovu: «Blago kroikima jer će baš- 
tiniti zemlju! Jer ipak je ova krepost konačno jača od svake su- 
rove sile. Mi danas sa čežnjom gledamo u duhu onu nepreglednu 
vojsku svetaca i svetica Božjih u nebu o kojima govori sveti Ivan 
u knjizi Otkrivenja. Logika nas upućuje, da upotrijebimo sredstva, 
koja nas vode k cilju u njihovu zajednicu u nebu. A vjerujte mi, 
da nema ni jednoga tamo, koji se nije ili odlikovao već na ovome 
svijetu ovom krepošću, ili barem otkajao bilo ovdje bilo u čisti- 
lištu, ako je što učinio protivno. Ne svadljivcima i srditima nego 
blago krotkima, jer će oni baštiniti zemlju. 


Blagost srca. Blagost prema bližnjemu je jedan od znamena 
našeg preodredjenja. Prvo zato jer nas čini sličnima Isusu Kristu. 
Nigdje ne čitamo, da je Krist na Cvjetnu nedjelju ušao u Jeru- 
zalem na ponosnom bojnom konju, kako to čine zemaljski vla- 
dari, nego na siromašnom magaretu kao što je pisano: «Reci kćeri 
Sionska! Evo kralj Tvoj ide k Tebi krotak, sjedeći na magaretu si- 
nu magaričinu! (Mt, 21. 5.) Drugo zato, jer nas krotkost čuva od 
mnogih pogibelji za dušu. Već je patnik Job izustio mudru riječ: 
«Qui facilis est ad indignandum, proclivius erit ad peccandum!» 
— Tko je brz na srdžbu, biti će još brži na grijeh! — (Job. 18. 
4.) Treće zato jer nas blagost disponira za primitak milosti Božje. 
«Mansuetis dabit gratiam!» — Krotkima će dati milost! (Prov. 
3. 34.). 

Blago dakle kroikima jer će baštiniti zemlju! Ne mislim onu zem- 
lju, koja ostaje i dalje za nas suzna dolina i koju posjeduju ne 
samo blagi i pijanice, nego onu zemlju, koju Sveto Pismo zove: 
«Terra viventium» zemljom živih to jest života vječnog. Da je ovaj 
današnji opaki svijet slijedio savjet Kristov, sigurno je, da ne hi 
bilo danas toliko razrušenih sela i gradova, toliko udovica i sirota, 

toliko bogalja svake ruke na zemlji, toliko suza i naricanja. Bla. 
go krotkima, jer će oni baštiniti zemlju! Na neki način već i ovu 
zemlju, jer se pred slabošću kroikosti savija konačno i najžešća 
sila i najokrutnija ljudska srca. Ali što je najvažnije baštinit će 
zemlju živih, gdje je svijetlost bez tmine, radost bez suza, odmor 
bez kraja, sigurnost bez straha, veselje bez kraja, u vijeke vjeko- 
va. Amen. 

Br. 70. 


SVI SVETI 1941. 


Blaženi kroiki, jer će oni baštiniti zemlju! (Mi. 5. 5.) 
Propovijed preuzvišenog g. Nadbiskupa dra. Alojzija 
Stepinca u stolnoj crkvi u Zagrebu na blagdan Sviju 
svetih g. 1941. 


(Katolički List: br. 44. Zagreb, 6. studenoga 1941.) 


Predragi vjernici! 


Osam blaženstava ocrtao je Krist Gospodin u svom divnom go- 
voru na gori blaženstva, onako kako nam to danas stavlja pred oči 
sveta mati Crkva u evandjelju mise. I kakogod se ljudima ovoga 
svijeta ta blaženstva pričinjaju zapravo ludošću ili bar nesrećom, i 
zato čine upravo protivno od svega toga, tako nema nikakve sumnje 
za one, koji sve gledaju očima svete vjere, da ono što neprevarlji- 
va istina uči, da tako i jest. I kad ta istina kaže — blaženi kroiki, 
jer će baštiniti zemlju — onda tako i jest, makar koliko nas naša 
pokvarena narav uvjeravala o protivnom. 

Ako su u kojem razdoblju ljudske povijesti imali ljudi raz. 
loga, da razmišljaju o tom, imaju sigurno razloga zamisliti se 10 
u ovo naše doba. Blaženi krotki jer će baštiniti zemlju! — Da, 
možda je to jedna od najgroznijih zabluda našega vremena, da su 
izobrazbu uma odijelili od izobrazbe srca. Za prvu se činilo sve, 
Nije se žalilo ni milijunskih svota za gradnje znanstvenih instituta, 
škola i akademija. Nije se žalilo ni vremena ni truda, da se mla. 
dež usavrši u tehnici, u športu, u plivanju, u skakanju, u rvanju, u 
letenju, u bacanju koplja. Ali za kulturu srca činilo se malo ili 
ništa. A ono što je Crkva trudom i mukom izgradila u ljudskim 
dušama, to su drugi ili svijesno ili nesvijesno nastojali što prije 
razoriti. Jeli dakle čudo, da je došlo, ono što je moralo doći? Tamo, 
primjetio je netko s pravom, tamo gdje se glava mladog čovjeka 
puni samo znanjem, a srce prepušta pustošenju sjetilnih nagona, ta- 
mo se u gornjem spratu dovršuje babilonski toranj, a u donjem raz- 
valina primiče kraju: 

Nema nikakve sumnje o tome, da nikada do sada nije svijet 
vidio toliko napredka u sv.a granama ljudske znanosti, kako 
je to slučaj u ovo naše doba. Ali nema nikakove sumnje ni o tome, 

da je rijetko kada bilo toliko razaranja u povijest svijeta i uništa- 
vanja vrednota, koliko u ovo naše doba. Ljudskom društvu manj- 
ka kultura srca, i bez nje se neće moći uopće govoriti o kulturi 
čovjeka, niti o kuliuri naroda. Gdje najme nema plemenitih srda- 
ca, tamo može biti samo besćuinih srdaca. A gdje ima samo bes- 
ćutnih i okrutnih srdaca, tamo nema čovjeka dostojnih čina, ne- 
go nagonski život zvijeri, koja jedna drugoj otima što osjeća, da 
je za nju bolje. 


.Takvo stanje našao je Isus Krist, kad je došao na ovaj svijet. 
Svjedok je sveti Pavao apostol, kad za ljude onoga vremena ka- 
že, da su bili: «Puni svake zlobe, nepravde, lakomosti, pakosti, 
puni zavisti, ubojstva, svadja, lukavih zloćudnosti.» (Rim. 1. 21.) 
Takovo je stanje uvijek nanovo uskrslo tamo gdje se zaboravilo 
na oplemenjenje srca. Kad je dakle Isus Krist postavio načelo 
_— blaženi krotki, — i kad je obećao nagradu ,da će baštiniti zem- 
lju, to jest kraljevstvo Božje i budući da njegova riječ nije rijeć 
nemoćnog čovjeka nego Svemogućeg Boga, koji tu riječ provodi u 
djelo, onda ja vam velim, da je sigurno učinio više za čovjeka ne- 
go sve škole i svi naučni zavodi na zemlji. Da se o tom uvjerimo, 
dovoljno je baciti samo jedan pogled na nebo, na ono nepregled- 
no mnoštvo svetaca i svetica Božjih, koji su vjerovali riječi Kris- 
tovoj i koji su danas u posjedu one prave zemlje, ne zemlje mrivih, 
nego «zemlje živih» prema riječima psalmiste: «Credo videre bo- 
na Domini in terra viventium!» — «Vjerujem da ću vidjeti dobra 
Gospodnja u zemlji živih». (Ps. 26. 13.) Blago kroikima! Rekao 
je Krist. I one nepregledne hiljade svetih, koje slave sada Trojed- 
noga Boga na nebesima, toj pravoj «zemlji živih», jer ti su, velim 
vjerovali riječima Sina Božjega. Iz ljubavi prema Njemu ustra- 
jali su u borbi na ovoj zemlji, ne protiv bližnjih svojih, nego pro- 
tiv svojih strasti, da postanu krotki i da postanu jednom dionici 
i vlasnici u zemlji živih — kraljevsta nebeskoga. Kao što manje 
pala ljudska narav teško podnosi udarce sa strane drugih i nevolje 
ovoga života, pa im i nastoji izbjeći, tako su i obratno sveci, dok 
su bili na ovoj zemlji, strpljivim i blagim srcem primali udarce 
dolazili oni s lijeva ili s desna, sprijeda ili sa strane, od prija- 
telja ili neprijatelja, a pravom ili nepravom; daleko od svake 
srdžbe, daleko od pomisli na osvetu, bez mrmljanja, bez psovke, 
bez tužaljke; znajući da «diligentibus Deum omnia cooperantur in 
bonum» — «onima koji Boga ljube sve se obraća na dobro». 
(Rim. 8. 2.). 


Jest! Onima koji Boga ljube sve se obraća na dobro! Kraiko- 


krajno strpljivo podnošenje životnih nevolja na zemlji mrtvih, na- 
platio im je Krist vječnim radostima u zemlji živih. Velim, na zem- 

lji mrtvih u poredbi sa zemljom živih. Sveti Grgur Pa- 
pa veli: «Zemaljski najme život u poredbi s- vječnim ži- 
votom valja prije nazvati smrću nego životom. No koji jezik može 
izreći ili um shvatiti, kolike su radosti nebeske domovine, biti 
u društvu andjela, sa preblaženim duhovima prisusivovati pros- 
lavi Stvoritelja, gledati lice nazočnoga Boga, gledati neograniče- 
no svijetlo, bez straha biti i radovati se danu neraspadljivosti.» 
(Hom. 31. in Evang.) 

Blagdan je danas Svijetu Svetih! Proslava je danas milijuna 
znanih i neznanih junaka svete vjere, mučenika i ispovjednika, 
djevica i udovica, koji su svi izašli kao pobjednici u borbi za 
vječni život. Pobjednici nad samim sobom nad svojim sirastima i 
i slabostima. Medju njima je golem broj i onih, za koje je rekao 
Krist: «Blaženi krotki, jer će baštiniti zemlju!» I da danas jed- 
noga izmedju njih upitamo, što nam je činiti, sigurno je da bi nam 
odgovorio sa sv. Pavlom: «Budite sljedbenici moji kao što i ja Kris- 
tov!» (1 Tim, 4. 16.). 


Da nasljedujmo ih u kreposti, ako hoćemo, da budemo s nji- 
ma dionici blaženstva. «Non coronatur nisi ligitime certaverit». 
Tako nas opominje sveti Pavao. «Nitko neće biti okrunjen , ako 
se ne bude zakonito borio». (II Tim 2. 5.). Na tu nas krepost krot- 
kosti i blagosti potiče ponajprije sam primjer Boga Stvoritelja, za 
kojeg veli psalmista: «Quoniam tu Domine, suavis et mitis et mul- 
tae misericordiae omnibus invocantibus te». — «Jer ti si Gospo- 
dine, dobar i blag i mnogog milosrdja za sve koje te zazivaju». 
(Ps. 85. 5.). Ta sjetite se samo koliko se puta prokune sveto ime 
Njegovo samo u našoj domovini! Kad bi on Svemogući, za uvre- 
de svoga beskrajnoga Veličanstva primjenio iste mjere kao ze- 
maljski vladari za uvredu svoga ograničenoga veličanstva, onda bi 
već davno morao zatrti čitav ovaj svijet. A ipak ga još uvijek trpi i 
obasiplje nebrojenim dobrima svaki dan, pa i onda kad ga kaž- 
njava. 


Na tu nas krepost kroikosti i blagosti potiče Spasitelj Isus 
Krist i riječju i primjerom: «Učite se od mene, jer sam blaga i 
ponizna srca i naći ćete mir dušama vašim». (Mat, 11. 29.). Na tu 
nas krjepost krotkosti i blagosti potiče misao na vlastitu korist. Ma- 
lo što je David tako vruće molio Boga kao ovo: «Viam tuam demon- 
stra mihi et semitas tuas edoce me!» — Pokaži mi, Gospode, pu- 
teve svoje, nauči me hodati stazama Tvojim!» (Ps. 24. 4.). Znao 
je najme, da ga samo putevi Gospodnji mogu dovesti pravoj sreći i 
miru. A komu Gospod najradije pokazuje svoje puteve? «Docebhit 
mites vias suas. Uči krotke putevima svojim.» O kako bi lijep bio 
život već na ovoj zemlji, kad bi ljudi shvatili riječi Kristove: «Bla- 
ženi krotki, jer će baštiniti zemlju.» 

Kažu da su u staro doba mornari lijevali ulje u uzburkano 
more da spasu ladju od propasti. Kudgod se ogledamo danas, 
čovječanstvo nam se čini nalik ne na uzburkano more nego na 
razbješnjeli ocean, kojim se bacaju valovi ljudskih strasti, mrž- 
nje i bijesa. Učinimo i mi slično. Lijevajmo koliko samo možemo 
u taj razbješnjeli elemenat ulje božanske dobrote, samilosti i 
blagosti, da se stišaju valovi strasti i čovjek dočeka onaj blaženi 
čas mira, za kojim toliko uzdiše. Konačno ćemo nagradu primiti 
u nebu, Blaženi krotki, jer će baštiniti zemlju, to jest, kraljevstvo 
Božje i život vjećni! 

Br. 71. 
BLAGDAN SVI SVETI 1942 


Blaženi koji se žaloste, jer će se utješiti. 


Propovijed Preuzvišenog g. Nadbiskupa dra. Alojzija 
Stepinca u prvostolnoj crkvi u Zagrebu na blagdan 
Sviju Svetih 1942. 


(Katolički List: br. 46. Zagreb, 12. studenoga 1942.) 


Braćo! Kad je arkandjeo Rafael došao da se predstavi starcu 
Tobiji kao pratioc njegovu sinu za daleki put, pozdravio je: sli- 
jepog starca riječima: «Da je radost vazda s tobom!» A starac 
žalostan što ne vidi sunca Božjega, odgovori mu: «Kakva da je 
radost sa mnom, koji sjedim u tami i svijetlosti nebeske ne vidim !» 
Nešio slično mogli bismo i mi, da govorimo danas, kad je plač i jauk 
baština (Tob. 5. 11.) manje više čitavog čovječanstva, Pogledajte 
tužna lica one hiljade djece, što lutaju naokolo neznajući ni za 
oca ni za majku. Sjetite se onih mnogih zaplakanih majka, koje 
tragaju za izgubljenom djecom. Sjetite se suza silom rastavljene 
braće i sestara, silom rastavljenih bračnih drugova, popaljenih sela i 
gradova, tolikih uništenih i razorenih dobara. Zvuči dakle neo- 
bično, što se danas čita u evandjelju na blagdan Sviju Svetih: «Bla- 
ženi koji se žaloste, jer će se utješiti!» 

Pa iko pozna vrijednost zemaljskih dobara i vrijednost vječnih 
dobara, taj se ne će čuditi. Crkva sva stvorena dobra promatra 
u onom svijetlu, u kojem se moraju promatrati. Sva stvorena do- 
bra takve su naravi, da ih moljci i rdja ništi i tati poikopavaju i 
kradu.» (Mt. 6. 19.). Nebeska pak dobra, za koja veli apostol, da 
niti: «Oko vidje i uho ne ču i u srce čovječje ne udje, što je Bog 
pripravio onima koji ga ljube.» (I Kor. 2. 9.). Ta nebeska dobra 
takve su naravi, da ih «ni moljac ni rdja ne nište ; tati ne podkopa- 
vaju niti kradu.», (Mt. 6.20.). Zato ona jedina i zaslužuju ime is- 
tinskih dobara, jer ih njihovim posjednicima u nebu i blaženima, 
nitko više ne može oteti. 

Ne naziva dakle Crkva blaženima one, koji plaču za izgublje- 
nim bogatstvom. Niti one, koji plaču. jer su skinuti sa vlasti i 
osramoćeni. Niti one koji plaču, jer nemaju više prilike i moguć- 
nosti za nedopuštene užitke. Nego naziva blaženima one, koji pla- 

ču što su Boga uvrijedili, nebo izgubili i pakao zaslužili. One, koji 
plaču za izgubljenom milošću posvećujućom i slavom nebeskom. 
One, koji plaču nad svojim i tudjim grijesima, koji plaču nad toli- 
kim pogibeljima, kojima su okružene neumrle duše. Takve su 
suze vrijedne svakog poštovanja, takve suze ne mogu ostati bez 
ploda za one, koji ih prolijevaju. Za takve može se doista reći «bla- 
ženi koji se žaloste, jer će se utješiti!» 

Zašto? Gospodin Bog stvorio je čovjeka ne iz kakve nužde 
nego iz čiste ljubavi, da uživa Boga, najveće i jedino dobro. Sta- 
vio ga je na kušnju u raju zemaljskom, da vidi, hoće li mu biti 
vjeran. Nažalost u toj kušnji prvi čovjek nije izdržao, nego je pres- 
tupio zapovjed Božju, unesrećio sebe i svoje potomstvo. Ali ga 
Božja ljubav nije ostavila, nego ga je dalje slijedila, jer stoji 
pisano: «Ljubiš sve što postoji i ništa ne mrziš od onoga što si 
stvorio, jer da si nešto mrzio ne bi bio stvorio. Ta kako bi što 
moglo postojati, da Ti nisi htio? I kako bi nešto bilo sačuvano, da 
Ti to nisi dozvao u život? Štediš sve, jer je Tvoje vlasništvo, o Gos- 
pode, prijatelju života, jer je Tvoj neprolazni duh u svemu. Zato 
one, koji griješe, kažnjavaš sa blagošću i upozoruješ i opominješ 
ih u čem su pogriješili, da ostave zlobu i vjeruju u Te, Gospode!» 
(Mudr. 11. 24.). To je najbolje dokazao Isus Krist, kad je, da 
spasi izgubljenog čovjeka, sišao s nebesa na zemlju i položio za 
nj život svoj na drvu križa. On hoće da ga učini sretnim, 

Dva mu je puta označio, kako će to sigurno postići. Prvi je put 
nevinosti, a drugi je pokora. Nažalost, malo ih je koji sačuvaju 
svoju krsnu nevinost do groba, zato im preostaje samo drugi put, a 
io je pokora. I toj pokori, tom plaču i suzama nad grijesima i opa- 
činama Bog se toliko veseli, da je na usta Sina svoga izjavio: «Ka- 
žem vam, da će tako biti veća radost na nebu za jednoga griješni- 
ka, koji čini pokoru, nego li za devedeset i devet pravednika, ko- 
jima ne treba pokore.» (Luk. 15. 7.). Tim je suzama i plaču dao 
Bog toliku moć, da mrtvoj duši vraćaju život, da čovjeku vraćaju 
Boga, da mu vraćaju izgubljeno nebo i slavu nebesku. Blaženi 
dakle, koji se tako žaloste, jer će se utješiti! 

To nam danas dozivaju s nebesa hiljade i milijuni svetaca, ko- 
ji su išli istim putem. Ta sjetite se kakvu je radost priredio otac 
izgubljenom sinu, kad se je nakon svoga pada vratio rasplakana 
srca u očinsku kuću. Sjetite se, kakvu je radost priredio Isus Krist 
skrušenom razbojniku na križu, kad mu je za suze pokajnice zbog 
zločina, koje je počinio, rekao one utješne riječi: «Zaista ti kažem 
još danas ćeš biti sa mnom u raju». Sjetite se, kakvu je radost 
priredio prorok Natan kralju Davidu, koji se je kajao za svoj teš- 
ki zločin i oplakivao ga, kad mu je po nalogu Božjem odmah 
iza toga kajanja i suza navijestio oproštenje grijeha. Sjetite se, 

kakvu je radost priredio Gospodin Isus Krist griješnici Magdale- 
ni, kad joj je iza kajanja i toplih suza zbog tolikih grijeha pred 
svima prisutnima navijestio: «Opraštaju joj se mnogi grijesi, jer 
je mnogo ljubila» (Luk. 7. 47). Sjetite se, kakvu je radost u srcu 
oćutila sveta Monika na koncu svoga zbog obraćenja svoga sina Au- 
gustina, za kojega je osamnajst godina prolijevala suze. «Blaženi 
žalosni, jer će se utješiti». 

O kad bi čovječanstvo naših dana razumilo glas Božji! Ali 
nažalost, ono oplakuje gubitak ne nebeskih, nego zemaljskih stva- 
ri. Ono plače više nad gubitkom tijela, nego li nad gubitkom duše. 
Više nad gubitkom imanja, nego li nad gubitkom Boga. Više nad 
nestašicom kruha, nego li svetih sakramenata. Više zbog nestaši- 
ce odijela, nego li milosti posvećujuće, Od takve žalosti nema 
nikakve koristi. Žalost je najme lijek za grijehe, melen koji se 
lijepi na ranu. Nu, od melema nema nikave koristi, ako se ne pri- 
lijepi točno na ranu već pokraj rane. Sveti je Augustin dobro prim- 
jetio i nešto drugo. «Gnoj», veli on, «koji bi se razbacao po sohi, 
sve bi zamazao. Ali ako se razbaca po polju, onda je prispio na 
pravo mjesto i donijeti će obilan rod». Tako je i sa žalošću. Ona 
ne koristi ništa, ako se odnosi na prolazne zemaljske stvari. Ali 
neizmjerno koristi, ako se odnosi na grijehe, koje smo počinili. 
Štaviše žalost za prolaznim dobrima vrlo škodi čovjeku kao što i 
moljac odijelu i crv drvetu. Odijelo izgriženo od moljaca nije više 
ni za kakvu porabu. I drvo rastočeno do crvi sasvim je beskorisno. 
«Žalost svijeta radja smrt», veli sveti Pavao Apostol. (Kor. 7. 10.). 

Shvatimo dakle pravo glas Božji koji nas opominje: «Blaženi 
koji se žaloste, jer će se utješiti!» Oplakujmo sramotnu psovku 
sveioga imena Božjega, koje je već toliko prokletstva donijela čov- 
ječanstvu, Oplakujemo onaj strašni nemar ljudi za svetu Misu, za 
slušanje riječi Božje. Oplakujmo nemar u primanju svetih sa- 
kramenata. Oplakujmo tolika ubojstva, koja se danas dogadjaju 
širom kugle zemaljske. Oplakujmo tolike besramne grijehe pro- 
tiv šeste zapovjedi Božje, koji izazivlju srdžbu Božju i zaslužu- 
ju, da Gospodin Bog spali ovaj izopačeni rod kao nekoć Sodomu i 
Gomoru. Oplakujmo klevete i laži, koje se šire medju ljudima. 
Oplakujmo neposlušnost ljudi zakonitim vlastima i zakonitim 
odredbama. Oplakujmo nepravedna nasilja, koja se nanose mirnim 
i dobrim ljudima. 

Mnogo, mnogo toga imamo da oplakujemo. Ali stoput blaže- 
ni, koji se tako žaloste i plaču, jer će se utješiti! Dolazi najme dan, 
kad će Bog «otrti svaku suzu sočiju sjihovih | smrti više ne će 
biti, ni tuge, ni vike, ni boli ne će više bili, jer prvo prodje». 
(Otkriv. 21. 4.). Amen. 

Br. 72. 


Propovijed Preuzv. Nadbiskupa Dra Alojzija Stepin- 
ca u prvostolnoj crkvi u Zagrebu na blagdan Sviju 
Svetih 1944. 


Blaženi milosrdni, jer će oni milosrdje postići! 
(Mt. 5. 7.) 


(Katolički List: br, 46, Zagreb, 16. studenoga 1944.) 
Dragi moji vjernici! 


Jedne godine donijele su novine vijesi, da je neka prosjaki- 
nja sa dvoje djece došla jedne zimske večeri u neko selo. Zamolila 
je konačište kod ljudi, ali se nitko nije smilovao, već su je svi od re- 
da odbili. Bili su ljudi tvrda i nemilosrdna srca. Konačno se sklo- 
nula pod krov obližnje crkve i smjestila djecu, kako je najbolje 
znala. Kako je bila ljuii zima, navalili su vukovi sa sniježnih 
planina prema selu tražeći hrane. Kad su naišli u blizini crkve na 
jadnu prosjakinju, navalili su na nju. Ona je očajno vikala i zvala 
u pomoć, ali nitko nije htio u studenoj zimskoj noći izaći van. Uju- 
tro su stanovici sela našli samo krvave ostatke rastrganog odijela 
nesretne prosjakinje. No na svoje najveće začudjenje našli su oboje 
djece, kako mirno spavaju umotana u krpe. Da spasi djecu žrtvo- 
vala je majka sebe. Osjećajući da su krivi, odlučili su seljaci, da 
o svom trošku hrane i uzgoje djecu, koja su ostala bez majke, 

Da li je ovo naše doba u kojem živimo, puno bolje od okrutnih 
stanovnika onoga sela? Ima i danas sigurno još uvijek mnogo 
plemenitih srdaca na zemlji. Ali kad gledamo danas po svijetu hi- 
ljade i hiljade popaljenih domova, kad slušamo o tragedijama ne- 
brojenih obitelji, kad gledamo tisuće nesretne djece, koja su 
ostala bez hranitelja, onda moramo reći, da su premnoga ljudska 
srca i danas tvrda i okrutna. Čovjek se poživinčio dotle, da se na 
njega mogu primijeniti riječi staroga poganina: «Homo homini lu- 
pus — čovjek čovjeku vuk!» 

U tu hladnu, tvrdu ljudsku sredinu, dopire danas glas Krista 
Spasitelja sa gore blaženstva: «Blaženi milosrdni jer će milosrdje 
postići!» Nebrojeni pak sveci na nebu, živi su danas poziv krutim 
ljudskim srcima na zemlji, da se već jednom odazovu glasu Kristo- 

vu. ako ne će da se na njima ispuni prijetnja Gospodinova: «Sud 

bez milosrdja onima, koji ne čine milosrdja». (Jak. 2. 13.) 
Milosrdje je postalo danas na zemlji simbolom slabosti, kuka- 

vičluka. Ali štogod sudio svijet o njemu, činjenica je, da je milo- 


srdje jedan od najljepših uresa čovjekovih na zemlji i vrijednije 


od srebra i zlata i dragoga kamenja. 

Nije najme u pojedinim stvarima mjerodavan prevarljivi sud 
ljudski nego neprevarljiva riječ Božja. Ljudi cijene snagu šake, dok 
za Gospoda Boga vrijede riječi svetoga Pisma: «Nije mu po volji 
sila konjska niti mu je mila snaga čovjeka». (Ps. 146. 10.) Lju- 
di podcjenjuje milosrdje. Ali sveto Pismo sudi drugačije, kad go- 
vori: «Činiti milosrdje i pravdu milije je Gospodu, nego li žriva 
zaklanica.» (Prič. 21. 3.). I ako je Bog naš otac, kao što jesi 
i ako smo mi djeca Njegova, kao što jesmo, što mu može biti mi- 
lije nego li to, da mu djeca budu posve slična. 


A tko da opiše milosrdje Gospodnje? Najbolje ga je ocrtao 
starac Tobija u svojoj molitvi, kad govori: «Svi su putevi Tvoji 
milosrdje, vjernost i spasenje». (Tob. 3. 2.) Jedna legenda kaže, 
da je neki pustinjak pitao svoga andjela čuvara, neka mu kaže, 
tko je medju ljudima najmiliji Bogu? Pogodi odgovori mu andjeo. 
«Dijete u sjaju nevinosti» upita pustinjak? Ne! «Apostol, koji os- 
tavlja sve, da naviješta evandjelje u dalekim zemljama?» Ne! Pa, 
iko onda, upita začudjeno pustinjak? — «Pogledaj onu tamni- 
cu», — reče andjeo, — «tamo je neki veliki razbojnik plakao i 
lupajući se u prsa priznavao svoju krivicu pred Bogom». «Evo», 
— reče andjeo, «ovaj je Bogu najmiliji!» To je doduše legenda. 
Ali ta legenda samo potanje osvijetljuje istinu, koju je Isus rekao: 
«Kažem Vam, da će tako biti veća radost ne nebu, za jednoga gri- 
ješnika, koji čini pokoru, nego li za devedeset i devet pravednika, 
kojima ne treba pokore». (Luk. 15. 7.). Tko je zaboravio, što je 
milosrdje Gospodnje, neka se sjeti prvoga na zemlji. Bog ga je 
istina istjerao iz raja, ali mu je ujedno obećao Spasitelja. A svo- 
je je obećanje Bog vjerno čuvao kroz tisuće godina, dok nije Sin 
Božji sišao na svijet. Tko je zaboravio, što je milosrdje Gospodnje 
neka se sjeti Marije Magdalene, na koju je s prezirom gledao či- 
tav grad kao na javnu griješnicu, ali koju je pred svima uzeo u 
obranu sam Isus Krist, utjelovanjena svetost Božja. Tko je zabo- 
ravio, što znači milosrdje Gospodnje, neka se sjeti skrušenog raz- 
bojnika na križu. Ljudi su ga osudili i izbacili kao ološ iz svoje 
sredine pribivši ga na križ, ali ga Krist ne napušta, nego mu raska- 
janu daje obećanje: «Zaista ti kažem, još današ ćeš biti sa mnom 
u raju!» (Luk. 23. 43.). Tko je zaboravio, što je milosrdje Božje, 
neka se sjeti progonitelja Crkve Savla, kojega učini apostolom na- 
roda i uzdiže: «Do trećega neba; da čuje neiskazane riječi, kojih 

čovjeku nije slobodno govoriii». (II Kor. 12. 2.4.) Tko hoće 
shvatiti milosrdje Gospodnje, taj mora znati, da su i ovi teški do- 
gadjaji, koji nas tako bole, zapravo veliko milosrdje Božje, jer 
da nije Bog poslao ovu oluju na svijet, vjerovaino bismo istrunuli 
polako svi zajedno u grijesima i opačinama, koje su se tako um- 
nožile na zemlji. Tješili bismo se, da smo kršćani, dok bi nam u 
sivari Gospod morao ponoviti riječi: «Narod ovaj me pošiupe us- 
tima. srce njegovo doleko je od mene». (Mt. 15, 8.). 

Jedna je dakle od bitnih oznaka Boga Stvoritelja — beskraj- 
no milosrdje prema svima stvorenjima, a u prvom redu prema 
čovjeku, kojega je stvorio na sliku i priliku svoju. To pak milosr- 
dje nije od danas do sutra, nego, kako veli pjesnik Božje veliči- 
ne: «Milosrdje Gospodnje je odvijeka do dovijeka!» (Ps. 102. 17.). 


Što da kažemo onda o ljudima, koje su gazili ili nogama gaze 
po živoj slici Boga Stvoritelja, koji vrijedjaju životna prava bliž- 
njega svoga bez grižnje savjesti, kao da se radi o psu ili drugoj 
kojoj životinji? Kažemo im, da je milosrdje znamen preodredje- 
nja ili zabačenja, znamen, da li pripadaju Bogu ili djavlu, nebu 
ili paklu. Jer na općenitom sudu na koncu svijeta čut ćemo samo 
dvije osude. Jedna će glasiti: «Hodite blagoslovljeni Oca mojega 
i naslijedite kraljevstvo, koje vam je pripravljeno od postanka svi- 
jeta ; jer sam ogladnio i nahranili ste me, ožednio sam i napojiti ste 
me; bio sam gost i primili ste me na konak ; bio sam gol i obu- 
kli ste me, bolestan i pohodili ste me; u tamnici sam bio i došli ste 
k meni!» (Mi. 25. 34 - 36.) Druga će pak osuda glasiti: «Idite od 
mene prokleti, u oganj vječni, koji je pripravljen djavlu i andje- 
lima njegovim; jer sam ogladnio i niste mi dali jesti; ožednio 
sam i niste me napojili; bio sam gost i niste me primili na konak ; 
gol i niste me obukli; bolestan i u tamnici i niste me pohodili!» 
(Mt. 25. 41 - 43.). 

I zato rekoh na početku, da je milosrdje ne samo jedan od 
najljepših uresa čovjekovih ne zemlji, nego je ono vrijednije od 
srebra i zlata i dragog kamenja. Jer što nije u stanju učiniti ne sre- 
bro ni zlato, ni sve blago ovoga svijeta, to je u stanju učiniti milos- 
rdje, to jest umilostviti Boga, da nam otvori: vrata vječnoga ži- 
vota. 

Onima dakle, koji su zastranili s puta istine i pravde, i u svo- 
joj nadutosti obzirom na bližnjega prešli preko svih ograda eva- 
ndjelja, dovikujemo riječi koje je Danijel prorok rekao kralju 
Nabukodonozoru: «Zato kralju, neka ti bude ugodan savjet moj: 
oslobodi se grijeha svojih milostinjom i opačina svojih. milosrdjem 
prema nevoljnima!» (Dan. 4, 24.) : ji 

A koji misle, da mogu i dalje gaziti prava čovjeka i ćute se 
možda sigurnima u vlasti i obilju svome, ti neka ne zaborave onu 

riječ evandjelja: «Ludjače, još ću ove noći tražiti dušu tvoju od 
tebe, a što si pripravio, čije će biti?» (Luk. 12. 20.). 

Kad dakle gledamo primjer Boga Stvoritelja i Sina Božjega 
Isusa Krista, kad se sjetimo danas slave svetaca u nebu, onda ima- 
de za nas samo jedan pametan zaključak, a to su riječi, koje čita- 
mou evandjelju: «Budite milosrdni, kao što je i Otac vaš na ne- 
besima!» (Luk. 6. 36.). Amen. 

Br. 73. 
BOŽIĆ 1941 GODINE 


Propovijed preuzvišenog g. Nadbiskupa dra. Alojzi- 
ja Stepinca u Katedrali u Zagrebu na blagdan Božića 
1941. godina. 


(Katolički List: br. 1. Zagreb, siječnja 1941.) 


«Mali Isuse i veliki Bože, umnoži mam vjeru i ufanje!» 


Dragi moji vjernici! 


Sveti Luka evandjelist počinje svoj izvještaj o rodjenju Isu- 
sovom riječima: «U ono vrijeme izidje zapovijed od cara Augusta, 
da se popiše sav svijet.» (Luk. 2. 1.). Kad je car izdao tu zapovjed, 
nije sigurno ni slutio, da je orudje u rukama Svevišnjega, koji se 
njegovom zapovjedi htio poslužiti, da ostvari svoje planove. Već 
je na usta Izaije proroka progovorio Bog: «Moje misli nisu vaše 
misli i moji putevi nisu vaši putevi, govori Gospod, kao što je 
daleko nebo od zemlje, tako su još dalje moji putevi od vaših pute- 
va i moje misli od vaših misli.» (Is. 55. 8.). Tako je bilo i u ovom 
slučaju sveopćeg popisa, koji je naredio car August. Jer što je 
htio ovim popisom car, a što je Htio Bog Otac nebeski? Car je htio 
znati koliko ima pučanstva u rimskom carstvu. Htio je znati kako 
je jak i moćan vladar. Htio je znati koliko ljudi ima pred njim 
sagibati glavu i koliko ljudi mora da mu plaća porez. To su u glav- 
nom bile misli cara Augusta kad je naredio popis. Misli dakle čisto 
zemaljske, a možda još više tašte i isprazne, 

A _ Bog Otac nebeski poslužio se tom odlukom za nešto sasvim 
drugo. Nastupila je najme punina, vremena, o kojoj su govorili 
proroci hiljade godina unatrag. Punima vremena iza tolikih stolje- 
ća očekivanja, a u kojoj govori sveti Pavao: «A kad dodje punina 
vremena, odasla Bog sina svojega, rodjena od žene, pokorna zako- 
nu, da iskupi one, koji bijahu pod zakonom, da prime posinaštvo.» 
(Gal. 4. 4.) I taj Sin Božji, Isus Spasitelj naš, imao se roditi u 
Betlehemu, gradu dosta daleko od Nazareta, gdje je boravila 
Majka Božja i sv. Josip. I kad je došla zapovjed od cara, morala je 
i Majka Božja sa svetim Josipom, da se pokori zapovjedi i da 
podje na daleki put sa svim neugodnostima, koje su s tim 

putem bile vezane. Čovjek snuje, a Bog odredjuje! Isus Krist 
dolazi dakle na svijet ne u Nazaretu nego u Betdehemu, što znači 
«mjesto kruha», jer je on živi kruh nebeski, kojeg Bog šalje lju- 
dima za hranu. On dolazi po odluzi Božjoj, a po nehotičnoj odlu- 
ci carskoj, na svijet usred ovaca i pastira, jer je on sam dobar pas- 
tir, koji dušu svoju polaže za ovce svoje. Nehotice po odredbi care- 
voj, ali po odluci Božjoj, dolazi na svijet u šiali, da i najsiromašni- 
ji i najbijedniji razumiju, da su vrata k Njemu uvijek otvorena 
svima ljudima dobre volje, i da bogati razumiju, da je sav sjaj 
ovoga svijeta samo bijedna štala za Onoga, koji je Gospodar ne- 
besa. On dolazi na svijet u potpunoj skrivenosti, jer Ga je već 
prije hiljadu godina kao iakvog navijestio Izaija prorok: «Vere 
iu es Deus absconditus, Deus Izrael Salvator! — Zaista Ti si Bog 
skriveni, Bog Izraelov Spasitelj». (Is. 45, 15.). 

Indirekino zbog zapovijedi careve, ali zapravo po Božjoj od- 
luci, dolazi na svijet u jaslicama, jer nije bilo mjesta u gostioni. 
Dolazi na svijet u jaslicama, kamo se slavlja hrana životinjama, 
jer je i on sišao s neba na zemlju, da bude hrana ljudskim dušama. 
Radi olluke careve o popisu dolazi mali Isus na svijet u hladnoj i 
tamnoj noći, jer nema za njega svjetle i tople sobe. Ali Bog Otac 
je time htio da pokaže svu miseriju čovječanstva, kojemu je pri- 
je dolaska Sina Božjega manjkala toplina ljubavi i prema Bogu 
i prema bližnjemu i koje je lutalo u tami neznaboštva i već se 
počelo smrzavati i umirati. Zapovjed careva lišila je Isusa i ono 
malo udobnosti što bi je imao u Nazaretu, tako da dolazi na svi- 
jet u potpunom siromaštvu. Ali desilo se to po Božjoj odluci, da 
ljudi shvate, da put u nebo put sjetilnih užitaka, kakvim je bilo 
odano staro poganstvo, nego put odricanja i samoprijegora. 

Braćo! Nedokučivi su za nas putevi Božji. Vječni, neizmjerni 
Bog čini i danas velika djela i na nebu i na zemlju, i tko da shva- 
ti misli Njegove i sudove Njegove? Ta kako bi mogao bijedni crv, 
koji puza po podu velebnog Božjeg hrama, shvatiti svu Njegovu ve- 
ličinu i misli majstora, koji ga je gradio? Mi smo danas svjedoci 
najvećih zbivanja na zemlji. Svjedoci, kad su se uhvatile u koštac 
milijunske vojske kao nikada do sada. Svjedoci, kad svijetu prije- 
ti pogibelj, da nestane svakog traga kršćanskoj civilizaciji. Svjedoci 
kad milijuni ljudi trpe i na tijelu i na duši. Svjedoci, kad se ma- 
lo njih raduje, ali mnogo njih plače i uzdiše. Svjedoci, kad su 
milijuni, postoji li još uopće neko biće, koje vodi brigu o ovome 
svijetu i njegovim bijednim stanovnicima. 

A ipak? Kako jučer, tako i danas i uvijek vrijedi ona riječ 
knjige Mudrosti: «Tuatem tem Providencia gubernat! — Tvoja pak, 
oče, providnost upravlja !» (Sap. 14. 3.). Samo ludjak može posu- 
mnjati, da li Bog ima još kakav udio u zbivanjima na ovome svi- 
jetu. Jer vjeran kršćanin znade, da nema veličine na ovome svi- 

jetu, pred kojom bi sirepio Gospod Bog, niti sitnice koja bi iz- 
makla oku Njegovu, niti skrušena srca, kojem se nebi htio smi- 
lovati, niti zločina kojeg ne bi mogao kazniti. 


Klečeći dakle danas u duhu pred malim Isusom 'u jaslicama, > 


oživimo u sebi vjeru i ufanje u Božju Providnost. Ta zar je veliki 

Bog manje moćan, dobar i mudar nego je bio onda, kad je prije 

općeg potopa upozorio patrijarha Nou, da pripravi kovčeg, u 
ojem će se spasiti? 

Ta zar je neizmjerni Bog manje moćan, dobar i mudar danas 
nego li je bio onda, kad je patrijarhu Abrahama izveo iz njego- 
vog obitavališta i odveo u nepoznatu zemlju, da ga učini ocem to- 
likih pokoljenja? Zar je manje moćan, dobar i mudar danas nego 
li je bio onda, kad je dozvolio, da nevini Josip bude prodan u 
Egipat kao rob, da ga onda učini Spasiteljem oca i braće i tolikih 
drugih duča? Zar je manje moćan, dobar i mudar danas nego li 
je bio onda, kad je pustio da Mojsije bude izložen u košarici u 
Nilu samo zato, da ga odgoji i osposobi kasnije za spasitelja svoga 
naroda? Zar je manje moćan, dobar i mudar danas nego li je bio 
onda, kad je na čudesan način pomoću gavrana hranio Ili ju proro- 
ka u pustinji, strpljivog Joba ponovo obogatio i uzveličao više 
nego prije one teške kušnje, Davida odveo od stada, i nakon teških 
kušnja učinio kraljem Izraela? Juditu pak učinio spasiteljicom 
svoga naroda? 

Ali što da nabrajamo dalje, kad o ljubeznoj providnosti Bož- 
joj govori svaki dan svaka travka, svaki crvić, svaka ptica, svaka 
riba, svaka zvijerka, svaki potočić, svaka zvijezda, zrak i more, 
nebo i zemlja. Možda ju najlakše izrazimo riječima proroka Haba- 
kuka: «Et laudis ejus plena est terra! — I hvale je Njegove pu- 
na zemlja!» (Hab. 3. 3.). 

Padnimo dakle danas na koljena pred Isusom u jaslicama i is- 
tresimo srce svoje pred Njim. Mali Isuse veliki Bože, umnoži nam 
vjeru i ufanje! Umnoži nam vjeru, da se ništa ne zbiva bez Tvoga 
znanja na zemlji... Umnoži nam vjeru, da se ništa ne zbiva bez 
Tvoga dopuštenja na zemlji. Umnoži nam vjeru, da se ništa ne 
može desiti nikome od nas lično prije nego Ti dadeš dozvolu. Um- 
noži nam ufanje, da Ti želiš u svim stvarima ne našu nesreću, ne- 
go naše istinsko dobro. Želiš ga sigurno i pod ovim teškim udar- 
cima, koji stizavaju čovječanstvo. Jer zato si konačno sišao na zem- 
lju, kako nas uči i naša lijepa božićna pjesma: 

S neba sidje doli radi griješnika, 
Rodi se u štali radi čovjeka! 


Mali Isuse i veliki Bože, umnoži nam vjeru i ufanje! Onda 
ćemo i kroz ovu najtežu svjetsku oluju proći bez straha i bez šte- 
te, jer ništa ne manjka onima koji te ljube! Amen. 

Br. 14. 


PROPOVIJED NADBISKUPA DRA ALOJZIJA STE- 
PINCA U KATEDRALI NA STARU GODINU 


Motto: Da nobis auxilium de tribuiacione quia vana 
salus hominis! homić 
Daj nam pomoć u riješenju tjeskoba, jer je 
uzaludna pomoć ljudska» (Ps. 59. 13) 


(Katolički List: br. 1. Zagreb, 4. I. 1939.) 


Tako je zavapio kralj izraelski David, kad mu je domovina 
bila napadnuta sa svih strana i vidio da mu nema spasa, ako 
mu se Bog ne smiluje. To neka bude i naš vapaj na današnji dan, 
koji znači svršetak jedne godine i jednog decenija. Još nam odz- 
vanja u duši pjev andjeoski u Badnjoj noći — Slava Bogu na vi- 
sini, a mir ljudima koji su dobre volje — a evo već je na izma- 
ku jedna godina, da potone u vječnost, kao što su i tolike druge. 
Godina, koja je za mnogo Adamovo dijete bila puna bola i razoća- 
ranja. Godina ubijanja i klanja, poljenja i rušenja, straha i uža- 
sa. Godina, u kojoj su mnogi očekivali preokret čovječanstva ua 
bolje, a evo na koncu godine moraju da kažu s prorokom: «Expec- 
tavimus pacem et non est bonum et tempus curacionis et ecce tur- 
bacio! Čekali smo mir, ali nema dobra i vrijeme da ozdravimo, 
a gle strah! (Jer. 14. 19.). ika ' 

Običaj je da se na koncu godine pravi bilanca, pa ako je pasiv- 
na, da se poduzmu koraci, te u budućnosti bude aktivna. Ogle- 
dajmo se i danas, na ovu staru godinu, na svršetku jednog deceni- 
ja, što si je čovječanstvo u tom deceniju obećavalo i što je sivarno 
doživjelo? Iz toga ćemo povući logični zaključak, da ga sprovede- 
mo u život, u Novoj Godini koja nastaje. Pog aii 

Prva činjenica, koja nam upada u oči kroz čitavi minuli .dece- 
nij je, da se nije nikada čovječanstvu toliku obećavalo koliko u 
tom razdoblju. A što mu se obećavalo? Pravi raj na zemlji, samo 
ako prihvati stanovite ideologije. Štoviše oni koji su uzeli crvene 
krpe, srp i čekić i stisnutu pesnicu kao simbol pravde i istine, 
obećavali su, nakon što su Boga skinuli s prijestolja svoje duše, da 
će biti jedini bogovi na zemlji. Eritis sicut dii! — Bit ćete kao 

ovi! (Gen. 3. 5.). 5 
vijeke je Grdidi da se do iznemoglosti vikalo, kako se taj 
raj dade uistinu ostvariti bez Boga, Stvoritelja svijeta i da je 

jedina istinska zapreka tomu raju Katolička Crkva, predstavnica 
Božja na zemlji. Kao što su oni bezbošci u starom zavjetu, tako 
i današnji: «dixerunt Deo recede a nobis et scientiam viarum iua- 
rum nolumus! — rekoše Bogu idi od nas, jer nećemo da znade- 
imo za puteve tvoje». «Quis es omnipotens ui serviamus ei? et quid 
nobis prodest si oraverimus illum». Tko je Svemogući da mu slu- 
žimo? I kakva nam je korist, da mu se molimo. (Job. 21. 14.) Tako 
se evo govorilo i prorokovalo minulih deset godina. I ljudi su 
grnuli za novim reformatorima. Proročanstva za raj na zemlji bez 
Boga činila su se tako sigurna, da ih je prihvatilo staro i mlado, muš- 
ko i žensko, učeno i neuko, zdravo i bolesno. Nevolja je samo u 
tome, što se tim prorocima mogu upraviti riječi, što ih je Gospod 
upravio lažnim prorocima u Izraelu: «Non nisi eos, et non prae- 
cepi eis, neque locutus sum ad eos! Nisam ih ja poslao, niti sam 
im zapovijedio, niti sam im govorio! Visionem mendacem et di- 
vinationem et fraudulentiam et seduetionem cordis sui prophetant 
vobis! Lažne utvare i gatanje i ništavilo i prevaru srca svoga oni 
vam prorokuju!» (Jer. 14. 14.). 

A da je tako pokazuje treća činjenica, da je umjesto toliko prore- 
čenog raja došao pravi pakao na svijet. ' 

U obiteljima zavladao je nemir, medju narodima mržnja, 
izmedju država ratovi. Mnoge zemlje su opustošene. Osiromašenje 
je općeniio. Pravde sigurnosti nema. Ubojsiva su na dnevnom re- 
du. Jednom riječi gradjanski poredak je uzdrman u temeljima. 
Eritis sicut dii! — Bit ćete kao bogovi, govorili su proroci naših da- 
na čovječanstvu, kao nekoć sotona Adamu. I jao onome, iko bi se 
usudio drukčije misliti? A sada na izmaku jednog decenija? Mo- 
žemo da upravimo upit na čovječanstvo, kao nekoć Gospod Ada- 
mu nakon žalosnog pada: «Adam ubi es? — Adame gdje si?» (Gen. 
3. 9.). A on posramljen morao je da zavapi: «Čuh glas Tvoj u vriu 
pa se poplaših, jer sam go, te se sakrih». (Gen. 3. 10) I mi pi- 
iamo čovječanstvo, koje je povjerovalo paklenim zavodnicima. 
Ubi es? Gdje si? Na što si spalo? Hijeli ste biti jednaki Bogu, a evo 
spali ste na nisko, da ste podpuno odgoljeli i lišeni malne i samog 
ljudskog dostojanstva. Jer ono što se radi danas sa strane nekih u 
raznim dijelovima Evrope i ne nosi više na sebi karakter čovju- 
ka, nego karakter divljih zvijeri, kojima je jednako svrha izdovo- 
ljiti nagon za klanjem. ' 

Bilansa minulog decenija je potpuno pasivna. Prorocima va- 
rave sreće i raja na zemlji bez Boga uspjelo je dobrim dijelom 
pritisnuti Crkvu, onemogućiti joj i najprimitivniju slobodu u mno- 
gim zemljama i spriječiti svako djelovanje. Ali gle s njezinim 
uklanjanjem iz javnog života naroda i država uklonjeno je i zado- 
voljstvo. Nestalo je mira i poretka. Nestalo je blagostanja. I nes- 
talo ga je iz dana u dan sve više u onom omjeru, u kojem se po- 

tiskuje Crkva iz javnog života. To su činjenice, koje ne mogu 
oboriti nikakve fraze o napretku čovječansiva. i» 

A koji su razlozi toj pasivnoj bilansi ? Jedni bacaju krivnju 
na ovo drugi na ono. Ali svi neće da vjeruju, kad Crkva upre prstom 
na pravi izvor zala, koje biju svijet. A znadete li gdje je pravi iz- 
yor? «Unde bella et lites in vobis? — Odakle ratovi i borbe rai va 
vama?» Tako pita apostol sveti Jakob. Nonne huic? Zar ne otuda? 
Od naslada vaših, koje vojuju u vašim udima? (Jac. 4. 1.) Da—To 
je krivica sviju zala, koja nas biju u nutrinji čovjeka. I ako se u 
duši pojedinaca ne bude najprije napravio red, uzalud će biti 
sav trud i muka državnika. Dok ne presuši izvor neće presušiti ni 
rijeka. 

Ako dakle želimo, da svanu bolji dani čovječanstvu, onda va- 
lja udariti na uzrok zlu, a to je požuda, koja hoće da vlada u srcu 
svakog čovjeka, na koju cilja sveti Ivan apostol govoreći: «Omne 
quod est in mundo concupiscentia carnis sed concupiscentia ocu- 
lorum et superbia vitae.» — «Sve što je na svijetu požuda je tijela, 
požuda očiju i oholost života! (Joh. 2. 16.) To je eto karakteristika 
našeg vremena. Svjedoci smo jednog neograničenog gramženja za 
što većim i bržim obogaćenjem za koje se žrtvuje i zdravlje i 
savjest i vjera i poštenje, mir i zadovoljstvo duše. A ne govori oni 
lud Duh Sveti: «Si dives fueris non eris inmunis a delicto!» 
(Ecel. 11. 10.). To grozničavo nastojanje za bržim i velikim obo- 
gaćenjem ne može biti trajno a da ne povrijedi opravdano dateriep 
onih, koji su slabiji. Tako dolazi do prevara i korupcije, otima- 
nja i nasilja, i drugih bezbrojnih zločina, kako nad pojedincima 
tako nad obiteljima i narodima, 


Svjedoci smo jednog ciničkog upravo gaženja stida i pošienja. 
Požuda puti! Prezire se svaki stid, uzvišena kreposi čistoće napo- 
se kod mladeži izvrgnuta je najtežim iskušenjima. Bračna vjernost 
izvrgava se dnevno ruglu i mnogi svoje čovječje dostojanstvo gaze 
u blatu najodurnijih strasti. * 

Svjedoci smo jedne ludjačke oholosti, Ne priznaje se više 
nikakav auktoritet. Svaki hoće biti sudac i svaki gospodar bez ob- 
zira na zakonitu od Boga postavljenu vlast, bilo svjetovnu bilo 
duhovnu. Pri tome ne misli, da baš po tom navlači na samog se- 
be prokletstvo Gospodnje kao što je vrlo mudro opomenuo sina 
svoga starac Tobija na rastanku: «Superbiam numquam permiias in 
tuo sensu aut in verbo tuo dominans in ipsa enim Inittum sumpsit 
omnis perditio! (Tob. 4. 14.) Ne dopusti da oholost ikada rk 
da tvojom misli ili tvojom riječi, jer od nje početak svakome zlu!» 
To su evo izvori zala, koja danas biju svijet, a koja se ne kriju 
u vanjskim faktorima, kao što su to strojevi ili prenapučenost zem- 
lje, suša ili poplave i slično, nego se kriju u nutrini čovjekovoj. 

A kad čovjek otkrije izvor, onda može da traži i lijeka. A lijek u 
ovom slučaju može da pruži samo Onaj koji je gospodar srda- 
ca ljudskih. Kad bi se kušalo apelirati samo na etiku, a da neka 
svi oni, koji misle da mogu nešto stvoriti ili popraviti bez Boga 
budu uvjereni, da će na koncu svih svojih nastojanja morati reći sa 
starim poganinom «Video meliora proboque, deteriora sequor! 
— Vidim i znadem što je bolje: ali nažalost činim ono što je gore!» 
Zlo će biti još gore. 

Lijek za ova zla dolazi samo od Boga, koji je sina svoga Isusa 
Krista poslao na zemlju, da ljude pouči i da im milošću svojom po- 
mogne, da živu životom dostojnim čovjeka i budu sretni u životnu. 
Tu je istinu sažeo sveti Pavao Apostol u riječima: «Pojavila se mi- 
lost Božja svima ljudima, učeći nas, da odrekavši se bezbožnosti i 
svjetovnih želja, trijezno, pravedno i pobožno živimo na ovom svi- 
jelu. 1!» (Titu 2. 11.) 

Ako dakle, hoćete da nam svanu bolji dani, onda uredite naj- 
prije svoj odnos prema Bogu živeći pobožno. To znači kao dobra 
djeca dobroga Oca Nebeskoga, Priznati treba najprije auktoritet 
Božji nad sobom. Bez njega nema auktoriteta na zemlji, makar si ga 
kušali priskrbiti klanjem i ubijanjem, kako to gledamo svojim oči- 
ma kod nekih silnika, koji su odbacili Boga, a traže u ludosti svo- 
joj, da drugi priznaju njih. 

Odreći se bezbožnosti, veli sv. Pavao, to je prvi korak pobolj- 
šanju prilika na ovoj tužnoj zemlji. Zato je sveta dužnost sviju 
onih koji imadu vlast u ruci, da budnim okom prate, što se ser- 
vira putem knjiga, novina, brošura, itd. napose omladini. Tu ne 
valja poznavati nikakve sentimentalnosti. Kolikogod se bude ni- 
štio auktoritet Božji, u tolikoj mjeri padati će i auktoritet vlasti. A 
pravda zahtijeva, da se više kazne intelektualni začetnici zala nego 
li oni zavedeni, kojih ih počinjaju pod sugestijom zla štiva. Duž- 
nost je, rekoh, zakonite vlasti, da na to budno pazi, jer time 
odstranjuje veliku zapreku konsolidacije prilika u svijetu. A veli 
pravo narodna poslovica — pomozi si sam, pa će tii Bog pomoći. 
Bog svoje ćini, ali hoće da i čovjek odnosno vlast, koju je postavio 
učini svoje. 

Kad svi budu priznali i poštivali auktoritet Božji, neće im 
biti teško da urede odnos u vlastitoj duši, to jest da živu, kako veli 
sveti Pavao trijezno! Drugim riječima, neće im biti teško, da uz 
pomoć milosti Božje, koja se ne uskraćuje nijednom čovjeka dobre 
volje, postanu gospodari svojih strasti, a ne da neuredne strasti gos- 
podare njima. Ne će im biti teško napose ako i zakonita vlast i pri- 
pomogne, da se što prije istrijebi, napose ona vrst štampe, koja 
ima za direktni cilj podraživati i buditi najniže instinkte čovjeka, 
kao što je pornografska štampa. Ako bude vlast pravo. shvatila svo- 

ju zadaću i prave interese naroda, onda će brzo otkriti, eaiaak 
truleža često puta krije u stanovitoj štampi, koja će, ako trgovač i 
interesi zahtijevaju, donijeti članak o Majci Božjoj, ali u doe 
broju i sumnjive ponude raspuštenih žena, ne bi li misle, zadovoljili 
i Bogu i djavlu. Konačno kad se uredio odnos prema Bogu i samome 
sebi, neće li onda kao nužna posljedica toga, doći i pravedan pa 
redak u svijetu, za kojim svi toliko žudimo i stalni mir, jedno o 
najvećih dobara čovječanstva. Kao štogod je najme neopoziva ona 
Gospodnja—« non est pax impii»— nema mira bezbožnicima, 
tako vrijedi ona druga — «Pax multa diligentibus legem tuam»— 
velik mir uživaju oni, koji ljube zakon tvoj. (Ps, 118. 165.) ma 

Za tim mirom svi žudimo. Ali onda idimo za svijetlom, koje je 
Krist donio na svijet i koji «obasjava svakoga čovjeka, koji do- 
lazi na ovaj svijet», kako to dirljivo iznosi sveti Ivan apostol u 
svome evandjelju. Idimo za svijetlom! S bolom je medjutim isti 
apostol istaknuo da, iako je svijetlo Kristovo obasjalo svijet, ipak 
—«dilexerunt homines magis tenebras quam lucem, — Ljubili su 
više tamu nego li svijeilo!» (Iv. 3 19.) Ljube više tamu nego li 
svijetlost i danas, a u tami čovjek nezna, kuda ide. I današnje čovje- 
čanstvo mislilo je da ide k sreći i miru slušajući bezbožne zavodni- 
ke, a došlo je evo na rub ponora, odakle može da nas izbavi samo 
Bog. . . s. s “ . . 
I zato završujući staru godinu i sjećajući se užasa, što ih je 
donijela i ulazeći u Novu, koja ne obećaje bolje, ako se Bog 
ne smiluje, vapimo s prorokom Davidom do nebesa: «Daj nam Gos- 
podine, pomoć u nevolji, jer je uzaludna pomoć ljudska.» 


Br. 75. 
STARA GODINA 1940. 


Govor Preuzvišenog Nadbiskupa Stepinca na staru 
godinu 1940. 


«Humifiamini igitur sub potenti manu Dei!» (1. 
Petr. 5. 6.) 


(Katolički List: br. 1. Zagreb, 2. siječnja 1941.) 


Sveto Pismo svjedoči, da se je već potomstvo Noino toliko uzoho- 
lilo, da je odlučilo sagraditi i kulu koja bi sizala do neba. Ali ta 
kula babilonska, koja je imala postati simbol njihove veličine i vez 
jedinstva, postala je simbol njihova rasula i sramote. Počeli su 
graditi bez Boga i zato nije drugčije moglo svršiti nego rasulom, jer 
«Ako Gospod ne gradi kuće uzalud se trude koji je grade.» (Ps. 
126.) Pokušaj gradnje babilonskog tornja mnogo se je puta pono- 
vio u historiji svijeta. Ali svaki pokušaj je upravo onako kao što je 
svršio i prvi, jer se kušalo graditi bez Boga. Svršio je pometnjom 
jezika, rasulom i sramotom. 

Voltaire je bio uvjeren, da je svojim idejama zasjenio i predao 
zaboravi i samoga Boga.Ali kad se je nakon duga života uvjerio, da je 
ostavljen od sviju i spoznao, da mu valja stupiti pred sud onoga 
Boga, kojeg je čitav život izvrgavao ruglu, pao je u očaj i nimalo 
časno završio život. Nitzsche je izjavio jednom: «Kad bi postojali 
bogovi, kako bi ja mogao podnijeti, a da sam ne postanem bog.» A 
danas je od toga boga ostao samo školski princip, da svaku veliku 
oholost slijedi veliko poniženje. Kolike su krasne ideje profani- 
rane, kad su se ograničeni ljudi stidjeli, da uzmu Boga u svoju 
sredinu kao jednog pravog arkitekta pravednog, društvenog, na- 
rodnog i medjunarodnog uredjenja. Svima nam je još živo u pa- 
meti Društvo Naroda. Koliko smo o njem načitali lijepih fraza? Ko- 
liko je vagona papira prošlo ispod rotacionih mašina, da se uvjeri 
svijet o vječnom prijateljstvu izmedju naroda i država? A nije 
prošlo ni dvadeset godina, da je od čitave te institucije ostala samo 
žalosna uspomena, kako se nesmije postupati, ako se ozbiljno 
misli stvoriti nešto dobra za ljudski rod. Nismo li se do iznemo- 
glosti naslušali brbljanja o spasonosnoj ideji pučke fronte, koja 

je imala donijeti pobjedu ideji mira. A danas smo svi žalosni 
svjedoci, kako je ta ista pučka fronta kao podmukli crv podgriz- 
la korijen jakim državama i bacila ih u nesreću i bijedu. Koliko 
smo se naslušali pričanja o spasonosnim rasističkim teorijama? O 
socijalnoj pravdi koju tobože donosi sa sobom komunizam? A da- 
nas evo na staru godinu 1940. gledajući pred sobom novi babilons- 
ki toranj gledamo istodobno i pometnju jezika, pomeinju pojmo- 
va dobra i zla, gledamo rasulo i očaj. 

Čovječanstvo, koje nije računalo s Bogom, može izkazati na 
koncu ove stare godine jednu posve pasivnu bilancu. Mjesto mira 
razdor i klanje, mjesto izgradnje rušenje i razaranje, mjeslo po- 
gleda sitih i zadovoljnih lica avet gladi i bijede, mjesto javne i 
lične sigurnosti anarhija, mjesto divne i svete slobode duha kruio 
ropsivo, kojemu se ne vidi kraja. 

Kažu da je prvi uvjet ozdravljenja posiaviti pravu dijagnozu. 
U našem slučaju nije ju teško postaviti. Čovječanstvo se je dobrim 
dijelom udaljilo od Boga i praktičnog kršćanskog života. Odvratilo 
se od Boga Stvoritelja, o kojem je ovisan vladar i sluga, učenjak i 
analfabet, crv i div, živo i neživo. A odvrat od Boga isto je što 
i vlastita osuda na smrt. Oholost je čovjeka zavela i dovela na 
misao, da može napredovati bez Boga, štaviše da je i Bog u svom 
djelovanju ovisan o dobroj volji umišljenih zemaljskih veličina. 
Ponavlja se priča o Michelangelovom kistu. Jedan od mnogih što 
ih je veliki umjetnik rabio mislio je u svojoj preuzeltnosti, da je 
on velikom majstoru apsoluino potreban tako da bez njega ne 
može ni misliti na nastavak izradbe jedne umjetnine, Uzalud su 
ga drugi opominjali, neka ne bude preuzetan jer je on samo oru- 
dje u ruci umjetnika kao što je i umjetnik orudje u ruci Stvoriie- 
lja. Sve su opomene drugova bile uzaludne. Vi ćete vidjeti, govo- 
rio je on samosvijesno, što može Michelangelo, ako ja više neću 
da radim. Kad je Michelangelo uhvatio za nj, da nastavi sa pos- 
lom on se tvrdokorno slijepio i nije se htio otvoriti. No nije dugo 
trajalo i veliki majstor rasrdjen baci ga pod siol. Navečer dodje 
sluga sa metlom, pomete ga i s ostalim smećem baci u peć. 


Ponavlja se, rekoh, i danas priča o Michelangelovom kishu. 
Ima luda, koje misle, da se u svojim činima ne irebaju obazirafi 
na Stvoritelja svijeta i Njegov dekalog. Zaboravljaju da su samo 
kist u ruci Vječnog Umjetnika, koji se njima služi za ostvarenje 
svojih mudrih i svetih planova. I kao što je već tvrdoglave i bu- 
dalaste umišljene veličine pomela metla pravde Božje, kad su se 
uporno opirali Njegovim zamislima tako će pomesti i ostale, ko- 
ji nisu ništa naučili od žalosne sudbine drugih. Ta nam istina do- 
ziva u pamet stara godina. Ljudsko je društvo bolesno! Bolesno 
upravo od sulude oholosti, kao da Stvoritelj nema više posla s 

ovim svijetom i kao da su oni suvereni gospodari samom sebi. 


Posljedice toga nisu mogle izostati «jer se Bog neda ismjehivati» ' 


(Gal. 6. 7.). Početak je oholosti čovjekove, govori sveto Pismo 
otpad čovjekov od Boga. Jer od onoga koji ga je stvorio, otstu- 
pilo je srce njegovo, jer je oholost početak svakoga grijeha! A 
što slijedi iza toga? «Tko ustraje u njoj bit će obasut prokletstvom 
i survat će ga u propast». (Eecl. 10. 14.), 


Ljudsko je društvo na rubu ponora, a do ponora dovela ga je 
oholost. Ili će dakle sagnuti glavu pred Stvoriteljem, ili će se sru- 
šiti u ponor kao i sotona, za kojega je rekao Krist kao opomenu 
učenjacima: «Vidio sam sotonu, gdje spade s neba kao munja ! 


(Luce. 10. 18.) 


A hoće li današnje društvo to spoznati? Za svaku učinjenu 
opačinu lakše se nadje lijek nego li za ovu prema riječima sve- 
tog Pisma: «Za rod oholica nema lijeka, jer se biljka grijeha 
zakorjenila u njima i ne opažaju toga! (Ecel. 3. 30.). Rasipni sin 
u evandjelju teško je uvrijedio oca. Ostavio je rodni dom, proie- 
pao je baštinu s pijancima i kartašima, izgubio izdravlje s blud- 
nicama, pao na prosjački štap i konačno se on sin odličnog oca, 
našao u društvu sa svinjama. Ali sve je zlo popravio, jer je saču- 
čuvao iskru poniznosti i smogao toliko snage, da se baci ocu pred ko- 
ljena i prizna krivicu: «Oče sagriješio sam nebu i Tebi i nisam više 
dostojan da se zovem tvoj sin. Uzmi me kao jednog od Tvojih slu- 
gu!» (Luce. 15. 18.). I otac je sve zaboravio i prigrlio ga kao sina još 
više nego prije, 


Ali pogledajte svršetak oholice. Onog ludog faraona u Egiptu 
opominjao je Gospod mnogo puta da pusti Izraelce. Ali sve su nje- 
gove opomene bile uzaludne. Štoviše faraon se drznuo narugati Bo- 
gu govoreći: «Tko je Gospod da poslušam glas Njegov i pustim Iz- 
raelce. Neznam Gospoda i neću pustiti Izraela!» (Ex. 5. 2.) No Bog 
iako spor, ipak je dostižan, Kad je faraon najmanje očekivao, survala 
se na njegovu vojsku osvetna pravda Božja i pokopala ga u dubina- 
ma mora. Ni moderni faraoni nisu puno pametniji. Mi imađemo 
prilike već godinama promatrati organiziranu borbu protiv Crkve 
Katoličke, kako ju progone masonerija i komunizam i razni dru- 
gi pokreti po diktatu svojih vidljivih i nevidljivih šefova. Ni da- 
našnje moderno društvo nije puno pametnije. S prezirom prelazi 
preko svih opomena, što mu ih upućuje Bog preko Crkve. Ali jed- 
no je sigurno. Došlo što mu drago, pobjedit će Bog. 

Shvatimo dakle poziv apostolov, ako hoćemo da izbjegnemo 
nesretnu sudbinu oholice. «Ponizite se, —govori apostol, — poni- 
zite se dakle pod silnom rukom Božjom, da vas povisi u svoje vri- 
jeme!» Jer Bog se oholicama protivi, a poniznima daje svoju mi- 

lost. (I Petr. 5. 5,) Na to nas podsjeća stara godina koja izmiče, 
svjedok tolikih tragedija i nesreća čovjekovih, koji nije htio da 
razumije glas Gospodnji, kad ga je opominjao da sagne glavu pred 
Njim, Svemogućim Vladarom vjekova. Tu nam istinu doziva u pa- 
met i nova godina koja dolazi i koja će opet posvjedočiti staru isti- 
nu, da je samo jedan Bog, koji je kralj kraljeva i gospodar gospo- 
dara.» (I Tim 6. 15) koji pridiže ono što se pred Njim ponizno 
klanja, a ruši u prah i pepeo ono što se usudi s prezirom preći pre- 
ko Njega, kojemu jedinom slava i čast u vijeke! 

Br. 76. 


STARA GODINA 1941 


Propovijed preuzvišenog g. Nadbiskupa dra. Alojzi- 
ja Stepinca u katedrali u Zagrebu na završetku go- 
dine 1941. ' 


«Glas Boga u zbivanjima sadašnjice progovara glas- 
nije nego ikada. 


| Poslušajmo Ga dok je vremena. Danas kad ušćujete 
bi jm nemojte da otvrdnu srca vaša» (Ps. 


(Katolički List: br. 2. Zagreb, 8. siječnja 1942.) 


Braćo, mnogo puta je progovorio Bog u povijesti čovječanstva. 
Progovorio je već u raju zemaljskom blagoslivljajući naše praro- 
ditelje: «Rastite i množite se i napunite zemlju i vladajte njome, 
i budite gospodari od riba morskih i ptica nebeskih i svih životi- 
nja koje se miču po zemlji». (Gen. 1. 28.) Progovorio je malo iza 
toga opet u raju zemaljskom, ali sasvim drugim jezikom i prvoj 
ženi i prvom mužu proklinjući njihovo djelo. Govorio je ženi: 
«Umnožit ću bolove tvoje i začinjanja tvoja, s mukom ćeš radjati 
djecu i bit ćeš pod vlašću muževom i on će ti biti gospodar». (Gen. 
3. 16.). A mužu je rekao: «Prokleta zemlja u djelu tvojem, s mu- 
kom ćeš se od nje hraniti svega vijeka svoga. Trnje i korov će ti 
rasti, a ti ćeš jesti travu zemaljsku. Sa znojem lica jesti ćeš hljeb, 
dok se ne vratiš u zemlju od koje si uzet, jer si prah i u prah ćeš 
se pretvoriti.» (Gen, 4. 17.). 

I nastavio je Bog da govori kroz čitavu povijest čovječanstva. Sad 
jačim, sad slabijim glasom. Sad poput tihog lahora, da privuče 
čovjeka svojom milinom, sad poput silne oluje i groma, da slomi 
i gvozdene zapreke. Sad da blagoslovi svoju vjernu djecu, sad da 
prokune i istrijebi sa lica zemlje otvrdnule zločince, koji sa Luci- 
ferom misle da mogu govoriti Bogu — «Non serviam» — «Neću 
da služim» Progovara nam svima i danas, na koncu ove godine hi- 
ljadu četrdeset i prve. Progovara ovaj puta ne kao tihi lahor, nego 
kao oluja uz prasak strijela i gromova, od kojih se ruše sela i gra- 
dovi, pretvaraju u prah i pepeo remek djela slikarstva i kiparstva, 

razaraju crkve i hramovi, pale kuće i domovi, ubijaju starci i starice, 
žene i djevojke, muževi i mladići, djeca i dojenčad, nište sve mo- 
ralne i materijalne vrijednosti, stvara se užas širom kugle zemaljs- 
ke. Danas na koncu ove godine gledamo u Bogu osvetnika pravde, za 


kojeg se može reći sa Izaijom prorokom: «Posuit orbem desertum 


et urbes ejus destruxit!» — Opustošio je zemlju i razorio grado- 
ve njezine. (Is. 14. 17.). Strašan je uistinu govor, koji danas drži 
Bog čovječansivu. Možda nije nikada do sada tako govorio. Ali ni- 
je dosta da samo kažemo s nevjernim učenicima: «Tvrd je ovo 
govor, tko ga može slušati!» (Iv. 6. 60.). 


Valja da muževno pogledamo sivarima u oči i da se upitamo, 
zašto Bog danas, tako silno progovara, komu progovara i kakav odgo- 
vor očekuje od onih kojima progovara? Nije tome dugo, kako je 
neki ministar javnih radova u jednom glavnom gradu, kao uvjere- 
ni marksist radio na tome, da se ime Božje više ne spominje u jav- 
nosti. «Nema više posla za Boga na zemlji», govorio bi, «a nasko- 
ro ćemo mu srušiti i nebo na kojem stanuje, i pogasiti u njemu 
zvijezde». Gospodin ministar se medjutim malo prenaglio, jer malo 
iza toga razlila se rijeka, koja teče kroz taj grad i on umjesto u ko- 
lima, morao se voziti čamcem ulicama grada. Na nesreću opazi 
ga s prozora prvog kata neki priprosti čovjek, koji je čitao, kako se 
ministar sprema, da istrijebi ime Božje na zemlji i da čak pogasi 
zvijezde u nebu Gospodina Boga, Nagne se na prozor te dovikne 
ministru u čameu: «Gospodine ministre, spremali ste se na nebo, da 
tamo pogasite zvijezde. Ne bi li možda bilo bolje, da ostanete na 
zemlii i da očistite korito rijeke i zatvorite vodovodne cijevi, da nam 
ulice ostanu suhe i da nam se ne poruše kuće te ne ostanemo bez 
krova nad glavom». 

A zar mislite da je bila samo jedna ovakva budala ne zemlji 
u ovo zadnjih nekoliko decenija? Komunizam je u ovih zadnjih 
dvadeset godina stavio sve svoje sile i neizerpiva novčana sredstva 
u pokret, da ime Božje izbriše sa zemlje. Sa sveučilišnih katedra 
usadjivalo se budućoj inteligenciji uvjerenje, da je natražnjak sva- 
ki onaj, koji još računa s imenom Božjim u javnom životu. S me- 
decinskih fakulteta izlazili su liječnici u narod, koji su se srami- 
li i spomenuti ime Božje, da se ne bi obesčastili o «znanost», ali 
se nisu sramili u ime «znanosti» počinjati zločine na nedužnoj dje- 
ci. Razna seljačka sveučilišta služila su često puta u svrhu, da se 
neuki prevedu žedni preko vode i za sela'i gradove odgoje agitatori 
bezboštva i destrukcije. Bolje nije išlo kadkada ni na pučkim, a 
niti na srednjim školama. A što da kažemo o raznim pokretima, 
koji su s jedne strane bili u protimbi s komunizmom, a s druge 


“ strane su se vladali kao da je Bog njihov sluga, koji ima da slije- 


di pokorno sve njihove nastrane prohtjeve, umjesto da shvate, da 

sve na zemlji ima samo dotle raison d'etre, dok služi Bogu. Jeli 
dakle čudo, da je konačno progovorio Bog s nebesa jezikom, koji 
svi razumiju, a ako ga možda još ne razumiju ili neće da ga ra- 
zumiju, naskoro će ga sigurno razumjeti, samo da ne bude pre- 
kasno». Ante me non est formatus Deus et post me non erit. Ego 
sum Dominus, et non est absque me salvator! — Prije mene ni- 
je bilo Boga, niti će ga biti iza mene. Ja sam Gospod i osim mene 
nema spasitelja!» (Is. 43. 10.). I taj Bog progovara danas s nebe- 
sa glasom, koji ulijeva čovječanstvu strah u kosti, jer nitko nezna, 
kakovu će još presudu donijeti nad čitavim čovječanstvom. 


Progovara danas onima, koji vladaju narodima, a koji bi htjeli, 
da skinu sa sebe jaram zakona Božjega i vladati kao da nema Bo- 
ga! «i sad kraljevi urazumite se i naučite se koji sudite zemlji. 
Služite sa strahom i radujte se sa trepetom..., da se ne razgnje- 
vi i vi ne izginete na putu svome». (Ps. 2. 10-11.) Progovara da- 
nas naduvenim veličanstvima, koji su izrabljivali svoj položaj, 
da sa katedra šire svoje bolesne ideje umjesto da šire istinsko zna- 
nje u dušama povjerene im omladine. Progovara im na usta svetoga 
Pavla: Uništit ću mudrost mudrih i odbacit ću razum razumnih! 
(I Kar. 1. 19.). Pa kad gledamo, kamo nas je dovela lažna zna- 
nost ljudska, koja se je dizala protiv Boga, onda možemo uistinu 
da pitamo danas sa svetim Pavlom Apostolom: «Gdje je mudrac? 
Gdje književnik? Gdje istraživalac ovoga vijeka? Nije li učinio 
Bog mudrost ovoga svijeta ludošću?» (I Kor. 1. 20.). 

Progovara danas bezsavjesnim liječnicima i seoskim paklenja- 
čama, koje su već toliko otvrdnule u krvavom zanatu ubijanja 
djece, da se usudjuju još i sada izigravati pravedne odredbe držav- 
nih vlasti. Progovara mi na usta Ezekijela proroka: «Tako bio 
živ», govori Gospod Bog, «ako te ne predam krvi i krv ćete pro- 
goniti i jer ti mrziš krv, krv će progoniti tebe». (Ezek. 35. 6.). 
Progovara danas besavjesnim i nemarnim roditeljima, koji su za- 
nemarili svoju najvažniju dužnost, kršćanski odgoj djece svoje i 
prepustili tu dužnost ulici ili drugima koji ne poznaju Boga. Pro- 
govara im sam Isus Krist: «Kakvom mjerom mjerite, takvom će 
se i vama odmjeriti!» (Mt, 7. 2.). Progovara danas nemarnim 
predstavnicima i službenicima crkve, koji možda više paze na 
svoju komotnost nego na goruće potrebe duša. Progovara im slič- 
no kao onom predstavniku Crkve u Laodiceji: «Znam tvoja djela, 
da nisi ni studen ni vruć, izbacit ću te iz usta svojih. (Otkriv. 3. 
15.). Progovara danas svakom pojedincu i čitavom svijetu, koji se 
trza u smrtnom hrvanju: «Utinam attendisses mandata mea! Fac- 
ta fuisset sicut flumen pax tua et justitia tua sicut gurgites maris. 
O da si pazio na moje zapovjedi! Mir tvoj bio bi kao velerijeka 
i pravda tvoja kao valovi morski !» (Is. 48. 10.). 

To je evo govor što ga Isus drži čovječanstvu na koncu ove go- 
dine 1941. A zašto govori? Zar samo zato da nas satre i uništi? 
«Tako živ bio», govori Gospod Bog, «neću smrti bezbožnika, nego 
da se obrati bezbožnik s puta svoga i živi». Converiimini, con- 
vertimini a viis vestris pessimis et quare moriemini, domus Iz- 
rael? Obratite se, obratite k meni sa svojih zlih puteva, jer zašto 
da umrete, dome Izraelov? (Ezek. 33. 11.). To je jedini odgovor 
koji Bog očekuje od nas i na koji nas potiče psalmista: «Danas kad 
uščujete glas njegov, nemojte da otvrdnu srca vaša! (Ps. 94. 8.). 
Neka dakle nova Godina 1942. bude godina povratka k Bogu či- 
tavog čovječanstva, ako želi da ga obasja sunce mira i sreće i zado- 
voljsiva. Neka bude godina kajanja za nebrojene grijehe i pres- 
tupke. To je najbrži i jedini pult, da umilostivimo Boga i doče- 
kamo bolje dane. 

Kažu da je jedan pustinjak pitao svoga andjela čuvara, da 
mu kaže, tko je izmedju svih ljudi Bogu najmiliji? — «Pogodi» od- 
govori mu andjeo. «Dijete u sjaju nevinosti» upita pustinjak? «Ne!» 
— odgovori andjeo. «Djevica Bogu posvećena» upita. «Ne!» od- 
govori mu andjeo. «Mučenik koji je krv svoju prolio za Boga», upi- 
ta pustinjak? «Ne!» — odgovori andjeo. «Apostol koji ide i na kraj 
svijeta, da spasi duše» upita pustinjak. «Ne!» odgovori .andjeo. 
«Pa iko onda» znatiželjno će pustinjak.? I andjeo ga povede u 
tešku tamnicu, gdje je na dnu vlažne prostorije razbojnik u suza- 
ma oplakivao svoj žločin, kojim je često uvrijedio Boga i vruće se 
kajao za to: «Ovaj je Bogu najmiliji,» reče andjeo i nestane. —— 

Bože moj, kako malo zahijevaš od čovjeka! Zar Ti uistinu ništa 
nije milije od rasipnoga sina? Tko da vjeruje? Tko da vjeruje i 
andjelu, da nam to kaže, kad nas Ti sam ne bi poučio u priči o 
rasipnom sinu? Tko da vjeruje i andjelu, da nam to kaže, kad nas 
Ti sam ne bi poučio o tomu u priči o izgubljenoj ovci? Pa ako nismo 
ni to spremni da rado učinimo, da iskreno okajemo, što .Smo 
Te uvrijedili onda uistinu ne zaslužujemo drugo, nego da nas istri- 
jebiš sa lica zemlje. Ali mi vjerujemo da će Tvoja ljubav biti 
veća prema nama, nego naša zloća prema Tebi i da ćeš umekšati tvr- 
da srca naša, te se za suzama i plačem obratimo k Tebi Bogu svo- 
me! Neka zakon Tvoj sveti postane opet jedini zakon i pravilo na- 
šeg života i čitave ljudske zajednice! Daj Gospodine, da ljudsko 
društvo iz špilje razbojničke postane prava kuća Božja, jedna Bož- 
ja obitelj, koja pozna samo jedan zakon, zakon ljubavi prama 
bližnjemu i prema Tebi Gospodine Bože, kojemu neka je slava i 
čast u vijeke vjekova. Amen. 

Br. 71. 


MANE NOBISCUM, DOMINE. 


Govor Preuzvišenog g. Nadbiskupa dra. Alojzija Ste- 
pinca na zagrebačkom radiju na uskrsni ponedeljak. 


(Katolički List: br. 15. Zagreb, 13, travnja 1939.). 


. Dragi slušatelji ! Pitali su jednom nekoga dječaka, kojemu od 
tri carstva pripada čovjek, ili biljnom carstvu ili divovin jakoa: ili 
rudnom carstvu, Dječak je odgovorio vrlo pametno. «Čovjek —re- 
će on — pripada nebeskom carstvu!» Na taj naš životni cilj žel 
da svrate vaše misli ova naša blagdanska duhovna radtostiknja, i do 
edna dignu iznad ovoga materijalnoga svijeta onamo gdje je pra- 
u: Za čovjekova i trajni mir sreća njegova, da, njegov vjeć- 

Bog je po svjedočanstvu svetoga Pisma učinio čovjeka «malo 
manjim od andjela, slavom ga i čašću okrunio i postavio nad djela 
ruku svojih. Sve mu je metnuo pod noge njegove, ovce i i m 
sve, kao i divlje zvijeri, ptice nebeske i ribe morske, koje idu puto- 
vima morskim !» (Ps. 8. 6.) A čovjek umjesto da bude Kalu 
svega što mu je Bog dao i nad čime ga je postavio, on kao da Sa 
će, da se snizi na nivo životinje, koja ne misli na drugo, nego 
na osjetni užitak. Zar je onda čudo, da je zapao u bijedu. boj 
Bora Primjera u povijesti i u kaos iz kojeg mu nema izlaza bez 

Kad se isčaši noga ili ruka, dokgod se dotični ud ne postavi 
na svoje mjesto, čovjek pati i trpi velike boli. A ni današnja pate 
nja čovječanstva neće prestati prije, nego li se stvari ikasas hi 
Pravo mjesto i čovjek vrati onamo, kamo ga je Bog postavio to 
Jest u pravi odnos prema Bogu, da pošiuje Njegov sveti zakon ko 
Ji mu je dao kao normu života na zemlji. i 

Tom cilju imadu da posluže ova naša blagdanska duhovna raz- 
matranja, koja danas uz Božju pomoć počinjemo. : 
n Dragi slušatelji ! Na uskrsni ponedeljak stavlja nam sveta Crkva 
so vrlo dirljiv i poučan prizor pred oči, najme susret uskrslos 
Spasitelja s učenicima, koji su putovali u Emaus. O tom pri ovi- 
jeda sveti Luka evandjelist ovo: «U ono vrijeme dvojica od cierika 
podjoše onaj isti dan u selo, koje je bilo daleko od Jeruzalema 
šesdeset stadija, po imenu Emaus. I oni su razgovarali medju 
sobom o svemu što se dogodilo. T dok su oni razgovarali i 2 

pravljali medju sobom i sam se Isus približi i išao je snjima. Ali 
oči im se držale da ga nisu prepoznali. I reče im Isus: «Kakvi su 
to razgovori što ih vodite medju sobom na putu?» Tada se žalos- 
ni zaustaviše i jedan po imenu Kleofa, odgovori mu: «Zar si ti 
jedini stranac u Jeruzalemu i neznaš, što se u njemu dogodilo ovih 
dana?» I reče im: «Što?» Rekoše mu za Isusa Nazarećanina, koji 
je bio prorok silan na djelu i riječi pred Bogom i narodom i kako 
ga predadoše glavari svećenički i prvaci naši, da se osudi na smrt 
i kako ga razapeše. A mi se nadasmo, da će on otkupiti Izraela, ali 
sad je iza svega toga treći dan, kako se to dogodilo. A i neke nas 
žene od naših uplašiše, koje su bile rano u jutro kod groba i ne 
našavši tijela njegova, dodjoše govoreći, da su im se ukazali andje- 
li, koji kažu, da on živi. I odoše neki od naših ka grobu i nadjo- 
še kako žene rekoše, ali njega ne vidješe. Tada im on reče: «O be- 
zumni i sporoga srca za vjerovanje svega što su govorili proroci! 
Nije li trebalo da to Krist pretrpi i tako udje u slavu svoju. I po- 
čevši od Mojsija i svih proroka stane im tumačiti što je za njega 
u svetom Pismu pisano za njega», Tako se približiše selu, u koje 
su išli, i on se činio, da ide dalje. Ali su ga oni vruće molili govo- 
reći: «Ostani s nama, jer je blizu večer i dan je već na izmaku». I 
udje, da ostane s njima. I kad je sjedio s njima za stolom uze kruh, 
blagoslovi i prelomi i dade im. I otvoriše im se oči i prepoznaše 
ga, a Njega nestade ispred očiju njihovih. I rekoše jedan drugome: 
«Nije li gorjelo srce naše u nama, kad nam je govorio putem i kad 
zam je tumačio Pisma?» I ustavši onaj čas vratiše se u Jeruzalem 
i nadjoše u skupu jedanajstoricu i one koji su bili s njima. Ti su 
govorili: «Doista uskrsnu Gospodin i ukaza se Šimunu. I oni su 
pripovijedali, što im se dogodilo na putu, i kako su ga upoznali 
u lomljenju kruha. (Luc. 24. 13.-35.). 


I za ovu zgodu svetog Pisma vrijedi što je rekao sveti Pavao 
Apostol: «Štogod je pisano, pisano je za našu pouku, da strplji- 
vošću i utjehom Pisma nadu imamo!» (Rom. 15. 4.) Jedna velika 
pouka da ne govorim o drugom, skriva se za nas u riječima ovih 
učenika, — nije li gorjelo srce naše u nama, kad nam je govorio 
putem i kad nam je tumačio Pisma? Isus Krist je Bog! I zato i za 
Njega vrijede riječi sv. Pisma: «Quis Dominus Deus Tuus ignis 
consumens est, Deus aemulator! (Otkriv. 4. 24.) — Jer je Gos- 
pod Bog Tvoj oganj koji spaljuje, Bog koji revnuje!» I kad je 
on u blizini čovjekovoj onda je naravna posljedica da spaljuje u 
čovjeku poput ognja sve što je neuredno, nečisto, nevaljalo, po- 
gibeljno za dušu čovječju, Tako i Isus Krist pridruživši se ovoj 
dvojici učenika poput ognja spaljuje u njihovoj duši sumnju i 
malodušnost i ražaruje im dušu vjerom i ufanjem, da budu sprem- 
ni za daljnu životnu borbu i rad oko spasenja duša. Kao što 

se zlato čisti u vatri tako i duša ljudska u saobraćaju s Bogom. Što 
je uže s njim spojena, to je sposobnija za žrtve i pregaranja i veli- 
ka i plemenita djela. 

Ova dvojica učenika koji su izgubili svaku nadu, da će ista 
biti od djela, koje je Krist započeo svojim javnim naučavanjem, 
u tren oka postaju opet puni žive vjere, volje i odlučnosti, da se 
vrate u Jeruzalem i nastave s apostolima rad za koji su mislili, da 
nema više smisla. Zaista možemo da kažemo s psalmistom: «Haee 
mutacio dexterae Excelsi —ova je promjena djelo desnice Viš- 
njega! (Ps. 76. 11.). 

Ali moje misli dragi slušatelji, sežu u ovaj čas i dalje na poje. 
dine obitelji, na narodnu našu zajednicu, na čitavu Evropu. Neka 
se malo zamisle u svoju prošlost i upitaju s učenicima iz Emau- 
sa: «Nije li gorjelo srce naše u nama, dok je bio s nama 1sus 
Krist?» Nije li bilo više sreće i zadovoljstva u obiteljima našim? 
Nije li bilo više blagostanja mira, zadovoljstva i procvata kulture 
u našem narodu, dok je živo gorjela u njemu luč svete vjere kato- 
ličke, nego li je to danas slučaj kad ga zvani i nezvani nastoje 
udaljiti od Krista i evandjelja Njegova. A Evropa? Kakva li je 
veličajna djela stvorila, dok je Isus Krist Bog bio centar svega nje- 
zina života i djelovanja, dok je vatra svete vjere žarila srca nje- 
zinih sinova, dok su pred Kristom i zakonom Njegovim sagibale 
glavu vlasti i poglavarsiva? Evo najdubljeg razloga krize naše ev- 
ropske kulture. Evo razloga zašto se danas sila identificira s pra- 
vom, zašto je nestalo pravnog poretka u svijetu, tako da nitko 
više danas nezna, što će biti sutra. Krista nema više u blizini mo- 
dernog čovjeka, pa je nužno i duhovna kultura morala da ustu- 
pi mjesto čisto materijalnoj tehničkoj kulturi, kulturi tijela, «ko- 
je bez duše i ne koristi ništa». (Iv. 6. 63.) 


Danas je prednost stroju pred ličnošću čovjeka, čak i u onim 
zemljama i kod onih naroda, koji naglašavaju konstantno, da se 
bore za spas evropske kulture makar bi morali već jednom uvidje- 
ti svi, da nam nisu potrebni bolji strojevi nego bolji ljudi. Kad 
Krist bude opet cenirom evropskom života, gorjet će Evropa sve- 
tim plamenom, koji se radja iz kontakta s Bogom. Ali onda će se 
automatski vatra, koja gori u nutrini duše prenijeti i na vanjske okol- 
nosti i bit će uspostavljen red u medjunarodnom, narodnom gos« 
podarskom i socijalnom životu, oko čega se već decenijima uzalud 
trude svi državnici i stručnjaci u tim pitanjima. Evropska kultu- 
ra može da ozdravi, samo pod uvjetom, da joj se vrati duša, da 
joj se vrati Isus Krist Bog. 

A taj povratak mora biti brz, jer i mi možemo reći mirne 
duše s učenicima iz Emausa «quoniam advesperascit et inclinata 
est iam dies, — jer je blizu večer i dan je već na izmaku,» — i 

za Europu. Ako su se pred decenijima smijali onima, koji su naba- 
cili misao, da se Evropa nalazi pred propašću, danas i najveći op- 
timisti moraju da kažu, da su imali pravo ti zloguki proroci, ako 
Evropa nastavi kao dosada. Što dakle činiti? Obzirom 
na lsusa Krista, nema pogibelji, da bi on prvi ostavio čov- 
jeka na cjedilu i prepustio svijet njegovoj sudbini. Ta zar ne go- 
vori za Njega sveto Pismo: «Deliciae meae esse cum filiis homi- 
num! — Naslada je moja biti sa sinovima ljudskim !». (Prov. 8. 
31.). Ali nažalost pogibelj je uvijek sa strane čovjekove, jer se 
današnji ljudi ponašaju kao oni ljudi Gerasena, kad je Isus Krist 
došao u njihovu okolinu. Umjesto da mu iz dna srca zahvale, što 
ih je riješio teškog zla, oni ga po svjedočanstvu svetog Luke zaus- 
taviše — «Ut discederet de ipsis, — da otide od njih». (Luc. 8. 
37.). Više su žalili materijalni gubitak, nego li su cijenili,  bes- 
krajno dobročistvo prisutnosti Kristove, bez kojeg nema živola 
ni pojedincima, ni narodima, ni državama. Tako i naš moderni 
svijet, više cijeni materijalne probiike i sjetilne užiike, koji pro- 
laze kao sjena, nego li duhovna dobra, koja im donosi Krist. | i 
Dragi slušatelji, Uskrsnuli Isus Krist, Bog naš i Spasitelj naš 
ima vruću želju, da bude najuže sjedinjen sa svakim od nas. Ne- 
mojmo dakle, biti ludi kao Gerazanci i moliti ga da ode od nas, 
nego molimo vruće kao učenici iz Emausa ——«Mane nobiscum, 
Domine — Ostani s nama Gospodine !» 
Tvoja sveta prisuinost uvjet je života nama pojedincima i na- 
šem narodu i Evropi i svijetu. Uvjet života i napredka i materi- 
jalnoga i duhovnoga i zemaljskog i vječnog. Mane nobiscum, Domi- 
ne! Ostani s nama Gospodine! Napose sada, kada se tmasti oblaci 
nadviše nad našu domovinu, nad Evropu i cio svijet! Ako nas Ti 
ostaviš kome ćemo onda ići kad «nema drugog imena, pod nebom 
danog ljudima, u kojem bismo se mi mogli spasiti!» (Act. 4. 12.) 





Br. 78. 


USKRS 1939 NA ZAGREBAČKOJ RADICSTANICI 
Uskrsni dar Spasiteljev | 


Govor Preuzv. Nadb. Dra. Alojzija Stepinca na za- 
grebačkoj radiostanici, dne 16. travnja 1939, 


(Katolički List: br. 16. Zagreb, 20. travnja 1939.). 


Dragi slušatelji ! 


Na uskrsni ponedjeljak vidjeli smo, kako je opravdana bila 
molitva učenika iz Emausa — Ostani s nama Gospodine! — Bez 
Isusa Krista nema napretka ni života nikome na svijetu, ni poje- 
dincima, ni narodima. S Isusom Kristom dolazi sreća i mir u ljud- 
sko društvo. U tome nas učvršćuje današnje evandjelje, koje je na- 
Pisao sveti Ivan apostol, a koje se čita na Bijelu nedjelju: U 
ono vrijeme, kad bi uveče, onaj dan prvi po suboti i vrata bijahu 
zatvorena, gdje se bjehu učenici sakupili od straha židovskoga 
dodje Isus i reče im: «Mir vama!» I ovo rekavši pokaza im ruke i 
rebra. Onda se obradovaše učenici vidjevši Gospodina. I reče im 
opet: «Mir vama. Kao što Otac posla mene i ja šaljem vas». I ovo 
rekavši dahnu i reče im: Primite Duha Svetoga! Kojima opros- 
tite grijehe, oprostit će im se i kojima zadržite, zadržat će im se. A 
Toma koji se zove blizanac, jedan od dvanaestorice, ne bješe s nji- 
ma, kad dodje Isus. Rekoše mu drugi učenici: «Vidjesmo Gospodi- 
na.» A on mi reče: «Dok ne vidim na rukama njegovima probotka 
od čavala ine meinem prste svoje u mjesto od čavala i ne metnem 
ruke svoje u rebra njegova, neću vjerovati.» I poslije osam dana 
opet bijahu učenici njegovi unutra i Toma s njima. Dodje Isus 
kad bijahu vrata zatvorena i stađe u sredinu i reče im: «Mir vama to 
Po tom reče Tomi: «Metni prst svoj ovamo i vidi ruke moje i pru- 
ži ruku svoju i metni u rebra moja i ne budi nevjeran nego vjeran!» 
Toma odgovori i reče mu: «Gospodin moj i Bog moj!» Reče mu 
Isus: «Zato, jer si me vidio, Toma, vjerovao si. Blaženi koji ne vi- 
dješe i vjerovaše!» I mnoga druga čudesa učini Isus pred učenicima 
svojim, koja nisu zapisana u ovoj knjizi. A ova su zapisana, da 
vjerujete, da je Isus Mesija, Sin Božji i da vjerujući imate život 
u njegovo ime, (Ivan 20. 19. — 31.) j 

Dragi slušatelji ! 

Prvi “pozdrav Isusov apostolima nakon uskrsnuća .jest: «Mir: 
vama!» I ne bez razloga! Mir je golemo dobro za pojedince i za 
ljudsku zajednicu. To osjećaju danas i oni, koji ne vjeruju u Boga 
niti u Providnost njegovu, koja ravna svijetom. A mi koji vjeruje- 
mo znademo, da je Gospodin Bog već u Starom Zavjetu kao po- 
sebni blagoslov obećao onima, koji ga bude poštivali: «Dat ću 
mir u krajevima vašim, spavati ćete i neće biti nikoga da vas plaši.» 
(Lev. 26. 6.) 

Na usta pak pobožnog psalmiste ovako govori Gospodin Bog: 
«Hvali Jeruzaleme Gospoda, hvali Boga svojega sine. Jer on utvr- 
djuje prijevornice vrata tvojih. blagosljivlje sinove tvoje u tebi. 
Čini da na granicama tvojim vlada mir, siti te obiljem pšenice», 
(Ps. 147. 12.). No kao što je mir golemo dobro za ljudsku zajed- 
nicu, tako je obratno nemir, rat, veliko zlo. Već ga Izaija prorok 
ocrtao ovako: «Eto proroci viču na polju, poslanici mira plaču gor- 
ko. Putevi opustješe, puinici ne putuju, pokvari ugovor, odbaci 
gradove, ne mari za čovjeka. Zemlja tuži i čezne, Libanon se stidi 
i vene, Saron je kao pustinja, Basan i Marmel ogolješe!» (Is. 33. 
7-9). 

Tako evo Izaija prorok već pred nekoliko tisuća godina. Ali 
dovoljno je da podjete dva decenija natrag. Tko hoće da ocijeni 
vrijednost mira za čovječanstvo neka pita majke koje su lijevale 
suze za sinovima, kad su odlazili na bojne poljane u krvavoj svjels- 
koj vojni. Upitajte seljačke naše žene, koje su plakale za svojim 
muževima, kad su ostavljali dragi dom, da zamijene plugove za 
ubojitim oružjem na zator čovječanstva. Upitajte dječicu koja su 
ostala bez hranitelja i bez zaštite, nakon što su im očevi izginuli i 
strunuli na krvavim ratištima. 

Koje onda čudo, kad je mir tako veliko dobro da je Krist za 
javnog propovijedanja svoga opominjao na miroljubivost: «Blago 
mirotvorcima, jer će se sinovi Božji nazvati!» (Mt. 5, 9.). Koje 
čudo, da sveti Ivan apostol u Otkrivenju, kaznama, koje će na kon- 
cu svijeta stići čovječanstvo, pribraja u prvom redu prestanak 
mira na zemlji i prema tome rat: «I izidje drugi konj ridjan. I 
onome što sjedaše na njemu, bilo je dopušteno, da uzme mir sa 
zemlje i da zakolje jedan drugoga i dan mu je veliki mač». (Apoc. 
6. 4.). 

Dragi slušatelji! Mi već dvadeset godina pratimo razne izvješ- 
taje o mirovnim konferencijama. A jer smo svaki dan, nakon toli- 
kih vijećaja, ne bliži nego dalji od mira, neka nam bude dozvo- 
ljeno, da otvoreno zapitamo, što je uzrok svim tim neuspjesima i 
zašto još uvijek nema mira na svijetu? Sveti Augustin, veliki 
crkveni naučitelj, veliki umnik, ovako je definirao mir: «Mir je 
stalnost poredka sviju stvari». Prema tome narušenje poretka is- 

to je što i uništenje mira. A vi svi znate vrlo dobro, da niti je onaj 

čovjek sam na svijetu, niti ovaj, nego-osim njih postoji još mili- 

juni drugih ljudi na svijetu. Iznad tebe i iznad milijuna tih dru- 

gih ka stoji Gospodin Bog, Stvoritelj svijeta i njegov Upra- 
elj. 

Prema tome mora najprije da vlada poredak u pogledu odno- 
sa čovjeka prema Bogu, jer štogod postoji, ovisno je o Bogu od 
koga prima bitak i sve što ima. Taj odnos prema Bogu zahtijeva 
da Ga čovjek prizna svojim Stvoriteljem, da prigne um svoj pred 
Veličanstvom Božjim, da prizna zakon sa svim konsekvencijama 
koje iz tog izviru. Samo onda može da udje mir u ljudsku dušu, 
«Mir Božji», koji po riječima svetog Pavla, «nadilazi svaki arh», 
(Fil. 4. 7.). Čovjek koji živi u pravom odnosu prema Bogu i kad 
je pravi poredak u njegovoj vlastitoj duši. Neće najme strasti vla- 
dati njime, nego će on vladati strastima. A za takve ljude vrijedi 
riječ svetoga Pisma: Veliki mir uživaju oni, koji ljube zakon tvoj 
(Ps. 118. 165.) Kad je pak čovjek uredio svoj odnos prema Bogu i 
kad je pravi poredak u njegovoj vlastitoj duši, onda je jasno, da 
će automaiski nastupiti i pravi odnos prema bližnjemu. čovjek 
najme koji se Boga koji i koji je gospodar svojih strasti, neće ne- 
kada zavidjeti bližnjemu, neće otimati što je tudje. Štaviše, imat 
će toliko duševne snage, da živi u miru i s onima, koji bi se želili 
uvijek svadjati i uvijek ratovati. To je lijepo izrazio riječima pro- 
rok: «S onima koji mrze na mir, bio sam miran!» (Ps. 119 6.) To 
je jedini ispravni put trajnom miru. A što čine mnogi ljudi koji- 
ma su usia puna deklamacija o miru. Oni su najprije navjestili rat 
Bogu, rat do istrebljenja. Sigurno je, da će oni u toj borbi podle- 
ći, jer ako je Bog s njima strpljiv, ne znači, da će njihova zlo- 
činstva ostati nekažnjiva. A prva kazna tih nađuvenih mirotvora- 
ca jest, da se ispunja riječ svetoga Pisma: «Nema mira Hezbožni- 
cima». (Is. 48. 22.). Kad nemaju mira s Bogom, ne mogu ga imati 
niti sa samim sobom. Robovi su svojih strasti i slični nemirnom 
moru, koje nikad ne miruje prema riječima Isaije proroka: «A 
bezbožnici su kao uskolebano more, koje ne može mirovati» (Is 
91. 20.). Bilo bi dakle čudo, kad bi živjeli u miru s drugima Na- 
iam što su ostavili izvor mira i sreće, Boga! Tko ne živi u u s 
: Tlsšoijom. može živjeti u miru ni a samim sobom, a još manje 

Dragi slušatelji ! 

Mislim da vam ne trebam puno dokazivati, da narodi i države 
nisu na koncu konca drugo nego organizam i skupovi mnogih poje- 
dinaca, Načela dakle evandjelja moraju da vrijede ne samo za po- 
jedince, nego moraju da vrijede i za narode i države, A mi vidi- 
mo danas prežalosnu činjenicu; da nekoje države vode: pravi 

rat protiv Krista Boga i Crkve, koju je osnovao, da ljude vodi spa- 
senju. Kad se u ratu s Bogom, nužna je posljedica, da se to odra- 
zuje u cijelom narodnom i državnom životu, u kojem se red može 
da uzdrži tek primjerom najgrublje sile, ako se može nazvali re- 
dom strijeljanja i ubijanja u masama onih, koji ne misle onako, ka- 
ko to žele silnici, koji su prigrabili vlast. Zar ne zvuči paradoksno, 
da su se baš takovi neko vrijeme najviše isprsavali kao branitelji 
mira, makar bi morali znati onu staru riječ — niiko ne daje čega 
nema!. Ako nemaju sami mira, kako će ga dati drugima i kako će 
živjeti u miru s drugima? Organizacija mira može i mora da počne 
iznutra u duši čovjekovoj. A koji misle, da će ga uspostaviti silom, 
neka znadu, da pravo ide pred silom i da svaka sila za vremena. 
Sila je kadkada potrebna, da pripomogne pravdi i istini do pobjede, 
ali se nikada sila ne može identificirati s pravom, 

Gledajući žalosne prilike naših dana i napose državnika, da 
spasu svijetu mir i nehotice mi padaju na um riječi Gospodnje u 
knjizi Isaije proroka: «Ja sam Gospodin Bog Tvoj, koji Te uči ono 
što je korisno i vodi putem, kojim treba da ideš. O da si pazio na 
zapovijedi moje! Mir tvoj bio bi kao velerijeka i pravda tvoja kao 
valovi morski! (Is. 48. 17 - 18.) Znajući vrlo dobro, da bez Krista 
nema mira nigdje, trudili su se namjesnici Kristovi, rimski pape, 
oduvijek da se sporovi medju narodima riješavaju u duhu even- 
djelja. Od vremena pak krvavog svijetskog rata vodi Apostolska 
stolica smišljenu mirovnu akciju u svijetu. To pokazuje već pismo 
pape Benedikta XV. od 1817. godine glavarima zaraćenih naroda. 
To pokazuje njegova enciklika «Pacem Dei munus» od 1920 god. 
To pokazuje cijeli Pontifikat Pia XI., koji kulminira u riječima — 
«Mir Kristov u Kraljevstvu Kristovu.» To pokazuje djelovanje i 
slavno vladajućeg pape Pia XII koji je na sam Uskrs uputio riječi 
mira svemu svijetu, ne bi li Evropu i svijet minula katastrofa, ko- 
ja se čini neizbježiva. Kamo sreće da je svijet poslušao glas njihov! 
Možemo mirno reći za Europu ono, što je Isaija napisao za Izraelce— 
«Mir tvoj bio kao velerijeka i pravda tvoja kao valovi morski,» 


Dragi slušatelji! U današnjem svetom evandjelju stavlja nam 
Crkva pred oči uskrsni dar Spasiteljev apostolima svojim i čovječan- 
stvu, izražen u riječina —mir vama! Da je Krist izvor mira navies- 
tio je pred nekoliko tisuća godina Isaija prorok, koji Ga naziva: 
«Knez mira.» (Is. 9. 6.) Da je Krist izvor mira navješćuju i andjeli 
pjevanjem prigodom njegova rodjenja: «Slava Bogu na visini, a mir 
ljudima na zemlji koji su dobre volje!» (Luk. 2. 14) Da je Isus 
Krist najveći pobornik mira dokazuje cijelim svojim javnim djelo- 
vanjem i naukom sadržanom u riječima: «Blago mirotvorcima, 
jer će se sinovi Božji nazivati!» (Mt. 5. 9.) Dokazuje to konačno 
svojom smrću i svojim uskrsnućem kad kao prvi dar donosi apos- 

tolima.i-svijetu mir! —Mir vama |— Ako io svi 

t i — pak dobar dio svijeta još 

i dan danas sumnja u to kao nevjerni Toma i traži drugdje m 

moa hali» > da će doći dan, kad će taj nevjerni svijet 
riknuti sa apostolom svetim Tomom: «Go i ji j 

Neka samo ne bude to prekasno !. i 

Br. 79. 


USKRS 1942. 


«OVO JE DAN KOJI UČINI GOSPOD, VESELIMO SE 
I RADUJMO U NJEMU.» (PS. 117.24.) 


Propovijed preuzvišenog g. Nadbiskupa dra. Alojzi- 
ja Stepinca u katedrali u Zagrebu na Uskrs 1942. go- 
dine. 


(Katolički List: br. 16 Zagreb, 16. travnja 1942.). 


Tako nas poziva sveta Mati Crkva u Misi na blagdan Uskrnuća 
Gospodina našega Isusa Krista. Možda čudno zvuči u našim ušima ri- 
ječ: «Radujmo se i veselimo.» Danas, kad hiljade ljudi plaču na 
zemlji . Danas, kad se na sve strane čuje jauk unesrećenih! Danas, 
kad se na sve strane diže dim od spaljenih ognjišta. Danas kad se 
na sve strane vije prah razrušenih gradova. Pa ipak, braćo! I da- 
nas! I danas možda više nego inače vrijedi poziv svete Crkve na blag- 
dan Uskrsnuća Gospodinova, — ovo je dan koji učini Gospod, vesc- 
limo se i radujmo u njemu! Jer Uskrsnuće Gospodina našega 
Isusa Krista ima nešto što zasladjuje svaku gorčinu, što liječi sva- 
ku bol, što briše svaku suzu, što nadoknadjuje svaki gubitak. 

Vi znadete kako su se apostoli, nakon što je bio uhvaćen Gospo- 
din Isus Krist, razbježali na sve strane. Preplašeni, žalosni, zdvoj- 
ni izgubivši vjeru u uspjeh Kristove stvari. Ta sveti Petar _mo- 
gao je samo da gorko plače, ali ne da tješi druge. Ona dva uče- 
nika koji su putovali u Emaus, bili su podobni da još više utuku 
nadu u drugima, ali ne da koga učvrste u nadi. Sveti Toma bio je 
podoban, da probudi sumnju u dušama drugih, ali ne da kome iz- 
bije sumnju iz duše. I evo baš u ovim žalosnim okolnostima najviše 
odsijeva čovjekoljubivost Krista Gospodina prema apostolima i 
učenicima. Na njihovu nevjeru odgovara darovima dostojnim jedno- 
ga Boga i podobnima da razvesele rastužena i klonula srca. 

Prvi dar uskrsnuloga Krista jest, da se je javio svojim učeni- 
cima, ne obazirući se na njihovu nevjeru. A znate li što znaći 
prisutnost Kristova? Tamo gdje se je Krist pojavio za života, tamo 
su uzmicali djavli iz opsjednutih ljudi, tamo se vraćalo zdravlje 
bijednim gubavcima, tamo se vraćao život mrivima, tamo je utjeha 
napunjala žalosna srca, tamo je ulazila sigurnost i odlučnost u duše, 

tamo su se sušile suze rasplakanih, tamo se vraćao grešnicima mir u 
rastrgane duše, Jeli dakle čudo kad sveta Crkva pjeva Kristu Isusu: 


«Na Isusov se spomen sam 

U duši budi dragi plam 

A vrh radostima je svim 

U društvu milom kad si s Njim!» 


I doista tek što su ga ugledali apostoli nakon uskrsnuća, kad 
li se potpuno preobraziše.» A tada se obradovaše učenici vidjevši 
Gospodina». (Iv. 20. 20.). Jer ono što čini Krist, kad se pojavio u 
njihovoj sredini, bila je utješna riječ, koje je odmah postala dje- 
lom: «Mir Vama!» (Iv. 20. 19.). To je drugi dar Krista Gospodina 
nakon Uskrsnuća. U uzburkana, prestrašena i ojadjena srca pala je 
ova riječ Isusova kao kapljica balzama na ranu, I koliko su pri- 
je bili rastuženi i žalosni, toliko su sada bili sretni i blaženi prc- 
ma riječima svetoga Pisma: «Prema veličini boli mojih u srecu mo- 
jem; utjehe tvoje razveseliše dušu moju». (Ps. 98. 13.). Mir Kris- 
tov! Da li ste se kada ozbiljno zamislili, što on znači za čovjeka? 
Ta što je sve bogatstvo ovoga svijeta u poredbi sa spoznajom, da 
smo u miru s Bogom? Što su sve časti ovoga svijeta u poredbi sa 
sviješću, da nas Bog počašćuje svojom prisutnošću? Što se sve 
užitci ovoga svijeta u poredbi sa užitkom Boga? Zato možemo 
reći sa svetim Pavlom, da mir Kristov: «Nadilazi svaki um! (Fil. 
4. 7.). ' 


Treći dar Spasiteljev apostolima nakon svoga slavnoga Uskrs- 
nuća bilo je uvjerenje i obećanje apostolima, da ono što je Krist za 
života stvorio i oni očekivali, ne samo da nije propalo, nego je 
čvršće no što je ikada bilo. Iza Uskrsnuća primaju apostoli misi- 
ju i obećanje: «Idite dakle i naučavajte sve narode, krsteći ih u 
ime Oca i Sina i Duha Svetoga, učeći ih da drže sve ono što sam 


vam zapovjedio. I evo je sam s vama u sve dane do svršetka svi- 
jeta». (Mt. 28. 19.). 


Braćo! Položaj u kojem se danas nalazi kršćanstvo, nije niš- 
ta bolje ružičasto od onoga u kojem su se nalazili apostoli iza 
smrti Kristove, Bog kao da je sakrio lice svoje i kao da ne mari vi- 
še za ovu zemlju i čovječanstvo, koje je u ovih nekoliko zadnjih 
decenija izvršilo toliko zločina pred Bogom. Izgleda na oko kao 
da je sve propalo. Ta crkve su u mnogim krajevima svijeta razo- 
rene, redovnici i svećenici izagnani, crkvena imovina većim dje- 
lom uništena, mladež podivljala, obiteljski život rastrovan, javni 
moral jednak skoro nuli, bogohulstva na dnevnom redu, sigur- 
nost života nikakva. Jednom riječju pišu se, ljudski sudeći, crni 
dani kršćanstvu, I koje čudo, ako nalazimo mnogo katolika, koji 

su objesili glave i spremaju se da sve napuste kao nekof učenici 
iz Emausa ili nevjerni apostol Toma. A ipak! A ipak nasuprot 
svemu zlu, šic ga gledaju naše oči u crnim danima sadašnjice stoji 
činjenica, da je Isus Krist medju nama živ da mir Njegov, taj ve- 
liki dar Božji ne manjka ni danas nijednom čovjeku dobre volje 
i da je konačna pobjeda sigurno Njegova. A 

Isus Krist je i sada, kad ludjaci misle da su ga utukli u duša- 
ma ljudi, medju nama živ. Jer, kako govori sveti Pavao Apostol: 
«Krist uskrsnuvši od mrtvih više ne umire, smrt više ne vlada nji- 
me!» (Rim. 6. 9.). Jer Krist je konačno Bog za kojeg veli isti apos- 
tol Pavao propovjedajući Atenjanima, da: «Nije daleko ni od jed- 
noga od nas, jer u njemu živimo, mičemo se i jesmo!» (Dj. Ap. 
17. 27). Ne zaslužuje li dakle svaki onaj, koji i šasak sumnja u 
tu činjenicu isti prekor, koji su zaslužili i učenici na putu u Emaus: 
«O bezumni i sporoga srca za vjerovanje svega što su govorili pro- 
roci». (Luk. 25. 25.). I ne zaslužuju li isti ukor, koji je zaslužio 
i Toma apostol, kad ga je oslovio Gospodin nakon uskrnuća rije- 
čima, pokazujući mu rane svoje: «Metni prst svoj ovamo i vidi ru- 
ke moje i pruži ruku svoju i metni u rebro moje, i ne bude nevje- 
ran nego vjeran». (Luk. 25. 28,). ' ' 

Stoji činjenica da nijednom čovjeku dobre volje ne manjka mir 
Kistov ni danas usred oluja vremena u kojem živimo, usred zlo- 
be koja nas okružuje, usred nevolja i briga koja nas iaru. Nitko 
do sada nije opovrgao riječi svetoga Pisma, da: «Veliki mir uži- 
vaju oni, koji ljube zakon Tvoj!» (Ps. 118. 165.). ' 

Da Gesnodine, ako nemir razdire duše pojedinaca, to su si 
sami krivi, jer su prekinuli vezu s Tobom, živim čokotom čov- 
ječansiva. Jer iko Tebe ne priznaje Sina Božjega, taj ne priznaje 
ni Boga Oca, ni Duha Svetoga. A iko Boga ne priznje, tome je 
mjesto medju bezbožnicima, za koje stoje pisano: «Nema mira bez- 
božnicima». (Iz. 48. 22.). 


A koliko god se oni upirali, da unište i spomen na Tebe, Gos. 
podine Isuse Kriste, na zemlji, kad umiru, gube ne samo život 
nego i svaku vlast i moć. Ti si. Gospodine Isuse Kriste, vidio već 
mnogo Julijana Apostata, kako se trude, da tvoje sveto ime izbri- 
šu sa zemlje. Ali si vidio i žalosni njihov svršetak. I svaki od nas, 
koji je malo učio povijest, moći će se o tom osvjedočiti. Kad se 
je Julijan Apostata spremao na perzijsku vojnu, Libanius, učitelj 
govorništva, koji je kao izobražen poganin imao veliki utjecaj na 
nesretnoga cara, pitao je jednog kršćanina u Antiohiji: «No, što 
sada radi Sin drvodjelčev?» Mislio se time narugati Isusu Kristu. 
A kršćanin mu mirno odgovori: «On pravi sada jedan lijes!» 
Bio je to lijes za cara Julijana, koji malo iza toga zaglavio u bit- 
ci uz povik: «Pobjedio si Galilejče!», 

Nema li dakle pravo Crkva, kad na veliki blagdan slavnoga 
Isusovog Uskrsnuća poziva svoje vjernike: «Ovo je dan, koji uči- 
ni Gospodin, veselimo se i radujmo u njemu». Ta nije najveći pob- 
jednik onaj, koji satire u prah i pepeo sela i gradove. Niti onaj, 
koji razgoni kao pljevu silne zemaljske vojske. Niti onaj, pred 
kojim drhću pojedinci u brizi za zemaljski život. Nego onaj, koji 
je gospodar života i smrti, i vremenite i vječne, dobra i zla, a to 
je Isus Krist, koji je na današnji dan slavno uskrsnuo iz groba. 
Štogod se dakle zbivalo oko nas, i kakvegod nas pogibelji okružu- 
ju prijete ili budu prijetile, nema razloga da strepimo ili da pla- 
čemo, nego imajući nepolebivu vjeru u Njega Spasitelja našega 
slijedimo glas svete Crkve: «Ovo je dan, koji je učinio Gospodin, 
veselimo se i radujmo u njemu!» ..- Amen! 

Br. 80. 


USKRS 1943! 
«Koji je oživio Isusa i nas će oživjeti s Isusom»: 
Propovijed preuzvišenog g. Nadbiskupa dra. Alojzi- 
ja Stepinca Uskrs u katedrali u Zagrebu. 


(Katolički List: br. 17. Zagreb, 29. travnja 1943.). 


J 


Dragi moji vjernici! 


Pripovjedaju o rimskom caru Teodoziju, da je jednom zgodom 
dao otvoriti sve tamnice i svima utamničenicima darovao slobodu. 
Tom prilikom, da je car izjavio: «Kad bih imao vlast ja bih dao ot+ 
voriti sve grobove i svima bih mrtvima dao natrag život!» Ali svima 
je i odviše jasno, da nema toga na zemlji, koji bi bio u stanju 
mrtvacima vratiti život. Ni carevi, ni kraljevi, ni medicina, ni teh- 
nika. Vratiti život mrtvima može samo Onaj, u čijoj je vlasti i 
život i smrt. To je Bog. To nam svjedoči i današnji dan, kad je 
Isus Krist u slavi i sjaju uškrsnuo iz groba. 

Uskrsnu Isus doista! Tako glasi naša vesela uskrsna pjesma. A 
da je tome tako, svjedoči nam prije svega Sveto Pismo. A znate 
li da za riječi Božje vrijedi ona: «Nebo će i zemlja proći, ali ri- 
ječi moje ne će nikada proći! (Luk. 21. 23.). Da je tome tako svje- 
doče nam sveti apostoli. Prva stvar za kojom idu apostoli, jest, 
da pokažu, da ovaj, u povijesti svijeta neizmjerne važnosti, do- 
gadjaj, nije nikakovo iznašanje ljudske fantazije, nego činjenica, ko- 
ju ne može oboriti nikakav prigovor. Ta tih dvanajst apostola, 
nisu bili ljudi bolesnih živaca kao ovo naše doba, nego ljudi zdra- 
ve duše i zdrava tijela, koji su Krista iza uskrsnuća svojim očima 
gledali, s njime razgovarali, s njime jeli i s njime hodali, Štaviše 
jedan od njih koji je bio i odviše kritički nastrojen, na tvrdnje 
ostalih apostola, da je Gospodin uskrsnuo, reče: «Ne ću vjerova- 
ti, dok ne vidim na rukama njegovim znaka od čavala, i ne metnem 
prsta svojega u mjesto od čavala i ne metnem ruke svoje u rebro 
njegovo». (Iv. 20. 25.). I taj nevjerni Toma imao je priliku, da 
metne prst svoj u mjesto od čavala i ruku svoju u rebro njegovoj 
i da raskajan radi svoje nevjere usklikne: «Gospodine moj i Bože 
moj!» (ibidem). i Ki*Gcmi š i > 

Da je Isus Krist uskrsnuo svjedoči“ stotinu: drugih ljudi, koji 
su ga iza uskrsnuća svojim očima gledali i svojim ušima: šlušali; 

Da je Isus uskrsnuo svjedoče milijuni ljudi, koji su s radošću pola- 
zili u smrt radi svoje vjere u ovu istinu. Da je Isus Krist uskrsnuo, 
svjedoči čitava povijest Katoličke Ckve, koja uskrsnuće Kristovo 
smatra jednom od temeljnih istina kršćanstva i radi.te istine bila 
je izvrgnuta neopisivim patnjama i progonima i sa strane vladara 
i sa strane tobožnjih učenjaka i sa strane bogataša i sa strane nahue- 
kane i neuke svjetine. 


Da je Isus Uskrsnuo svjedoči Crkva Katolička, koja danas u 
ovom ratnom vrtlogu čitavog svijeta stoji jedina mirna i nepokole- 
biva u potpunoj vjeri u pobjedu istine, jer zna, da iza nje stoji 
onaj isti Isus Krist, koji je prije dvije tisuće godina na Golgoti 
umro, a na današnji dan prije isto toliko godina slavno iz groba 
uskrsnuo. Zar se, dakle vara s uskrsnućem Sveto Pismo, a pravo 
imade možda jedan Renan, Voltaire, Nietsche, Schopenhauer, Le- 
njin i slični? Zar se, dakle, u uskrsnuću varaju toliki milijuni muče- 
nika, koji su s radošću polazili u smrt za ovu istinu, a pravo imadu 
posjetioci sumnjivih noćnih lokala, koji radi svoga prljavoga 
Života moraju nijekati očevidnu istinu, da primire svoju savjest? 
Zar se dakle u uskrsnuću varaju sveti apostoli, vodjeni Duhom 
Božjim, a pravo možda imaju kojekakvi nazovi intelektualci, koji 
smatraju, da će samo onda biti veliki u očima ljudi, ako ne vje- 
ruju u ovu istinu zato, jer u nju vjeruju i stare bakice? 

Na jednoj silom sazvanoj skupštini na početku boljševičkog re- 
žima, kao što je običaj na takovim skupštinama, strastveno se 
grmilo protiv Boga i protiv Krista, protiv bajke o uskrsnuću tije- 
la. Konačno se je javio i jedan starac sa sijedom bradom. čekao 
je najprije da se stiša buka i galama. A onda ustađe i ispruži svo- 
ju ruku, mirnim i odlučnim glasom rekne: «Uskrsnu Isus doista!» 
Jedan čas je bila nijema tišina u dvorani. Ali za čas mnogi kršćani 
ohrabreni junačkom ispoviješću vjere, opetovaše oduševljeno sa 
starcem: «Uskrsnu Isus doista!» 

Da uskrsnu Isus doista, to je i naša ispovjed vjere na današ- 
nji dan, dragi vjernici! Ali s tom ispovješću vjere ispovjedamo 
odmah i onu drugu: «Koji je oživio Isusa i nas će oživjeti!» —i 
mi ćemo dakle uskrsnuti! Za to nam jamči uskrsnuće Gospodina 
Isusa Krista! 


I mi ćemo uskrsnuti! Ne mislim time reći, da će uskrsnuti 
naša duša, jer duša nikada ne umire, duša ne biva pokopana u 
grobu i zato ne može ni uskrsnuti. Nego kad kažem i mi ćemo us- 
krsnuti, mislim na ovo naše tijelo, u kojem hodamo po zemlji, u 
kojem živimo. Mislim na ovo naše tijelo, koje, kad se duša odijeli 
od njega, pada u grob i raspada se u prah iz kojeg je stvoreno, To 
naše tijelo ne će zauvijek ostati u grobu, jer će doći dan kako go- 
vori Isus Krist: «Kad će mrtvi čuti glas Sina Božjega». (Iv. 5. 25.). 

Božja snaga koja je bila na djelu kod uskrsnuća Krisiova, ia ista 
Božja snaga, će prah, u koji se raspada ljudsko tijelo, opet sas- 
taviti u ljudsko tijelo. S tim tijelom opet će se sjediniti naša duša 
i ostati sjedinjena za vjeke vjekova. Tako smo učili u apostols- 
kom vjerovanju — vjerujem u uskrsnuće tijela, život vječni.! Ta- 
ko je Duh Sveti progovorio već davno prije dolaska Kristova na 
svijet na usta pobožnoga Joba: «Znam, da Otkupitelj moj živi i u 
posljedni dan usiai ću iz zemlje. I opet ću se obući u svoju kožu i 
svom tijelu vidjet ću Boga svoga!» (Job. 19. 25.) Tako nas uči 
sam Isus Krist: «Ide čas, u koji će svi, koji su u grobovima čuti glas 
Sina Božjega ; i izići će svi, koji su činili dobro na uskrsnuće života, 
a koji su činili zlo, na uskrsnuće suda.» (Iv, 5. 28.) Tako traži 
Božja dobroia, ta Bog je sivorio čovjeka kao krunu svoga sivorenja. 
I dok obično drvo, kao što je smreka, može doživjeti i po 300 go- 
dina, divlja ruža i po 400 godina, hrast i više stotina godina; dok 
kornjača i druge neke životinje znadu doživjeti po više stotina go- 
dina, zar bi čovjek, ta kruna svega stvorenja imao biti u gorem 
položaju od bilja i životinja? 

To *raži i Božja pravda. Ta Bog je stvorio ne samo našu dušu 
nego i naše tijelo. Ako duša prima plaću za svoja dobra djela i 
kaznu za svoja zla djela, zar nije posve u redu, da tijelo koje je 
služilo duši kao orudje za dobro ili za zlo, primi isto tako nagra- 
du kao i duša? A zar nam i sama ova proljetna priroda ne govori 
doista jasno o uskrsnuću tijela? Koliko puta smo gledali gusje- 
nicu, kako puže po zemlji. Slika čovjeka dok živi na zemlji. A 
ta gusjenica pretvara se u ličinku, čahuru, koja izgleda kao mrtva. 
Slika čovjeka u grobu. A ipak, evo u proljeće izlazi iz te čahure 
krasan šareni leptir, koji veselo lijeta od cvijeta do cvijeta, uži- 
vajući na svjetlosti i toplini sunca. Tako će jednoć Božjom sna- 
gom i naše poniženo tijelo uskrsnuti preobraženo iz groba, da uži- 
va u nebu, ili iznakaženo da trpi u paklu, prema tome, kakvom 
smrću čovjek umre, u milosti posvećujućoj ili u smrtnom grijehu. 

Konačno uskrsnuće je najveća slava našega Spasitelja zato ga 
i slikaju s pobjedničkom zastavom u ruci, simbolom pobjede nad 
smrću, nad grijehom, nad paklom. A ta pobjeda Spasitelja Isu- 
sa ne bi bila podpuna, kad naše tijelo ne bi uskrsnulo iz groba. 
Jer smrt nije ništa drugo nego kazna za grijeh. Da nije bilo gri- 
jeha, ne bi bilo ni smrti. Ako bi dakle naše tijelo zauvijek leža- 
lo u grobu, trajala bi zauvijek i kazna za grijeh. Pobjeda, dakle, 
našega Spasitelja nad grijehom ne bi bila podpuna. 


Pa kao što smo u Adamu svi sagriješili i zato svi postali pod- 
ložni srarti, tako i po novomu Adamu, koji je Isus Krisi, svi posta- 
jemo dionici odkupljenja. I kao što je on uskrsnuo iz groba, tako 
ćemo uskrsnuti i mi. 

Blagdan dakle Uskrsnuća Gospodina našega Isusa Krista, dra- 
81 moji vjernici, jest za sve kršćane blagdan velike radosti, ali 
ujedno i velika opomena. Opomena, da bježimo kao od kuge od 
grijeha, koji je čovjeka doveo do toga, da mora umrijeti i da mo- 
ra u grob. Opomena, ako želimo jedanput uskrsnuti s lijepim preo- 
braženim tijelom, da se skrbimo, da nam duša na ovoj zemlji bude 
lijepa. Opomena, da križeve, koje nam pošalje ruka Božja strp- 
ljivo snosimo, jer se samo preko križa na Golgoti dolazi do slavnog 
uskrsnuća! Amen. : 








Br. 81. 


PAPIN DAN. 


«I TI OBRATIVŠI SE, UTVRDI BRAĆU SVOJU!» 
(LUK. 22.32. ). 


Propovijed preuzvišenog g. Nadbiskupa dra. Alojzi- 
ja Stepinca u katedrali u Zagrebu prigodom obljei- 
nice krunidbe Pape Pia XII. dne 14. prosinca 1943. 


(Katolički list; br. 11. Zagreb, 18. ožujka 1943.). 


Katolički muževi i žene, Katolička omladino, dragi moji 
vjernici ! 


. Dok su se na posljednoj večeri apostoli kao slabi ljudi, prepi- 
rali medju sobom, koji će vrijediti kao najveći medju njima, upra- 
vio je Isus Krist na Šimuna Petra, prvaka apostola riječi: «Šimu- 
ne, Šimune evo sotona zatraži, da vas rešeta kao pšenicu, ali ja 
sam molio za tebe, da vjera tvoja ne oslabi i ti obrativši se, utvrdi 
braću svoju». Petar mu reče: «Gospodine pripravan sam s Tobom 
ići i u tamnicu i u smrt». Isus će na to: «Kažem ti, Petre, ne će 
zapjevati danas pjetao, dok se tri puta ne odrečeš, da me pozna- 
ješ!» (Luk. 22. 34.). 

I doista! Petar je po ljudskoj slabosti zanijekao, da pozna Isu- 
sa, za vrijeme njegove gorke muke. Pripustio je Bog, da ga oslo- 
bodi preuzetnosti i da ga utvrdi u poniznosti. Ali' jedno Petar nije 
nikada učinio! Nikad nije zatajio ni pogazio svoje vjere, da je 
Isus Krist pravi i živi Bog, da je On jedini Spasitelj Svijeta. Stoga 
se nije čuditi, ako u svetom Pismu čitamo, kako Sveti Petar nas- 
tupa kao učitelj istina, koje je Sin Božji objavio i predao ih apos- 
tolskom učiteljstvu, da ih ono dalje objavljuje svijetu. To se naj- 
bolje pokazalo, kad se u Jeruzalemu sastao prvi crkveni sabor pol 
predsjedanjem Petrovim, da riješi pitanje, nastalo radi uskogrud- 
nosti nekih pojedinaca, koji još nijesu bili shvatili, da je kršćans- 
tvo u svojoj biti iznad svake narodnosti, te ih ne razdvaja nego 
ih sjedinjuje u jednu veliku obitelj i zajednicu ljubavi i medju- 
sobnog poštovanja. 

Protiv rušitelja te velike kršćanske obitelji, u koju treba da 
udju svi narodi, nastupio je kao poglavica apostola sveti Petar. 

Jer on je po Božjoj odredbi postavljen nepogriješivim učiteljem 
vjere prema riječima svetoga vatikanskoga crkvenoga Sabora, koji 
govori: «Ovu apostolsku nauku prigrlili su svi časni oci i pra- 
vovjerni sveti Naučitelji su je poštivali i slijedili potpuno uvjere- 
ni, da Stolica Petrova stoji slobodna od bilokakve zablude, prema 
obećanju Gospodina Spasitelja našega, danom prvaku svojih uće- 
nika: «Ja sam se molio za tebe, da vjera tvoja ne oslabi i ti obra- 
tivši se utvrdi braću svoju!» (Or. 1836.). 


. K toj pećini čvrstih načela usred ovog uzburkanog mora laba- 
vih ljudski nazora, k tom svjetioniku istine usred tmine i laži kri- 
vih nauka, k tom žarištu ljubavi i sloge medju ljudima i država- 
ma usred ovoga pakla mržnje, u koji je upalo čovječanstvo, upi- 
remo i mi danas svoje oči, dragi moji vjernici! 

. Djavao je prema riječima Kristovim tražio da rešeta kao pše- 
nicu apostole, to jest, da im ubije vjeru u Krista. Ali Krist je 
molio, da ne klone vjera Petrova, nego da on obrativši se utvrdi 
braću svoju. I kroz stoljeća ponavljaju se pokušaji sotone, da išču- 
pa iz ljudski srdaca i duša svaku vjeru u osobnog Boga, a s vje- 
rom u Boga i svako načelo morala, poštenja, pravoga gradjanskog 
reda i poretka, a na mjesto toga utvrdi u svijetu pobjedu laži, 
himbe, mržnje. Ali se isto kroz stoljeća ljudske povijesti, a danas 
više nego ikada oči svega čovječanstva obraćaju Petrovoj Stolici, 
da odanle čuju riječi istine, utjehe i spasa iz pakla, u koji je svi- 
jet upao. 


Katolički muževi i žene, katolički vjernici! 


. Ako biste me upitali, u čemu baš danas gledamo ogromnu vri- 
jednost papinstva za ljudski rod, onda bismo odgovorili: «U onom 
što se danas gazi nogama manje više po čitavom svijetu, a to je 
obrana dostojanstva ljudske osobe, obrana prava obitelji i obra- 
na malenih i slabih naroda!» Da! Bez sumnje je jedna od najte- 
žih zabluda našega vremena, da je vrijednost ljudske osobe spa- 
la na ništa, Na pad vrijednosti novca priučio se svijet već u proš- 
lome ratu i ne vidi tu ništa osobita. Priučio se i na pad tolikih 
drugih materijalnih vrijednosti. Ali s padom dostojanstva ljuds- 
ke osobe, s padom vrijednosti čovjeka, ne može se pomiriti nije- 
dan normalni ljudski mozak. Jer bez obzira, da li vjeruje ili ne 
vjeruje u osobnoga Boga, svaki pa i onaj poklonik najludjeg mate- 
rijalističkog naziranja na svijet, osjeća u dubini svoje duše i is- 
povjeda to čitavim svojim životom, da on nije i ne može biti isto 
što i njegov pas, da on nije i ne može biti isto što i kotačić u jed- 
nom stroju, da on nije i ne može biti isto što i mjehurić sapunice, 
što ga prpošno dijete pušta slamkom u zrak. Svaki pa i onaj poklo- 
nik najludjeg materijalizma, i onda, kad najviše grmi protiv Bo- 

ga, osjeća u dubini svoje duše značenje riječi «Ad maiora natus 
sum — ja sam ipak slvoren za nešto više!» 

Onaj pak, koji je sačuvao blago vjere, onaj, koji nosi u duši 
neslomivu svijest o obstojnosti Boga Stvoritelja, on znade, da čov- 
jek nije nikakav slučajni učinak maglovite panteističke evolucije, 
nego djelo Stvoriieljeve volje, koji je progovorio i u život izveo 
odluku: «Načinimo čovjeka na sliku i priliku svoju! (Gen. 1. 26.) 
Svaki dakle čovjek, bez obzira kojoj rasi ili naciji pripadao, bez 
obzira, da li je svršio sveučilište u kojem kulturnom središtu Eu- 
rope, ili ide u lov za hranom u prašumama Afrike, svaki od njih 
jednako nosi na sebi pečat Boga Stvoritelja i imade svoja neotu- 
djiva prava, koji mu ne smije oteti ili samovoljno ograničiti nijed- 
na ljudska vlast. Svaki od njih ima pravo na tjelesni život, ima 
pravo na duševni život, ima pravo na brak, ima pravo na religioz- 
ni uzgoj, ima pravo na upotrebu materijalnih dobara, u koliko se 
to ne kosi s pravednim zakonima, koji štite interese čitave zajed- 
nice, ima konačno toliko drugih prava. . 

I svaka povreda tih prava ljudske osobe ne može, a da ne uro- 
di lošim posljedicama. I ako danas toliko uzdišemo za mirom, ja 
bi se usudio ponoviti riječ slavno vladajućeg Pape Pija XII. u 
prošlogodišnjoj božićnoj poruci: «Tko hoće da se zvijezda mira 
(kao nekoć mudracima) pojavi i ostane nad ljudskim društvom, 
taj neka sa svoje strane pripomogne, da se ljudskoj osobi vraii 
dostojanstvo, dano joj od Boga od prvog početka!» (Osservatore 
Romano br. 300. od 1942 str. 2.). 

Ali papinstvo stoji danas kao čvrsti zid i na obranu obitelji i 
obiteljskog svetišta. Što to znači, razumjeti može samo onaj, koji 
je imao prilike gledati suze onih, kojima prijeti pogibelj, da im 
bude razoreno obiteljsko ognjište. Mi smo prošli tjedan imali 
prilike više puta gledati te suze i da slušamo uzdahe ozbiljnih mu- 
ževa i vapaje bespomoćnih žena, kojima prijeti slična pogibelj sa- 
mo zato, jer se njihova obitelj ne poklapa s teorijom rasizma. Mi 
kao predstavnici Crkve nismo mogli ni smjeli šutiti, a da ne zataji- 
mo svoje službe, već smo morali ponoviti riječi samoga Isusa 
Krista: «Što je Bog sastavio, čovjek neka ne rastavlja!» (Mt. 19, 6.). 
A danas to kažemo i javno! Nitko ne poriče svjetovnoj vlasti prava, 
da kazni zločine, koji se dokažu. Ima na to pravo i dužnost. Ali 
nitko ne daje prava ljudskoj vlasti, da dira u svetost obitelji ili 
braka, koji je sklopljen na temelju naravnog i pozitivnog Božjeg 
prava. 

Bilo bi svakako promašeno misliti, da će Katolička Crkva ikada 
odobriti mjere, koje diraju u osnovna prava čovjeka. Pridolazi 
i drugi razlog, zašto to Crkva ne može učiniti. Zato, što se takvim 
mjerama premnogi pojedinci tjeraju silom u red protivnika posto- 

jeće državne vlasti, jer ne mogu kraj najbolje volje podnositi, da 
im se njihove obitelji razaraju i uništavaju, dok oni savjesno vrše 
svoju dužnost prema domovini, čak i na bojnome polju, da i ne 
govorim o tolikim drugim službama, gdje se trude, da budu vjer- 
ni i korisni gradjani zajednice, u kojoj žive. Punim je dakle pra- 
vom u svojoj božićnoj poruci veliki Papa Pio XUI naglasio: «Tko 
hoće, da se zvijezda mira pojavi i ustavi nad ljudskim društvom, 
taj neka zabaci svaki oblik materijalizma, koji u narodu gleda samo 
krdo pojedinaca, koje se rastrgnuto i bez unutrašnje veze smatra kao 
stvar gospodstva i samovolje! (Osservatore Romano, ibidem.). 

Naukom o prirodnom pravu i o jednakosti svih ljudi pape nije- 
su medjutim ostali indiferentni ni u pitanju narodnosti, već su 
uvijek cijenili lijepe i plemenite sposobnosti i pojedinih naroda 
i branili njihova prava, ako su bila ugrožena. Nu, nikada ih nijesu 
gledali kroz usku prizmu ljudskih strasti, kada se u vlastitom naro- 
du gleda idol, kojemu se treba sve pokloniti, nego kroz prizmu evan- 
djelja, koje i u narodima gleda samo djelo Boga Sivoritelja, s 
odredjenim ciljem, da i kao narodna zajednica služi proslavi Bo- 
ga. 


Samo kroz tu prizmu evandjelja gledana mogla je pasti izjava 
Pape Pija XII. na Božić 1941. godine: «Na polju novoga poredka 
utemeljnog na ćudorednim načelima, nema mjesta kršenja slobode 
neprovedivosti i sigurnosti drugih naroda, kakva god bila njihova 
teritorijalna prostranost ili njihova sposobnost obrane. Ako je 
neizbježivo, da velike države radi svojih većih mogućnosti i radi 
svoje moći naznačuju put ustanovljenju ekonomskih grupa izmedju 
njih i manjih i slabijih naroda, ipak su neprijeporna njihova pra- 
va, u obsegu obćeg interesa, koja nijesu različita od prava većih 
naroda ; pravo na slobodu na političkom polju, pravo na djelotvor- 
no čuvanje one neutralnosti u razdorima medju državama, koje 
im pripada po prirodnom i narodnom pravu, pravo na obranu svoga 
ekonomskog razvitka. Samo na takav način one će moći postići u ok- 
viru obćeg dobra materijalnu i duhovnu dobrobit vlastitog naroda.» 
(Osservatore Romano — 1941.) 

Da! Samo kroz prizmu evandjelja gledana, mogla je pasti iz- 
java slavno vladajućeg Pape Pija XII: «Na polju novoj poredka 
utemeljenog na ćudorednim načelima, nema mjesta otvorenom ili 

himbenom tlačenju kulturnih ili jezičnih osebina narodnih ma- 
njina, ni sprečavanju i uskraćivanju njihovih ekonomskih moguć- 
nosti, ni ograničenju ili onemogućivanju njihovog naravnog raz- 
množavanja. Što savjesnije nadležna državna vlast poštuje prava 
manjina, toliko sigurnije i djelotvornije može zahtijevati od njiho- 
Vih članova pošteno izvršivanje njihovih gradjanskih dužnosti, za- 
jedničkih ostalim gradjanima.» (Osservatore Romano, Božić 1941.). 

To držanje imali su rimski Pape u prošlosti, a imade ga i sa- 
dašnji sveti Otac Papa Pijo XII. i prema našem narodu. Ako se 
budu drugi narodi držali ove nauke, dobit će i hrvatski narod sva 
svoja prava, koja ga idu po naravnom zakonu i po zakonu Božjem. 
A ako se bude naš narod držao te iste nauke, koja se čuje s Petro- 
ve Stolice, bit će sretan i blagoslovljen od Boga, jer samo istina i 
pravda mogu u zadnjoj liniji da spasu i pojedince i narode. 

Dragi moji vjernici, katoličke žene i muževi! ' 

Kažu da na ulazu u veliku dvoranu sveučilišta u Upsali stoje 
zlatnim slovima napisane riječi: «Slobodno misliti velika je stvar, 
ali pravo misliti još je veća stvar!» Da! Ljudski um je i odviše pod- 
vrgnut zabludama, a da mu ne bi bio potreban netko, koji će ga 
ispraviti, ako bi nesrećom skrenuo s puta istine. I veliki je Bog uči- 
nio neizmjernu uslugu čovječansivu, kad mu je dao neprevarlji- 
vog učitelja u pitanjima vjere i morala. To je Papa! To je i Papa 
Pijo XII. Mi u njemu gledamo namjesnika Kristova na zemlji i 
molimo danas na četvrtu obljetnicu njegove krunidbe, da ga Sve- 
mogući Gospodin Bog sačuva, poživi i blaženim učini na zemlji 
da ga neda na volju neprijateljima njegovim! 'Amen. 

Br. 82. 
PAPIN DAN 1945. 


Propovijed preuzvišenog g. Nadbiskupa dra. Alojzi- 
jp u prvostolnoj crkvi u Zagrebu 11. III. 


(Katolički List: br. 11. Zagreb, 15. ožujka 1945.). 


«Gospodin ga sačuvao, poživio ga i blaženim učinio na 
zemlji i ne dao ga na volju neprijateljima njegovim!» 


To je naša želja, dragi vjernici, i naša molitva Svemogućem 
Bogu prigodom obljetnice krunidbe Svetog Oca Pape Pija XII. 

U jednom društvu, koje se bilo zaputilo na put preko mora, 
nalazio se i jedan mladić, koji je prvi put putovao parobrodom. 
Pažljivo je promatrao svaku sitnicu na ladji i divio se radinosti 
mornara. Tek jedan čovjek nije mu se svidjao. Onaj što je stajao 
na kormilu. «Onaj čovjek», doviknu mladić jednom starijem put- 
niku, «ne radi upravo ništa. Tek tu i tamo makne nešto rukom!» 
«Mladi gospodine», odvrati mu onaj stariji putnik, «upravo onaj 
ima najvažniji i najteži posao. Jer on mora gledati neprestano na 
kompas i zuriti u daljinu. Jedan krivi potez s njegove strane, mo- 
že u danom času upropastiti ladju i sve nas, koji smo na ladji!» 

Ova mi zgoda, dragi moji vjernici, pada na pamet danas, kad 
slavimo obljetnicu krunidbe Pija XII., kojega je Božja provid- 
nost postavila kormilarom čovječanstva na olujnom moru sadaš- 
njice pune tragičnih grozota, Ljudima, kojima je strast zamračila 
pogled, pričinja se da je Papa u ovom vrtlogu strasti ličnost, koja 
samo smeta. Ali onaj koji traži i ljubi objektivnu istinu, gleda u 
instituciji papinstva jedan od najvećih darova providnosti Božje 
u sadašnjosti i zalog sretnije budućnosti čovječanstva. Jer i danas 
vrijede riječi Svetog Pisma: «Gdje nema vodstva, propada narod». 
(Prič. 11. 14.). Kad bi po nesreći, što se Božjoj providnosti i mi- 
losrdju nikada neće dogoditi, kad bi, velim, po nesreći, nestalo 
duhovnih kormilara čovječanstva, predstavljenih u nasljednicima 
Svetog Petra Apostola, onda možete biti uvjereni, da za nekoliko 
desetljeća, ljudsko društvo, ne bi bilo ništa drugo, nego jedna 

ogromna tamnica, u kojoj bi jedni tiranski gospodovali, a dru- 
gi bijedno robovali. 

Tko u to ne vjeruje neka upita nepristranu povijest, što je 
bilo čovječanstvo prije nego se Kristova Crkva na čelu sa Svetim 
Petrom pojavila na obzorju čovječanstva. Istina ne možemo zani- 
jekati sjajnih djela ljudskog duha i prije toga. Još dana se svijet di- 
vi djelima kiparstva, slikarstva i graditeljstva Grka, govorništvu, 
organizatorskom talentu i državničkom umijeću Rimljana. Ali u 
cijelom starom poganskom svijetu uzalud ćete tražiti ono, što 
je najljepše i najvažnije, a to je puno poštivanje čovječje ličnos- 
ti, bez obzira kojem spolu, rodu, staležu ili narodu pripada. Naj- 
gadnije i najstrašnije robstvo bilo je uzakonjeno. I nije čudo da 
je u samoj Atici na dvadest tisuća slobodnih ljudi, bilo četiri sto- 
tine tisuća robova. A kazna robsiva bila je pravno jednaka smrti. 
Gospodar nije imao nikakve obveze prema svome robu. Zakon je 
kaznio onoga koji bi ubio vola, ali je šuike prelazio preko ono- 
ga, koji bi ubio roba. 

U takvu sredinu stupilo je na poprište kršćanstvo na čelu sa 
papama, da sruši skoro nerazorivu ogradu, koje je postojala u po- 
ganskom svijetu izmedju roba i gospodara i da vrati čovjeku njego- 
vo ljudsko dostojanstvo, dano mu od Stvoritelja svijeta. Papa Grgur 
Veliki s kojim kao s Rimljaninom svršava staro doba robstva, piše 
jednom zgodom: «Budući se naš Odkupitelj, Gospodar svih stvo- 
renja, zato smilovao nama i uzeo na se ljudsku narav, da snagom 
svoga božanskoga bića raskine okove robstva, koji su nas stiska- 
li i vrati nam opet prijašnju slobodu, to je bilo spasonosno za 
ljude, koje je narav od počeika učinila slobodnima, a pravo tih 
naroda podvrglo jarmu robstva, kad ti ljudi milošću svojih gos- 
podara opet steknu slobodu, za koju su rodjeni». 

I uzalud ćete kroz dugu povijest čoviečanstva tražiti bilo poje- 
dince bilo institucije, koje toliko učinile za poštivanje čovječje 
ličnosti i ljudskog dostojanstva, koliko božanska institucija pa- 
pinstva, A za današnjeg Papu Pija XII. možemo reći, da je sjajna 
zvijezda na tamnom obzorju čovječanstva, koja u tmini razbuk- 
talih strasti ne prestaje svijetliti, te riječju i djelom pokazivati, 
da je svaki liudski indiviđuum, bez obzira, koioj rasi naroda, 
staležu, dobi ili spolu pripada, neumrla slika jednog te istog mo- 
dela Boga Stvoritelja, i prema tomu svaki ljudski indiviđuum ima- 
de svoja neotudjiva prava, kojih mu ni jedna ljudska vlast ne smi- 
je oduzeti. A koliko vrijedi ljudska ličnost u sustavima, koji se 
blatom nabacuju na crkvu i njezinog predstavnika Svetog Oca, ko- 
liko vrijedi čovjek u poredku, koji ne računa s Bogom, to prepuš- 
tamo vama, dragi slušatelji, da prosudite sami. Ne sumnjam ni- 
malo, da će taj sud biti stopostotno pozitivan za Crkvu i njezine 

vrhovne poglavare, a porazan za one, kojima je sloboda ljudske 
ličnosti na jeziku, a u praksi je gaze nogama. I tko bi tvrdio pro- 
tivno ioinu možemo primjeniti ri ječi Svetoga Pisma: «Usta njihova 
ne govore istine». (Ps. 5. 10.). 

Ne trpe danas medjutim samo pojedinci. Trpe i čitavi narodi. 
A mali i slabi narodi upravo strahuju za svoju budućnost, jer 
je jedino mjerilo medjunarodnog i medjustaleškog poredka pos- 
tala pesnica. I kad gledamo danas predstavnišivo grube sile i ne- 
hotice nam pada na um ona slika iz Svetog Pisma, koja ga iako 
dobro karakterizira: «Obučeni su u nasilje kao u haljine». (Ps. 72. 
6.). I nehotive nam pada na um ona zgoda iz početka srednjeg vi- 
jeka, koju je neumrli Rafael ovjekovječio na jednoj slici, a to je 
susrst hunskoga kralja Atile s Papom Leonom I. Sa sjevera ju- 
rišala je prema jugu u smjeru Rima strahovita bujica Huna. Sud- 
bina grada izgledala je zapećačenom, I kad je sve klonulo, otac krš- 
ćanstva Leo [. na čelu izaslanstva stupa pred Atilu kod Mantove. O 
tom susreiu zabilježio je, papinstvu nimalo skloni povjesničar Gre- 
gorovius: «Nastup mirnoga, dostojanstvenoga Pape pred jednim od 
najgroznijih ubojica povijesti, koji je bio na putu da sruši središte 
civilizacije, pripada k najuzvišenijem stavu, što ga je ikada u svim 
vremenima zauzeo koji čovjek, i osigurava Leonu neumrlost, jer su 
takvi čini rijetki.» (Gregorovius II, 192.). ' 

A _ kad gledamo djelovanje jednoga od nasljednika Leonovih, 
Pape Pija XII., kojemu je Providnost Božja dosudila, da bude svje- 
dokom još strašnijeg pokolja čovječanstva, onda možemo reći, da 
nije u ničem posramio svoga predčasnika. Maxar nema nikakve fi- 
zičke sile na raspolaganju, diže svoj glas na obranu slabih i malenih, 
kad je 1941 rekao: «Na polju novoga poredka, utemeljenog na 
moralnim načelima, nema mjesta povredi slobode, cjelovitosti i si- 
gurnosti drugih naroda, ma kakva bila njihova teritorijalna pros- 
tranost i sposobnost njihove obrane. Ako je neizbježivo, da velike 
države zbog svoje veće mogućnosti i moći utiru put za uredjenje 
gospodarskih skupina izmedju njih i malih i slabih naroda, ipak 
je ne manje nepobitno pravo istih na poštivanje njihove slobode 
na političkom polju, na djelotvornu zaštitu one neutralnosti u me- 
djudržavnim sporovima, koja im pripada po naravnom i medjuna- 
rodnom pravu, na zaštitu njihovog gospodarskog razvoja, jer 
samo na taj način moći će postići jednako opće dobro, materijalno i 
duhovno blagostanje vlastitog naroda.» (Messaggio Nat. 1941.) 

Mislim dragi slušaoci, da vam ne treba tumačiti tko je istinski 
zaštitnik slabih i malenih naroda. Imate zdrave oči i ogledajte se 
svijetom, da li su mali narodi sigurniji za svoju slobodu i neza- 
visnost u poredku, koji se osniva na nauci Crkve i njezinih vrhov- 
nih predstavnika, ili u poredku, koji se osniva na načelu pesnice. 

Čini se, medjutim, da i danas još vrijede riječi «Mundus vuli 
decipi; ergo decipiatur!» , Svijet hoće: da ga .se vara, pa >" 
mu bude! Ja pak smatram, da je časnije i korisnije učinio psa!- 
mist govoreći: «Put istine izabrah i naputaka tvojih nisam zabora- 
vio.» (Ps. 118. 30.). ne 

Htio bi na koncu istaći još jednu besmrtnu uslugu, koju Pio 
XII, čini danas čovječanstvu, dosljedno nauci, koju je donio na svi- 
jet utemeljitelj Crkve Isus Krist, a to je pobijanje nečovječne 
mržnje, koja danas razdire svijet, i nepresiano naglašavanje .po- 
trebe ljubavi medju ljudima, narodima i državama. U božićnoj 
poruci 1940. naglasio je tada načelo: «Neophodno potrebna pred- 
postavka novoga poredka jest pobjeda nad mržnjom, koja danas 
dijeli narode, a prema tome odreknuće sustava, ai praksa, od o ma 
(mržnja) uvijek poprima novu hranu... Tko Žudi sa istinskim do- 
brom naroda, iko nastoji doprinijati, kako bi se očuvale od nena 
doknadivih šteta moralne i duhovne baze za buduću suradnju na- 
roda, taj će smatrati za svoju svetu dužnost i uzvišeno poslanje ; 
da ne pusti propasti u mislima i čuvstvima ljudi naravne ideale 
istinoljubivosti, pravde, uljudnosti i suradnje u dobru, a nadas- 
ve uzvišeni vrhunaravni ideal bratske ljubavi, koju je Krist donio 
na svijet. (Messaggio Nat. 1940.). 1 m 

Danas vlada svijetom mržnja, kao što sami imate prilike vi- 
djeti u dnevnom životu naroda i država. Ne preza se ni pred naj- 
krvavijim zločinima prema ljudima, koji drugačije misle nego 
njihovi protivnici. I najveći zločini pokrivaju se plaštem pravde 
prema načelu: «Summum jus summa injuria». Ne preza se ne pred 
najvećim klevetama crkvenih poglavara, da se poluči stanoviti cilj. 
Zar da mi uzvratimo istom mjerom? Ne! Nego: slijedeći pouku 
vrhovnog tumača Kristove nauke, odgovaramo svima onima, koji 
ih mrze i kleveću: «Oče, oprosti im, jer ne znaju što čine». (Luk, 
23. 24.). Uvjereni smo najme, da mržnja ne može nikada trajno 
dominirati svijetom i da će jednoć morati ustupiti mjesto slozi i 
ljubavi medju ljudima. A još više smo uvjereni, da nikada ne 
može grubi materijalizam trajno slaviti slavlje nad duhom. Jer Kris- 
tova se riječ ne poriče: «Duh je koji oživljuje, tijelo ne koristi 
ništa». (Iv. 6. 63.). Ne sumnjamo ni časa, ma kako bile teške žrtve, 
da će iz ovoga strašnoga hrvanja izaći kao pobjednik Kristova Crkva, . 
kojoj je danas na čelu nasljednik Svetog Petra, Pio XII. propo- 
vijednik mira i ljubavi na zemlji. Da mu Gospod bude u pomoći 
zato ga molimo danas iz dubine sreca! 


463 


E.) 


RAZNO: 
PORUKE, PROTESNE IZJAVE, OKRUŽNICE I POSLANICE 





Br. 83. 


BOŽIĆNA PORUKA HRVATSKIM RADNICIMA U 
NJEMAČKOJ 1941. 


(Prijevod sa španjolskog - Fiorello Cavalli: «El Pro- 
ceso» str. 124-125). 


Predraga hrvatska braćo i sestre, 


Smatram svojom svetom dužnošću da Vam upravim nekoliko 
riječi dok slavite ovo sveto porodjenje Isusovo tako daleko od 
svojih milih i dragih, Vama koji mnogi od Vas ne će imati prili- 
ke da zapjeva svete božićne pjesme u crkvi, Vama koje su prili- 
ke natjerale da šta više i na Božić skrbite «kruh naš svagdanji» i 
olakšate prilike svojim milim i dragim u domovini. 

Nalazite se daleko od vaših kod kuće i od drage hrvatske do- 
movine, ali dragi Bog nije od vas osamljen. Njegov očinski po- 
gled vas slijedi, Njegova ljubav vas okružuje, Njegova ruka vas 
štiti. Pokažite se pred strancima kao prava djeca božja i pravi si- 
novi Hrvatske. 

Bog od Vas traži da se Njega ne postidite i ne okaljate grije- 
hom dušu koja je stvorena na Njegovu priliku. Od kako svijet 
postoji grijeh nije usrećio ni jednoga čovjeka; naprotiv bio je 
uzrok propasti za mnoge. Ubojstvo Abela nije prouzrokovalo bra- 
tu Kainu ništa drugo nego sramotnu ljagu bratoubojice, za griž- 
njom savjesti i po danu i po noći. Brakolomstvo je grizlo savjesi 
kralju Davidu i dovelo ga do još većeg vrijeha do ubojstva onoga 
koji je bio zapreka njegovom slobodnom grijehu. Pijanstvo i blud- 
nost i druge mane donose čovjeku samo nesreću i žalost, kojima 
nema lijeka. 

I da se sve to ne bi dogodilo vama nemojte zanemariti svoje 
kršćanske dužnosti prema svome Ocu nebeskom. U prvom redu ne 
zanemarite molitvu. Kada se dijete u kolijevci probudi, najpri- 
je gleda oko sebe tražeći pogledom svoju majku i ako je opazi 
onda se smije i raduje i ako je ne vidi onda plače. Ali svi smo 
mi djeca dobroga Oca nebeskoga i Krist nas je učio moliti: «Oče 
naš koji jesi na nebesima». 

Uputite svaki dan svoje molitve N jemu Ocu nebeskome, koji 
je bolji nego sve zemaljskog majke i koji čovjeku pruža veću lju- 
bav nego bilokoji prijatelj i koji mu može pomoći i onda kada 
ti nitko drugi ne pomaže. 

Molite, dakle svi, ako hoćete da vas nebeski blagoslov prati u 
vašem radu i možete sretno proći kroz životne teškoće koje vas 
čekaju. Bog ne traži od vas ništa drugo nego jednu običnu molit- 
vu, Što je ona jednostavnija, to mu je draža. Gubavac iz Evandje- 
lja molio je samo jednim povikom: «Gospodine, ako hoćeš mo- 
žeš me spasiti». I njegova je molitva bila uslišana. Zato ako vi is- 
ispunite svoje dužnosti djece Božje prema Ocu nebeskome i On 
će ispuniti svoju dužnost Oca prema vama, jer je to sam obećao: 
«Zaista, zaista vam kažem», rekao je Isus Krist, «štogod zaišćete 
Oca u moje ime, ako imate vjere, sve će vam ispuniti». 

Pokažite se pred strancima, kako sam vam rekao, kao pravi 
sinovi Hrvatske domovine, a to vam ne će biti teško, ako najpri- 
je ispunite svoje dužnosti prema Bogu. Siguran sam, da nema ve- 
ćeg rodoljublja i veće ljubavi prema vlastitoj domovini nego ži- 
vot bez grijeha, častan i pošten. Da ne budeš ni pijanac, ni ubo- 
jica, ni kradljivac, ni razbojnik, ni ženskar, ni varalica, nego da 
postavljaš čvrste temelje svojoj domovini kad si stalan, trijezan, 
pošten i savjestan. Neka se nikada ne čuje, da si bio u zabranje- 
nom groždju. ir 

U medjuvremenu držim da niiko od vas ne će biti zaveden 
od fatalne teorije medjunarodnog komunizma, koja niječe svaku 
dužnost prema svome narodu i svojoj domovini. Narod je jedna 
velika obitelj, koja je stvorena po Božjoj providnosti i u kojoj 
svaki član ima svoje dužnosti prema zajednici kao i zajednica 
prema njemu. 

Nadam se da će ove moje riječi naći odjeka u vašim srcima 
kao što su izašle iz jednog žarkog srca želeći vam obilje blagos- 
lova Božjeg i mir Kristov na zemlji u ovoj svetoj .badnjoj noći, 
kada su andjeli pjevali: «Slava Boga na visini, a mir ljudima ko- 
ji su dobre volje». 

U Zagrebu 27. studenog 1941. 

Er. 84. 
PROPOVIJED O šESTOJ ZAPOVIJEDI 


(Za ovu propovijed nisam nikako doznao gdje i kada ju 
je izgovorio, ali kako je ona vrlo aktuelna, to je stavljam 
kako sam je pronašao u Glasniku Srca Isusova i Marijina, 
Salzburg, ožujak 1961. br. 3. str. 47 - 49.) 


Sveto Pismo nam pripovijeda, kako je Patriarha Noa, kad su 
opale vode nakon općeg poiopa, zasadio vinograd. Kad mu je on 
Prvi puta rodio i on pio vino, opio se, jer nije poznavao njegove 
opojne snage. U takvom stanju ležao je otkriven u svojem šatoru. 
Njegov sin Kam promatrao je golotinju oca svojega i kazao to osta- 
loj dvojici braće. A Sam i Jafet, braća njegova, uzeše na ramena 
plašt, stupiše natraške u šator i pokriše njim golotinju oca svojega. 
Lice je njihovo bilo pri tom natrag okrenuto, tako da ne vidješe 
golotinje oca svojega. Kad se je Noa otrijeznio od vina i doznao, 
što mu je bio učinio najmladji njegov sin Kam, povika: «Proklet da 
je Kanaan! Neka je najniži sluga braći svojoj!» Potom nastavi: 
«Blagoslovljen da je Gospod Bog Semov! Kanaan neka je njegov 
sluga. Neka raširi Bog Jafeta; neka prebiva u šatorima Šemovim! 
Kanaan neka mu je sluga!» (1. Mojs. 9. 20. - 27.). 

Očito je da je Kam učinio ružnu stvar, kad ga je otac prokleo. 
Isto tako je očito, da su Sem i Jafet učinili lijepu stvar, kad ih je 
otac blagoslovio. Kam se ogriješio o šestu zapovijed Božju i zato 
ga je stiglo očevo prokletstvo. Sem i Jafet poštivali su šestu zapo- 
vijed Božju i zato ih je stigao blagoslov očev. 

. .Što nam dakle zabranjuje Gospod Bog u šestoj zapovijedi Bož- 
joj? Zabranjuje nam sve što bi moglo povrijediti našu ili tudju 
nevinost. Tu su u prvom redu misli i želje, koje vode do nečistih 
čina, i zato su zabranjene. Samo se po sebi razumije, da nečiste 
misli i želje nisu nikakav grijeh, dok čovjek svojevoljno na njih 
ne pristane. Čim na njih svojevoljno pristane, čovjek griješi i vri- 
jedja Boga. Da to nije prazna riječ, dovoljno je sjetiti se riječi 
božanskog Spasitelja u propovijedi na gori blaženstva: «Čuli ste, 


da je bilo kazano: Ne čini preljube! A ja vam kažem: Svaki, koji. 


pogleda na ženu požudno, već je u srcu svojem učinio s njom pre- 
ljubu.» (Mt. 5. 27.). Grešna je dakle misao i želja pred Bogom kao 
i sam čin. I zato ju valja odmah odbite, kad se pojavi, jer inače 
brzo može zapaliti plamen, koji se neda više ugasiti. Čovjek, ko- 
J! se poigrava nečistim mislima i željama, sličan je čovjeku, koji 


468 





se poigrava zmijom ljuticom, dok ga ne ugrize, Nijedan se pame- 


tan čovjek ne igra zmijom, nego joj nogom smrvi glavu, čim ju 
opazi, sudeći da je bolje da je on ubije negoli ona njega. Najbolje 


će pak čovjek odbiti grešnu misao i želju, ako se odmah obrati 


molitvom Bogu i Majci Božjoj, kraljici čistoće. 

A ako nam Bog u šesioj zapovijedi sirogo zabranjuje nečiste 
misli, razumljivo je, da nama zabranjuje i besramne riječi, koje 
vrijedjaju čistoću. Loši je znak za čovjeka, koji se usudjuje voditi 
besramne razgovore. To je očiti znak, da njegov život nije u redu, 
jer iz punine srea govore usta. Takav je čovjek sličan ubojici, a 
možda koji put i gori od njega, jer obični ubojica ubija tijelo, a 
besramnim riječima znade ubiti i tijelo i dušu, ako i ne u jedan 
mah. Tu se mogu primjeniti riječi Svetoga Pisma u knjizi mudroga 
Siraha: «Od oštrice mača pali su već mnogi, ali ih je još više 
palo od jezika». (Sir. 28. 22.). 

Kad sam Bog zabranjuje besramne riječi u šestoj zapovijedi, za- 
branjuje nam dakako i djela. A tu ima mnogo vrsta takovih djela. 
Bolje bi bilo o njima uopće ne govoriti, jer kako veli sv. Franjo 
Saleški, krepost čistoće zaprlja se već time, šio se spominje ne- 
čistoća. No kad Sv. Pismo tako često upozorava, da se čuvamo gri- 
jeha nečistoće, mora i Crkva o njemu govoriti, da svoju djecu spa- 
si od propasti, u koju je vode grijesi nečistoće. Djelom dakle mo- 
gu sagriješiti oženjeni. Djelom mogu sagriješiti rodjaci. Djelom 
mogu sagriješiti ljudi i protiv naravi. Dakako i težina grijeha ni- 
je uvijek ista, jer teže griješe oni, koji počinjaju preljub negoli 
obični bludnici. Teže griješe oni koji su u rodu medjusobno. Teze 
griješe oni, koji griješe protiv naravi, kao što su to činili besramni 
stanovnici Sodome i Gomore. | 

Bog nam zabranjuje i besramne poglede. Oči sa najme naša 
vrata, kroz koja ulazi grijeh u dušu, a s grijehom i smri duše. Tu 
bi se mogle primjeniti riječi Jeremije proroka, koji tuguje nad 
propašću Jeruzalema: «Kroz prozore se pope smrt, prodrije u dvo- 
rove naše, pomori djecu na ulici, mladež s trga». (Jer, 9. 20.). 
To se doslovno ispunilo u Sihemu, sinu Hemorovom, koji je po- 
žudno promatrao kćer Jakovljevu Dinu, silovao ju, a onda bio ubi- 
jen od braće njezine za osvetu radi sramote, koju je nanio sestri 
njihovoj. To se doslovno ispunilo i na Holofernu, koji je požudno 
gledao svetu udovicu Juditu, a ona mu je pijanom odrubila glavu, 
prije nego je dospio, da je osramoti. Tko će izbrojiti tisuće i ti- 
suće žrtava, koje je nečisti pogled doveo do propasti i vremenile 
i vječne. Zato su razumljive riječi božanskog Spasitelja, kad je 
onako oštro osudio besramne poglede u propovijedi na gori bla- 
ženstva i onda nadodao: «Ako te dakle sablažnjava tvoje desno 
oko, iskopaj ga i baci od sebe, jer je bolje za te, da propadne je- 

dan od udova tvojih, negoli da se čitavo tijelo tvoje baci u pa- 
kao». (Mt. 5. 29.). Ako je istina dragocjeni dar Božji i njega se 
lišiti nije mala stvar, Ali ako ona stavlja u pogibao spas naše du- 
še kad luta po nedozvoljenim besramnim stvarima, onda je bolje 
da izgubimo ne samo jedno oko nego oba oka, pa i sam tjelesni 
život, negoli da izgubimo zauvijek dušu radi grijeha nečistoće. 

Bog nam u ovoj zapovijedi zabranjuje i sve drugo što podžiže 
čovjeka na grijehe nečistoće. A tu sigurno spadaju besramne preds- 
tave u kinima i kazalištima. One mogu čovjeku puno više naško- 
diti negoli i sami obični besramni razgovori. Tko će zbrojiti žrtve, 
koje su izgubile dušu radi prisutvovanja nemoralnim  predsia- 
vama. 

Pod šestu zapovijed Božju sigurno spadaju i nemoralne knji- 
ge i spisi uopće svake vrste, koji se izruguju čistoći. Tek sudnji 
dan će pokazati, koliko je duša propalo radi čitanja besramnih 
romana, knjiga, novina i časopisa. One su opasnije zbog toga, što 
su čovjeku svaki čas pri ruci i što često hine pristojnost i brigu za 
čovjeka, a raspaljuju strast poput ognja. Misleći na zle romane ; 
sam je Rouseau morao priznati: «Djevojka, koja je čista, nije ni- 
kada čitala romane». 

Pod šestu zapovijed Božju spada i nedolično odijelo. Već je 
sv. Bernardo opat primjetio: «Nedolično odjevene osobe su oru- 
dje djavla, Vrag se služi njima, da duše surva u propast.» Kad da- 
kle ide ulicom djevojka ili žena u nečednoj nošnji, onda sama 
svjedoči, da joj je mjesto medju bludnicama, a ne medju pristroj- 
nim djevojkama ili ženama; jer da joj je nutrinja čista, ne bi se 
nikada drznula istupiti na ulicu u nečednoj nošnji. Osobe, koji- 
ma je odijelo najvažnija stvar, kaže sv. Ciprijan, dokazuju da im 
je krepost najzadnja stvar. Zato je sv. Pavao apostol, gledajući 
razvratnost svoga vremena, upućivao kršćanske žene i djevojke na 
drugi nakit, koji jedini ima pravu vrijednost: «Tako i žene», ka- 
že apostol, «u pristojnom odijelu, sa stidom i čednošću se kite, 
ne pletenicama, ni zlatom ili biserom ili skupocjenim haljinama, 
nego dobrim djelima, kao što se pristoji ženama, koje se obeća- 
vaju pobožnosti.» (1. Tim. 2. 10.). 

Šestu zapovijed dao je Gospodin Bog u najvećem interesu ro- 
da ljudskoga, jer grijesi nečistoće doveli bi brzo do propasti či- 
tavo čovječanstvo. Žato znade Gospodin Bog strahovito kazniti ne- 
čiste grijehe, da oštre kazne posluže za opomenu drugima, da ne 
padnu. Tako je Bog istrijebio sve suvremenike Noine radi grijeha 
nečistoće općim potopom. Tako je Bog istrijebio Sodomu i Gomo- 
ru i susjedna tri grada ognjem i sumporom radi neprirodnih ne- 
čistih grijeha. I danas je još Mrtvo more, koje je nastalo na onom 
mjestu, vječni živi spomenik strahote ovoga grijeha. Tako je Bog 

pripustio, da je radi besramnog grijeha nečistoće u gradu Ga- 
bai došlo do takvog pokolja medju plemenom Benjamina i ostalih 
izraelskih plemena, da je izginilo u boju više od devedeset hiljada 
ljudi. Tako je Bog prepustio da je u dolinama moapskim samo 
u jednom danu palo dvadeset i tri hiljade Izraelaca. X . 
Ona dva luda starca u Babilonu, koji su htjeli navesti na gri- 
jeh čistu Susanu, bili su zasuti kamenjem radi svoje opačine. Ali 
što da duljimo. Šestu je zapovijed dao Bog u najvećem interesu ro- 
da ljudskoga i zato grijesi proti ovoj zapovijedi vode neraskajanog, 
prekršitelja u vremenitu a i u vječnu propast u paklu. Amen. 

Br. 85. 
GRADJANIMA GRADA ZAGREBA 


Sabirna akcija preuzvišenog nadbiskupa — koadju- 
tora dra. Alojzija Stepinca za gradnju novih župnih 
crkava u gradu Zagrebu. 


(Katolički List: Zagreb, Broj 33 - 15. VIII. 1935.) 


Vjernicima grada Zagreba! 


. Uslijed golemoga porasta pučanstva grada Zagreba dosadašnje 
naše župe nisu u stanju ni izdaleka da zadovolje potrebama vjer- 
nika kraj sve velike pomoći vrijednih naših crkvenih redova u Za- 
grebu. Radi toga svijestan svoje odgovornosti pred Bogom, da 
zadovoljim, koliko je moguće, potrebama katoličkih vjernika u 
Zagrebu, u sporazumu s preuzvišenim gospodinom Dr. Antunom 
Bauerom, odlučio sam da osnujem osam novih župa u Zagrebu, ko- 
je će barem za dogledno vrijeme moći udovoljavati najprečim po- 
trebama vjernika i to u Maksimiru župu sv. Jeronima, na Kanalu 
župu sv Obitelji, na Krešimirovom trgu župu sv. Pavla, u Trnju 
župu Krista Kralja, na Miramarskoj cesti župu sv, Terezije od Ma- 
loga Isusa, na Novoj cesti župu sv Josipa, na Selskoj cesti župu 
bl. Marka Križevčanina, na Horvatima župu sv. Nikole. 

Osnivanje ovih župa poduzimljem evo u najtežim vremenima 
u općoj gospodarskoj krizi. .Kod ovoga. golemoga posla računam 
Prije svega na pomoć Božju, koja, nadam se; neće izostati, kad se 
radi o interesima Božjim, spasenju duša, a/i o najvećim intere- 
sima hrvatskih katolika, da u ovom dragom nam gradu sačuvaju 
svoju vjeru katoličku, na kojoj se bazira sva njihova istinska kul- 
tura. Iza pomoći Božje računam na požrtvovnost hrvatskih kato- 
lika, koji su u najtežim vremenima najsjajnije dokumentirali svo- 
ju privrženost sv. Crkvi rimokatoličkoj. Računam prije svega na 
požrtvovnost zagrebačkih katolika, koji su neposredno interesirani, 
a onda i svih ostalih iz cijele naše prostrane nadbiskupije, jer je 
Zagreb okupio u sebe sinove i kćeri iz svih naših dijelova ne samo 
naše dijeceze nego i cijele domovine. 

Izgradnja osam župskih crkava, župskih dvorana i dvorova izi- 
skuje ogromne izdatke ; u ovom slučaju još veće, jer se u Zagrebu ne 
mogu graditi kakvegod crkve, nego takove, koje će ne samo praktič- 
ki, nego i arkitektonski i estetski odgovarati položaju grada, ko- 
jega hrvatski narod smatra centrom svoje kulture. U ovoj velikoj 

stvari, ja se evo, predragi vjernici, jer se od drugud ne mogu na- 
dati nikakve pomoći obraćam direkino na vas, da me svaki prema 
svojim silama pomognete. U tu svrhu bit će u nedjelju dne 18 ko- 
lovoza ove godine sabiranje u svim župskim crkvama grada Za- 
greba, te u katedrali, gdje ću ja osobno stajati kod žare za skup- 
ljanje. X 

Znam vrlo dobro, da će mnogi tobožnji prijatelji sirotinje grak- 
nuti i vikati, da bi bolje bilo sabirati za sirotinju. No niti ću 
se ja, a nadam se ni vi, predragi vjernici, dati smesti. I Juda je 
graknuo, kad je ona žena izlila miomirisnu pomast na noge Spa- 
siteljeve. Graknuo je doduše u ime sirotinje, ali znamo, da su ga 
vodili drugi motivi. Kad dajemo Bogu, a dajemo, kad gradimo li- 
jepe hramove Njemu u čast, ne prikraćujemo time ni najmanje si- 
rotinju. No i bez obzira na to ova akcija baš sada ići će i te kako u 
korist sirotinje, jer će se kod gradnje moći zaposliti mnogi naši 
š&iromašni radnici i obrtnici, koji kao nezaposleni iraže ne milosti- 
nju, koja ih ponizuje, nego rada, koji ih diže i oplemenjuje, 

Dizanje dakle crkvene gradjevne djelatnosti djelo je velike so- 
cijalne važnosti i bez obzira na važnu funkciju, koju Crkva vrši u 
čitavom ljudskom životu i javnom poredku. 

Ja vas dakle, predragi vjernici, usrdno molim, da me u ovoj 
akciji pomognete. Ne tražim za sebe ništa. Tražim za čast i slavu 
Boga velikoga, koji će vam «stostruko vratiti u nebu, gdje blaga 
Vašega neće kvariti rdja ni moljac», niti će biti u pogibelji, da: 
propadne uslijed krize banaka. Ne tražim za sebe ništa, jer je grad- 
nja ovih župa za mene veliki teret, nego tražim za vas, za vaše du- 
hovno i vječno dobro kao i za duhovno dobro vašega potomstva, te 
konačno pravi i istinski napredak ovoga grada, 

Tko može neka posegne obilato, a iko ne može, neka ono ma- 


lo, što bude mogao, dade vesela srca — «jer vesela darivanja 


ljubi Bog—». Tko ne može da dade na sam dan sakupljanja, može 
da dade u svako doba, bilo kod nadbiskupskog duhovnog“ stola, 
bilo kod župskih ureda u Zagrebu, bilo kod odbora, koji su zato 
ligitimirani (time se ujedno isključuju razne varalice, pa se u 
slučaju sumnje pojedinac neka obrati na Duhovni stol). Ako tko. 
ne može da dade u gotovom novcu neka daruje u uložnim knjiži. 
cama ili pomogne beskamatnim zajmom, 

.  Dragoga Boga pak molim već sada, da vam svima naplati «mje- 
rom prepunom i stresenom» i na ovom i na drugom svijetu. 

| U Zagrebu, dne 9. kolovoza 1935 ' 


+ ALOJZIJE. nadbiškup. zagrebački | 

Br. 86. 


IZJAVA NADBISKUPA — KOADJUTORA O KATO- 
LIČKOJ AKCIJI. i 


(Katolički List: br. 24, Zagreb, 11. lipnja 1936.) 


U hrvatskoj javnosti postoji veliko zanimanje za Katoličku 
Akciju. To je svakako očit znak njezine važnosti. O njoj rasprav- 
ljaju često i oni, koji su u to nedovoljno ili nikako upućeni. Na 
prvom mjestu stavlja se kod toga pitanje odnosa Kat. Akcije pre- 
ma politici. Taj odnos je potpuno jasan, neosporni i definitivan. 
On slijedi iz same naravi Crkve, koja je savršeno i suvereno druš- 
ivo od Krista ustanovljeno za spasavanje duša. Zato Kat. Akcija 
niti može niti hoće da se miješa u stranačku politiku. Ona je iz- 
van stranaka i prošlih i sadanjih i budućih, zvale se kako mu dra- 
go. K, A. poštuje suverenost svjetovnog društva, države i ona ne 
može doći u sukob s vodstvom tih ustanova, koje se staraju za ze- 
maljsko blagostanje ljudi. Sukob bi mogli izazvati samo oni, koji 
zadiru u kompetenciju Crkve ne puštajući je na miru u radu na 
njezinu području. 

Neki su nabacili pitanje, odakle garancija da se K. A. neće 
miješati u stranačku politiku? Neće li se iz K. A. razviti stranke, 
kako su se razvijale iz tako zvanih katoličkih pokreta u prošlos- 
ti po raznim zemljama Evrope? Na to valja odgovoriti da se K. A. 
razlikuje od nekadašnjih pokreta osobito u tome, što je ona direkt- 
no uklopljena u crkvenu organizaciju. Ona je danas dio crkvene 
djelatnosti u biskupiji, odnosno njezina su udruženja dio nje- 
zine djelatnosti u župi. Zato samo one organizacije mogu biti uklop- 
ljene u K. A., koje povlače sve konsekvencije iz svoga pravnog 
položaja. Biskup mora imati mogućnost da konsekventno i župnik 
odnosno duhovnik, da postupaju sa organizacijama K. A., kao 
potpuno discipliniranom duhovnom vojskom. A da se ta duhov. 
na vojska neće upotrijebiti za ciljeve, koji su izvan nje ili izro- 
diti, jamstvo je crkveno učiteljstvo: Sv. Otac i biskupi u svojim di- 
jecezama. No jasno je samo po sebi, da članovima K. A., koji su 
ujedno gradjani svoje zemlje i sinovi svoga naroda, nije zabranje- 
no da se kao gradjani opredijele za onu političku stranku za ko. 
ju misle da najbolje odgovara njihovom uvjerenju. No nikada i 
u niukojem slučaju ne može se K. A. kao takova vezati uz neku po- 
litičku stanku ili stranačko — političku tendenziju. 


Prema tomu su, ako ne proste klevete, a ono svakako bez te- 

melja sva pisanja koja prikazuju ovaj ili onaj dio K. A. u zagre- 
bačkoj nadbiskupiji kao protivnu hrvatskom narodnom pokretu. 
Kat. Akcija poštuje prava svakog naroda, u kojem radi, jer ona 
nije nacionalna ni proiunacionalna. Ako su narodni pokreti tako 
sigurni sa svake strane, kao sa strane K. A. onda ne irebaju vodi- 
ti brige ni o neuspjehu ni o rascijepu ni unutrašnjem razdoru, dok- 
god oni ne napadnu istine vjere. Prema tome su bez ikakvog te- 
melja pripovjedanje i pisanja, kao da su u K. A. u nadbiskupiji 
zagrebačkoj dobili neki povlašteni položaj ljudi, koji su pripadali 
nekad drugim siranačkim političkim organizacijama, nego li da- 
nas pripada hrvatski narod. Nadbiskup - koadjutor je pozvao i 
danas poziva sve vjernike zagrebačke dijeceze školovane i neško- 
lovane na suradnju u laičkom apostolatu u K. A. Tko se prvi odaz- 
vao prvi je dobio i zaposlenje, a tko se odazove u budućnosti do. 
bit će takodjer zaposlenje prema svojim silama i sposobnosti. Svi 
su dobro došli, ali se mora isteknuti, da crkvena vlast ne može ni- 
kome priznati neku prednost nego su svi ravnopravni, Još manje 
može crkvena vlast dopustiti nekome preuzeinost da kvalificira, 
tko je sposoban i dostojan, a iko nije za K. A., iko je kompromi- 
tiran, a iko nije kompromitiran. 

Crkva kao dobra majka ima svoja posebna mjerila, mjerila 
ljubavi, pa će zato primiti u K. A. i samog skrušenog komunistu, 
koji uvidi svoju zabludu i želi svim srcem pomagati Crkvi ravna- 
jući se prema njezinoj nauci i praksi. Sasiavljanje dakle koje- 
kakvih proskribcijskih lista ne može nikad i nikome crkvena vlast 
priznati, jer je o svojim internim stvarima jedino ona vlasna, da 
odlučuje. Ona pak odlučuje ne prema mjerilima svjetskim, nego 
prema mjerilima Kristova zakona, koji je prije svega zakon me- 
djusobne bratske ljubavi, kršćanske čovječnosti i snošljivosti. 

Crkvena vlast bdije, da se K..A. ne miješa u siranačku politi- 
ku i pušta, da se nacionalne ustanove organiziraju po svojoj vo- 
lji i uvidjavnosti, tako crkvena vlast drži, da će i svjetovno druš- 
tvo dopustiti Crkvi, da organizira K. A. prema svome nahodjenju. 
Pokušaji da bi se preko svjetovnih faktora kušalo diktirati erkve- 
noj vlasti kako će uredjivati K. A. prelazi kompetenciju svjetovnih 
faktora i zakonita bi crkvena vlast takove pokušaje najodlučnije 
odklonila, dolazili oni odakle mu god drago. 

Time se nipošto ne ograničuje laička aktivnost i inicijativa u 
K. A. Upravo zagrebačka nadbiskupija dopustila je i dopustit će is- 
taknutim katoličkim svjetovnjacima, da dodju do ugleda i razvi. 
ju svoje lijepe sposobnosti, jer je K, A. apostolat svjetovnjaka. 
Ali i svjetovnjaci moraju imati na umu, da K. A. nije ni takva 
baština ili monopol ni ove ni one grupe, ni ove ni one osobe pre- 
ko koje bi biskup dolazio do svojih vjernika, nego da za nju nosi 
odgovornost i pred sadašnjošću i budućnošću i pred Bogom i pred 

ljudima crkveno poglavarstvo, koje ima vrhovno pravo nauća- 
vanja, upravljanja i sudjenja. I dok crkvena vlast u nadbiskupiji 
zagrebačkoj priznaje svima katoličkim radnicima u prošlosti bez 
razlike velike zasluge za katolički preporod društva, tako upravo 
iz tih razloga ne može nikom priznati neki privilegirani položaj 
u sadašnjosti, jer bi takav bio naprosto nespojiv sa pojmom K. A. 
Stanovita vremena nalažu crkvenoj vlasti, da i svoje djelovanje 
uskladi upravo prema potrebi tih vremena, pa se lako desi, da se 
obzirom na goleme interese zajednice mora preći koji puta preko 
sićušnih zahtjeva i pojedinaca i grupa, bile one i najzaslužnije. 
Katolička Crkva ima u ovo teško toliko velikih zadataka u 
duhovnoj obnovi društva, pa može s punim pravom očekivati pot- 
poru čitave i u prvom redu čitavog hrvatskog novinstva, koje se 
bori protiv destruktivnih elemenata i tendencija boljševizma i pro- 
2 ti Poea popi Borko kulture i civilizacije. To 
anovište zakonite crkvene vlasti u i iji čkoj 
tanju Karališka Mašie nadbiskupiji zagrebačkoj u 

Br. 87. 


OKRUŽNICA O PROGONIMA KATOLIKA U ŠPA- 
NJOLSKOJ 


Pr./ Br. 130 
(Katolički List: Br. 39, Zagreb, 24. rujna 1936.) 


Svećenstvu i vjernicima zagrebačke nadbiskupije 


Svima vam je poznato, kako već preko dva mjeseca bjesni u 
Španjolskoj strašni gradjanski rat. Njega su izazvali oni, koji nisu 
poštivali osobne, gradjanske i vjerske slobode i koji se u provedbi 
svojih ciljeva nisu žacali ni zajedničkih ubijstava, ni bezobzirnoga 
uništavanja najdragocjenijih spomenika španjolske katoličke i 
narodne kulture. I taj duh razvratnosti, koji se opire zdravom dru- 
štvenom poredku i svemu onome, što je Božje, počinio je kroz kr- 
vave ruke svojih sljedbenika u ovom gradjanskom ratu najstrašnija 
i najodvratnija djela. 


Krvavo pogansko doba rimskih careva obnovilo se u gorem obliku 
u Španjolskoj. Kao što je nekoć Neron smolom obljepljivao kršćan- 
ska tjelesa te ih palio kao baklje, tako danas španjolski anarhisti i 
komunisti puni bezbožnoga bijesa i nasilja javno spaljuju tjelesa 
katvličkih biskupa, svećenika, redovnika i vjernika gradjanskoga i 
seljačkoga staleža. Oni bez ikakve krivnje poubijaše na stotine sve- 
ćenika i redovnica. Izgubivši svaki naravni stid obesćašćuju kršćan- 
ske djevice, koje obešćaščene mrtve bacaju kroz prozore iz njihovih 
domova. Svete i požrtvovne redovnice, kojima je sav životni rad i 
djelovanje u službi odgoja djece i dvorbe bolesnika, bezobzirno 
ubijaju. Šta više i mrtve vade iz grobnica, da ih obesčaste. 

Ovaj su gradjanski rat u Španjolskoj već godinama spremali 
pokreti, koji su na svojim zastavama napisali bezboštvo. Koji su 
si postavili za cilj uništenje Katoličke Crkve, svega kršćanstva 1 
zvih moralnih i vjerskih vrednota. Na čelu tih pokreta stajali su 
komunisti, koji su smatrali, da je došao čas, da dignu revoluciju u 
katoličkoj zemlji Španjolskoj, pa da onda iz te komunističke tvrdja- 
re mogu svoju bezbožnu misao prenijeti i na afrički kontinenat, da 
tamo unište cvatući kulturni rad Katoličke Crkve u misijama. Baš u 
katoličkoj Španjolskoj htjeli su boljševici“ dati primjer čitavom 
svijetu, kako se preko noći dade srušiti utvrda najstarije katoličke 

kulture i civilizacije i kako tim putem treba poći i u ostalim ka- 
toličkim zemljama, Ali komunisti i ostali bezbošci, hvala Bogu, 
prevarili su se u svojim računima. Posljednji dogadjaji dokaza- 
li su svemu svijetu, da se katolicizam u Španjolskoj neda slomiti 
nikakvom silom. Herojstvo prvih kršćanskih mučenika tu se poka- 
zalo u svem svom sjaju i veličini na tisućama mučenika, koji su da- 
li svoju krv za svete ideale kršćanske kulture i civilizacije. 

Bezbošci su ubijali biskupe i svećenike, redovnike i redov. 
nice, da bi tako zastrašili vjernike, ali su tim svojim krvavim dje- 
fima baš protivno polučili, jer su se iza mučeničke smrti vodja jav- 
ljale tisuće drugih mučenika, koji su se oprli ubijanju, klanju i 
barbarstvu. Komunisti i anarhisti ubijaju goloruke katoličke gra- 
djane i seljake, ali na njihova mjesta stupaju hiljade drugih he- 
roja, mučenika i boraca. Ovdje se obistinila ona Tertulijanova ri- 
Ječ koju je izrekao u vrijeme rimskih progona: «Krv mučenika je 
sjeme kršćana». 

Španjolski primjer je pokazao čitavom svijetu, što je komuni- 
zam i kakva je njegova razorna barbarska sila. Španjolski primjer 
morat će sve narode odvratiti od komunističkoga bezboštva i od 
svih onih stanja, koje možda u dobroj vjeri duže, da se dade pro- 
vesti suradnja za socijalnu obnovu čovječanstva ne na osnovu naun- 
ke katoličke crkve, nego na osnovu nauke materijalističkog mark- 
sizma. 


Hrvatski narod, a u prvom redu hrvatski seljaci, moraju se 
učiti na ovom primjeru i uvidjeti, kako je neistinito sve ono, što 
komunistički agitatori pod raznim oblicima i u raznom  prilika- 
ma potajno i javno pripovijedaju po našim hrvatskim mjestima i 
selima o tobožnjem «komunističkom raju». Hrvaiski seljaci mora- 
ju znati, da danas u Španjolskoj baš seljaci spašavaju svojom 
poštenom borbom staru katoličku kulturu i civilizaciju. Seljaci 
su se stavili na čelo te borbe i oni će izvojevati i pobjedu. 

Španjolski primjer mora otvoriti oči i onima koji ravnaju sud- 
binom naroda, a koji na razne načine priječe blagotvorni rad Ka. 
toličke Crkve; koji njen ugled i utjecaj nastoje što više umanji- 
ti, osobito u katoličkom odgoju mladeži. 

To je lijepo istakao Otac kršćanstva Sv. Otac Papa Pio XI., kad 
ie održao ovih dana govor španjolskim bjeguncima, u kojem je 
prikazao teško stanje katolika u Španjolskoj, pohvalno herojsko 
mučenišivo španjolskih biskupa, svećenika i vjernika, te pred 
čitavim svijetom najoštrije osudio krvava nedjela bezbožaca. On 
je ujedno preporučio svemu katoličkom svijetu molitve za ustraj- 
nost u mučeništvu i borbi španjolskih katolika za prava Božja i 
prava društvenog poredka. Štoviše u svojoj velikoj ljubavi nalo- 
žio je svim katolicima, da prema progoniteljima katolika u Špa- 

njolskoj ne pokazuju mržnju, nego ljubav i da se za njih mole 
nebeskome Ocu, da se u njihove pameti, kako izričito kaže sveti 
Dtac: «Vrati jasno gledanje istine, da se njihova srca otvore k 
telji i bratskom traženju zajedničkog dobra i da se povrate k Ocu 
oji ih željno očekuje i kojemu će biti najsvečaniji čas njihova po: 
rraika». : p 

izvršujući želju vrhovnog glavara i zajedničkog oca svega 
kršćanstva, a potaknut kraj toga toplim i vrućim molbama vjer- 
nika ove nadbiskupije, odredjujem da se ova poslanica pročita 
vjernicima na pjevanoj svetoj misi u nedjelju 27 rujna nakon eva« 
adjelja; zatim da se istog dana zvonjenjem pozovu vjernici posl. 
je podne na blagoslov u crkvu, da se izloži Presveto Otajstvo i 
da se pred izloženim Presvetim Otajstvom izmoli sa čitavim naro- 
dom sveta krunica na nakanu, da milosrdni Bog skrati dane teš- 
ke kušnje u Španjolskoj, a njezinim neprjateljima otvori oči i da. 
de milost obraćenja. Ujedno neka se upozore vjernici, da kroz čitav 
mjesec listopad prigodom listopadskih pobožnosti mole za ovu istu 
nakanu. 

U Zagrebu, dne 20, rujna 1936. 

Br. 88. 


OKRUŽNICA O VOJNI POKORE PROTIV BEZBOŽ- 
NOG KOMUNIZMA 


Br. 82/pr. 
(Katolički List: Zagreb— br. 15. 8. travnja 1937.) 


Casnom kleru i vjernicima nadbiskupije zagrebačke. 


Sveti Otac Pio XII. enciklikom «Divini Redemptoris» ponovno 
je upozorio na strahovitu opasnost, koju bezbožni komunizam 
predstavlja za ljudski rod. Komunizam je u očima sv. Oca «dja- 
volski bič» i «rušilačka kuga» čovječanstva zbog «odvratnih i ne- 
ljudskih načela» koja ispovijeda. Sv. Otac u toj enciklici iznosi nau- 
ku, način širenja i grozne posljedice komunizma i odmah upo- 
zoruje ljude, zašto je do komunizma došlo: «Ne bi bilo ni komu- 
nizma ni socijalizma, da nisu oni koji vladaju narodima prezirali 
nauk i materinske opomene Crkve; mjesto toga oni su htjeli na te- 
melju liberalizma i laicizma stvoriti druge socijalne zgrade, koje su 
prema prijašnjima izgledale moćne i velićanstvene, ali se brzo uvi- 
djelo, da nemaju temelja i da se bijedno ruše jedna za drugom, 
kao što se mora sve, što ne počiva na jedinom ugaonom kamenu, ko- 
ji je Isus Krist.» 

Komunizam je kazna Božnja, što su ljudi prezreli i pogazili 
zakon Božji. Tu se i te kako ispunila ona sv. Pisma: «Grijeh čini 
narode nesretnima.» Ako se pak komunizam promatra u tom duhu, 
kao što i mora da ga promatra čovjek kršćanin, onda lako razumi. 
jemo sv. Oca, kad u istoj enciklici kao jako sredstvo za obranu pro- 
tiv komunizma navodi i pokoru: «Radi toga časna braćo, preporu- 
čujemo da promičete i na najuspješniji način učinite u Vašim bis- 
kupijama duh molitve povezane sa kršćanskom pokorom. Kad su 
apostoli pitali Spasitelja, zašto iz nekog opsjednutog nisu mogli 
istjerati zloga duha, Gospodin im je odgovorio: «Ovaj se rod de- 
mona izgoni samo molitvom i postom.» (Mt. 17. 21.). Takodjer i 
zlo koje muči čovječanstvo neće moći biti pobjedjeno nego općon 
svetom vojnom molitve i pokajanja, Na posebni način “preporučuje- 
mo redovima, muškima'i ženskima, da udvostruče svoje žrtve i mo- 
litve, nebi li od Neba izmolili moćnu potporu Crkvi u današnjim 
borbama, a po moćnom zogovoru Bezgriješne Djevice, one koja je 
jednom zgazila glavu staroj zmiji i koja ostaje uvijek sigurna obra- 
na i nepobjediva Pomoćnica Kršćana.» 

Znademo, da će se ljudi koji su bez vjere nasmijati na ove rije- 
či: «Jer reče luda u svom srcu nema Boga», pa prema tome ne moze 
ni pomoći. I Golijat se rugao Davidu, koji je na njega izišao više 
vjerom u živog Boga, nego li vjerom u svoju snagu. Ali je svršetak 
njihovog dvoboja pokazao, da se «niiko nije uzdao u Gospoda i bio 
posramljen.» (Eecl. 2. 11.) 

Mi kao kršćani katolici moramo da u ovu stvar kao što je pojava 
komunizma promatramo u svijetlu svete vjere. On je, rekosno «kaz- 
na Božja» napose kršćanskim narodima Europe zbog gaženja i pre- 
ziranja zakona Božjega, jer se s pravom može na njih potužiti Gos- 
pod kao nekoć na Izraela: «Mene odbaciše, izvor vode žive, i is- 
kopaše sebi cisterne, koje ne mogu držati vode». (Jerem. 2. 3.). A 
kad čovjek prezre Boga i zakon Božji, koje čudo da se onda poka- 
že rod o kojem govori prorok Ozeja: «Proklinju, lažu, ubijaju, 
kradu i preljub se raširio i jedno prolijevanje krvi slijedi drugo 
(Os. 4. 2.). A što ćemo reći za naše doba? Ne moramo li i mi da 
sa bolom u duši ponovimo sa sv. Pavlom i konstatiramo, da su toli- 
ki ljudi našega vremena—» puni svake nepravde, zlobe, lakomos- 
ti, puni zavisti, ubijstva, svadja, lukavštine, zlaćudnosti, šapta- 
či, klevetnici, bogumrski silnici, naduti oholice, izmišljači zala, 
nepokorni roditeljima, nerazumni, nevjerni, bez srca, okrutni». 
(Rim. 1, 28, 31.) Jednom riječi ponavlja se ono što govori sv. Pis- 
mo za doba Noino: «I zemlja se pokvari pred Bogom i napuni se 
bezakonja». (1. Mos. 6. 11.) Sjetimo se samo grozota u Rusiji, Špa- 
niji, Meksiku, gdje organizirani ateizam ruši propela, slike, kipo- 
ve Krista, Majke Božje i ugodnika Božjih, razvaljuju i pale divne 
umjetničke gradjevine Božjih hramova, pale kuće i na najstraš- 
niji način ubijaju one koji nisu hijeli da «sagnu koljena pred 
Baalom». (Rim. 11. 4.). 


Ovo gaženje zakona Božjega ne može ostati nekažnjeno. Ta 
već je u Starom Zavjetu opomenuo Gospod Izraelce: «Ako zaba- 
cite zakone moje i prezrete naredbe moje, te ne činite što sam na- 
redio, moj zavjet poništite, onda ću i ja vama učiniti ono: naglo 
ću vas pohoditi i siromaštvom i vrućicom, koje će vam oči ugasiti 
i život utrnuti. Uzalud ćete sijati sjeme, jer će ga neprijatelji po- 
jesti. Okrenuti ću lice svoje protiv vas , da vas neprijatelji vaši 
pobjede i podvrgnuti ćete biti onima, koji vas mrze». (3 Mos. 
26 - 25, 17.) A na usta Izaije proroka daje im da biraju: Ako me 
hoćete slušati, uživat ćete dobra zemaljska. Ako li nećete, nego 
me budete izazivali na srdžbu, onda će vas mač istrijebiti, jer us- 
ta Gospodinova progovoriše». (Is. 1, 20. 21.). 

Svi danas stenjemo pod udarcima pravde Božje. Svi želimo da 
se skrate dani kušnje čitavom svijetu. Napose želimo, da naša: uža 
domovina bude poštedjena od ovog «djavolskog biča» i «rušilačke 

kuge» kako sv. Otac naziva. komunizam. Znamo «doduše, da ko- 
munisti nastoje uvjeriti neuke, kako tobože svećenici samo zato 
viču na komunizam, jer se boje za svoje živote i svoj tobožnji 
svršetak. No ti komunisti iako viču samo zato, da, — kako se 
kaže, — opsjene prostotu. Jer to je za savjesne katoličke sveće« 
nike preslabi razlog. Niti su se bojali, niti će se bojati, ako ustreba 
položiti živote za pravdu i istinu. Savjesni katolički svećenici ći 
će uz pomoć Božju, ako ustreba i najgoroj nevolji sramoti usus+ 
ret «radujući se, što su bili smatrani dostojnima, da trpe sramo- 
tu za ime Isusovo», (Act. 5. 14.) po primjeru svetih apostola. Ali 
svako svećeničko srce steže se kad pomisli, koliko duša, otkuplje- 
nih dragocjenom. krvlju Kristovom, juri u propast, zavedeni bez- 
božnim načelima još bezbožnije komunističke nauke. 


I zato hoćemo, koliko je u našim slabim silama, da poslušamo 
glas sv. Oca. Sam nas Gospodin Bog upućuje na to, kako ćemo izbje- 
ći kaznama desnice Njegove, kad govori na usta Jeremije proro- 
ka: «Ako se narod obrati od svoje zloće, onda ću i ja požaliti, zlo, 
koje sam mu kanio učiniti». (Jer. 18. 7.). A na usta Ezekijela pro- 
roka govori: «Ako bezbožnik počne činiti pokoru za grijehe svo- 
je koje je počinio, te obdrži sve moje zapovijedi i čini pravo i 
pravicu, onda će živjeti i neće poginuti». (Ezek . 18. 11.). 

Gospodin Bog odlučio je bio jednom, da uništi Ninivljane zbog 
opačina njihovih. Ali prije toga pokušao je još jednom ne bi li 
se obratili. I gle! Na riječi Jone proroka stanovnici grada zajedno 
sa vladarom u pepelu i kostrijeti prihvatiše se pokore i vratiše se 
s puta zloće na put pravde. I Gospod se smilova, tako da je Jona 
mogao zavapiti Bogu: «Znam ja da si Ti dobar i milosrdan Gospo- 
din, ustrpljiv i obilan smilovanjima, koji zlo oprašta». (Jon. 

Pokora! Ta je riječ nevjernom svijetu gotovo nepoznata. Ali 
upravo zato ima ona da postane sastavni dio našega života, ako 
hoćemo da spasimo sebe i čovječanstvo. 


U vezi s enciklikom sv. Oca protiv komunizma, a u želji, da 
naše vjernike što više potaknemo .na ovo sveto djelo, odredjujem, 
da se u Zagrebu u svim župskim i redovničkim crkvama u dani- 
ma od 21 - 23. svibnja ove godine održi Trodnevnica s propo-, 
vijedima o pokori. Tom prilikom neka se pozovu vjernici, da u 
što većem broju pristupe svetim sakramentima. Na dan 22. svibnja 
u subotu u 10 sati navečer biti će procesija, u kojoj ćemo sliku 
Majke Božje od Kamenitih vratiju prenijeti u katedralu, gdje će 
se održati propovijed i o ponoći služiti sv. misa uz dijeljenje sv. 
Pričesti. Dne 23. svibnja biti će u prvostolnoj crkvi pontifikalna sv. 
misa i propovijed u 9 sati, a popodne u 5 sati propovijed i povra- 
tak slike Majke Božje na Kamenita vrata. Koja ae 

U župama izvan Zagreba neka se u subotu dne 22. svibnja u 
večer održi kod večernjice propovijed, a u nedjelju 23. svibnja 
navečer održi procesija sa slikom Majke Božje. : 

Svemu dušobrižničkom kleru stavljamo na srce, da tokom cijele 
godine nastoje zgodnim načinom u svetim propovijedima poticati 
vjernike ne pokoru naglašujući potrebu zadovoljštine sa strane 
vjernika na tolike opačine i uvrede, što se svakodnevno nanose 
Veličanstvu Božjemu. 


U Zagrebu, dne 31. ožujka 1937. 

Br. 89. 


IZJAVA DRA ALOJZIJA STEPINCA U VEZI S KON- 
KORDATOM 


(Katolički List: br. 7. Zagreb, 17. veljače 1938.) 


. «Povodom posljednih vijesti u vezi s konkordatom, koji su 
javnosti dobro poznati, zamolili su me odlični katolici, da im do- 
pusiim održavanje prosvjednih skupština, na kojima bi cijelo 
pitanje konkordata bilo stavljeno u pravo svijetlo. 


Ja razumijem njihovo nezadoivoljstvo, nagomilano tijekom 

posljednih dvadeset godina, u kojima je Katolička Crkva u kralje- 
vini Jugoslaviji morala podnijeti mnoge neprilike. Znam i to, da 
bi na tim prosvjednim skupštinama hrvatski katolici svi kao jedan 
zasvjedočili još jače svoju ljubav i potpunu privrženost Kat. Crkvi 
i njezinom vrhovnom poglavaru Svelom ocu. Ali je ipak ne želim, 
da se te prosvjedne skupštine održavaju. Cijelom je najme svi- 
jetu jasno, na čijoj strani leži krivnja, što je došlo do nezapamće- 
nih huškanja protiv Kat. Crkve i konkordata. Kraj toga je i vi- 
jeli katolički episkopat rekao prigodom posljednjeg zasjedanja bis- 
kupskih konferencija, što misli o ravnopravnosti katolika u kralje- 
vini Jugoslaviji i o kampanji protiv konkordata. 
. Zato držim da nije vrijeme za prosvjedne skupštine. Zahvalju- 
Jući svim svojim vjernicima za izraze ljubavi i revnosti za povrije- 
djena prava Crkve te opravdane ogorčenosti protiv onih, koji ih 
gaze, molim ih, da uvijek budu u svim pitanjima, koje se tiču 
Crkve, povezani sa svojim crkvenim poglavarstvom duhom molit- 
ve i discipline. 


Tada se ne ćemo trebati plašiti nikakvog huškanja, laži ni 
mržnje, koja se diže protiv Katoličke Crkve. Tako spremni izvo- 
Jevat ćemo konačno slobodu i ravnopravnost Katoličke Crkve u 
Jugoslaviji». 

Br. 90. 


Javna protesna izjava Preuzv. Nadbiskupa dra Alojzi- 
ja Stepinca prigodom lažnih izjava beogradskog ra- 
dija za izbore 11. prosinca 1938. 


(Katolički List: br. 6. Zagreb, 9. veljače 1939.). 


U broju 50. od 15. prosinca prošle godine mi smo u notici 
«Nečuvena mistifikacija» obvijestili naše čitatelje o škandaloznoin 
izvjestaju beogradske radio stanice prigodom glasanja preuzv. Nad- 
biskupa na dan izbora 11 prosinca. Tu smo izrazili zahtjev, da 
vlasti provedu istragu i kazne širitelje ove lažne vijesti. U vezi s 
time, izdao je Peuzv. Nadbiskup izjavu koju danas donosimo, jer 
Dr. Stojadinović nije dozvoljavao ni glasa nužne obrane od klevet- 
ničkih vijesti. Izjava glasi: 

U nedjelju dne 11. prosinca ove godine, na dan parlamen- 
tarnih izbora, kratkotalasna Radio stanica Centralnog Pres- 
biroa Predsedništva Ministarskog saveta javila je, a tu su emi- 
siju prenosile i druge radiostanice u državi, da sam glasovao 
za listu Jugoslavenske Radikalne Zajednice. 

Na moj zahtjev, da tu vijest demantiraju, odgovorili su. 
ponovo istom tvrdnjom. Čekao sam pet dana da odgovorni 
faktori sami, kako to zahtjeva poštenje i pristojnost, de- 
mantiraju tu vijest. 

Budući da toga do danas nisu učinili, to sam prisiljen 
javno izjaviti, da je gornja vijest beogradske kratkotalasne 
Radio stanice Centralnog Presbiroa Predsjedništva Ministar- 
skog Saveta potpuno lažna. 

Savjest mi je nalagala, da glasam za onu listu, koja danas 
representira težnje hrvatskog naroda za pravdom i slobodom, 
na koju imade pravo kao svaki drugi narod. 

To sam i učinio. 

Širenje pak neistine ili teror, dolazili odkuda mu drago, 
neće me nikad prisiliti, da učinim, što se kosi s mojom sav- 
ješću ili da ne izvršim ono, što mi nalaže savjest! 


U Zagrebu, 16. prosinca 1938. 


t ALOJZIJE, nadbiskup zagrebački 


G. Stojadinović je istom punih 5 tjedana nakon toga smalrao 
potrebnim da se u govoru kojega smo donijeli u broju 3. ove godine 
osvrne na ovaj kulturni škandal, za koji je on nosio odgovornost. 
Njegov je odgovor bio tobože zgražanje nad «terorom» koji jei 
nadbiskupu Dru Alojziju Stepincu prijetio, da će demolirati nad- 
biskupski dvor. Dr. Stojadinović je rekao da je: «radio stanica bila 
obmanuta zabunom i lažnom viješću kao da je preužvišeni g. Dr. 
Alojzije Stepinac glasao za našu listu.» Dr. Stojadinović se fari- 
zejski zgražao nad «terorom», koji nije ništa učinio, ali se nije 
zgražao nad svijesno proturenom lažju, koja je mogla izazvati 
nepoželjnu reakciju naroda, To zgražanje prepustio je on cijelom 
kulturnom svijetu, koji je jednodušno osudio umišljenog «vodju» 
i njegove nekulturne metode. Mi se ipak nadamo, da će vlasti ipak 
pozvati na odgovornost sve odgovorne krivce za tu lažnu vijest. 
Barem je sada pravdi put otvoren ! 


T ALOJZIJE, nadbiskup zagrebački 


Br. 91. 


Okružnica br 5214 za pomoć poplavljenima 


(Katolički List: br. 24. Zagreb, 15. lipnja 1989.) 


Pozivljem sve velečasno svećenstvo, da u nedjeliu 
18. lipnja 0. g. pročita narodu ovu moju poslanicu: 


Predragi vjernici! 


Kako je poznato pred kraiko vrijeme je teška vremenska nepo- 
goda snašla neke hrvatske krajeve. Od velikih kiša nabujaše rije- 
ke i potoci i razliše se. Poplavljeno je na tisuće jutara, uništeni 
usjevi, zamuljena trava, pokvarena spremljena hrana, odneseno 
gospodarsko i obrtničko orudje, odronjene zemlje, podrovane, ras- 
klimane, srušene kuće, jednom riječju bijeda i nevolja. 

Naročito postradaše krajevi oko Samobora, Karlovca, Klanjca, 
Ogulina, Gradiške, Mačkovca a i drugdje. Tuga mi se svija oko 
srca kada slušam i mislim o tim strahotama. Duboka sućut duše moje 
prati ove siromašne stradalnike. Vruće se molim Bogu, da skrati i 
ublaži nevolje. 

Predragi vjernici! jedna od najljepših i najvećih zapovijedi 
Gospodina našega Isusa Krista i naše svete vjere jest zapovijed: 
«Ljubi bližnjega!» — I to djelotvorno! Krasne su u tom pogledu i 
riječi svetog Jakoba apostola: «Kao što je tijelo bez duha mrtvo, ta- 
ko je i vjera mrtva bez djela.» Čovjek se djelima opravdava: «Tko 
čini djela bit će blažen u djelima svojim!» Po zapovijedi Gospod- 
njoj i riječima apostolskim dužni smo djelima pomoći čovjeku koji 
je u nevolji, a kamo li ne onima, koji su nam najbliža braća, člano- 
vi hrvatskoga naroda, kojemu svi pripadamo. 

Kršćanska nam dakle ljubav nalaže, da djelima pomognemo 
nastradaloj braći. Stoga vas, predragi vjernici, pozivljem i mo- 
lim, da to učinite, koliko koji može, jedan novčanim sredstvima pa 
i najmanjim prinosom, drugi u žitku ili primanjem djece na preh- 
ranu ili na koji drugi način. Neka to napose učine oni krajevi, koji 
su ostali poštedjeni. Neka je to ujedno njihova zahvala Bogu s 
jedne strane, a s druge kao prošnja, da ih i dalje čuva od takvih 
nepogoda. 

Sakupljanje u crkvama neka se obavi u nedjelju 25 lipnja, 
kako je «Gospodarska Sloga» organizirala pripomoć i na drugim 

stranama hrvatskog drušivenog i prevrednog života, neka se sa- 
kupljeni Prinosi pošalju izravno «Gospodarskoj Slogi» — Zagreb 
Način sakupljanja i odašiljanja neka dogovori župnik s crkvenim 
odborom ili kako preporučuju mjesne prilike. 

«Tko brzo daje, dvostruko daje.» Ovom prilikom još toplo 
stavljam svim vjernicima na srce, da često upravljaju svoje molitve 


Bogu, neka bi po milosrdj j štedi i 
ju svojem poštedio hr I 
ovakvih teških prirodnih se oranilk, zm ARE ma 


U Zagrebu, dne 9. lipnja 1939. 
Alojzije, nadbiskup. 

Br. 92. 


OKRUŽNICA 5339/40 O ZAVJETNOJ KAPELICI U 
LUDBREGU 


(Katolički List: br. 27. Zagreb, 4. srpnja 1940.) 


Kroz stoljeća su sudbinom hrvatskog naroda odlučivali sabo- 
ri. U djelovanju hrvatskih sabora dolazila je uvijek do izražaja duša 
hrvatskog naroda, koja je duboko katolička. Zato su sve važne 
odluke Sabora uvijek bile u skladu s katoličkim životom, mišlje- 
njem i osjećajem hrvatskog naroda, a to je u posebnim nekim his- 
torijskim zgodama dolazilo i do osobitog izražaja u zaključcima 
hrvatskih sabora. 

Medju tim zaključcima ima jedan, koji ima značaj zavjeta, što 
ga je hrvatski sabor u ime hrvatskog naroda učinio Bogu. U godi- 
ni 1739., harala je najme kuga u nekim krajevima Hrvatske. U 
prosincu te godine sastao se hrvatski sabor u tadanjem saborskom 
gradu Varaždinu i zaključio, da će ako Bog odvrati kugu od h:- 
vatskog naroda u zahvalu za to biti podignuta kapelica u čast 
Presvete Krvi Isusove u Ludbregu, gdje se od davnine posebnim 
načinom štuje Presveta Krv Spasiteljeva. To je štovanje Presvete 
Krvi Isusove u Ludbregu, kamo u to ime hrli mnogo hrvatskog 
naroda, hrvatski sabor nazvao «najvećim blagom hrvaiskog Kra- 
ljevstva». 

Bog je uslišao molitve hrvatskog naroda i zavjetnu želju hr- 
vatskog sabora: «Kuga je prestala—!» Ali obećanje, što ga je 
hrvatski sabor tada Bogu za uzvrat dao, ostalo je neizvršeno. To je 
obećanje isprva odgadjano, kako to često biva u ljudskom životu 
i na kraju je na nj posve zaboravljeno, I do dana današnjega —evo 
već preko 200 godina— taj zavjet hrvatskog sabora nije izvršen. 
Naoko se mnogima možda čini taj zavjet neznatnim. Kuge danas u 
Europi više nema, pa zato sebi ne znamo zamisliti, kolika je ona 
nekad bila nesreća harajući nemilice, kuda je stigla. A i gradnja 
jedne kapelice nije velika stvar, pa ako to nije izvršeno, možda 
će netko misliti, da to nije ne znam koliki propust. Ali krivo hi: 
mislio, tko bi tako sudio. Tu se radi o obećanju, koje je u ime 
hrvatskog naroda dano Bogu. Ako pojedinac čovjek učini zavjet 
Bogu, pa ga neizvrši teško griješi. Slično će biti i kad se radi o 
čitavom narodu. 

Nema zastalno nijednoj katolika Hrvata, koji ne bi rekao, da 
ono, što je hrvatski sabor kao predstavnik hrvatskog naroda Bogu 

obećao, mora doista biti i izvršeno. Pa ako je kroz dvjesta godi- 


na ostalo neizvršeno, (a koliko je Božje kazne hrvatski narod mož- 


da i baš radi toga morao u ta dva stoljeća podnijeti!) treba da to 
obećanje bude bar sada što prije izvršeno. 

Za izvršenje tog zavjeta hrvatskog naroda poduzete su od proš- 
le godine prve priprave. Za gradnju zavjetne kapelice u čast Presv. 
Krvi Isusove u Ludbregu, koje je Bogu obećano tim zavjetom hr- 
vaiskog sabora, učinjen je nacrt, te će ta kapelica biti podignuta 
u obliku kapelice Isusova groba, kako ju je bio u Jeruzalemu sa- 
gradio Hrvat fra Bonifacije iz Dubrovnika. Tako ćemo izvršenjem 
tog zavjeta hrvatskog sabora ujedno dobiti u Hrvatskoj i kopiju 
kapelice Spasiteljeva groba i to u historijskom obliku, kakav 
joj je dao jedan Hrvat. Tu se opaža i divan zajednički izražaj i 
vjerska manifestacija narodnog zavjeta i kulturno historijski do- 
kumenat o gradjevini, koja se može ubrojiti medju najslavnije, što 
ih je ikad koji Hrvat u stranom svijetu, u ovom slučaju u Spa- 
siteljevoj domovini, izvršio. 

Da se taj zavjet hrvatskog sabora uzmogne što prije izvršiti 
i kapelica Presvete Krvi Isusove sagraditi, treba pomoći od cije- 
log hrvatskog naroda. Ne radi se o velikoj gradjevini ni o velikoj 
svoti, (možda oko 200 tisuća dinara), pa ako se svagdje po malo 
sabere, svota će biti brzo namaknuta. Do sad su već mnogi prido- 
nijeli po koji obol, ali još nije sabrana ni desetina potrebne 
svote, 

Pozivam dakle velečasno svećenstvo, sva katolička društva i 
pojedince katolike, da učine, štogod bude moguće, za ovu svetu ka- 
toličku i narodnu svrhu, Na prvi dan mjeseca srpnja slavi se spo- 
mendan Presvete Krvi Isusove. Neka dakle, od tog dana cijeli 
mjesec srpanj ove godine bude namjenjen tome, da nas podsje- 
ća na izvršenje zavjeta hrvatskog sabora i da nas potiče, da svaki 
od nas za to pridonese svoj ma i namanji obol. Jedne nedjelje u 
srpnju (kako je u kojem mjestu zgodnije) neka bude u crkvi i iz- 
van crkve organizirana i posebna sabirna akcija u tu svrhu. 

Neka nam ledbi pred očima, da je Bog po tom zavjetu hrvats- 
kog sabora prije dvjesta godina odvratio jedno strahovito zlo, ku- 
gu, od hrvatskog naroda. A Crkva u svojim molitvama stavlja u 
isti red kugu, glad i rat. Danas jedno od tih triju zala, to jest ral 
hara velikim djelom Europe i širi se kao nekada kuga. Izvrše- 
njem zavjeta hrvatskog sabora po kojem je Bog odvratio kugu 
od hrvatskog naroda, ublažit ćemo milosrdje Božje, da čuje i us- 
liši naše vapaje kad s crkvom danas toplije nego ikada molimo: 
«Od kuge, glada i rata, oslobodi nas Gospodine !» 

Stojimo, hvala Bogu,.i pred novim razdobljem, kad će hrvats- 
ki sabor opet odlučivati o sudbini hrvatskog naroda. To novo dje- 

lovanje hrvatskog sabora treba da bude praćeno Božjom: ponaša 
i blagoslovom. A postići ćemo to tim sigurnije, ako izvršimo ne- 
kadanje obaveze hrvatskog sabora prema Bogu. Neka i ta spa 
sa željom, da što prije bude ostvarena vlast hrvatskog sabora, bu- 
de jak poticaj, da omogućimo što većim sudjelovanjem prinosi- 
ma cijelog hrvatskog naroda izvršenje dvjestagodišnjeg zavjeta 
tskog sabora. 
ako Bog neka blagoslovi svako djelo učinjeno u tu svrhu. 
U Zagrebu, dne 26. lipnja 1940. 


ft ALOJZIJE, nadbiskup zagrebački 

Br. 93. 


Okružnica Preuzvišenog Nadbiskupa dra “Alojzija Ste- 
pinca o Katoličkoj Akciji. 


Program Katoličke Akcije u narednoj godini u zagre- 
bačkoj nadbiskupiji 


(Katolički List: br. 45. Zagreb, 7. studenoga 1940.) 


. Prva i glavna zadaća K. A. jest da pomaže spasavati duše. Zato 
njezini članovi, treba da pomažu svećenicima, kojima je Isus povje- 
rio vodstvo u tom poslu. Zadaća je dakle njihova, da nastoje oko to- 
ga, kako bi svi kršćani upoznali dobročinstva Isusove nauke i nje- 
gova Otkupljenja i njima se u što obilnijoj mjeri koristili. Naj- 
ljepšu i najbolju priliku zato imadu članovi KA. u ovoj svetoj 
jubilarnoj godini, Nju je Namjesnik Isusov na zemlji sv. Otac 
Papa dao hrvatskom narodu sada, kad slavi 1300 godišnjicu prvih 
veza sa Svetom Stolicom. 

Rijetka je to povlastica, koja se daje samo u izvanrednim zgo- 
dama ili cijelom katoličkom svijetu ili pojedinim pokrajinama i 
narodima. I ovom je zgodom Sv. Otac pokazao svoju osobiiu lju- 
bav prema hrvatskom narodu, a radi njega i svim katolicima u ci- 
jeloj državi. 

u starom zavjetu se vraćala jubilejska godina svakih 50 godina. 
U toj se godini svatko: 1) vratio svojoj kući i obitelji. : 

2) Svakomu se natrag vratilo sve, što mu je bilo pro- 
dano kao kuća, zemljište. 

3) Opraštali se i izravnavali dugovi. 

4)  Dobivali su slobodu robovi i kažnjenici po zatvorima. 

Izravnavale su se dakle sve krivice i društvene razlike. U No- 
vom Zavjetu sveta Crkva daje jubilejske godine, ali ona nema 
vlasti sile, da poravnava krivice i društvene razlike, ali ona nas 
uvijek potiče, a napose u jubilejskoj godini, da «živimo kao što 
je Isus živio» (Iv, 2. 6.) i da «revno tražimo pravdu, vjeru ljubav, 
ZM B ERI koji prizivlju Gospodina iz čistoga srca». (II. Tim. 

Uvijek nam sv. Crkva daje nebrojene milosti po svetim mi- 
sama, svetim sakramentima, raznim oprostima i blagoslovima. Ali 
u svetoj jubilarnoj godini je njezina lozinka pod kojom nam dije- 
li izvanredne milosti: «Pomirite se s Bobom!» (II. Kor. 5. 20.). 
Sve one blagodati, koje je u Starom Zavjetu davala jubilejska 

godina u socijalnom pogledu, ima da nam donese u duhovnom 
smislu i ova sveta jubilejska godina, koju proživljujemo. ed 29. 
lipnja ove godine do 29. lipnja 1941. Zato neka se: 


1.) svatko vrati, ako je iz nje otišao, u kuću i obitelj, koja je 
njegova po svetom krštenju, kad je postao dijete Božje i baštinik 
kraljevstva nebeskoga. 

2.) svaki neka nastoji, da mu se vrati imetak već stečenih 
zasluga, ako ga je možda po grijehu izgubio. 

3.) svatko neka briše dugove pred Bogom, ako ih je možda 
učinio prestupkom Njegovih zapovijedi, a još ih nije poravnao; 
svatko neka se liši ropstva i sužanjstva djavlova, ako je u nj za- 
pao. 

Jubilejska godina pruža zato osobitu priliku radi toga, jer 
daje svećenicima veće ovlasti u opraštanju grijeha, potiče napo- 
kon na zadovoljštinu i pojedince i cijeli naš narod, i daje što je 
osobito važno jubilejski oprost, koje smo zaslužili za svoje gri- 
jehe i opačine, ako ispunimo uvjete za to. Sam sv. Otac govori o 
tom našem jubil&ju, da je daje zato, «da vjernici u Jugoslaviji ima- 
ju u njemu čvršće. pomagalo za pobožno i kreposno življenje u 
ovim strašnim i teškim danima». 

Veoma je stoga prikladna opomena sv. Pavla: «Gledajte dakle 
pomnjivo, kako ćete živjeti, ne kao nerazumni, nego kao mudri 
i upotrijebite vrijeme, jer su dani zli. Zato ne budite nerazumni, 
nego razumijte, što je volja Gospodnja. (Efež 5. 15 - 17.) Ove 
riječi sv. Pavla neka u prvom redu razumiju članovi Kat. Akcije. 
Vrijeme je sada pogodno, da se što više vjernika privede svetim 
sakramentima i zadobije jubilejsko oproštenje. To je polje rada 
KA u ovoj jubilejskoj godini. Prilika je, da svi članovi hrvatskog 
naroda svetim sakramentima i postignutim jubilejskim oprošte- 
njem dadu što veću zadovoljštinu Gospodinu za sve Njemu nane- 
sene uvrede, nebi li tako otklonili od našega naroda ovu sveopću 
krizu i pogibao, koja prolazi svijetom, a izmolili mir i slobodu. 

Članovi KA neka u' tom pomažu dušobražnicima, da se što vi- 
še vjernika okoristi ovom jubilejskom povlasticom, naročito kod 
javnih i zajedničkih pobožnosti, koje će se u to ime u pojedinim 
župama obavljati, Takove su pobožnosti osobito podesne, da se 
zajedničkom pokorom izmole izvorene milosti cijelom narodu. Dio- 
nici tih jubilejskih oproštenja stvorit će na neki način veliku ju- 
bilejsku zajednicu hrvatskog naroda. Kamo sreće da bi svi po- 
jedinci postali dionici te svete zajednice. Društva KA će živo nas- 
tojati, da se to zaista postigne, jubilejska godina je dakle veo- 
ma prikladno vrijeme, da poslušamo poziv Božji: «Uklonite zle 
misli ispred svojih očiju, prestanite naopako živjeti. Naučite: se 

dobro raditi , tražite pravicu, pomozite progonjene, priuštite prav- 


du siromašnima, branite udovice.» — «Zatim Pristupite i potužite . 


se na mene, ako vas ne uslišam, govori Gospodin.» (Iz. 1, 16 - 18.) 
U Zagrebu na dan Krista Kralja 29. XI. 1940. 


Alojzije, nadbiskup. 

Br. 94. 


Okružnica br 5032/1944 | 


KOLONIZACIJA IZBJEGLICA IZ DALMACIJE 


(Katolički List: br. 26. Zagreb, 29. lipnja 1944.). 


Radi ratnih neprilika u Dalmaciji moralo je ovih dana više de- 
setaka tisuća ljudi napustiti svoje domove i sklonuti se u sigurnije 
krajeve. Mnogi od tih nesretnika ostali su preko noći bez kuće i ku- 
ćišta, izgubili su svu svoju imovinu. Spasili su samo goli život. Me- 
dju tim izbjeglicama imade muževa, žena, djece, a i čitavih obi- 
telji. Potrebno je, da toj našoj braći, koja su ostala bez svega svoga, 
pružimo pomoć i da ih privremeno prime pod svoje krovove oni, ko- 
ji su do sada bili poštedjeni od takve nesreće. Imajmo pred očima, 
da ratne strahote mogu svakoga od nas zahvatiti, Ako smo mi 
drugima u nevolji pomogli, možemo računati, da će i nama dobri 
ljudi pomoći, ako bi nas zadesila slična nevolja, od koje neka nas 
Gospodin sačuva. 

Vjernici mnogih župa prostrane naše nadbiskupije već su do sada 
dobro shvatili svoju kršćansku dužnost. Mnogi su se upravo natje- 
cali u iskazivanju ljubavi prema siromašnoj djeci. Primali su ih u 
svoje domove i brinuli su se za njih kao za svoju rodjenu djecu. 
Gospodin će to obilno naplatiti. Ratne neprilike traže od nas sve 
veće žrive. Pokažimo i sada da razumijemo zapovijed Kristovu o 
ljubavi prema bližnjemu, te primimo svoje izbjeglice pod svoje kro- 
vove i svojom bratskom ljubavi ublažimo njihove muke i boli. 

Budući da medju ovim izbjeglicama imade dosta ljudi, koji su 
sposobni za svaki posao, radi nestašice radne snage dobro će doći 
mnogim gospodarima kod pospodarskih poslova. 

Pozivam sve dušobrižno svećenstvo, čim primi ovu okružnicu, 
da odmah bilo preko propovijedaonice, bilo kojim drugim zgod- 
nim načinom pozove sve svoje vjernike, da se odmah jave oni gos- 
podari, koji bi mogli primiti kojega od tih izbjeglica. U koliko bi 
došle cijele obitelji, mogu se iste razdijeliti medju više susjednih 
gospodara. Za odijelo u koliko bude potrebno, pobrinut će se Mi- 
nistarstvo skrbi. Čim se sakupe podaci o smještaju izbjeglica, neka 
se to odmah prijavi središnjici Karitasa, odjel za izbjeglice, Za- 

greb, Vlaška ulica 38. To treba učiniti što hitnije, jer ti izbjeglice 


već putuju prema Zagrebu. 


U Zagrebu, dne 23, lipnja 1944. 
Alojzije, v r. nadbiskup 

Br. 95. 


POSLANICA O POUZDANJU U BOGA U OVIM 
STRAŠNIM VREMENIMA, KOJA PROŽIVLJUJE- 
Mo! 


(Katolički List: br. 5. Zagreb, 1. veljače 1945.). 


Alojzije po milosrdju Božjem i Svete Stolice milosti, 
nadbiskup zagrebački, svima svojim vjernicima mi- 
lost i mir od Boga, Oca našega i Gospodina Isusa 
Krista! 


Dragi vjernici ! 


Ušli smo u sedmu kalendarsku godinu strašnega drugoga svjel- 
skoga rata, koji po svojem obsegu, po svojim grozotama i po svo- 
jim ciljevima nadilazi sve ratove poznate u povijesti 
čovječanstva. Stoga se ne čudimo puno, da su toliki ljudi 
klonuli duhom, a pogdjekoji čak sami obračunali sa svojim živo- 
tom, ne snalezeći se više u strašnom vrtlogu života. Ponestalo je 
najme vjere u mnogim dušama, a u mnogim drugim vrlo oslabila 
vjera u osobnoga Boga Stvoritelja svijeta. 

Ima tomu više razloga. Knjiga Mudrosti u Svetom Pismu saže- 
la je ponajglavnije u riječi: «Naopake misli odvajaju od Boga i 


. kušana svemoć odbija od sebe ludjake. Jer u dušu, koja misli na 


zlo, ne uvraća se mudrost, u tijelu, što se predaje grijehu, nikada 
ne uzima stana. Jer od lažnosti bježi sveti duh stege ; od ludih misli 
drži se daleko, i kad se približi nepravda, biva izagnan ». (Mudr. 1. 
3. -5.). 

Jedan dakle, od velikih uzroka, da je oslabila vjera u Boga 
u tolikim dušama, je oholost. To je podpuno u skladu s poznatom 
rečenicom, da glupost i oholost rastu na istom stablu. Stoga je la- 
ko razumjeti činjenicu, da su istinski učeni ljudi redovito puni 
žive vjere u Boga Stvoritelja svijeta, a umišljene veličine preziru 
Boga, da se ispune riječi Svetoga Pisma: «Već je mnoge radoznalost 
dovela u zabludu i zla je mudrost prevarila njihovu razboritost!» 
(Sid, 3. 24.): 

A kad se čovjek prevari u razumu, onda nije dalek put ni do 
prevare volje, to jest do opaka života. Veli najme lijepo papa Leon 

XLII.: «Budući da leži u naravi čovjeka, da u svojim činima uzima 
razum za vodju, to zabluda razuma povlači za sobom lako pogriješ- 
ku volje; i tako se dogadja, da kriva mišljenja, koje imaju svoje 
sjedište u razumu utječu na ljudske čine i pokvare ih. 1!» (Enciklika - 
«Aeterni Patris.») A ništa tako ne odvodi čovjeka od Boga kao opa- 
ki život. To je posve razumljivo. Svijetlo se sunca krazno odrazuje u 
bistroj vodi, dok u mutnoj i zaprljanoj nikako. Tako i čovjek, koji 
je čista života, rado traži Boga, kao Onoga, koji će ga jednom na- 
graditi za njegova dobra djela. Opaki pak čovjek ne voli slušati 
o Bogu ili Ga čak mrzi, jer zna, da mu valja jednom polagati ra- 
čun za zla djela svoga života. Čovjek pokvarena života sličan je ni- 
jemoj životinji, jer trči za prolaznim zemaljskim užicima, umjesto 
da se brine za neprolazna vječna dobra, koja je Bog obećao onima, 


koji Njega ljube. 


I tako dok se je današnji čovjek okrenuo od Boga, obratio se 
stvorovima, ispunile su se riječi Svetog Augustina: «Mnogi su postali 
lude, jer su samo sebe smatrali mudrima.» Ta kud ćete veće lu- 
dosti, nego li kad današnji čovjek ponavlja riječi staroga bez- 
božnika: «Jer smo postali slučajno i kasnije ćemo biti kao da nas 
nije bilo, jer je para dah našega nosa, mišljenje iskra pri udaranju 
našega srca, Ugasi li se ono, tijelo postaje pepeo, i duh se raspline 
kao tanak zrak... Zato dodjite! Uživajmo dobra, što su tu! Revno se 
okoristimo svijetom u mladosti.» (Mudr. 2. 2.6.). 


Sve je dakle mišljenje i htijenje današnjega čovjeka upereno 
na zgrtanje blaga, na putene užitke, na raznovrsne zabave i pijan- 
ke kraj ove strahovite ozbiljnosti vremena, u kojem živimo. Čov- 
ječanstvo naših dana sliči čovječanstvu prije općeg potopa u kojem 
govori Isus Krist, proričući o svršetku svijeta: «Kao što je bilo u 
dane Noino, tako će biti, kada dodje Sin čovječji. Jer kao što su 
u dane pred potopom jeli i pili, ženili se i udavali do onoga dana, 


kad Noe udje u kovčeg i ne opaziše dok ne dodje potop i sve od- 
nese», (Mt. 24. 37 . 39.). 


Kad gledamo, kako se danas veliki gradovi ruše u prah i pe- 
peo, kako ih sažiže strašan oganj, iko da se ne sjeti sudbine Sodo- 
me i Gomore, koju je istrijebio oganj s neba radi njihovih protu- 
prirodnih opačina. I kad gledamo toliku zbrku pojmova u današ- 
njem svijetu, tko da se ne sjeti onoga čovječanstva, koje je gradi- 
lo babilonski toranj, zaboravivši, da se odredbe Gospodnje ne mo- 
gu nikada nekažnjeno prestupiti, 


Današnji je čovjek pošao sličnim putem. Umjesto da živi u 


prekrasnoj gradjevini, koju je sazdala ruka premudroga i dobro- 
ga Boga na temelju deset zapovjedi Božjih i beskrajna ljubav 

Njegova, koja se očitovala u Evandjelju, što ga je Isus Krist do- 
nio na svijet, ljudi naših dana nisu zadovoljni time, nego hoće 
svojim rukama stvoriti novi dom, novu babilonsku kulu sazdanu 
na labavom temelju ljudskih strasti, zabluda uma i zabluda volje. 


MALODUŠNOST DOBRIH VJERNIKA 


Uslijed opće pokvarenosti, a pokraj tolikih nesreća, sa su 
se survale na čovječanstvo, nije nikakvo čudo, da su klonuli . 
i mnogi vjernici. I oni se danas u čudu Pitaju, zašto tolike strahote 
u svijetu? Ne mogu razumjeti, zašto moraju jednako trpjeti i e 
vedni i nepravedni Da li je Bog uopće u stanju obuzdati škoda 
više sva ova zla i uspostaviti opet kršćanski poredak na zemlji? 
Slične su se misli nametanje i pobožnom psalmisti, kada je na- 
rod izraelski bio u babilonskom sužanjstvu, a protivnici im se ra- 
gali pitajući: «Gdje je Bog Njihov?» (Ps. 113. 2.). za 

Činjenica je da su ove strašne nevolje veliko dobročinstvo 
Božje. Znam da će se mnogi začuditi, kada čuju te riječi. Zar je do- 
bročinstvo Bože, hiljade popaljenih kuća, porušenih mostova, 
uništenih javnih zgrada, osiromašenih obitelji, ostavljene djece, 
poubijanih ljudi? Za onoga, koji sve stvari gleda samo tjelesnim 
očima, to svakako nije nikakvo dobročinstvo nego strašna nesre- 
ća. Ali za čovjeka, koji sve stvari gleda očima vjere, sadašnja 
zla su doista veliko dobročinstvo Božje. Kad bi kojemu vinogra- 
daru tuča uništila vinograd, bila bi ludost govoriti mu o nekom 
dobročinstvu. Ali kad bi tuča, koja uništi njegov vinograd, bila 
od čistog zlata, ne bi to sigurno smatrao nesrećom nego velikim 
dobitkom, jer bi tvarna šteta bila dvostruko naplaćena vrijednoš- 
ću zlata. To je dobro razumio sveti Pavao Apostol, kada kraj svih 
patnja, koje su ga stizavale govori: «Napunio sam se utjehe; izo- 
bilan sam radosti posred sve nevolje naše». (II. Kor. 7. 4.). Tako i 
sadašnja zla nisu za pravoga kršćanina nesreće nego lijek u ruci 
Božjoj, kojim se Bog služi, da nas izbavi od pravoga zla. Ta se 
nas nije Isus Krist učio moliti: «Oče naš, koji jesi na nebesima I» 
(Mt. 6. 9.), A za pravoga oca koji uistinu ljubi svoje dijete, zapi- 
sao je sam Bog Duh Sveti: «Tko štedi šibu, ne ljubi sina svojega, a 
iko ga ljubi, kara ga za vremena». (Prič. 13. 14.). A nas dakle sve 
kara Otac nebeski ovim strašnim ratom, jer nas iskreno ljubi. 


BOG KAŽNJAVA GRIJEŠNIKE, DA IH OBRATI NA PRAVI PUT 


Mnogi je čovjek posve zaboravio, koji je cilj i svrha njegova 
života na zemlji. A kada ne bi bilo nevolja i jada, «kakvi su sada 
snašli čovječanstvo, mnogi se nebi nikada više obratili k Bogu». 

Možda bi im nekoliko godina išlo dobro na zemlji, ali bi zato 
trpjeli kroz svu vječnost. Bog ih želi izbaviti po ovim ieškim ne- 
voljama. Čuli ste već toliko puta onu priču o rasipnom sinu. Dok 
god je bilo novca u džepu, nije mu bilo ni na kraj pameti, da se 
popravi i vrati poštenom životu u kući svoga oca. Tekar onda, kad 
je nastupila strašna glad, i on nije imao šta jesti, nego je uzimao 
koštice, kojima su se hranile svinje, otvorile su mu se oči. Tekar 
onda lupio je šakom u prsa i vrativši se k ocu skrušeno priznao: 
«Oče, sagriješih nebu i Tebi; nisam više dostojan zvati se sinom 
ivojim». (Luk. 15. 21.). 

Sigurno je da su strašna zla, koja su snašla čovječanstvo vrie 
bolna operacija, ali je sigurno i to, da mnogo ljudi ne bi više 
nikada našlo put k Bogu Ocu nebeskome, da se ne hrane zlima, 
koje ih ćine bijednijima od životinja. 


BOG PRIPUŠTA, DA NEVOLJE STIGNU PRAVEDNIKE 


Što mislite zašto? Sigurno ne, da ih upropasti, nego da ih is- 
kuša. Prije nego udari jaka bura, ne može se nikada znati, da li 
je korijenje stabla čvrsto ili ne, Jednako tako prije nego navale ne- 
volje, ne može se reći, da li čovjek više ljubi Boga ili stvorenja, 
kojih se mora u patnjama odreći na ovaj ili onaj način. Job je 
bio bez sumnje svet čovjek, jer ga Sveto Pismo zove pravednikom. 
Ali njegova je svetost i veličina došla do izražaja tek onda, kada 
je bez mrmljanja i prigovaranja primio iz ruke Božje strašne 
udarce izgubivši svu djecu i sav imetak, pa i samo tjelesno zdrav- 
lje. Pljeva se ne može lučiti od pšenice nego li duvanjem vjetra. 
A mirisave biljke pokazuju svoj miris najbolje onda, kas se malo 
zgnječe medju prstima. Oni dakle, koji živu u miru s Bogom, pa ih 
ipak stižu nevolje kao i druge ljude, ne smiju mrmljati ili zdva- 
jati, nego sa zahvalnošću primati sve ove udarce iz ruke Božje, te 
njima odslužiti tolike vremenite kazne govoreći sa Svetim Augus- 
tinom: «Gospodine, ovdje na zemlji pali i reži, samo me pošte- 
di u vječnosti». 

Nevolja sadašnjih dana čisti pravednike od nesavršenosti. Vi- 
nogradar mora svake godine obrezivati vinograd, ako hoće da mu do- 
nese rod. I što je vinograd plemenitiji, tim ga pomnije obrezuje. 
Gospodin Bog je vinogradar, a mi smo vonograd N, jegov. Praved- 
nici su najplemenija loza. Zato ju Božji vinogradar brižno obre- 
zuje oštrim nožem jada i nevolja, kakve sada proživljavamo. Sa- 
dašnje nevolje umnažaju našu snagu. Jer, da željezo postane tvrdo, 
mora se po njemu udarati čekićem bez milosrdja. Sadašnje ne- 
volje umnažaju u pravednicima ljubav Božju. «Ide im», veli Sve- 

ti Franjo Saleški, «nekako slično kao i Noinoj barci. Šlo su se 
wiše dizali valovi, više se dizala i njegova barka». Sadašnje nevo- 
lje umnažaju zahvalnost prema Bogu, koja je jedna od prvih 
naših dužnosti, Jer tek onda, kad čovjek sve izgubi, tek onda pos- 
tane svijestan, koliko je dobro primao od Boga. Sadašnje nevolje 
umnažaju poniznost pravednika, koji mora danas trpjeti od stra- 
ne opakih i pokvarenih ljudi premnoge nepravde i poniženja. One 
umnažaju revnost u molitvi. Nikada nisu apostoli tako skrušeno 
molili, kao onda, kada je oluja zaprijetila potopom ladjici, u 
kojoj su se nalazili. Svi su kao jedan čovjek povikal;: «Gospode 
spasi nas, izgibosmo». (Mi. 8. 25.). Boli i nevolje čuvaju praved- 
nika da se ne pokvari. Gospodin Bog čini s njima slično, što i lju- 
di s ribom. Ako ju hoće sačuvati, onda ju moraju dobro posoliti. 
Kolikogod ovaj ili onaj čudno gledao nevolje i nesreće, koje sti- 
žu pravednika, često doprinose i njegovoj zemaljskoj sreći. Pra- 
vedniku Jobu bilo je sve uništeno, tako da mu se i žena rugala 1 
prijatelji, što se toliko uzdao u Boga. A što kaže Sveto Pismo? «I 
Gospod preokrenu sudbinu Jobovu! Dvostruko dade Jobu opet 
sve, što je posjedovao». (Job. 42. 10.). 

Konačno što je najvažnije, ovaj će zemaljski život ipak brzo 
proći. Jadi i nevolje, koje danas moraju podnositi i dobri ljudi, 
služit će im, da sigurnije postignu vječno blaženstvo. Mnogi su da- 
nas slični onom Lazaru iz Evandjelja, koji je toliko bio bijedan, 
da mu ljudi nisu htjeli priuštiti ni mrvice, što su padale sa stola 
nekog bogataša. Što više i «psi su dolazili i lizali rane njegove». 
(Luk. 16. 21.). Ali je baš po tim nevoljama bio toliko proslavljen 
na nebu. Neka dakle, svi oni dobri ljudi, koji danas toliko trpe, 
drže na umu riječi svetog Pavla Apostola: «I znamo, da onima, koji 
ljube Boga, sve zajedno pomaže na dobro». (Rim. 8. 28.). 


BOG KAŽNJAVA I ČITAVE NARODE 


Kao što je svaki stvor, tako su i pojedini narodi i svi narodi 
zajedno podpuno ovisni o Bogu jer: «malo i veliko stvorio je 
On», (Mudr. 6. 8.). Zato su i narodi dužni, da daju Bogu čast, A 
kad tamo dogadja se protivno. I mi eto možemo nažalost 
govoriti o «Posebnim našim grijesima kao što je bijela kuga, pa 
bogumrska psovka i kletva, koja tako strašno vrijedja dostojans- 
tvo Božje». Kad dakle gledamo, kako je teško pogodila ruka Bož- 
ja naš hrvatski narod, nemojmo se čuditi, nego se ponizimo pred 
silnom rukom Božjom. Ta za Gospodina stoji pisano: «Ljubiš sve 
što postoji i ne mrziš ništa od onoga, što si stvorio. Jer da si bio 
što mrzio, ne bi onda to stvorio.» (Mudr. 11. 24.). 

Stoga vjerujemo, da dragi Bog po ovim nevoljama, koje je 
poslao na našu domovinu, želi najbolje našemu narodu. Kao što 
stablo u voćnjaku nakon zime opet procvate, prolista i donese obi- 
lati plod, tako vjerujemo, da će po beskrajnjoj dobroti Božjoj sve 
ove nevolje biti podloga procvatu i sreći i blagostanju naše domo- 
vine. 


ŠTO SU NEVOLJE VEĆE, TO ČVRŠĆE MORA BITI NAŠE 
POUZDANJE U BOGA 


Katastrofa, koja je zadesila čovječanstvo, tako je velika po 
svom obsegu, da su mnogi inače dobri vjernici, posve zbunjeni, i da 
se u njihovim dušama i protiv njihove volje javlja sumnja, može li 
Bog obuzdati ovakva zla, kakva ne pamti do sada povijest roda ljud. 
skoga. Kad bi mi, dragi moji vjernici, svijesno sumnjali o tome, 
onda bi nanijeli tešku uvredu neizmjernom veličansivu Božjem, Baš 
ove strašne nevolje dokazuju, a budućnost će dokazati još bolje, da 
je Gospodin Bog absolutni gospodar svega zbivanja na zemlji, i da 
ništa upravo ništa, nije kadro oteti se Njegovoj Božanskoj vlasti. 
Znate li, što govori za Njega Knjiga Mudrosti: «Jer Ti si u stanju 
djelom pokazati veliku moć svoju. Tko se može oprijeti snazi mišice 
Tvoje. Jer kao prašak na zemlji sav je svijet pred Tobom kao kap 
rose, koja ujutro padne na zemlju.» (Mudr. 11. 21.). 

A Sveti Izaija prorok pita: «Tko je šakom izmjerio mora i mje- 
ru neba pedljom? Tko je u korito nasuo prah zemaljski, gore iz- 
mjerio na mjerila, bregove na poteg njihov? Tko je upravljao Duh 
Gospodnji, tko ga je upućivao kao savjetnik? S kim je imao vijeće, 
da mu je dao razboritost, da ga je naučio putu pravice, doveo ga do 
spoznaje i pokazao put razbora? Eto narodi su kao kap iz suda, kao 
prašak na mjerilima broje se! Eto, otoci su mu kao zrno pijeska, 
što ga podigne. Svi su narodi kao ništa pred Njim. On ih drži za 
ništa i ništave. S kim ćete izjednačiti Boga, što ćete uz Njega sta- 
viti kao priliku?» (Iz. 40. 12 -18.). 

Kad dakle takav kormilar upravlja sudbinom roda ljudskoga, 
pojedinih naroda i svakog pojedinog čovjeka, ne mora li naše pouz- 
danje u Gospodina Boga na nebesima biti neograničeno? Kako su 
dakle smiješni oni ljudi, koji mrmljaju i prigovaraju, umjesto da 
se ponizno poklone pred svetim odlikama Svemogućega Boga! Pu- 
no je bolje učinio onaj Bogom nadahnuti pjesnik u Svetom Pis- 
mu, kad govori: «K Tebi podižem oči svoje, koji prebivaš na nebe- 
sima, kao što su oči sluga upravljene k rukama gospodara njihovih, 

kao što su oči sluškinje upravljene k rukama gospodarice njezine, 
tako su oči naše uprite ka Gospodu Bogu našemu, dok nam se ne 
smiluje». (Ps. 122. 1. -2.). 


MORAMO SE UFATI DA ĆE NAM SE SMILOVATI, JER JE BES- 
KRAJNO DOBAR I MILOSRDAN 


Mi kao ograničena bića sve mjerimo sitnim ljudskim mjerilimu. 
Tako i Božju dobrotu i milosrdje. Čovjek je dobar od danas do 
sutra. Ali i Božja dobrota i milosrdje nemaju granica. Ne znate li, 
što govori gospodin Isus Krist: «Ako netko od vas zamoli svoga oca 
za kruh, dadne. li mu možda onda kamen? I ako zamoli ribu, dad- 
ne li mu mjesto ribe zmiju? Ili ako zamoli jaje, dadne li mu onda 
štipavca? Kad dakle vi koji ste zli, znate svojoj djeci davati dobre 
darove, koliko će više nebeski otac dati Duha Svetoga onima, koji 
ga mole za to. 1!» (Luk. 11. 11.) A ako nam daje duhovna dobra, ko- 
ja su mnogo vrijednija, kako bi nam onda uskratio ono, što je pu- 
no manje vrijedno, zemaljska dobra, potrebna za živoi? Na klo- 
nimo dakle duhom, nego radije hvalimo Gospodina, kako nas opo- 
minje kralj David: «Hvalite Gospoda! Jer je dobar, jer milost 
Njegova traje do vijeka. (I. Dnev. 16. 34.) Milosrdje Njegovo traje i 
sada u ovim teškim nevoljama, koje naš ograničeni um smatra naj- 
većom nesrećom, ali iz kojih će Božja mudrosti izvesti sasvim 
sigurno naše najveće dobro. 


BOŽJA MUDROST JE ČVRSTA PODLOGA NAŠEGA UFANJA 
U SADAŠNJIM NEVOLJAMA 


Svima vam je dobro poznata povijest egipatskog Josipa, Na ljud- 
sku sudeći, bila je za njega strašna nesreća, kada su ga zavidna bra- 
ća prodala kao roba u Egipat. Mnogo je prepatio taj pravednik kao 
rob u kući Putifarovoj. Ali sve je konačno svršilo na veliko dobro 
njegovo i njegove braće, kojima reče, kad im se otkrio: «Ne ko- 
rite sebe za to, što me prodadoste ovamo; jer Bog me je poslao 
pred vama, da vas uzdrži na životu!» (Mojs. 45. 5.). Možemo li da. 
kle mi sumnjati, da bi u sadašnjoj strašnoj oluji moglo nešto izmaći 
Božjoj moći i mudrosti, kad stoji pisano: «Velika je mudrost Gos- 
podnja. On je jak moću i vidi sve!» (Sis. 15. 18.). Nijedan se raz- 
borit čovjek ne usudjuje prigovarati vješiome majstoru, koji u 

svojoj radionici izradjuje svoju umjeininu. A kako tek nerazbori- 
to čine oni ljudi, koji podvrgavaju kritici Božju upravu svijeta i 
žale se za sadanje nevolje, kao da Bog nezna za njih i kao da iz 
njih ne može izvući najveće dobro za pojedince i narode, kao što 
je iz nesreće Josipove izvukao ne samo veliku korist, nego upravo 
spas njegov i njegove obitelji, koja bi bila pomrla od glada, da on 
nije bio pravodobno prodan u Egipat. 

Mnogo ćemo bolje dakle učiniti, da umjesto kritiziranja pad- 
nemo na koljena, te sa Svetim Pavlom Apostolom se poklonimo 
mudrosti Božjoj u punom pouzdanju srca i duše: «O dubino bo- 
gatstva u mudrosti i znanja Božjega! Kako su nedokučivi sudovi 
Njegovi i neistraživi putevi Njegovi. Jer tko je upoznao smisao Gos- 
podnji? Ili tko mu je bio savjetnik? Ili tko mu je što prije dao, 
da mu se uzvrati? Jer je sve od Njega i po Njemu i u Njemu. Nje- 
mu slava uvijeke». (Rim. 11. 33 - 36.) 


PREDPPOSTAVKA PAK NAŠEGA  UFANJA IMA BITI 
POPRAVAK ŽIVOTA 


Ljudski rod potonuo je danas u grijesima i opačinama. Ne može- 
mo bolje reći ni za naš narod. Koliko se strašnih psovka sasulo 
samo minule godine na Boga i presvetu Bogorodicu iz ustiju hr- 
vatskih sinova! Koliko se je griješilo protiv šeste zapovijedi Bož- 
je! Koliko se je griješilo protiv bračne vjernosti, koliko se je gri- 
ješilo pijanstvom, klevetama, ogovorima, nemarom za svetkova- 
nje dana Gospodnjega, za primanje sakramenata, koliko je poči- 
njeno kradja, ubojstva i otimačina. 

Kad se svega sjetimo i nehotice nam dolaze na um riječi Da- 
vidove: «Spasi me Bože, jer dodjoše vode sve do duše moje. Pro- 
padam u dubokom glibu, gdje nema dna. Tonem moru u dubine i 
oluja me potapa!» (Ps. 68. 18.). Gospodin Bog je spreman pomoći. 
Ali nas ujedno opominje, što od nas traži i očekuje, kad čitamo u 
Svetom Pismu: «Da sam nosio i svom srcu bezakonje nikad me ne 
bi uslišio Svemogući» Ps. 65. 18.). Moramo dakle stvoriti čvrstu 
odluku u duši, da ćemo prekinuti sa starim griješnim životom i slu- 
žiti mu u buduće «u pravdi i svetosti istinitoj!» (Ef, 4. 24.). 

Ona velika griješnica Magdalena bila je uslišana onaj čas, kad 
je raskajana pala do nogu Isusovih i počela ih zalijevati svojim 
suzama pokajnicama i otirati kosom svojom. Čim je kralj David 
priznao svoj teški grijeh preljuba i ubojstvo svog najboljeg voj- 
nika Urije, «već mu prorok najavljuje utješnu stvar: I Gospod je 
Tebi oprostio grijeh Tvoj. Ne ćeš umrijeti!» (II. Kraj. 12. 13.). 
Tek što je razbojnik na križu izustio riječi: «Gospodine, sjeti me 

se kad dodješ u kraljevstvo svoje», već čuje utješne riječi od Krista 
Gospodina: «Zaista ti kažem još danas bit ćeš samnom u raju!» 
(Luk. 23. 42.) Carinik Zakej izustio je skrušenim srcem riječi: 
«Evo polovicu svoga imanja, Gospodine, dajem siromasima, i ako 
sam koga u čemu prevario vraćam četverostruko». 1 odmah mu 
Isus Krist odgovara: «Danas dodje spasenje kući ovoj!» (Iv. 2. 
13.). Sveti Petar plakao je gorko, što je zatajio Isusa, a Gospodin 
ga malo iza toga postavlja za vrhovnog glavara svoje Crkve. 


Sve dakle sada ovisi samo o nama, predragi vjernici, hoće li 
skratiti dane kušnje ili ne. On iraži od nas obraćenje i iskreni 
popravak života, Poslušajte, dakle, glas prorokov, koji opomi- 
nje: «Obratite se Gospodu Bogu svojemu! Jer je on milostiv i 
milosrdan, dugoirpan i bogai milosrdjem i požali nesreću». (Sir. 
3. 8.). ' 

Koliko smo puta mi u prošloj godini pozivali na pokoru, oba- 
vljali pokorničke procesije. Pa ipak se mnogi još uvijek ne po- 
pravljaju, nego nastavljaju živjeti kao i prije. misleći: ima vre- 
mena! A to baš hoće djavao. 5 pravom sioga kažu, da je pui u 
pakao poplodjen samim dobrim odlukama, koje se nikada ne izve- 
du. Baš onako, kako što su i suvremenici palrijarhe Noe griješi- 
li dalje, dok nije jednog dana navalila voda i potopila sve osim pra- 
vednika Noe i njegove obitelji. «Ne oklijevaj», opominje nas Sve- 
to Pismo, «ne oklijevaj obraiiii se k Bogu! Ne zavlači od dana do 
dana! Jer iznenada provali gnjev Gospodnji i ti ćeš biti ugrab- 
ljen u dan plaće.» (Ps. 101. 9.). To je dobro razumio veliki nau- 
čitelj Crkve Sveti Augustin, pa zato ovako opominje kršćane: «Ve- 
liš od sutra ću pobožno živjeti. Ali čuj Bog ti je obećao oproštenje, 
no suirušnjeg dana ti nije obećao. Ako si do sada zlo živio, poč- 
ni još danas dobar život.» (S, Greg. Hom. H in Er. Epiph.) Kol; - 
ko bi jada prištedjeli sebi i svojoj domovini, kad bi svi ovo dobro 
shvatiti i uzeli si k srcu. Ta zašto baš čovjek mora biti najgori 
medju svim stvorenjima? O, koliko nas mora boljeti taj nehaj 
prema Bogu u današnjem svijetu, kad se sjetimo onih lijepih _ri- 
ječi Svetog Grgura Pape u propovijedi na blagdan Sveta Tri Kra- 
lja: «Sve su stvari posvjedočile, da je njihov Stvoritelj došao na 
svijet. Priznala su ga nebesa, jer odmah šalju zvijezdu. Priznalo 
ga je more, jer pod njegovim nogama postaje kao cesta. Priznala 
ga je zemlja, jer se prigodom njegove smrti trese. Priznalo ga je: 
sunce, jer sakriva zrake svoga svijetla (na Golgoti). Priznalo ga je 
kamenje i stijenje, jer se prigodom njegove smrti raspucalo. Priz- 
nalo ga je podzemlje, jer je tom zgodom vratilo mrive, koje 
je sakrivalo» (Ef. 9. 22.). Jedino ga nijesu priznali nevjerni Zi. 
dovi, koje je bio obdario tolikim dobročinstvima. A isto tako ne će 
da ga priznadu pravim kršćanskim životom danas toliki ljudi, koji 

su primili još veća dobročinstva od Boga. 'Wada se još čude, da io- 
like nevolje biju svijet. Gospodin Bog u svojoj neizmjernoj dobro- 
ti ide tako daleko, da je posebnim ukazanjem Majke Božje u Fa- 
timi na poseban način upozorio ljude na sva ova strašna zla, 

«Ja sam», govori Blažena Djevica Marija, «Majka Božja pres- 
vete krunice. Dolazim upozoriti vjernike, da promijene život i da 
više ne vrijedjaju grijehom našega Gospodina. Neka mole svaki 
dan svetu krunicu i čine pokoru za svoje grijehe. Neka se svijet 
posveti mojem bezgriješnom Srcu. Na prve subote neka pristupaju 
naknadnoj svetoj pričesti!» I na ovo upozorenje dodaje Presveta 
Djevica utješno obećanje: «Konačno će ipak pobijediti moje Bezgri- 
ješno Srce i svijetu će zasjati opet doba mira!». 

Mi smo vas, predragi vjernici, u minuloj godini, a i u pred- 
prošloj godini na sve ovo mnogo puta upozorili i toplo vam stavil 
na srce, da poslušate glas Presvete Bogorodice. Pozvali smo vas 
već mnogo puta, da se u svaku našu obitelj opel uvede zajedničko 
molenje svete krunice i da se svaka obitelj posveti Presvetom 
Sreu Isusovu i Prečistom Srcu Marijinu. Da se učlanjujete u bra- 
tovštine Prečistog Srca Marijina, da svi rado pristupate naknadnoj 
svetoj pričesti po želji Presvete Bogorodice; jednom riječi da iz 
temelja promijenite život, «da svi odložite po prijašnjem vla- 
danju staroga čovjeka, koji ide u propast PO prevarljivim poho- 
tama». (Ef. 4. 29.) I obučete «novoga čovjeka, koji je stvoren po 
Bogu u pravdi i svetosti istinitoj». (Ps. 26. 1 - 3.). 

Tada možemo računati na Božju pomoć i s punim pouzdanjem 
gledati u budućnost, ma kako se crni oblaci nadvili danas nad na- 
šom domovinom i nad cijelim svijetom, Griješnici imadu razlo- 
ga strepiti pred budućnošću. Ali oni koji su u miru s Bogom, ne- 
maju razloga da strepe, već radije sa svetim kraljem Davidom ne- 
ka govore iz punine srca: «Gospod je svijetlost moja i spasenje 
moje, koga da se bojim? Gospod je zaštitnik života, od koga da 
se plašim? Ako mi se približe zlikovci, da me unište tlačitelji i 
neprijatelji moji, oni će posrnuti i pasti. Neka se skupi tabor 
proti meni, srce moje ne zna za strah, neka plane boj proti meni, 
ja ću se svejedno ufati». (Ps. 26. I - 4) 

Ufati ćemo se svim srcem i svom dušom u Gospodina Boga na- 
šega koji jest i ostaje do vijeka jedini gospodar neba i zemlje i 
svih dogadjaja i povijesti čovječanstva. Da to ufanje ostane nepo- 
kolebivo u vašim srcima podjeljujemo vam, predragi vjernici, od 
srca svoj nadpastirski blagoslov! 

U Zagrebu, na blagdan Svete Obitelji, 7. siječnja 1945. 


Alojzije, v r. nadbiskup. 


Br. 96. 


Okružnica br. 978/1945 
DJELA ZA SVEĆENIČKA ZVANJA. 
(Katolički List: br. 6. Zagreb, 8. veljače 1945.). 


Časna braćo! 


Poznato vam je, da je prije više godina pokrenuta akcija, da 
se u svakoj župi naše nadbiskupije osnuje drušivo «Djela za svo- 
ćenička zvanja!» Poznat vam je i razlog, zašto je pokrenuta ta 
akcija. U našoj prostranoj nadbiskupiji osjeća se već odavna, a 
osobito poslije prvog svjetskog rata, manjak svećenstva. Znadete 
dobro, da je često velikim i teškim župama od kojih desetak tisuća 
vjernika morao obavljati duhovnu pastvu sam župnik bez kapelana, 
a mnogi su svećenici morali na svojim župama ostati do najveće 
starosti, a da nijesu mogli dobiti zaslužene mirovine. Radi prena- 
pornog rada mnogi su svećenici u naponu svoje muževne dobi iz- 
gubili svoje zdravlje i prije reda otišli u grob, Poslije ovoga rata 
bit će još veći manjak svećenstva, jer je nažalost mnogo svećeni- 
ka poginulo, a mnogi su usljed rata izgubili svoje zdravlje i pos- 
tali nesposobni za rad. Danas ne osjećamo tog manjka J razlogu, 
što se sada nalaze u našoj nadbiskupiji oko 250 slovenskih sveće- 
nika, ali će se to jako osjetiti, kad nas ti svećenici ostave. 

Da se doskoči toj velikoj nestašici svećenstva u našoj nadbisku- 
piji, podignuto je uz velike žrtve Dječačko sjemenište u Zagre- 
bu. Uzdržavanje bogoslovskog i dječačkog sjemeništa u dana$- 
njim teškim vremenima skopčano je s velikim poteškoćama, Za- 
io sam se prije pola godine obratio na svećenstvo naše nadbiskupije 
s pozivom, da svojim i svojih župljana doprinosima pomogne 
uzdržavanje jednog i drugog sjemeništa, I doista s velikim za- 
dovoljstvom moram izjaviti, da se je lijepi broj svećenika i župa 
odazvao mojemu pozivu s vrlo lijepim doprinosima i tako je na 
neko vrijeme bio omogućen obstanak ovih naših tako važnih usia- 
nova. Nadam se da će svećensivo i narod činiti to i.u buduće. 

Ali sve to nije dosta, da se doskoči velikom pomanjkanju sve- 
ćenstva u našoj nadbiskupiji. Potrebno je, da se vjernici svake žu- 
pe tako odgajaju, da postanu svijesni, da su oni dužni podupirati 
školovanje svećeničkih kandidata ne samo novčanim i drugim sred- 
stvima, nego i molitvama svojim kod Gospodina, da bi nam dao što 

više vrijednih i dobrih svećenika za rad u vinogradu gospodnjem. 
To će se najbolje postići, ako se u svakoj župi osnuje drušivo «Dje- 
la za svećenička zvanja.» 

Ovih dana pokrenula su društva Katoličke Akcije (muževi i že- 
ne) akciju, da bi katolička društva što snažnije pomagala organi- 
zaciju drušiva «Djela za svećenička zvanja» u svakoj župi. U tu 
svrhu održan je vrlo uspjeli sastanak društava Katoličke Akcije, na 
kojem su stvoreni vrlo važni zaključci u iom pogledu. 

Savezno s akcijom spomenutih društava pozivam sve dušo- 
brižno svećenstvo da nasioji, da se u svakoj župi čim prije osnuje 
drušivo «Djela za svećenička zvanja», u koliko to nije već učinjeno. 
Uz malo dobre volje bit će moguće to provesti u svakoj župi, Iz- 
medju članova katoličkih organizacija i najrevnijih i najboljih: žu- 
pljana neka se izabere privremeni odbor 4 -6 osoba i taj odbor 
imade dužnost, da pod vodsivom svećenika prikuplja članove 
za io drušivo. Kad se prijavi dovoljan broj članova, provede se 
ustanova društva i izabere stalan odbor. Pravilnik tog društva bit 
će priložen svim predplainicima «Kat. lista», a u koliko tko ne pri- 
mi, može dobiti u nadbiskupskoj pisarni. 

Iz tog pravilnika vidi se, da članovi tog društva imadu dvije 
dužnosti, da se mole po nakani drušiva, da bi nam Gospodin Bog 
dao šio više dobrih i revnih svećenika, što je glavna svrha ovog 
društva i.da bi davali kakav doprinos za školovanje svećeničkih 
kandidata, najmanje po 10 Kuna mječno. Svi članovi su dionici ve- 
likih duhovnih blagodati, kako se to vidi iz pravilnika. 


Da se vjernici što više potaknu na pomaganje «Djela za sve- 
ćenička zvanja», pozivam sve dušobrižno svećenstvo, neka se ovogu- 
dišnji proljeini kvatreni tjedan od 18 - 25 veljače (od prve druge 
korismene nedjelje) po svim župama proslavi kao tjedan rada za 
«Djela za svećenička zvanja.» U tu svrhu neka se učini slijedeće: 

1) Na1I. korizmenu nedjelju neka se u svim crkvama održi pro- 
povijed o uzvišenosti svećeničkog zvanja i dužnosti svih vjernika, 
da podupru školovanje svećeničkih kandidata prema mislima izne- 
senim u članku Katoličkog Lista br. 6. «Pošalji Gospodine, posle- 
nike u svoj vinograd». 

2) Neka se kod te propovijedi preporuči svim vjernicima. 
premda je Sveti Otac podijelio oprost od posta i nemrsa u koriz- 
mene i kvatrene dane, da dobrovoljno obdržavaju post i nemrs u 
nakanu tog tjedna, da bi nam Gospodin dao što više dobrih i vri- 
jednih svećenika. 

3) Na II. korizmenu nedjelju neka članovi svih katoličkih 
društava i drugi vjernici pristupe zajedničkoj svetoj Pričesti, ko- 
ju neka prikažu na istu nakanu. 

4) Na I. k. nedjelju neka se po svim crkvama i župama sa- 

kupljaju darovi za «Djela za svećenička zvanja». Gdje nije mogu- 
će ovo provesti u kvatrenom tjednu radi čitanja korizmene posla- 
nice, neka se to provede u prvu nedjelju iza toga. 

Uvjeren sam da će sve dušobrižno svećenstvo savjesno proves- 
ti ovu moju odredbu, jer je duboko uvjereno, kako je potrebno, 
da svi radimo na tom, da se umnoži svećenički podmladak, Bilo 
bi poželjno, da se rad društva «Djela za svećenička zvanja» tako 
razvije po svim župama, da bi svaka pojedina župa svojim dopri- 
nosima školala po jednog siromašnog svećeničkog kandidata. Troš- 
kovi za školanje jednog pitomca stoje danas mjesečno oko 20.009 
Kuna. Nadam se da će to mnoge župe i provesti. 

O provedbi ove akcije kao i o uspjehu neka svaki župni ured 
izvijesti nadbiskupski duhovni stol, a u buduće neka svi župnici u 
općem godišnjem izvještaju «D», koji treba svake godine preko 
dekanatskog ureda slati, izvijeste i o radu društva «Djela za sve- 
ćenička zvanja». 

U Zagrebu, dne, 5. veljače 1945. 

Br. 97. 


OKRUŽNICA O VJERSKOM | MORALNOM OD. 
GOJU DJECE 


Br. 4433/45 (Privatni arkiv). 


Dragi vjernici! Smatram svojom teškom pastirskom dužnošću, 
da vas upozorim na neke činjenice, da se ne bi danas sutra tko 
izgovarao, da nije znao, o čemu se radi i što mu je bila dužnost. 
Slijedeći nauk svoga božanskog Osnivača, Isusa Krista, opominje 
sveta Crkva u svom Zakoniku sve kršćanske roditelje: «Roditelji 
su vezani teškom obvezom da se brinu za vjerski i moralni odgoj 
svoje djece» (Kan. 1113.) 

Isto tako u kanonu 1335 ce. z. govori: «Ne samo roditelji i dru- 
gi koji ih zamijenjuju, nego i gospodari i kumovi obvezani su bri- 
nuti se, da svi, koji su im podvrgnuti ili povjereni, budu pouča- 
vani u kršćanskom nauku». U kanonu 1372. e. z. opominje sveta 
Crkva: «Svi vjernici imadu se od djetinjstva tako poučavati, da im 
se ne samo ništa ne predaje, što se protivi katoličkoj vjeri i mo- 
ralu, nego da se dađe posebno mjesto vjerskoj i moralnoj pouci». 
Te su odredbe crkvenog zakonika tako jasne, da nam se čini nepo- 
trebno upirati dalje na ono, što crkveni zakon traži od katoličkih 
kršćanskih roditelja, 

Imajući sve to u vidu, rekao je u svojoj glasovitoj enciklici o 
uzgoju mladeži, Papa Pio XI.: «Obitelj ima neposredno od Stvori- 
telja svijeta nalog i zato takodjer i pravo, svoje potomstvo uzgajati, 
i to neotudjivo pravo, jer je vezano sa strogom dužnošću, pravo, 
koje ide pred svakim pravom narodne ili državne zajednice, i zato 
nepovredivo pravo naprama svakoj zemaljskoj vlasti. 

U našoj domovini, protivno božanskom i naravnom pravu, pro- 
tivno pozitivnim odredbama Svete Crkve i svim kršćanskim obi- 
čajima hrvatskog naroda, dokinuta je u višim razredima srednjih 
škola posve vjeronaučna obuka, u nižim je i pučkim fakultativ- 
na, a io tom bi imali odlučiti roditelji djece. 

Ja sam kao pastir dužan, pa makar i uz cijenu života upozo- 
riti vas na vaše dužnosti i vaša prava, i reći vam, da ste dužni tražiti 
za vašu djecu vjersku obuku u školama .To nije za vas nikakva 
milost, nego vaše sveto pravo i zato najstroža dužnost državne vlas- 
ti, da vaše pravo u cijelosti poštuje, te ništa ne dokida ni u kojoj 
školi ili razredu, što bi bilo na uštrb vjerskom i moralnom odgoju 
vaše djece. 

Na to sam-bio dužan upozoriti.vas kao vaš duhovni pastir, uv- 
jeren da time koristim ne samo vama, nego i pravo shvaćenim in- 
teresima naroda i države. No nagoni me na ovu otvorenu riječ ne 
samo moja pastirska dužnosti, nego i iskrena ljubav vama i vašoj 
djeci, jer u protivnom slučaju hrle vaša djeca u najteže opasnosti 
za svoju dušu i vi ćete jednoga dana morati iskusiti istinitost ri- 
ječi Svetoga Pisma: «Tko razmazi sina svoga morat će jednoć se- 
bi zavezivati rane». (Sir. 30. 7.). 

U Zagrebu, dne 24: lipnja 1945. 


P. S. Ovu okružnicu, za koju nosi odgovornost samo pot- 
pisani, treba pročitati vjernicima u crkvi bez komentara! 

ISPRAVCI 


Molimo dragog čitatelja da nam oprosti što su nam se kod štam- 
panja podkrale neke pogreške, a štaviše i neke su riječi ispuštene, 
pa molimo da to sam ispravi i razumije, jer su knjigu štampali 
slagari koji ne razumiju hrvatskog jezika! 

Prvi broj označuje stranicu, a drugi označuje redak. 

31 
35 
37 
39 

9 redak odozgo na oltari ireba na oltaru 

3 odozdo Pedpostavljali ireba Predpostavljali 

9 » molitku treba molitvu 

2»  sujestiju ireba sugestiju 

16. > silka treba slika 

1 » vdimo treba vidimo 

13 » onom treba ono 

8 odozdo Predjedniče treba Predsjedniče 

10. » = pitanjem jedna treba pitanjem ima jedna 

Ki » svoju u dobroj treba svoju dužnost u dobroj 

13 odozgo per se treba jer se 


5 odozdo činovnikom treba činovničkom 
2 » juridikcija treba jurisdikcija 


517 


124 21 odozgo razbili sve treba razbili su sve 

129 
131 
135 

157 

159 

» 
» 

doba prikazuju treba doba ga prikazuju 
karlinala treba kardinala 


14 odozdo je tko je treba jer tko je 


12 

7 odozgo uediti treba urediti 


10 

Konkodatom treba Konkordatom 


8 odozdo Borger ireba Biirger 
8 

16 odozgo 
5 


15 
4 
E: 

15 


2 odozdo 


» 

obsurd treba absurd 

nevjerotajna tteba nevjerojatna 
obzirom ma treba obzirom na 
nekao treba neka 

oke treba oko 

koi treba koji 

njesto treba mjesto 

Eminencije treba Eminencija 


10 odozdo brzo treba brzo stala 
16 odozgo osnavao treba osnovao 


25 

» 

Ova sestre ireba Ove sestre 

172.2 odozdo i ovaj treba i na ovaj 
4 odozgo premenite treba plemenite 

